
Prefaţa 

Lucrarea de față este fructul pribegiei mele prin Rusia, fosta noastră aliată de tristă memorie, acea 
Rusie pravoslavnică, dar lipsită de sentimentul onoarei internaţionale, care, prin trădarea-i odioasă faţă de 
noi mai întâiu şi mai în urmă şi față de aliaţii noştri, a înscris în istoria războiului mondial şi deci în istoria 
omenirei cea mai ruşinoasă şi indelebilă pată. 

Zic fructul pribegiei, fiindcă ar fi însemnat să mă condamn însumi la o înceată, dar sigură destrămare 
fizică şi morală, dacă în ţara indolenţei şi a misticismului aş fi recurs la tonicul intelectual de a transcrie pe 
hârtie toate impresiile, desiluziile şi durerile ce mi-au răscolit sufletul în timpul celor doui ani şi mai bine 
ai refugiului meu şi ai stărei noastre de războiu. 

Lucrarea ce o înfăţişez marelui public românesc n 'are decăt o singură pretenţie şi anume aceia de a 
mărturisi în faţa tribunalului opiniei publice tot ceea ce am văzut, am simțit şi am putut să deduc şi să 
constat. 

Dacă pentru istoria definitivă a războiului nostru, care, după cum prea bine spune d. Take Ionescu în 


prefața „Amintirilor ”! 


sale, nu poate fi scrisă de contimporani, fiindcă „pentru a vedea bine, e nevoie de 
distanță în timp”, cartea mea va fi de un cât de mic folos real, ea îşi va fi îndeplinit cu prisos menirea râvnită 
de mine. 

Bucureşti, 23 Noembrie 1919; 


ION RUSU ABRUDEANU. 


! Take Ionescu: Souvenirs, Payot & C-ie, Paris, 1919. 
2 În această şi s'a împlinit exact un an de zile de la plecarea mea din Iaşi în Bucureşti, la căminul meu mult dorit, după 2 ani 
şi 54 zile de dureroasă pribegie, încheiată din fericire cu apoteoza victoriei aliaţilor noştri şi cu izbânda visului nostru secular de 


întregire națională. 

Introducere 

Înainte de 28 lunie 1914 — ziua asasinărei arhiducelui Franz Ferdinand, moştenitorul tronului austro- 
ungar, ŞI a soţiei sale ducesa Sofia de Hohenberg — nu cred să fi existat ființă omenească — afară, bine înţeles, 
de „finii” diplomaţi de la Viena, Berlin şi Budapesta — care să fi putut prevede că peste o lună va fi sortit 
lumei să asiste la cel mai crâncen războiu din câte a cunoscut vreodată. 

Intr'adevăr, cele două mari constelaţiuni politice europene — Tripla alianţa (Puterile centrale) de o parte 
şi întreita înţelegere de alta parte reuşiseră ani dearândul să fixeze în marele public aşa de adânc convingerea 
că pacea generală nu va fi turburată încă vreme îndelungata încât eventualitatea unui războiu european, în 
Iunie 1914 esia cu desăvârşire din sfera lucrurilor, pe care le putea concepe bunul simţ european. 

Dacă la 27 Iunie 1914 un burghez oarecare a fi îndrăznit să afirme că peste o lună de zile bătrâna Europă 
va fi în flăcări, ar fi riscat desigur să fie taxat de un glumeţ de prost gust, dacă nu chiar de nebun. Şi totuşi 
gluma aceasta sinistră, nebunia aceasta îngrozitoare adecă provocarea războiului european, cu toate con- 
secinţele şi calamităţile lui fatale, n’a fost niciodată mai aproape de a se înfăptui ca în Iunie 1914. Peste o 
lună de zile, civilizata Europă fu aruncată în foc şi toate binefacerile civilizaţiei, ca şi preceptele Evangheliei 
distruse sau puse la coş. Eram azvârliţi fără veste într-o lume nouă, în care nu mai domnea raţiunea şi morala, 
ci principiul primitiv, emanatt în Reichstagul de la Berlin de către cancelarul Bethmann-Hollweg: „cum că 


1? 


necesitatea nu cunoaşte lege, iar tratatele diplomatice trebuie considerate ca nişte fițuici fără valoare!” Pe cât 
de năpraznic şi de imens a fost însă cataclismul, la care ne-a fost dat să asistăm, pe atât de mare şi de inex- 
plicabil este răspunderea iniţiatorilor lui, pentru care catastrofa războiului european, chiar în Iunie 1914, nu 
era un lucru scos din sfera posibilităților omeneşti; mai mult încă, azi e complect dovedit că războiul era 
dorit şi pregătit în ascuns de către anumiţi factori ai Puterilor centrale cu o seninătate şi o minuţiozitate 
diabolică. 

Deja în 1909, după anexarea Bosniei şi Herțegovinei de către Austro-Ungaria, archiducele Ludovic Sal- 
vator, inspector general al artileriei austro-ungare, declira la Viena generalului Gr. Crăiniceanu, pe atunci 
şef al marelui nostru Stat major, cu ocazia unui banchet, la care fusese invitat, „Că, în scurtă vreme, Serbia 
va fi ştearsă de pe harta Europei”. 

Vorbe de banchet! — "şi-a zis în gândul lui generalul Crăiniceanu, şeful statului major al unei armate, 
care, intr'o bună zi, în virtatea tratatului de alianţă ce lega România de Austro-Ungaria, avea să coopereze 
cu armata Împăratului Franz losef.? Însuşi Regele Carol, sobru şi măsurat la cuvânt, cum era, când i s'au 
relatat cuvintele de mai sus ale archiducelui austriac, nu s'a putut opri fără să replice generalului Crăiniceanu: 

— „Desigur trebuie să fi fost minunat vinul de la banchet!” 

Dar în vino veritas. 

Nu mai există azi nicio îndoiala că, mai ales de la anexarea Dosniei şi Herțegovinei, se premedita la 
Viena o crimă monstruoasă în contra micei Serbii, pe care tradiționala lăcomie austriacă avea pretenţia so 
asfixieze fără măcar să se recunoască guvernului din Belgrad dreptul de a protesta. 

În ce priveşte fățarnica dragoste de pace a diplomaților de la Berlin, înarmările continue ale Germaniei 
o caracterizau îndeajuns. Timp de 40 de ani, Germania prinţului Bismarck n’a făcut decât să se înarmeze 
până în dinţi cu o grije, care s'a întins apoi ca o molimă la aproape toate statele europene, mari şi mici 
cheltuind zeci de miliarde din sudoarea contribuabililor pentru armament şi echipament. 

Întrecerea aceasta furibundă de înarmări trebuia să aibă şi ea un sfârşit, un deznodământ catastrofal. Şi 
războiul balcanie din 1912/13, cu tendinţele şi ciocnirile lui de interese politice; economice şi naţionale a 
grăbit această clipă grozavă. În Iunie 1914, atmosferă politică şi diplomatică din Europa era, într-adevăr, aşa 


3 Impăratul Franz Iosef a încetat din viaţă la 20 Novembre 1916, după o domnie de 68 ani, în decursul căreia a semnat nu mai 
puţin de douăzeci şi una de mii de condamnări la moarte, dintre care 19.000 pentru motive pur politice. (Vezi: Comment finniront 
Guillaume II et ses complices, de Tancrede Martel. 

de încărcată, încât un chibrit aruncat, fie chiar de către un nebun sau minor, putea să provoace cea mai 
înfiorătoare explozie: războiul european. 

Din nefericire, nebunul şi minorul sau şi găsit în persoanele studentului Gavril Prinzip şi a tipografului 
Cabrinovici, cei doui tineri şi fanatici sârbi, care în dimineaţa zilei de Duminecă, 28 Iunie 1914, au asasinat, 
la Serajewo, pe archiducele Franz Ferdinand şi soţia sa. 

După comiterea acestei crime care în chip normal trebuia să provoace o compătimire generală, doui 
oameni din întreaga omenire au exclamat: evrika! Motivul dezlănţuirei războiului european fu descoperit 
repede cu o sete nebună de sânge. Aceşti inconştienţi erau unul împăratul Germaniei, Wilhelm II. şi al douilea 
contele Ştefan Tisza, prim-ministrul Ungariei, ca, în loc să şi ascundă falsa lor durere, au crezut nimerit să 
dea foc lumei fără nicio tresărire de conştiinţă, fără nicio comoţie sufletească şi fără nicio frică ca infernala 
lor întreprindere să nu izbutească. 

Aceşti doi dementi, îndată după tragedia de la Serajewo, împărțindu-şi bine rolurile au înbrăţişat spectrul 
războiului, convinşi fiind primul că îşi va realiza visul sau bolnav de dominațiune universală, sintetizat în 

cuvintele: „Deutschland über alles!”, iar cel dal doilea că, intr’o campanie victorioasă va putea salva forma- 
țiunea hibridă a Statului ungar, înfrânând pentru multă vreme încă tendințele popoarelor nemaghiare spre o 
mai deplină viață națională.. Un studiu, fie el cât de succint, asupra acestor doui principali autori ai măcelului, 
care a bântuit omenirea timp de mai bine de patru ani, este absolut necesar înainte de a aborda motivele, care 
au împins România să intre în vâltoarea flacărilor aprinse de Impăratul Wilhelm şi contele Tisza, precum şi 
tema principală a lucrării de față: Pacostea rusească, cu tot cortegiul de trădări aplicate de Rusia, aliată şi 
pravoslavnică, micei Românii. 

Azi nu mai este un secret că România a intrat în războiu la 14/27 August 1916, după o răbdare milenară, 
spre a răspunde „unui imperativ moral şi național, dictat de poruncile vremei sau mai lămurit pentru a afirma 
rostul în lume al neamului românesc, care moştenise din moşi-strămoşi un ideal naţional. Ea nu s'a preocupat 
dacă s'ar puten să fie trădată de unul din aliaţii ei, ci, pătrunsă de datoriile eliberărei supreme, şi-a văzut de 
moştenirea primită, căutând să adune la un loc pe toţi fii neamului”. 

A fost sortit însă României să aibă mereu parte de trădări din partea aliaților ei mai mari. Deşi aliată cu 
România, de ce oare Germania, la 1887, a încheiat cu Rusia un tratat de Reasigurarg, care cuprinde o clauză 
privitoare la România şi care dovedeşte încă odată că în raporturile dintre cei mari — chiar când îi leagă tratate 
de alianţă — se face politică numai, pe socoteala celor mici? Prin tratatul de la 1887 cu Germania, se recu- 
noştea Rusiei dreptul câştigat asupra Peninsulei Balcanice şi i se recunoştea îndeosebi influenţa hotărâtoare, 
precumpănitoare şi îndreptățită asupra Bulgariei şi părței de est a României, Aici trebuie căutată, prin urmare, 
origina trădărei ruseşti a lui Stiirmer de la 1916. Germania, cu care eram aliată ne trăda la 1887, ca şi Rusia 
lui Stiirmer de la 1916, pe baza unui tratat aşa zis de Reasigurare între cele două mari puteri. 

Dar oare Austro-Ungaria, cu care eram nu mai puţin aliaţi, n'a trădat România la 1913, luând în braţe 
pe Bulgari în dauna celor mai vitale interese româneşti? Ne-a trădat şi Rusia, da! Ne-a trădat cu aceiaşi lipsă 
de scrupul cu care a trădat în acelaşi timp şi pe Franţa şi pe Anglia, de care era legată prin tratate mai vechi 
prin aranjamente economice şi financiare din cele mai puternice. Mai mult chiar, ea a abandonat complect 
până şi statele şi popoarele de origină slavă, pentru idealul şi în numele cărora secole de-a rândul a turburat 
pravoslavniea Rusie pacea Europei. 

Răul cauzat însă României şi omenirei de trădarea rusa va ocupa, fără îndoială, capitolul cel mai ruşinos 
în istoria universală — şi, pe cât îmi vor permite slabele mele puteri voiu căuta să-l scot cât mai bine în relief. 


Capitolul I 

Marele vinovat: Wilhelm II 

Intreaga conştiinţă universală nu poate vedea în persoana împăratului Wilhelm I decât tipul lui Caligula, 
care, crecut la şcoala de grandoare politică a lui Bismark, îndată ce s'a suit pe tron, în lunie 1888, a căutat 

ca, printr'un gest, să se desbare de cancelarul de fer, spre a putea urmări mai cu mâna liberă realizarea visului 
său blestemat de dominație universală. 

Ca un simptom nenorocit, odată cu venirea lui la tron, încep să se dezvolte în Germania îmbătătoarele 
idei imperialiste şi, graţie încuraţărei lui Wilhelm, apar din ce în ce mai concrete şi mai amenințătoare aceste 
tendinţe, exprimate într'o bogată literatură, datorită unor scriitori îndrăzneţi ca Bernhardi, Frobenius, 
Treitschke, ete. 

Loc sub soare şi dominație peste tot globul pământesc! cereau toţi aceştia pentru poporul german, fiindcă 
— ziceau ei — poporul acesta este „alesul lui Dumnezeu”, iar împăratul Wilhelm, reprezentantul lui pe pământ! 
Cuprins de această cumplită megalomanie, Suveranul german, ambițios şi sângeros, începu să voiajeze 
mereu, ca să cunoască de visu lumea întreagă şi să-şi deschidă vajnice pofte de cucerire. Rezultatul se cu- 
noaşte: enorme cheltueli budgetare şi extra-budgetare pentru sporirea şi întărirea armatei, ca şi pentru crearea 
unei puternice flote comerciale şi de războiu. 

Deşi comerţul exterior al Germaniei luase proporții colosale, deşi Rusia, Franţa, Anglia, Italia, România, 
țările balcanice, apoi Statele-Unite ale Americei, ca şi Brazilia, Argentina etc. erau adevărate colonii pentru 
comerţul şi industria germană, deşi milioane de supuşi nemți erau răspândiţi în toată lumea, muncind pentru 
prosperitatea lor economică şi a Germaniei, totuşi trufaşul împărat nu era satisfăcut. El voia, nu egalitatea, 
ci hegemonia germană peste tot universul. 

Cine nu gândea la fel cu el, era imediat socotit ca duşman şi aplicând maxima: 

Und willst du nicht mein Bruder sein, 
So schlag ich dia den Schădel ein! 
(De nu vrei să-mi fii frate, 

Îți crăp capul în şapte!) 

Germania se prepara făţiş de războiu, spre a crăpa, la un moment dat, capul tuturor acelora, care vor 
cuteza să-i stea în cale. 

Însuşi prințul de coroană răscoleşte sentimentele războinice ale Teutonilor prin faimosa sa scriere 
Deutschland in Waffen, lucrare inspirată de gândul că Germania e încercuită şi sufocată de puterea Angliei, 
Germania pozând în mielul inocent şi Anglia fiind lupul hrăpăreţ! Este îndeobeşte cunoscut azi că Anglia 
niciodată n'a nutrit planuri agresive în contra Germaniei şi n'a făcut niciodată alianţă ofensivă în contra ei. 
Mai mult chiar: în cei 15 ani din urmă, începând de la primul congres de pace de la Haga, în 1899, Anglia a 
întreprins o serie întreagă de încercări pentru o înţelegere politică cu Germania pe baza limitărei reciproce a 
armamentelor navale. Dar toate aceste tentative repetate sau izbit, de fiecare dată, de reaua voinţă şi lipsa de 
inteligenţă a împăratului Wilhelm şi a sfetnicilor săi. 

Visul lui Wilhelm II de hegemonie universală era la dânsul o boală cronică. Toate declaraţiile lui în 
favoarea păcei ascundeau în sufletul său gânduri războinice. Deşi se lăuda că va realiza toate planurile sale 
fără vărsare de sânge, nu înceta însă de a se prepara vecinic de războiu, organizând un întreg sistem de spio- 


nagiu şi de intrigi între naţiuni.“ 


4 Karl Kautsky, cunoscutul teoretician şi scriitor socialist german, a publicat de curând, cu autorizaţia şi cu ajutorul guvernului 
din Berlin, o extrem de interesantă carte asupra tuturor evenimentelor care au precedat războiul de la asasinatul din Serajevo şi 
până la intrarea Marei Britanii în marele conflict mondial. Documentele publicate de Kautsky arăţi cum s'a pus la cale între Berlin, 
Viena şi Budapesta, zi cu zi, ceas cu ceas, războiul şi cum s'au inventat motivele pentru a-l precipita şi a-l face neevitabil. Pe lângă 
aceste documente, faimosul fals al telegramei din Ems, care a, provocat rărboiul franco-german de la 1870, apare că o jucărie de 
copii. Ceeace ce este mai sensaţional în revelațiunile lui Kantsky sunt notele lui Wilhelm II, puse pe marginile telegramelor şi 
rapoartelor diplomatice pe care le primea. Note semnate întotdeauna cu inițiala W. pentru a le revendica paternitatea. Astfel, când 
ministrul german din Belgrad telegrafia că consiliul de miniştri sârb, complect zăpăcit, n'a luat încă nicio hotărâre relativ la ulti- 
matul trimes de Austro-Ungaria, marele criminal nota pe marginea telegramei următoarele: „Uite, Sârbii aceştia care erau aşa de 
mândri! Serbia mare este putredă. Aşa este cu toate rasele slave. Trebue să călcăm în picioare aceste canalii!” Documentele publi- 
cate de Kautsky stabilesc că fostul împărat al Germaniei a făcut totul pentru a împinge pe Austro-Ungaria la o declaraţie de războiu 
în contra Serbiei, oricare ar fi fost consecinţele acestui gest. Şi că războiul a fost hotărât în mod definitiv în consiliul de războiu, 
ținut la 5 Iulie 1914 la Potsdam. 

Ce urmărea Germania prin aceste refuzuri consecutive? Scopul se poate rezuma astfel: Anglia să rămână 
neutră în orice conflict s’ar ivi, spre a-i permite Germaniei să-şi asigure drumul, care s'o conducă la suprema- 
ţia în Europa, servindu-se apoi de trambulina asta pentru a-şi asigura, în dauna Angliei, o durabilă hegemonie 
mondială. 

În nenumărate rânduri s”a putut bănui sinceritatea sa, când sau implusiv sau intenţionat lăsa să-i scape 
vorbe, câți în fond erau curate ameninţări, sau când se deda, pe negândite, la fapte care îi trădau supărări 
interne şi veleităţi războinice, precum vizita sa la Tanger şi mai târziu trimiterea vasului de războiu Panther 
la Agadir. 

Momentul însă, în care a căzut definitiv masca împăratului Wilhelm, a fost în Novembre 1913, cu ocazia 
vizitei ce-i făcuse regele Albert al Belgiei. Suveranul Germaniei încerca să impresioneze şi să convingă pe 
regele Belgiei ca să nu opună nicio rezistenţă în cazul unui conflict ce ar izbucni între Germania şi Franţa, 
lăsând armata nemţească să treacă nesupărată prin Belgia. Atunci a avut loc între cela două capete încoronate 
următorul istorie schimb de vorbe asemănător unei încrucişări de săbii: 

— „Nu poţi uita, îi zice împăratul, ca aparţii casei de Coburg şi că soţia ta, regina, este prinţesă de 
Bavaria!” 

— „Nu voiu uita niciodată că sunt rege al Belgiei!” 
răspunsd regele Albert I. 

Această convorbire intimă rezumă admitabil starea sufletească a celor doui interlocutori, în momentul 
în care cel puternic lăsa celui slab să ghicească intenţiunile, pe care le nutrea de mult timp, neştiute decât de 
anturajul său, care nu le divulga. Era pentru întâia oară că Wilhelm îşi trăda planurile sale infernale. 

Este deci învederat că, la sfârşitul anului 1913, războiul era hotărât ca un fapt sigur în capul lui Wilhelm, 
deşi cu puţin timp mai înainte cancelarul Bethmann-Hollweg spunea; despre el, ziaristului şi academicianului 
francez Francis Charmes, care avusese cinstea să fie primit de suveranul german: ,, 

—Impăratul v'a ţinut un lumbagiu pacinic. Reţineţi faptul că el e singurul om din tot imperiul care nu 
doreşte războiul. Aveţi dar tot interesul să nu lăsaţi ziarele de să ne provoace!” 

Este, desigur, greu de priceput între oameni normali, care, au putut fi cauzele care au schimbat părerea 
ce i-o atribuia împăratului însuşi cancelarul său. Era oare o mască? Totuşi se explică. Mai întâiu e mentali- 
tatea proprie a lui Wilhelm, moştenită din moşi-strămoşi şi compusă dintr'o mândrie dusă la exces, dintr'o 
ambiţie nemăsurată şi din tendinţe pline de ipocrime şi de şiretenii, mai mult sau mai puţin ascunse, şi dintro 
desordine mintalâ, care adeseori atinge nebunia. 

— E un nebun! spune regele Anghei Eduard VII vorbind despre vărul său Wilhdm II. 

Dar la aceste cauze s'a mai adăugat o alta, produsă de evenimente. Era în momentul regulărei afacerei 
de la Agadir. Ea se desfăşurase pacinic, deşi existase pericolul unor conflicte sângeroase între statele rivale. 
Soluţia aceasta pacinică era onorabilă pentru ambele părţi. Ea asigura Germaniei posesia unor vaste teritorii. 
în Congo şi menținea Franţei în Maroc. În același timp, se îndepărta primejdia unei conflagrații între Franţa 
şi Germania, ceea ce într'un moment dat era de temut. 

Această rezolvire pacifică a incidentului de la Agadir a stârnit însă în Germania nemulțumiri printre 
militari, bancheri, industriaşi şi comercianţi, care nu vedeau în Maroc decât o pradă şi un câmp larg pentru 
activitatea lor. De aci a pornit apoi o enervare în cercurile împerialiste şi pangermaniste, în frunte cu Kron- 
prinz-ul, mişcare care a sporit enorm trufia acestui popor, ca şi dorinţa lui nemărginită de cuceriri teritoriale, 
găsind în însuşi împăratul Wilhelm pe cel mai fervent campion al ei. 

Din lumina acestor fapte se poate vedea cât de ameninţată era pacea Europei în acea epocă. Ea n'a încetat 
să fie astfel de atunci şi până în vara anului 1914, când s'a produs crima de la Serajewo în contra archiducelui 
Franz Ferdindnd şi a soţiei sale. 

Odată cu acest asasinat, s'a spart şi abcesul european, graţie bisturiului înveninat al lui Wilhelm II, care, 
profitând de o crimă ordinară, s'a servit de ea ca de un pretext „moral”, spre a dezlănţui cea mai mare 

catastrofă a omenire. 

Ultimul cuvânt a fost al lui şi Wilhelm II la dat, nu însă moderator, ci provocator şi iremediabil, pentruca 
scânteia războiului să aprinză toată Europa, ba să treacă chiar şi oceanele, precum s'a şi întâmplat, din 
nenorocire. 

Und jetzt rasch! a strigat Kaiserul ambițios la 2 August 1914, de pe balconul palatului său din Berlin, 
către mulțimea îmbătată de ideile imperialiste, care pleca, însetată de sânge, să încalce teritorii străine, să 
provoace sila, jaful, robia, întunericul şi dezolarea pe tot întinsul Europei civilizate! 


Capitolul II 

Contele Tisza: Principalul complice. 

De la moartea contelui Kaunitz şi a principelui Metternich, putreda monarchie austro-ungară a dus-o 
mereu într'o marcată penurie de oameni politici cu o suprafață mai izbitoare, Zecimi de ani de-a rândul, 
guvernământul Austriei a fost ilustrat numai de politicieni de duzină, de aristocrați fără nicio putere şi fără 
nicio voinţă, decât veleităţi alternând cu părăsirea lor. În flagrantă contradicţie cu firea germanului din Prusia, 
aspră, glacială, crudă; dar un car şi un braţ, politicranul austriac e moale, dulce şi amabil, dar lipsit de elas- 
ticitate şi fără creer. 

Junkerul prusian este, ce e drept, urgisit, dar, în figuri ca Bismarck, el este mare. Pe aristrocratul austriac, 
cine ar putea să-l urască? Graţia lui nepăsătoare seduce ori desarmează. Dar a făcut el vreodată ceva? Este 
el bun de ceva? Bismarck, Biilow, Bethmann-Holiweg etc. au servit un ideal, antipatic, brutal, aproape contra 
naturei, dar un ideal. Care este însă idealul aristocratului austriac? Curtea, plăcerile, o religiune uşoară cu 
care se pot face compromisuri, un uimitor amestece de credinţă şi de scepticism. În politică? Nicio direcție, 
nici o putere şi nicio voinţă. De aceea şi programul neschimbat al diferitelor guverne din Viena a fost con- 
cretizat de minune de către fostul prim-ministru contele Taaffe într-un singur cuvânt: fortwursteln, adică de 
a o încropi de pe o zi pe alta. 

Şi Austria a fort gewurstelt-uit 50 de ani, timp în care a fost din ce în ce mai mult încălecată de impetuo- 
zitatea hunică a aristocrației maghiare. În ziua, când Austria a vrut să aibă o idee, să se reculeagă pentru o 
sforţare, să dea o lovitură mare, toată clădirea, bătrână şi putregăită, a trosnit — şi îndată ce au căzut bârnele, 
care o mai propteau pe din afară, ea s'a prăbuşit la pământ. 

Ungaria propriu zisă, mai cu seamă de la dualism încoace (1868), a fost mai norocoasă şi mai bogată în 
oameni de stat. Ea a avut pe un F. Deák, pe un baron Iosif Eötvös, autorii legii pentru egala îndreptăţire a 


naționalităților nemaghiare,* pe teribilul zdrobitor de naţionalităţi Coloman Tysza,S 


care timp de 14 ani, cât 
a guvernat Ungaria, a căutat în mod perssistent, să se emancipeze de sub influenţa austriacă a Vienei. La 
opera aceasta, adânc simpatizată de poporul maghiar, a continuat să lucreze şi fiul acestuia, contele Ştefan 
„Tisza, devenit prim-ministru, apoi guvernul coaliției (Wekerle-F. Kossuth-Andrassy) şi iar contele Ştefan 
Tisza, în a doua sa repriză de putere, când, profitând de moliciunea şi lipsa de bun simţ politic a politicianilor 
din Viena, a devenit stăpânul necontestat al întregei monarchii austro-ungare. 

Deşi îmbătat de fantoma imperialismului maghiar, contele Tisza ştia totuşi să mascheze, cu abilitate, 
gândurile ce-l munceau în această direcţie. Astfel, în vara anului 1898 (28 August), când apăru în Foaia 


oficială din Petersburg manifestul Țarului Nicolae II al Rusiei, prin care autocratul tuturor Ruşilor pleda în 


5 Lege, care a rămas literă moartă, neaplicandu-se niciodată în mod cinstit faţă de Români şi celelalte naţionalităţi, afară de 
Saşii din Transilvania 

€ Programul politic al acestui bărbat de stat ungur față de naţionalităţi şi în special faţă de Români a fost mărturisit în Par- 
lamentul din Budapesta prin următoarele cuvinte lapidare şi îndrăzneţe: „Acei care pun piedici scopurilor mari civilizatoare, pe 
care le urmăreşte neamul unguresc între naţionalităţi, câştigându-le pe seama culturei şi limbei maghiare, trebuie zdrobiţi fără 
cruţare”. 

Politica de maghiarizare era proclamată deci ca dogmă de stat, prin însăşi gura prim-ministrului al Ungariei. Ceeace a făcut 
Tisza tatăl, a făcut exact şi Tisza fiul, precum voiu dovedi în capitolul intitulat Narcoticul contelui Tisza, însă cu mai multă abilitate 
şi perfidie decât părintele său. 

favoare păcei şi pentru limitarea armamentului, care conduce Statele la ruina Economică, contele Tisza şi cu 
el întreaga presă maghiară aprobau în termeni elogioşi această propunere aşa de favorabilă monarchiei aus- 
tro-ungare şi mai ales intereselor speciale ale Ungariei. 

În această privinţă, d. Take Ionescu îmi scria, la 1898, următoarele rânduri: 

Sinaia, 1 Septembrie 1898. 

Iubite Rusule! 

Pune în Timpul” informaţia următoare: „În parlamentul unguresc un 
deputat a interpelat pe primul ministru asupra mijloacelor ce are de gând să 
ia ca să facă să reuşească propunerea Ţarului, care este aşa de favorabilă şi 
monarchiei şi mai ales intereselor speciale ale Ungariei. Este de notat cum 
față de propunerea Țarului, Europa se împarie în două: deo parte flămânzii, 
care se îngrijesc, de alta sătuii şi îmbuibaţii, cari se bucură. 

„Vecinii noştri sunt desigur în a doua calegorie — şi din acest punct de 
vedere bucuria lor este firească pentru o pace perpetuă bazată pe statu-quo. 

Al d-tale devotat 

Take Ionescu 

Personagiu de mare suprafaţă, ambițios şi viclean, integru dar corupător, temperament înfocat şi rece, 
contele Tisza a condus gradat politica sa astfel, încât, la un moment dat, ajunsese să fie agreatul nu numai al 
Parlamentului din Budapesta, ci şi al marelui vinovat de la Berlin, împăratul Wilhelm II, mai mult chiar, 
idolul nației sale şi conducătorul de fapt al politicei externe a monarchiei. Contele Berehthold şi mai târziu 
baronul Burian nu erau decât oamenii împinşi de el în fruntea ministerului de externe austro-ungar. 

Cunoscător profund al istoriei ţării sale, ca şi al istoriei popoarelor de sub dominaţia austro-ungară, 
contele Tisza cunoştea şi râvna şi aspiraţiunile acestora spre o libertate deplină. El înţelegea, mai bine decât 
oricare altul, că Austro-Ungaria nu este, pentru lumea care judecă, decât o dinastie, care, prin diplomaţia ei, 
şi-a făcut o monarchie în Europa şi, prin armata ei, a menţinut-o în contra popoarelor sale asuprite, care fac 
cel puţin trei cincimi din populaţiune şi care urmăresc distrugerea monarchiei şi dezrobirea lor. 

Conştient, pe de altă parte, de puterea invincibilă a principiului democratic şi modern de drept că un stat 
nu are dreptul de a fiinţa decât dacă este cadrul politic al unei naţiuni, contele Tisza era convins că ideia 
aceasta îşi va face repede drum printre fiii popoarelor asuprite şi că acestea, începând lupta lor de eliberare, 
regatul ungar, cu absurda concepţie a unităţei sale naţionale maghiare, se va risipi desigur ca fumul la suflarea 
vântului. 

Şi omul, care ştia ce jăratece de revoltă şi ce dor de libertate zace în inimile naționalităților, era în 
căutarea unei eşiri pentru salvarea Statului şi hegemoniei raghiare. 

Contele Tisza şi-a zis: Suntem două popoare asupritoare, noi, Ungurii, în Ungaria şi Germanii în Austria. 
Ambele urmărim susţinerea monarchiei, pentrucă numai astfel vom putea menţine stăpânirea asupra celor- 
lalte popoare. Spre acest scop însă, menţinerea alianţei militare cu Germania trebuie să fie şi pentru Maghiari 
şi pentru Germanii din Austria o dogmă sfântă şi intangibilă. Numai astfel vom putea să realizăm acea Eu- 
ropă centrală (Mittel-Europa), care va fi chezăşia hegemoniei germane în Lumea-veche, de care vecinic va 
trebui să rămână legata politica Statului ungar! Stabilit acest program politic, în perfectă înţelegere cu Viena 
şi cu Berlinul, dar mai ales cu Berlinul,5 în baza vechei alianţe încheiate de principele Bismarck şi contele 
Iuliu Andrissy, spiritul inventiv şi îndrăzneţ al contelui Tisza a găsit, fără prea multă bătaie de cap, soluţiunea 
mântuitoare pentru Statul şi dominaţia maghiară. 


7 Ziarul Timpul, fuzionat la 1901 cu Constituţionalul sub numele de Conservatorul, a fost de la 1876 organul oficial al partidu- 
lui conservator şi la care autorul lucrărei de faţă a colaborat timp de 16 ani (1891-1907). 

8 Contele Tisza admira Germania pentru puterea ei crescândă, însă în acelaşi timp o dispreţuia ca pe o putere de parveniţi. La 
rândul lor, Germanii spuneau, prin gura lui Bismarck, următoarele despre monarchia austro-ungară: „Austro-Ungaria e o vacă, pe 
care trebuie să o ducem să pască în Balcani; când va fi sătulă, o vom mânca”. 

Ajuns pentru a doua-oară şef al guvernului din Budapesta, calvinistul conte St. Tisza îşi câştigă convin- 
gerea intimă că numai un războiu fericit, pregătit în taină, ar fi singurul mijloc drastic pentru o nouă console- 
dare a monarchiei Austro-Ungare, care să pună capăt tuturor năzuinţelor centrifugale şi de dezrobire a popoa- 
relor asuprite din cuprinsul ei, devenite deodată mai exigente în urma păcei de la Bucureşti din August 1918. 
Devenind zi de zi partizan şi, mai fervent al provocărei unui războiu european, contele Tisza a jubilar când 
i s'a adus ştirea groaznicului atentat comis la Serajewo, contra archiducelui Franz Ferdinand şi a soţiei sale. 
Şi, într'adevăr, folosindu-se de acest trist şi dureros eveniment ca de un pretext minunat, trimis par'că de 
pronia cerească într'adins pentru scăparea de peire a „nobilei” naţiuri arpadiene, contele Tisza, luând în 
primul rând asentimentul proteetorului său de la Berlin, împăratul Wilhelm II, nu întârzie să însărcineze pe 
omul său de încredere Mussulin, funcţionar superior în ministerul de externe din Viena şi fost secretar de 
legaţiune la Bucureşti, ca să redacteze cunoscuta notă insolentă, care trebuia remisă Serbiei. Nemulțumit că 
textul notei nu era destul de muşcător, contele Tisza îl corectă el însuşi, ascuţindu-i înţelesul şi agravându-i 
forma. 

Se poate deci afirma că ultimatumul este opera contelui Tisza, care împreună cu împăratul Wilhelm 
căutau a tout prix un motiv de războiu. 

La 5 Iulie 1914, cu prilejul unei conferinţe ţinută la Potsdam şi în care s'a decis efectiv războiul, rolul 
contelui Tisza a fost preponderent, demonstrând şi impunând necesitatea războiului. Kaizerul era încântat de 
argumentarea strânsă a primului ministru ungar; Tisza era doar de aceiaşi structură ca şi împăratul. Astfel 
marea crimă fu decisă, iar împăratul îşi răsuci mustaţa şi contele Tisza îşi frecă mâinile. 

Ce clipă tragică! Unii din complici se cutremurară. Aşa contele Berchtold, eşind de la conferință, avu 
un moment neruşinarea să-şi facă mustrări şi spuse contelui Tisza: 

— Atunci e războiu? 

— Fireşte, răspunse Tisza. 

Berchtold reveni din nou: 

— Să sperăm că totul va merge bine. În tot cazul însă războiul e un lucru teribil! 

— Dragă, îi replică contele Tisza, războiul ne este necesar şi un lucru necesar nu e niciodată teribil. În 
fraza aceasta e concretizată întreaga politică a contelui Tisza, care, la 8 Iulie 1914, raporta textual bătrânului 
împărat Franz Iosif la Ischl: „Sunt gata să iau asupra mea răspunderea pentru toate urmările unui războiu 
devenit necesar în cazul unui refuz din partea Serbiei la dreptele noastre cereri.” Se ştie cu câtă grije a lucrat 
contele Tisza de a face de mai înainte inutile orice intervenţii ce puteau să se producă şi să amâne izbucnirea 
războiului. 

Faimoasa şi insolenta notă fu, cum se ştie, remisă la Belgrad de către ministrul austro-ungar baronul de 
Giesl în ziua de 23 Iulie 1914, Rezultatul? Peste 10 zile aproape întreaga Europă era în foc, în prada celui 
mai înfiorător carnaj din câte a cunoscut omenirea. 

În faţa catastrofei dezlănţuită de el însuşi în complicitate cu sanguinarul Wilhelm II, contele Tisza nu a 
avut niciodată curajul să-şi asume întreaga răspundere, enormă şi grea, a uraganului ucigător ce provocase. 

Căderea Lembergului, a Cernăuţilor, ajungerea armatei ruseşti în strâmtorile Carpaţilor, care îi deschi- 
deau drumul în spre inima Ungariei, ca şi alungarea ruşinoasă şi dezastroasă a armatei austriace de pe teri- 
toriul eroicei Serbii, îi astupaseră gura ca prin farmec, îi îngheţase pe buzele-i înfrigurate. Orice cuvânt de 
mândrie, orice ridiculă ţanţoşie ungurească, iar pulsul şi bătăile inimei se resimţeau, în mersul lor sacadat, 
de blestemele unei lumi întregi, printre care multe, chiar foarte multe căzute de pe buze ungureşti (magyar 
ajku). Abia după 3 ani de crâncenă vărsare de sânge, capetele ungureşti au început să se dezmeticească, să 
înceapă a vorbi şi să se întrebe: Cine sunt provocatorii războiului? La 24 Iunie 1917, contele M. Karolyi, 
şeful partidului independist, devenit la sfârşitul anului 1918 preşedinte al aşa zisei Republice Ungare, vor- 
bind într'o adunare populară, răspundea astfel la această palpitantă întrebare: 

„Războiul mondial a fost provocat de înarmările nebune ale ţărilor 

centrale. 

„Nu-mi pasă — zice contele Karolyi — o declar, chiar dacă mă vor 
bate cu pietre, că nu iau răspunderea pentru acest războiu. Am spus-o 
mai înainte, că de la potop încoace asta este cea mai mare catastrofă 
care a ajuns omenirea. Sunt convins că după această îngrozitoare 
lovitară, nu se va putea crea Ungaria cea nouă decât dacă nu vom mai 
tolera la putere pe aceia care sunt responsabili pentru acest războiu. 
Guvernul trecut (al lui Tisza) e răspunzător pentru purtarea războiului, 
guvernul trecul e răspunzător pentru mizeriile războiului, pentru 
scumpele, pentru păcatele câţi s'au săvârşit, guvernul trecut e 
răspunzător şi pentrucă războiul ține aşa de mult şi pentrucă s'a vărsat 
atâta sânge unguresc. Acum cel puţin ştiţi ce rost aveau impozitele de 
războiu, ştiţi pentru ce aţi plătit atâtea biruri”. 

După 3 ani, mai ales după ce a căzut de la putere, prin Iunie 1917, a prins limbă şi contele Tisza, de astă 
dată însă ca să răspundă atacurilor energice ale adeversarilor săi politici, care aruncau asupra lui întreagă 
vina războiului. 

lată ce scrie el în unul din numerele de pe luna Iulie 1917 din revista Igazmondo: 

„Dezbaterile parlamentulli unguresc din Iulie 1914 — scrie contele 
Tisza — ne dau dovada că opoziţia de atunci, îndată după asasinarea 
moştenitorului de tron, a cerut guvernului să ia măsuri severe pentru 
pedepsirea Serbiei şi, în caz de lipsă, să declare războiul. Guvernul era 
acoperit de reproşurj şi de ironii pentrucă nu apărea destul de energic. 

„Când, însfărşit, după stabilirea faptelor, guvernul austro-ungar a 
adresat cunoscuta notă către Serbia şi a luat astfel asupra sa toată 
răspunderea pentru urmăn?, el awgăsiit aprobarea întregei opozilii. 

„Dacă am fost criticat atunci pentru ceva, a fost numai pentru fap- 
tul că n'am păşit mai curând pa acegstă cale (a armelor)”. 

În şedinţa Camerei ungare de la 22 Octombre 1918, când văzu că visul său de dominație şi mai departe 
siluire a naționalităților nemaghiare se nărui definitiv, contele Tisza a încercat, e drept, să micşoreze im- 
portanta rolului său şi răspunderea sa faţă de ţară. Camera l'a ascultat într'o tăcere de ghiaţă. Compatrioţii 
săi nu puteau uita că cu doi ani mai înainte, la 5 Septembrie 1916, Tisza, sigur fiind că va da, o lecţie Româ- 
niei, care întrase în războiu şi ale cărei armate trecuseră Carpaţii, recunoscuse că a premeditat războiul. 

Au trecut abia 8 zile după acest cântec al lebedei din Parlament şi contele Tisza,” adevăratul complice 
al Kaiserului şi călăul ori-cărei libertăți, căzu în chiar propria-i casă, la 1 Noembrie 1918 sub gloanţele unui 
soldat asasin, întors de pe frontul italian şi făcând parte dintr-un intreg complot. El a înţeles că moare, nu din 
cauza răzhunărei unui om, ci în urma sentinţei unui popor întreg, aruncat în prăpastie, grație politicei sale. 
Un cuvânt de regret sau de căinţă n'a scăpat din gură-i. El ştia că trebuie să plăitească — şi a plătit! Astfel 
odată cu moartea contelui Tisza, muri şi idealul autocrației maghiare, lovit de idealul libertăţei. 


Capitolul III 
Narcoticul contelui Tisza. 
Ideia provocărei războiului european, fiind hotărâtă demult, în principiu, la Berlin, Viena şi Budapesta 


3» 


” „Cartea roşie austriacă”, prin unele documente ce publică, caută să spele pe contele Tisza de răspunderea provocărei răz- 
boiului. Această muncă este însă tendenţioasă şi zadarnică, faptele fiind mai elocvente decât orice documente diplomatice. Contele 
Tisza a fost cel mai mare duşman ai poporului roman şi istoria va înregistra că tot el a fost dintre cei mai încăpăţinaţi practicanți 
ai Politicei şoviniste. Care trebuie considerată ca prima cauză a prăbuşirei Ungariei. 

— pândindu-se numai momentul prielnic pentru punerea focului —" Tripla alianță şi mai ales Germania ştia 
bine ce are să se întâmple. Ea căuta să ia din vreme măsuri pentru siguranţa reuşitei atacului premeditat. 
Hegemonia-i naţională şi interesul ei de mare putere cereau imperios ca linia sa de apărare să se întindă de 
la Marea Baltică până la Marea Neagră împotriva Nordului rusesc. 

Spre acest scop, trebuia deci neapărat să se câştige simpatiile regatului român. 

Dar sa văzut că acest regat e condus de poporul care îl alcătueste şi că acest popor nu poate merge alături 
de Austro-Ungaria, câtă vreme, sub aripile Habsburgilor, Ungurii comiteau cea mai criminală siluire în con- 
tra a 4 milioane de Români, supuşi ai statului ungar, dar de aceiaşi limbă şi de acelaşi sânge cu Românii din 
regatul României. 

Opinia publică din ţară era adânc rovoltată în urma nedreptăţilor şi suferințelor de tot felul, pe care le 
îndurau Românii de peste Carpaţi din partea stăpânitorilor unguri, cupringi de boala celui mai acut şi intole- 
rant şovinism. lar opinia publică a unui stat naţional este adevărata cârmă a statului. 

Germania şi-a dat bine seama de lucrul acesta şi, pentru a lămuri şi rezolvi această supărătoare chestiune 
românească, a intervenit formul, încă în 1909, la Vieha şi Budapesta, cerând guvernelor respective să caute 
un modus vivendi mai suportabil cu elementul românesc din statul ungar, ceea ce ar impresiona şi linişti 
mult şi opinia publică din România. Intervenţia aceasta a avut ca rezultat câteva zâmbete şi făgădueli făcute 
Românilor de către despoţii Ungariei. 

Iată elocuenta faptelor: 

Archiducele Franz Ferdinand,!% moștenitorul Tronului austro-ungar, dându-și seama și el de importanţa 
chestiunei româneşti şi cum în sufletul său nutrea chiar oarecari simpatii pentru Români, a primit cu bucurie 
sfatul dat de la Berlin şi n'a întârziat ca în convorbirile ce avea cu conducătorii politicei maghiare să-i consi- 
lieze că ar face un act de deosebită însemnătate politică, dacă ar mai îndulci pornirile lor în contra Românilor 
din Ungaria, căutând să-i împace şi să-i mulţumească, pe cât va fi posibil. 

Binevoitoarea intervenţie a archiducelui Franz Ferdinand a avut oare-cari efecte, dar numai la fațadă. 
Intr'adevăr, cu puţin înainte de retragerea de la cârmă a cabinetului de coaliţie Wekerle-Kossuth-Andrâssy, 
contele Stefan Tisza, care ştia că în curând o să fie din nou dictatorul situaţiei politice din regatul ungar, 
rosteşte la Oradea-Mare un neaşteptat şi impresionant discurs, în care afirma necesitatea împăcărei Ungurilor 
cu Românii, de oarece — motiva el — ambele aceste popoare sunt menite să trăiască împreună în bună înţele- 
gere, ca astfel să formeze un zid solid de apărare împotriva tendinţelor cotropitoare ale colosului de la Nord, 
adică a Ruşilor. 

Este incontestabil că acest discurs al contelui Tisza a fost o revelaţie plăcută pentru mulți Români, printre 
care a produs o impresie destul de serioasă. Fără îndoială. Cuvinte de împăcare româno-maghiară, eşite din 
gura unui fost şi viitor prim-ministru, puteau prin însăşi noutatea lor, ca şi omului care le pronunţa, trezi 
oarecare ecou la anumiţi, bărbaţi politici de peste munţi. Spiritul public însă, incercat de o serie de decepţii, 
refuza de la început ori-ce credit moral unui politician ungur. Cu toate acestea, făgăduinţele contelui Tisza 
nu puteau trece fără a fi înregistrate. 

Spirit calculat şi autoritar, energie şi neîmblânzit, mai ales cu duşmanii săi, printre care Românii ocupau 
locul de onoare, contele Tisza, rostind faimosul său discurs de la Oradea-Mare, nu urmărea în realitate decât 
întinderea unei curse mizerabile, în care au căzut de-a binelea şi fără să bănuiască ceva atât Românii din 
Ungaria cât şi cei din regat. 

Scopul lui infam şi care, pentru trebuinţa crimei ce ticluin, i-a reuşit de minune, era să narcotizeze întreg 
poporul românesc cu mirajul ideii, lansată de el, a împăcării Românilor din regatul ungar, să înceapă tratative 
în direcția aceasta azi cu unii, mâine cu alţii, ca astfel să dureze treaba ani de zile, până la momentul oportun 


10 Din cauza bătrâneţelor împăratului Franz Iosef, moştenitorul tronului începuse de mai mult timp să se ocupe personal de 
afacerile de guvernământ. 

pentru provocarea războiului, când „Valachii” vor trebui să meargă să-şi apere patria de duşmani, sub im- 
presia recentă a tratativelor de împăcare, care, dacă n'au reuşit pân'atunci, vor reuşi desigur după războiu, 
în care Românii nu vor ezita să-şi verse cu inimă şi din belşug sângele lor pentru „fericita patrie ungărească”! 

Politician de mâna întâiu, a cărui abilitate şi energie sombră îl făcuseră deja un renume european, contele 
Tisza ştia că enunţând ideia nefastă a împăcării româno-maghiare, ea va surâde multor Români dornici de 
situaţii politice şi că va turbura multe conştiinţe îndârjite şi cinstite. Şi, cum se va vedea, teribilul despot nu 
s'a înşelat în prevederile sale. 

Prima victimă a fost vicarul greco-oriental din Oradea-mare, nenorocitul Vasile Mangra, care, încântat 
— zicea el — de programul dat în vileag de Tisza în oraşul său de reşedinţă, a crezut că săvârşeşte un act politic 
serios înscriindu-se în partidul naţional al muncei, însuflețit de gândul că astfel o să poată conlucra mai 
efectiv şi mai cu folos la marea operă de împăcare româno-maghiară! Efectul şi folosul s'au văzut, 
într'adevăr, nu peste multă vreme. Trădătorul Mangra îndată ce a venit la guvern partidul naţional al muncei 
cu contele Khuen Hedervarv ca prim-ministru — contele Tisza, rezervându-şi deocamdată preşedinţia Came- 
rei, — a fost ales deputat guvernamental în cercul electoral al Ceicei!! (comitatul Bihorului), pentru ca peste 
7 ani să fie cocoţat de patronul său atotputernic, cu concursul gendarmilor unguri, în fruntea bisericei române 
ortodoxe ca Mitropolit la Sibiu. 

Ast-fel ticălosul călugăr, vajnicul naţionalist de până mai eri şi membru al Academiei române din Bucu- 
reşti, intra şi el în tagma trădătorilor de neam de specia unui dr. |. Siegescu,!? deputat şi profesor la facultatea 


de filosofie din Budapesta, a unui G. Rednic, deputat de Beiuș," 


a unui dr. Petre Ionescu, şef de secţie în 
ministerul instrucțiunei publice din Budapesta, etc., etc. 

Consecuent liniei de conduită ce şi-a trasat, contele Tisza înţelegea şi urmărea în taină împăcarea cu 
Românii prin corupție, prin cumpărarea conştiinţelor slabe româneşti, cărora să le dea câte un ciolan de ros, 
câte o denumitate profitabilă, ca, de exemplu, notar public regesc, pentru guralivi şi nemulţumiţi. În marea 
lor majoritate, asemenea oferte ruşinoase au fost respinse însă cu indignare şi multă demnitate de către in- 
telectualii români. Evident, pentru drepturile poporului român contele Tisza nu manifesta nicio preocupare, 
nu se gândea la mici un program; totul se reducea la zâmbete şi făgădueli. Îmbrăţişând politica de vorbe, 
dictatorul Tisza, ca şi omul său de paie primul ministru Khuen Hedervarv, nu scăpau totuşi niciun prilej fără 
să facă noui declaraţii, prin care accentuau necesitatea unei „sincere” împăcări cu Românii. 

Aceste declaraţiuni politice, fiind repetate mereu din partea unor factori aşa de hotărâtori în conducerea 
destinelor Ungariei, reuşiseră să infiltreze un moment oarecari nădejdi chiar printre conducătorii partidului 
naţional român de peste munți, ca şi printre bărbaţii politici de la noi din regat. Oamenii de Stat din România 
puneau în izbânda acestui gând al împăcării româno-maghiare, enunțată prin glasul repetat şi autorizat al 
contelui Tisza, un îndoit interes: unul sufletesc şi national, altul politic şi practic. Când zic politie şi practic, 
înţeleg că toţi politicianii din ţară vedeau cu ochi buni aceste năzuinţe de o apropiere româno-ungurească, 
pentru simplul motiv că i-ar fi scăpat de ghiuleaua chestiunei naţionale, care de multe ori le făcea mult sânge 
rău şi după urma căreia nu odată au avut de a suferi, căzând de la putere. 

O bună bucată de vreme a domnit şi peste Carpaţi şi în ţară o atmosferă favorabilă acestei apropieri, care 
era privită uneori chiar cu oarecare încredere vizibilă şi care cuprinsese ca într-un fel de „orb al găinelor” 


ll De mai bine de 30 ani, s'au ales ca deputaţi în acest cerc numai români trădători, ca Silvit Rezei, Papp, Faşie şi Mangra. 

12 Această otreapă româncască a fost prima oară ales ca deputat guvernamental, sub guvernul coaliţiei, în cercul electoral de 
la Oraviţa-Montană, în contra candidatului partidului naţional român G. Pop de Băseşti, preşedintele comitetului naţional. Pentru 
combsterea candidaturei trădătotului Siegeseu, am mers şi eu personal până la Tomişoara. Ducând cu mine mai multe mii de 
manifeste, imprimate în tipografia Adevărului şi menite a fi înmânate alegătorilor români. Trădătorul era zugrăvit cum merita în 
aceste manifeste, a căror trecere peste graniţă constituie o adevărată epopee. în Temişoara am predat pachetele cu manifeste unui 
om de inimă, advocatului dr. G. Adam, azi deputat în Parlamentul României-Mari, care le-a dus la destinaţie. Fapt întâmplat în 
toamna anului 1909. 

13 Subprefect la Beiuş, a fost ales deputat guvernamental în contra candidaturei naţionaliste a părintelui dr. Vasile Lucaciu. 

multe suflete cinstite româneşti. Se credea de unii că e mai preferabilă pentru frații noştri o politică de trans- 
acţiuni, de împăcare cu guvernul din Budapesta, politică care să ducă la concesiuni reciproce între Români 
şi Unguri, decât o vecinică şi interminabilă luptă lăuntrică pentru câştigarea de drepturi, care de o mie de ani 
nu mai soseau! Presat mereu de la Berlin, ca să caute o soluţiune norocoasă chestiunei româneşti, guvernul 
din Budapesta începe la 1909 — dar cu o complectă rea credinţă — oarecari discuţiuni în jurul împăcărei cu 
mitropoliţii şi episcopii români. 

Nu s'a ajuns însă la niciun rezultat şi nici nu se putea ajunge, deoarece toţi prelaţii consultaţi au declarat 
şi contelui Khuen Hedervârv şi contelui Tisza că, cu toată râvna şi dorinţa ce au de a vedea odată, înfăptuită 
o apropiere amicală între poporul român şi cel maghiar, ei nu pot întreprinde nimic trainic şi mai ales nu pot 
angaja poporul la un act politic aşa de important, întrucât n'au căderea s'o facă, — aceasta fiind de rezortul 
singurei organizaţii politice a poporului român, adică a comitetului partidului naţional, în care figurează toți 
bărbaşii de încredere ai săi care însă — constată cu regret prelaţii — azi este desconsiderat şi nu i se face 
onoarea de a fi socotit drept ceea-ce este: unica organizaţie politică a poporului român din Transilvania şi 
Ungaria. 

Într”adevăr, guvernul unguresc fugea, ca dracul de tămâe, de contactul cu membrii comitetului partidului 
naţional român, de a cărui existenţă nici nu voia să ştie nimic, mai ales că acest comitet fusese desființat 
printr’o simplă ordonanţă ministerială dată la 16 Ianuarie 1894, după procesul memorandului, de către minis- 
trul de interne de atunci K. Hieronymi. Intrând în discuţii cu acest comitet, ar însemna — obiecta prelaţilor 
români primul ministru ungar — a-i recunoaşte din nou existenţa sa politică. 

Această mentalitate însăşi dovedeşte în ce infern trăiau fraţii noştri din regatul ungar, care n'aveau drep- 
tul nici măcar să se organizeze politiceşte. De acest drept se puteau bucura numai întrucât ar fi făcut parte 
dintr-un partid politic maghiar! Dar totuşi ceva trebuia făcut, măcar pentru a salva aparențele, în faţa in- 
sistenţelor de la Berlin şi a archiducelui Franz Ferdinand. Atunci Tisza şi Khuen Hedervăry, pentru a se feri 
să vină în atingere directă cu organizația partidului naţional, au recurs la o persoană neutră, care nu făcea 
politică militantă, ce e drept, însă cu o mare suprafaţă morală şi materială printre Români, lucrând pentru 
progresul poporului său numai pe terenul bisericesc, cultural şi economie. Acest personagiu de deosebită 
consideraţie era d-rul Ion Mihu, advocat din Orăştie şi mare proprietar în comuna Vinerea din comitatul 
Hunedoarei. Acestui bărbat s'a adresat guvernul unguresc şi l’a însărcinat să ia contact cu archiereii şi 
bărbaţii de încredere ai Românilor şi apoi să-i prezinte un memoriu, care să cuprindă toate plângerile şi 
cererile poporului român. Gata de "a-şi servi neamul, d-rul Mihu a acceptat această misiune grea şi delicată 
numai după ce a luat avizul şi aprobarea întregului comitet național. 

Fiind în bune relațiuni de prietenie cu acest distins fruntaş al vieţei publice din Ardealul românesc, am 
avut onoarea să fiu încunoştiinţat despre greaua răspundere ce luase asupră-şi prin următoarea scrisoare tri- 
misă de la Kaltleutgebey, lângă Viena, unde se dusese să urmeze o cură de o lună de zile. După ce trecuse 
prin Budapesta şi fusese primit în audienţă de primul ministru Khuen Hedervăry şi de contele Tisza: 


Kaltenleutgeben (Austria), 1 August 1916. 

Frate Rusule! 

Pentru orientarea d-tale, ţin a te informa că, drep rezultat al convorbirilor 
avute la Budapesta cu factori politici de seamă, am fost formal însărcinat să mă 
pun în legătură cu toţi bărbaţii noştri autorizaţi, în primul rând cu archiereii, depu- 
taţii şi conducătorii partidului naţional, iar la Septembre, când vor lua sfârşit va- 
canţele parlamentare să prezint primului ministru un memoriu despre toate gra- 
vaminele noastre, care cer sanare. 

Acţiunea mea este făcută cu ştirea şi aprobarea archiereilor şi oamenilor 
noştri de frunte, cum sunt Partenie Cosma, dr. Teodor Mihali, dr. Vasile Lucaciu, 

dr. Al Vaida-voevod, dr. Iuliu Maniu etc. şi este aprobată şi de foile noastre, din 
motive tactice însă cu oarecari rezerve pentrucă aşa am aflat de bine cu toții, 
neputând şti cu siguranţă care va fi rezultatul final al pertractărilor initiate. 

Aceasta este starea faptică a chestiunei de împăcare, iniţiată alt-cum de 
guvern. 

D-ta poți utiliza această informaţie, dar în orice caz numai discret şi în mod 
vag, fără a transpira cumva că ai informaţii de la mine. 

Înţelegi că opinia publică din ţară şi a bărbaţilor de Stat de acolo are pentru 
mine însemnătate îndouită pentrucă îmi oferă bune motive a susține cauza noastră 
şi în sus la guvern şi în jos la lumea românească. Te rog deci a mă înforma oca- 
zional despre adevărata opinie publică de acolo. 

Eu stau aici până la 20 August st. N. Când mă voiu întoarce pentru a prezida 
adunarea fondului de teatru. 

Te salut cu prietenie. 

Dr. Mihu 

În faţa seriozităţei chestiunei, care, de astă dată, părea că intră pe un văgaş sănătos, m'am conformat 
întocmai indicaţiilor din scrisoarea d-rului Mihu, publicând în Adevărul un articol pur informativ; trans- 
pirând oarecari temeri în privinţa bunei credinţe a guvernului maghiar, atât de des înşelătoare. 

La 20 August st. N. D-rul Mihu se întorsese de la Kaltenleutgeben acasă la domeniul său din Vinerea, 
iar a doua zi a mers la Orăştie, spre a prezida adunarea generală a societăţei creărei fondului de teatru. Frun- 
taşi români din toate părţile îşi daseră întâlnire, în acest scop, la Orăştie, ceea ce a înlesnit d-rului Mihu să 
aibă consfătuiri, intime cu cei mai de seamă dintre ei asupra importantei însărcinări ce primise. 

Rămăsese acum să se redacteze memoriul care avea să fie prezintat şefului guvernului maghiar. Opera 
aceasta nu era tocmai uşoară pentru un motiv de o importanţă capitală. Intr'adevăr, primul punct din pro- 
gramul partidului național, hotărât în adunarea fruntaşilor români întrumiti la Sibiu, în ziua de 12 Maiu 1881, 
cuprindea: recâştigarea autonomiei Transilvaniei ca consecinţă a programului dezvoltat la 1848 pe câmpia 
libertăţei de la Blaj, de către celebrul om de drept Simeon Bărnuţ. 

Acest punct din programul Românilor era o adevărată sperietoare pentru Unguri şi guvernul din Buda- 
pesta nu voia în ruptul capului să audă măcar vorbindu-se de el. 

Pe de altă parte, Românii din Ardeal, mai ales, ţineau din răsputeri la respectarea primului deziderat din 
programul lor în baza dreptului istorie — şi în fruntea acestora era d-rul luliu Maniu, cel mai luminat şi mai 
bine înzestrat cap politic al fraților noştri, nepot al marelui Bărnuţ. Dându-și seama însă că dacă s'ar intro- 
duce în memoriul către guvern a acestui esenţial punct dă program, s'ar risca din primul moment zădărnicirea 
ori-căror discuţii cu guvernul unguresc, d-rul Maniu, în faţa necesităţii politice, a cedat şi astfel a ajuns la 
soluţiunea ca în memoriu să nu se pomenească. Deocamdată, nimic de chestia, atât de iritantă pentru Unguri, 
a autonomiei Transilvaniei. 

În memoriul redactat de d-rul Mihu figurau deci în primul rând următoarele cereri: 

1. Introducerea limbei româneşti, prin lege, în administraţie şi în justiţie în toate ţinuturile locuite de 
Români. 

2. De funcționali români în toate aceste ţinuturi, iar dintre ne-români numai de aceia care ştiu vorbi şi 
scrie româneşte şi care cunosc obiceiurile poporului român. 

3. Aplicarea reală şi leală a legii pentru egala îndreptăţire a naționalităților nemaghiare. 

4. Respectarea autonomiei bisericelor şi şcoalelor confesionale, ca a unor chestiuni cu caracter curat de 
naţionalitate şi în legătură cu aceasta subvenţionarea din budgetul statului a şcoalelor româneşti şi a altor 
institute de cultură națională, precum şi înfiinţarea de noui gimnazii româneşti în regiunile locuite în majori- 
tate de Români, precum în Lugoş, Caransebeş, Abrud etc. 

5. Desființarea tuturor legilor şi ordonanţelor ministeriale, care constituie o piedică la dezvoltarea cul- 
turei naţionale. 

6. Votarea unei legi electorale pe baza sufragiului universal egal, direct şi secret şi arondarea cercurilor 
electorale în aşa fel ca să se asigure intrarea în Parlament a 35—40 deputaţi români. 

7. Încetarea politicei de maghiarizare din partea tuturor organelor statului. 

8. Înfiinţarea de noui episcopii româneşti la Temişoara şi Oradia-Mare. 

Memoriul mai preciza şi alte cereri de ordin administrativ, economie şi financiar în sensul de a apăra 
interesele şi sprijini bună starea poporului român în general. 

În luna Septembre 1910, d-rul Mihu n’a întârziat să înmâneze personal primului-ministru Khuen-Heder- 
vary memoriul său cu toate doleanţele şi cererile Românilor, reduse la minimum posibil, aşteptând apoi cu 
resemnare luni, ba chiar ani întregi de zile răspunsul guvernului unguresc. 

Obicinuit numai să tot ia şi să nu dea nimic, guvernul din Budapesta n'a mai arătat în privința aceasta 
niciun semn de viaţă până în toamna anului 1913, adică tocmai peste 3 ani de zile, atât de mult ce se grăbea 
el să satisfacă sfatul primit de la Berlin şi Viena! În acest răstimp contele Tisza înlocuise pe Khuen-Heder- 
vary la preşedinţia consiliului de miniştri — şi omul ştia doar ce face. Nu-i ardea lui de împăcarea Românilor, 
ci cum să-i tragă pe sfoară, să-i adoarmă, să-i narcotizeze până la sosirea zilei atât de scumpe inimei sale 
criminale: declararea războiului european, calculată şi pregătită de el cu o minuţiozitate şi abilitate demonică. 

În timpul însă pe când guvernul unguresc tăcea, dar uneltea crima lui monstruoasă, războiul balcanic cu 
principiile lui de întregire naţională răscolise pretutindeni ideia naţională şi nădejdea unei noui aranjări a 
graniţelor politice potrivit granitelor etnice. 

Austro-Ungaria fu cutremurată de un fior adânc prevestitor de primejdii. Biruinţele Slavilor avură darul 
de a trezi mândria şi alipirea faţă de ei în toţi Slavii Austro-Ungariei. Se simţea că e cu neputinţă ca o aranjare, 
conform principiului naționalităților în Balcani, şi o întărire a puterii statului sârbesc să nu influenţeze în 
bine şi să nu accelereze dezlegarea chestiei de naţionalităţi în Austria şi mai ales în Ungaria. 

Printre Românii din Transilvania şi Ungaria, campania României din Bulgaria, urmată de tratatul de 
pace de la Bucureşti, a trezit în ei conştiinţa națională mai mult decât 50 de ani de propagandă politică. De 
sus şi până jos, toată suflarea românească de peste Carpaţi a înţeles că soarta ei are să se decidă în regatul 
României, că de la Habsburgi şi Unguri nu se mai pot aştepta la altceva decât la prigoniri şi că ceasul mân- 
tuirei se apropie. În toate inimile conştiente, graniţele erau ca şi desfiinţate şi se aştepta numai o conflagrație 
europeană ca nădejdile acestea să se înfăptuiască. Guvernele din Viena şi Budapesta simţiseră clocotul din 
sufletul Românilor din monarchia austo-ungară şi de frica primejdiei, de care se vedeau amenințate, începură 
din nou să arate „bune” dispoziţii pentru împă-carea şi calmarea fraților noştri. 

În consecinţă, îndată după încheerea tratatului de pace de la Bucureşti (August 1913), prinţul Fürsten- 
berg, ministrul austro-ungar pe lângă curtea regelui României, care se dovedise incapabil, fu înlocuit cu con- 
tele Ottokar Czernin, cunoscut ca persona grata a archiducelui Franz Ferdinand şi ea nutrind oarecari senti- 
mente anti-maghiare. Din cauza aceasta, presa ungurească, aproape în cor, a primit foarte rău numirea conte- 
lui Czernin ca ministru plenipotenţiar la Bucureşti. Cu toate atacurile ziarelor ungureşti, se credea totuşi că 
sosirea acestui personagiu în capitala României va fi de bun augur şi i-se atribui o semnificativă importanţă 
în ce priveşte ameliorarea raporturilor dintre România şi Austro-Ungaria, care deveniseră reci şi destul de 
încordate, din cauza că în tot cursul conflictului nostru cu Bulgaria, care ne-a adus abia la cedarea Silistrei 
de către Bulgari, contele Berchtold, cancelarul austro-ungar, a fost toată vremea de partea Bulgariei, iar nu 
a României aliate, apoi din cauza campaniei noastre din Bulgaria, întreprinsă în contra voinței monarhiei 
vecine.!* Sarcina contelui Czernin nu era însă deloc uşoară, atât din cauza proastei moşteniri ce îi lăsase 


14 Se ştie că în Iulie 1913, avangardele trupelor româneşti ajunseseră până la 20 kilometri depărtare de Sofia, capitala Bulgariei, 
şi că numai sub presiunea amenințărilor Austro-Ungariei că ne va ataca, regele Carol a dat ordin ca armata sa să nu mai înainteze, 
Este adevărat însă că în acel moment şi Bulgarii capitulaseră, semnând armistițiu, oare s'a terminat cu tratatul de pace de la 
București. 

îngâmfatul şi insuficientul principe Fürstenberg, cât şi a atitudinei mereu nepăsătoare a guvernului maghiar 
faţă de Românii din Transilvania şi Ungaria. 

Ar însemna nesocotirea adevărului istoric, dacă s'ar nega contelui Czernin oare-care bunăvoință, pe care 
a pus-o în scopul reconsolidărei relaţiilor de bună vecinătate între regatul român şi imperiul austro-ungar. În 
primul rând, dându-şi bine seama de atmosfera ce a găsit-o la Bucureşti, contele Czeinin n'a întârziat de a 
raporta la Viena şi Budapesta, că simpatiile României nu mai pot fi recâştigate, dacă nu se va face ceva real 
pentru îmbunătăţirea soartei poporului român de sub coroana Sf. Stefan. Această convingere o căpătase mi- 
nistrul austro-ungar atât din convorbirile avute cu membrii guvernului Titu Maiorescu, cât şi din cele cu 
şeful opoziţiei liberale, Ion I. C. Brătianu. 

Şiret şi machiavelic, contele Tisza, acun prim-ministru al Ungariei, răspundea injoncțiunilor insistente 
ale contelui Czernin, că şi el e dispus să întreprindă o acţiune mai serioasă pentru împăcarea şi mulţumirea 
elementului românesc din regatul ungar, dar că „dorinţa” sa se izbeşte de o mare dificultate: aceea că n'are 
cu cine să discute, dintre Români, o asemenea însemnată şi delicată chestiune! 

La Bucureşti s'a înţeles imediat unde bătea această răuvoitoare şi copilărească obiecţiune ridicată de 
primul-ministru ungar: încăpăţânarea lui de a nu sta de vorbă, în chestia împăcărei, cu membrii comitetului 
partidului naţional român. 

Atunci opoziţia liberală, care ştia că cel mult în fanuarie 1914 o să vie la guvern şi ca atare voia să vază 
cu un ceas mai curând că pacea domneşte între Unguri şi Românii de dincolo, a hotărât, în perfect acord de 
altfel cu guvernul Titu Maiorescu, ca să trimită la Budapesta un bărbat politic cu autoritate şi tot aşa de abil 
ca şi contele Tisza, spre a sonda guvernul unguresc în ce ape se scaldă într-adevăr în mult trâmbiţata chestie 
a împăcărei Românilor şi, dacă va constata dificultăți, să caute să le înlăture pe cât îl va sta în putinţă. 

Omul ales pentru această anevoioasă şi grea misiune a fost d. Alex. Constantinescu, fost ministru de 
domenii în primul cabinet Ion I. C. Brătianu până în fanuarie 1911 şi apoi de la 1914 iar ministru de domenii, 
apoi de interne şi în urmă de industrie şi comerţ. Cunoscând fondul politicei ungureşti, ca şi pe Unguri şi în 
special pe contele Tisza, aprofundând de asemenea programul şi necesităţile politice ale fraţilor noştri, Alex. 
Constantinescu, care era în acelaşi timp un sincer admirator şi un călduros sprijinitor al Românilor din Aus- 
tro-Ungaria!5 a plecat la Budapesta în luna Octombrie 1913, ferm decis să lămurească complect negura în 
care îmbrăca contele Tisza chestia împăcărei româno-maghiare. 

Graţie tactului, persuasiunei şi simțului politic, de care a dat dovadă Alex. Constantinescu în cursul mai 
multor întrevederi ce a avut timp de 3 zile cu teribilul prim-ministru ungar, acesta a fost nevoit să cedeze în 
privinţa celei mai de căpetenie piedici, pe care mereu o punea înainte pentru iniţiarea tratativelor de împăca- 
re: adică refuzul său constant de a lua contact cu membrii comitetului național român. 

Contele Tisza, înfrângându-şi încăpăţinarea şi mândria sa puternică, s'a lăsat în cele din urmă convins 
de argumentarea solidă şi înţeleaptă a trimisului român, care i-a declarat că dacă ţine într-adevăr să facă o 
operă cinstită, leală şi trainică din împăcarea româno-maghiară, aceasta n'o poate desăvârşi decât tratând 
împăcarea cu membrii comitetului naţional. Singura organizaţie politică, pe care, de bine, de rău, a înţeles 
să şi-o dea poporul român din regatul ungar, adăugând totodată că de la reuşita acestei opere va depinde pe 
viitor cimentarea legăturilor de bună vecinătate şi amiciţie între regatul român şi monarchia austro-ungară. 

Spre acest scop dictatorul Ungariei a consimţit să reia contact în primul rând cu d-rul Teodor Mihali, 
deputat şi preşedintele clubului parlamentar român, cu care nu vorbea de mai multă vreme, şi apoi reluând 
raporturile şi cu ceilalți membri din comitetul național (dr. Maniu, dr. Vaida-Voevod, dr. Ştefan C. Pop etc.), 


15 Numai regretatul Mitropolit de la Sibiu, Ion Meţianu, dacă ar trăi, ar putea spune câte şcoale şi biserici româneşti dărăpănate 
din Ardeal au fost reparate cu ajutorul material dat de Alecu Constautinescu personal în mânile octogenarului prelat, cu ocazia 
vizitelor inopinate ce făcea adeseori, în cursul verii, prin Transilvania românească. De asemenea nu puţini studenţi români fără 
mijloace de peste Carpaţi şi din Bucovina au fost ajutaţi să-şi continue studiile universitare de către acest bărbat de inimă, în taină 
şi fără surle. Printre aceştia voiu cita pe în veci regretatul profesor dr. I. Grămadă, distins fiu al Bucovinei căzut ca un erou în 
crâncenele lupte cu Nemţii pe Valea Caşinului. 

a intrat în tratative cu însăşi organizaţia partidului național, succes datorit intervenţiei d-lui Alex. Con- 
stantinescu, singurul succes, dacă se poate numi astfel, obţinut în tot cursul zadarnicelor tratative. 

Începute în Decembre 1913, tratativele partidului naţional român cu contele Tisza au durat până la 
sfârşitul lunei Februarie 1914. 

Comitetul partidului naţional, compus în total din 30 membri, a ales din sânul său o comisiune de 10, 
care să redacteze memoriul cu toate cererile poporului român. Din această comisiune făceau parte: George 
Pop de Băseşti, şeful partidului, dr. Teodor Mihali, dr. Iuliu Maniu, dr. A. Vaida-Voevod, dr. Aurel Vlad. 
Dr. Valeriu Branişte, dr. Stefan C. Pop, Octavian Goga, dr. Aurel Lazăr şi Vasile Goldiş. Timp de 3 luni, cât 
au ţinut tratativele, toți membrii comisiunei au stat permanent în Budapesta. Pentru contactul cu primul- 
ministru ungar s'a ales o altă comisiune, alcătuită din dr. Maniu, dr. Mihali şi dr. Branişte. 

Memoriul cu cererile Românilor, redactat de comisiunea de 10, era — în afară de punctul 1 din programul 
partidului naţional, care se referă la autonomia Transilvaniei — o modificare a tuturor consecinţelor logice 
ale principiului de naţionalitate. La bază avea ideea fundamentală că, din totalul populaţiei Ungariei, Româ- 
nii formând 17 la sută, legea pentru egala îndreptăţire a naționalităților nemaghiare să se execute faţă de 
dânşii împărtăşindu-i de toate beneficiile în proporţia numărului ce reprezintă. În rezumat memoriul era o 
dezvoltare mai pe larg a punctelor din memoriul prezintat înainte cu 3 ani de d-rul Mihu, cerând, între altele, 
şi înfiinţarea unei Universităţi româneşti la Cluj şi sporirea numărului de deputaţi români de la 40, cât cerea 
d-rul Mihu, la 70. 

Când, după 20 de şedinţe avute cu contele Tisza, comisiunea de 3 i-a prezintat memoriul elaborat de 
comisiunea de 10, şeful guvernului unguresc luând cunoştinţă de conţinut, a declarat fără esitare că este 
inacceptabil. La obiecţiunea d-rului Maniu că memoriul nu cuprinde decât adevărul, contele Tisza i-a replicat 
că stomacul ungurisc nu poate suporta atâta adevăr. 

Primul ministru al Ungariei n'a consimţit decât la următoarele concesii: 

1. Recunouşterea existenţi partidului național şi dreptul Românilor de a se grupa după naţionalitate. 

2. În schimbarea legii electorale admitea 25 de cercuri româneşti, în care partidul naţional, având ma- 
joritate, să poată prin luptă să-şi câştige izbânda. (E de notat că în baza vechei legi electorale, Românii dispu- 
neau de peste 40 cercuri cu majoritate românească, dar din cauza teroarei jandarmilor şi a îngerinţelor elec- 
torale, niciodată, chiar în timpurile cele mai bune — epoea lui Deak şi Eötvös —n'au putut eşi din urnă mai 
mult de 20 deputaţi români). 

3. În privinţa şcoalelor nu admitea decât introducerea limbei române ca studiu facultativ în anumite licee 
ungureşti de stat, în scopul declarat de a înlesni viitorilor funcționari unguri din teritoriile româneşti învăţarea 
limbei române. 

Faţă cu aceste minime şi ridicole concesiuni mărturisite de contele Tisza, comisiunea de 10 a întrunit pe 
toţi membrii comitetului naţional, chemând încă şi alţi 50 de fruntaşi români la Budapesta, unde timp de 
aproape două săptămâni (în Februarie 1914) le-a expus tot mersul tratativelor cu şeful guvernului maghiar. 

În acest timp, contele Czernin, ministrul Austro-Ungariei la Bucureşti, a făcut mai multe demersuri, prin 
d-rul Vaida-Voevod, ca propunerile lui Tisza, deşi insuficiente, să fie acceptate de Români, asigurând că 
beneficiile vor veni mai târziu, când stăpânul său, archiducele Franz Ferdinand, se va urca pe tronul Habs- 
burgilor. În acest sens, el a trimis lui Vaida, la Budapesta, o telegramă. Bărbaţii politici din regatul României 
au avut tactul şi înţelepciunea de a lăsa neinfluenţate toate tratativele, aşteptând ca acordul să fie realizat de 
către factorii competenţi ai politicei române din Ungaria. Oamenii de Stat din Bucureşti, oricât de netrebnici 
au fost consideraţi de d-nul Vaida în chestia naţională — ceea ce constituie un neadevăr şi o mare greşeală 
politică din partea d-sale, mai ales când îmbrăca calitatea de prim-ministru al României Mari — niciodată nu 
s'au mulțumit decât cu unitatea naţională a poporului român în cadrele şi sub scutul Regatului român, pe 
când d-l Vaida a avut momente, în disperarea sa patriotica, când se mulțumea şi cu unitatea românească sub 
Habsburgi, drept rezultat al şcoalei politice preconizată de regretatul visător Aurel C. Popovici cu faimoasa 

idee a federalizărei Austro-Ungariei (Gross-Oesterreich), sub scutul Habsburgilor. 

Singurul om politic din ţară, care a exercitat o presiune în tot cursul discuţiilor de la Budapesta, a fost 
faimosul Constantin Stere de la laşi. Acest enigmatic politician român, după ce contribuise la împăcarea 
ziarului Tribuna din Arad, organul tinerei generaţiuni, cu ziarul Românul, organul partidului naţional, au 
care a fuzionat la 12 Martie 1912, a mers în cursul tratativelor în mai multe rânduri la Budapesta, unde a 
stăruit din răsputeri ca să se facă împăcarea, invocând motivul că interesele Românilor din Transilvania şi 
Ungaria trebuie subordonate marelor probleme politice ale regatului român. 

Războiul european ne-a dovedit, cu prisos, cum a înţeles C. Stere aceste mari probleme politice ale 
regatului român. 

În August 1914, îndată după declararea războiului european, C. Stere s'a dus la Braşov ca să îndemne 
pe soldaţii români transilvăneni să lupte cu inimă şi elan pentru patria lor maghiară, asigurându-i că în curând 
îi va urma şi armata României! 

Dar la 1916? Intr'adevăr, când a venit războiul nostru şi când trupele noastre au trecut Carpaţii, Stere 
oare mai avea dreptul să păstreze aceiaşi atitudine? El însă nu numai că nu s'a schimbat sau n'a tăcut, dar cu 
autoritatea cuvântului său, dând sprijin inamicului cotropitor, a primit ca prin ziarul Lumina, ce scotea la 
Bucureşti, să se pue de-a curmezişul aspirațiilor noastre şi să slăbească astfel efortul uriaş pe care-l făceam 
în realizarea lor. 

În primul număr al Luminei din luna Septembre 1917, faimosul Stere cere indirect înlăturarea regelui 
Ferdinand, care s'a identificat în chip aşa de măreț cu aspiraţiile neamului românesc, prin împăratul Carol al 
Austro-Ungariei. 

lată ce scrie omul preocupat de „marile probleme ale regatului român”: 

„Stând pe ruine, nu rămâne altceva decât să tragem învățături din prăbuşirea 
împlinită. Războiul se va sfârşi. Noi vom trebui să ne punem întrebarea recon- 
struirii fundamentale a templului dărâmat, ea e pusă deja. Plini de frică, întrebăm: 
să se înceapă iarăşi minciuna cea seche? O existenţă dubioasă fără siguranţa zilei 
de mâine? Un Stat a cărui suveranitate există numai într atâta întrucât serveşte să 
acopere slăbiciunea complectă faţă de pretenţii străine? 

O Coroană fără prestigiu şi fără putere vie, acum mai mult decât mai înnainte, 
ca o trestie care se clatină între partidele susținute din afară? O viată publică, care, 
fără onoare şi fără seriozitate, otrăveşte întreaga atmosferă morală? Mai bine 
moarte! 

Învățăturile urmează de la sine! 

România nu va trăi şi nu va putea trăi, dacă deasupra ezistentei sale pluteşte 
vecinicul semn al întrebării, dacă nu posedă siguranţa externă contra oricărei 
lăcomii străine şi contra oricărei presiuni. 

„Această siguranţă însă nu se poate ajunge decât pe o cale: România trebuie 
să intre intr 'o formă, care are să fie fixată, în complexul politic şi, economic, care 
e designat ca Europă Centrală, cu care ne leagă toate interesele noastre materiale 
şi morale”. 

Istoria nepărtinitoare nu va întârzia să aşeze pe C. Stere în categoria oamenilor, care sau erijat, grație 
cărei puteri de convingere nu pot şti, în apărătorul Austro-Ungariei, această rămăşiţă mumificată a amestecă- 
rii limbilor babilonice. 

Un rol tot aşa de puţin limpede şi onorabil şi-a însuşit în chestia tratativelor de împăcale româno-maghia- 
ră de la Budapesta şi colonelul Victor Verzea, mizerabilul trădător din 1916 şi colaboratorul de la Lumina 
infamă a lui C. Stere, azi condamnat la munca silnică pe viaţă. 

În timpul tratativelor, colonelul Verzea a fost de asemenea și el în mai multe rânduri la Budapesta, 

prezentându-se în faţa unor membri din comitetul naţional, care nu cunoaşteau bine viaţa politică din regat, 
ca un om de încredere al regelui Carol. 

Verzea insinua că regele Carol cere cu orice preţ împăcarea Românilor cu Ungurii şi că Bucureştii vor 
abandona definitiv pe Românii din Transilvania în cazul când acest acord nu va reuşi. 

În ziua când fruntaşii politici din Transilvania, în urma unor lungi discuţiuni, în care au fost apreciate 
cuvântările d-lor dr. Maniu şi Octavian Goga, au hotărât să rupă orice tratative cu contele Tisza, colonelul 
Verzea a telefonat seara, din Bucureşti, d-lui dr. Teodor Mihali la Hotelul Jăgerlorn din Budapesta că „fiind 
în audienţă la regele Carol şi informându-l de posibilitatea eşuărei tratativelor, regele l-a însărcinat să in- 
tervină imediat ca acordul să se facă d tout prix”. 

Tot în acea seară a primit şi d-rul Vaida-voevod telegrama contelui Czernin. 

În urma acestei duble intervenţii, comisiunea de 10 a comitetului naţional a decis amânarea prezentării 
răspunsului ce urma să fie dat contelui Tisza, însărcinând pe Octavian Goga să plece la Bucureşti spre a 
lămuri pe şefii partidelor politice din România asupra imposibilităţei unei împăcări cu Ungurii. O însărcinare 
identică a primit d-rul Vaida pe lângă anturagiul archiducelui Franz Ferdinand. 

La Bucureşti, Goga a comunicat întreg mersul tratativelor fruntaşilor politici Ion I. C. Brătianu, Take 
Ionescu şi N. Filipescu, care de comun acord au recunoscut că concesiile contelui Tisza nu pot fi socotite ca 
o platformă de înţelegere. 

Peste o săptămână, întrunindu-se din nou la Budapesta comisiunea de 10, după lămuririle aduse de Goga 
de la Bucureşti şi de Vaida de la Viena, împuterniciţii dr. Maniu şi dr. Branişte au înmânat contelui Tisza 
răspunsul comitetului naţional, prin care se declară ruptura definitivă. 

Desiluzionaţi şi crud păcăliţi, Românii s'au convins odată mai mult de tradiționala lipsă de sinceritate şi 
intoleranță ungurească. Dar era, din nefericire, prea târziu. Tisza îşi îndeplinise opera lui diabolică. El reuşise 
să narcotizeze pe Români până în momentul hotărât de el, când izbucnind războiul, care în cea mai mare 
parte era opera lui criminală, floarea tinerimei româneşti trebuia să plece pe câmpul de luptă, să apere şi să 
moară cu zecile de mii pentru „dulcea” şi „fericita” patrie maghiară — şi încă sub cutele tricolorului românesc, 
singura dată când li s'a îngăduit să-l poarte fără să guste loviturile de baionetă ale bestiilor în uniformă de 
gendarmi, stâlpi ai unităţei statutui maghiar naţional. 

Abia în primul an de războiu, când Românii din Ungaria cădeau cu miile pentru drăguţul de împărat şi 
unitatea statului maghiar, contele Tisza s'a îndurat să declare că mai admite ca, în cele două dintâiu clase 
primare, planul de învățământ să prevadă predarea tutulor obiectelor în limba română, contrar ordonanţei 
contelui Apponyi. 

Dar nimeni n'a mai luat în serios făgăduielile dictatorului Ungariei. Şi astfel îngrozitoarea tragedie a 
neamului românesc de peste Carpaţi se desfăşura, punct cu punct, după prevederile celui mai infernal politi- 
cian demn de Attila: sute de mii de soldaţi români, supuşi ai statului ungar, erau trimişi pe fronturi şi puşi în 
primele linii de bătae, cu intenţia premeditată şi banditească de a-i prăpădi şi extermina în interesul superior 
al acestei unităţi, pătată de seculare nedreptăţi şi de mormane de cadavre nevinovate. 

Pentru a ilustra care era recunoştinţa Ungurilor faţă cu sacrificiile de sânge ale fraţilor noştri, e destul să 
citez cuvintele contelui Tisza pronunţate în şedinţa camerei ungare de la 25 Iunie 1917, la adresa d-lui deputat 
dr. Stefan C. Pop, cate afirmase că Românii din Ungaria continuă de a fi asupriţi: 

— „Trebuie să, mulțumeşti lui D-zeu că eşti încă viu şi poți să respiri aerul în mijlocul nostru! 

Care în faţa unei asemenea sălbatice mentalități politice, putea cineva să creadă că socotelile noastre cu 
Ungurii erau terminate în Iunie 1917? Deşi soarta ne încercuise atunci greu şi ne încercase şi mai greu, totuşi 
în conştiinţa poporului nostru era nestinsă flacăra curată a idealului naţional şi după lupte mari, după noui 
şiroaie de sânge românesc, care a curs la Mărăşti, Mărăşeşti şi Oituz, neamul nostru a dovedit lumei că nu 
înţelege să renunţe la întregirea sa naţională, singurul scop pentru care a intrat în marea luptă dusă pentru 
eliberarea popoarelor oprimate. 

Destinele nepătrunse ale istoriei au voit ca pe când nefastul conte Tisza cădea sub puterea gloanţelor 
soldaţilor unguri, în propria sa casă, la Budapesta, unitatea naţională a tuturor Românilor să fie în curs de 
înfăptuire. 


Capitolul IV 

Neutralitatea României şi intrarea ei în războiu. 

Izbucnirea războiului european, în memorabila zi de 2 August 1914, a găsit în România următoarea 
situaţiune politică: la guvern, partidul liberal, puternic şi unit, preocupat de lucrările Constituantei în vederea 
înfăptuirei reformei agrare cu principiul exproprierei, care să înlesnească trecerea pământului marei proprie- 
tăți în mâinile ţăranilor, precum şi a realizărei reformei electorale cu sufragiul universal, iar, în opoziţie, 
partidul conservator divizat în două: o grupare având ca şef pe Alex. Marghiloman şi alta — a conservatorilor 
democrați — pe Take Ionescu. 

Teribila realitate a războiului, cum era lesne de înţeles intr'o ţară mică, înconjurată aproape numai de 
duşmani, a produs în toate capetele luminate şi cu răspundere, îngrijorări şi temeri din cele mai serioase. Se 
prevedea că este imposibil României să scape neatinsă de cataclismul dezlănţuit de către Austro-Ungaria şi 
Germania. Toată lumea gânditoare avea sentimentul că de astă dată se va pune în discuţie, pe faţă şi cu gravi- 
tatea inherentă, marea problemă a existenţei sau a dispariţiei României, ca Stat independent. 

În faţa acestei alternative excepţional de grave, regele Carol I, guvernul său şi opoziţia trebuiau să chib- 
zuiască de comun acord, care să fie drumul sănătos şi fără pericol, pe care avea să păşiască Statul român 
pentru asigurarea existenţei sale, ba chiar mai mult, pentru întărirea şi sporirea patrimoniului naţional de 
pân'atunci. 

Ideia convocărei unui consiliu de coroană, la care să ia parte toți sfetnicii Tronului, era pe buzele tuturor. 
În realitate, acest sfat de istorică amintire a şi fost convocat fără întârziere de Suveranul ţarei pe ziua de 21 
Iulie st. V. sau 3 August st. N. la Castelul Peleş din Sinaia. Au luat parte la el următoarele persoane: primul- 
ministru Ion I. C. Brătianu cu toţi membrii guvernului, foştii prim-miniştri Teodor Rosetti, Petre Carp şi Titu 
Maiorescu, apoi Alex. Marghiloman, Ion N. Lahovari şi Ion C. Grădişteanu, din partea partidului conserva- 
tor, şi Take Ionescu, C. Disescu şi C. Cantacuzino-Paşcanu, din partea conservatorilor democrați, şi M. Fere- 
kide, preşedintele Camerei. 

Regretatul Nicu Filipescu, acest mare român şi inimos bărbat de stat, lipsind din ţară la Baden-Baden, 
n’a putut asista la acest memorabil consiliu, deşi, în urma cererei d-lui Take lonescu,!€ fusese avizat tele- 
grafic de către fiul său Gr. N. Filipescu, ca să accelereze sosirea sa în ţară în vederea evenimentelor şi a 
hotărârilor extrem de importante ce trebuia să se ia. 

În acest consiliu de coroană, regele Carol, ale cărui sentimente filo-germane — explicabile până la un 
punct — nu erau un secret pentru nimeni, plănuia să dea o mare lovitură în favoarea Triplei-Alianţe: anume 
intrarea imediată în războiu a României alături de Germania şi Austro-Ungaria. Bătrânul rege Carol, care 
trecea drept unul dintre cei mai înţelepţi suverani ai Europei, socotea că numai pe calea aceasta va putea 
asigura României un viitor mai strălucit şi în consecinţă el credea că va izbuti, foarte lesne, în planurile sale, 
comptând mai ales pe prestigiul său mereu ascendent, ca şi pe servilismul de care îi ştia capabili pe mai toţi 
bărbaţii noştri politici. 

Dar lucrurile nu s’au petrecut tocmai aşa precum şi-le închipuia regele Carol. În socotelile sale nu intrase 
unul din motivele cele mai principale şi mai hotărâtoare şi anume imposibilitatea morală de a duce pe soldatul 
român la războiu alături de honvedul maghiar, lucru care, dacă în capul şi al regelui Carol şi al lui Ion Brătia- 
nu-tatăl părea insignifiant, la 1883, când au legat România de Tripla-Alianţă, la August 1914 însă el era de 
o forță morală şi politică aşa de covârşitoare, încât nu se putea trece peste el. Prea era nefirească această 


16 E de notat că p'atunci între N. Filipescu şi Take Ionescu era încă vrajbă mare, aşa că nici nu-şi vorbeau unul altuia, din 
cauza politicei interne şi externe din timpul războiului balcanic. 

alianţă a României şi prea în contradicție cu aspiraţiile şi cu sentimentul național al întregei suflări româneşti, 
pentru ca punctul de vedere al regelui Carol să fi putut triumfa! Aşa şi numai aşa se explică de ce în consiliul 
de coroană, contrar aşteptărilor sale, mult respectatul rege Carol I s'a văzut, cu uimire, pus intr'o minoritate 
zdrobitoare. 

Intr'adevăr, iată ce s'a petrecut în consiliul de la Sinaia: Mai întâiu, Suveranul a făcut un expozeu al 
situaţiei internaţionale şi apoi trecând la situația României, a declarat că ţara noastră se găseşte în faţa a trei 
drumuri: primul, al neutralității; al douilea, să intrăm în războiu alături de Rusia şi aliaţii ei şi, al treilea, să 


17 


respectăm tratatul nostru de alianță ” cu Puterile Centrale, deci să intrăm în acţiune alături de Germania şi 


Austro-Ungaria. 

Prima soluţiune, adică neutralitatea, regele Carol a taxat-o ca cea mai rea; în privinţa celei de a doua, a 
mergerei cu grupul Înţelegerei (Antantei), deci cu Rusia, a declarat că este imposibilă şi n'ar izbândi nimic 
pentru ţară, iar în ce priveşte a treia soluţiune, — intrarea în războiu alături de Germania şi Austro-Ungaria — 
a spus cu un lux de probe că este singura care va aduce României şi glorie şi sporire de teritoriu. 

Pentru trebuinţele cauzei de care era copleşit, regele Carol a alunecat uşor peste prima şi a doua hipoteză; 
aşi putea spune că le-a ecartat. Când a ajuns însă la a treia hipoteză, Suveranul a scos din casa sa de fer un 
document secret, dar, îngrijit ca o comoară nepreţuită: era textul tratatului de alianţă cu Puterile Centrale, 
document iscălit de primii-miniştri Ion Brătianu, Lascar Catargiu, Dimitrie A. Sturdza, Titu Maiorescu şi de 
un singur ministru de externe: Alexandru N. Lahovari.!5 În baza acestui document misterios, care n’a gustat 
niciodată din atmosfera şi praful arhivei ministerului de externe, fiind păstrat ca nişte sfinte moaşte ale nea- 
mului în casa de fier a celui mai cuminte dintre Suverani, cerea regele nostru sfetnicilor săi ca România să- 
şi mobilizeze armata şi să intre imediat în războiu alături de Germania şi Austro-Ungaria. În afară de casus 
foederis, acesta este şi interesul superior al României, care va fi astfel acoperită de glorie şi de folos — aşa a 
încheiat regele Carol expozeul său, scris în limba franceză. 

Primul-ministru Ion I. C. Brătianu a opinat că deocamdată este mai preferabilă o politică de expectativă 
armată, pentru ca, între timp, România să-şi poată prepara armata şi opinia publică. 

Alex. Marghiloman!” s'a declarat printre cei dintâiu partizan al expectativei armate. 

Take Ionescu, şeful conservatorilor democrați, a vorbit scurt şi concis, pronunţându-se pentru neutrali- 
tatea armată. 

Ion N. Lahovari s'a declarat de asemenea pentru politica de neutralitate armată, adăugând totodată că 


17 Tratat, care, la 1900, a fost cimentat şi printr'o convenţie militară, în consiliul de coroană, regele Carol n'a exhibat însă 
decât tratatul de alianţă. 

18 Regretatului Alex. N. Lahovari, care era un cunoscut şi convins franco-fil, nu i s'a încuviinţat de către regele Carol porto- 
foliul ministerului de externe în cabinetul Lascar Catargiu decât cu condiţia să semneze şi el tratatul de alianţă cu Puterile Centrale, 
ca semn că astfel aderează la conţinutul şi stipulaţiunile lui. 

19 Cu privire la atitudinea d-lui Al. Marghiloman din timpul neutralității s'a petrecut în primul Parlament al României Mari 
(Decembre 1919) un incident, care merită să fie relevat şi înfierat. D. Dr. A. Vaida- Voevod, primul ardelean devenit prim-ministru 
al României Mari, a crezut de cuviinţă să dea certificat de mare patriot d-lui Al. Marghiloman, punându-l în rândul adevăraţilor 
patrioţi Ion I. C. Brătianu şi Take Ionescu, autorii politicei naţionale, care ne-a condus la rezultatul măreț al României Mari de azi, 
D. Dr. Vaida-Vocvod a comis o mare greşeală politică, dublată de o şi mai mare nedreptate, care, în clipa în care s'a produs, m'a 
făcut să cred că sunt oameni care admit că de îndată ce România a ajuns mare, pe banca ministerială nu trebuie să mai troneze 
modestia, dreapta judecată şi sentimentul reslităţii. 

Dar, pentru lămurirea cititorilor, iată care a fost, în linii generale, politica d-lui Alex. Marghiloman cu începera de la 8 August 
1914 şi până la 14 August 1916: În consiliul de coroană, care s'a ţinut la Sinaia la 3 August 1914, Al. Marghiloman a fost pentru 
expectativa armată. Puțin timp după accea, strâns cu uşa, în comitetul executiv al partidului conservator, al cărui şef era, de către 
patrioţii Ion N. Lahovari, N. Filipescu, Mihail Cantacuzino, etc. d. Al. Marghiloman a declarat că este pentru intrarea României 
în acţiune „într'o singură direcţie, şi nu în direcţia Puterilor Centrale”. Sa drosat imediat un proces-verbal de şedinţă, cuprinzând 
această declaraţiune, proces-verbal pe care l’a semnat d. Al. Marghiloman şi care s'a dat în păstrarea d-lui Paul Greceanu, în 
calitate de secretar, al comitetului executiv. 

La 24 August 1914, stil vechiu, d. Al. Marghiloman a propus d-lui Nicu Filipescu, care a comunicat imediat lucrul comitetului 
executiv din Bucureşti, întrarea în războiu a României alături de Unguri. Dovezile acestei schimbări la faţă, care a rămas definitivă 
la intrarea României în războiu, au fost publicate de ziarul Epoca, la 24 Iulie 1919, întrun articol intitulat: Omul cu trei feţe. 

În fine, la Consiliul de Coroană, care s's ţinut la Cotroceni, în ziua de 14 August 1916, d. Al. Marghiloman a fost contra intrărei 
României în războiu alături de aliaţi. 

este şi va fi adversarul ideii de intrare în acţiune alături de Puterile Centrale. Acest fapt, chiar dacă ne-ar reda 
Basarabia, ar indispune pe vecie imperiul Rusiei în contra noastră şi în acest caz Basarabia ar fi pentru noi 
cămaşa lui Nessos, căci colosul de la Nord ne-ar înghiţi, peste câteva zeci de ani, cu Basarabia cu tot. 

Ion C. Grădişteanu s'a pronunţat şi el pentru neutralitatea armată, ridicându-se în contra unei eventuale 
intrări în războiu alături de Austro-Ungaria. 


1? 


Întrerupt de Regele Carol cu cuvintele: „Nu alături de Austro-Ungaria, ci cu Tripla alianță!” fostul minis- 
tru de lucrări publice a ripostat: —, Da, Majestate, însă pentru mine Tripla alianță este Austro-Ungaria şi 
triumful ei ar însemna triumful maghiarismului la Nord şi al bulgarismului la Sud”. 

Singurul glas extrem, care s”a auzit în acest epocal consiliu, a fost acela al lui Petre P. Carp, care a cerut 
intrarea imediată a României în războiu cot la cot cu Germania şi Austro-Ungaria. Fostul prim-ministru a 
apostrofat pe partizanii neutralității cu cuvintele: — „Gândiţi-vă în ce situaţie puneţi pe rege, dacă îl părăsiţi 
şi vă necinstiţi iscălitura, cum văd dă voiţi să faceţi! 

„Pela orele 7 seara, aproape de terminarea consiliului şi după ce se văzuse clar că toţi sfetnicii Coroanei 
sunt partizanii neutralității, afară de P. P. Carp, preşedintele consiliului de miniştri Ion I. C. Brătianu a 
prezentat alesei asistenţe, cu oarecare mise-en-scenă, o telegramă, prin care se comunica guvernului faptul 
extrem de important şi de îmbucurător cum că Italia, cu tot tratatul de alianţă ce o lega de Germania şi Austro- 
Ungaria, a hotărât să rămână neutră, susținând că nu i-se poate invoca clauza unui casus foederis. 

Conţinutul acestei telegrame a produs o enormă impresie asupra regelui Carol şi mai ales asupra lui P. 
P, Carp, căruia aproape nu-i venea să creadă miraculoasa ştire. 

În asemenea condițiuni era imposibil ca ideia neutralității să nu triumfe. Ea a învins cu tot paterismul de 
junker prusian al lui Petre P. Carp şi ar fi învins cu certitudinea matematică chiar şi fără exhibarea telegramei, 
care anunţa neutralitatea Italic, deoarece toate împrejurările convergeau în punctul luminos că, în acest mo- 
ment, numai o politică de neutralitate putea să folosească intereselor României. 

În rezumat, în urma acestui consiliu de Coroană, poziţiile luate de partidele politice erau astfel: Guvernul 
Brătianu şi cu Alex. Marghiloman personal se pronunţaseră pentru expectativa armată, iar conservatorii 
democrați cu Take Ionescu în frunte, precum şi vechii conservatori Ion N. Lahovari şi Ion C. Grădişteanu 
pentru neutralitatea armată, adică pentru excluderea definitivă a vreunei posibilităţi pentru România de a 
merge alături de Austro-Ungaria şi Germania, oricare ar fi fost succesele lor militare. 

Cum regele Carol nu era de tot hotărât să renunţe la ideia sa de a mege, la un moment dat, alături de 
Puterile Centrale, scopul imediat al naționaliștilor, care urmăreau în taină intrarea în acţiune în contra Austro- 
Ungariei, era atunci să împiedice cu orice preţ eventualitatea realizărei planului regelui. Niciunul dintre 
naționaliștii cei mai înfocaţi nu ar fi putut însă atunci să vorbească de războiu în contra Austro-Ungariei; 
maximul, pe care, în acea vreme, îl puteau ei spera, era neutralitatea. De altfel este foarte prebabil că, cu 
Regele Carol pe tron, ar fi fost impoşibil ca România să se angajeze într-un războiu naţional. D-1 Ion I. C. 
Brătianu afirmă însă cu ştirea şi aprobarea regelui a încheiat, în Septembrie 1914, convenţia cu Rusia pentru 
neutralitatea noastră, ceea ce ar pleda în favoarea presupuneri că în cele din urmă regele Carol şi-ar fi călcat 
pe inimă mergând alături cu sufletul poporului! 

Graţie modului cum guvernul, Brătianu înţelegea s”o practice, neutralitatea României nu a fost leală la 
început. Prin ţară treceau numeroşi marinari germani precum şi transporturi de arme şi muniţiuni pentru 
Constantinopol, unde se prepara intrarea Turciei în războiu alături de Puterile Centrale. Lucrului acestuia nu 
i s'a pus capăt decât, prin puternica manifestare a opiniei publice. 

Chiar la marele stat major al armatei noastre domnea pe atunci o atmosferă, motivată de teroarea teutonă, 
care nu cadra deloc cu direcţia în care aveau să se îndrepteze într-o zi aspiraţiile naționale ale neamului. lată 
o dovadă: 

În Maiu 1915 apăruse de sub tipar volumul „Habsburgii, Ungurii şi Românii”, lucrate scrisă de mine şi 
refugiatul transilvănean Vasile Stoica, fost redactor la Românul din Arad, ca un răspuns la primejdioasa şi 

insolenta propagandă germano-filă din ţară. Ca autori, urmăream totodată ideia salutară, credeam noi, să 
răspândim scrierea noastră în armată, unde să servească ca un fel de merinde sufletească pentru ceasul când 
va suna goarna şi bravii oşteni ai României vor trece culmile Carpaţilor în Ardealul doritor de eliberare. 

Spre acest scop dasem lucrărei noastre o formă mai viguroasă şi mai energică, care să semene cu tăişul 
sabiei, căci aşa înţelegeam noi măreţia momentului care avea să vină. Nu puteam face însă această operă de 
sănătoasă propagandă în oştire, fără învoirea prealabită a ministerului de războiu. N'am întârziat deci să mă 
adresez acestei autorităţi superioare cu o petiție în regulă, la care ataşaseră şi un volum de probă. 

După 8 zile, maiorul Slăniceanu de la secretariatul general îmi dă ordin verbal să tipărese 3000 exem- 
plare pentru trebuinţele armatei, fapt care îmi dovedea că punerea cărții „Habsburgii, Ungurii şi Românii” 
în mâinile soldaţilor era în principiu hotărâtă, deşi se mai cerea ca formă şi un referat al marelui stat major. 

Nu puţină mi-a fost însă mirarea, când peste câteva zile marele stat major răspunde ministerului de 
războiu, prin condeiul şefului de secție generalul Stratilescu, cum că sus menţionata lucrare nu poate fi intro- 
dusă în armată deoarece „este o operă, care trebuie clasată printre lucrările tendenţioase, mai ales în timpurile 
de faţă”. 

Amărât şi adânc revoltat de această mentalitate demnă de un honved unguresc, iar nu de un general 
român, m'am adresat printr'o scrisoare d-lui general Averescu, recunoscut ea cel mai cu autoritate ofițer 
general din armată, rugându-l să-mi citească cartea şi apoi, dacă va crede util, să-mi comunice şi mie părerea 
ce şi-a făcut despre ea. Peste câteva zile am avut deosebita plăcere şi onoare să primesc din partea generalului 
Averescu următoarea scrisoare, pe care o public în întregime ca un document elocuent al timpului: 

Turnu-Severin, 8 August 1915. 

Domnule Abrudeanu! 

De abia acum ocupațiunile mi-au îngăduit să termin cartea ce ai avut amabi- 
tatea a-mi trimite. 

Am citit-o cu atenţiunea cuvenită şi pot să afrm că am citit-o cu mare profit. 
Cunoşteam chestia transilvăneană mai cu osebire din lucrarea lui B. Brote. Deşi 
scriere de netăgăduită valoare, totuşi materialul cuprins în ea lasă multe goluri în 
spiritul cititorului. Dacă nu toate aceste goluri, dar cu siguranţă o foarte bună 
parte din ele au fost implinite de volumul „Habsburgii, Ungurii şi Românii”. 

De nu ar fi decât numai pentru acest cuvânt şi încă socot că autorii ei pot să 
se fălească nu mai cu intenţiunea ce au avut, când s'au gândit a-şi da lucrarea la 
lumină, dar şi cu rezultatul muncei lor. 

Îmi ceri părerea asupra cărței. Iată-o cu rezerva că eu însumi nu-mi recunosc 
competenţa de critic. 

Prin conținutul ei, scrierea D-v, mi-a lăsat împresiunea că ea a fost destinată 
mai cu osebire Ardelenilor, cari cunosc faptele nu numai în trăsături generale, dar 
şi în mici amănunte, căci D-v. mai degrabă tălmăciţi faptele decât a le expune — şi 
tălmăcirea nu poate fi înţeleasă şi mai cu seamă simțită decât de acei care cunosc 
faptele până la identificare cu ele. 

În ceea ce priveşte forma, desigur că autorii nu au ales pe cea mai obiectivă şi 
nici nu S'au gândii a se înfrâna prin fraze alese şi îndulcită; ei au aşternul pe hârtie 
cugeările, aşa cum au curs din mintea lor, trecând prin distilatorul aşezat în cutele 
sufletului lor amărăt. 

Este acesta un păcat al scrierii lor? 

Părerea mea este că nu din potrivă, socot că valoarea lucrărei acesteia stă mai 
cu seamă în forma ei. Dacă se ţine compt că autorii suni ardeleni, apoi fie-care 
tânguire, fie-care încriminare, fie-care — dacă se vrea — exagerațiune din scrierea 

lor, trebuie considerată ca o picătură vie din durerea îngrămădită în adâncul su- 
Jletului lor, prin moştenire de pe vremuri, din generaţie în generaţie, cu adăugirea 
celor trăite de ei înşişi. 

Sunt interesante lucrurile ce le vede cititorul prin prisma pusă de autori 
înaintea ochilor lui; în cazul acesta însă, de un interes nemărginit îmi pare şi 
prisma ea însăşi. 

În această privinţă, îmi amintesc următoarea întâmplare: 

Acum aproape 30 de urmă, întorcându 'mă din Italia” cu un camarad al meu, 
m'am nimerit în tren, în acelaşi compartiment, cu un domn din Bucovina. 

Intrând în vorbă cu el, modul lui de a gândi în prima parte a convorbirei noas- 
tră m'a Surprins foarte mult, căci avea aerul să spună că totul era în lume cât se 
poate de bine. 

Când a ştiut, mai încolo, că suntem ofiţeri, că avem, interes şi dragoste pentru 
conaţionalii moştri de peste granițele ţarei, s'a schimbat cu totul şi altele au fost 
sentimentele ce ne-a desvăluit. 

L’am întrebat atunci, de ce acea deosebire între cele ce ne spunea la sfârşit şi 
cele spuse puţine ore mai înainte? La întrebarea mea s'a mulțumit a-mi răspunde: 

— „Hei, domnule ofiţer, este uşor pentru D-v. să fiţi români în România, dar nici 
nu vă puteţi închipui cât de greu ne este nouă să fim români! ” 

Camaradul meu, de loc din Focşani, nu l’a înţeles. Eu, originar din Basarabia 
nu numai că am înţeles, dar cred că am simţit şi intensitatea amărăciunei de care 
erau îmbibate acele simple cuvinte. 

Cu cele mai vii mulțumiri pentru atenţiune, te rog a primi expresiunea conside 
rațiunei mele distinse. 

General Averescu. 

După citirea acestei luminoase scrisori, orice comentarii, sunt, cred, de prisos. 

Dar să reluăm firul evenimentelor. 

Câteva săptămâni după începerea războiului european şi anume posterior bătăliei dela Marna, care 
dăduse din nou naţionaliştilor români putinţa să respire, a devenit evident că nimeni nu ar fi putut să târască 
România în război cot la cot de Austro-Ungaria şi Germania. Deşi în aceg epocă s'a făcut o tentativă, fără 
ştirea guvernului Brătianu, de a se creia un incident între Rusia şi România, tentativă, pe date istoria o va 
lămuri într’o zi, faptul a rămas necunoscut. În aceste împrejurări, guvernul Brătianu s’a simţit îndemnat să 
trateze, în septembre 1914, cu guvernul rus şi a reuşit să ajungă la o învoială. Prin această învoială, iscălită 
la 20 Septembre 1914, de primul ministru Ion I. C. Brătianu, România se obliga să păstreze o neutralitate 
binevoitoare, iar Rusia, în numele ei şi a aliaţilor săi, recunoştea României dreptul să ocupe ţinuturile din 
Austro-Ungaria locuite în majoritate de Români, iar în privinţa Bucovinei o comisiune mixtă avea să 
hotărască graniţa dintre Români şi Ruteni. 

Puțin mai târziu, printr'un schimb de note între România şi Italia, la care au împins foarte mult Emil 
Costinescu şi Take Ionescu — acesta din urmă participase oficios şi la înţelegerea de mai sus cu Rusia — s'a 
decis ca ambele guverne să se ţină în curent de mişcările lor, pentru ca eventual să se poată lucra de acord. 

După lupta de la Marna, dar mai ales după căderea Lembergului şi vertiginoasa înaintare a Ruşilor în 
Carpaţi, în ţără se semnalează o mare mişcare şi Nicu Filipescu cere intrarea României în războiu împotriva 
Austro-Ungariei. De astă dată naționaliștii, care nu se mai temeau ca România să meargă alături de Puterile 
Centrale, nu se mai mulțumiau cu neutralitatea, ci cereau ceea ce fusese de la început gândul lor intim: 


20 Eminentul general Averescu a făcut, cu un strălucit succes, şcoala superioară de stat major din Turin. 

intrarea în războiu în contra lor. 

Momentul era, într'adevăr, foarte prielnic; înaintarea Ruşilor dăduse lumei întregi împresia prăbuşirei 
Austro-Ungariei. Armata sârbă era intactă. Bulgaria, deşi aliată cu Puterile Centrale, nu aştepta decât o invi- 
tație ca să-şi răstoarne politica şi să meargă şi ea cu învingătorul. Despre Grecia lui Venizelos nu mai încăpea 
îndoială. 

Regele Carol însă trăia. El se opunea din răsputeri acestei idei. Guvernul Brătianu nu îndrăznea nimic 
în contra voinţei Suveranului, iar pe de altă parte Italia nu era gata. Desigur însă că dacă Românii ar fi trecut 
Carpaţii, Italienii ar fi făcut şi ei tot aşa cu Alpii, deşi nepreparaţi. 

Situaţia era de fapt aşa de încordată, încât la Sinaia, pe la mijlocul lunei Septembre, contele Czernin, 
vizitând în aceiaşi zi pe d-nii Take Ionescu şi Nicu Filipescu, le-a declarat fie-căruia „că el, dacă ar fi român, 
ar ataca Austro-Ungaria, dar ar mai aştepta 2 sau 3 săptămâni, căci în acest răstimp situaţia se va schimba — 
şi apoi într'un războiu dintre România şi Austro-Ungaria, învingătorul va suprima pe învins.” Pe dă altă 
parte, Alex. Marghiloman, deşi fără s’o spună lămurit, trecuse deja la politica germane-filă, convins fiind că 
regele Carol nu va permite nici-odată o altă politică şi că regele este izvorul putere. 

Odată acest moment trecut şi mai ales după moartea bătrânului rege Carol?! şi urcarea pe tron a regelui 
Ferdinand, politica Rorgâniei a rămas aceea a unei neutralităţi, care dădea satisfacție când unuia, când celui- 
lalt din grupurile beligerante. 

În răstimp guvernul britanice a acordat guvernului Brătianu un prim împrumut, cu condiţia ca mijloacele, 
adică armamentul, care şi-l va procura cu aceşti bani, să nu fie niciodată întrebuințat în contra Angliei şi 
aliaţilor ei. 

În Decembre 1914, când Austriacii au întreprins marea lor invazie în Serbia, aliaţii au cerut Greciei să 
vină în ajutorul Serbiei. Venizelos s'a declarat gata, cu condiţie ca România să se oblige şi ea să-i sară 
într'ajutor în căzut când Bulgarii ar ataca pe Greci. Deşi opoziţia naționalistă din România era de părere să 
se primească această propunere, guvernul Brătianu a refuzat. 

Din fericire, Sârbii au reuşit singuri să câştige în contra Austro-Ungariei strălucita victorie de la Ridnik 
şi să dea afară de pe teritoriul lor armata austriacă, condusă de generalii Potiorek şi Liborius Frank. 

În primele săptămâni ale anului 1915, atât Italia cât şi România, dar fiecare în parte, au tratat cu Puterile 
Înţelegerei condiţiile intrărei lor în războiu. Italia a tratat înainte şi, cum se ştie, a şi intrat în acţiune în Maiu 
acelaşi an. 

Tratativele României au durat mai multă vreme. Ele au întâmpinat dificultăţi serioase din pricina a două 
pretenţii ale ei: pretenţia asupra întregimei Bucovinei, pe care Ruşii o găseau nejustificată faţă de învoiala 
din Septembre 1914, de care am vorbit mai sus, şi pretenţia asupra sud-vestului Banatului, adică a părții 
dunărene a comitatului Torontal. 

Azi nu mai e un secret că unii dintre oamenii noştri politici, în special Take Ionescu şi Emil Costinescu, 
au combătut în consfătuirile lor cu primul ministru Brătianu cererea intransigentă a acestuia asupra întregimei 
Banatului şi au insistat foarte mult ca să se ajungă la un compromia cu Serbia, pentru a putea avea întotdeauna 
raporturi frăteşti cu bravii şi vecinii Sârbi. Aceste discuţiuni au întârziat mult înţelegerea dintre România şi 
aliaţi, iar când s'au acordat României pretenţiile ei, a venit pe la începutul lui Maiu fulgerătoarea rupere de 
către Mackensen a frontului rus la Gorlice şi înaintarea trupelor germano-austriace în Galiţia. Retragerea 
armatei ruse a luat aşa proporţii, încât în ceasul din urmă guvernul român a renunţat la iscălirea tratatelor, 
care erau deja redactate, şi Puterile Înţelegerei au primit ca România să-şi amâne data intrărei ei în războiu. 
Mai mult chiar, ele îi facilitau înarmarea şi îi mențineau finanţele. 

La rândul ei, România uşura aprovizionarea Serbiei şi împiedeca, pe cât posibil, trecerea de muniții spre 
Constantinopol. 

În ţară, naționaliștii continuau campania lor de îmbărbătare sufletească, făceau mobilizarea inimilor şi 


21 Întâmplata la 27 Septembre 1914, la Castelul Peleş din Sinaia. 

împingeau continuu pe guvern să ia ultima hotărâre: războiul. 

Astfel au mers lucrurile până când Germanii au hotărât, pela sfârşitul lunei Septembre 1915, să atace 
Serbia ea să-şi deschidă drumul spre Constantinopol. 

La Bucureşti se ştia că Bulgaria era definitiv în braţele Puterilor Centrale,?? încercările de a atrage Bul- 
garia de partea Quadruplei Înţelegeri, prin misiunea prinţului Trubetzkti la Niş, nu fuseseră duse cu destulă 
energie. Nu se ştie chiar dacă ar fi reuşit; este sigur însă că la vreme nu s'a însistat. 

Cu acea ocazie, Take Ionescu a stăruit mult pe lângă primul-ministru Brătianu să facă Bulgariei, pentru 
a o atrage de partea aliaţilor, concesii serioase în Dobrogea Nouă (Cadrilater) şi, ca să rămână urmă de 
această activitate a sa, care putea să pară curioasă, şeful conservatorilor democrați a scris lui Brătianu o 
scrisoare în acest sens. 

În ceasul, în care Serbia avea să fie atacată de către Austro-Germani, Înțelegerea a hotărât expediţia de 
la Salonic. Pe baza acestei expediţii şi a deciziunei lui Venizelos de a mobiliza, înţelegerea a propus Românie 
să mobilizeze şi ea ca şi paralizeze astfel pe Bulgaria şi salvând Serhia, să salveze şi legătura cu Salonicul. 

Se ştie că atunci Bulgarii nu avuau nici artilerie, nici muniții şi că Turcii trăgeau, la Galipoli, ultimele 
cartuşe. Naţionaliştii, în cap cu Nicu Filipescu şi Take Ionescu, au făcut, şi de astă dată tot posibilul ca să 
decidă guvernul Brătianu să mobilizeze şi eventual să intre în războiu. Spre acest scop, au avut loc dese 
conversații particulare cu primul-ministru, audienţe la rege, iar în sfârşit un memoriu, iscălit de N. Filipescu 
şi Take Ionescu, care a fost remis regelui. 

Guvernul român, punând pentru intervenţia lui condițiuni judecate de Înţelegere ca irealizabile din punct 
de vedere technic — ca trimiterea de urgenţă la Salonic a 40000 oameni — România s'a abținut şi în consecință 
Venizelos a căzut de la putere. Intr'adevăr, Venizelos târâse pe regele Constantin să mobilizeze fără voia lui 
şi un pretext a fost deajuns ca Suveranul Greciei să facă cunoscuta lui lovitură de Stat. 

Intrarea României în războiu a rămas deci în suspensie. Între timp s’au petrecut desele contrabande de 
vite cari erun trimise peste graniţă în Austro-Ungaria, s'a încheiat contractul cu Puterile Centrale pentru 
furnizarea a 50.000 vagoane de cereale, care supăra pe Înţelegere, ca şi contractul cu Marea Britanie pentru 
30.000 vagoane de grâu, care irita Puterile Centrale. 

În primăvara anului 1916, relaţiile dintre România şi Puterile Centrale erau încordate. Este sigur că anul 
1916 nu ar fi trecut fără ca Germania şi Austro-Ungaria să nu pună României un ultimatum, din care ar fi 
eşit războiul. Deja la încheierea contractului britanic limbagiul baronului Busche şi al contelui Czernin, ţinut 
regelui şi guvernului, era cu totul provocator. Numai dând al douilea contract de cereale Germaniei s'a liniştit 
pentru moment situațiunea. 

Când în Iunie a venit ofensiva rusă aşa de strălucită a generalului Brusiloff de pe frontul galiţian şi buco- 
vinean, guvernul român a înţeles că este imposibil să mai amâne participarea României la războiu, fără a 
compromite interesele er vitale. 

Atunci s'a început o îndoită tratare; a convenției politice şi a convenției militare. Pentru convenţia 
politică, chestia teritorială a rămas aşa cum fusese hotărâtă în 1915, adică aşa cum o ceruse guvernul român. 

Iată textul întreg al acestei convenţiuni: 

Între subsemnaţii: 

1. D. Stanislas Poklewski-Koziel, trimis extra-ordinar şi ministru plenipo- 
tențiar al Majestății Sale împăratul tuturor Ruşilor pe lângă Majestatea Sa Regele 
României; 

2. Comiele de Saint-Aulaire, trimis extra-ordinar şi ministru plenipotenţiar al 
Republicei Franceze pe lângă Majesiatea Sa Regele României; 


22 Convenţia de alianţă dintre Puterile Centrale şi Bulgaria s'a semnat le 24 August st. n. 1915. 

3. Sir George Barklay, trimis extra-ordinar şi ministru plenipotenţiar al Majes- 
tăței Sale Regelui Regatului Unit al Mare Britanii şi Irlandei şi al pământurilor 
britanice de peste mari, împărat al Indiilor, pe lungă Majestatea Sa Regele 
României, şi 

4. Baronul Fasciolli, trimis extra-ordinar şi ministru plenipotenţiar al Majes- 
tății Sale Regele Italiei, pe lângă Majestatea Sa Regele României, 

anume însărcinaţi de guvernele lor respective, de o parte, şi 

D. loan I. C. Brătianu, preşedintele consiliului de miniştrii al Regatului 
României, în numele guvernulni român, de altă parte, s'a stabilit ceea ce urmează: 

I Rusia, Franţa, Anglia şi Italia garantează integritatea teritorială a Regatului 
României, în toată Întinderea fruntariilor sale actuale. 

II. România se obligă să declare războiu şi să atace Austro-Unguria în con- 
dițiile stabilite prin convenția militară; România se obligă de asemeni să înceteze, 
de la declararea războiului, orice legături economice şi orice schimb comercial cu 
toţi duşmanii aliaților. 

III. Rusia, Franţa, Anglia şi Italia recunosc României dreptul de a anexa teri- 
toriile monarhiei austro-ungare prevăzute şi hotărnicite în art. 4. 

IV. Marginile teritoriilor, despre care e vorba în articolut trecut sunt hotărâte 
după cum urmrază. 

Linia de hotar va începe de la Prut, de la un punct al frontierei actuale dintre 
Rusia şi România aproape de Novosuliţa şi va urca râul până la granița Galiției, 
la întâlnirea Prutului cu Ceremuşul. De aci va urma frontiera dintre Galiţia şi Un- 
garia până la punctul Sleag, cota 1655. Mai departe va urma linia de despărţire 
dintre apele Tisei şi Vizului ca să ajungă la Tisa, la satul Trebuza, mai sus de locul 
unde se uneşte cu Vizo. De la acest punct ea va cobort malul Tisei până la 4 klm. 
mai jos de locul unde se întâlnete cu Someşul, lăsând satul Vasaros-Nameny 
României. Va continua apoi în direcția Sud-Sud-Est până la un punct la 6 klm. la 
Est de oraşul Debrețin. De la punctul acesta va atinge Crişul la 3 klm. mai jos de 
locul de întâlnire , celor doi afluenţi ai săi (Crişul alb şi Crişul iute), se va uni apoi 
cu Tisa la înălțimea satului Algy6, la Nord de Seghedin, trecând la apus de satele 
Oroshaza şi Behesamson, la 3 klm. de la care va face o mică îndoitură de la Algyö 
linia vă cobori malul Tisei până la vărsarea sa în Dunăre şi însfărşit va urma malul 
Dunărei până la frontiera actuală a României. 

România se obligă să nu ridice fortificaţii în fața Belgradului pe o zonă ce va 
fi stabilită ulterior şi să nu fie în această zonă decât forţele necesare serviciului de 
poliție, Guvernul Regal Român se obligă să despăgubeasă pe Sârbii regiunei Bana- 
tului, care părăsindu-şi proprietăţile vor voi să emigreze într 'un spaţiu de 2 ani 
dela încheerea păcei. 

V. Rusia, Franţa, Anglia şi Italia de o parte şi România de altă parte se obligă 
să nu încheie pace separată sau pacea generală decât în unire şi în acelaşi timp. 

Rusia, Franţa, Anglia şi Italia se obligă de asemenea ca în tratatul de pace, 
teritoriile monarhiei Austro-Ungariei, prevăzute în art. 4, să fie anexate coroanei 
României. 

VI. România se va bucura de aceleaşi drepturi ca şi aliaţii săi în tot ce priveşte 
preliminările, tratativele de pace, ca şi discutarea chestiunilor, care vor fi supuse 
hotărârei conferinţei de pace. 

VII Puterite contractante se obligă să păstreze în secret prezenta convenţie 
până la încheierea unei păci generale. 

Făcut în cinci exemplare la Bucureşti, la 4/17 August 1916. 

Ministrul Rusiei S. Poklewski-Koziel; Ministrul Franţei Saint-Aulaire; Minis- 
trul Angliei G. Barklay; Ministrul Italiei Fasciotti; Preşedintele consiliului de 
miniştri al României loan I. C. Brătianu. 

Această convenţie a fost iscălită în ziua de 4/17 August 1916, orele 11 dim. în casele lui Ion Procopiu, 
fost deputat, din Parcul Ioanid.” 
În aceiaşi zi s'a semnat şi textul convenţiunei militare, care are următorul cuprins: 

Art. 1. — Ca urmare la tratatul de alianţă intervenit la 4/17 August 1910 între 
Franţa, Marea Britanie, Italia, Rusia şi România, România se obligă, mobilizând 
toate forţele sale de uscat şi de mare, să atace Austro-Ungaria cel mai târziu la 
15/28 August 1916 (opt zile după ofensiva de la Salonic). Acţiunile ofensive ale 
armatei române vor începe chiar în ziua declarării războiului. 

Art. 2. — De la semnarea prezentei convențiuni şi în toată durata mobilizărei şi 
concentrărei armatei române, armata rusă se obligă să lucreze într'un mod cu totul 
energic pe tot frontul austriac, în scopul de a asigura operaţiunile române mai sus 
menţionate. Această acţiune va fi în special ofensivă şi viguroasă în Bucovina, unde 
trupele ruse vor trebui cel puţin să-şi păstreze poziţiunile lor, ca şi efectivele lor 
actuale. 

Cu începere de la 12—25 August 1916 flota rusă va trebui să garanteze sigu- 
ranța portului Constanţa, să împiedice debarcarea de trupe inamice pe coastele 
române şi orice incursiuni pe Dunăre în susul gurilor acestui fluviu. De partea sa, 
România va recunoaşte flotei ruse din Marea Neagră de a utiliza portul Constanţa 
şi de a lua măsurile necesare contra flotei vrăşmaşe submarine. 

Vasele de războiu ruseşti, care se vor servi de Dunăre, atât pentru a apăra 
malurile, cât şi pentru a da concurs armatei şi flotei române, vor fi sub ordinele 
comandantului şef al armatelor române şi vor coopera pe acest râu cu escadra de 
monitoare româneşti. Amănuntele acestei cooperări vor fi stabilite în conformitate 
cu articolele prezentei convenţiuni. 

Art. 3. — Rusia se obliga în momentul mobilizărei armatei române, sa trimită 
în Dobrogea doua divizii de infanterie şi una de cavalerie pentru a coopera cu 
armata română în contra armatei bulgare. 

Aliaţii se obligă a face ca intrarea în războiu a României să fie precedata, cel 
puțin cu opt zile înainte, de o ofensivă afirmată a armatelor de Salonic, în scopul 
de a asigura mobilizarea şi concentrarea tuturor forţelor militare române. Această 
ofensiva va începe la 7/20 August 1916. 

Dacă, în cursul operaţiunilor militare, Puterile aliate, în urma înţelegerei din- 
tre Statele majore respective, vor decide mărirea aporturilor lor militare, coope- 
rând cu armata română, această mărire de forţe nu va modifica întru nimic stipu- 
lațiunile convenţiunilor încheiate. 

Art. 4. — Franţa, Marea Britanie, Italia şi Rusia se obligă a procura României 
munițiuni şi material de războiu, cari vor fi transportate de vase româneşti sau 
aliate şi tranzitate prin Rusia. Aceste predări şi transporturi vor trebui astfel exe- 


23 Sa ales pentru semnarea acestui important document casa particulară a regretatului I. Procopiu, numai spre a deruta pe 
spionii germani şi afiliaţii lor pământeni, care umpluseră capitala ţării. 

cutate pentru a le asigura sosirea în România, într-un mod cât se va putea continuu 
de minimum trei sute de tone pe zi, calculat la o lună de transport, în cazul când 
aliații ar avea la dispoziția lor noui căi accesibile, uşurând tranzitul munițiunilor, 
România va putea beneficia. 

Art. 5. — Aliaţii se obligă deopotrivă a procura României, în limitele posibilu- 
lui, caii, cauciucurile, medicamentele, articolele de subsistenţa şi de echipament, 
pe care le va cere în cantităţile şi categoriile care se vor fixa de comun acord. 

Art. 6. — Aliaţii vor pune la dispoziția României personalul technic necesar 
pentru fabricarea în ţară a muniţiunilor şi malerialului de războiu. 

Art. 7. — Îndată după încheerea prezentei convenţiuni, Statele majore ale ar- 
matelor ruso-române, ca şi statul major al armatelor de la Salonic se vor pune de 
acord pentru a stabili modalităţile cooperărilor. 

Acordul în timpul operaţiilor militare a armatelor româno-ruse sau orice 
schimbare, lămurire sau adaos în vederea unei legături permanente, se va stabili 
la Cartierul general respectiv, astfel cum se va spune mai jos. 

Ari. 8. — Cooperarea armatelor aliate nu implică subordonarea uneia din 
părţile contractante celeilalte, ce, nu implică decăt libera acceptare a dispoziţiilor 
sau modificărilor datorate situaţiunei generale, necesităţilor cerute de felul urmărit 
şi de camaraderia de arme. 

Ari. 9. — În principiu, trupele regale române şi trupele imperiale ruse vor con- 
serva comandamentul lor propriu, zona lor distinctă de operaţiuni şi o complectă 
independenţa în conducerea operaţiunilor. Linia de demarcare între cele două ar- 
mate va trece de la Dorna Vatra pe la Bistriţa şi văile râurilor Sajo şi Someş la 
Debrețin. Ținta principală a acţiunei române, întru atât cât situația militară la 
sudul Dunărei o va permită, va fi prin Transilvania în direcţiunea Budapesta. 

Trupele ruse prevăzute la art. 3, destinate a coopera cu armata româna, vor fi 
sub comandamentul superior al armatei române. 

În cazul când contingentul rus, operând la sudul Dunări, ar fi considerabil 
mărit astfel ca să fie de forțele sau superioară trupelor române, cu care va coopera, 
acest coptingent va putea forma, la ieşirea din teritoriul român, o armata inde- 
pendentă, care va fi pusă sub ordinele comandamentului suprem rus. În acest caz 
această armata operând în afara de teritoriului român, va trebui sa aibă o zona de 
aperaţii distinctă şi va fi condusă după directivele comandamentului suprem rus, 
conformându-se în totul planurilor celor două cartiere generale pe bazele stabilite 
mai Sus. Dacă în vederea țintei urmărite, ar trebui să aibă loc operațiuni cu forţe 
combinate ruso-române, comandamentul acestor forţe va fi indicat de zona respec- 
tivă de operațiuni. Toate ordinele şi instrucţiile relative la conducerea acestor 
operaţiuni vor fi redactate în româneşte şi rusește. 

Art. 10. — În principiu, în teritoriul naţional, ca şi în cel ocupat de armata uneia 
din părţile contractante, armatele celeilalte părți contractante nu vor putea să in- 
tre, decât dacă interesul general şi ținta comună ar reclama şi cu consimţimântul 
înscris şi prealabil pentru fiecare caz particular. 

Ari. 11. — Ori de câte ori în cursul operaţiilor armatele aliate vor avea nevoie 
a întrebuința una sau mai multe căi ferate de pe teritoriul unui stat aliat, pentru 
transportul de trupe, provizii şi furnituri militare, întrebuinţarea va fi stabilită 
pentru fiecare caz în particular de delegaţii marilor cartiere generale aliate. 

Administraţia, organizarea transporturilor şi aprovizionarea cu resurse lo- 
cale, va incumba în toate cazurile autorităţilor teritoriale; 

Art. 12. — Prizonierii, prada de războiu şi trofeele luate de una din armate îi 
vor aparține. 

Prada de războiu, luată în lupte în comun şi pe acelaşi câmp de bătae, va fi 
împărțită proporţional cu efectivele care au luat parte. Totuşi pentru a uşura apro- 
vizionarea armatei române, comandamentul imperial rus va ceda acesteia materia- 
lul de războiu şi munițiunile, cuprinse în această pradă mixtă, de care ea ar avea 
o urgentă nevoie. 

Art. 13. — Pentru a coordona acţiunile armatelor române, ruse şi aliate şi 
pentru a ajunge mai sigur ţintele militare, un reprezentant al armatei române, 
ajutat de va fi nevoe de un anumit număr de ofițeri adjutanţi, trebuie să se găsească 
la partierele generale ruse şi aliate în momentul începerii operaţiilor militare 
române. Tot asemenea reprezentanţii armatelor ruse şi aliate şi adjutanţii lor 
trebuie să se găsească la cartierul general al armatei române. 

Cartierele generale ale armatelor cooperante trebuie să se informeze mutual 
şi în timp util asupra conjecturilor militare, repartiţiei forțelor şi mersului opera- 
țiilor. 

Art. 14. — Dacă în cursul operaţiilor survin Situațiuni cerând luarea de măsuri 
noi şi ridicând chestiuni neprevăzute în prezenta convenţiune, toate aceste chesti- 
uni vor fi tratate în fiecate cartier general cu delegatul armatei aliate, dar nu vor 
deveni definitive, decât după un acord al comandanților şefi. 

Art. 15. — Pentru a se putea lua la timp măsurile preparatorii la începerea ope- 
raţiilor, părţile contractante vor trebui să se înţeleagă asupra planului acţiunii mi- 
litară, înaintea zilei începerii ostilităţilor de către armata română. 

Art. 16 — Chestiunea armistiţiilor se va decide de comun acord de comanda- 
mentele supreme a armatelor cooperante. 

Art. 17. — Prezenta convenţiune va rămâne în vigoare din ziua semnării ei până 
la pacea genetală. 

Făcut în cinci exemplare la Bucureşti, la 4/17 August 1916. 

În ce priveşte împrejurările, în care a intrat România în războiu, nimic nu poate fi mai edificator şi mai 
concludent decât raportul colonelului Maurice Despres, ataşatul militar al Franţei la Bucureşti, raport pe care 
la prezintat guvernului şi comandamentului francez, ca rezultat al unei misiuni speciale ce primise în Iulie 
1916 pe lângă guvertul român. lată-l: 

„Desemnat pentru a merge în România, am plecat din Paris la 4 Iulie 1916. Îndată ce am 
sosit în ţara de deştinaţis, m'am prezintat d-lui Brătianu. 

Primul ministru român era încă sub impresia unui demers ce-l făcuse pe lângă dânsul ata- 
şatul militar rus, din ordinul generalului Alexieff. Colegul meu rus declarase d-lui Brătianu că 

România trebuie să intre în războiu "imediat ori niciodată "7% şi că dacă nu se va declara ime- 


diat pentru aliaţi, nu i se va mai îngădui să facă o intrare triumfală în transilvania. Nefiind la 


24 Iată în această privinţă textul telegramei şefului Statului-major rus către colonelul Tatarinoff, ataşatul militar al 
Rusiei la Bucureşti, care a transmis-o guvernului român: 

22. Iunie 1916 st. v. 

N’am crezul nimerit până în prezent să vă însărcinez a face demersuri pe lângă conducătorii români relativ la adeziunea 
armatei lor de aceea a aliaţilor, de oarece n'am vroit să stânjenesc libertatea hotărârilor lor. Situaţia militară actuală mă 
forțează să vă însărcinez a explica generalului Iliescu şi a-i spune că este greşit aşteptarea ca viitorul să ofere României 
condițiuni mai potrivite unei intrări în acţiune. 

curent cu demersal ataşatului militar rus, ce avusese loc în timpul voiajului meu, mă informai 
şi aflai următoarele fapte ce se petrecuseră dela plecarea mea din Paris: 

Când colonelul Tatarinoff, ataşatul militar rus, sosi, în Ianuarie 1916, la Bucureşti, el nu 
încercase să determine România de a intra în acţiune, conformându-se în această privință 
ideilor ce le avea generalul Alexieff în acest timp. La sfârşitul lui lunie 1916, generalul Alexieff 
schimbă brusc tactica şi în primele zile ale lui Iunie (st. n.) trimise colonelului Tatarinojf o 
telegramă prin care-l însărcina să comunice d-lui Brătianu şi generalului Iliescu că îi se pare, 
că anevoie situația ar putea să devină mai favorabilă în viitor pentru intrarea de fapt în acţiune 
a României; că i se pare că armata austriacă a pierdut orice forţă ofensivă; că Germanii ata- 
cați, nu pot să uite pe Austrieci, că la sud nu mai există forţe germane sau austriece şi că Bul- 
garii singuri mai ţin piept armatei de Orient. Rusia se obliga în cazul intrărei în acțiune a 
României să transporte materialul şi muniţiile ce-i erau necesare. 

Telegrama sfârşia cu aceste cuvinte: „Acum ori niciodată”. 

Acest demers al ataşatului militar rus fusese susținut de predecesorul meu, cum şi de 
ataşatul militar italian, care remiseră în acelaşi timp generalului Iliescu note, în care se aso- 
ciau pe dea întregul la demersul colegului lor rus şi în care repetau aceste cuvinte: „Acum ori 
nici odată”. După cât îmi pare, e foarte probabil ca şi ataşatul militar englez să fi sprijinit 
acțiunea colegilor săi. Două sau trei zile mai târziu soseşte o nouă telegramă a, generalului 
Alexieff, prin care acesta arată din nou că momeniul e extrem de favorabil, că o asemenea 
ocazie poate nici nu se va mai prezenta, că inamicul îşi epuizase rezervele şi astfel fiind lucru- 
rile, nici un pericol nu mai ameninţa România din partea Dobrogei, de oarece armată de Orient 
va atrage cea mai mare parte a armatei bulgare şi deci Românii se vor putea uşor apăra din 
această parte. La sfârşitul acestei telegrame generalul Alexie[f adăugă că dacă intrarea în 
acțiune va întârzia prea mult, se va renunţa la concursul României şi, în acest caz, nu i se va 


permite să facă o intrare triumfală în Transilvania. 


Armata austriacă este desigur capabilă de o rezistenţă dârză, însă gradul desorganizărei ei actuale nu-i permite să 
recâştiga facultatea acţiunilor ofensive. 

Germanii nu sunt în stare să întărească simţitor pe Austrieci, de oarece ei înşişi sunt atacați. 

Izvoarele de noui formaţiuni sunt sleite, şi ca să ajute pe Austrieci în regiunea Kovel şi Wladinr-Wolinsk, cu greutate 
au strâns Germanii, de pe diferite fronturi abia 7 divizii. Toate trupele germane şi austriece par a fi ridicate din peninsula 
Balcanică. Rezistenţa armatei dela Salonic cade numai în sarcina Bulgarilor. Rusia se va însărcina, în cazul unei hotărâri 
irevocabile a României, să transporte de pe acuma, fără întârziere, din Arhanghel, întregul material adresat armatei 
române. Intrarea în acţiune a româniei, în momentul acesta, va avea o mare valoare corespunzătoare în desfăşurarea 
comună a sforțărilor puterilor aliate, ceeace nu va fi în cazul când hotărârea sa va fi amânată pentru a epocă nedefinită. 
Situaţia porunceşte Românilor de a se alătura nouă, acum sau niciodată. 

Vă autoriz să expuneţi d-lui Brătianu şi generalului Iliescu punctul acesta de vedere al comandamentului suprem rus. 

No. $ 3253 (ss) Alexieff. 


A doua zi, adlică la 23 Iunie 1916, şeful marelui Stat-major rus mai trimitea guvernului român, tot prin colonelul 
Tatarinoff, următoarea telegramă şi mai categorică: 

23. Iunie 1916 st. v. 

(Răspuns la No. 299). — România trebuie să profite de situaţia militară, precis, acum, fără să mai aştepte primul tren, 
a cărui sosire este perfect garantată. Reamintiţi-le următorul adevăr: momentele favorabile, odată, scăpate, nu se mai 
repetă. N'am început această operaţie spre a ne opri la jumătatea drumului, dar nimeni nu va putea garanta ce se va 
întâmpla intro lună, sau mai mult. Este limpede în acelaşi timp, că rezervele adversarului sunt sleite şi el strânge ceia ce 
poate ca să ne opună rezistenţă în direcţiunile ofensivei noastre, supunându-se până acum voinţei noastre. Trupele ger- 
mane de pe frontul balcanic luptă acum pe Nistru în Galiţia, aproape de Nijniow. Cine deci va ameninţa pe Români în 
DoBrogea? Cea mai mare parte din trupele bulgare este atrasă spre Salonic. Românii vor putea să se asigure lesne, 
întrebuinţând o parte din forțele lor, fără să mai ceară fărâmiţirea forţelor noastre, ce execută misiunea principală. Nece- 
sitatea ar putea, desigur, să ne silească a îndrepta una san două divizii în Dobrogea, dar demonstraţi-le că tocmai acuma 
(„precisement maintenant,,) situaţia militară este cea mai favorabilă unei întrări în acţiune a Românilor. Dacă ei vor aşteptă 
o slăbiciune şi mai mare a Austriecilor, nu vom avea nicio nevoie de a cooperare română, nici chiar nu a mai fi rațiune de 
a permite Românilor să facă o întrare triumfală pe teritoriul austriac. 

No. $ 199 (ss) Alexieff. 

În ce priveşte origina acestei schimbări de tactică, sunt redus numai la presupuneri; e 
probabil însă că Alexieff îşi închipuia că ofensiva rusească ce începea în acel timp va continua 
şi că deci concursul României îi era preţios. 

Oricum cele două depeşi au dominat întreaga situaţie de atunci, de oarece tonul de ulti- 
matum, în care erau redactate, a determinat definitiv România să intre în luptă, iar informaţiile 
militare ce le conțineau relativ în situaţia forțelor inamice au servit de bază la întocmirea plan- 
ului Statului major român, care a aruncat aproape toate forțele sale în Transilvania, lăsând 
foarte puţini oameni în Dobrogea, unde abia să se menţie în defensivă. 

România a fost surprinsă de acest ordin al Rusiei; ea se mai temea însă că aceasta nu-i va 
permite mai târziu să-şi înfăptuiască idealul ei naţiqnal în toată amploarea sa. E sigur însă că 
Ruşi ar fi revenit anevoe asupra ultimatumului ce-l adresaseră României. 

În urma acestor informaţiuni, căutai să aflu dacă statul major rusesc mai susține intrarea 
în acţiune a României cu toată întârzierea acesteia. Mi s'a răspunse afirmativ, adăogându-se 
observaţia că generalul Alexieff era extrem de nerăbdălor. 

Colegul meu englez de asemenea era pentru intrarea în acțiune a României. 

Colegul meu italian, care de altfel nu exprima clar ideile sale decât numai atunci când 
trebuia să expună pronosticurile sale asupra unor evenimente petrecute, susţinea acțiunea 
Ruşilor, deşi părea nemulțumit că România revendică aceleaşi avantagii ca şi Italia. 

Aceasta era situaţia la sosirea mea în România. 

Aşa stând lucrurile, în conformitate cu ordinele primite, am sprijinit acţiunea colegului 
meu rus pentru a determina România să intre în luptă (data de 1 (14) fusese chiar fixată ca 
ultim termen) şi, în acelaşi scop, am sprijinit şi dezideratele Românilor pe lângă Ruşi, în afară 
de acţiunea generală, în cursul tratativelor la care am participat, am trebuit să stărui mai ales 
asupra următoarelor puncte: 

1. Rolul şi data ofensivei armatei din Salonic, 

2. Chestiunea de a şti dacă ofensiva va începe simultan cu aceia din Transilvania. 

3. Efectivul forțelor ruseşti care urmau să fie trimise în Dobrogea. 

Spre a informa exact pe d. Brătianu, ministrul Franţei şi cu mine cerurăm relaţii precise 
relativ la armata de Orient, pe care le comunicarăm d-lui Brătianu. 

In urma atestei comunicări, primul-ministru român primi să iscălească convenţia militară 
înainte chiar de începerea acţiunei armatei de Orient, cu condiția însă ca ofensiva de la Salonic 
să fie deslănţuită înlăuntrul unui termen determinat înainte de intrarea în acţiune a României, 
în timpul acestor tratative s'a discutat planul de campanie al României. După acest plan, 
Românii trebuiau să pătrundă în Transilvania, menţinându-te în defensivă în regiunea dinspre 
Bulgaria, căci nici nu se putea altfel, date fiind ideile exprimate de generalul Alexieff în telegra- 
mele sale. La un moment dat au început tratative separate în Franţa în chestia acţiunei de la 
Salonic. Iniţiatorul acestor tratative era colonelul Rudeanu. După o telegramă pe care acesta 
din urmă o trimise d-lui Brătianu, telegramă pe care primul ministru român mi-a comunicat- 
o, reprezentantul Rusiei la aceste tratative propuse ca să se înceapă o ofensivă în Dobrogea 
concomitentă cu aceia ce urma să fie deslănţuită în Transilvania. Propunerea aceasta era în 
contrazicere formală cu ideile colonelului Tatarinoff. Atrăsei deci atenţia asupra acestui lucru, 
cerând ca contrazicerea să înceteze. 

Pe de altă parte generalul Iliescu îmi declară că Românii sunt partizanii unei astfel de 
ofensive menită a avansa cel puţin până la Busciuk şi Siştov, în scopul de a garanta Bucureşti- 
lor o zonă de protecţiune ceva mai mare, dar că Ruşii se opun, motivând ca, o asemenea ope- 
raţie ar implica necesitatea de a trimite contingente de trupe, mai numeroase decăt acelea de 

care dispun şi lăsând a înţelege ca Bulgari cu greu vor lupta contra lor. În ce priveşte pe Bul- 
gari, Ruşii au opus de altfel în totdeauna o oarecare rezistenţă, deşi generalul Iliescu recu- 
noştea, împreună cu mine, că o ofensivă simultană a armatei de Orient şi a forţetor din Dobro- 
gea este singura soluţie militară pentru Bulgari. 

Unii argumentau că faţă de această opozițiune a Ruşilor, cum şi faţă de faptul că trupele 
române trimise în Dobrogea erau trupe de a II-a linie, trebuie să se renunţe cel puţin deo- 
camdată la o ofensivă din această parte: Generalul Iliescu adăoga de altfel că dacă forţele 
româneşti care operau la nord, ar ajunge la Mureş, reducându-şi astfel frontul şi fixându-se în 
acea parte, s'ar realiza atunci disponibilităţi, cu care s’ar putea lua cu folos ofensiva contra 
Bulgariei, potrivit punctului meu de vedere de atunci. În ce priveşte ajutoarele ruseşti ce urmau 
a fi trimise la început, generalul Alexieff făcea oarecare opoziție. 

În cursul tratativelor de mai înainte, Românii ceruseră 200.000 de oameni; apoi încre- 
zători întru câtva în asigurările generalului Alezieff şi ale colonelului Tatarinoff relativ la si- 
tuaţia forțelor austro-germane şi la proiectele bulgare în privința Dobrogei, reduseră cererile 
lor la 50.000 oameni. Generalul Alexieff propuse la început o divizie de infanterie, însă în urma 
stăruinţelor d-lui Brătianu, stăruinţe pe care am crezut că e datoria mea a le susţine la colegul 
meu rus, am obținut de la acesta două divizii de infanterie (una rusă şi una sârbă), cum şi o 
divizie de cavalerie. 

A fost vorba chiar de o a treia divizie de infanterie însă generalul Alexiefj nici nu voia să 
audă de aşa ceva. 

Tratativele pentru încheerea convenției militare erau astfel precizate, însă convenţia însăşi 
nu putea fi iscălită decât după convenția politică, care determină tratative, la care, bine înţeles, 
n'am luat parte. 

Însfărşit, după multe amânări din partea Ruşilor, ajunserăm la înţelegere şi fiindcă d. Bră- 
tianu obținu satisfacţie asupra tuturor punctelor cele două convenţii, militară şi politică, ele 
fură semnate. 

Pe aceasta din urmă am semnat-o după ce am cerut şi am primit confirmarea puterilor 
mele pentru aceasta, cum şi autorizarea de-a prelungi termenul fixat la început la I (14) August. 

În ce priveşie planul de campanie, acesta a fost stabilit, după cum am arătat, sub influenţa 
Ruşilor şi a informaţiunilor date de generalul Alexiefj, relativ la forţele inamice. Predominarea 
influenţei ruseşti în această chestiune era firească dat fiind că armata română nu era decăt o 
prelungire a armatei ruseşti şi că Ruşii participau la acțiunea României cu forţele pe care se 
obligaseră a le trimite în Dobogea. 

Am comunicat acest plan îndată ce l-am cunoscut şi nu mi s'a făcut nicio obiecţiune în 
privința lui. 

Am cu atât mai mult cuvânt a crede că a fost aprobat întru cât la începutul lui Septembrie, 
atunci când lucrurile mergeau prost în Dobrogea, s'a telegrafiat Cartierului General Român 
ca să se ia măsurile ce se impuneau mai urgent în această parte, dar că odată situaţia restabili- 
tă va trebui să se revie la planul primitiv. 

În afară de chestia ofensivei contra Bulgariei expusă mai sus în darea de seamă asupra 
tratativelor pentru încheierea convenției militare, am mai avut să intervin asupra următoarei 
chestiuni de detaliu: 

Am constatat în adevăr că etapele stabilite pentru transportarea forțelor ruseşti de la Reni 
sau de la Cerna-Voda la locul lor de concentrare, era de treizeci până la treizeci şi cinci de 
kilometri distanţă, ceea ce îmi păru cu atât mai enormă cu cât cunoaştem încetineala Ruşilor 
şi îmi dădeam seama cât era de important ca aceste forțe să sosească la timp. Am comunicat 

aceste observaţii şefului biuroului de operaţii, care aprobă punctul meu de vedere şi deci re- 
duse etapele. 

Aceasta este geneza intrărei în acţiune a României şi origina planului ei de campanie. 

Este incontestabil că telegramele categorice ale generalului Alexieff au hotărât definitiv 
pe Români. 

În timpul perioadei de tratative, la care am participat şi eu, acţiunea franceză a avut de 
scop ca să sprijine punctul de vedere rusesc pe lângă Români şi să oblige pe Ruşi să cedeze 
revendicărilor româneşti, politice şi militare, în măsura ce li se va părea justă, dată find im- 
portanța pe care o atribuiau concursului lor în momentul când urma a se produce. 

Din citirea acestui raport interesant reiese în mod clar reaua dispoziţie a generalului Alexieff faţă de 
România. Refuzul său categorie de a spori numărul forțelor ruseşti care aveau să opereze în Dobrogea, o 
certifică pe deplin, deşi cu ocazia vizitei lui Nicu Filipescu, în primăvara anului 1916, la Cartierul general 
rus, îi promisese acestuia voios că va da României un sprijin armat efectiv de 200.000 oameni. 

Din acestă cauză guvernul Brătianu ezita să intre încă în acţiune. Atunci Rusia, guvernată de nefastul 
Stiirmer, a comunicat la Bucureşti că dacă România nu vrea să intre nici de astă dată în campanie, toate 
învoielile teritoriale făcute cad, iar dacă România va voi mai târziu să intre în războiu, condiţiile şi prin 
urmare şi revendicările teritoriale ale României se vor discuta din nou atunci. 

Faţă de această situaţie şi faţă de convenţia militară, care de fapt nu s'a îndeplinit, ca atât pe frontul de 
la Salonie cât şi pe frontul bucovino-galițian să se facă o puternică ofensivă, România a iscălit ambele con- 
venţii şi în urma consiliului de Coroană, ţinut la Palatul Cotroceni în ziua de Duminică, 14/27 August, a 
intrat în războiu în seara aceleiaşi zile. 

În acest consiliu, menit în gândul aproape unanim al celor care au luat parte la dânsul să însemneze cea 
mai măreaţă zi din istoria neamului românesc, s'a decretat mobilizarea armatei române, fapt, care, ca o scân- 
teie electrică, a aprins în toate inimile conştiente ale Românilor de pretutindeni eroismul strămoşesc şi nădej- 
dea într-un viitor mai bun, mai plin de dreptate şi libertate pentru întreg neamul românesc, atât de nedreptăţit 
de destinele dureroasei sale istorii. 

Un singur glas s'a găsit şi cu acest prilej înălțător ca să accentueze în mod marcat o notă discordantă: 
acel al fostului prim-ministru P. P. Carp, care, în esenţă, a rostit următoarele cuvinte”: 

Sire, 

În urma cuvintelor Majestății Voastre, am înţeles că suntem convocați aici în 
faţa unui fapt împlinit: intrarea în războiu în contra Puterilor centrale, pe care a 
hotărât-o Majestatea Voastră cu guvernul său. 

Tin să constat însă că acest sistem constituie o lipsă de deferenţă faţă de mine 
şi faţă de toți acei sfetnici ai Tronului, cari timp de 48 de ani au urmat linia de 
conduită politică trasată de regele Carol, unchiul Majestății Voastre, în faţa hotă- 
rârei ce aţi luat, vă promit că cu începere de mâine, ziarul meu% nu va mai apare, 
iar cei trei fii ai mei vor merge sub drapel şi vor muri pentru el”. 

În aceste condițiuni este evident că nu pot ura ca armatele Majestății Voastre 
sa fie înfrânte, deşi numai astfel se va putea salva ţara şi dinastia. 

Mă tem însă că după războiu, Tronul vă este ameninţat şi că vom asista la o 


25 Acest rezumat al scurtei şi răutăcioasei cuvântări pronunţată de P. P. Carp l-am făcut, la Odessa, după un text scris, pe care 
mi l-a citit numai o singură dată şi după stăruitoare rugăciuni deputatul liberal de Gorj, C. Neamţu, care pretindea că îl are din 
partea unui cunoscut diplomat român cu angajamentul de onoare că nu-l va înmâna nimănui! Pe atunci, d. Neamţu tuna şi fulgera, 
ca atâţi alţi liberali de marcă, în contra guvernului Brătianu sub cuvânt că a nenorocit ţara, vârând-o în războiu în contra Nemţilor. 

2 Ziarul Moldova. 

27 Intr'adevăr, locotenentul de cavaleria P. Carp a murit vitejeşte, în Secuime, cu ocuzia retragerei armatei generalului Prezan 
în spre culmele Carpaţilor, unde cavaleria a luptat ca infanterie. 

republică, al cărei preşedinte va fi sau un Take Ionescu sau un Ion I. C. Brătianu. 

De această părere, cu oarecare nici nuanţe, au fost în consiliul de coroană de la Palatul Cotroceni şi foştii 
prim-miniştri Theodor Rosetti şi Titu Maiorescu, precum şi Alex. Marghiloman. 

În privinţa părerilor lui Titu Maiorescu, ziarul vienez Reichsfost, nu mult după intrarea noastră în acţiu- 
ne, raporta următoarea conversaţie dintre regele Ferdinand şi fostul preşedinte de consiliu, conversaţie care 
a avut loc la Bucureşti în preajma mobilizărei: 

„Raporturile în ultimele 14 zile s'au schimbat cu totul, întru în războiu”, — zise regele adresându-se 
fostului său sfetnic. 

Maiorescu nu şi-a ascuns consternarea şi a făcut atent pe rege de teribila urmare a pasului său. El i-a 
amintit că şi ca Hohenzolern nu trebuie să comită acest act de necredinţă. 

Nervos, regele răspunse: 

— În primul rând sunt român şi abia în a 2-a sau a 3-a linie Hohenzolern”. 

— „Majestatea Voastră se înşală, răspunse neclintit Maiorescu! Noi Românii trebuie să fim mai întâi 
Români. M. Voastră însă nu. De aceea am chemat în ţară o dinastie străină, nu fiind-că n'au fost candidaţi 
la noi, ci fiind-că ne trebnia o dinastie germană, care în orele grele să stea d'asupra patimelor unei ţări pusă 
dinaintea celor mai grele contraste. Consider ca cea mai mare nenorocire a românismului dacă M.Voastră ar 
voi să piarzi aceasta din vedere”. 

Toţi aceşti bărbaţi politici nemţofili — P, Carp, Th, Rosetti, Titu Maiorescu şi Alex. Marghiloman — nu 
voiau să înţeleagă următoarele motive puternice pentru care România nu putea să facă faţă tratatului ei de 
alianţă cu Puterile Centrale: 

1. Fiind-că Austro-Ungaria, în August 1914, începuse un războiu ofensiv în contra Serbiei, aliata noastră 
naturală în Balcani, pe când tratatul nostru, cu, Tripla alianţă era pur defensiv. 

2. Fiind-că prin războiul dezlănţuit de Austro-Ungaria se desfiinţa tratatul de la Bucureşti din 1913, prin 
care se recunoştea, pentru prima oară, dreptul statelor din Orientul Europei şi deci şi al nostru, de a hotărî 
singure de soarta lor. 

3. Fiind-că războiul început de Austro-Uhgaria era un războiu de negaţiunea dreptului naționalităților, 
principiu care formează rațiunea de existenţă a statului român modern. 

4. Fiind-că în condiţiile, în care se începea acest războiu, izbânda Austro-Ungariei însemna consolidarea 
vrăşmaşilor neamului nostru: a Ungurilor şi a Bulgarilor. Ar fi fost un ajutor, pe care l'am fi dat azi pentru a 
sugruma pe fraţii noştri şi pentru a primejdui mâine existenţa Statului român. 

5. Fuind-că de la începutul războiului european, atât Austro-Ungaria cât şi Germania au afirmat o politică 
absolut contrarie şi cu interesele statului nostru naţional şi cu posibilitatea lui de dezvoltare în viitor. 

Ceea-ce n'au voit în ruptul capului să admită şi să înţeleagă cei patru sfetnici ai Tronului, a admis şi 
înţeles însă regele Ferdinand al României, el însuşi un Hohenzollern de sânge, care învingându-se pe sine, 
cum a mărturisit în consiliul de coroană, şi identificându-se cu aspiraţiile neamului românesc, a lansat în ziua 
de 14 (27) August 1916 după amiazi următoarea proclamaţie către toți Românii: 

Români, 

„Războiul, care de 2 ani a închis tot mai strâns hotarele noastre, a zdruncinat adânc 
vechiul aşezământ al Europei şi a învederat că pentru viitor numai pe temeiul naţional 
se poaie asigura viaţa paşnică a popoarelor. 

„După vremuri îndelungate de nenorociri şi de grele încercări, îmaintaşii noştri au 
reuşit să întemeaze Statul român prin Unirea Principatelor, prin războiul independenţei, 
prin munca lor neobosită pentru renaşterea naţională. 

„Astăzi ne este dat nouă să întregim opera lor, închegând pentru totdeauna ceea ce 
Mihai Viteazu a înfăptuit numai pentru o clipă: Unirea Românilor de pe cele două părți 
ale Carpaţilor. 

„De noi atârnă azi să scăpăm de sub stăpânirea străină pe fraţii noştri de peste munţi 
şi din plaiurile Bucovinei, unde Ștefan cel Mare doarme somnul lui de veci. 

„În noi, în virtuțile, în vilejia noastră stă putinţa de a le reda dreptul ca intr'o Româ- 
nie întregită şi liberă, de la Tisa până la Mare, să propăşească în pace potrivit destinelor 
şi aspiraţiunilor gintei noastre. 

Români, 

„Însufleţiţi de datoria sfântă ce ni se împune, hotărâți să înfruntăm cu bărbăţie toate 
jertfele legate de un crâncen războiu, pornim la luptă cu avântul puternic al unui popor 
care are credinţa neclintită în menirea lui. 

„Ne vor răsplăti roadele glorioase ale izbândei. 

„Cu Dumnezeu înainte!” 

FERDINAND 

În seara aceleași zile, la orele 8.45, ministrul României la Viena, d. Edgar Mavrocordat, înmâna contelui 
Berchtold, cancelarul austro-ungar, declaraţia noastră de războiu, al cărei text în întregime este următorul: 

„Alianţa încheiată între Germania, Austro-Ungaria şi Italia nu avea, după chiar declara- 
tiile guvernelor, decât un caracter esenţial conservator şi defensiv. Obiectul său principal era 
să garanteze ţările aliate împotriva oricărui atac din afară şi să consolideze starea de lucruri 
creată prim tratatele anterioare. Numai în dorinţa să-şi pună politica sa în acord cu aceste 
tendinţe pacifice, România se alipise la acea alianță. 

Consacrată cu totul operei sale de reconstituire interioară şi credincioasă nestrămutatei 
sale hotărâri de a fi în regiunea Dunării-de-jos un element de ordine şi de echilibru, România 
nu a încetat şi contribue la menţinerea păcei în Balcani. Ultimele războaie din Balcani, dis- 
trăgând statul-quo, i-au impus o nouă linie de conduită. Intervenţiunea sa a grăbit pacea şi a 
restabilit echiibrul, pentru ea însă-şi, România s'a mulțumit cu o modificare de frontieră, care- 
i dă mai multă siguranţă contra unei agresiuni şi care repară, în acelaşi timp, nedreptatea 
făptuită în paguba sa la Congresul din Berlin. Însă în urmărirea acestui scop, România a avut 
decepțiunea să constate că nu găsise pe lângă cabinetul din Viena atitudinea la care era în 
drept să se aştepte. 

Când a isucnit războiul actual, România, astfel precum făcuse şi Italia, a refuzat să se 
asocieze la declaraţiunea de războiu a Austro-Ungariei, de care nu fusese prevenită de către 
cabinetul din Viena. În primăvara anului 1915, Italia declară războiu Austro-Ungariei: Tripla 
Alianţă nu mai exista. Motivele care determinară alipirea României la acest sistem politic, 
dispăreau în acelaşi timp. În locul unei grupări de state, care să caute prin sforțări comune a 
lucra împreună pentru asigurarea păcei şi păstrarea situaţiunilor de fapt şi de drept create 
prin tratate, România se găsea în faţa unor Puteri, care luptau între ele tocmai în scopul de-a 
ajunge să transforme cu totul vechile alcătuirii care serviseră de bază tratatului lor de alianţă. 

Aceste adânci schimbări erau pentru România o dovadă evidentă că scopul ce ea urmărise 
alipindu-se la Tripla-Alianţă, nu mai putea fi atins şi că trebuia să-şi îndrepteze vederile şi 
sforțările sale spre noui căi, — cu atât mai mult, cu cât opera întreprinsă de Austro-Ungaria 
lua un caracter ameninţător pentru interesele esenţiale ale României, ca şi pentru aspirațiunile 
sale naţionale cele mai legitime. 

În fața unei modificări atât de radicale a situaţiunii, creată între monarhia austro-ungară 
şi România, aceasta din urmă şi-a reluat libertatea sa de acţiune. 

Neutralitatea ce Guvernul Regal şi-a impus, în urma unei declaraţiuni de războiu făcută 
în afară de voinţa sa şi contrarie intereselor sale, fusese adoptată în prima linie pe baza asigu- 
rărilor date la început de Guvernul Imperial şi Regal, că Monarhia declarând războiu Serbiei, 

nu fusese inspirată de un spirit de cucerire şi că ea urmărea în niciun fel acțiuni teritoriale. 
Aceste asigurări nu S-au îndeplinit. 

Astăzi ne găsim înaintea unor situațiuni de fapt, din care pot eşi mari transformări teri- 
toriale şi schimbări politice de natură a constitui o gravă ameninţare pentru siguranţa şi 
viitorul României. Opera de pace, pe care România, credincioasă spiritului Triplei-Alianţe, 
încercase să o îndeplinească, a fost astfel izbită de sterilitate de către aceia chiar, care erau 
chemaţi să o sprijinească şi să o apere. 

Aderând în 1883 la grupul Puterilor Centrale, România, departe de a uita legăturile de 
sânge ce aveau populaţiunile Regatului cu Românii supuşi Monarhiei austro-ungare, văzuse în 
raporturile de prietenie şi de alianţă ce se stabilieră între cele trei Mari Puteri o chezăşie 
prețioasă pentru liniştea sa eternă, ca şi pentru îmbunităţirea soartei Românilor din Austro- 
Ungaria. În adevăr, Germania şi Italia, cari îşi reconstituiseră Statele lor pe baza principiilor 
naționalităților, nu puteau să nu recunoască legitimitatea temeliei pe care era aşezată însăşi 
propria lor existenţă. Cât despre Austro-Ungaria, ea găsea în relaţiunile amicale ce se stabi- 
leau între dânsa şi Regatul României asigurări pentru liniştea sa, cât şi la fruntarile noastre 
comune, căci ea nu ignora până la ce grad nemulțumirea populaţiunii sale româneşti se reper- 
cuta la noi, amenințând să turbare în fiece minut bunele raporturi între cele două State. 

Speranţa ce noi puseserăm, din acest punct de vedere, pe adeziunea noastră la tripla Ali- 
anță, a fost înşelată. În cursul unei perioade de mai bine de 30 de ani, Românii din monarhie 
nu numai că n 'au văzut nici odată introducându-se vreo reformă de natură a le da măcar o 
speranță de satisfacţie, dar, din potrivă au fost trataţi ca o rasă inferioară şi condamnaţi să 
sufere apăsarea unui element străin care nu constituie decăt o minoritate în mijlocul naționali- 
tăților deosebite din care se compune Statul austro-ungar. Toate nedreptăţile, pe care fraţii 
noştri erau astfel şiliţi să le suporte, au întreţinut între ţară noastră şi Monarhie o stare con- 
tinu de animozitate, pe care guvernele Regatului nu reuşeau să o potolească, decât cu preţul 
a mari greutăţi, şi numeroase sacrificii. 

Când a izbucnit războiul actual, se putea spera că guvernul Austro-Ungariei, cel puţin în 
ultimul moment, va sfârşi convingându-se de necesitatea grabnică de a face să înceteze această 
nedreptate, care punea în pericol, nu numai relaţiunile noastre de prietenie, dar chiar rapor- 
turile normale ce trebuie să existe între Statele vecine. 

Doi ani de războiu, în cursul cărora România a păstrat neutralitatea, au dovedit că Austro- 
Ungaria, ostilă oricărei reforme interne, putând a face mai bună viaţă popoarelor ce guver- 
nează, s'a arătat, pe atât de gata să le sacrifice, pe cât de neputinciosă să le apere împotriva 
atacărilor din afară. Războiul, la care ia parte întreaga Europa, pune în discuţiune cele mai 
grele probleme, atingând dezvoltarea naţională şi chiar existenţa statelor. România, împinsă 
de dorinţa de a contribui să grăbească sfârşitul conflictului şi sub imperiul necesităţii de a 'şi 
salva interesele sale de rasă, se vede nevoită să intre în luptă alături de aceia, care pot să-i 
asigure înfăptuirea unităţei sale naţionale. 

Pentru aceste motive, ea se consideră, încă din acest moment, în stare de războiu cu Au-s- 
tro-Ungaria ”. 


Din clipa aceasta, România se afla în stare de războiu cu Austro-Ungaria. La orele 9 seara, bravii noştri 


ostaşi, cu un entuziasm nemărginit, au început prin 18 puncte înaintarea peste seculara, dar vitrega graniţă a 
Ardealului, şi a doua zi ea fusese trecută şi desfiinţată de fapt în toate punctele de către aceşti şoimi ai 


Carpaţilor. 


Deşi România nu declarase războiu decât Austro-Ungariei, totuşi Germania s'a considerat imediat şi ea 


în stare de războiu cu noi, urmată fiind apoi şi de Bulgaria şi de Turcia. 


Faze ay 

Capitolul V 

„Cartea roşie austro-ungară” 

Nu este desigur fără interes ca cititorul să cunoască şi din spusele dușmanului cum a decurs neutralitatea 
României până în momentul declaraţiei de războiu adresată de guvernul Brătianu imperiului austro-ungar. 

Spre acest scop Cartea roşie austro-ungară ne va fi de un folos real. 


Ce este Cartea roşie austro-ungară??$ 


O brosură de 68 pagini, conţinând toată corespondenţa mărturisi- 
bilă, schimbată de la 9 (22) Iulie 1914 şi până 1414 (27) August 1916 între guvernelee austro-ungar şi român. 

Ea este opera contelui Otokar Czernin, fost ministru plenipotenţiar al Austro-Ungariei la Bucureşti din 
toamna anului 1913 şi până în August 1916, iar din Noembre acest an ministru de externe al fostei monarchii 
vecine până în Aprilie 1918. 

Din notele scrise şi publicate de contele Czernin în sus numita broşură se pot urmări, aproape zi cu zi, 
impresiile căpătate de dânsul atât din relaţiunile sale cu curtea noastră regală, cât şi din cele avute cu princi- 
palii oameni politici de la noi, precum şi profeţiile trase de el din ceea ce a văzut şi a aflat că se petrecea în 
jurul său. 

Este adevărat că, după Cartea roşie, contele Czernin a fost când nedrept, când foarte aspru cu România 
şi cu cei care o reprezentau. Această aversiune are o explicaţie. Contele Czernin a trăit în România în vremea 
cea mai grea pentru un ministru al Austro-Ungariei. 

Din această cauză, neputând mai ales uita cum a fost rulat politiceşte de guvernul Brătianu, contele 
Czernin, pătimaş şi mie la suflet, a jurat răzbunare României. În Decembre 1916, el a căutat să încheie pace 
separată cu Ruşii pe spinarea României, dar s'a poticnit. În schimb şi-a luat revanşa în primăvara anului 
1918, când, cu încheierea păcei impusă guvernului Alex. Marghiloman, a ţinut să dovedească poporului 
român până unde poate merge insolenţa şi cruzimea austro-maghiară, din fericire însă de foarte scurtă durată 
şi azi înmormântate pentru totdeauna. 

Ținta principală, pe care a urmărit-o contele Czernin prin publicirea Carţei roşii, a fost ca să nu creadă 
nimeni că el s'ar fi înşelat cumva asupra celor ce a văzut în România, că nu a înţeles şi n'a prevăzut tot. De 
altfel, însăşi mărturisiri făcute, după intrare noastră în războiu, de către regretatul Nicu Filipescu şi d. Take 
Ionescu, cu care diplomatul austro-ungar a avut în timpul neutralității conversații identice şi din cele mai 
interesante, dovedesc că contele Czernin vedes clar situaţia din România. 

Niciodată contele Czernin, ce e drept, nu s'a înşelat asupra simpatiilor, pe care marea majoritate a 
Românilor le hrănea pentru întreita şi mai târziu Quadrupla Înţelegere, precum nici în ceea ce privea dorinţa 
noastră arzătoare de a profita de marele cataclism, deslanţuit de Austro-Ungaria şi Germania, pentru a elibera 
de sub jugul unguresc pe cele 4 milioane de Români, frați ai noştri. 

Interesanta broşură ne mai arată cu câtă claritate şi siguranţă anunţa el, cu două luni înainte de decretarea 
mobilizărei şi cu toate denegările guvernului Brătianu, epoca precisă când armata României va intra în cam- 
panie, fapt care dovedeşte cât de bine informat era contele Czernin, prin agenţii săi secreţi, până şi despre 
ceeace se petrecea la şedinţele consiliului de miniştri. 

Cu toate acestea, la începutul războiului, diplomatul austro-ungar putea să tragă nădejde că România va 
păstra cel puţin neutralitatea. El ştia că în sufletul românesc luarea Basarabiei de către Ruși, a doua zi după 
glorioasa campanie din 1877/78 în contra Turcilor, lăsase o rană destul de adâncă. Înainte de toate, el compta 
pe cuvântul regelui Carol, care, rămas „tot Hohenzellern”, cum singur îi plăcea să se numească în Memoriile 
sale, se găsea în plin desacord cu supușii săi şi era cât p'aci să-şi piardă chiar coroana din cauza înfrângerilor 
franceze de la 1870, dar care ştiind să speculeze chestea răpirei Basarabiei şi să profite de popularitatea ce 
şi-o câştigase în faţa Plevnei, a condus din ce în ce mai mult politica României alături de Tripla alianţă, cu 
care apoi, la 1883, a şi încheiat un tratat secret, care a fost reînoit în mai multe rânduri. 


28 Vezi în La Revue des deux mondes (Maiu 1917): Les entretiens du comte Czernin d'apres “Le livre rouge autr.-hongroise”, 
articol semnat de Johan de Witte. 

Cea mai mare parte a Românilor, însă, cu toate aparentele de filo-germanism, n'au uitat niciodată ceea 
ce datorau Franţei — şi din acest punct de vedere situaţia sufletească a României s'a schimbat complect îndată 
după moartea regelui Carol (Septembrie 1914). 

Intr'adevăr, urmaşul său, regele Ferdinand, fiind crescut ca prinţ moştenitor mai mult în România şi 
luând în căsătorie o prinţesă de sânge anglo-rus, a fost nevoit, încetul cu încetul, să uite originea sa germană 
ŞI, învingându-se pe sine însuşi, cum personal a declarat în consiliul de coroană de la 14/27 August 1916, să 
adopte şi să se identifice cu velorile şi interesele poporului său. Din momentul urcării pe tron a regelui Fer- 
dinand, contele Czernin nu mai putea spera că noul suveran o să reziste mult timp curentului, care împingea 
pe Români să dea mâna cu Puterile Înţelegerei. De aceea, pentru a întârzia cât mai mult această clipă fatală, 
contele Czernin a întrebuințat toată arta sa, ajutat fiind de colegul său baronul Busche, ministrul Germaniei 
la Bucureşti. Nădăjduia omul că viitoare victorii decisive ale armatelor Puterilor centrale o să oblige România 
să păstreze şi mai deoparte o neutralitate binevoitoare față de Austro-Ungaria. Tot în acest stop, contele 
Czernin încerca să inspire primului ministru Brătianu sperietori trecătoare, iar regelui Ferdinand remuşcări, 
aducându-i aminte de angajamentele luate de unchiul său, precum şi imposibilitatea morală de a rupe „pactul 
de onoare”, care îl lega, adică tratatul secret din 1883. 

La 22 Iulie 1914, contele Berchtold, cancelarul austro-ungar, însărcina pe contele Czernin, ca şi pe cei- 
lalţi reprezentanţi ai monarchiei dualiste în străinătate, să comunice guvernului, pe lângă care era acreditat, 
nota pe care ministerul comun de externe austro-ungar urma s'o trimită la Belgrad, notă” prin care Serbia 
era pusă în situație să răspundă categorie în 48 de ore. Se ştie în ce termeni imperativi era redactat acest 
ultimatum şi pretențiunile cari erau formulate. Cu toate astea, guvernul sârb, dornic să evite cu ori-ce preţ un 
războiu, pentru care el nu era deloc preparat, cedă la toate punctele, afară de două mici rezerve, adăugând, 
de altfel, „că el e oricând gata să primească un acord pacific şi să încredinţeze rezolvarea acestei chestiuni 
fie Tribunalului arbitral de la Haga, fie marilor puteri”. 

La 26 Iulie, cu toată cererea urgentă a guvernului rus de a obţine o prelungire a termenului impus Serbiei, 
guvernul austro-ungar rupea relaţiile sale diplomatice cu Belgradul. Contele Berchtold, însărcinând pe conte- 
le Czernin să anunţe regelui Carol al României vestea aceasta, adăuga: 

„Maiestatea sa cunoaşte dragostea de pace şi sentimentul de înaltă răspundere ale Maies- 
tăței sale Apostolice... Din nenorocire, nu mai rămâne nicio speranţă de a găsi o soluţie pacini- 
că. Austro-Ungaria nu urmăreşte niciun plan egoist în Serbia, însă ea este datoare să apere 
drepturile ei contra unui vecin, a cărui întreagă politică ţinteşte să desprindă populaţia de la 


29 Această notă a fost motivată de atentatul comis de către fanaticii sârbi Prinzip şi Cabrinovici în ziua de Duminecă, 28 Iunie 
1914, orele 11 dimineaţa, la Serajevo, capitala Bosniei, în contra archiducelui moştenitor Franz Ferdinand şi a soţiei sale ducesa 
Sofia de Hohenberg. Ea avea ca scop represiunea tendinţelor pan-sârbe, pe care — susţinea Austro-Ungaria — că le tolera Serbia. 

Nota-ultimatum, care a fost înmânată guvernului Sârb în ziua de 23 Iulie, orele 6 după amiazi, cuprindea zece cereri din partea 
Austro-Ungariei, între altele, guvernul sârb era obligat să publice în prima pagină a organului său oficial o declaraţie, al cărei 
coprins era dictat pe dea întregul şi prin care se condamna orice propagandă în contra Austro-Ungariei şi promitea să pedepsească 
riguros pe toţi acei — mai ales ofiţeri şi funcţionari — care în viitor ar mai lua parte la asemenea mişcări naţionale. În afară de 
aceasta, guvernul sârb trebuia să se angajeze: să suprime publicaţiile şi să disolve societăţile naţionaliste, să facă să dispară din 
cărţile de şcoală tot ceea-ce era de natură ostilă Austro-Ungariei, să îndepărtete din slujbe pe toţi ofiţerii şi funcţionarii vinovaţi 
de propagandă anti-austriacă, să închidă pe cei desemnaţi ca compromişi în complotul asasinatului de la Serajevo, să împiedice 
orice trafic ilicit de arme peste frontieră, etc. 

Punctul 5 din nota înmânată guvernului sârb cerea Serbiei „să primească colaborarea organelor austro-ungare pentru suprima- 
rea, mişcărei subversive îndreptată în contra integrităței teritoriale a monarchie1”, iar punctul 6 pretindea „să se deschidă o anchetă 
judiciară în contra partizanilor complotului, care se găsesc pe teritoriu sârb, şi ca delegaţi ai guvernului austro-ungar să ia parte la 
cercetările ce vor avea loc în acest scop”. 

Guvernul sârb a fost obligat să dea răspunsul său în 48 ore, adică până la 25 Iulie orele 6 p. m.Răspunsul Serbiei admitea toate 
cererile Austro-Ungariei afară de punctele 5 şi 4, relativ la care cerea o deciziune a tribunalului internaţional de la Haga sau a 
marilor puteri europene, care au luat parte la elaborarea declaraţiunei făcută de guvernul sârb la 18/81 Martie 1909, cu prilejul 
anexărei Bosniei şi Herțegovinei de către Austro-Ungaria. 

Guvernul austro-ungar refuzând ca monarchia austro-ungară „să fie citată în faţa unui tribunal european”, a declarat războiu 
Serbiei în ziua de 28 Iulie şi a doua zi Belgradul fu bombardat de artileria austro-ungară. Astfel s’a pus scânteia războiului euro- 
pean. 

frontieră monarchiei. Trebuie să isprăvim odată! ,„ Noi nu pretindem nicio mărire teritorială în 
Serbia. De altfel avem nădejdea că, dacă războiul devine necesar, el va putea fi localizat. 

„Noi aşteptăm de la fidelitatea Maiestăţii Sale în tratate, ca şi de la înalta sa înţelepciune 
menţinerea României în o strictă neutralitate. Noi înşine, amintindu-ne datoriile noastre de 
aliați, nu vom lua nici o deciziune, care ar atinge interesele României, fără a lua înţelegere cu 
dânsa. Dacă Rusia ar lua o atitudine agresivă faţă de monarhie, noi comptam pe cooperarea 
leală a României, ca fiind aliata noastră.” 

Regele Carol, care se găsea atunci la reşedinţa sa de vară din Sinaia, a primit această 
comunicare, garantând stricta neutralitate a României în conflictul austro-sârb. El se arăta 
foarte satisfăcut de asigurările date de Austro-Ungaria cu privire la interesele româneşti. 

„Însă — adăuga contele Czernin, subliniind asta din raportul său — în cazul că Rusia ar 
merge la război în contra Austro-Ungariei, regele mi-a declarat că noi numai cu mari difi- 
cultăți vom compta pe intervenţia militară a României. 

„Niciodată nu-l văzusem pe rege aşa. În momentul când îmi spunea că, dacă ar fi după 
impulsul inimei lui, armata sa ar merge alături de Tripla alianţă, însă el nu putea să facă acest 
lucru; atâtea fapte se schimbaseră de un an încoace, încât se găsea în imposibilitate de a 
îndeplini angajamentele sale. Cu toate acestea, el mă însărcina să comunic Excelenței voastre 
că în cazul chiar, când Rusia ar intra în conflict, el ar păstra o strictă neutralitate: nici o putere 
din lume nu ar putea să-l facă să ridice armele în contra monarchiei austro-ungare”. 

Ferm hotărât în dorinţa sa de a da un ajutor eficace Germaniei, regele Carol luă atunci o măsură ex- 
cepţională, conform cu gravitatea împrejurărilor: convocă consiliul de coroană, pentru a-i expune situația 
internaţională aşa cum o înţelegea el. 

Acest consiliu s'a ţinut în ziua de 3 August st. n. după-amiază, „în momentul în care opinia publică din 
ţară era mai excitată, ca oricând, în contra Triplei alianţe”. Regele Carol, după cum însuşi i-a declarat contelui 
Czernin, pledase în mod călduros chestia intervenţiei României, arătând situația primejdioasă în care se găsea 
ea, ca şi datoriile ce contractase cu aliaţii ei. 

„După o lungă discuţiune — zice raportul contelui Crzernin — în cursul căreia regele îşi exprimă clar 
modul său de a vedea, consiliul de coroană, în contra oricărei aşteptări, fu de părere, cu unanimitate de voturi 


0 că nu era casus foederis?! şi se pronunţă pentru neutralitate. Atitudinea Italiei a 


contra unui singur glas,” 
influenţat mult această deciziune. Maiestatea Sa a protestat energic în contra unei interpretări aşa de mes- 
chine a tratatului de alianţă... În sfârşit el a împiedecat cel puţin o declaraţie formală de neutralitate şi a cerut 
ca România să se decidă a-şi apăra frontierele. O alianţă cu Rusia a fost de asemenea respinsă în unanimitate 
ca imposibilă. 
„Maiestateg sa m'a asigurat însă că păstrează ferma speranţă că România va avea astfel mâinile libere 
pentru viitor şi că va găsi chiar mijlocul de a intra în acţiune”. 
La acest raport, contele Czernin adăuga următoarele păreri personale: 
„Aici (în România) se caută numai a se câştiga timp până în ziua, în care războiul euro- 
pean va da rezultate mai precise. Dacă noi suntem învingători — şi aceasta este adevărata 
opinie a regelui — România va fi alături de noi; dacă însă, în contra oricărei prevederi, norocul 
ne va trăda, atunci cuvântul de ordine: ,, împărțirea Austro-Ungariei” va ridica din nou pasiu- 
nile în contra noastră şi România se va uni cu duşmanii noştri. Eu cred însă că, în cazul acesta, 


30 Al lui Petre P. Carp. 

3! Tratatul era, într'adevăr, pur defensiv. De altfel, el n'a fost niciodată ratificat de Parlament. De aceea, când pentru prima 
oară regele Carol a scos la iveală oficial, la 3 August 1914, existenţa acestui tratat în faţa membrilor consiliului de coroană, aceştia 
i-au răspuns că un astfel de tratat era fără nicio valoare constituţională şi că nu angaja decât cel mult pe rege personal. 

regele mai curând va abdica decât să-şi dea consimțimântul. În sfârşit, totul depinde de succe- 
sul nostru pe teatrul de războiu”. 
Aceste vederi, contele Czernin le-a repetat, şi la 8 August după o conversaţie avută cu Take Ionescu: 
„Acest personagiu politic bine cunoscut, care posedă o mare influenţă, e încredințat că 
România va rămâne neutră până la sfârşitul războiului, ? deşi Brătianu lasă să se înţeleagă 
că România ar putea să meargă în contra Rusiei, dar niciodată în contra noastră. Cu toate 
acestea, el (Brătianu) pare preocupat de rolul Italiei”. 

Este lucru curios că din rapoartele contelui Czernin nu se vede cum-că opinia publică românească să fi 
fost îngrijorată la ştirea, cu toate astea impresionantă, a primelor victorii şi a înaintărei germane pe teritoriul 
francez. În schimb, în ziua de 13 Septembre, diplomatul austro-ungar îl găseşte pe Brătianu foarte împresio- 
nat de succesele ruseşti din Galiţia şi constată că o mişcare din ce în ce mai accentuată se manifestă în 
favoarea unei cooperări active cu Înțelegerea (Antanta). 

„Situaţiunea se agravează din zi în zi”, scria contele Czernin la 19 Septembre. 

„Vestea retragerei armatei noastre (din Galiţia) a făcut mai aprinsă dorinţa de a ne strivi. 
Există temerea de a pierde momentul (intrărei în acţiune) şi de a sosi prea târziu pentru a lua 
parte la împărțirea prăzei monarchiei. Această mişcare este susţinută în mod firesc de mili- 
oanele ruseşti. Strigătul: ,„ Vrem Ardealul!” este la ordinea zilei. Brătianu este mereu abătut şi 
îngrijorat. Regele rămâne singura frână care poate să oprească (România) de pe această pantă 
alunecătoare. Să avem răbdare şi să lăsăm să ţipe guralivii. Din ziua în care noi vom avea 
primul succes atât de aşteptat în contra Ruşilor, totul va într-a aici în linişte”. 

La Viena se voia cu orice preţ într'una din zile ca, contele Czernin să obţină tranzitarea materialului de 
războiu austriac trimis Turciei. Brătianu răspundea la această idee printr'un refuz absolut, declarând tranzitul 
de imposibil, mai ales pe faţă şi în cantităţi mari. În cantități mai mici şi pe nesimţite toată lumea ştie că s'a 
trecut cu tăcerea voită a primului ministru. Brătianu spunea totuşi contelui Czernin „că un asemenea fapt ar 
stârni o explozie de indignare în întreaga ţară, care cere războiu în contra Austriei”. Ministrul austo-ungar 
ripostă şi el, găsind „că acest mod de a vedea era incompatibil cu o neutralitate binevoitoare şi încă mai mult 
cu datoriile unui aliat”. 

În acest timp, manifestaţiuni din ce în ce mai semnificative se produceau „pe strade, în presă şi în ar- 
mată”; mii de persoane, aparţinând tuturor stratelor sociale, străbăteau stradele Bucureştilor, cerând intrarea 
în acţiune şi „năvălirea în Transilvania”, vis frumos, pentru urmărirea căruia Românii trebuiau să moară doui 
ani mai târziu. Ecoul acestor manifestaţiuni ajungea până la căpătâiul regelui Carol, care trăgea să moară şi 
care pe patul său de agonie era chinuit de viziunea anticipată a nepotului său (viitorul rege Ferdinand) — un 
Hohenzollern! — trăgând spada împotriva Germaniei. Ce viziune tragică! 

Ultima dată, când contele Czernin a mai putut vedea pe regele Carol, acesta i-a zis, plângând: 

„Nu doresc altceva decât să mor, ca să se termine odată! 

„Frica de a nu-şi putea ţine cuvântul, de a fi târât la o trădare fără pereche în istorie, 
adică de a se necinsti, îi păreau regelui atât de odioase încât părea cu desăvârşire desfiinţat. 
Și bătrânul rămâne singur. Excelenţa voastră cunoaşte guvernul român şi ştie ce carte joacă. 
Anturagiul cel mai deaproape al regelui? este o piedecă pentru el, iar nu un ajutor”. 

La 23 Septembre, regele Carol fiind prea bolnav pentru a-l putea primi, contele Czernin avu o audienţă 
la prinţul moştenitor. Iată cum raportează el şefului său această întrevedere: 

„E lucru foarte greu de a face o dare de seamă exactă asupra acestei audienţe. Prinţul şi- 


32 Contele Czernin face aci aluzie la formula neutralității definitive, aruncată de Take Ionescu ca răspuns indirect la încercările 
regelui Carol, de-a băga România în războiu alături de Puterile Centrale. 

33 Ce admirabil caracterizează d-nul N. Iorga pe contele Czernin, când spune despre dânsul că „urmărea pe bătrân ca pe o 
pradă ce i-se cuvenea!” (Vezi: Două răspunsuri ale unui istoric? D. Czernin şi politica României. — Un studiu al d-lui Vesnici, de 
N. Iorga). 

a schimbat aşa de des părerile, încât nu te poţi nici decum baza pe vorbele lui. El începu prin 
a-mi spune că lumea întreagă vrea războiul în contra noastră şi repeta mereu: ,, Nu ştiu cum o 
să se isprăvească chestia asta. Un singur lucru este imposibil: războiul în contra Rusiei, încolo 
totul e posibil”. 

„Prinţul califica de altfel această politică voită de popor ca „o sinucidere a României; 
dacă România ar merge cu Rusia, ea ar deveni vasala ei şi, dacă Austria va fi victorioasă, 
România ar fi pedepsită pentru atitudinea ei”. Însă repetă el: „Ce poți să faci în contra voinţei 
unui popor?” 

„Eu i-am răspuns: Maiestatea Sa, stăpânul meu prea grațios, cunoaşte greutățile situaţiei, 
însă ştie că Alteța Voastră este la fel, ca şi regele, un om de onoare şi prin urmare incapabil 
de o astfel de trădare mizerabilă. 

„Atunci prinţul regal îşi schimbă cu totul părerea, zicând: „Dacă aşi face una ca aceasta, 
m'aşi conduce ca un om ordinar. Înainte de toate, onoarea! Istoria n'are să înregistreze o 
asemenea trădare”. 

„În scurt, prințul spunea cu totul contrariu de ceea ce zisese la început. Impresia mea este 
din cele mai rele. Prinţul este instrumentul fără voinţă al anturagiului său, care nu inspira nici 
o încredere”. 

La 30 Septembre, regele Carol scria încă cu mâna sa slăbită următoarele rânduri contelui Czernin: 

„Consiliul de coroană se va întrumi din nou peste câteva zile; sănătatea mea şi dorinţa de 
a câştiga timp au întârziat acest consiliu. Ar fi de dorit ca să se mărginească la o declaraţie de 
neutralitate. Pentru moment, este cel mai bun lucru.s* Să dea D-zeu ca în curând să avem ştiri 
de noui victorii!” 

În acest moment se zvonea, în cercurile Curţei, că consiliul de coroană va hotărî intrarea trupelor româ- 
neşti în Transilvania. „Se vorbea ca de un fapt îndeplinit”, precum şi de abdicarea regelui Carol şi de urcarea 
pe tron a prinţului moştenitor... Cu 48 ore mai târziu, întreaga situaţie era schimbată: opoziţia se înţelesese 
cu guvernul Brătianu pentru a menţine neutralitatea şi pentru trimiterea rezerviştilor la vetre. Aceasta pentru 
motivul că, şi de o parte şi de alta, zilele regelui se considerau ca numărate... Intr'adevăr, regele Carol a 
încetat din viaţă la 27 Septembre (10 Octombre st. n.) 1914. 

Puțin timp după acest eveniment, contele Czernin înştiinţa guvernul său că situaţia se agravase conside- 
rabil. În acest moment (pe la începutul lunei Novembre 1914), se ştia că armata austriacă se retrăsese, bătută, 
din faţa Ruşilor şi de aceea partidul războinie în cap cu N, Filipescu şi Take Ionescu încerca din nou să 
împingă România la intrarea în acţiune. 

Contele Czernin raporta la Viena: 

„Aici se crede în victoria Rusiei. O teamă nebună de a sosi prea târziu la împărțirea monar- 
Chiei stăpâneşte din nou pe „fidelii noştri aliați”, în timp ce duşmanii noştri profită. De la 
moartea regelui Carol, aici nu se desemnează decât mumai două, grupări compacte: Unii cre- 
zând că a sosit momentul favorabil de a ne cădea îm spate; alţii, „prietenii noştri”; cred că 
situaţia nu este încă clară, zicând că trebuie să se aştepte până vom fi într adevăr bătuţi. În 
această categorie întră familia regală şi preşedintele consiliului. Acesta din urmă mi se scuză 
mereu, spunând că, pentru a se menţine, el trebuie să se prefacă şi să urle cu lupii” 

Vremea era înaintată şi perspectiva unei campanii de iarnă calma zelul chiar al celor mai războinici, 
care, în nerăbdarea lor, „erau gata să răstoarne guvernul Brătianu” Cu toate astea, contele Czernin simţia 
lămurit că situaţia aceasta nu putea să dăinuiască mult. Deşi noul rege evita să-i vorbească, mulţi oameni 
politici se arătau mai puţin rezervaţi şi ministrul austro-ungar vedea cum toate simpatiile se îndreaptă spre 


34 Asta era părerea regelui Carol, după victoria franceză de la Marna şi ocuparea Lembergului de către Ruşi. Gândul său intim 
era însă ca, la prima nouă victorie a Puterilor Centrale, să vâre România în războiu alături de ele. 

Franţa, iar „ura pasionată” în contra Puterilor centrale. 

Aceste sentimente se manifestară şi mai pe faţă în primăvara anului 1915, când Italia se alipi definitiv 
de Antantă. Din nenorocire, în acel timp, se întânplă înaintarea armatelor germano-austriace în Galiţia. Con- 
tele Czernin profită pentru a lucra pe lângă Brătianu, căruia îi declară: „Austria şi Germania sunt mai puter- 
nice ca nicio dată: se poate să căpătăm victoria mai greu, dar nimeni nu va mai putea să ne-o zmulgă”. 

Baronul Burian, care tocmai atunci succedase contelui Berchtold ca cancelar, însărcină pe contele Czer- 
nin de a face să se înţeleapă la Bucureşti că ar fi o nebunie ca România să se aşeze alături de Ruşi, căci chiar 
o victorie, dacă ar putea vreo-dată s"o obţină, le-ar da acestora supremaţia în Balcani — şi aceasta ar fi moartea 
României. Însă, după marile înfrângeri suferite de Ruși în Galiţia, „România nu mai putea să rămâe neutră, 
ca trebuia să dea concursul ei militar Austriei”, lucru ce contele Czernin încercă să-l facă să fie înţeles şi de 
regele Ferdinand într'o lungă audienţă ce o obţinu în ziua de 26 Maiu şi în decursul căreia avu grija să însiste 
asupra perfidiei italiene. 

Regele evita să contrazică pe interlocutorul său; el repetă de mai multe ori că va face tot posibilul să 
rămână neutru, adăugând însă „că suveranii constituţionali nu sunt stăpâni pe situaţie”. El nu ascunse că în 
cazul când Austriacii ar fi bătuţi, poziţiunea lui ar deveni nesigură: „furtuna ar târâ cu dânsa dinastia”. 

Erau în acest moment (26 Iunie 1915), după spusele contelui Czernin, patru partide politice în România, 
care îşi disputau direcția de dat politicei româneşti: 

1) partidul liberal; 

2) partidul lui Alex. Marghiloman; 

3) „grupul” Lahovari şi 

4) Takiştii. 

Ultimele două partide „chiar atunci se înţelesese pentru intrarea în acțiune alături de Quadrupla”. 

Timp de mai multe luni au avut loc discuţiuni cu privire la trupele româneşti, massate la frontiera ungară. 
De câte-ori contele Czernin presa pe Brătianu sau chiar pe rege să retragă aceste trupe de la graniţă, el se 
izbea de un răspuns dilatoriu: sau că Austro-Ungaria, închizându-şi frontierele dinspre România, era natural 
ca aceasta să ia măsuri de precauţiune în faţa unei atitudini aşa de ostile sau chiar în cazul că Austro-Ungaria 
ar fi ridicat aceste prohibiţiuni, guvernul român pretexta că nu putea să retragă trupele brusc de la graniţă, 
fără să producă o puternică emoție în ţară, fapt care trebuia evitat. 

În fine, regele ordonă retragerea trupelor cu 10 kilometri înapoi de linia frontierei, dar contele Czernin 
află în curând că acest „ordin formal” nu fusese executat şi el scria destul de ironic regelui „spre a-l informa 
că generalii săi ignorează ordinele Maiestăţui sale” (14 Septembre 1915). 

Totul părea a arăta că la această dată România era pe punctul de a mobiliza.’ Contele Czernin căuta să 
găsească pe primul ministru, pentru a-l avertiza „nu în mod oficial, ci amical”, că România s'ar pune într'o 
grea situaţie, cazul ei nefiind ca al Greciei." La Viena şi la Berlin se hotărî a se cere explicaţiuni guvernului 
român. Brătianu arată însă că România este singurul stat din Balcani, care n’a mobilizat; doar şi ea are dreptul 
să se apere ca ceilalți. 

Contele Czernin nu admite acest motiv. România — răspunde el — n'are niciun pretext pentru a se apăra. 
D-voastră ştiţi foarte bine că atât Austro-Ungaria cât şi Bulgaria nu se gândesc să vă, atace, în vreme ce aci 
un partid puternic împinge necontenit la războiu în contra Austriei — şi dacă ostilităţi se vor produce, România 
va fi responsabilă şi urmările pot fi foarte grave. 

„Brătianu mi-a părut vizibil neliniştit; el mi-a mulţumit pentru demersul meu, însă a refuzat de a face 
ori-ce promisiune”. 

Demersul contelui Czernin a găsit întreaga aprobare a ministerului de externe din Viena. Baronul Burian 


35 Afirmaţie hazardată, deoarece România, față cu retragerea Ruşilor din Carpaţi şi din Galiţia, nu se putea gândi în acel 
moment la o eventuală mobilizare. 
36 Se ştie că Grecia condusă de Venizelos, şi-a mobilizat armata, ca răspuns la atacul Bulgariei în contra Serbiei. 

însărcină chiar pe ministrul său plenipotenţiar de a reînoui avertismentele către Brătianu, aducându-i aminte 
de marile interese politice care au condus România la contractarea alianţei cu Austro-Ungaria şi Germania. 
Scopul era atunci de a opune un zid solid înaintării ruseşti, mai întâiu spre Europa centrală şi apoi spre 
Balcani. Acest scop nu putea fi uitat în acel moment. Când chiar Bulgaria ştiu să se libereze de teroarea 
moscovită, România trebuia să aibă energia de a intra pe calea arătată de istorie, ca şi de înţelepciune şi de 
adevăratele interese ale ţării. 

Iarna anului 1915/1916 trecu astfel în negocieri dilatorii. În sfârşit, prin luna Martie 1916, contele Czer- 
nin fu însărcinat de Baliplatz să ceară lămuriri însuşi regelui Ferdinand „sub o formă amabilă, însă nu mai 
puţin hotărâtă”, pentru-ca România să păstreze o strictă neutralitate, apărându-şi frontiera din spre Rusia, 
după cum o apără şi faţă de celelalte puteri vecine. Regele răspunse la acest demers prin cuvinte asigurătoare, 
însă mai mult vagi. Ministrul său de externe, Em. Porumbaru, arăta că România nu putea fi considerată ca 
responsabilă în cazul că trupele ruseşti ar invada teritoriul său prin surpriză şi fără înştiinţare prealabilă, la 
ceea ce contele Czernin riposta: „Cum să mai vorbim de surpriză, când, pentru a treia oară, înştiinţez guver- 
nul român de o asemenea eventualitate?” 

În convorbirile pe care le-a avut diplomatul austroungar cu şeful cabinetului român în primăvara anului 
1916, Brătianu a încercat să-l convingă că teribilul războiu, care de doui ani aprinsese Europa, e destinat în 
mod fatal „să se termine fără niciun rezultat”, că „România trebuie să se felicite de a nu fi intrat în luptă şi 
că are tot interesul să continue a aştepta evenimentele până în ziua — dacă aceasta ar fi să sosească vreodată 
— când victoria s’ar desemna lămurit pentru una din cele două tabere”. 

„Europa — spune contelui Czernin că i-ar fi declarat Brătianu — este într'o stare de înfrigurare, care o 
împiedică de la ori-ce judecată. Cât despre mine, mi-am păstrat sângele rece şi n 'am decât să mă felicit de 
a fi rezistat sfaturilor acelora care vor să ne târască în războiu, fie pentru o parte, fie pentru alta. Unde am 
fi noi acum?... Se poate ca, în şease luni, situația să fie complect schimbată şi atunci să mă văd obligat să 
iau alte hotărâri. Pentru moment, în timp ce marile Puteri se sfârșesc într 'o luptă fără pereche în istorie, 
România face admirabile afaceri?” şi afară de câte-vă capete exaltate, nimeni nu se mai plânge în ţară!” 

Contele Czernin declară că a rămas trăsnit de „lealitatea cinică” cu care Brătianu lăsa să se înţeleagă că 
România s'ar întoarce în contra Austro-Ungariei, aliata ei, dacă aceasta ar fi bătută; în cazul neprobabil că 
războiul ar ajunge la un rezultat, el crede mai mult în zdrobirea Austro-Ungariei decât în cea a Rusiei.” „Am 
căutat — scria contele Czernin — să-i combat ideile din punct de vedere moral şi rațional: un războiu fără 
rezultat este tot aşa de înadmisibil pentru noi, ca şi înfrângerea noastră. Şi ipoteza unei cooperaţiuni din 
partea României, după ce noi vom fi obţinut victoria, este o utopie”. 

În acest timp succesul ofensivei ruse, care chiar atunci se produsese în Galiţia, înflăcăra în mod viu 
spiritele — şi contele Czernin, întotdeauna bine informat, scria la 25 Iunie şefului său că a aflat din izvor 
foarte bine informat că la, ultimul consiliu de miniştri s'a agitat chestiunea părăsirei neutralității, pentru ca 
România să se alieze cu Înțelegerea. El ceru imediat o audienţă la rege şi conchise din aerul încurcat, precum 
şi din răspunsurile evasive ale Suveranului, că, dacă nimic nu este hotărât, totuşi România tratează în mod 
intensiv cu Puterile Înţelegerei şi că se va decide repede să intre în campanie, mai ales dacă Ruşii vor continua 
înaintarea lor în Galiţia. Comenzi mari de muniții se făcuseră în Rusia, iar Franţa trebuia să trimeată artilerie 
grea. 

Pentru concursul României, Brătianu a cerut următoarele condițiuni: 

1. O ofensivă generală a Înţelegerei şi o înaintare victorioasă a forțelor ruseşti. 

2. Garanţii în contra Bulgariei. 

3. Transilvania, Bucovina şi Banatul. 

4. România va declara războiu numai Austro-Ungariei, nu şi Germaniei. 


37 Brătianu făcea, desigur, aluzie la exportul cerealelor românești în Germania şi Austro-Ungaria, în baza contractului pentru 
furnizarea a 50.000 vagoane. 

5. Furnituri de muniții şi material. 

Contele Czernin ştia că România nu posedă artilerie şi muniții îndeajuns şi cu o remarcabilă prevedere, 
bazată fără îndoială pe informaţiile furnizate de agenţii săi secreţi, el fixa, la data de 28 lunie 1916, că 
„România nu va începe ostilitățile înainte de a doua jumătate a lunei August”. 

Ministrul austro-ungar nu mai avea curajul să pună preţ „pe slaba rezistenţă a regelui, care influenţat de 
Brătiunu, — zicea” el — va comite o ruşinoasă trădare în contra sângelui Hohenzollern-ilor”. 

În curând, la 30 Iunie, preşedintele consiliului, într'o lungă convorbire avută cu contele Czernin, căuta 
din nou să-l convingă de viua sa dorinţă de a menţine neutralitatea, scoțând în relief meritul ce-l avea de a 
nu fi profitat, în mai multe rânduri, de situaţia critică în care se găsea monarchia austro-ungară. 

Chiar în acel moment, Brătianu ar fi putut să ia Bucovina, însă el n'o făcea, ci se încerca să probeze cât 
era de grea situaţia sa, precum şi dificultăţile cu care ar avea de luptat în contra sentimentului național, dacă 
Austro-Ungaria n'ar izbuti să oprească ofensiva rusească. Dar contele Czernin nu se lăsa să fie mistificat de 
aceste declaraţii, el era încredinţat că Brătianu îi vorbea astfel, pentru a putea şi mai bine să-şi mascheze 
proiectele sale. 

„Eu cred — telegrafia reprezentantul austro-ungar în ziua de 30 Iunie — că armata română va intra în 
campanie peste 6 până la 8 săptămâni, adică îndată după strânsul recoltei, când vor fi primite muniţiile 
trimise de Rusia, căci, se spune, că în timp de 6 săptămâni vor sosi zilnic de la Arkhangel şi Wladiwostok 
câte 15 vagoane cu furnituri militare; artileria românească ar avea atunci în mijiociu 3000 de proiectile de 
fiecare tun” 58 

Contele Czernin căuta să laude pe primul ministru Brătianu, mărturisindu-i admiraţia sa pentru dibăcia 
cu care a condus frânele guvernului în timp de 2 ani de zile şi a ştiut să ferească ţara de o catastrofă. 

„Atunci — zice Czernin — Brătianu a avut un cuvânt, care a proiectat ca o rasă electrică adevăratele 
sale sentimente: Este foarte adevărat ceea ce spuneți, dar de astă dată nu mai e deloc acelaşi lucru. Războiul 
se apropie de sfârşit. Apoi Brătianu îmi prezintă Austro-Ungaria ca ne mai având numărul de oameni nece- 
sar pentru a lupta împotriva masselor inepuizabile ale Rusiei”. 

Ministrul austro-ungar, fireşte, a căutat să arate interlocutorului său cât de false erau pronosticurile sale, 
replicându-i: 

„Austro-Ungaria şi Germania posedă încă rezerve numeroase. Noi rămânem solizi şi uniți, în vreme ce 
semne evidente de adâncă descompunere se manifestă în tabăra duşmană — şi eu ştiu din sursă sigură că 
Chiar în cursul săptămânilăr viitoare, situaţia va fi complect schimbată”. 

Contele Czernin îşi da bine seama atunci (30 Iunie 1916) că Brătianu, ferm decis pentru războiu, „nu 
aşteaptă decât ora propice pentru a face o preumblare militară în Transilvania. Fructul nu-i pare destul de 
copt... Totul depinde de întorsătura ce vor lua-o evenimentele...” 

Câteva zile mai târziu (7 Iulie), diplomatul austro-ungar, întotdeauna exact informat de cele ce se petre- 
ceau în culise, înştiințează la Viena că Puterile Înţelegerei, devenind din ce în ce mai zorite, au ameninţat, 
fiecare separat, că nu se vor interesa de România cu ocazia încheierii păcei. În acest timp, în ultimul consiliu 
de miniştri, fiind de faţă toţi miniştrii, s'a admis părerea lui Brătianu de a conserva încă în mod provizoriu 
neutralitatea. De părere contrară a fost numai ministrul de finanţe Costinescu, care cerea mobilizarea imedia- 
tă şi intrarea lui N. Filipescu în cabinetul Brătianu. 

Totul indica însă că această situaţie de expectativă nu putea să dureze mult timp. La 12 Iulie, contele 
Czernin semnala ordinele date primarilor români cu privire la proviziile de alimente în vederea unei apropiate 
mobilizări; felinele din Bucureşti fuseseră vopsite în negru ca precauţiune încontra aeroplanelor etc. 

Baronul Burian, preşedintele consiliului austro-ungar şi ministru de externe, ţinea la curent guvernul din 


35 Desigur, aşa ar fi fost să fie, dacă nu intervenea trădarea lui Stiirmer, primul ministru şi ministru de externe al Rusiei, din 
ordinul căruia transportările cu muniţiuni destinate României erau oprite, rătăcind prin gările siberiene. 
> 
59 Afirmaţiunea contelui Czernin că ministrul de finanţe Emil Costinescu ar fi cerut intrarea în cabinet a lui N. Filipescu, este 
inexactă. 

Berlin cu informaţiunile culese de Czernin. Cartea roşie cuprinde o lungă scrisoare, în care baronul Burian 
expunea, la 18 Iulie 1916, prinţului de Hohenlohe situaţiunea exactă, aşa după cum reeşia din informaţiile 
furnizate de reprezentantul Austro-Ungariei la Bucureşti. 

În timpul acesta contele Czernin continua să pună la curent pe şeful său de conversațiile avute cu Brăianu 
şi cu ceilalți miniştri. La 26 Iulie, cu o lună înainte de începerea ostilităţilor, Brătianu tot mai încerca încă 
să-l convingă de intenţiile sale pacinice. Cu toate acestea, el a dat să se înţeleagă că în cazul unei prăbuşiri a 
monarchiei dualiste ar cere Transilvania; însă „o asemenea eventualitate nu se va produce — ar fi spus Brătia- 
nu contelui Czernin — deoarece Austro-Ungaria, unită cu Germania, formează un bloc atât de puternic, încât 
nu va putea fi zdrobit”. Şeful guvernului rămân era obligat să rămână în buni termeni cu Înțelegerea pentru 
a obţine muniţiuni, „dar el nu contractase nicio alianţă cu ea şi mai curând şi-ar da demisia decât să-şi arunce 
ţara în război”. Brătianu trebuia, cu toate acestea, să menajeze opoziţia din ţară, să uzeze de amânări şi să 
lucreze, într'un cuvânt, foarte prudent de frica de a nu provoca o revoluţie. Cât despre el, era încredinţat că 
războiul va ţine mult timp şi va fi fără rezultat. 

A doua zi după această lungă convorbire, rezumată mai sus, contele Czernin obţinu o audienţă la rege. 
Acesta se ţinu în rezervă; afirmă, cu toate acestea, că are aceleaşi păreri ca şi unchiul său, însă cu mai puţină 
autoritate. El încearcă din toate puterile să convingă pe interlocutorul său, recunoscând însă că Înțelegerea 
exercita o presiune foarte mare la Bucureşti, ceea ce nu însemna că Brătianu "i-ar ceda şi „chiar în cazul când 
primul ministru ar consimțţi, acest fapt nu lar angaja pe rege”. 

„Fără îndoială — continuă regele — Brătianu ar vrea ca România să-şi ia partea cuvenită din monarchia 
fărâmiţată, însă să nu contribue la fărâmițarea ei” şi în această privinţă regele stabili o mare deosebire între 
a profita de împărţeala şi de a împinge la ea, un mod de a vorbi, pe care contele Czernin îl găsea foarte subtil. 

Regele regreta mult starea de excitare şi de înfrigurare din ţară. Cât despre Rusia, „care posedă încă 
mulți oameni, însă căreia îi lipsesc ofiţerii, el declara că România nu i-ar permite să-i încalce teritoriul. 

Contele Czernin nu se îndoia de sinceritatea suveranului României, însă el credea că Brătianu ar putea 
să-i forțeze mâna, punându-l subit în faţa unui fapt împlinit. 

„Românii mai au ei sau nu frică de noi? Întreaga chestie politică e aici şi regele nu ne va veni în ajutor 
dacă Brătianu nu mai are teamă” — zicea contele Czernin în raportul său. 

Informat din diverse părţi despre negocierile urzite de Brătianu cu Puterile Înţelegerei, baronul Burian, 
la 18 Iulie, da instrucţii contelui Czernin de a lucra direct asupra regelui: „Deşi nu se poate compta destul pe 
forța de rezistenţă a firei sale atât de lipsită de energie şi de impersonală, trebuie totuşi încercat un nou 
demers pe lângă regele Ferdinand, spre a-i pune sub ochi deplorabilul efect moral, pe care l'ar produce 
nerespectarea în chip aşa de ordinar a cuvântului său şi de a-i reaminti că, încă de la începutul războiului, 
noi am hotărât ferm, de acord cu defunctul rege Carol, că menţinerea alianţei nu trebuie să fie modificată”. 

Într”o scrisoare a contelui Czernin, cu data de 29 Iulie. 1916, se găsesc detalii extrem de interesante, 
prin care trimisul austro-ungar raportează şefului său, baronul Burian, cum s'a luat pe lângă Brătianu pentru 
a provoca din partea acestuia mărturisiri „de o lealitate surprinzătoare şi cinică”: 

„I'am spus că era poate una din ultimele convorbiri ce puteam avea împreună. Când, după 
3 ani de şedere în această ţară, ajunsesem să stabilesc cu el o intimă prietenie, ar fi fost nedemn 
de noi să nu ne explicăm cinstit, înainte de a ne despărți. Ştiam că prepara războiul. El negocia 
cu Înțelegerea; toți intimii săi anunțau o mobilizare imediată. Chiar el excita într atâta spirite- 
le, încât Bucureştii păreau o casă de nebuni. Desigur, nu era să reluăm vechea temă a dato- 
riilor alianţei şi a moralei în politică, însă el trebuia să ştie că noi prevedeam cu mult sânge 
rece perspectiva unei declaraţii de războiu. Cred că i-am spus aceasta sub o formă dulce. 

„Brătianu mi-a răspuns pe un ton nu mai puţin prietenos: că el nu m’a înşelat niciodată, 
nu mi-a tăinuit că, dacă monarchia dualistă s 'ar prăbuşi, România avea să profite de aceasta, 
neputând sta la o parte. Transilvania, în cazul acesta, nu trebue să fie lăsată Ungurilor. Aceasta 

nu era politica specială a lui Brătianu: niciun personagiu politic român nu ar putea să rețină 
pe compatrioţii săi, dacă Ruşii ar merge «spre Budapesta». Primul ministru nu credea că 
aceasta s'ar putea întâmpla; el credea mai curând (şi aici minţea) într 'un sfârşit al războiului 
fără rezultat, fără schimbări teritoriale. 

„El n'a citit rapoartele mele către Excelenţa Voastră, însă, după conjecturile lui, eu v'am 
scris că Brătianu ţinea cu totul alt limbagiu faţă de Înţelegere. Era adevărat. El lăsa Înţele- 
gerea să spere că România va lua armele alături deea. Însă el o făcea pentru motive de politică 
internă, spre a împiedica o revoluţie (aici Brătianu minţea pentru a doua oară) şi amâna mereu 
atacul, pentru a ne lăsa timp ca să ne îmbunătăţim situaţia militară şi să răcească astfel ar- 
doarea războinică a Românilor (această a treia minciună era absolut grotească). El voia să aibă 
munițiile, care erau deja demult plătite şi, natural, nu le putea primi decât în cazul când 
Antanta era bine dispusă pentru el. Pentru moment, el nu se gândea la războiu, nu din cauza 
lipsei mijloacelor de apărare, ci pentru că nu voia să ne agraveze deloc situaţia noastră, afară 
de cazul — precum şi spusese — când înfrângerile noastre ar fi ireparatile. (Această mărturisire, 
prin care tindea să obțină Transilvania fără războiu, se numeşte în limba germană hoţie, nu 
cucerire; într 'adevăr, ea nu ne învăţa nimic nou, însă nu era mai puţin interesantă de reţinul, 
venind din gura lui). Apoi Brătianu se pierdea în amănunte asupra dificultăţilor luptei sale 
pentru neutralitate şi voia să afle, dacă eu îmi d'am bine socoteală despre aceasta. 

„Eram, până la un punct, de aceleaşi păreri. Brătianu nu trebuie să se gândească că a 
pierdut orice mijloc de a merge cu noi; el trebuie să creadă că noi complăm încă pe el ca pe o 
ancoră care asigură neutralitatea. Natural, i-am răspuns însă că e foarte greu de a primi modul 
său de a vedea: ideia lui despre „ruşii la porțile Budapestei” îmi părea comică. El nu va vedea 
aceasta şi credința intr'o înfrângere a Puterilor centrale putea, prin urmările ei, să fie fatală 
micei Românii. Eu aveam datoria morală să-l previn că leul, considerat ca mort, putea cu o 
lovitură de labă să facă din România o altă Serbie, ,, Conversaţiunea noastră a durat un ceas 
şi s-a terminat în modul cel mai amical, Brătianu sforțându-se chiar să ia un ton sentimental şi 
cordial. 

„Din toate acestea am conchis: Brătianu (eu laa la o parte perifrazele sale mincinoase) 
este convins că înfrângerea noastră este iminentă. El vrea să mai aştepte încă puţin. Cât timp? 
Exact atât cât se va teme de noi, niciun minut mai mult. 

„Brătianu ştie însă cum vom răspunde noi la trădarea sa, că trupe germane vor fi trimise 
în Transilvania şi că înfine o jumătate de milion de Bulgari îi vor cădea în spate. 

„Am vorbit de asemenea şi cu regele. Se înțelege de la sine că cu el a trebuit să îndrăznesc 
mai mult. Am vorbit despre regele Carol şi i-am amintit cuvintele pe care mi le-a spus regretatul 
său unchiu: „Dacă Italia vă atacă, va fi o porcărie, de care un Hohenzollern nu e capabil”. 

„Regele mi-a răspuns: „Am aceleaşi idei ca şi unchiul meu, însă trebuie să vă gândiţi că 
eu dispun de mai puțină autoritate”. 

„Am replicat că puteam să înţeleg numai un singur lucru: Maiestatea Sa nu poate garanta 
că îşi va impune voința, dar că îşi va păstra voinţa sau va abdica. 

„Regele a rămas mut. 

„Excelenţa voastră sunteţi destul de edificat, pentru a şti că nu putem avea mare încredere 
în Maiestatea Sa. Regele este un instrument în mâinile lui Brătianu”. 

În primele zile din August, contele Czernin a avut mai multe întrevederi cu Brătianu. Acesta totdeauna 
încerca să-l convingă că nu se gândea deloc să iasă din neutralitate şi, cum diplomatul austriac era neîncre- 
zător şi îi dovedea că cu toate promisiunile sale, continuă a se massa trupe româneşti la frontieră, Brătianu 
dădea ordine chiar în faţa lui pentru a-i lămuri situația. 

Primul ministru se arăta preocupat de nouile succese repurtate de Ruşi. Contele Czernin pretindea că 
aceste succese erau prea exagerate: 

„Atâtea minciuni au fost răspândite pentru a câştiga România la cauza Antantei! ”. 

— „E adevărat, răspundea Brătianu; Rusia face ca cocoşul sălbatec, care joacă în faţa 
găinelor ”. 

Mişcările de trupe spre frontieră continuau mereu să se producă, trădând astfel planurile guvernului 
român. 

Ministerul de externe din Viena gândi atunci că singurul mijloc de a reţine pe Brătianu era de a-l asigura 
complect de concursul Triplei alianţe faţă de Rusia în momentul în care această putere s'ar pregăti să in- 
vadeze teritoriul român cu forţe considerabile. Baronul Burian însărcină, în consecinţă, pe contele Czernin 
să transmită verbal la Bucureşti următoarea comunicare: 

„Încrezător în afirmaţiile d-lui Brătianu cum că România ar respinge cu forța orice încer- 
care armată în contra neutralității sale, eventualitate, care — dat fiind incidentul de la Ma- 
morniţa — ar putea să se repete dintr 'o zi într 'alta în dimensiuni cu mult mai serioase, guvernul 
imperial şi regal, cu intențiunea de a lămuri şi asigura de pe acum guvernul, român, îi face 
cunoscul că în cazul în care guvernul român nu S'ar găsi sau nu s'ar crede în măsură să se 
opună în mod eficace unei învazii din partea armatei ruseşti, va lua el toate măsurile militare, 
pe care le împun siguranța frontierelor austro-ungare şi care vor fi juderate ca necesare pentru 
a restabili o stare de lucruri, care să permită Romuniei să-şi păstreze neutralitatea”. 

După cererea baronului Burian, prinţul de Hohenlohe trimitea din Berlin instrucţiuni la fel reprezen- 
tantului Germaniei la Bucureşti. 

Primul ministru Brătianu căuta încă să câştige vreme. El răspunse la această comunicare că Austro- 
Ungaria ar putea să ajute mult menţinerea neutralității României, cedându-i un teritoriu în Bucovina. 

„Am evitat să răspund direct la această încercare de smulgere — scria contele Czernin şefului său— 
pentru ei nu cunoşteam intenţiile Excelenței voastre în această chestiune. Lam spus numai că idea unei cedări 
de teritoriu din partea noastră, ca pre al neutralităţei României, trebuie să fie cu totul părăsită.! „Într' adevăr, 
Românii puteau foarte bine să primească o asemenea concesiune şi totuşi să ne atace în urmă, dacă ne con- 
siderau ca bătuţi, spre a câştiga încă şi mai mult. 

„Întrevederea noastră continuând, i-am imputat că se trimit mereu trupe în contra noastră. 

De astă dată i-am vorbit şi mai răspicat ca de obiceiu şi i-am zis „că de vrea războiul, îl va 
avea”, dar că nu trebuia să mă creadă aşa de prost încât să nu văd preparativele sale. 

„Brătianu îmi manifestă atunci o emoție vizibilă şi, ca întotdeauna, opuse o desminţire 
categorică faptelor pe care i-le expusesem într-un chip aşa de amănunțit. După el, pregătirile 
militare, de care mă plângeam, fusese impuse de motive bine cunoscute de politică internă şi, 
ulterior, de teama unei surprize din partea Bulgariei. Această temere, zicea Brătianu, n 'avea 
nimic în sine extra-ordinar, căci era foarte posibil ca atât la noi, cât şi la Sofia, să se caute a 
se isprăvi odată cu România. 

„I'am răspuns că o asemenea idee provoacă râsul. Desigur, noi am proceda foarte energic 
împotriva României, dacă ea ne-ar ataca, noi însă nu-i cerem decât o neutralitate corectă şi 
bune relaţii cu noi. De alt-fel, Brătianu putea imediat să aibă probe că-i spuneam adevărul: 

n 'avea decât să demobilizeze şi să proclame în mod public neutralitatea definitivă a României 
— şi eu mă angajam faţă de el să-i uşurez situaţia, retrăgând trupele noastre de la frontieră. 

„Brătianu îmi obiectă că noi avem aici sute de spioni, care supraveghează toate măsurile 
luate, pe cât timp el nu putea să controleze mişcările de trupe nici la noi, nici la Bulgari. Din 
această cauză, motive de politică internă îl opreau cu desăvârşire să demobilizeze. Eu trebuiam 
„ca şi mai înainte” să mă încred în cuvintele lui şi să cred că făcea tot ce-i sta în putinţă, pentru 

a păstra neutralitatea. ” 

La 9 August, baronul Burian însărcină, într'adevăr, pe contele Czernin să răspundă printr'un refuz, ex- 
primat în forma cea mai amabilă, în ceea ce priveşte „tentativa de smulgere” (extorsiune) încercată de Brătia- 
nu. 

În cursul zilelor următoare, deşi numeroase indicii anunțau ruptura apropiată, zvonuri contradictorii cir- 
culau încă la Bucureşti în jurul intențiilor guvernului român. Baronul Burian telegrafia de la Viena, în ziua 
de 10 August, că după informaţii sosite din diferite părţi, o convenţiune militară s'a încheiat între România 
şi Rusia şi că România se prepară să încheie şi o altă convenţiune cu cele patru puteri ale Antantei. 

„Cu toate acestea — sfătuia baronul Burian pe contele Czernin — nu trebuie ca Brătianu să afle că noi 
suntem în curent cu hotărârea luată în contra noastră”. 

La 11 August, contele Czernin comunică la Viena chemarea sub arme a contingentelor 1896 până la 
1914; contingente şi mai vechi au primit ordin să fie gata. Cu toate aceasta, la acea dată şi chiar câte-va zile 
mai târziu, la Sinaia circula zvonul că regele nu e de acord cu primul său ministru şi că ar căuta să înlocuiască 
cabinetul Brătianu printr'un minister T. Maiorescu. Regele, se zicea, n'ar refuza să meargă în contra Puterilor 
centrale, dacă ele ar fi bătute, însă el nu crede în înfrângerea lor. 

În curând, pe la 23 August, anunţându-se convocarea apropiată a consiliului de coroană, contele Czernin 
nu se îndoeșşte că majoritatea consiliului va da adesiunea sa politicei lui Brătianu. Întrunirea consiliului fiind 
fixată pe dimineaţa zilei de 14/27 August, contele Czernin obține în ajun o audienţă la rege şi, conform 
instrucțiilor primite din Viena, el exprimă în modul cel mai amical părerea sa de rău de a vedea România 
hotărâtă să declare războiu Austro-Ungariei, „deşi aceasta nu ceruse României nici-odată decât raporturi 
amicale şi o neutralitate corectă. 

„La sfârşitul întrevederei — zice contele Czernin — l'am făcut pe rege să înţeleagă că dacă România ar 
voi războiul, ea ne-ar găsi gata şi am insistat, natural, asupra faptului că preparativele făcute de România ne- 
ar constrânge să luăm o atitudine energică. 

„Regele îmi răspunde într-un mod confuz, cu care era obicinuit. El îmi declară că ziua de 
poimâine va fi decisivă. Cât despre el, nu voia războiul, însă nu putea să dea singur a hotărâre. 
Aceasta depindea de consiliul de coroană. El spera încă în posibilitatea de a rămâne neutru, 
nu putea însă să-mi promită. Desigur, regele nu se simţea legat de aranjamentele lui Brătianu, 
dar, pe de aliă parte, el credea că armata sa n 'ar voi să oprească înaintarea Ruşilor. 

„Regele nu era, deci, stăpân complect pe hotărârile sale... El îmi vorbi în termeni 
călduroşi de Maiorescu şi se temea ca acesta să nu poată obține o majoritate în Parlament. ” 

Întrevederea a continuat astfel timp de o oră, fără a se ajunge la o soluţie. Cu toate acestea, pe drept sau 
pe nedrept, contele Czernin plecă cu impresia că regele Ferdinand ar fi voit să păstreze neutralitatea, dar că 
nu va putea rezista constrângerii exercitată de Brătianu. „Quadrupla Înţelegere; de acord cu acesta, ameninţa 
pe rege de a obţine, la nevoe cu forţa, întrarea Ruşilor în Râmânia”. 

Contele Czernin avu în noaptea de la 25 spre 26 August o ultimă întrevedere cu Brătianu. Preşedintele 
consiliului îi declara categoric „că el voia, putea şi trebuia să rămână neutru, consiliul de coroană va aduce 
poimâine dovada, că el spune adevărul. Consiliul fusese convocat în contra dorinţei lui Brătianu, acesta 
zicea că Maiorescu vrea să-l răstoarne. În mai multe rânduri, Brătianu repetă că atât cât va sta la putere, 
România nu va intra în războiu decăt dacă va fi atacată, ceea ce nu se putea într 'adevăr întâmpla decât din 
partea Bulgariei”. 

Aceste asigurări înşelătoare par a fi creat în Germania oarecari iluzii, dacă se judecă după limbajul unor 
anumite ziare din Berlin în a doua jumătate a lunei August 1916. Contele Czernin, mai sceptic, termina 
telegrama sa din 26 August, spunând că are proba că „acuma însuşi regele pare hotărât pentru războiu”. 

Şi contele Czernin nu se înşelase: După 2 zile şi anume, Duminecă, 14/27 August, consiliul de coroană, 
întrunit la Palatul Cotroceni, decidea, „cu toată opoziţia ireductibilă a bătrânului germano-fil P. Carp”, intra- 

rarea în războiu a României alături de Puterile Antantei. Decretul de mobilizare era afişat în după-amiaza 
zilei, iar la Viena ştirea fusese adusă la cunoştinţa Ballplatz-ului în timpul serei — orele 5.45 — de către 
ministrul României, Edgar Mavrocordat, printr'o declaraţie de războiu în toată regula şi al cărei text l'am 
publicat în capitolul precedent. 

Cartea roşie a contelui Czernin se încheie cu o telegramă a sa şi care n'a putut fi transmisă la Viena 
decât la 23 Septembre prin intermediul contelui Hadik, ministrul Austro-Ungariei la Stockholm, telegramă 
prin care el comunică la Viena că Rusia ar fi adresat guvernului român, la 24 August, un ultimatum conți- 
nând, pe deoparte vagi făgădueli relativ la Transilvania, Banat şi Bucovina, poate chiar şi în chestia gurilor 
Dunărei, iar, pe de altă parte, ameninţarea unei invazii a 100.000 de Ruşi: „România să aleagă, dacă aceştia 
să vină ca prieteni sau ca duşmani”. 

După contele Czernin, Brătianu ar fi voit să mai aştepte încă, fapt care explică asigurările pe care le-a 
dat până în ultimul moment ministrului austro-ungar cum că România va rămâne neutră. Însă puterile Qua- 
druplei o forţase să declare fără întârziere războiu Austro-Ungariei. 

În ce priveşte pe regele Ferdinand, avem tot dreptul să credem cum că el era sincer când manifestase, în 
mai multe rânduri, contelui Czernin dorinţa de a păstra o strictă neutralitate şi nu trebuie să ne mirăm că 
acest prinţ, descendent dintr'o veche familie germană, a ezitat mult timp înainte de a se ralia vederilor prim- 
ului său ministru. 

Se povesteşte că în ajunul zilei decisive, regele ar fi arătat reginei Maria o fotografie a castelului din 
Sigmaringen, zicându-i cu lacrimile în ochi: „Ca copil, m'am jucat sub aceşti arbori frumoşi... N'am să-i 
mai văd niciodată!” 

Este uşor de ghicit ce torturi morale a suferit el în clipa aceea supremă. Toate ezitările, regretele, scru- 
pulele lui de suveran constituţional, încurajat fiind de brava sa soţie regina Maria, s'au topit însă, declarând 
„că nu vrea să fie o piedeca voinţei poporului său, nici să pună preferinţele sale personale mai presus de 
interesele ţării”. Zadarnie reprezentanţii Germaniei şi Austro-Ungariei i-au reamintit necontenit, timp de 
doui ani, origina sa germană şi tratatul de alianţă semnat odinioară de unchiul său. Datoria unui Hohenzol- 
lern, devenit rege al României, era să „uite origina sa şi să rupă definitiv o alianţă, care niciodată n'a fost 
aprobată de popor şi care n'avea existenţă legală de oarece n’a fost supusă Parlamentului spre ratificare”.* 

„Mam învins pe mine însu-mi, — a declarat regele Ferdinand în consiliul de coroană din ziua de 14 (27) 
August 1916 — şi numai în urma acestei victorii, am dat aprobarea mea hotărârei guvernului meu. Graţie 
armatei mele, poporului meu şi concursului tuturor vom face România mare!” 


Capitolul VI 

Ion I. C. Brătianu 

Din cele expuse pân’ aci şi chiar din rapoartele interesate şi de multe-ori nedrepte ale contelui Czernin 
rezultă, în chip luminos, cum că bărbatul politic, care a luat partea cea mai însemnată, mai plină de răspun- 
dere, dar şi de glorie, în tot cursul războiului nostru de întregire națională, a fost fără îndoială d. Ion I. C. 
Brătianu. Şi nici nu se putea să fie altfel, întru cât d. Ion I. C. Brătianu a avut în mâinile sale aproape exclusiva 
conducere a destinelor României de la Ianuarie 1914 şi până în Septembre 1919.4! 


40 O probă că, cu tot tratatul secret de alianță, Germania nu compta de loc pe alianța României, a fost pusă în lumină de 
scriitorul francez Charles Nordmann, care, în Revue des Deux Mondes de la 1 Martie 1917, destăinueşte că Germanii furnizând 
tunurile Krupp, comandate de România, au avut grija să deranjeze un detaliu optic, menit să asigure justeța tragerii. 

Tot astfel se ştie de toată lumea de la noi că 22 vagoane cu obuze, ce am primit de la Nemţi, pe cale de compensație, în 1915, 
aveau toate focoasele stricate. Este evident că, dacă Nemţii ar fi fost absolut siguri că România va merge cu ei, nu s'ar fi dedat la 
asemenea procedeuri necinstite. 

41 În guvernarea d-lui Brătianu au fost următoarele întreruperi: guvernul Averescu vreo 30 de zile (sfârşitul lunei Ianuarie 
1918 până la sfârşitul lui Februarie acelaşi an), apoi guvernul Alex. Marghiloman din Martie până în Octombre 1918. În timpul 
guvernului naţional cu conservatorii (Decembre 1916 şi până în Ianuarie 1918), portofoliul ministerului de externe a aparţinut 
totdeauna d-lui 1. C. Brătianu. 

E firesc dar ca toate succesele obţinute de politica românească în acest răstimp, ca şi toate insuccesele 
şi greşelile — căci, din nenorocire, s'au făcut şi greşeli — să fie atribuite guvernărei d-lui Ion I. C. Brătianu, 
şeful partidului liberal şi prim-ministru timp de 5 ani de zile, în momentele cele mai grele din istoria poporu- 
lui românesc. 

A scrie istoria activităţii politice a acestui bărbat de atât, socotesc însă o sarcină peste puterile mele. În 
tot cazul nici n'ar fi timpul, cred, de a depune această muncă acum, când nu sunt încă cunoscute pe deplin 
toate documentele, diplomatice relative la războiul nostru. Istoria imparţială numai pe baza cunoștinței şi 
stadiului unor asemenea acte va putea acorda d-lui Ion I. C. Brătianu toată partea de merit, ca şi de răspundere 
ce i-se cuvine. Pe de altă parte, oricât talent ar avea cineva şi ori câtă trudă şi pătrundere ar depune scriitorul 
cel mai imparţial, „i-ar fi imposibil azi să facă o operă de istoria adevărată şi nebănuită, când încă tot se mai 
aude pe la câte un colţ de stradă croncănitul lugubru al unor scribi, care din timpul neutralității şi până azi 
nu au încetat de a fi groparii” aspiraţiunilor legitime ale neamului românesc, cu toată înfăptuirea lor elo- 
cuentă şi glorioasă. 

O asemenea operă folositoare se va putea face numai atunci când patimele politice se vor fi potolit, când 
raţiunea şi dreapta judecată nu vor mai fi răsturnate, când realitatea lucrurilor nu va mai fi mistificată şi 
adevărul nu va mai fi înăbuşit. 

În luptă cu calomnia, în față cu cea mai oribilă dintre laşităţile morale, istoria, oricât de reală şi cinstită 
ar fi ea, nu poate trăi neatinsă, nejenată. Când nevroza de azi însă îşi va fi trăit traiul, adevărul şi dreptatea 
nu vor putea fi distruse din conştiinţele, care au urmărit desfăşurarea evenimentelor cu onestitatea şi limpezi- 
mea de cugetare, care se ridică pe deasupra atmosferelor încărcate. 

Pân” atunci fie-mi permis a constata că partidul naţional-liberal, ca şi partidul conservator (fuzionat în 
timpul neutralității cu partidul conservator-democrat), — exceptând, bine înţeles, pe nemţofilul Alex. Mar- 
ghiloman cu amicii săi — aşi putea zice că şi marea majoritate a ţarei, pronunţându-se pentru ideia războiului 
în contra Austro-Ungariei, n'au făcut, precum am mai spus deja în introducere, decât să corespundă unui im- 
perativ naţional, dictat de cerinţele vremei, care punea pe tapet chestiunea realizărei revendicărilor naţionale 
ale statului român, ca pavăză a românismului. 

Iou I. C. Brătianu, fiind şeful guvernului român, soarta i-a hărăzit onoarea şi marea sarcină ca, precum- 
pănind toate împrejurările cu înţelepciune şi patriotism, să hotărască el clipa înfăptuirei acestor revendicări 
naţionale, adânc cristalizate în toate inimile curate româneşti. Pentru minţile ascuţite şi pătrunse de idealul 
național, n'a fost de fapt nicio greutate spre a ghici, chiar la începutul războiului european, cu cine şi încotro 
va merge într’o bună zi România. În această privinţă, partidul liberal, ca şi partidul conservator-demoarat, 
îşi fixaseră bine încă din toamna anului 1913 punctul lor de vedere asupra nouei orientări impusă de împreju- 
rări în politica externă. Atitudinea duşmănoasă a monarchiei austro-ungare faţă de România la 1913, în tim- 
pul războiului balcanic, apoi reaua credinţă pusă de contele Tisza în tratativele de împăcare a Românilor cu 
Ungurii, au fost hotărâtoare pentru schimbarea politicei externe a României, care nu mai, putea rămâne legată 
în viitor de politica perfidă a Austro-Ungariei şi Germaniei. Şi Ion I. C. Brătianu are meritul de fi avizat 
despre această schimbare de front pe regele Carol în ziua în care l-a însărcinat, la începutul lui Ianuarie 1914, 
cu formarea cabinetului. De altfel din ziua izbucnirei răzbăiului deslănţuit de Austro-Ungaria în complicitate 
vădită cu Germania, următoarea credinţă din ce în ce mai accentuată prinsese rădăcini adânci în toate sufle- 
tele româneşti: că catastrofa provocata de Austro-Ungaria cu sprijinul ocult al Germaniei, era imposibil să 
nu se sfârşeascu cu prăbuşirea monarchiei austro-ungare. 

Totdeauna s'a crezut la Bucureşti că aceasta prăbuşire va fi una din marile urmări ale războiului mondial. 

Sub imboldul acestei puternice convingeri România a fost de la început câştigată cauzei drepte a Puteri- 
lor Înţelegerei. Lucrul acesta se bănuia destul de limpede şi la Viena şi la Berlin. La 30 Iulie 1916, contele 
Czernin însuşi comuniea la Viena „că Brătianu nu aşteaptă decât ora propice ca să facă o preumblare militară 
în Transuvania”. Şi apoi nu trebuie să se uite că deşi consiliul de coroană, ţinut sub preşidenţia regelui Carol 

I, proclamase neutralitatea, nu încăpea însă nicio îndoială că această neutralitate era numai provizorie. 

Guvernele din Berlin, Viena şi Budapesta n'aveau deja de mult timp îndoieli în această privinţă, după 
cum prea bine s'a putut vedea şi din „Cartea Roşie austro-ungară”, în care se constată că, chiar la 4 August 
1914, imediat după consiliul de coroană de la Sinaia, contele Czernin raporta şefului său, contele Berchtold, 
la Viena, următoarele: 

„Aici se caută numai a se câştiga timp până în ziua, în care războiul european va da re- 
zultate mai precise... Dacă norocul ne va trăda, atunci cuvântul de ordine: împărțirea Austro- 
Ungariei va ridica din nou pasiunile în contra noastră şi România se va uni cu duşmanii 
noştri”. 

Numai în ţară, la noi, mai existau oarecari nedumeriri. Cine nu-şi aduce aminte cum încă în Iunie 1916, 
când Ion I. C. Brătianu făcea mai mult decât oricând pe Sfinxul, era el lăudat de partizani pentru-că tace şi 
hulit de alţii pentru-că tot amână şi scapă momentul prielnic pentru intrarea în acţiune? Este adevărat însă 
că, la această dată, primul ministru Brătianu tot mai era încă bănuit de unii neştiutori, dacă nu de germano- 
filie, cel puţin de şovăire şi nehotărâre. Şi motivele pentru o asemenea bănuială le furnizau, din păcate, chiar 
unele gesturi ale d-lui Brătianu, pe care mulţi le-au considerat totdeauna ca mari greşeli politice. 

lată câteva din aceste gesturi, în ordinea lor cronologică: 

1. Consimţimântul ce l’a dat lui C. Stere, cu aprobarea regelui Carol şi după unii şi a contelui Czernin, 
de a merge în Ardeal şi la Viena în Iulie 1914, înainte cu câteva zile de izbucnirea războiului european, spre 
a influenta, sau linişti, cum a explicat d. Brătianu faptul în Parlament (Dec. 1919), prin fruntaşii Românilor 
de peste Carpaţi, opinia publică de acolo în sensul unei politici româneşti, pe care o va desemna viitorul. 
Faptul acesta a provocat faţă de noi prima neîncredere din partea viitorilor noştri aliaţi. 

2. Modul nehotărât, ca să nu zic puţin leal, cu care a condus neutralitatea României, lăsând la început să 
treacă prin ţară transporturi de marinari şi muniţiuni pentru Turcia, ceea ce a sporit şi mai mult această 
neîncredere. 

3. Intransigenţa pusă în tratativele pentru stabilirea teritoriilor cuvenite României, în caz de victorie a 
aliaţilor, căci am nemulţumit cu pretenţiile noastre, oricât de justificate sunt ele, fără niciun profit, pe Sârbi, 
singurii noştri aliaţi naturali în Balcani. 

Opresc înşirarea aci, întrucât în cadrul lucrărei de faţă nu intră decât evenimentele petrecute până la 
semnarea înjositoarei păci de la Bucureşti a guvernului Marghiloman. 

Oricâte greşeli a comis însă, Ion I. C. Brătianu înainte şi după intrarea noastră în războiu; ar fi o injurie 
grosolană şi nemeritată de a nega acestui bărbat de stat cel mai curat şi mai cald patriotism. Desigur, multe 
din aceste greşeli îşi aveau rostul lor şi în primul rând acela de a deruta, cu abilitate, pe Austro-Ungaria, era 
de o mare importanţă. Nu trebuie să se uite că dacă bătrânul Ion C. Brătianu a făcut războiul din 1877/78, 
care a dat ţării independenţa şi regatul, cine ar putea tăgădui că fiul acestuia Ion I. C. Brătianu nu voia, nu 
râvnea şi nu urmărea din toate puterile sufletului său ca, profitând de războiul european, să mărească patri- 
moniul naţional lăsat de părintele său şi să facă România Mare, întrunind întrun stat mare şi puternic pe toţi 
Românii subjugaţi? 

Este adevărat, Ion I. C. Brătianu a făcut multe şi regretabile greşeli politice, voind să mascheze politica 
sa de revendicări naţionale, dar în definitiv politica lui trebuie judecată după rezultatele fericite ce le-a dat şi 
care nu se pot contesta decât de copii şi de oamenii orbiţi de patimi. 

Preocuparea principală de tot ceasul şi de tot minutul a lui Ion I. C. Brătianu a fost ca, aruncând ţara în 
războiu, să caute ca, cu cele mai mici riscuri şi sacrificii să obţină avantagii cât mai mari posibile. Mistuit de 
această politică, el urmărea cu ardoare patriotică ca alegerea momentului intrărei în acţiune s'o facă el, la 
momentul oportun, cât s'ar fi putut mai aproape de sfârşitul cataclismului mondial, iar nu să i-se impună de 
aliaţi sau de împrejurări. 

Lucrurile însă s'au întâmplat tocmai invers de cum dorea şi plănuia şeful guvernului român. 

Marea chestiune, care se pune deci, este următoarea: Care au putut fi motivele ce, au determinat guvernul 
Brătianu să intre în războiu încontra voinţei sale, la odată fixată de alţii, cu toată nepregătirea ştiută a armatei 
noastre? De ce şi-a asumat Brătianu atâta răspundere şi şi-a încărcat sufletul cu atâtea riscuri şi nenorociri 
abătute în timpul campaniei asupra României? 

Această întrebare se pune cu atât mai mult, cu cât se ştie precis că, deşi primul ministru Brătianu avea, 
ca toată lumea iniţiată de altfel, viziunea clară sau, mai exact, statornica credinţă despre prăbuşirea Austro- 
Ungariei, totuşi până în Iunie 1916 el şovăia încă şi vrea să întindă neutralitatea cât s'ar fi putut mai mult, 
urmărind să câştige timp, în decursul căruia să mai poată înzestra armata cu ceea ce îi lipsea şi avea neapă- 
rată nevoe. 

Trei au fost motivele puternice în faţa cărora d. Brătianu a trebuit să se decidă să intre în războiu şi 
fiecare din ele ar fi fost deajuns ca să-l hotărască în acest sens. 

Armata română nu putea căpăta de la aliaţi tot materialul necesar, fără a se iscăli tratatele de alianţă, iar 
tratatele de alianţă nu se puteau semna fără a se fixa şi data pentru intrarea noastră în războiu. 

Mă explic. În privinţa munițiilor, armata română nu a dus propriu zis lipsă niciodată. Ea tânjea în special 
de artilerie grea şi de aviaţie — şi aliaţii nu puteau să se despoaie pe dânşii pentru România, fără a fi siguri de 
intrarea ei în războiu. 

S'ar fi putut, poate, face un depozit în Rusia meridională, dar Brătianu, foarte mândru, n’ar fi primit un 
asemenea aranjament, care semăna a lipsă de încredere. Şi apoi în această privinţă era o chestie enigmatică 
concursul sincer şi binevoitor al Rusiei, cum s'a dovedit în urmă. 

Deci Brătianu ştia că chiar dacă ar amâna intrarea în războiu, preparaţia materială va rămâne aceiaşi. 

Dar el nu mai putea amâna intrarea în acţiune. 

În primăvara anului 1915, puţin timp după intrarea Italiei în războiu (10 Maiu), Brătianu, fusese pe 
punctul de a iscăli tratatele de alianţă şi de a intra în acţiune. Dezastrul Ruşilor de la Dunajetz, în Galiţia, l'a 
făcut însă să ceară de la aliaţi, care au consimţit, ca să amâne atât iscălirea tratatelor, cât şi intrarea în acţiune 
până ce armata rusă se va desmetici. 

În toamna lui 1915, când Austro-Germanii au atacat Serbia, aliaţii au cerut lui Brătianu să intre în răz- 
boiu, ceea ce de altfel îi cerea şi opoziţia în frunte, cu N. Filipescu şi Take Ionescu, ştiind că astfel se va 
împiedica căderea de la putere a lui Venizelos, care, intrând România în acţiune, ar fi adus şi aportul militar 
al Greciei. Brătianu a refuzat pe motivul că frontul rusesc nu putea lua atunci ofesiva şi că la Salonic anglo- 
francezii n'aveau timpul necesar ca să trimită trupe destule. 

În primăvara anului 1916, fulgerătoarea ofensivă a generalului Brusiloff a dovedit că armata rusă trecuse 
perioada de reculegere şi că îşi recăpătase toate forțele ei. 

De astă dată, România nu ar mai fi putut sa întârzieze intrarea ei în acţiune. Convins fiind de aceasta, 
Brătianu în chipul cel mai logic reluă firul tratativelor cu aliaţii, întrerupt în primăvara anului 1915. 

Lucru curios. Rusia nu arăta la început nicio dorinţă pentru intrarea României în acțiune. Generalul 
Alexieff, şeful marelui cartier general rus, era convins că mărirea frontului nu era compensată prin sporul de 
divizii pe care îl aducea armata română. 

Pe de altă parte, pretenția României asupra Banatului întreg şi asupra Bucovinei întregi era văzută cu 
mare neplăcere şi de guvernul din Petrograd şi de statul major rus. 

Franţa însă, care vedea în crearea unei Românii mări un interes de prima ordine, făcea asupra Rusiei 
cele mai mari presiuni ca să accepte toate condițiile României. Este lucru de sine înţeles că Franţa n’ar fi 
putut face aceste presiuni, dacă ar fi fost vorba ca România să amâne din nou intrarea ei în războiu. 

Graţie concursului puternic şi inimos al guvernului francez, statul major rus a cedat, însă s'a răzbunat, 
neacordând ca ajutor material decât două divizii de infanterie şi o divizie de cavalerie. 

Argumentul statului major rus ca să nu acorde mai mult era că, prin ofensiva victorioasă a lui Brusiloff, 
nu era nevoe de mai mult. 

Legenda că guvernul Brătianu n'ar fi ştiut că Bulgarii ne vor ataca, este o legendă absurdă. Adevărul 
istoric este că guvernul Brătianu a avertizat mereu pe aliaţi despre duplicitatea Bulgariei, iar statul nostru 
major propunea generalului Alexieff, şeful marelui cartier general rus, ocuparea capetelor de punte de la 
Rusciuk şi Şistov, spre a se împiedeca o eventuală trecere a Dunărei de către Bulgari, şi mai cerea 8 divizii 
ruseşti, spre a stăpâni pe cei două sute de mii de Bulgari, susținuți de câteva divizii germano-austro-turceşti, 
concentrate la graniţele Dobrogei. Numărul acesta de forțe ruseşti, cerute de noi, atingea aproape cifra, pe 
care reuşise N. Filipescu s”o obţină de la Sasonoff, cu ocazia vizitei sale în Rusia din primăvara anului 1916. 

Adăpostită astfel împotriva unui pericol de la Sud, armata română ar fi putut, făcând joncţiunea cu aripa 
stângă a armatei lui Brusiloff, precum se stabilise, să atace Transilvania cu oarecari şanse de izbândă. Cum 
se ştie, însă, armata lui Brusiloff, cu toată alianţa noastră militară cu Rusia, se opri la începutul lunei August, 
spre a scăpa de înconjurarea diviziilor lui Hindenburg. 

Dar înainte de toate, guvernul şi statul major român cereau şi insistau să li se predea cele 4.000 de mitra- 
liere, pe care guvernul Stürmer făgăduise să le ţină gata la frontieră pentru ziua intrărei noastre în acţiune. 

Răspunsul trădătorilor Stiirmer şi Protopopoff, a fost că ori-ce operaţie pe Dunăre era inutilă, deoarece 
ei sunt siguri că Bulgarii nu vor ataca şi vor lepăda armele! Ei îşi luau în această privinţă întreaga răspundere. 

Operaţiile nu trebuiau cu nici un preţ — zicea compania Stiirmer- Protopopoff — îndreptate spre Sud. 
Cine ameninţa Dobrogea? întreba însuşi generalul Alexieff (la 23 Iunie) în ajunul intrărei noastre în acţiune. 
Şi când statul nostru major insista asupra informaţiilor ce avea, spunând precis că 8 divizii — 5 bulgare, 1 
germană, | turcească şi 1 austriară — înaintau spre frontiera Dobrogiei, o nouă telegramă din Petrograd anunţa 
la Bucureşti că guvernul rus consimţise să trimită două divizii de înfanterie şi una de cavalerie. 

Cât despre cele 4.000 de mitraliere, Stürmer şi Protopopoftf tăceau. Le păstrau oamenii pentru a le aşeza 
pe acoperişurile caselor din Petrograd, în vederea revoluţiei care mocnea şi care la 27 Februarie 1917, i-a 
măturat şi pe ei, după ce însă noi abia mai aveam un colţişor din ţară, graţie trădării lor mizerabile, pe care 
voiu căuta s'o ilustrez cu probe nediscutabile în capitolele următoare. 

Dar are şi guvernul Brătianu o vină în această privinţă. 

Vina d-lui Brătianu este de a fi fost prea intransigent în chestiile politice, mai ales teritoriale, ceea ce 
fatal la forțat să fie mai tratabil în chestia ajutorului militar. 

Aşa se explică şi faimosul ultimatum rus. Guvernul din Petrograd, împins fiind de guvernul francez ca 
să cedeze asupra tuturor condițiilor Românii, când a cedat, a adăogat că, dacă totuşi România nu se hotărăşte 
să intre în războiu până la un anumit termen, ea va putea să intre şi mai târziu, însă, într-un asemenea caz, 
condiţiile politice şi teritoriale vor fi examinate din nou. 

Aceasta nu se cheamă propriu zis ultimatum, ci pur şi simplu declaraţie că pentru concursul nostru în 
anume moment, avem dreptul la alte condiţii decât în alt moment. 

Cuvântul de ultimatum, întrebuințat de altfel şi de colonelul francez Despres în luminosul său raport, l- 
am împrumutat din L"Independance roumaine, organul oficial al fostului prim ministru Brătianu, care în nu- 
mărul de la 28 Octombrie 1917 scrie în această privință următoarele: 

„La 1 Iulie? (1916), guvernul imperial al Rusiei trimise guvernului român un ultimatim, 
azi celebru, a cărui brutalitate nu e egalată decât de perfidia sa. 

„Azi sau nici-odată ” — declara Stürmer guvernului român — ,„ căci nu trebuie să socotiți că 
altfel vom permite armatei române de a mai face o plimbare militară şi de a năvăli triumfătoare 
teritoriul Austro-Ungariei”. 

În fondul lucrurilor tot chestia Banatului întreg, ca şi a Bucovinei întregi apăsau asupra României. 

Brătianu, care făcuse o chestie sine qua non din întreg; Banatul şi întreagă Bucovina, nu mai putea să 


42 Ultimatumul, recte telegrama generalului Alexieff, poartă data cartierului general rus de 23 Iunie st, v. Dacă ea a fost 
înmânată numai la 1 Iulie guvernului român, asta e o dovadă că ea s'a mai plimbat şi pe la marele comandament al aliaţilor înainte 
de a fi remisă de col. Tatarinoff sau că data remiterii se socoteşte după stilul nou. 

amâne intrarea în războiu. Aşa cel puţin se prezinta atunci, la faţadă, chestiunea din punctul de vedere al 
acţiunei diplomatice ruseşti. În realitate azi se ştie-şi o voiu dovedi în altă parte — că stăruința Rusiei de a 
intra România în războiu cu formula acum ori niciodată, ascundea de fapt o mizerabilă trădare față de aliaţi 
şi față de România în special, care, în concepţia trinităţei diabolica împărăteasa Alexandra-Rasputin-Stiirmer, 
trebuia sacrificată cu orice preţ, pentru ca pe ruinele ei să poată împinge pe Țarul Nicolae la o pace separată 
cu Germanii. Al treilea cuvânt, care a hotărât pe Brătianu, era cunoştinţa foarte întemeiată că Austro-Ger- 
manii pândeau momentul ca să dea ei un ultimatum României, cerându-i să înceteze pregătirile ei militare. 
Peste o lună sau două România ar fi fost atacată ea, dacă nu ar fi consimţit să ia unele măsuri desonorante. 

Brătianu nu voia să trateze cu aliaţii asupra avantagiilor României când va fi sub ameninţarea Puterilor 
centrale şi prin urmare mai puţin liber de a formula el condiţiile față de aliați. 

În aceste condițiuni s”a ajuns la consiliul de Coroană, ţinut în palatul de la Cotroceni în ziua de 14 (27) 
August 1916, când s'a şi decretat mobilizarea, iar România a declarat războiu Austro-Ungariei. 

În general, situaţia din Europa era atunci aşa încât nici guvernul Brătianu, nici Statul major român nu 
puteau să reziste, fără prea mari riscuri, somaţiunei Rusiei — care era sprijinită şi de aliaţi — şi astfel s'a hotărât 
intrarea în acţiune. 

Asupra momentului intrărei noastre în războiu, ziarul L'Echo de Bulgaria, organul ministerului de ex- 
terne din Sofia, cu data de 6 Martie 1918, adică în cursul tratativelor de pace ale guvernului Marghiloman, 
face următoarele reflexiuni tendenţioase: 

„România nu S'a mulțumit să-şi trădeze amicii şi aliaţii, n'a stat la îndoială să-i asalteze 
în cel mai primejdios moment pentru dânşii. 

„Pe când bătălia era în toiu pe Somme, pe când Brusiloff îşi avânta ca o trombă armatele 
nenumărate pe câmpiile Galiției şi pe când Cadorna şi Sarrail făceau mari sforțări pe Isonzo 
şi Cerna (Macedonia), România nu 'şi-a făcut nici cel mai mic scrupul de a arunca trupele sale 
proaspete în direcţia Budapestei cu scopul de a aduce dezastrul Austro-Ungariei pentru a grăbi 
pacea generală în Europa”. 

Fie că Brătianu a cedat presiunei exercitate de nota lui Stiirmer-Alexieff-şi acesta este adevărul adevărat, 
deşi după discursul său recent din Camera României-Mari (16 Dec. 1919) nu poate fi vorba de presiune, căci 
se lăsase la discreția aliaţilor să fixeze termenul — fie că personal credea că a sosit momentul pentru intrarea 
României în campanie, graţie situaţiei de pe frontuti, cum susţine ziarul bulgăresc, lucru pe care îl va lămuri 
complect numai istoria viitoare, fapt cert şi azi destul de cunoscut este că tocmai în acel moment România 
n'a putut obține niciun ajutor efectiv din partea Franţei şi Angliei, prea îndepărtate de noi şi prea absorbite 
de războiu pe frontul occidental. 

Este adevărat că Franţa ne făgăduise de a începe ofensiva pe frontul de la Salonic cu 8 zile înainte de 
intrarea noastră în acţiune, dar, din nenorocire, ofensiva aceasta, pe care se compta foarte mult în cercurile 
noastre politice şi militare, n’a putut să se realizeze, deoarece Germano-bulgarii fiind avertizaţi de partizanii 
lor de la Atena, au luat-o înainte şi generalul Sarrail, atacat pe neaşteptate în două flancuri, a fost nevoit să- 
şi regrupeze forţele. 

Astfel Statul major român se văzu de la început redus numai la propriile sale mijloace şi în consecință 
nevoit să lupte singur cu 600.000 de combatanți (din 800.000 de mobilizați) pe un front de 1400 kilometri! 
Atacaţi de duşman şi la Nord şi la Sud cu forţe superioare şi admirabil de bine utilate ca armament, Românii 
sau luptat ca leii, dând dovada unui eroism legendar şi necedând fiecare bucăţică din pământul strămoşesc 
decât cu preţul unor mari jertfe omeneşti suferite de inamicul impetuos, care credea că distrugând România, 
a şi câştigat victoria definitivă! 

Laurii câştigaţi de eroicele trupe româneşti în crâncenele lupte din Carpaţi vor rămâne neperitori în car- 
tea neamului, cu toată dureroasa retragere pe care au fost nevoite s°o facă în Moldova, sub presiunea formi- 
dabilă a unui adversar vădit superior ca număr şi armament, ca şi a nepăsărei unui aliat de rea credinţă, — e 

vorba de armata rusă — precum o voiu dovedi în altă parte a lucrărei de faţă. 

Retrasă în Moldova, armata Română, ca o nouă probă a vitalității conştiente a poporului nostru, s'a 
refăcut de minune în câteva luni de zile şi în vara anului 1917 ea s'a acoperit de un vecinic renume, prin 
lecţiile sângeroase şi vitejeşti ce le-a dat duşmanului îngâmfat în măreţele lupte de la Mărăşti, Mărăşeşti şi 
Oituz. 

Astfel, unind sforțările noastre uriaşe cu voinţa neînfrântă a aliaţilor de a învinge cu orice preţ — aliaţii 
îşi asiguraseră, spre acest scop, în primăvara anului 1917 şi concursul puternic al Statelor-Unite ale Americei, 
care în multe privinţe a fost deciziv în campania anului 1918 — sacrificiile imense şi suferinţele României de 
tot felul s'au impus prin greutatea şi puterea lor morală, recunoscânduni-se, din partea conferinţei păcei din 
Paris, dreptul de a înfăptui România-Mare prin anexarea tuturor ținuturilor româneşti sub sceptrul regelui 
Ferdinand I. 

Deci realizarea idealului naţional al tuturor Românilor este azi un fapt împlinit, grație politicei sănătoase 
şi înțelepte preconizată de Ion I. C. Brătianu în taină, dar în unire cu toți acel bărbaţi de stat, ca N. Filipescu, 
Take Ionescu, N. Iorga ete. care au hotărât drumul pe care trebuia să-l urmeze România ca să poată izbândi 
desăvârşirea complectă a aspirațiilor sale naţionale. 

Nu mă preocup aci decât de politica războiului nostru, care, fără îndoială, a fost conştientă şi patriotică, 
precum o dovedesc rezultatele el măreţe. Ei bine, în această politică d. Ion I. C. Brătianu are incontestabil 
partea sa de mare merit, ca unul care a condus de fapt frânele guvernului în vremurile cele mai dificile pentru 
ţară. 

Desigur, meritul d-lui Brătianu ar fi putut fi însă cu mult mai strălucit, dacă personalitatea d-sale n'ar fi 
fost prea absorbantă, prea egoistă. Excesiv de perseverent, d. Brătianu putea să treacă în istorie intr'o lumină 
şi mai frumoasă, dacă înainte de a pleca la conferinţa păcei din Paris ar fi consimţit să fie mai generos, cel 
puţin în sensul de a nu fi pus tot soiul de piedici ideii salvatoare pentru formarea unui guvern naţional, com- 
pus din reprezentanţi ai tuturor partidelor politice din ţară, ceea ce nu putea decât să-i sporească prestigiul 
său şi deci şi al României în faţa marelui areopag al lumei, mai ales când s'ar fi înfățișat în faţa lui la braţ cu 
d. Take Ionescu, autorul politicei instinctului naţional, şi cu d. N. Iorga, savant cu reputaţie universală. 

Dacă conservatorii erau buni în guvern în zile de restrişte, iar d. Iorga un apostol nepreţuit al datoriei 
către neam, de ce oare n'ar fi fost buni, pentru aceiaşi treabă, în zile de bucurie, de înălţare sufletească şi de 
cimentare naţională? 

Nu ezit de a crede că, procedând în modul acesta, d. Brătianu ar fi înregistrat alte succese şi în chestia 
Banatului şi ar fi ferit şi ţara de consecinţele periculoase ale politicianismului mărunt, care ameninţă azi cu 
desfiinţarea însăşi organizaţia veche şi destul de puternică a partidului liberal. 


Capitolul VII 

Un om nefast: Boris Stiirmer 

Hotărârile istoriei au voit ca în momentele cele mai supreme pentru România, puterea guvernamentală 
din imperiul Țarilor să fie deţinută de o adevărată slugă a Nemţilor, care a fost nefastul Boris Stürmer. 

Fără acest om, a cărui chemare în fruntea afacerilor împărăției ruseşti însemna cântecul lebedei pentru 
însăşi existenţa Rusiei, sunt adânc convins că şi soarta de azi a României-Mari ar fi fost alta, de sigur mult 
mai bună. Poate chiar omenirea întreagă s'ar fi resimţit în bine, lipsind acest trist personagiu de la conducerea 
fostului imperiu rusese. Scriitori competenţi şi mai abili decât mine vor pune la timp, în lumina ei adevărată 
opera catastrofală a acestui simplu funcţionar de carieră, ridicat deodată, ca prin farmec, la înalta demnitate 
de prim-ministru şi apoi de ministru de externe al Rusiei. 

Pân” atunci socotesc că nu va fi fără interes publicarea notelor şi însemnărilor culese de mine în pribegie 
asupra acestui om fatal, ca şi a împrejurărilor din imperiul moscovit în momentul când el a luat în mână 
frânele guvernului țarist. 

În timpul pe când guvernul Brătianu trata cu aliaţii condiţiile intrărei României în războiu şi studia 
momentul prielnic pentru acţiunea ei militară, în viaţa politică a Rusiei se urzea o trădare monstruoasă faţă 
de ţara noastră şi totodată se cocea o mişcare din cele mai profunde, două calamităţi în privinţa cărora guver- 
nul şi oamenii noştri de Stat n'aveau însă nicio cunoştinţă, nicio informaţie pozitivă, graţie insuficienţei 
reprezentantului României la Petrograd, prea comodul C. Diamandi. 

O montalitate bolnăvicioasă şi specifică cuprinsese capetele păturilor guvernante şi ale partidelor poli- 
tice toate d'a valma — din Rusia în ceea ce privea scopul războiului. Atât partizanii Țarismului cât şi adver- 
sarii săi erau mistuiţi de teama de a avea o victorie prea mare în contra Puterilor centrale. Guvernanţii erau 
îngrijoraţi de victerie, pentrucă într'un asemenea caz elementele înaintate, întoarse odată de pe front acasă, 
vor cere libertăţi şi regim constituţional, din care cauză începuseră a se gândi la posibilitatea unei păci sepa- 
rate. Spre acest scop era nevoe de trădarea şi sacrificarea României, precum vom vedea. 

Invers de credinţa guvernanţilor, partidele liberale şi socialiste aveau frică de victorie, convinse fiind că 
aceasta ar întări Țarismul şi astfel n’ar putea ajunge la obținerea libertăţilor râvnite. Din acest motiv, elemen- 
tele demoerate şi socialiste preparau, în taină, marea mişcare revoluţionară, care, după calculul lor, trebuia 
să conducă, chiar de pe vremea războiului şi tocmai din cauza lui, la izbânda realizărei postulatelor lor. 

Era desigur la mijloc o credinţă profund eronată. 

Dacă, în 1905, revoluţie, izbucnită la Petersburg în timpul războiului ruso-japonez, n'a dat decât re- 
zultate modeste, ca înfiinţarea Dumei imperiului — un soiu de birou de înregistrare a dorințelor populare, — 
de astă dată se urmărea ceva mai mult: emanciparea politică şi socială a poporului rus. Spre a ajunge la ţintă, 
democraţii şi socialiştii ruşi au crezut că nu au altă cale decât să profite de războiu. O curată nebunie, care a 
şi condus Rusia la dezastru. 

În privinţa aceasta, avem azi mărturisirea prețioasă a unuia din cei mai de seamă bărbaţi politici ruşi, a 
lui P. Miliukoff, şeful partidului cadet. În toiul anarchiei, care a succedat, ca un trist corolar, revoluţiei ruse, 
adică prim luna Novembre 1917, ziarele ruseşti publicau următoarea scrisoare adresată de Miliukoff unuia 
din partizanii săi şi pe care o reproduc în întregime ca o contribuţie la înţelegerea sufletului şi mentalităţei 
păturilor conducătoare democratice din Rusia: 

„,... Îmi cereţi să vă răspund în ce fel văd revoluţia, pe care noi am făcut-o să izbucnească, 
ce aştept de la viitor şi ce cred asupra influenţei partidelor existente, asupra atitudinei şi orga- 
nizaţiilor lor politice. 

„Trebuie să mărturisesc că vă scrin rândurile acestea cu sufletul încărcat de amărăciune. 

Nici vorbă că nu ne-am aşteptat, deloc la ceea ce a urmat. 

„Ştiţi că scopul nostru era limitat: să ajungem la republică sau/chiar la o monarhie consti- 
tuțională cu un împărat, a cărui prerogativă să fie de a domni fără autoritate directă, partidele 
conducătoare să fie de sine stătătoare şi în acelaşi timp ceream şi toate drepturile pentru Evrei. 

„Negreşit că nu am voit şi nu credeam că odată cu revoluţia să avem şi anarchia; ne-am 
dat însă seama că în armată vor avea loc turburări. Am crezut că primul nostru cabinet îşi va 
păstra influenţa, că turburările din armată vor putea fi aplanate şi că victoria în războiul ce 
duceam în contra Germanilor va fi a noastră. Dar trebuie să mărturisim că unele din partide 
şi-au dat tot concursul la evenimentele ce au survenit şi că, foarte alarmaţi, vedeam venind 
desorganizarea în massă a lucrătorilor şi propaganda în armată. 

„Ce să facem? În 1905, ne-am înşelat dintr 'o parte şi acum ne înşelăm de alta: atunci 
m'am ştiut să apreciăm forţa dreptului, iar pentru moment n 'am putut sesiza pe aceea a socia- 
liştilor. Mărturisesc că vedeam cu spaimă cum, şefii partidelor uvriere, deputaţii, ne conduc la 
krachul financiar şi economie. 

„După mine, chestiunea unei păci fără anexiuni şi contribuţiuni ne-a stricat în relaţiile cu 
aliații noştri şi ne-a distrus creditul. Natural că nu a mai fost o surprindere pentru iniţiatorii 

proiectului acestuia. Nu trebuie să vă mai citez pentru ce le era necesar toate acestea. În rezu- 
mat, vreau să vă spun că aci au jucat rol pe de o parte cei cu deplina conştiinţă a trădărei — şi 
partidul nostru voia să pescuiască în apă turbure — iar pe de alta cei cu simpla pasiune a 
popularităţei. 

„Natural, trebuie să avem însă în vedere şi responsabiliatea morală, care cade întreagă 
asupra Dumei (Camerei). 

„Ştiţi că hotărârea noastră era fermă: ca să profităm de războiul acesta încă de la începu- 
tul lui sau acum în vederea ofensivei, care trebuia să se ia în Aprilie (1917) şi care, în caz de 
victorie, ar fi adus armata cu un nou ataşament faţă de Țar şi de guvern, astfel că dintr 'o 
singură lovitură, proiectele noastre nu ar mai fi fost posibile. 

„Înţelegeţi dar pentru-ce eu nu ezitam în ultimul moment să dau autorizaţia mea pentru 
pourparleuri şi înţelegeți acum, care este impresia mea intimă faţă de timpul ce străbatem. 
Istoria va blestema pe şefii noştri, adică proletarii, dar ne va blestema şi pe noi. 

„Să vă spun ce este de făcut?... dar nici eu nu ştiu. Adică în interiorul nostru ştim că 
salvarea Rusiei ar fi reîntronarea monarchiei, pentru-că toate cele ce s'au petrecut în ultimele 
luni ne-au arătat destul de limpede că poporul n’a ştiut să aprecieze libertatea şi că cea mai 
mare parte a poporului e pentru monarchie şi chiar dacă a iscălit pentru republică, n’a făcut- 

o decât forțat. Şi cu toate acestea, s 'o explicăm aceasta clar, nu se poate. 

„Adevărul e un mare faliment al vieţei noastre politice, al întregei afaceri şi al tuturor 
vederilor ce reprezentăm. Ca să aprobăm şi să lucrăm împotriva noastră, aceasta nu se poate; 
să ne reunim şi să ne supunem aceloraşi drepturi încontra cărora am combătut, nici aceasta 
nu e posibil. 

„lată ce pot să vă spun, puţinul ce am de spus — şi aceasta de tot confidenţial şi neputând 
fi împărtăşit decât unora din partizanii noştri”. 

E lămurit deci că revoluționarii ruşi voiau, în extraordinara lor incapacitate de a pricepe realitatea, să 
profite de războiu pentru înfăptuirea proectelor lor. Fără să-şi dea seama, ei puneau interesele patriei lor sub 
scutul vorbelor şi iluziilor, în loc de al baionetelor. Evreii, Polonii, Finlandezii, Ucrainenii ete. — toţi consti- 
tuiţi tacit în disidenţe naţionale — împingeau la dărâmarea împărăției ruseşti, prin revoluţie. În special Evreii 
sădeau zi cu zi sămânţa revoltei şi urei în inimile tuturor, fie ca element pus în slujba Germaniei, fie din 
răzbunare pentru mizeriile şi suferinţele lor din partea regimului țarist. Din acest punct de vedere, nu este 
deloc uimitor că uraganul, care a bântuit mai târziu marea rusă, i-a ridicat pe Evrei în culmea valurilor. 

Aceasta era situația politică şi sufletească în Rusia, când la 20 Ianuarie 1916, Țarul Nicolae II, recte 
camarila din jurul lui, îi încredinţă lui Boris Stürmer, fost director în ministerul de interne, preşidenția con- 
siliului de miniştri, iar pe la sfârşitul lunei Iunie acelaşi an îi puse pe umeri şi conducerea afacerilor externe, 
în locul înţeleptului Sasonoff, care fu silit să se retragă. 

Stiirmer din primele zile ale guvernărei sale a căutat să îndrumeze politica Rusiei în apele germane. 
Având deja reputaţia de germanofil convins, nefastul prim-ministru a făcut tot posibilul ca să inspire compa- 
trioților săi şi aliaților Rusiei convingerea că el este un agent al Germaniei şi că prepară o pace separată între 
aceasta şi împărăţia Țarilor. 

Totuşi ministrul României la Petersburg nu vedea nimic, nu iscodea şi nu simţea nimic, raportând mereu 
la Bucureşti că totul mergea admirabil în imperiul lui Nicolae II! Şi într-adevăr, să fi fost oare aşa de greu, 
aşa de obstinant pentru un om activ şi perspicace ca să ia informaţii sigure de ceea-ce se petrecea în cursul 
anului 1916, în culisele poliţicei ruseşti? Nu — şi iată proba cea mai evidentă de modul cum era privită în 
înşişi cercurile diplomatice ruseşti aducerea lui Stürmer în capul guvernului rusesc şi la, conducerea trebilor 
din afară. 

Eminentul şi cunoscutul ziarist rus E, Semenoff faca în ziarul L'Entente din Petrograd, cu data de 23 

August 1917, următoarea prețioasă destăinuire: 

„În luna Iulie 1916, mă găseam la Londra, unde primirăm ştirea despre dizaraţia lui Sa- 
sonoff şi numirea lui Stiirmer în locul lui. Efectul fu catastrofal. 

„Ambasadorul rus, contele Benckendorff, mă rugă să trec pe la el. L 'am găsit la ambasadă, 
însă cu totul desorientat. Omul acesta, totdauna atât de rezervat şi atât de stăpân pe sine, mă 
întâmpină de la intrare cu cuvintele: 

— „Este o adevărată catastrofă! Zău, nu mai înţeleg nimic din ceea ce se petrece la Petro- 
grad. Cum au putut ei face o asemenea numire, pe care nimeni, nici aici, nici în Franţa, n 'o va 
înghiți nici-odată?!% 

Contele Benckendorff avea dreptate. 

Reputația de agent german a lui Stürmer era solid stabilită printre toți aliaţii. La Londra, 
ca şi la Paris şi la Roma, lumea se aştepta că Stürmer o să îndrăznească într'o bună zi să 
precipite catastrofa: pacea separată cu Germania. 

„De altfel, acest sentiment general era comun la toţi aliaţii noştri; n'am fost singurul care 
lam constatat. 

„Miliukofi, care vizitase, după mine, toate ţările aliate, se convinsese şi el despre întreaga 
stare de lucruri, pe care a adus-o apoi la cunoştinţa Dumei prinţr 'un celebru discurs al său, 
care a fost, la adresa lui Stiirmer, cel mai sângeros rechizitoriu din câte cunoaşte istoria. 

„Nimeni n'a uitat acuzaţiunile formulate de Miliukoff împotriva lui Stürmer, ca ministru 
de externe. 

— ,, Toate secretele ministerului nostru de afaceri străine, a spus între altele Miliukoff, sunt 
imediat cunoscute de duşmanii noştri”. 

Într'adevăr, discursul acesta memorabil al lui Miliukoff, pentru capul căruia Țarina oferise 100.000 ru- 
ble spre a i-se închide gura, a avut un răsunet imens. 

La sfârşitul discursului său, Miliukoff, arătând lui Stiirmer un teanc de documente, pe care le avea în 
mână, i-a strigat: 

„Iuda trădătorul! şi adresându-se Dumei, a declarat: 

— „Am aici, d-lor deputaţi, evidenţa trădărei luinu Stürmer, piesele şi cifrele sunt aici 
împreună cu prețul trădărei! 

Niciun zgomot, nicio mişcare nu se semnală în auditoriul înmărmurit. Adevărul înspăimântător eşise la 
lumină. 

În momentul, în care Miliukoff se cohora de la tribună, deputatul conservator Purişkievigi s”a sculat din 
bancă, cerând indilgenţa şi permisiunea auditorului pentru a face un scurt discurs în limba germană. El pro- 
nunţă numai aceste două cuvinte: Hofmeister Stürmer! Duma înţelese imediat şi strigă un: ura! prelungit şi 
semnificativ. 

În acest timp, împărăteasa, palidă şi tremurândă, asculta la telefon acuzaţiunile îndreptate în contra 
„sfântului său părinte” Rasputin şi a protejatului său Stürmer. Deodată ea dădu un țipăt, după care leşină. 

Lumina începuse să se ivească. În aceiaşi după-amiază ceasul de expiaţie sunase pentru familia imperială 
a Romanoff-ilor. 

Ei bine, cu Stürmer, cu acest vândut Nemţilor, i-a fost hărăzit de soartă României să trateze cele mai 
superioare interese ale ei, în clipa cea mai supremă pentru realizarea aspirațiilor de veacuri ale neamului 
românesc. 

Istoria nu cunoaşte o neşansă mai dramatică, mai tragică! Fără să se poată bănui ceva, graţie stupidei 
noastre diplomaţii, destinele României erau hotărâte şi pecetluite de Stürmer, omul Nemţilor, numit de Țarul 


8 Acest ziar a fost scos timp de mai multe luni în cursul anului 1917 la Petrograd de către d. N. D. Cocea, actual deputat şi 
director al ziarului socialisto-bolşevist Chemarea, cu ajutorul financiar al guvernului Brătianu. 

Nicolae în fruntea guvernului rus. 

Cititorul îşi va pune însă întrebarea — şi cu drept cuvânt — în ce scop urmărea Stürmer această politică 
față de România, care dintr'o zi într'alta ştia că o să fie aliata Rusiei? 

Iată explicaţia, trasă din mersul evenimentelor, la această întrebare: Azi nu mai e un secret că în ziua în 
care înmâna declaraţia sa de războiu la Viena, României i-se împusese de către guvernul din Petrograd tot, 
dimpreună cu planul de companie. De asemenea se ştie azi cu prisosinţă că Stürmer şi ministrul său de interne 
Protopopoff, neputând învinge slaba rezistenţă a Țarului Nicolae II, de care se izbeau ori de câte-ori încercau 
să-l convingă de necesitatea unei păci separate, nu urmăreau alt scop decât de a pune Rusia într'o aşa situaţie, 
încât Țarul să fie obligat să încheie pace. 

Eşecul intervenţiei armatei române, în care se puneau atâtea speranţe de către aliaţii noştri din Occident, 
dar condamnată la neizbândă de către politica odioasă urmărită tot timpul de trădătorul Stürmer faţă de mica 
Românie, părea că serveşte de minune planul guvernului din Petrograd. E stabilit azi că ofensiva generalului 
Brusiloff se opri la începutul lunei lui August 1916. Intr'un interview publicat în presa rusă, prin August 
1917, eminentul general rus mărturisea fără înconjur cum era spionat în operaţiile sale militare, în cursul 
ofensivei din Galiţia, de către spionii împărătesei Alexandra. Din această cauză, armatele sale erau, în pericol 
de a fi înconjurate. 

Oprit, într'adevăr, de armata generalului ungur Koeves în defileurile care eşiau în câmpia Ungariei, 
generalul Brusiloff fu nevoit de a îndrepta frontul armatelor sale spre Nord-Vest, în direcţia Lembergului, 
descoperindu-şi altfel flancul diviziilor, pe care Hindenburg le aducea în contra lui. Natural, o înfrângere 
complectă, de care ar fi fost răspunzători în faţa împăratului, a Rusiei şi aliaţilor, nu le convenea lui Stiirmer 
şi Protopopof. 

Înfrângerea României, care mai putea fi atribuită insuficienţei armatei sale, lucru de care îngrijise perso- 
nal Stiirmer, precum voiu dovedi în altă parte, dădea acelaşi rezultat, fără să compromită prestigiul lui per- 
sonal. Furtuna ce ameninţa frontul rusesc din Galiţia, trebuia să fie evitată cu orice preţ. Atunci au pus în 
aplicare planul lor diabolic: împingerea României în războiu prin celebra telegramă cu formula: acum ori 
niciodată. 

Pentru-ca cititorul să înţeleagă adevăratul motiv, care se ascunde în dosul acestui gest neaşteptat al 
statului major rus, e nevoie de oarecari lămuriri, despre care am amintit la începutul acestui capitol şi asupra 
cărora ţin să insist mai mult, căci au importanţa lor capitală. 

Pe la începutul verei anului 1916, adică la un an după ruperea de către Nemţi a frontului rusesc la Gor- 
lice, în Galiţia, care a avut ca consecinţă evacuarea de către Ruși a Bucovinei, Galiției şi Poloniei, situația 
spiritelor în Rusia era nrmătoarea: 

Starea sufletească de la Curtea Țarului se putea rezuma astfel: frica de orice victorie la gândul că soldații, 
odată biruitori şi reîntorşi la vetrele lor, vor cere drepturi şi hbertăţi, deşi, la început, războiul era privit ca 
mijloc sigur pentru întărirea autocrației. Pe de altă parte, în cercurile democrate, care, la început, vedeau cu 
ochi răi războiul, convingându-se încetul cu încetul şi mai ales în primele luni ale anului 1916 că mersul 
prost al operaţiilor militare se datora incapacităţei guvernanţilor Țarului, voiau să facă războiul lor, luând, 
bine înţeles, conducerea afacerilor din mâinile reacționarilor. Liberalii considerau această sarcină ca o operă 
de eliberare. Răzhoiul ar fi al lor şi victoria tot astfel. 

Nefastul Stürmer, care fu chemat la cârmă în Ianuarie 1916, pricepu aceasta şi nu întârzie să ia din mâi- 
nile națiunei beneficiile sforţărilor ei şi să închidă poporului rus drumul spre un viitor mai bun, mai liber. 

Astfel Stürmer, vândut Nemţilor şi protejat fiind de monstruosul călugăr Rasputin — el însuşi o unealtă 
a împărătesei Alexandra şi câştigat cu bani grei intereselor germane, — concepu ideia unei păci separate cu 
Puterile centrale, sub pretextul de a înlătura un pericol interior. 

Este adevărat că Țarul Nicolae II, dominat de testamentul tatălui său de a nu ştirbi nimic din patrimoniul 
moştenit, respingea ideia unei păci separate, însă Stiirmer, fără a ţine socoteală de vederile Suveranului său, 

lucra din răsputeri în direcţia păcei, ajutat de Țarină, de Rasputin şi de întreaga clică de la Curte. 

În această privinţă sunt foarte luminoase următoarele constatări, pe care le găsesc în interesanta carte: 
Le Dermier Romanof, apărută la Paris în vara anului 1917 şi datorită distinsului corespondent de la Petrograd 
al ziarului parisian Le Temps, Charles Rivet: 

„Cu venirea lui Stürmer la guvern interveni planul machiavelic, a cărui victimă trebuia să 
fie România. Escomptarea înfrângerii sale trebuia să conducă în mod fatal, în gândul autorilor 
acestui complot, la o pace ruso-germană. Pacea aceasta avea şi un caracter profitabil: Rusia 
îşi alipea Moldova, iar Austriei i-se da Muntenia. 

„România esita încă să se alăture de Antantă. Ea nu era gata. Dar conducătorii ruşi tri- 
miseră la Bucureşti, sub formă unui ultimatum, aceste cuvinte, care au precipitat un popor la 
înfrângere: „Acum ori niciodată! ”. 

„ Guvernul român se văzu silit sau să opteze pentru o partidă dintre cele mai riscate sau 
să renunţe la realizarea aspirațiilor sale naţionale. El fu luat de curentul patriotic. De astă 
dată el cedă injoncţiunilor de la Petrograd. Cu toate acestea n 'o făcea decât cu anumite con- 
dițiuni. Temându-se de Bulgari, guvernul român obţinu promisiunea unui ajutor serios rusesc 
în Dobrogea, unde trebuiau să fie aruncate patru corpuri de armată. 

„Ce-l importa pe Stürmer să promită, când era ferm decis să nu se ţină de cuvânt! Se ştie 
ce a urmat. Românii, lăsaţi la singurele lor forţe, fură zdrobiţi; cooperaţiunea rusească, din 
derizorie ce fusese în timpul înaintarei triumfale a Nemţilor în Oltenia şi Muntenia, nu devine 
eficace decăt pe linia Siretului. 

„Pentru ce? Pentru că acolo era locul hotărât de Stiirmer să se oprească retragerea, în 
scopul ca negocierile de pace separată să poată să ia semnificarea pe care voia el să le-o dea. 

„Trebuia ca opinia publică Rusească să înţeleagă inutilitatea unor sforțări mai îndelun- 
gate, însă să nu resimtă săgeata unei înfrângeri împlântată însăşi Rusiei. Austro-germanii, 
opriţi pe linia Siretului, Rusia era aceia care avea să stăpânească înaintarea lor din momentul 
ce aceasta amenința teritoriul rus. 

„Singură România era învinsă. Şi din această nouă victorie germană reeşea faptul că pute- 
rea germană de ofensivă nu era încă înfrântă. 

„Ce era de făcut atunci decât o pace? „Deoarece Rusia nu era umilită de o înfrângere, 
oare s'0o atingă direct, ea trebuia să vază rece lucrurile, să desceară propriul ei interes. Acesta 
nu-i impunea oare să-şi deschidă ochii în faţa realităţii? Devenind cert faptul că Germania era 
invincibilă, nu era oare mai bine să se trateze cu ea în momentul în care se putea face, fără a 
fi constrânsa de pierderea cu totul a campaniei, care, dacă nu ar fi fost oprită, era să fie îndrep- 
tată şi de astă dată împotriva Rusiei? 

„Manopera putea reuşi. Dar Miliukoff şi Duma i-au pus săpat. Leaderul cadeţilor, întrun 
discurs istoric, a desvălit cu curaj scopurile aventurierilor, denunțând de la tribuna Camerei 
planurile urzite pentru a ajunge la infamia ne mai auzită ce ar fi fost o pace separată. 

Dar planul trădătorului Stiirmer, autorul ultimatumului adresat României, a fost demascat şi de generalul 
D. Iliescu, fostul şef al marelui nostru cartier general, care, prin ziarul Ze Matin No. 12089 din 3 Aprilie 
1917, publică următoarele destăinuiri făcute în faţa unui auditor restrâns la biroul presei române din Paris şi 
pe care socotesc interesant de a le reproduce aci în întregime: 

„De la începutul marelui războiu, România era sigură că va trebui să intre în linie alături 
de aliaţi. Încă din luna August 1914, noi am început să preparăm şi să reorganizăm armata 
noastră. De la 180.000 de oameni, trebuia să ridicăm armata noastră la 820.000, din care 
500.000 combatanți. Cadrele noastre de ofiţeri cereau să fie triplate. N 'aveam nici muniţiuni, 
nici mitraliere. 

„Această afirmaţiune să nu vă surprindă: în Iulie 1916, date fiind imensele dificultăţi de 
transport şi comunicaţii cu aliaţii noştri occidentali, România, tot lucrând fără încetare, nu era 
gata. Şi tocmai în această epocă ne sosi din Rusia un fel de avertisment (mise en demcure). 

„Acum sau niciodată, glătuia acest document, al cărui text îl ţiu la dispoziția Dv. 

„ Guvernul rus” ne supuse un plan de campanie în întregime elaborat, în el nu se ţinea 
socoteală de rolul probabil al Bulgariei. La obiecțiunea noastră, d. Boris Stürmer, pe atunci 
preşedinte de consiliu, a răspuns că niciodată Bulgaria nu va lupta în contra Rusiei. Am cerut 
atunci 200.000 de oameni, trupe ruseşti, pentru frontul din Dobrogea. El ne-a răspuns că 
20.000 de oameni sunt prea suficienţi pentru o demonstraţie cu un caracter pur politic. 

„În două rânduri, statul nostru major a cerut guvernului rus să înceapă printr'o operaţie 
în contra Bulgariei, care s'ar fi tradus prin ocupaţiunea unei bande teritoriale pe partea 
dreaptă a Dunărei. Luarea Rusciukului ar fi fost o siguranţă pentru capitala noastră. 

„Statul major francez a împărtăşit pe dea întregul punctul nostru de vedere, dar Russia 
ne-a opus un veto absolut. 

„Generalul Iliescu ne-a dat detalii cu toate preciziunile posibile asupra istoricului cam- 
pargei din Transilvania. Armata I trebuia să servească de pivot pe Jiu, în regiunea Orşova. 
Armata II, trecând prin pasurile centrale, urma să invadeze în Transilvania, în vreme ce a treia 
urma să înainteze în legătură cu trupele ruseşti dela Vatra-Dornei. 

„Vai! ne spuse gen. Iliescu. Trupele ruseşti de la Vatra-Dornei n 'au înaintat niciodată 
măcar cu un metru. Chiar azi ele se găsesc în acelaşi loc, unde erau în momentul când am 
intrat în războiu. Această nemişcare compromitea chiar planul ordonat de Ruşi, fiindcă, spre 
a reuşi, trebuia să mergem repede, să scurtăm cât mai iute posibil imensul front transilvănean 
de 800 de kilometri, ocupând hipotenuza triunghiului mergând de la Vatra-Dornei la Orşova. 

„După ce a explicat faptele petrecute, ca atacul bulgar pe Dunăre, luarea Turtucaei şi a 
Silistrei şi retragerea din Transilvania, generalul Iliescu continuă: „Silite să dea înapoi, ar- 
matele noastre timp de 40 de zile au luptat în trecători împotriva unui inamic superior în arma- 
ment. Cinci divizii româneşti au fost aşezate pe Argeş pentru a acoperi Capitala, Acolo una din 
divizii a slăbit. Era aceea aflată sub comanda generalului Socec, condamnat apoi de consiliul 
de războiu. Generalul acesta seara la 9, a plecat fără autorizaţie la Bucureşti. La 9% pe în- 
tunerec, inamicul a atacat această divizie, care cedă. Linia Argeşului era sfărâmată: capitala 
dată inamicului. 

„Mă rezum: Intrarea în linie a României răspundea unui îndoit plan: politic şi strategic, 
Guvernul d-lui Stürmer ne-a forțat să declarăm războiul, căci el avea trebuinţă de trupele noas- 
tre spre a acoperi flancul stâng al armatei ruseşti din Bucovina. Trupele aflate în această re- 
giune erau destinate, contrar asigurărilor date României şi Franţei, să rămână pe loc. Înfrân- 
gerea României era prevăzută şi organizată de d. Stiirmer, care voia să termine războiul prin 
acest fapt răsunător. 

„Aşa, încă din luna Septembrie, armatele ruseşti orgănizau linia Siretului, în deplină cu- 
noştință de desfăşurarea evenimentelor. „lată care era, după părerea mea, planul d-lui Stür- 
mer, când ne-a forțat mâna, când a organizat campania noastră: A lăsa să fie invadată Romă- 
nia până la Siret, a face să reiasă puterea militară a ţărilor centrale, a încheia pacea separată 
în urma unei înfrângeri, care, nefiind o înfrângere rusească, nu putea zdruncina întru nimic 
nici prestigiul său, nici al Țarului. 

„Incheiu. Am fost bătuţi, de oarece eram mai puţin înarmaţi ca duşmanul, pentru că co- 
mandamentul său era vădit superior celui al nostru, dar cauza iniţială a înfrângerei noastre a 
fost planul neleal, al guvernului germanofil din Petrograd, care s'a jucat cu soarta României, 


Page 44 


Pacostea Rusească 


spre a uşura o trădare premeditată. Aci gisim acel „imponderabil”, pe care niciun diplomat 
român, francez sau englez n 'ar fi putut să-l prevadă. Asta ne-a pierdut”. 

Fatal ţării sale, Boris Stürmer a ţinut să fie fatal şi României, aliata Rusiei. Când politicianii ruşi s'au 
deşteptat din somn şi au văzut primejdia, era prea târziu, căci corupția şi demoralizarea, pricinuite de propa- 
ganda germană în rândurile armatei ruse, începuse să dea roade. 

Se ştie că după istoricul discurs al lui Miliukoff din Duma imperiului, Stiirmer era mort politiceşte şi 
peste puţine zile — la 10 Novembre 1916 — el căzu de la putere, cedând locul generalului Trepoff şi peste 3 
luni prinţului Galitzin, sub care la 27 Februarie 1917, izbucnind revoluţia, s'a şi prăbuşit regimul țarist. 

În tot timpul guvernărei sale, Stürmer a fost slujitorul conştient al intereselor germane. Ajuns la cea mai 
înaltă demnitate în Stat, graţie sprijinului interesat al odiosului călugăr Rasputin, care, prin concursul împă- 
rătesei Alexandra, mereu fascinată de „calităţile” monstrului îmbrăcat în costum monachal, reuşise să obțină 
din partea Țarului Nicolae II numirea protejatului său în fruntea guvernului Rusiei, Stürmer a fost de la 
început până la sfârşit un adevărat trădător al ţării sale. Cele 9 luni de guvernare Stiirmeriană au fost deajuns 
ca să desorganizgze şi demoralizeze iremediabil Rusia. 

Acuzat de trădare, el a fost arestat din primele zile ale revoluţiei. Dar norocul l-a favorizat până la urmă: 
Boris Stiirmer a murit închâs într'un sanatoriu chiar în ziua în care trupele germane ocupaseră bogatul oraş 
Riga (primele zile ale lunei August 1917). Moartea lui neaşteptată a făcut imposibilă aruncarea unei lumini 
complecte asupra oribilelor dedesubturi ale fostului regim țarist. Dat în judecata tribunalului revoluţionar, 
trădătorul Stürmer a sucombat înainte de a fi ascultat şi judecat, ducând cu el în mormânt mai mult decât un 
secret compromițător pentru propria-i persoană şi anturagiul său, dar desigur şi pentru alţii şi mai sus situaţi 
decât el. 

Norocos în timpul carierei lui de funcționar administrativ, fortuna l-a însoțit până în ultima clipă. 
Stürmer nu a avut ceea ce se cheamă o presă rea, deoarece în momentul dispariţiei sale atenţiunea generală 
din Rusia nu era aţintită asupra lui ca trădător mizerabil ori a altora de teapa lui, ca generalul Sukomlinoff, 
fost ministru de războiu, D. A. Protopopoff, fost ministru de interne etc. Toate gândurile Rusiei conştiente 
şi toată atenţiunea erau în acele zile fixate asupra tragediei, care se juca la Riga. 


Capitolul VIII 

Un monstru: Rasputin 

Rasputin! Iată tipul cel mai detestat şi mai hîdos dintre toţi trădătorii Rusiei ţariste, după urma faptelor 
căruia nu puţin a avut să suferit şi România nevinovată. El a fost produsul tipic al poporului şi societăței 
rusești. 

Este imposibil însă a vorbi de războiul şi de martiragiul României fără a cunoaşte, măcar în liniamente 
generale, aspectul poporului şi societăţei ruseşti, din sânul cărora a eşit Rasputin distrugătorul. 

Nu trebuie să ne ferim de a constata că, prinţr”o greşeală fundamentală a politici şi mentalităţei întronate 
la noi de defunctul rege Carol I, Rusia, deşi imediat vecină, a fost un fel de terra ignota pentru toţi Românii. 
Parcă un adevărat zid chinezesc ne-ar fi despărțit de imperiul moscovit. 

Dacă, în tot timpul domniei regelui Carol, Dim. A. Sturdza, fostul prim-ministru liberal de tristă memo- 
rie, a evitat Parisul şi Franţa, spre a nu-şi supăra Suveranul, tot astfel niciun român de vază nu s'a încumetat 
să viziteze Rusia şi să studieze viaţa de aici sub toate formele ei variate pentru a o face apoi, în scrieri 
obiectivă şi luminoase, cunoscută marelui public românesc. Nu cunosc — eu cel puţin — în toată literatura 
românească o carte serioasă despre Rusia, atât de trebuincioasă înainte de 1916. A vizitat el spătarul Nicolae 
Milescu Rusia şi chiar China în anul 1675, dar niciun român nu s'a învrednicit să facă o asemenea călătorie 
în imperiul Țarilor în secolul luminei, cu aşa mijloace repezi şi tihnite de comunicaţie. Şi în ce mod grozav 
s'a răzbunat această nepăsare, această mentalitate înapoiată! Soarta ne-a pedepsit amar, silindu-ne să ne 
înhămăm la o treabă aşa de grea şi de primejdioasă, cum a fost războiul nostru, cu un popor vecin, dar al 

cărui trecut şi mai ales prezentul ne era tot aşa de necunoscut ca şi istoria Chinei. 

Desigur, sau găsit şi la noi mulți oameni de bună credinţă, chiar miniştri, care să se bizue pe rapoartele 
reprezentanţilor noştri diplomatici de la Petersburg, cărora de drept le incumba datoria de a informa guvernul 
țării despre tot ceea ce se petrecea, dacă nu în vasta Rusie şi în sufletul poporului rus, cel puţin la Petersburg, 
adică în văzul şi sub nasul lor. Dar nimic de seamă n'au făcut în această direcţie trimişii României de pe 
țărmurile Nerei. Insuficienţi, comozi şi nuli, toţi miniştrii noştri la Petersburg din vremea din urmă, ca Alex. 


C. Catargiu, G. Rosetti Solescu“* şi prezumţiosul C. Diamandi,“ 


au ignorat fiecare, rând pe rând, interesele 
superioare ale statului şi neamului românesc, mulţumindu-se să încaseze lefuri grase şi cheltueli de repre- 
zentaţie la fel, să frecuenteze cluburile nobleţei, printre care excela Clubul nautic, şi să ducă o viaţă de trân- 
davi, fără să dreseze măcar un raport cu miez, conştiincios şi exact despre ceea ce se frământa în politica şi 
viaţa rusă. 

Am intima convingere că, cu mult mai bună şi mai netedă ar fi fost situaţia de azi a României, dacă din 
timp de pace am fi cunoscut, prin noi înşi-ne, aşa precum era poporul rus: de o bunătate înnăscută, bun creştin 
şi ospitalier, dar cu totul lipsit de caracter, de sentimentul disciplimei şi al noţiunei de răspundere. 

Intr'adevăr, vecinătatea Asiei şi robia tătară au făcut ca poporul rus să rămână mai mult oriental decât 
occidental, iar regimul politic, sub care a trăit, i-a diformat natură-i generoasă, atrofiindu-i bunele impulsuri. 
Regimul absolutist a creat din el un apostol al tuturor teoriilor generoase, refractar însă simțului realităţei, 
servindu-se de el un timp foarte îndelungat ca de un bogat izvor de venituri, prin consumarea alcoolului, 
greu impus la taxe fiscale. 

Clasa de mijloc, adică burghezia, datează în Rusia abia de eri de alaltăeri. Ea se compune fie din fii de 
țărani ajunşi să înveţe la universităţi, fie din fii ai locuitorilor de la oraşe sau din cei ai micei nobleţe din ser- 
viciul statului. 

Această burghezie născândă cuprinde însă multe elemente disparate, lipsite de omogenitate atât în ce 
priveşte nivelul intelectual, cât şi în tendinţele ei, după origină, Rusia fiind un adevărat mozaic de popoare 
sau naţionalităţi. 

În ultimii ani de domnie ai Țarului Nicolae II şi mai ales în urma revoluţiei din 1905, guvernele ruseşti 
prin incapacitatea şi crimele lor, care au revoltat toate conştiinţele oneste, au contribuit în cea mai largă 
măsură ca să creeze şi în această clasă de oameni o aşa unitate de vederi politice, în cât la 27 Februarie 1917 
st. v. fiind canalizată de Duma imperiului, s'au putut dezlănțui memorabilele lupte de stradă din Petrograd, 
care au condus la prăvălirea regimului țarist. 

Ca şi ţăranul, burghezul rus, chiar cultivat, sufere de aceiaşi lipsă de energie şi a simțului realităţei 
lucrurilor. Găsim însă în el o imaginaţie bogată şi fecundă, mulţi poeţi, care, din entuziasm, adoptă toate 
ideile frumoase, dar care sunt incapabili să urmărească realizarea lor. Schimbăcios şi versatil, burghezul rus 
e lipsit de sistem, de răbdare şi de talent de organizaţie. A te încrede în el, însemnează a te expune la decepţiu- 
ni, cum am păţit-o noi, Românii, din nefericire. 

Aristocraţia rusă este împărțită în două tabere: una apărătoare a democraţiei, în frunte cu prinții Kropot- 
kin, Lvoff, Trubetzkoi, conții Tolstoi etc, şi alta reacționară şi intrigantă, în mare parte de origină germană, 
ca prinții Galitzin, Demidoff, conții Benckendorff, Frederiksz, baronii Korff, Budberg, Schilling etc. 


14 G, Rosetti Solescu a fost până aproape înainte de izbucnirea răzbeiului mondial, mai bine de 10 ani, ministrul României la 
Petersburg. În tinereţe, ca secretar de legaţiune la Petersburg, el s’a căsătorit cu fica cancelarului Rusiei, d. De Giers, a cărui 
familie a furnizat o serie de diplomaţi de carieră Rusiei ţariste. Rossetti Solescu era însă de sentiment mai mult rus decât român. 
Când vorbea de Rusia, el, de obiceiu, zicea Sfânta Rusie! 

45 Ceea ce n'a observat şi n'a întrevăzut distinsul diplomat Diamandi că se petrecea la Petrograd sub guvernul lui Stürmer şi 
Rasputin, este foarte semnificativ că alții au văzut. De pildă, vechiul meu amic C. Romanescu, fost prefect de Suceava, reîntor- 
cându-se în Decembre 1916 din Petrograd la Iaşi, mi-a comunicat că Rusia, unde Rasputin domnea, era în ajunul revoluţiei. 
Această comunicare d. Romanescu o făcuse şi d-lui Take Ionescu şi altora, dar nimeni n’a crezut. D. Sever Bocu, actual deputat, 
care se afla în casa mea de refugiat la Iaşi şi a auzit din gura d-lui Romanescu toate cele ce s'au întâmplat în urmă în Rusia, a 
recunoscut acum cât de bine era informat d. Romanescu, care nu stătuse ani de zile la Petrograd şi nici nu este un distins diplomat. 

Desfrâul şi viaţa desordonată a aristocratului rus trădează, ca şi la compatrioţii săi burghezi şi ţărani, 
aceiaşi lipsă de disciplină, care formează caracteristica poporului rus. Indolent şi slab de caracter, ca şi cei- 
lalţi, aristocratul rus e câteodată om de spirit, uneori şi de inimă, dar nici odată un temperament. 

În ce priveşte guvernământul rus, ministerele şi Parlamentul, adică Duma nu erau în Rusia decât nişte 
numiri pentru înţelesul opiniei publice europene. Adevărata stăpână a destinelor imperiului era casta admi- 
nistrativă, reprezintată prin satrapii ei, aşa numiții cinovnici. Executarea legilor, ca şi întreaga administrație 
a ţarei atârna de cinovnici, iar nenorociţii de administraţi, ca să scape de aplicarea ad-litteram a regulamen- 
telor sau de abuzul satrapiilor, nu aveau decât un remediu: corupția tiranilor. Numai bacşişul — vszatka — îi 
putea îmblânzi şi tempera. 

Rusia, fiind o ţară a comisiunilor şi para-comisiunilor, a pretextelor de vorbă şi a proceselor-verbale, 
administraţia ei venală făcea ca soluţia diferitelor chestiuni, oricât de simple ar fi fost ele, să dureze cu anii, 
evident mult mai rău ca în binecuvântata ţară românească. 

Liberalul prinţ Eugen Trubetzkoi, intr'o şedinţă a consiliului imperiului; ţinută la 19 Iunie 1916 şi consa- 
crată anume discuţiunei legei asupra responsabilităţii funcționarilor, caracteriza în următorul chip lapidar 
administraţia rusească: 

„Între societate şi clasa funcţionarilor noştri este o adevărată prăpastie. În nicio parte a 
lumei, funcţionarul nu este aşa de discreditat ca în Rusia. Un fenomen patologic divizează în- 
treaga populaţiune a Rusiei în două clase: funcționarii şi celelalte elemente ale populației. 

„Ce face, în războiul actual, slăbiciunea Rusiei? E această fatală diviziune. Când armatele 
noastre încep o ofensivă glorioasă, pentruce oare avem teamă de a ne bucura? Pentruce îndoie- 
lile, care vin să răcească entuziasmul nostra? Un singur cuvânt ajunge spre a răspunde: ci- 
novnicul ”. 

Reacţionară şi de origine germană, casta biurocratică rusă lucra din instinct pentru regimul militarist, 
feudal şi asupritor al Germaniei. 

Nemţi din Germania sau din provinciile baltice, toţi aceşti demnitari şi funcţionari din serviciul Rusiei, 
lipsiţi fiind de o sincera afecţiune pentru noua lor parie, lucrau însă cu o simpatie atavică pentru ţara lor de 
origine, din care plecaseră, pentru neamul lor. 

Un exemplu elocuent în această privinţă este următorul fapt extraordinar: Nobilul von Schwanenbach, 
ajungând în ultimii timpi ministru al instrucției publice în pravoslavnica Rusie, îşi făcea rapoartele sale se- 
crete în două exemplare: unul era destinat Țarului şi altul împăratului Germaniei. 

Întreb: la ce rezultat putea să ajungă Rusia cu atâţia duşmani interni, pe care îi oploşia la sânul ei? Puter- 
nic organizaţi, ei mai aveau un reprezentant preţios chiar pe tronul Țarilor: împărăteasa Alexandra cu cama- 
rilla ei, pusă la adăpostul regimului absolutist. 

Absolutismul rusesc se baza, în întregimea lui, pe instituţiunea faimoasă, detestată şi omni-potentă a 
poliției. 

Principala ei secţiune era aceea a poliţiei politice, vestita şi redutabila okhrana, numită şi a treia divizie 
a cancelariei imperiale. Organizaţia ei era formidabilă, cuprinzând pe lângă o direcţiune în anturagiul imediat 
al Țarului, o numeroasă gendarmerie, răspândită pe tot întinsul imperiului, precum şi o armată întreagă de 
agenţi secreţi, recrutaţi din toate clasele societăţei până la dvornicii (portarii) caselor — instituţie obligatorie 
pentru fiecare imobil rus — a căror sarcină era să adune beţivii căzuţi pe stradă şi să raporteze comisarilor de 
politic cine a intrat şi cine a eşit din casă. 

Toată viaţa publică era supusă inchiziţiei politieneşti a okhranei, ceea ce făcea atmosfera din Rusia cu 
totul insuportabilă. Având la dispoziţie fonduri secrete imense, agenţii ei se numărau cu zecile de mii. În 
saloane, în restaurante, în redacţiile ziarelor, ca şi în întrunirile clandestine ale liberalilor şi socialiştilor, era 
imposibil să nu se găsească un mizerabil sau un provocator. 

Delaţiunea era generală. Fiecare cetăţean rus de vază, fie în ţara lui, fie în străinătate, avea fişa lui miste- 

rioasă la poliţie, în archivele căreia figurau — nu sub numele adevărat — ci cu porecle. Astfel deputatul so- 
cialist Cehidze era cunoscut sub cuvântul de salon, iar trădătorul fost ministru de războiu Sukomlinoff sub, 
acel de glicerină. 

Orice corespondenţă era violată şi censurată. Perchiziţiile, arestările, interogatoriile şi arestul preventiv 
durau cu săptămânile, cu lunile şi adeseori chiar cu anii. Vai şi amar era de acela, care, visând un viitor mai 
bun, îşi permitea să formuleze în scris ceea ce îndrăznise să gândească. Îndată era deportat în Siberia sau 
aruncat în celulele fortăreţelor Petropavlowsk ori Schlüsselburg. 

Ai făcut vreun delict? O coardă de piele, îmbrăcată intr'o stofă cenuşie, numită „cravata lui Stolipin”, 
îți trimitea sufletul la Dumnezeu! 

Okhrana avea la activul ei crime nenumărate şi îngrozitoare. Analele martirologiei ruse cuprind volume 
întregi. „Ea întrebuința în scopurile ei o armată de provocatori. Dintre aceştia, cel mai celebru a fost Evno 
Azeff, demascat de neobositul cercetător şi luptător în contra regimului țarist, socialistul Burtzeff. 

O bandă întreagă — cuvântul e al fostului cancelar Sasonoff — ajunsese prin 1916, când România intrase 
în acţiune, la conducerea vastului imperiu, sub ordinele sinistrului călugăr Rasputin, ajuns atotputernic, 
putând să impună Țarului până şi numirea de miniştri, favoriţi ai săi. 

Un singur nume rezuma epoca: Rasputin, cheia edificiului care trosnea. Toţi aveau gândurile îndreptate 
spre el: miniştrii, demnitarii statului, ca şi cei de la Curte, comiteau cele mai umilitoare slugărnicii în faţa 
acestui monstru distrugător, numai spre a-i câştiga favoarea, cu ajutorul căreia ştiau că pot ajunge la averi şi 
onoruri nemeritate. Şi cum Rusia se afla în stare de războiu, era şi de unde. Căci aurul curgea în valuri. 

A face istoricul vieţei tipului mizerabil şi corupt, care a fost Grigore Efimoriei Rasputin, cea mai mare 
nenorocire pentru Rusia şi implicit şi pentru România, este o sarcină destul de ingrată. O îndeplinesc însă, 
cu toată scârba ce o resimt, pentru-ca cititorul să-şi poată face o idee temeinică de prăbuşirea, pe care o 
dezlănţuie totdeauna corupţia şi desfrâul, fie de jos, fie de sus. 

Rasputin s'a născut la 1871, în satul Pokrowsk (Siberia), dintro familie cu totul ordinară şi săracă. Tatăl 
său se numea Efim. Pentru a i-se da o stare civilă, i-s'a adăugat porecla de Rasputin, ceea-ce în româneşte 
însemnează distrugător. Ce predestinare! 

Cam ce fel de tacâm era tânărul Grigore, e destul să spun că el apăruse de trei ori în faţa tribunalului din 
Tobolsk ca inculpat pentru următoarele delicte: primul, furt de cai; al doilea pentru sperjur şi al treilea pentru 
violul unei bătrâne cerşetoare şi a două fetițe de câte 12 ani. 

Intr'o zi, Grigore Efimovici Rasputin, ducând cu căruţa într-un sat vecin pe un preot foarte respectat, 
acesta voi să-l convertească din drumul lui greşit, arătându-i calea călugăriei. Bătrânul părinte e ascultat, căci 
Rasputin intră şi stă cât-va timp în mânăstirea Verkhoturie, pentru a reapare mai târziu în satul său natal 
Pokrowsk şi prin împrejurimi ca călugăr, adunând bani pentru o pretinsă mănăstire. Apoi începu să facă pe 
pustnicul, vorbind numai în parabole, fapt care impresiona populaţia proastă şi incultă. 

Rasputin de la început ştiu să câştige o mare influenţă asupra femeilor, reuşind să aibă şi el Magdalenele 
lui, care se uniră şi formară un fel de societate, la a cărei bază era însă mai mult amorul decât cultul religiei. 

Principiile învăţăturei lui Rasputin erau următoarele: „Mântuirea este remuşcare”, spunea şiretul călu- 
găr. „„Remuşcarea nu poate veni decât după păcat. Să păcătuim deci, surorile mele, pentru a merita mântuirea 
noastră!” „Păcătuind cu mine”, propovăduia el când ajunse la apogeul puterii sale, „mântuirea este cu atât 
mai sigură, deoarece, eu sunt întruparea Sfântului Duh”. 

Țăranii din Pokrowsk, fiind mai puţini avizi şi corupți, n'au îmbrăţigat cu toţii doctrina lui Rasputin, iar 
clerul local nu întârzie să adreseze sfântului Sinod din Petersburg o plângere, prin care descrie în termenii 
următori scenele serbărilor religioase ale lui Rasputin: 

„În timpul nopţei, adepții lui Rasputin se întrunesc pe câmp împrejurul unui rug, pe care 
se împrăștie smirnă şi plante mirositoare. Se dă foc rugului şi apoi, ținându-se de mână, bărbaţi 
şi femei, joacă hora împrejurul focului, repetând într'una: „Doamne, iartă-ne păcatele, ca 

răsplată a remuşcărei noastre!” Hora se desprinde, vorbele nu mai sunt decât mormăeli, iar 
când cercul se rupe dimprejurul focului, care se stinge, bărbaţii şi femeile cad la pământ şi se 
împerechiază la noroc. Bărbaţi zmulg tovarăşelor lor o bucată din haină, pentru a afla pe urmă 
cu cine au împărţit deliciile... Se întâmpla adesea că părintele îşi recunoştea fata, iar mama 
fiul!” 

Plângerile generale însă, departe de a-i face rău inovatorului imund, atrag din potrivă mai mult atenția 
asupra lui şi autoritățile superioare eclesiastice ordonă clerului să supraveghieze şi să examineze procedeurile 
lui Rasputin. În acest timp, reputația lui creştea, lumea venea de departe să-i sărute anteriul şi să obțină bla- 
goslovenia acestui „sfânt”, despre care se zvonise că vindecă toate relele prin auto-sugestie. 

Nobilele doamne din Tobolsk se uniră şi ele cu naivele ţărance din Pokrowsk. Faima lui Rasputin trecu 
dincolo de hotarele judeţului său. El devenise ambițios; prostia omenească, pe care putuse s'o constate că e 
fără de margini, îl făcu încrezător în el însuşi. 

Pela începutul anului 1904, stareţul mănăstirei Verkhoturie, unde Rasputin servise câtva timp ca frate, 
îi dă o scrisoare de recomandaţie către vestitul popa Ion din Cronstadt (fortăreață în golful finlandic), care 
avea mare trecere la Curtea împărătească. Având scrisoarea acestuia în buzunar, ţărănoiul călugărit îşi pără- 
seşte nevasta şi două fete şi pleacă de la Tobolsk la Petersburg. Părintele Ion primi foarte bine pe acela, care 
nu se numea încă decât cuvios. El îl prezintă mai multor prelați, care se lăsară seduşi de smerenia „sfintului 
om”, şi îl introduc în casa cea mai greu de pătruns din Petersburg, aceea a contesei Ignatieff, unde se întâlneau 
marii demnitari ai biserici ortodoxe, înalții funcționari civili, ca şi gradele superioare ale armatei, spre a face 
politică, sub pretext de religie. 

Rasputin denipe încurând oracolul acestui cerc. După afirmaţia primilor săi întroducători, printre care 
archiepiscopul Teofan, se făcea mare caz de vorbele acestui ţăran. Cocoanele bătrâne, ca şi fetele tinere, nu 
întârziară să-i facă cor şi să-l admire. 

Deşi stricat şi demonic, Rasputin ajunse încurând să fie socotit ca reprezentantul lui D-zeu! Lumea îl 
venera ca atare, ca profet şi ca o întrupare a divinității! El devine celebru, de o celebritate, a cărei rumoare 
răzbate până la Palatul imperial din Tarskoe-Selo, prin gura uneia dintre primele sale „adepte”, d-na de onoa- 
re Virubova. Porţile Curţei împărăteşti i-se deschid — şi din acest moment nu mai e posibil să i-se numere 
credincioşii! Rasputin avea acum partizani din toate straturile soeiale, dar mai cu seamă printre doamnele 
din înalta aristocrație, degenerată şi cuprinsă de nevroză, ca şi printre ariviştii neruşinaţi, care înghiţeau vor- 
bele respingătoare ale ordinarului călugăr numai spre a putea obţine, prin intermediul său, o înaintare pentru 
ei sau prietenii lor. 

Ascendentul lui Rasputin asupra împărătesei Alexandra fu extraordinar. Nefastul călugăr, ai cărui ochi 
strălucitori şi limpezi aveau o privire într-adevăr răscolitoare, o magnetiza, o povăţuia şi o calma! El o tutuia 
şi, o subjuga prin pilde din Evahghelie, interpretate de el în mod original. 

O scrisoare publicată de ziarul moscovit Utro Possy, după detronarea Țarului, arată stăpânirea atotputer- 
nică, pe care o pusese Rasputin asupra împărătesei: 

Sfinte Părinte! Pentru ce n 'ai scris? Pentru ce această lungă tăcere dătătoare de moarte, 
când inima mea sărmană oftează oră cu oră pentru a avea veştile şi cuvintele voastre de 
îmbărbătare. 

Vai, sunt slabă, dar te iubesc pentru că eşti totul pentru mine. O! dacă cel puţin aşi putea 
ține mâna voastră. Şi a răzima chipul meu pe umărul vostru. A! uita-voi vreodată senzaţia de 
pace complectă şi dulce uitare, pe care le resimt când eşti lângă mine? Acum că ai plecat, viaţa 
nu mai este pentru mine decât o mare cenușie de disperare. Curtea s'a întrunit eri seară, eu nu 
eram. Ana (d-na Virubova) şi cu mine am cetit scumpele voastre scrisori şi am îmbrăţişat por- 
tretul vostru. 

După cum ţi-am spus adeseori, scumpe părinte, vreau să fiu o fiică devotată lui Crist. dar 

vai! e aşa de greu. 

Ajută-mă, scumpe părinte! Roagă-te totdeauna pentru Alexis. Reîntoarce-te îndată. Niky 
(Țarul) spune că viaţa îi este nesuferită fără voi, căci suntem înconjurați de primejdii. În ceea 
ce mă priveşte doresc arzător reîntoarcerea, voastră. Totul este trist fără întâlnirile noastre 
săptămânale. 

Veşnic războiul ăsta nesuferit, Germania câştigă victorii; ea va triumfa. Dar trebuie să 
avem o bună ţinută în faţa poporului nostru rus. N'am încredere decât în voi. Dea Domnul să 
vă reîntoarceţi curând! Alexia întreabă zilnic de d-ta. Trebuie să plecăm la Yalta; nu mă voiu 
mişca însă până nu vă voiu vedea aci. Te sărut, Niky şi Ana de asemenea. 

Fiică devotată, 

Alexandra. 

Dar nu numai împărăteasa era în corespondenţă cu sceleratul călugăr, ci şi fiicele sale. Iată, de exemplu, 
ce scrisoare îi adresa marea ducesă Olga, fiica cea mai mare a Țarului: 

Palatul Peterhof, 23 Martie 1916. 

Scumpe Părinte, scump şi leal amic, cu toate suntem dezolate de absenţa voastră. Când 
revii de la Pokrowsk? Ai făgăduil să fii aci la 3 ale lunei acesteia, cu toate acestea, n 'am primit 
niciun cuvânt de la D-ta, scumpe părinte şi mare amic. 

Ce fac Matroyska (soţia lui Rasputin) şi copiii? Le trimet amiciţiile mele. Tatiana şi cu 
mine le trimetem câte ceva prin curierul de azi. De câte ori ne ducem la Ana, nu găsim decât 
deznădejde. 

Dulcele şi binefăcătoarele noastre întruniri ne lipsesc şi noi dorim cu ardoare reîntoar- 
cerea D-voastră. Eşti, sfinte părinte, nestimatul meu amic. Nu mă mai gândesc la Nicolae (un 
ofițer de care marea ducesă era îndrăgostită), ci numai la D-la şi la sfânta noastră religiune. 
Mama mea este mâhnilă de absenţa D-tale. 

Sărut scumpele D-tale mâni, fiica D-tale, care te iubeşte. 

Olga. 

Ce crudă ironie a lucrurilor, când mă gândesc că marea ducesă Olga, după ce fusese amorezaţa de fru- 


7 căzuse şi ea în braţele „sfântului părinte” Rasputin, 


mosul ofiţer din garda imperială, Nicolae Lutkievici,* 
pentru ca să fie în cele din urmă desemnată ca viitoare soţie a principelui nostru moştenitor Carol, deci 
viitoare regină a României! 

Numai ignoranţa complectă asupra celor ce se petreceau la Petrograd din partea d-lui Diamandi, minis- 
trul României pe lângă Curtea Țarului, a putut pune pe primul-ministru al României, d. Ion I. C. Brătianu, 
în penibila situaţie de a merge la Petrograd în Ianuarie 1917, cu principele Carol al României, între altele şi 
în scopuri matrimoniale. 

Dar alte scrisori găsite şi păstrate la Petrograd sunt adevărate scrisori de amor, ba chiar de comploturi şi 
de crime. 

Fascinată cu total de monstrul călugărit, împărăteasa îngenunchia în faţa lui şi consimţea, după însăşi 
mărturisirea unui mare duce; la atingeri revoltătoare, în timp ce după faţa ei curgeau lacrimi de fericire. Era 
la mijloc păcatul unei exaltate sau extazul unei Messaline? Infamul călugăr o binecuvânta în acest timp în 
numele lui D-zeu! 

Rasputin, ordinar cum era, spunea prin toate colţurile de câte favoruri se bucura din partea acestei femei. 
Întrebat intr'o noapte de orgii la un restaurant mare din Moscova asupra cauzei puterei sale, acest ignobil 
personagiu se dădu la o expunere obscenă şi precisă, care înmărmuri pe asistenţi. 

In faţa casei sadicului călugăr era un întreg pelerinaj de trăsuri şi cupeuri elegante, care conduceau pe 


46 E vorba de Ana Virubova, doamna de onoare a împărătesei şi complicea lui Rasputin la toată crimele şi infamiile. 
47 Vezi volumul: Histoire extraordinaire de Rasputine, le moine scélérat, de William Le Guer, Paris 1919, pagina 131. 

aristocratele Petrogradului în goana lor de a găsi mântuire la Rasputin. Bachanalele, câți se petreceau la el 
acasă, nu au nume. Scenele de urgie de la domiciliul său, de la stăbilimentele de băi sau din apartamentele 
princiare, nu se pot descrie, precum nu se pot califica nici degradarea şi neruşinarea adeptelor sale. Boccacio 
era nimic pe lângă acest „sfânt părinte”, cum îl numea împărăteasa Alexandra. Comediile îndrăcite pe care 
le inventa acest erotic „pentru a scăpa pe fiicele sale spirituale de plăcerea cărnei”, ar fi înmărmurit de dorință 
chiar pe răposatul marchiz de Sade. Au fost părinţi, care şi-au dat fiicele, şi bărbaţi, care şi-au dat soțiile. 

Intr'una din zile, fiind invitat la masă într'o familie de mare nume, Rasputin, la sfîrşitul prânzului, prinse 
de mijloc pe fata nobilului amfitrion şi o conduse într'un salon vecin. Revenind după câteva minute, roşu ca 
un rac fiert, o văduvă respectabilă căutând să scuze purtarea nespus de scandaloasă a neruşinatului călugăr, 
exclamă: 

— „Ce bun e acest sfânt părinte! Nu e oare drept ca şi el să guste din plăcerile pământeşti?” 

Era, cu alte cuvinte Bizanțul în plina şi urâtă lui decadenţă. 

Am spus mai sus că d-na de onoare Virubova a fost prima de la Curtea împărătească, care a căzut victima 
vigurosului şi depravatului călugăr. Ea a fost aceia, care a introdus pe acest monstru la Palatul imperial şi l- 
a prezintat împărătesei, care fiind de o sensualitate morfinomană deveni sclava lui desăvârgită. 

Rasputin, care considera ca natural norocul său extraordinar, se purta chiar de la început necuvincios 
faţă de Țarina, pe care o numea „mămuţă”. El o subjugă până într'atât, încât ea pretinse şi fiicelor sale Olga 
şi Tatiana să aibă în fiecare zi examen de conştiinţă cu acest „demn” om, întrupare vădită a divinităţei, spre 
marea uimire şi indignare a guvernuntei fetelor — o englezoaică — care părăsi Curtea. 

Marele duce moştenitor Alexis fu şi el unul din diseipolii săi. Împăratul Nicolae admitea, după cum 
făcuseră şi străbunii săi faţă de alţii, declaraţiile înflăcărate ale acestui fakir siberian. El suporta aşeastă at- 
mosferă de viţiu şi de greşeală, pentru a avea linişte în menajul său. 

Dar, la un moment dat, clerul înalt fu revoltat de zilnicele scandaluri ale „sfântului părinte”. Pe de altă 
parte Duma imperiului, prin gura lui Gucicoff, se indignă şi ea de ospitalitatea dată banditului Rasputin de 
către familia imperială. Intervenţia lui Gucicoff în plină Dumă avu de efect hotărârea Curţei de a se debarasa 
de Rasputin, nu însă fără părere de rău. I-se dete ordin să plece în satul său natal. Țarul şi familia imperială 
se aflau pe atunci în vilegiatură la Spala. Rasputin pleacă, dar în momentul despărţirei el declară Țarinei: 

— „Alungaţi pe omul Domnului, D-zeu are să-mă răzbune, lovindu-vă în ceea ce aveţi mai scump!” 

Pe drum Rasputin, spunea: 

—,,O să, vedeţi că nu trec de Moscova şi voiu fi rechemat!”. 

Şi, intr” adevăr, printr”o coincidenţă nenorocită pentru însăşi soarta Romanoffilor, Țareviciul Alexis căzu 
bolnav în acel moment. Împărăteasa, disperată, văzu într'aceasta mâna lui D-zeu, ceea ce nu era însă decât 
o simplă întâmplare. O telegramă îi poruncea lui Rasputin să se întoarcă imediat din drum. 

Şi monsttul reveni, mai puternic ca niciodată. El putu de aci înainte să se consacre în mod liber şi deschis 
urgiilor sale abominabile, ca şi intrigilor sale periculoase. Cum ar mai fi avut el acum nevoe de cămaşa lui 
Nessos, din moment ce era considerat la Curte ca mascota fragilului moştenitor al tronului! 

Rasputin deveni un fel de Messia, lucru pe care el îl înţelese şi îl făcu să se simţă. Cu credincioşii el 
poza încă în sfânt din obicein, zicându-le: 

— „Dacă tu mă respingi, D-zeu te va pedepsi!” 

Scepticilor le ţinea un linbagiu şi mai pământean, dar nu mai puţin convingător: 

— „Dacă tu nu mă asculţi, voiu şti să te pedepsesc prin prietenii mei! 

Cu modul acesta, el avea tot felul de clienţi. Alături de mulțimea de femei isterice sau cel puţin practiee, 
el avea şi năvala ambiţioşilor, a dornicilor de portofolii ministeriale şi de cârji episcopale. 


48 Intro scrisoare a călugărului Iliodor se găseşte următorul pasaj relativ la urgiile lui Rasputin: „Profetul (Rasputin) îmi po- 
vesti cu multe detalii cum făcuse baie cu d-na Virubova, dimpreună cu alte doamne; cum îşi risipea consolaţiile sale doicei copiilor 
imperiali şi altor femei; cum în odăiţa părintelui Macarie, de la mănăstirea Verkhoturie, aceste femei îi arătau dragoste lui” 

Puterea lui Rasputin ajunsese nemărginită. Înaintea lui se ploconeau personagiile cele mai de seamă, iar 
acela care îndrăznea să-l pună la locul lui, era imediat destituit. Veritabilul împărat era el. Cât despre Țarul 
Nicolae, el nu făcea decât să iscălească decretele ce 1-se prezentau. 

În faţa izbucnirilor conştiinţei populare şi după sfaturile amicale ale contelui Vorontzolf-Daşkoff, unul 
dintre puţinii intimi ai Curţei, se hotăra din nou îndepărtarea nedemnului călugăr din Palatul imperial. El 
plecă la gara Nicolae, însoțit de o mulţime de credincioşi. Se prefăcea că merge în Siberia, dar se întoarse în 
curând, rechemat iarăşi de împărăteasă. 

Atunci, archiepiscopul Teofan, copleşit de remuşcări de a fi permis acestui mizerabil să devină rău-făcă- 
torul Rusiei, care pretindea că întruneşte în el vocea lui D-zeu, în unire cu episcopul Ermogen, tot unul dintre 
vechii săi protectori, ca şi cu fanaticul călugăr Iliodor, despre care s"ar putea scrie un întreg volum în legătură 
cu misticismul din Rusia — un moment şi el amicul prostit al lui Rasputin — încercară cu toţii, pornind din 
intențiuni lăudabile, ca să prăvilească această falşă divinitate, demascându-i practicele sale odioase şi 
înşelătoare. 

Dar Rasputin rezistă şi acestor încercări şi puternic prin relaţiile sale, el le jură răzbunare. Intr”'adevăr, 
în scurtă vreme Ermogen fu trimis într-o mănăstire, Teofan în Crimeia şi Iliodor, urmărit de poliție, fu silit 
să se refugieze în Norvegia, de unde fu gonit în urma intervenţiei guvernului din Petersburg. 

Sărmanul Iliodor îşi dădu repede seama de greşeala sa faţă de atotputernicia lui Rasputin. Intr'un memo- 
riu al său asupra acestui apostat, Iliodor spune următoaşele: 

„Cu ocazia unei vizite canonice ce făceam la Tzaritzin dimpreună cu Ermogen, Rasputin 

îmi ceru voie ca să ne însoţească şi el în turneul ce făceam printre credincioşii mei. Peste tot 
fu primit ca un înger picat din cer. Oameni culți, ca şi ceilalți, i-se prosternau până la pământ. 
El însă, în orice casă intra, săruta femeile tinere şi frumoase, ocolind pe cele în vârstă. În 
timpul şederii noastre la Tzaritzin, Rasputin dispăru într'o zi timp de 4 ceasuri în compania 
unei tinere fete, călugăriță într 'o mănăstire din oraş, căreia el voia să-i dea din plin mângâieri- 
le sale. 

„Spre sfârşitul lui Novembre, Rasputin mă luă cu el la Pokrowsk, satul său natal. În timpul 
călătoriei, care fu destul de lungă, mă încercai să descoper în el proba valoarei lui, a puterii 
lui miraculoase, ca şi a darurilor lui excepţionale. Dar totul a fost în zadar. Rasputin nu-mi 
vorbea decât numai de femei. Cuvintele ce-mi adresa relativ la influența ce exercitam asupra 
credincioşilor mei, mă umplură de un sentiment de pudoare şi mă făcură să mă îndoiesc de 
sfințenia interlocutorului meu. 

„În timpul unui alt voiaj, el îmi vorbi despre Țar şi Țarină. Pentru Țar, îmi spunea el, sunt 
Christos. Țarul şi Țarina mă salută şi se închină în faţa mea. Copiii Țarului se prosternă la 
genunchii mei şi îmi sărută mâinile. 

„El îmi mai spuse şi multe alte lucruri, la care m'am înroşit, ascultându-le. 

„Sosirăm în sfârşit la Pokrowsk, unde m'am pus în urmărirea cea mai încordată a lui 
Rasputin. El trăia din larg, poseda o casă frumoasă, împodobită cu covoare preţioase, cu 
icoane, cu tablouri şi cadouri d'ale Majestăţilor Lor. Deşi totdeauna era îmbrăcat cu multă 
îngrijire, țăranii din judeţ îl priveau ca pe un om de nimic. Preoţii îl ponegreau într atât, încât 
erau pe punctul să mă ia şi pe mine drept un mizerabil, fiindcă eram prieten cu el. Anton, 
archiepiscopul din Tobolsk, îi arăta aceiaşi ostilitate. Pentru toţi aceşti oameni, Rasputin nu 
era decât un bandit şi un stricat”. 

La Petrograd însă „sfântul părinte”, protectorul de fapt al marelui duce moştenitor Alexis, triumfa, învin- 
gând toate obstacolele. Satisfacţia lui insolentă nu mai cunoştea margini. Intr'o zi de Paşte — aceasta se 
petrecea în vremea războiului european — Rasputin dejuna la sora d-nei de onoare Virubova. Aceasta era 
aşteptată să vină de la Ţarskoe-selo. Când Virubova intră în sufragerie, ea ţinea în mână un mie pachet, pe 

care îl înmână lui Rasputin cu cuvintele: — „Este un dar din partea Majestăţei Sale împărăteasă, care n’a 
dormit aproape toată noaptea, pentru a vi-l putea aduce azi, de oarece împărăteasa doreşte ca să îmbrăcaţi 
Chiar azi, după sfânta cuminecătură, ceea ce a cusut ea cu mâinile ei” 

Rasputin desfăcu pachetul: era o cămaşă albastră de mătase, tip rusesc de la ţară. 


1? 


„Vom vedea, asta pe urmă!” zise el cu un aer mânios şi aruncând cămaşa împărătească pe un scaun de 
la spate; adaugă: — „Acum să mâncăm!” 

În archivele politici secrete ruseşti-s'a găsit un raport către Țar, din Martie 1915, în care se arată cum a 
petrecut Rasputin la Moscova într-un restaurant de lux cu prieteni şi dame, pe când un cor de femei îi ajuta 
să joace matchiche şi cakewall. Rasputin a dansat şi căzăceasca. Uneia din damele corului "1-a zis: 

— „Vezi cămaşa aceasta, mi-a dat-o baba, împărăteasa, care a cusut-o cu mâna ei! Ce ar zice şuşica 
(diminutivul rusesc al numelui împărătesei Alexandra) dacă m 'ar vedea?,, 

La observaţia care i-se făcu, neruginatul răspunse „că aşa ţine el să se poarte cu toate femeile, oricât de 
sus puse ar fi ele”. Apoi mizerabilul călugăr se dezgoli şi începu a împărți cărți poştale cu inscripţia: „lubeşte- 
mă cu o iubire desinteresată!” 

Aşa o mocirlă ticăloasă şi deasupra atâta sânge! 


Intr’o zi plictisit de plăcerile lascive şi devenit nesimţitor la darurile solicitatorilor,* 


care alergau la el 
pentru fel şi fel de hatâruri, Rasputin ajunse, din vindecător al răului, om politic, şi el reuşi. 

Deşi individual era lipsi de cea mai elementară instrucţie, totuşi părerea lui avea greutate atât în dome- 
niul politicei interne, cât şi în cel al politicei din afară. Unul din prietenii săi, prinţul Androstikoff, escroc 
influent, trebuia să-i arate pe hartă locul Franţei, al Rusiei şi al Germaniei, cu ocazia războiului, atât era de 
ignorant. 

Rasputin se pierdea în idei şi se încurca în programe. Dar ce importa? Astea nu erau decât discuţii 
pământeşti şi apoi soluţiunile, pe care le enunţa el în fornă biblică, singura de reţinut, nu erau oare ele dictate 
de D-zeu prin întruparea alesului său Rasputin? 

Într-un moment, la Curte, Japonia era privită cu ochi răi numai pentrucă grotescul consilier spusese 
Țarului, cu ocazia eşirei baronului Motono, ambasadorul japonez, din cabinetul imperial: 

— „Să ne păzim de aceşti draci” 

Cu alt prilej, după izbucnirea războiului european, Rasputin, vorbind de Germani, îndemna: 

— „Trebuie să le sucim gâtul!” 

Mai târziu însă, după ce a intervenit convingerea mărcilor de aur germane şi sfaturile duioase ale Țarinei 
Alexandra, arghirofilul şi monstruosul călugăr găsea „că războiul este un lucru înspăimântător, căruia trebuie 
să 1-se pună capăt”. 

Aceia care cunoşteau înalta biurocraţie rusă, compusă în mare parte din Germani de origine, căpătuiți şi 
la Curte, ca conții Frederiksz, Benckendorf şi trădătorul nenobil Stürmer, la care se alipi partidul germanofil, 
credeau că a sosit momentul să triumfe. 

Rasputin, ajunse la 1916 cel mai puternic şi mai preţios spion al intereselor nemţeşti din Rusia. El lucra 
sub ordinele directe ale împăratului Wilhelm II, de care a şi fost primit în audienţă chiar în cursul războiului 
şi anume în luna Octombre 1916, când sceleratul personagiu a stat în Berlin, la Hotelul Westfalischer Hof, 
sub numele de pastorul olandez van Meeuwen. 

lată cum raportează el despre această audienţă la împăratul Wilhelm ministrului de interne rus Proto- 
popof, alta uneltă infamă a lui Rasputin şi Stiirmer: 

Excelenței Sale ministrului Protopopoff 
Totul merge bine. Am obţinut azi la Neues Palais o audienţă, care a durat 3 ore. Spune 


19 Rasputin avea la el acasă o adevărată gardă. Şeful ei era un anume Striapceff, vechiul tovarăş de hoinăreală al lui Rasputin 
la Pokrowsk. Ca secretar, odiosul călugăr avea pe sora unui alt prieten al său Varnava, pe care îl ridicase din simplu grădjnar la 
rangul de episcop. Fiecare dintre solicitatori trebuiau să verse în mâinile şefului gardei sau a secretarei sume mari de bani, în raport 
cu situaţia solicitatorilor şi a importanţei serviciului ce-i cereau lui Rasputin. 

marelui duce Carol Mihail de Mecklemburg Strelitz* că (împăratul Wilhelm) îi trimite salu- 
tările sale şi că a primit telegrama pe care el i-o trimisese în ziua de 3 Octombre curent. Re- 
tragerea trupelor, care erau gata ca să invadeze Englitera, a fost socotită ca necesară. Statul 
major general german, după ce a studiat îndelung chestiunea, a decis că o invaziune ar fi ex- 
pusă unui dezastru şi îşi îndreaptă acum toată atenţiunea asupra atacurilor aeriene şi subma- 
rinelor, pentru ca să reducă la voia întâmplărei pe Marea-Britanie. 

Am aflat dintr'o conversaţie avută cu Kaiserul că Londra va fi distrusă printr 'o serie de 
bombardări de aeroplane gigantice, care vor asvărli noui bombe asfixiante şi explosive de o 
putere distrugătoare teribilă. 

Insistaţi pe lângă Stürmer ca să respingă contractele încheiate cu Vickers. Plăţile sunt cu 
desivârşire fălşe. N'am nicio grijă în privinţa denunţătorului lui Sukomlinofi:”! este discreditat 
şi nu-l va crede nimeni. Cu toate acestea, ar fi preferabil ca Țarul să ordone anularea judecăţei 
(lui Sukomlinofj]. 

Salutări vouă şi scumpei voastre împărătese. Mă rog pentru voi şi vă trimit binecuvântarea 
mea. 

Al vostru frate 

Grigore Efimovici 

Sinistrul Rasputin a continuat până în ultimul moment relațiunile sale mârşave cu Berlinul. Printr'însul 
guvernul german a văzut posibilitatea ca să răspândească în Rusia pesta bubonică şi holera asiatică, întocmai 
precum vroia sSă le răspândească în România pe timpul neutralității, prin baronul Busche şi agenţii săi de la 
legaţiunea germană, în curtea căreia s'au găsit îngropate lăzi cu microbi şi explozive, caz notoriu şi care a 
format obiectul unui protest formal din partea guvernului Brătianu. 

Scopul lui Stiirmer şi a lui Rasputin era ca răspândind în centrul Rusiei aceste teribile boale, să aibă 
pretextul de a cere Țarului salvarea imperiului printr”o pace separată cu Germania. Dintr'o telegramă secretă, 
expediată din Berlin şi găsită în corespondenţa lui Rasputin, se constată ca guvernul german a trimis la 
Petrograd pe bacteriologul Karl Lohnke, care ducea cu el 120 butoaie mere de Canada şi 90 de lăzi cu banane 
din insulele Canare, toate otrăvite şi care trebuiau împărțite între Kazan, Harkow şi Odessa. Ministrul Pro- 
topopoff avea însărcinarea să înlesnească transportul cu mare iuţeală a acestor fructe în regiunile indicate, 
pentru ca în 3 săptămâni de la ivirea lor să izbucnească holera şi ciuma. 

Pedeapsa lui D-zeu a venit însă repede; Baeteriologul Lohnke a manevrat rău lăzile cu baccili şi a căzut 
singur victima odioasei sale misiuni. 

Neputând reuşi cu acest plan infernal de a ajunge la o pace separată, Germanii, prin Rasputin şi Stiirmer, 
au pus la cale alt plan pentru a forța Rusia să încheie pace. 

În acest plan mica Românie avea onoarea să formeze obiectivul principal. Şi iată cum: 

Generalul Brusiloff începuse ofensiva sa, care dădea mult de gândit statului major german. România 
ezita încă să intre în acţiune alături de aliaţi. Hârtiile lui Rasputin şi depeşile trimise la Bucureşti conţin proba 
documentară a complotului urzit pentru distrugerea României. 

În ziua marei victorii a generalului Lechitzky un mesagiu criptografic, primit de Rasputin, descopere un 
adevărat plan machiavelic, cu concursul Țarinei, în scopul de a împinge cu un ceas mai curând România în 
războiu. Se pusese la cale ca Stiirmer să trimită la Bucureşti, prin generalul Alexieff, cunoscuta telegramă 
de la 23 Iunie 1916, care conţinea faimosul ultimatum, punânduse în vedere României că acum sau niciodată 
să intre în războiu alături de aliaţi. În caz contrar România, după planul nemtesc, trebuia să se bată contra 
Rusiei. Dezastrul României trebuia să aducă numai decât încheierea păcei separate între Rusia şi Germania, 


50 Marele duce de Mocklemburg Strelitz era consilierul german al Țarinei Alexandra, care fusese naturalizat rus în Iulie 1914. 
5! Fost ministru de războiu al Rusiei, altă uneltă a împărătesei Alexandra, a lui Raspitin şi Stürmer pentru a mijloci înfrângerea 
Rusiei şi încheerea păcei separate cu Germania. 

pe care Rasputin o preconiza, spunând împărătesei că a avut o viziune, în care i-a apărut Țarul fraternizând 
cu Kaizerul. 

E de notat că încă înainte de trimiterea ultimatumului României, sceleratul Rasputin a făcut o tentativă 
de pace separată chiar pe lângă marele duce Nicolae, generalisimul armatei ruseşti, care era un adevărat 
patriot. 

Dar marele duce Nicolae se opuse acestor manopere deochiate şi nedemne de un popor mare. 
Într'adevăr, marele duce Nicolae, deşi cunoaştea mai bine decât oricine trecerea de care se bucura Rasputin 
la Curte, avu curajul cavaleresc să repeadă pe obraznicul călugăr, care pus de Nemţi, se dusese la cartierul 
general ca să-i vorbească „de o pace necesară pentru binele împeriului”. 

Rasputin, nebănuind patriotismul marelui duce, întrebuinţă faţă de acesta un calambur, care, dacă reuşia 
aşa de bine pe lângă creduli şi proşti, nu putea să treacă în faţa unui caracter întegru şi a unei minţi luminate 
ca a generalisimului armatei ruseşti. 

— „Războiul este o mare calamitate, Alteță!” începu ignobilul călugăr. „Trebuie să-i puneţi capăt. 
Sfânta Fecioară mi-a apărut în vis şi mi-a spus că trebuie să încheiam pace. Am venit să te înştiințez de 
voința sa”. 

— „ Când ai văzut pe Fecioara? ”, întrebă marele duce Nicolae. 

— „Sunt trei zile!” 

— „Ce lucru curios! Şi eu — continuă generalisimul — am văzut-o acum două zile numai şi mi-a spus 
aşa: Rasputin va veni să te vază. El te va povăţui pentru o pace separată. Nu-l asculta şi alungă-l ca pe un 
mizerabil ce este! Şi dacă insistă, bate-’l şi este tocmai ceea ce am să şi fac, canalie, dacă nu pieri imediat 
din fața mea!” 

Evident, în urma acestui limbagiu demn şi hotărât, ţărănoiul trimis al „sfintei Fecioare” dispăru încre- 
menit şi alergă la împărăteasa Alexandra — Saşka lui — ca să-i povestească primirea ce "1-0 făcuse „îndrăcitul” 
de mare duce Nicolae. Rezultatul? Însuşi acest distins şi patriot membru al familiei imperiale fu pedepsit 
pentru atitudinea sa bărbătească faţă de şarlatanul şi vândutul Rasputin: el fu desărcinat din înalta funcţiune 
de generalisim al armatelor ruseşti şi trimis ca comandant al trupelor de pe frontul Caucazian. 

După nereuşita acestei tentative îndrăzneţe, Rasputin îşi aruncă privirile, dimpreună cu protejatul său 
Stiirmer, asupra micei Românii, care trebuia cu orice preţ vârâtă în războiu la odată fixă, ca să fie bătută şi 
apoi, pe spinarea ei, Rusia să încheie pace separată cu Germunia. 

Planul monstruosului călugăr n'a reuşit însă decât în parte şi anume în ce privea intrarea României în 
războiu. Incheerea păcei separate a fost zădărnicită de discursul istoric al lui P. Miliukoff, care, în şedinţa 
Dumei de la 14 Novembre 1916, a arătat cu documente trădarea lui Rasputin şi Stiirmer. 

După acest mare discurs, care a fost lovitura cea mai puternică dată familiei Țarului şi camarilei mize- 
rabile din jurul ei. Țarina jurase răzbunare lui Miliukoff, lui Kerensky, pe atunci cel mai popular bărbat 
politic rus şi duşman al Țarismului, cum şi marelui duce Nicolae, care îl adresase Țarului un memorandum 
energie asupra stărei în care se găsea Rusia condusă de Rasputin. 

Iată cum implora împărăteasa concursul criminalului călugăr: 

Sfinte Părinte! 

Te aştept cu mare nerăbdare. Boris? şi baronul Frederiksz sunt cu mine. Evenimentele 
devin din ce în ce mai critice. Grăbeşte şi vino, pentru a lecui pe sărmanul micut Alexis. Alt- 
minteri va muri. Medicii sunt neputincioşi. 

Am primit instrucţiuni peremptorii din Berlin. Miliukoff, Kerensky şi Nicolae? trebuie să 
dispară. Boris a aranjat totul. D-ta ai mijloacele. Nicolae a remis lui Niky” o scrisoare 


52 Adică Boris Stiirmer 
5 E vorba de marele duce Nicolae. 
54 Niky este Țarul Nicolae II. 

îngrozitoare de ameninţări. 

Ambasadorul englez, ca om bine informat, ştie aceasta. Telegramele pentru Londra trebuie 
să fie interceptate. Îţi trimit trăsura. 

Mă grăbesc încă odată de a săruta mâinile tale scumpe. 

Alexandra.” 

Miliukoff, Kerensky şi marele duce, luând cele mai straşnice măsuri de precauţiune, au scăpat cu viaţă, 
dar poporul rus trebuia să bea cupa amărăciunilor până la fund. 

Rasputin era adevăratul Țar. El, înlocuia şi numea pe miniştri; Maklakoff, un soiu de paiaţă, fu cocoţat 
ministru de interne în cabinetul prezidat de Kokovtzoff, el susţinu pe trădătorul ministru de războiu generalul 
Sukomlinoff şi reuşi să obţină, în schimbul unui gras bacşiş, numirea trădătorului Boris Stiirmer ca ministru 
preşedinte, la 20 Ianuarie 1916. 

Distribuitor de favoruri imperiale, Rasputin dă tillul de Excelenţă unui cunoscut şi veros speculant, cu 
numele Manus, fapt care indignează până şi pe poliţia rusească. 

Dar neobrăzatul Rasputin nu se mulțumea numai cu succesele lui provocătoare. Pentru a dovedi că nu 
se îndoia de nimic şi că îşi poate bate joc de tot şi de toate, el începu deodată să facă şi să camonizeze sfinţi! 
Prietenul său de odinioară din Pokrowsk, un anume Varnava, grădinar de meserie, nu a fost nici mai mult 
nici mai puţin decât sfinţit episcop, în urma cererei lui Rasputin. Şi acest Varnava, om cu „ambiţii”, voia să- 
şi perpetueze memoria în eparchia sa. El convinse pe protectorul său ca să obţină din partea sf. Sinod cano- 
nizarea unui vechiu mitropolit din eparchia lui. 

Procedura era pe cale bună când izbucni războiul european. Ministrul căilor ferate, care fusese consultat, 
observă că nu e momentul pe vreme de războiu să se canonizeze sfinţi şi să ocupe trenurile cu transporturi 
de pelerini, în loc de trupe şi armament. Sf. Sinod, convins de această serioasă obiecţiune, hotăra amânarea 
canonizărei până după războiu. 

Episconul Varnava şi Rasputin insistau însă din răsputeri să se facă voia lor şi primul canoniză pe mi- 
tropolit fără să se sinchisească de decizia Sinodului. Varnava fu chemat de urgenţă la Petrograd ca să răspun- 
dă în faţa Sinodului de fapta sa şi primi aspre observaţiuni. Episcopul recalcitrant se supără, declară că nu 
mai recunoaşte autoritatea Sinodului şi refuză să ia parte la şedinţele ulterioare ale acestuia. Atunci Sinodul 
ceru din nou lui Varnava să se prezinte înaintea lui, dar acesta se ascunse la prinţul Andronikoff, al treilea 
pungaş. Poliţiştii se puseră în urmărirea episcopului rebel, care, la rândul său, îi denunţă lui Rasputin. Sinodul 
declară că nicio canonizare nu e valabilă fără consimţimântul şi ratificarea împăratului. Varnava răspunse, 
după sfatul lui Rasputin, că canonizarea a fost recunoscută de către împărăteasa şi că atât era de ajuns! Sigur 
de impunitate, grădinarul ajuns episcop se întoarse în dieceza sa şi trecând pela Moscova, voi să vază pe 
Samarin, procurorul Sf. Sinod, un personagiu ilustru, întegru şi cu mare autoritate. Acesta, cu inima sfâşiată 
de sinistra comedie jucată în paguba prestigiului bisericei de aventuţieri ca Rasputin şi Varnava, refuză să-l 
primească. 

Consecința acestei demne atitudini din partea procurorului Sinodului fu demisionarea lui puţin timp în 
urmă. Astfel episcopul Varnava triumfa în dieceza sa, Rasputin la Petrograd şi sfântul rămase bun canonizat! 
Valurile urei ridicate de neomeniile şi ticăloşiile lui Rasputin începură însă să dea roade. 

Un atentat fu comis încontra monstruosului călugăr în gara Tumen, din Siberia, de către o femeie din 
popor, care i-a tras un foc de revolver, rănindu-l grav în burtă. Ea voia să răzbune pe călugărul Iliodor, 
eclipsat la Petersburg de şarlatan şi izgonit de aci în urma insistențelor lui Rasputin, după ce îi devenise 
duşman. 

Dar vigurosul ţărănoiu scăpă. Două săptămâni de zile se zbătu bestia între viaţă şi moarte, zile de nebunie 
pentru împărăteasa Alexandra, care zilnic cerea ştiri telegrafice despre starea sănătăței stăpânului ei Raspu- 
tin. Însuşi Ţarul citea telegramele cu foarte multă atenţie, cu alt scop însă decât împărăteasa. El dorea mult 
în sufletul lui să se vază scăpat odată de acest personagiu compromițător, de care nu se putea debarasa din 

cauza soţiei sale isterice, care îi interzicea să-l alunge. 

Câteva luni după acest atentat, deputatul din dreapta. Kvostoff, fu numit, în 1915, ministru de interne, 
în baza recomandaţiei lui Rasputin. Kvostoff, considerând pe protectorul său drept o primejdie naţională, 
hotărî suprimarea lui. Spre a-şi pune planul în execuţie, noul ministru de interne recurse la serviciile unui 
anume Riewsky, fost ofiţer, devenit apoi poliţist şi ziarist. Kvostoff îl însărcină să meargă în Norvegia, la 
Christiania, ca să regăsească pe călugărul Iliodor şi să-i ceară acestuia ca, în unire cu partizanii săi cei mai 
devotați, să scape Rusia de blestematul antechrist Rasputin. 

Riewsky plecă la Christiania, unde dibuind pe Iliodor, îi oferi, în numele lui Kvostoff, 200.000 de ruble 
pentru executarea planului făurit. Între timp, nefastul Boris Stiirmer, graţie protecţiei lui Rasputin, ajunse 
prim-ministru al vastului imperiu rusesc. Printr'o nenorocită întâmplare, acestă află, prin Striapceff, insepa- 
rabilul gendarm al lui Rasputin, despre complotul pus la cale de ministrul Kvostoff în contra protectorului 
lor. Striapceff fusese pus la curent de amanta lui Riewsky, ca răzbunare pentrucă acesta o maltrata şi bătea. 

Riewsky, care se pregătea pentru al douilea voiaj la Christiania, fu provocat chiar în tren, sub un pretext 
de nimic, de către un ofiţer. După o scenă violentă, Riewsky fu dat jos din tren şi condus la un post de gendar- 
mi, spre a se explica. Strâns cu uşa, căzu în cursă şi mărturisi tot. Din ordinul lui Stiirmer, Riewsky fu arestat 
de către poliţişti, puşi sub conducerea omului său de afaceri Manassievici-Manuiloff. Krvostoff, rămas pradă 
în mâinile adversarilor săi, demisionă, iar Riewsky fu deportat în Siberia, cu toate că, printr”o scrisoare umili- 
toare, ceruse scuza atotputernicului Rasputin. Manassievici-Manuiloff, poliţist şi ziarist, care împărțea câşti- 
gul tripotagiilor sale cu Stürmer, fu ridicat la rangul de Excelenţă! 

Dar nu s'a terminat. Guvernul rusesc convinse autoritățile norvegiene să extrădeze pe Iliodor. Acesta, 
aflând, reuşeşte să se refugieze în America. Aici, în luna Octombre 1916, apărură Memoriile sale în revista 
din New-York The Metropolitan. 

Deodată însă publicarea încetează. Cauza? E greu de precizat. Se pretinde că această întrerupere a fost 
motivată de intervenţia ambasadei ruse de la Washington şi a mitropolitului ortodox din Statele-Unite. Ilio- 
dor lăsa să circule zvonul cum că aceste autorităţi i-ar fi oferit 25.000 de dolari şi dreptul de a se întoarce 
nesupărat în Rusia, dacă va renunţă la continuarea Memortilor sale. Fapt cert este că Iliodor, a refuzat această 
ofertă şi că a intentat proces de daune editorilor sus zisei reviste americane. Întrebarea este: cărui mobil au 
cedat aceştia de a nu publica până la sfârşit destăinuirile lui lliodor? Nu se ştie. Se pare însă că Evreii din 
Rusia au intervenit pe lângă editori, despăgubindu-i tot-odată, ca să înceteze cu publicarea supărătoare a 
Memoriilor, care, continuând, ar fi putut provoca noui progromuri în contra lor din partea guvernului rus. 
Ori-ce ai fi fost însă, Rasputin învingea şi de astă dată. 

Dar toate lucrurile au un sfârşit pe lumea aceasta. 

Călugărul neruşinat devenea, din ce în ce mai primejdios pentru existenţa Țarismului. Dacă Țarul Nico- 
lae n'o vedea, monarchiştii fanatici o pricepeau şi pentru el. 

Influenţa distrugătoare a lui Rasputin de mirare sub guvernul Kokovtzoff şi preponderentă sub Goremi- 
kin, devenise omnipotentă sub ministerul lui Stiirmer. 

În toate partidele politice clocotea ceva. La denunţările democraţiei se asociară şi protestările monar- 
chiştilor. 

Cunoscutul deputat conservator Purişchieviei, luând cuvântul în Dumă, în Novembre 1916, striga: 

„Nu trebuie să mai dureze sistmul ca printr 'o simplă carte de vizită din partea lui Rasputin 
să se urce la cele mai înalte demnități în Stat oamenii cei mai josnici, vânduți şi revânduţi. 
„Bazele idealului nostru se zdruncină. Rasputin este azi mai periculos decăt era în timpul 
istoriei noastre falşul Dimitrie. 
„Sus, domnilor miniştri! Mergeţi la Cartierul General şi rugaţi pe Țar să împiedice ca 
Rasputin să mai rămână mult timp conducătorul politicei ruseşti!” 
Dar inimosul Purişkievici vorbea în pustiu. Păpuşile de la guvern nu cutezau să deschidă gura în contra 

aceluia, care trăgea toate sforile; creaturile lui Rasputin nu se gândeau să se întoarcă în contra lui, căci 
văzuseră ce păţise Kvostoff. 

Înşişi marii duci, cari se vedeau grav atingi în amorul lor propriu de aroganţa şi neruşinarea lui Rasputin, 
care nu respecta nimic şi pe nimeni, rămâneau neputincioşi pe lângă rudenia lor, Țarul, a cărui întreagă voinţă 
dispărea în faţa scenelor ce i-se făceau de către soţia sa. 

Numai o lovitură puternică putea scăpa Rusia. Cercurile monarhiste conservatoare se opriră la această 
scândură de scăpare, pe când elementele liberale, mai conştiente de rădăcinile adânci ale răului, ştiau că 
Rasputin, mort corupţia va rămâne. 

Conservatorii hotărâră totuşi suprimarea cu orice preţ a odiosului călugăr. Purişchievici se puse în 
mişcare şi organiză complotul pentru asasinarea lui Rasputin, în unire cu marele duce Dimitrie Pavlovici şi 
cu prinţul Yusupoft, conte de Sumarok-Elstor, însurat cu marea ducesă Irina, fiica marei ducese Xenia — 
aceasta din urmă soră a Ţarului Nicolae II. 

Tragedia s'a petrecut în următoarele împrejurări dictate chiar de un personagiu din complot corespon- 
dentul ziarului parisian Figaro, care le-a publicat în numărul de la 8 August 19a7: 

Asasinatul s'a întâmplat în ziua de Vineri, 15 Decembre 1916 st. vechiu, la orele 12 seara, 
în frumoasa locuinţă a prinţului Yusupoff. 

Cinci bărbaţi şi o femee erau adunaţi în salonul de la primul etaj. Erau de faţă: stăpânul 
casei, prinţul Yusupofj, marele duce Dimitrie Pavlovici, deputatul extremei drepte Purişkievici, 
fratele cavalerului de gardă Stepanoff şi celebra dansatoare C... metresa unuia dintre aceste 
personage, sosită chiar în dimineaţa aceea de la Moscova. 

— Crezi tu că va veni Rasputin? întrebă marele duce Dimitrie pe prinţul Yusupoff 

— Sunt aproape sigur. I-am promis infamului că îi voiu procura o noapte de urgii incom- 
parabilă, el nu e omul să reziste la aşa ceva. 

— Cu atât mai bine, exclamă deputatul din Dumă Purişkievici. Pentru onoarea Ţarului şi 
viitorul Sfintei noastre Ruşii trebuie ca acest mizerabil să dispară. Dacă noi nu vom pune 
ordine, Rasputin ne va arunca în braţele Germaniei sau ne va exila pe toţi; căci împărăteasa 
nu vede decât prin prisma ochilor lui şi Țarul are atât de puţină voinţă... 

Vila prinţului Yusupofj, situată în mijlocul unei mari grădini, se întinde din strada Mors- 
kaia în strada Ofițerskaia. Intrarea principală e pe Morskaia cu o eşire şi prin Ofițerskaia, 
aceasta rezervată mai ales servitorilor şi vizitelor secrete. Alături de poarta dinspre Ofiţerskaia 
se află un mic chioşc, în care familia Yusupoff vinde celebrul ei vin de Crimeia. 

Era hotărât ca Rasputin să sosească prin partea aceasta. Infamul călugăr inzistase per- 
sonal ca vizita lui la Yusupoff să treacă nebăgată de seamă. El se ştia urmărit, ca unul care 
forma obiectul tuturor criticelor ca erou al istoriilor celor mai scandaloase, şi nu voia să mai 
dea duşmanilor răutărioşi prilej de vorba. 

La orele 11 din noapte, Rasputin încă nu sosise. Conjuraţii erau îngrijorați. În salonul, 
unde îl aştertau, era întuneric complect. Nu trebuia, într 'adevăr, ca călugărul sa aibă cea mai 
mică bănuială, căci dacă el ar fi distins lumină printre perdelele ferestrelor de la primul etaj, 
desigur că ar fi refuzat să intre în vilă, fiind-că singur Yusupoff şi o doamnă, care nu trebuia 
să sosească decât la miezul nopței, erau cei pe care Rasputin trebuia să-i vază în cel mai pro- 
fund mister. 

11 ore şi 20 minute! Inaintea porței de pe Ofiţerskaia un automobil se opri. Din vehicul se 
cobori un om îmbrăcat într'o mare manta de vulpe albastră. El sună. Imediat, prințul Yusupoff 
aleargă să-i deschidă: orice servitor al casei era concediat pentru seara aceea. 

— Intră şi n 'avea frică. Suntem singuri! îl întâmpină prințul. 

În vestibulul vilei, Rasputin îşi lăsă galoşii. 

— Unde mă duci tu? întrebă el pe amfitrionul său. 

— Mergem în sala de mâncare. Numai aici vom fi perfect liniştiţi! răspunse prințul Yusu- 
poff. Şi apoi am dat ordin să ni se prepare câteva sticle de vin, care ne vor ajuta să aşteptăm 
pe prințesa. 

Pentru a intra în sala de mâncare, care se găseşte la parter, trebuie să cobori trei trepte. 
Pe masă erau 2 sticle de vin roşu. Una conţinea o mare doză de cyanură de potasă. Cu aceiaşi 
„delicată ” compoziție erau preparate şi micile prăjitari, aurite şi seducătoare, care erau aşe- 
zate pe o tavă de argint. Otrava părea a fi fără greş. Ea fusese încercată, abia cu 2 ore mai 
înainte, asupra unui câine ciebănesc al lui Puriskievici. Bietul animal căzuse trăznit şi cadavrul 
său era încă în grădină, sub un arbore. 

— Vrei să bei, frumosule călugăr? îl învită prințul Yusupofj, surâzând şi întinzându-i sticla 
cu vin otrăvit. 

Rasputin avu o mică ezitare „apoi răspunse: 

— NU, mulțimesc; nu mi-e deloc sete! 

Prinţul şi călugărul începură să vorbească despre spiritism, căci mania lui Rasputin era 
să treacă ca un om supranatural, care intreţine conversații zilnice cu spiritele. Pe când vor- 
beau, de prea multă vorbă, prinţului Yusupoff 'i-se făcu sete. El puse mâna pe o sticlă de vin 
inofensiv, îşi umplu paharul şi cu o înghiţitură îl goli. 

— Dă-mi şi mie puţin! zise Rasputin. 

Conversaţia reîncepe. Călugărul, care prinsese gust de vin, nu întârzie să dea gata sticla. 
Între timp, distrat, el gustă din prăjituri şi, găsindu-le excelente, le onorează, luând de mai 
multe ori din ele. Dar la prăjituri se cere băutură. În focul discuţiei, Rasputin uită orice pru- 
denţă şi chiar el, printr 'un gest hotărât, ia sticla cu vin otrăvit şi se serveşte. 

În faţa lui, amfitrionul, palid şi cu respiraţia ca oprită, îl privea. Să fi sunat oare ceasul 
expiaţiunei pentru acela, care a comis atâtea infamii şi crime? Însă nu! Rasputin continuă să 
mănânce fără ca cyanura de potasă 'să-l încomodeze câtuşi de puţin. Atunci Yusupoff e cuprins 
de o spaimă violentă. Misticismul, care doarme în ori-ce spirit slav, începe, încet-încet, să se 
deştepte. Nu e oare cu adevărat supranataral acela care poate să înghită fără efect cea mai 
puternica dintre otrăvi? Oare, într 'adevăr, D-zeu îl protegea? Şi, sub un motiv oarecare, 
prințul părăsi câteva clipe pe oaspetele său şi conjuraţii urcă treptele, care conduc la salon. 

— Călugărul nu are gând să moară! murmură prinţul, îngrijorat. 

— Tu glumeşti! îl ia în râs unul din conjuraţi. la revolverul acesta şi, vezi, serveşte-te bine 
de el! Ai să vezi, dacă Rasputin are să reziste glonţului tot aşa de încăpățânat ca şi cyanurei! 

Yusupoff prinse din nov curaj. El apucă revolverul cu mâna stângă, îl ascunde la spate, 
scoboară în sala de mâncare, deschide uşa cu mâna dreaptă şi vede pe călugăr foarte agitat, 
cu faţa înăduşită, măsurând camera, gemând sinistru şi sughițând teribil. 

— Dar ce ai tu? 

— Mă simt foarte rău! răspunse Rasputin, încruntând din sprâncene. Vinul tău e bun de 
băut, dar el pedepseşte lăcomia mea. 

— Nu te îngriji! E un rău trecător. Nu te mai gândi şi vino de admiră acest splendid obiect 
de artă, care o să-ţi placă. 

Spunând aceste cuvinte, prințul Yusupofji, având mâna dreaptă liberă, îi arătă o statuetă 
admirabilă de fildeş reprezentând pe Christos, aşezată pe o consolă. Rasputin, se apropie. 
Țărănoiul afectează că se pricepe în lucrările de artă. El are acasă splendide icoane, toate 
daruri din partea doamnelor din aristocrație, prietene ale sale. 

Cei doui bărbaţi, alături unul de altul, examinează operele de artă. 

În acest timp, prinţul Yusupoff. cu toate că sta aplecat, a putut să-şi treacă revolverul în 
mâna dreaptă şi fără să atragă atenţia lui Rasputin, îndreaptă arma exact în inima depravatului 
călugăr. 

Yusupoff trage două focuri. Rasputin cade ghiomotoc la pământ. Ucigaşul îl pipăe, consta- 
tă că n 'are asupra lui nicio armă şi apoi aleargă să-şi vază prietenii. 

— De astă dată, el e mort de-abinelea! 

Conjuraţii felicită pe prinţ, bucurându-se cu toții. Marele duce Dimitrie se oferă să meargă 
la el acasă — locuia foarte aproape — ca să-şi aducă automobilul, cu care să transporte cadavrul 
ca să-l arunce în Neva, după cum hotărâseră. 

Marele duce plecă. Pe pragul primului etaj, Yusupofj, Purişkievici, fratele cavalerului din 
gardă Stepanoff şi dansatoarea C... jubilează fără remuşcări, mândri de această liberare, care 
va regenera Rusia, când deodată un pas greoiu se aude călcând în parter. 

— E zgomot jos! exclamă Purişkievici. 

EI se apleacă pe balustradă. Jos, în vestibulul de la parter, un spectacol oribil se arată 
ochilor săi: plin de sânge, de o paloare cadaverică, călugărul urcă cele 3 trepte, îşi vără cu 
greutate galoşii în picioare, se sprijină de uşa de la intrare, parvine s'o deschidă şi iese în 
grădină. 

Purişkievici a privit toată scena cu sânge rece. Scoţând revolverul din buzunar, el se 
aruncă însă în urmărirea victimei recalcitrante, în timp ce Yusupoff desprinde de pe o panoplie 
o ghioagă teribilă. Rasputin se îndreptă în grabă, atât cât îi permiteau puterile, spre poarta 
care da pe Ofiţerskaia. Picături de sânge marchează pe zăpada parcursul său. E pe punctul să 
ajungă la grilaj şi chiar îl ajunge. În acest moment trei gloanţe din revolverul lui Purişkievici 
îl întind din nou la pămâni, iar ghioaga lui Yusupoff îi zdrobeşte îngrozitor capul. Fruntea 
călugărului e o tumoare întreaga; un ochiu i-a sărit din orbită. De astădată, s'a terminat cu el. 

Insă poliţiştii — oare nu călugărul îi prevenise şi învitase să stea prin apropiere? — aud 
ultimele lovituri de foc. Ei vin la grilaj şi cer să li-se deschidă. Văd cadavrul, se retrag 
înspăimântați, recunoscând pe Rasputin. 

— Pe acest om l-am omorât eu! declară cu voce liniştită Purişkieviei. Nu e o crimă ceea 
ce am, comis, ci o pedeapsa dată unui duşman al patriei. lată cartea mea de vizită, sunt membru 
al Dumei. 

Poliţiştii se retrag imediat, fie că se grăbesc sa raporteze şefilor, fie că calitatea omoră- 
torilor le inspiră oare care prudenţa, fie că i-a înspăimântat recunoaşterea victimei. 

Trec 5 minute, Marele duce Dimitrie Pavlovici revine. Automobilul său e condus de d-rul 
Stanislas Stanislavovici L... amic personal al lui Purişkievici, pe care l'a găsii la el acasă şi 
care primise cu bucurie să facă parte din conjurație. Marele duce aduse de asemenea cu el şi 
pe una din ordonanţele sale, soldatul Ivan F... care era credincios ca un câine. 

Cadavrul e pus în automobil, unde iau loc de asemenea toți conjaraţii. E ora 2 din noapte. 
Trecătorii cred intr'o plimbare veselă de noctambuli. Cu cea mai mare viteză, şoferul d-rului 
Stanislas L... se îndreaptă spre podul Petrowsky. Aici, între arcada a doua şi a treia, se opreşte. 
Corpul lui Rasputin e tras din automobil de doctor şi de soldatul Ivan, unul ţinându-l de pi- 
cioare şi altul de umeri. Sforțându-se, cei doui bărbaţi ridică pe Rasputin, îl rezemă de balus- 
tradă, însă ce surpriză? Călugrul mai are încă o ultimă tresărire de viaţă şi cu mâna sa dreaptă, 
în chip disperat, se agaţă de epoletul soldatului, găsind destulă putere pentru a i-l smulge. O 
ultimă îmbrânceală... Corpul aruncat se striveşte de un picior al podului, apoi cade pe o bucată 
de gheaţă din Neva, se mai zbate câte-vă momente, alunecă şi piere în valuri. 

Dreptatea s'a făcut! Omul care făcuse atâta rău patriei sale şi prin repercusiune şi României, care 

provocase atâta doliu, îşi primise în fine pedeapsa meritată. 

Durerea împărătesei Alexandra, la primirea acestei ştiri, fu însă incomensurabilă. Ea nu se poate măsura 
decât prin ura ce o simţia faţă de persoanele bănuite ca autori ai tragediei. 

În baza unui ordin al ei personal — căci Ţarul se găsea în Mohilew, la Cartierul general — prinţul Yusupoff 
fu arestat în gara Nicolae în momentul când voia să plece în Crimeia, iar în ce priveşte pe marele duce 
Dimitrie Pavlovici ea telegrafia Țarului la 18 Decembrie st. v. 

„Ordonă lui Mazimavici” să aresteze pe Dumitrie în numele tău. El a încercat azi să mă 
vază, însă eu am refuzat.” 

Marele duce Dimitrie fu, într-adevăr, arestat şi apoi expulzat pe frontul persan — se spune că cu ordin în 
surdină „ca să i-se piardă urma”. Dar marele duce Nicolae care era comandantul suprem al trupelor de pe 
acest front telegraflă generalului Baratoff cum-că îl face personal răspunzător de “i se va mişca cel mai mic 
păr din cap marelui duce Dimitrie Pavlovici. 

Prinţul Yusupoff a fost expulzat la o moşie a sa din gubernia Kursk. 

De Purişkievici nimeni n’a îndrăznit să se atingă, căci se ştia că e păzit de fanaticii membri ai asociaţiei 
extremei drepte Alianţa Archanghelului Mihail, întemeiată de el. Ca să fie totuşi la adăpost de ori-ce urmăriri 
supărătoare, el s'a refagiat pentru cât-va timp în Moldova, la Iaşi, unde a venit cu un tren sanitar, care îi purta 
numele — căci era construit cu cheltuiala lui — admirabil de confortabil şi de bine înzestrat cu toate cele 
necesare pentru răniţi. 

Ancheta judiciară oficială, condusă de însuşi ministrul justiţiei Makaroff, un om demn şi cinstit, nu a 
dat niciun rezultat apreciabil. De aceea, Makaroff fu înlocuit cu senatorul Dobrovolsky, care ancheta de astă 
dată sub inspiraţia spiritului „sfântului părinte Rasputin”.5 

Totul fu însă în zadar. Suprimarea lui Rasputin era preludiul marei revoluţii de la sfârgitul lui Februarie 
1917 — adică peste două luni şi jumătate — care mătură întreg regimul țarist. 

Cititorul, parcurgând cele de mai sus, să nu creadă însă că citeşte poveşti din O mie şi una de nopţi. Nu, 
căci s'ar înşela amar: toate faptele istorisito aci sunt expresia purului adevâr „eules dintr'o întreagă literatură 
apărută în ultimul timp asupra”acestui tip scelerat, care prin acțiunea lui mârşava şi odioasă d contribuit în 
aşa largă, măsură la anarchia şi prăbuşirea vastului imperiu rusesc de până mai eri. 


Capitolul IX 

A România în războit. Cum ne-a trădat Rusia 

Din capitolele precedente asupra nefastului Stiirmer şi odiosului Rasputin cititorul şi-a putut forma o 
ideie mai temeinică despre starea de ticăloşie şi de destrămare politică şi morală, în care se zbătea vastul 
imperiu rusesc în momentul în care mica Românie pornea voioasă şi entuziastă la războiu în contra Austro- 
Ungariei pentru înfăptuirea idealului naţional al tuturor Românilor. În consecință, el va rămâne mai puţin 
surprins de toate grelele lovituri, pe care le-a primit şi îndurat ţara noastră din partea colosului de la Nord, 
atât de putred şi de lipsit de sentimentul onoarei internaţionale, cu toate tratatele de alianță semnate de el. O 
descriere a războiului nostru din punct de vedere pur militar, cerând o anumită pregătire, nu mă voiu încu- 
meta s'o fac. Las această sarcină pe seama altor bărbaţi mai competenţi decât mine şi mai în măsură de a 
avea la îndemână toate actele şi dosarele comandamentului nostru militar, necesare unei asemenea opere 
delicate şi de specialitate. 

Scopul meu este mult mai restrâns şi anume de a ilustra, pe cât îmi va fi posibil, suferințele micei 
României, din partea aliatei sale, pravoslavnica Rusie. 

Cititorul va recunoaşte desigur că România, intrând în războiu la 14/27 August 1916, s'a înhămat la cea 
mai grea treabă din câte cunoaşte istoria cu un aliat crezut încă atotputernic, cu resurse inepuizabile de ener- 


55 Prefectul poliţiei din Petrograd 
56 Vezi volumul: Le dernier Romanoff, de Charles Rivet, Paris 1917. 

gie şi de oameni şi care prin vecinătatea cu noi, ca şi prin comunitatea de religie şi ascendentul ce ştiuse să 
câştige în ochii popoarelor de origine slavă, nădăjduiam să ne fie de cel mai mare sprijin pentru înfăptuirea 
unităţei noastre naţionale. 

Evenimente şi destăinuiri ulterioare zilei de 14 August, 1916 s'au însărcinat însă să ne dovedească că 
tovarăşul nostru de luptă ne-a trădat în toată regula, chiar cu preţul ruinei sale complete. Când se va cunoaşte 
în toate amănuntele istoria militară a războiului nostru, pe bază de acte şi documente oficiale, trădarea ru- 
sească vă apare la tot pasul şi în culori din cele mai compromiţătoare. 

Se ştie că în urma urui acord româno-rus, toate transporturile de muniţiuni destinate României, mai ales 
după tăierea liniei Salonicului, ocazionată de atarul bulgar în contra Serbiei, se efectuau prin Rusia şi anume 
unele via Wladiwostok-Petrograd-Ungheni-laşi şi altele via Archanghelsk-Vologda-Petrograd-Ungheni- 
Iaşi. Mai multe din aceste transporturi, înainte de a ajunge în porturile ruseşti, au căzut victimă submarinelor 
germane. Printre acestea, vaporul Bistriţa al societăţei de navigaţie România, încărcat cu muniţiuni şi arma- 
ment, a fost cufundat de piraţii nemți în apropiere de coastele Norvegiei. Pe lângă aceste dificultăţi şi pagube 
imense, guvernul nemernicului Stürmer, îndată ce a ajuns la putere, în loc să ajute România în silințele ei de 
a-şi procura materialul trebuincios de războiu, boicota el şi dăuna sistematic toate transporturile noastre, care 
aveau norocul să atingă teritoriul Rusiei. 

În hârtiile găsite la Rasputin şi cari au căzut, din fericire, în mâinile partidului patriotic rusesc, se găseşte 
între altele şi o telegramă secretă trimisă din Berlin spionului Rasputin, protectorul lui Stiirmer, în termenii 
următori: 

„Ne vei face personal un raport asupra negocierilor cu România şi asupra sforțărilor pe 
care noi la facem ca materialul de războiu englez, să nu sosească în România”. 

Intr'adevăr, o mulţime din materialul obţinut cu preţul celor mai grele negocieri, nu sosea în ţară decât 
cu mari dificultăţi, iar când sosea, era adeseori neutilizabil. Aşa, obuzelor de tun sau aeroplanelor le lipsea 
totdauna partea esenţială, care, dată fiind lipsa materialului brut din ţară, nu mai putea să fie înlocuită. 

Ce se întâmpla de fapt? Piesele erau sustrase în timpul lungului tranzit pe cale ferate ruseşti de către 
anumiţi agenţi, cunoscuţi şi protejaţi de Stiirmer. Ingeniozitatea agenţilor duşmani găsise mijlocul să împie- 
dice ca materialul de răsboiu să ajungă la destinaţie în bune condițiuni. Dar câte alte sute de vagoane, cu 
încarcături pentru România, n'au stat rătăcite prin gările Siberiei până în vara anului 1917, când abia au putut 
fi dibuite de ofiţeri francezi şi aduse în ţară? Nu e deci de mirare, dacă armamentul armatei române la în- 
ceputul intrărei sale în campanie era absolut însuficient. Ast-fel în loc de patru mii de mitraliere, socotite 
indispensabile, armata României aliate nu poseda în acel moment decât patru sute! În bună parte, tot mâinilor 
criminale din Rusia lui Stiirmer se datoreşte şi faptul că n'am avut la Bucureşti nici un aparat aerian de luptă 
pentru apărarea oraşului în contra Zeppelinelor şi aeroplanelor germane, care efectuau aproape zilnice raiduri 
asupra capitalei, făcând numeroase victime printre populaţia civilă nevinovată. 

Se poate spune că din clipa în care a pus mâna pe arme, România n'a mai cunoscut o zi bună până la 
sosirea glorioaselor zile d-la Mărăşti, Mărăşeşti şi Oituz. 

Într-adevăr. abia trecuseră câte-vă zile de la intrarea noastră în acţiune şi s-a văzut că toate asigurările 
de la Petrograd asupra atitudinei Bulgariei erau neîntemeiatee iar ajutoarele ruseşti insuficiente. Lovitura 
dată de Mackensen la Turtucaia, care a condus apoi gradat la pierderea Dobrogiei, este prea elocuentă. Şi 
Românii s'au luptat ca leii în Dobrogea! În această privinţă, un ofiţer sârb din armata austro-ungară, căzut 
prizonier la Ruşi şi care a luptat în Dobrogea cu divizia sârbă, mi-a făcut la Odessa, în Maiu 1917, următoarea 
declaraţiune: 

— „Domnul meu, noi, Sârbii, ne-am luptat în Dobrogea cu elanul şi cunoscuta noastră 
ură de moarte în contra bandiţilor bulgari. Totuşi în faţa uraganului de foc al artileriei ger- 
mano-bulgare, am avut momente de groază când a trebuit să reculăm. Românii însă, spre 
marea noastră uimire, au rămas toți neclintiţi în tranşee la postările lor, înfruntând eu o bravu- 

ră extraordinară moartea, pe care o semănau în rândurile lor obuzele tunurilor germane de 
mare calibru. Acesta este un adevăr istoric şi eu, ca sârb, ştiu să-l accentuez şi să felicit eroica 
armată română. În luptele din Dobrogea dinainte de căderea Constanţei, victoria, definitivă 
trebuia să fie a noastră, dacă generalul Zaiancikowski ar fi trimis la timp încă două divizii 
ruseşti, pe care le promisese generalului Averescu şi pe care spunea că le are la Cernavodă, 
divizii care însă n 'au sosit în toată vremea cât am luptat eu în Dobrogea”. 

După dezastrul de la Turtucaia, regele a telegrafiat imediat Țarului Nicolae II, cerându-i grabnic ajutor. 
Colonelul-adjutant Anghelescu a fost trimis ceva mai târziu în misiune la Mohilew pe lângă marele cartier 
general rus (Stavka). 

Ca urmare a acestor intervenţiuni, noui divizii ruse încep să sosească încet şi tardiv în ţară. Din istoria 
militară se ştie numărul şi data sosirei lor. Mijloacele noastre de comunicaţie erau însă şi ele cu totul re- 
strânse. În timp de pace tăiasem sau mai bine zis împiedicasem orice comunicaţie cu Rusia. De abia aveam 
linia laşi-Ungheni-Chişinău-Bender-Odesa şi linia pela Burdujeni, deoarece Ruşii erau din nou stăpâni pe 
Bucovina, iar linia Pender-Bolgrad-Galaţi pe atunci se oprea la Reni. 

În chestia transportului trupelor de ajutor ruseşti a urmat o adevărată ceartă între autorităţile românești 
şi cele ruse. Noi ne plângeam că Ruşii nu vin destul de repede, iar Ruşii că nu li-se dă nici pe jumătate din 
trenurile, pe care ei comptase. 

În această privinţă, iată ce raportează guvernului său colonelul Maurice Despres, ataşat militar al Franţei 
la Bucureşti: 

„Din punct de vedere general, trebuie să constat că, din cauza informaţiilor date de gene- 
ralul Alexie[f relativ la situaţia forțelor austriace şi la disponibilităţile germane, armata 
română fusese provocată să ocupe un front considerabil şi că atunci când evenimentele arătară 
greşeala prevederilor Ruşilor, aceştia nu acordară şi nici nu trimiseră cu toată repeziciunea 
dorită ajutoarele cerute în modul cel mai stăruitor ” 

Ca un corolar al trădărei ruseşti se poate deci socoti şi sosirea trupelor Țarului pe frontul român. Acest 
fapt este recunoscut azi şi de generalul Nicolae de Monkevitz, şeful statului major al armatei IV ruse de pe 
frontul român, care în cartea sa „La décomposition de l’armée russe” (apărută la Paris în 1919) spune lămurit 
c. „din nenorocire, ajutorul trupelor ruse a sosit prea târziu”. De ce? Autorul aruncă vina pe căile noastre 
ferate, care nu erau amenajate pentru transporturi mari de trupe. Asta nu seamnă să dai o explicaţiune alături 
cu adevărul, căci dacă cererile repetate de ajutor ale României găseau mai din vreme, cu bunăvoință şi fără 
gând ascuns, ecou la marele cartier general rus, sosirea forţelor ruseşti putea să fie făcută la timp, şi cu efect. 
Un asemenea gest din partea Rusiei nu cadra însă cu interesele României, care trebuia îngenunchiată, precum 
cereau guvernanţii ruşi, care împingeau la încheerea unei păci separate cu Germanii. 

La 11 Septembre 1916, mareşalul Joffre trimitea ataşatului militar francez la Bucureşti, următoarea tele- 
gramă: 

„În circumstanţele actuale este o necesitate pentru armata română de a-şi consolida situa- 
ţia în Dobrogea. 

„Pentru a ajunge la acest rezultat, pare necesar ca să se concentreze cât mai repede posibil 
pe țărmul drept al Dunărei unităţi solide în număr suficient, aşa ca să se obție dintr 'odată o 
superioritate numerică incontestabilă. 

„În ceea ce mă priveşte, am prescris generalului, Sarrail ca să atace a fond şi să urmeze 
fără răgaz ofensiva, astfel ca să poată obţine ca un rezultat minim reținerea a cât mai multe 
din forţele bulgare, care se găsesc pe frontiera greacă. 

„Întărirea trupelor române din Dobrogea va avea poate ca consecinţă încetinirea momen- 
tană a ofensivelor din Transilvania. 

„Însă planul iniţial va trebui reluat, după părerea mea, cu toată intensitatea, de îndată ce 

situația va fi restabilită în Dobrogea. 

„Vă rog să informaţi comandamentul român că am cerut generalului Alexieff să examineze 
fără întârziere posibilitatea de a trimite forţe noui în Dobrogea. ” 

(ss) Joffre 

Ei bine, cu toată cererea mareşalului Joffre generalul Alexieff nu s'a sinchisit deloc de clipele grozave, 
prin care trecea România din cauza relei credinţe ruseşti. Mai mult chiar, când generalul Coandă, trimisul 
guvernului român pe lângă marele cartier general rus, implora la 21 Sept. 1916, prin telegrame alarmante, 
ajutorul Rusiei, acelaşi general Alexieff ne propunea nouă să abandonăm în mâinile inamicului Oltenia şi 
mare parte din Muntenia, fixându-ne următorul front: Vatra Dornei-Ciuc Sereda-Braşov- Bucureşti-Dunăre- 
Constanţa. Bine înţeles că propunerea aceasta a fost respinsă cu indignare. 

Generalul Alexieff ar fi fixat o linie şi mai la est ca linia Siretului, dar ştia bine ce penibilă impresiune 
ar fi produs în cercurile româneşti abandonarea liniei Predeal-Bucureşti, fără ca ea să se fi hotărât în urma 
unei lovituri, catastrofale, ci numai din simple considerațiuni strategice de cabinet, presupunând că propună- 
torul ar fi fost de o perfectă bună credinţă şi de o nedesmințită lealitate”” faţă de România aliată, ceea-ce nu 
era cazul. 

Ce să mai zicem de faptul că în bătălia de la Argeş (16-21 Novembre 1916), divizia 40 rusă avea ordin 
să treacă la sud-vest de Bucureşti şi să coopereze cu trupele româneşti, dar nu s'a executat? 

De asemenea în luptele de la Stâlpul şi Bălăria (19 Nov. 1916), când generalul Prezan a ordonat grupului 
apărărei Dunărei să se pună în legătură cu Ruşii, comandamentul rus a făcut cunoscut că el nu poate ataca 
decât a doua zi (20 Nov.), ceeace era inutil find prea târziu. 

Fapt cert este că — fie din cauza liniilor noastre insuficiente de comunicaţie, dar mai ales din cauza modu- 
lui uşor cu care privea lucrurile generalul Alexieff, care pentru motivul că nu ‘i-se ascultase anumite păreri, 
nu punea de loc grabă în a ne sări într-ajutor — sosirea armatelor ruse pe frontul nostru n'a fost îndestul de la 
vreme, pentru ca să împiedice căderea Bucureştilor, evacuarea Dobrogiei şi a Munteniei, ca şi pierderea unui 
mare număr de prizonieri şi a unor importante cantităţi de material de războiu. 

În asemenea condițiuni nu e de mirare că anul 1916 se încheia pentru neamul românese cu un dezastru. 
După sacrificiul Belgiei în 1914, după acel al Serbiei şi Muntenegrului în 1915, i-a fost ursit României să fie 
sacrificată şi ea pe altarul Zeului nemţesc! 

Când înaintarea germano-austriacă a fost oprită la Siret, armata română nu mai era reprezentată decât 
prin 4 divizii — şi acelea schelet. 

În iarna anului 1916/1917, la un moment dat, era o aşa teamă că nici Moldova nu va putea fi păstrată, 
încât guvernul român şi guvernul rus au început să trateze, prin comisiuni speciale, chestia evacuărei res- 
turilor armatei şi a recruţilor, a guvernului şi a regelui, ca şi a părței esenţiale a aparatului administrativ. 
Aţunci s'au evacuat şi tezaurul, archivele şi o mulțime de alte lucruri, care trebuiau puse în siguranţă. 

Inamicul însă şi-a oprit înaintarea în faţa nouilor linii ruso-române. Rigoarea iernei a ajutat şi ea 
România în această privinţă. 

Dar pe când armatele noastre se găseau în plină retragere spre Moldova, în mentalitatea Rusiei oficiale 
se producea o schimbare pe cât de caracteristică chipului perfid cu care priveau Ruşii alianţa cu România, 
pe atât şi de dăunătoare Statului român, ajuns, prin trădarea Rusiei, la marginea prăpastiei. 

O probă evidentă despre aceasta a furnizat-o istoriei guvernul maximalist al lui Lenin şi Trotzky, publi- 
când un document secret de cel mai mare interes asupra intervenţiei României şi anume: un raport al genera- 
lului Polivanoff, fost ministru de războiu, scris prin luna Decembre 1916, şi prin care acest marcant bărbat 
de Stat rus, la câteva zile după ce a părăsit fotoliul ministerial,’ făcea Țarului o dare de seamă amănunțită 


57 Vezi: România în timpul războiului, fascicola No. 4, pagina 75, de Romulus Seişanu şi Alex. Raţiu. 
55 Succesorul său a fost generalul Suvaieff, care cu puţin înainte de izbucnirea revoluţiei ruse (27 Febr. 1917) a fost înlocuit 
prin generalul Belaicff, fost comandant de armată pe frontul român. Generalul Polivanoff, după eşirea din guvern, a ocupat postul 


Page 84 


Pacostea Rusească 


asupra diferitelor faze, ce au condus la intrarea în acţiune a României, care atunci cerea cu atâta zor ajutoare 
Rusiei. 

Aecst document l'am găsit publicat în Le Journal de Russie No. 36 (anul 1) de Marţi, 14/27 Novembre 
1917, care apărea la Petrograd ca o continuare a fostului Journal de Petrograd şi care îl reproducea după 
ziarul Izvestia, organul Sovietelor, deci al lui Trotzky, pe atunci ministru de externe. 

În acest număr al lui Le Journal de Russie sunt publicate 9 documente diplomatice secrete, printre care 
şi raportul generalului Polivanoff cu menţiunea: „Împrejurările în care a intrat România în războiu şi con- 
siderațiuni ulterioare”. 

Iată-l în întregime: 

„Chiar de la începutul războiului european, România s'a declarat oficial neutră, dar de 
fapt, înclina tot timpul când de o parte, când de alta, după cum era mersul operaţiunilor mili- 
tare. Această conduită avea două motive principale: dorința de a nu ajunge prea târziu la 
împărțeala Austriei şi aceea de a câştiga cât mai mulți bani posibil pe socoteala beligeranţilor. 

Succesele noastre din Galiţia şi din Bucovina în 1914 şi la începutul anului 1915 după 
luarea Lembergului şi Przemyszl-ului, apariția avangardelor noastre dincolo de poalele Car- 
paților, au adus la ordinea zilei chestiunea intrărei în războiu a României. Tratativele între- 
prinse s'au tărăgănat din cauza insistențelor autorităţilor noastre militare pentru crearea în 
Bucavina a unei frontiere strategice astfel făcută, ca toată această regiune să rămână în stăpă- 
nirea Rusiei. Pela sfârşitul lui Maiu 1915 începu retragerea noastră din Galiţia şi Polonia şi 
evacuarea Bucovinei. Odată cu aceste evenimente s'a modificat şi starea de spirit a cercurilor 
conducătoare româneşti, iar tratativele pentru participarea României în războiu au încetat. 

La sfârşitul anului 1915 şi pela începutul lui 1916 după zdrobirea Serbiei şi intrarea în 
războiu a Bulgariei, politica României înclina vizibil de partea duşmanilor noştri. Suvernul 
român încheia în scest timp o serie întreagă de convenţiuni comerciale avantagioase cu Austria 
şi Germania pentru furnizarea de grâne şi alte produse alimentare, în schimbul cărora ea primi 
aur şi produsele industriale, de cari avea nevoie. 

Aceste împrejurări au constrâns departamentele noastre de la războiu, de la finanţe şi de 
la comerţ să dea cea mai mare atenţiune exportului Rusiei în România, precum şi articolelor 
militare cu care se aprovizionau daşmanii noştri. Aproape tot exportul fu suspendat de fapt. 

Strălucita ofensivă a lui Brusiloff din primăvara şi vara anului 1916 a făcut să se aplece 
din nou neutralitatea României spre Antantă şi dădu posibilitatea de a relua tratativele între- 
rupte. Trebuie observat că chiar de la început, şeful Statului major al generalisimului aprecia, 
din consideraţiuni de ordin militar, că neutralitatea României era mai avantagioasă pentru noi 
decât participarea ei în războiu. Dar, mai târziu, generalul Alexieff se raliă punctului de vedere 
al aliaților, care priveau intrarea în războiu a României ca e ultimă lovitară dată Austriei, care 
va aduce sfârşitul răzroiulni. 

În August se încheia cu România o convenţie militară şi politică, prin care i-se acordau 
extinderi teritoriale (Bucovina, Banatul, Transilvania), care, evident, nu corespundeau propor- 
ției participărei sale la operaţiunile militare, deoarece ea nu se angaja decât să declare războiu 
Austro-Ungariei şi îşi mărginea operaţiunile numai în Transilvania. Ultimele evenimente au 
arătat cât s'au înşelat aliaţii, dând o prea mare însemnătate intrărei României în războiu. 

În momentul de faţă, dezvoltarea operaţiunilor militare a pus pe al douilea plan toate 
chestiunile politice. Cea mai importantă dintre ele este acum evacuarea Moldovei, dacă împre- 
jurările militare o vor cere. În prevederea acesteia, s'a format o comisiune specială sub 
preşedinţia senatorului Zassiadko; după disolvarea acestei comisiuni, toate chestiunile de 


înalt de director al munițiilor şi mai în urmă pe acela de preşedinte al comisiunei pentru apărarea națională. 

evacuare fură încredințate lui Sterlinof, împuternicit special. S'a prevăzut evacuarea guver- 
nului, a Parlamentului şi a instituţiunilor guvernamentale în Kherson, acordându-i-se guver- 
nului român dreptul de exteritorialitate, întocmai ca şi Belgiei. Rezervele de aur au şi fost deja 
trimise la Moscova. Relativ la evacuarea răniților, a refugiaților, uzinelor etc. etc. o comisiune 
tratează cu departamentele competente. 

Sub influenţa catastrofei suferite, s'a creat în România un curent împotriva războiului, 
care şi-a pus ca scop încheierea păcei, chiar separate, dar ferma hotărâre a Regelui şi a guver- 
nului său de a rezista până la urma este, se pare, de neinlăturat. Schimbările intervenite în 
ultimul timp în ministerul Brătianu, în vederea unei înţelegeri dintre partidul liberal şi cel con- 
servator, au imprimat guvernului un caracter mai naţional şi au întărit situaţia-i şovăitoare. 

Nenorocirile, care s'au abătut asupra României, sunt urmarea firească a lipsei sale abso- 
lute de pregătire militară şi a politicei „cu două fețe” a lui Brătianu. 

Uşoarele victorii din 1913 şi succesele diplomatice ale României după războiul balcanic 
au înlesnit în mare măsură încrederea înşelătoare a naţiunei şi guvernului. Politiceşte şi mili- 
tăreşte, Români s'au apreciat chiar ei pe ei mai mult decât valoarea lor reală şi el încearcă 
acum o mare desiluzie. 

Din punct de privire al intereselor ruseşti, având în vedere starea actuală de lucruri din 
Rusia, noi trebuie să ne conducem de următoarele consideraţiuni: Dacă împrejurările s'ar 
dezvolta ast-fel, încât convenţunea militară şi politică din 1916 cu România s 'ar putea realiza 
complect, s'ar crea ast-fel în Balcani un stat foarte puternic, compus din Moldova, Valachia, 
Dobrogea (România de azi), Transilvania, Banatul şi Bucovina (întinderi teritoriale, conform 
tratatului din 1916), cu o populațiune de aproape 13 milioane de locuitori. Este evident că nu 
sar putea compia ca acest Stat să rămână amical faţă de Rusia şi că el nu ar năzui să-şi reali- 
zeze aspiraţiile naţionale asupra Basarabiei. 

În Balcani, el s'ar strădui de asemenea să contrabalanseze influenţa Rusiei şi fiind dat 
caracterul român predominant al populaţiunei sale, el s'ar găsi sub marea influenţă politică a 
Italiei şi Franţei. 

Iată de ce năruirea visurilor României în ce priveşte voinţa ei de a ajunge o mare putere, 
în proporţiile arătate mai sus, nu este în mod particular contrară intereselor politice ale Rusiei. 

Noi trebuie să profităm de aceasta circumstanţă, spre a strânge pentru un timp cât mai 
lung posibil legăturile forțate, care unesc Rusia de România. 

Dar dacă formarea de state puternive în Balcani nu ne este avantagioasa, tot astfel nu este 
în folosul Rusiei dispariția complectă sau slăbirea organismelor politice existente. 

Deci salvarea României de o descompunere definitivă trebue actualmente să constituie 
unul din principalele noastre scopuri militare. Succesele noastre pe frontul românesc au pentru 
noi o deosebit de mare importanţă, deoarece ele constituie singura posibilitate de a da o soluţie 
definitivă şi în sensul cum o dorim noi chestiunei Constantinopolului şi strâmtorilor. 

Evenimentele, care au loc acum în România, au modificat radical condiţiile tratatului din 
1916. În loc de un concurs militar relativ modest, pe care era obligată să-l dea în Dobrogea, 
Rusia trebui să încredinţeze trupelor sale aproape în întregime apărarea României. Acest aju- 
tor militar al Rusiei a luat acum astfel de proporții, încât promisiunile făcute României prin 
sus numitul tratat relativ la compensaţiunile teritoriale, în schimbul intrărei sale în războiu, 
trebuie să fie fără nicio îndoială revizuite. 

Dacă, în împrejurările de faţă, ar fi deplasată ridicarea acestei chestiuni, ea, trebuie însă 
oricum pusă la ordinea zilei în momentul cel mai apropiat şi mai fovorabil ”. 


(ss) Polivanoff. 

Din cuprinsul acestui raport adresat Țarului Nicolae Il, de către generalul Polivanoff, în scurtă vreme 
după plecarea sa de la conducerea ministerului de războiu, se desprinde clar şi luminos toată dragostea Rusiei 
faţă de România, care, pentru a doua oară, trebuia să cadă victima încrederei prea mari ce-a pus — de astă 
dată cu girul celor mai puternice şi mai civilizate state ale Europei — în cuvântul colosului de la Nord. 

Raportul generalului Polivanoff excelează printr'un cinism, rea credinţă şi rea voinţă, care mă dispen- 
sează de a-l mai comenta.. El este şi va rămâne în istorie, printre multe altele, o probă elocuentă mai mult 
despre martiriul neamului românesc după urma recidivei ruseşti în materie de trădare faţă de aliaţii ei cei 
mai sinceri şi mai apropiaţi. 


Capitolul X 

Refacerea militară şi politică din Moldova. Stânjenirea ultimelor noastre eforturi de către Ruși. 

La sfârşitul anului 1916, din cei 600.000 soldaţi combatanți, cu care plecasem la războiu în seara de 
14/27 August acelaşi an, numai a treia parte ajunsese la Siret. Aproximativ 100.000 erau făcuţi prizonieri, 
cam 150.000 morţi şi răniţi în teritoriul ocupat şi tot cam 150.000 răniţi prin spitalele din Moldova sau 
mergând de colo până colo, spre a-şi căuta adăpost în contra intemperiilor vremei. 

Toate diviziile decimate — afară de 4 divizii comandate de generalul Averescu, destul de avariate şi ele, 
care ţineau frontul muntos al Moldovei de jos — primiră ordin să se retragă mai în fundul Moldovei, în scop 
de refacere. Restul frontului până la Galaţi era menţinut de trupe ruseşti, puse întâiu sub comanda generalului 
Saharoff şi mai în urmă sub aceea a generalului Scerbaceff, care a rămas până la încheierea armistiţiului. 

Dintre diviziile noastre de pe frontul Moldovii în cursul iernei 1916/1917, una — cea cu No. 15 — era 
comandată de colonelul trădător Alex. Dim. Stufdza*”, care, prin Ianuarie 1917, în complicitate cu locot- 
colonelul Crăiniceanu, comandantul regimentului 25 de infanterie, şi locotenentul adjutant Costică Wach- 
mann pusese la cale cea mai groaznică şi mai mizerabilă trădare: predarea întregei sale divizii în mâinile 
duşmanului. Manifeste tipărite pe teritoriul unguresc fusesă împărțite în taină ofiţerilor şi soldaţilor noştri în 
scopul de a-i convinge să dea mâna cu Nemţii şi să pornească împreună cu ei împotriva Ruşilor. 

Manifestul, întitulat Chemare!, poartă dată de 27 Ianuarie 1917 şi are următorul text: 

Chemare! 
Eu, colonelul Alexandru D. Sturdza, cu care v'aţi luptat cot la cot, vă trimit următoarea 
vorbă: 


În fruntea voastră vreau să fac o oştire nouă, bine înzestrată cu maşinele războiului şi bine 


5 Fiu al fostului prim-miniatru Dim. A. Sturdza, care trădase pe prinţul Alex. Cuza Vodă, pe prinţul Carol, mai în urmă rege 
al Romaniei (vezi broşura Spionul prusian, făcută de el şi iscălită baronul de Halin), apoi chestia naţională (prin discursul din sala 
Orfen şi atitudinea lui ticăloasă în chestia rentei şcoalelor române din Braşov), colonelul Alex. D. Sturdza era firesc să fie un 
trădător al ţării sale. 

Făcându-şi studiile numai în Germania, Sturdza încă ca sub-locotenent era îndrăzneţ şi atotputernic. Coloneii şi generali se 
plecau înaintea lui şi-l ascultau, ca find băiatul tatălui său şi ginerele ui P. P. Carp. A trecut repede prin toate gradele până la cel 
de colonel. In fond era un ofiţer bun şi instruit. 

Ca director al şcoalei militare de infanterie din Bucureşti a avut în 1915, o purtare scandaloasă şi revoltătoate cu tinerii transil- 
văneni — vre-o 30 la număr — cari intraseră în şcoală în vederea evenimentelor ce aveau să vie. Cu ocazia depunerii jurământului, 
colonelul Sturdza nu s'a sfiit se taxeze de sperjuri pe toti aceşti tineri, cari fuseseră înainte de a veni în ţară, recrutaţi la armata 
austro-ungară. Pentru a-i umili şi ofensa şi mai mult, nedemnul comandant le-a aruncat apoi în fata ardelenilor epitetul de paraziți; 
atrăgându-le atenţia că dacă au fost primiţi în şcoala militară, să ştie că aici nu e azil de noapte”. 

Faţă cu un asemenea limbaj neobicinuit şi cu totul antiromânesc, unii din tinerii ardeleni, cu desgustul în suflet, au părăsit 
imediat şcoala. Aflând şi eu de atitudinea acestui trist personagiu, am considerat ca o datorie să-l zgâlțăi puţin prin ziarul Adevărul 
ca sa atrag atenţia ministrului de războiu. Intr'adevăr, intervenţia mea drastica n'a rămas fără efect. Generalul Iliescu, pe atunci 
secretar general al ministerului de războiu, l'a chemat la minister şi "i-a pus în vedere să adopte o purtare mai cuviincioasă faţă de 
nişte tineri inimoşi, cari au intrat în şcoală purtaţi numai de focul sacru al idealului naţional. Intr'adevăr, din acest moment colo- 
nelul Sturdza a început să fie mai blajin, mai afabil şi chiar familiar, invitând în grupuri pe tinerii transilvăneni la ceaiu acasă la el 
în str. Mercur. Insuşi acest gest dovedeşte licheliemul şi caracterul omului. 

Azi aproape toţi sperjurii şi paraziţii ardeleni ai trădătorului Sturdza dorm somnul de veci, unii pe pământul sfânt al Ardealului, 
alţii prin vagăunile Carpaţilor sau pe câmpia Argeşului şi Neajlovului, căzând vitejeşte pentru eliberarea Transilvaniei şi pentru 
eliberarea pământului scumpei lor Românii. 

condusa de şefi inimoşi. Cu ea vreau să scăpăm ceiace s'a pierdut, să alungăm din ţară pe 
jefuitorul rus şi să facem ca mai repede să ne reântoarcem la vetrele noastre. Ne vor ajuta la 
aceasta acei două sute de mii de prizonieri români, pe care îi voiu scăpa. 
Repede trebuie să vă hotărâți, căci iată cum stăm acum: 
Tara noastră şi oştirea a rătăcit sub conducerea nepricepută a unor capete slabe: două 
treimi din ţinutul ei s'a pierdut, cealaltă treime este prădată de Ruşi. Ei îşi bat joc de ofiţerii, 
de soldaţii noştri şi de sărmanii locuitori; ei necinstesc nepedepsiţi femeile noastre; ei ne răpesc 
ultimele vite, pe care le avem, şi ne-au împiedicat să lucrăm pământul. Averea ţării s'a risipit 
şi înstrăinat. Dacă nu ne hotărâm de pe acum, vom muri de foame cu copii şi nepoți. Ni se pre- 
găteşte pribegia în străinătatea neagră; este vorba ca Armata noastră să treacă Prutul, ca 
guvernul să fugă ruşinos la Kherson, în Rusis, iar celor bogaţi să li se înlesnească aşezarea în 
oraşe depărtate ruseşti, robiţi de legi asupritoare. 
Ai fost amagiţi de cei mari prin cuvinte înșelătoare despre un ideal naţional! Aţi văzut 
cum acest ideal s'a prăbuşit din cauza uşurinţei şi ticăloştei lor. Treziţi-vă şi nu mai credeţi 
minciunile ce vi se spun. Victoria Ruşilor nu ne va scăpa, căci ea nu poate fi. Dispreţuiţi pe 
acei care se încăpăţânează a lega soarta voastră de armate străine, care nicăeri nu reuşesc să 
fie învingătoare. 
Mai bine să mergem cu cei puţini, dar vrednici, cinstiţi şi tari. Lepădaţi-vă de acei ce v'au 
înşelat amar. Aţi jurat credinţă ţarei româneşti, iar nu unor netrebnici, care ne conduc la peire. 
Dacă aveţi încredere în braţul vostru, în mintea şi sfatul meu, veniţi îndată la mine. Vă 
aştept în munţii Vrancei. Veţi căpăta semne de la mine. Voiu libera pe prizonierii noştri. Totul 
este pregătit. Cu ei vom forma o oaste nouă şi cu ajutorul lui D-zeu vom recuceri ce s'a pierdut, 
vom întregi ce s'a stricat şi vom da afară pentru totdeauna pe netrebnicii care ne-au adus în 
starea de azi. 
Treceți fără nicio întârziere cu arme cu tot spre mine. 
Să scăpăm România! Dumnezeu va binecuvânta fapta noastră. 
(ss) Colonel A. D. Sturdza 
Graţie vigilenţei neadormite a generalului Averescu şi bănuielilor întemeiate ce deşteptase în ofiţerii 
francezi de pe front atitudinea scandaloasă a colonelului Sturdza, odiosul complot fu descoperit înainte de a 
putea fi pus în execuţie, grație soldaţitor români prizonieri la Unguri, însărcinaţi cu distribuirea manifestelor 
pe linia frontalui şi care, în loc să le împartă camarazilor lor, au venit cu ele pachet şi le-au predat comanda- 
mentelor diviziilor respective (diviziile I şi XII). Cu distribuirea manifestelor la divizia XV fusese însărcinat 
locot.-colonelul Crăiniceanu, care a fost prins înainte de a le împărţi, mulțumită agerimei colonelului Teodor 
Pirici, comandantul regimentului 15 de infanterie. Trădătorul Sturdza, bănuind că odiosul său plan va fi dat 
pe faţă, fugise de pe front cu câteva zile înainte, dimpreună cu adjutantul său Wachmann, în rândurile duş- 
mane. 


%0 care, în urma înţelegerii cu col. Sturdza, trecuse peste linia frontu- 


Locotenent-colonelul Crăiniceanu, 
lui spre a primi instrucţiuni de la acesta cum trebuia să procedeze, a fost prins la înapoiere. Dat în judecată, 
el a fost condamnat la moarte şi împuşeat. 

Aceiaşi pedeapsă a fost pronunţată, în lipsă, de consiliul de războiu din Bacău şi în contra trădătorilor 


Sturdza şi Wachmann. “Ambii aceşti mizerabili vegeteară azi prin Germania, acoperiţi până şi de disprețul 


60 Locot-colonelul Crăiniceann, înainte de intrarea noastră în acţiune, fusese ataşat militar la Atena. Aici a fost surprins de 
ofiţeri francezi, procurând bidoane cu benzină submarinelor germane, care operau în Marea Egee şi în Mediterana. 

él Const. Wachmann, ful răposatului Ed. Wachmann, fost director at Conservatorului de muzică şi declamaţiune din Bucureşti, 
era director al unei bănci din Salonic. După izbucnirea războiului european a fost prins de Fransezii din Salonic cu spionaj în 
favoarea Nemţilor, arestat şi dus în Franţa, de unde a fost pus în libertate numai după intervenţii stăruitoare din partea guvernului 
Brătianu. 

Nemţilor, care, vorba mult regretatului Caragiale, dacă iubesc trădarea, urâsc pe trădători. 

Îşi poate oricine închipui câtă amărăciune şi revoltă a putut stârni în toate sufletele româneşti din Moldo- 
va — şi fără asta aşa de profund îndurerate — mişeleasca faptă a trădătorului Sturdza şi a celorlalți doui com- 
plici ai săi. 

Intr'adevăr, în Ianuarie 1917 era nespus de înspăimântătoare atmosfera din capitala Moldovei. Trebuia 
să ai inima împietrită sau nesimţitoare ca să nu-ţi scape lacrimi de durere, când, pe lângă toate acestea, mai 
vedeai trecând pe străzile Iaşilor resturile diviziilor noastre decimate, cu căruţe stricate, trase de nişte umbre 
de cai supţi de nemâncare, iar soldaţii livizi de privaţiuni, frig şi mâhnire sufletească, în drumul lor spre cen- 
trele de refacere. Nu odată am fost cuprins de deznădejde la gândul că numai cel A-tot-puternic va mai putea 
face să renască brava noastră armată din August 1916, care dovedise atâta eroism şi dispreţ de moarte în faţa 
unui duşman mai numeros şi incomparabil mai bine utilat. 

Mi se părea că toată mânia lui Dumnezeu se revărsase numai asupra bietei Românii şi că Dumnezeul 
Nemţilor e singurul puternic şi poate pedepsi lumea! La dreptul vorbind, mi-e imposibil şi n'am nici talentul 
ca să descriu în adevăratele-i culori grozăvia suferințelor noastre din iarna anului 1916/1917 în Moldora. 

Nu există durere de orice fel şi ori-cât de adâncă pe care să n'o fi îndurat, nu există jertfe pe care vreun 
popor pe lume să le fi cunoscut, nu există suferinţă pe care vreun neam s°o fi suportat aşa cum a îndurat-o, 
cunoscut-o şi străbătut poporul românesc. 

Pe lângă chinurile morale, de tot soiul, a mai trebuit să vină peste noi o iarnă din cele, mai grele, cu înfo- 
metarea, mizeria fizică şi sufletească, iar ca corolar al acestor izbituri ale soartei noastre flagelul bolilor 
contagioase — mai ales al tifosului exantematic — cu tot cortegiul de nefericiri ce însoțesc o înfrângere mili- 
tară. Peste 100.000 de suflete — soldaţi şi civili — au căzut victima bolilor necruțătoare, a frigului şi mizeriei. 
Numai doctori sau stins vreo 145, făcându-şi datoria pentru patrie. 

Întreb acum: în asemenea condițiuni mai puteam noi oare, cei din Moldova, să sperăm într'o aşa refacere 
a armatei, care să fie în stare, în primăvară, ca să ia o contraofensivă şi să alunge pe duşmani din ţară? 

În descurajarea ce ne cuprinsese, mai ales sub loviturile nemiloase ale soartei, mulţi dintre noi, cei refu- 
giaţi, nu mai credeam decât într'o minune dumnezeiască! 

De altfel — de ce n'aşi spune tot adevărul? — chiar şi în sânul guvernului intrase temerea şi descurajarea. 
Unii dintre miniştri, prea încrezători în amiciţia aliaţilor noştri de peste Prut, erau de părere ca să se trimită 
toată armata spre refacere în Rusia. Se hotărâse chiar ca până şi şcoalele militare să fie mutate în Rusia, la 
Jitomir sau Kamenetz-Podolsk — şi comisiuni româno-ruse alergau pentru fixarea centrelor ruseşti, unde 
urma să fie dusă armata română pentru refacere. 

Din fericire, s'a găsit un om înţelept, care, dându-și bine seama de spiritul ce domnea încă de p'atunci 
— Decembre 1916 — în armata rusă şi peste tot în Rusia, să se opună din răsputeri la trecerea armatei noastre, 
în scop de refacere, peste Prut. Acest bărbat, cunoscător de oameni şi de lucruri, a fost d. Alex. Constan- 
tinescu, ministrul de interne, al cărui punct de vedere a şi triumfat în cele din urmă. Afară de o singură divizie 
de cavalerie, care, din cauza lipsei de nutreţ în ţară, se dusese să se refacă la Bălţi, în Basarabia, încolo toate 
trupele, ca şi şcoalele militare, au rămas pe pământul Moldovei. 

Intro scrisoare, pe care mi-o adresa la Odesa în ziua de 20 August 1917, în toiul glorioaselor şi crânce- 
nelor lupte de la Mărăşeşti, d. Alex. Constantinescu, plin de satisfacţie, mă întreba: 

„Cum rămân acum acei străini şi Români, care, în Decembre 1916, ceream să trecem ar- 
mata peste Prut la refacere? Cu ce spirit moral s’ar fi întors, dacă se mai întorcea? 

„Ar fi rămas îngropată în insuccesele de la început faima vitejească a unui neam, iar la 
sfârşit am fi etalat pe masa verde, nu fapte demne şi mărețe, ci numai lamentările unor suflete, 
care cer milă şi pomană”. 

Câtă mândrie şi câtă dreptate exprimă aceste cuvinte, mai ales pentru cine cunoaşte anarchia îngrozitoa- 
re, pe care a introdus-o revoluţia din Februarie 1917 în toată armata rusească! Intr'adevăr, a fi dus armata 

României, spre refacere, tocmai în cel mai vast cuptor de anarchie, ar fi însemnat a o pierde cu desăvârşire: 
ea sar fi întors adăpată la principiile faimosului pricaz No. 1, dat armatei ruseşti de guvernul provizoriu 
revoluţionar al prinţului Lvoff şi prin care se punea în vedere soldaților ruşi să aleagă comitete de diriguire 
a diferitelor unităţi şi că nu mai uu obligaţia de a saluta pe ofiţeri, adică pe superiorii lor. Graţie acestui pricaz 
nebunesc, a avut loc invaziunea brutală a anarchiei în toate forţele armate ale Rusiei. 

Câteva lămuriri asupra descompunerei armatei ruseşti sunt absolut necesare, pentru ca cititorul să poată 
mai bine înţelege imensul serviciu ce sa făcut armatei noastre prin dispoziţia luată ca refacerea ei să se efec- 
tueze pe pământul Moldovei şi nu în Rusia. 

Într-adevăr, din primele săptămâni ale revoluţiei s”a putut constata o bruscă şi adâncă schimbare în atitu- 
dinea armatei ruse. Oamenii cuminţi vedeau, înmărmuriţi, cum Rusia întreagă mergea grăbită spre prăpastie, 
graţie concepţiei greşite ce se da principiilor de libertate proclamate de revoluţie. 

Pentru soldaţi, toate cuceririle revoluţiei se reduceau la un singur gând: acela de a merge cât mai repede 
acasă. Toate celelalte idealuri de interes general erau literă moartă pentru ei, căci nu le înțelegeau. Este evi- 
dent că, din această cauză, disciplina suferea. Totuşi când unii comandanţi de unităţi se ofereau să ia măsuri 
severe pentru menţinerea disciplinei, ei erau opriţi, ba chiar pedepsiţi. Astfel generalul conte Keller, coman- 
dantul cavaleriei şi un excelent tactician, făcând o asemenea ofertă, a primit drept răspuns punerea sa în 
retragere. 

Zi de zi, sub influenţa articolelor unei prese defetiste şi a discursurilor unor oratori revoluționari, care 
se abătuseră peste tot asupra armatei ca un stol de corbi, soldaţii începură să devină neîncrezători şi apoi iri- 
tabili. Ba, la urmă, sub influenţa discursurilor incendiare şi incoherente rostite în meetingurile de pe front, 
unde se preconiza ura de clase, ei ajunseră într'o aşa stare de nesimţire şi de sălhătecie, care era egală cu 
pierderea definitivă a armalei ruseşti, odată atât de puternică. 

În Petrograd, la două zile după revoluţie, disciplina — baza indispensabilă a unei armate — fu complect 
uitată, iar armata transformată în bande armate periculoase chiar pentru revoluționari, care totuşi nu între- 
lăsară de a întinde starea de spirit din capitală şi la armata de pe front. Şi ţinta aceasta a fost atinsă repede, 
graţie pricazului No. 1 dat de ministrul de războiu Gucikoff, sub presiunea sovietului deputaţilor lucrătorilor 
şi soldaţilor din Petrograd, cu privire la abrogarea părţii celei mai importante a regulamentelor militare în 
ceea ce privea serviciul interior."? Prin acest faimos pricaz, care permitea invaziunea anarchiei în armată, se 
desfiinţa salutul superiorilor, ca şi puterea disciplinară a şefilor, deci însăşi disciplina. Mai mult chiar, se lăsa 
soldaților dreptul de a face comerţ, de a lipsi de la cazarmă fără autorizaţie specială, de a umbla îmbrăcaţi 
civil afară din serviciu etc. 

Ministrul de războiu Gucikoff, descurajat, văzând modul şi iuţeala cu care se întindea răul sub presiunea 
elementelor socialiste înaintate şi fără judecată, îşi dă demisia, lăsând să treacă armata sub conducerea lui 
Kerensky. Acesta, îndată ce ia conducerea armatei, publică, împins de sovietul din Petrograd, ordinul de zi 
asupra drepturilor omului. În acelaşi timp autoriză crearea de organe militare autonome de adininistraţie 
militară, sub forma de comitete de toate felurile. E lesne de înţeles că din acest moment disolvarea armatei 
progresa cu o rapiditate de necrezut! Tribunalele militare, alese de soldaţi, achitau pe capete pentru delicte 
vădite, de exemplu pentru lipsa de la serviciu pe front, pentru indisciplină, pentru insulta superiorului etc. 
Întreaga bază a armatei fu distrusă ca prin farmec. Toţi soldaţii se considerau cetăţeni liberi, iar deputaţii tri- 
mişi din Petrograd pe front, ca să lumineze armata asupra scopurilor revoluţiei, puteau vorbi nepedepsiţi de 
necesitatea de a încheia o pace imediată şi de a intra în tratative cu inamicul, de a arăta inutilitatea războiului 
ete. 

În acest hal lamentabil şi destructiv ajunsese armata rusă, graţie pricazurilor miniştrilor de războiu 


62 Generalul N. de Monkevitz care a luptat pe frontul român, spune ca acest prieaz No, 1 era o copie fidelă a unui pricaz afişat 
la 1905, în gara Krasnoyarsk (Siberia), de către sovietul deputaţilor batalionului III de căi ferate de rezervă, pe vremea războiului 
ruso-japonez. Cu alte cuvinte, boala anarhiei din armata rusă a fost adusă din Manciuria şi datează din luna Decembrie 1905. 

Gucikoft şi Kerensky, graţie activităţii apostolilor socialişti în armată şi influenţei literaturei revoluţionare. 

În Iulie 1917, în momentul când începuse ofensiva pe frontul român, armata rusă încetase de a mai 
exista. Ea se aşemăna cu resturile unei corăbii naufragiate. În loc de soldaţi conştienţi şi patrioţi, redutabila 
armată rusă de adinioară se compunea acum din negustori speculanţi, din răufăcători şi din bande de hoţi în 
toată regula. Aşa se explică de ce grandioasa ofensivă de la 27 Iulie 1917, începută cu atâta entuziasm şi aşa 
mare succes de armata II română în unire cu armata IV rusă, a trebuit să fie oprită brusc, spre marea disperare 
a armatei | română, care aştepta şi ea cu nerăbdare să atace dimpreună cu armata VI rusă. 

Cauza acestei opriri neaşteptate a fost refuzul infanteriei ruseşti din armata VI de a porni la atac. 

Inacţiunea armatei VI ruse a avut consecinţe grave şi pentru armata IV rusă, care s'a molipsit şi ea, atin- 
gândui-se ultimele resturi de bravură. 

Tot greul, toată munca şi toate sacrificiile rămaseră deodată în sarcina trupelor româneşti, al căror patrio- 
tism şi dispreţ de moarte au salvat situațiunea, înscriind cu litere de aur în cartea neamului sângeroasele, dar 
strălucitele lupte de la Mărăşeşti, precum recunoaşte însuşi generalul Monkevitz în volumul său asupra des- 
compunerei armatei ruseşti. 

Din acest moment, armata rusă de pe froatul român nu mai compta nimic din punct de vedere militar şi 
devenise profund supărătoare pentru populaţie. În ce priveşte soldaţii noştri, ei dispreţuiau din convingere 
pe foştii lor camarazi ruşi, care aveau o frică teribilă de ei. Nu putea uita modestul, dar bravul soldat român 
obrăznicia mojicului rus îmbrăcat în uniformă, care venind în ţară se lăuda că vine ca protector, pentru ca pe 
urmă să dea bir cu fugiţii, să dezerteze de pe front, să fure, să lase foc şi pârjol pe unde trecea. Deaceia trupe- 
le române, indignate de conduita incalificabilă a camarazilor ruşi, când îi prindeau, îi tratau fără nici o milă 
împuşcându-i, precum s'a întâmplat la Spătăreşti lângă Fălticeni, la Mihăileni (Dorohoiu), la Galaţi, laşi etc. 

Astfel, pe la sfârşitul lunei Decembrie 1917, odată cu dezagregarea finală a armatei ruseşti, care în No- 
vembre plănuia încă să detroneze pe regele Ferdinand şi să asasineze pe generalul Scerbaceff, comandantul 
suprem al forţelor ruseşti de pe frontul nostru, Moldova fu complect curățată de hoardele ruseşti, care for- 
maseră odată armata temută a Țarilor Rusiei! Numai când se cunosc toate aceste împrejurări, se poate judeca 
câtă înţelepciune şi cât pariotism au dovedit acei bărbaţi politici, care au scutit armata română de periculoasa 
ei refacere în Rusia revoluţionară, ceea ce ar fi fost pe capul României un al doilea dezastru, încă şi mai 
mare, căci ar fi fost ireparabil. Rămasă pe pământ românesc, armata noastră — ce e drept, după o muncă 
supra-omenească — a putut fi refăcută în condițiuni, care au uimit o lume întreagă. 

Intro carte franţuzească, intitulată Alexandre Asiatique datorită prinţesei G. Bibescu, găsesc următorul 
dialog între regele Macedoniei şi pasărea Phoenix: 

— Păsăr'ca mea, îi zice Alexandru, învaţă-mă dacă noi, oamenii, putem să păstrăm în 
sufletul nostru o dorinţă, timp de o viaţă întreagă fără să o satisfacem? 
— Trebuie să vrei să mori şi s-a renaşti din propria ta cenuşă răspunse veselă Phoenix. 

Ei bine, tot astfel, din cenuga ei, s'a renăscut şi brava armată română, căreia i-a fost dat în vara anului 
1917, la Mărăşeşti, să învingă pe teribilul spărgător de fronturi, pe celebrul general Mackensen, şi să acopere 
astfel de glorie un neam întreg, crezut de mulți ca şi desființat. 

Cum s-a operat această minune? Oricât de crude şi mari au fost nenorocirile, care s'au abătut ca un 
uragan nimicitor asupra României în toamna şi iarna anului 1916, totuşi poporul român, cu durerea în suflet, 
nu şi-a pierdut nădejdea şi, oţelindu-şi inima la flacăra celui mai sublim patriotism, s'a resemnat şi s'a pus 
cu puteri îndoite la muncă, ajutat fiind în această operă mare cu inimă, pricepere şi multă râvnă de către 
misiunea franceză în cap cu generalul Berthelot, marele amic al României, care niciodată nu va uita imensele 
servicii aduse armatei noastră de fraţii noştri de sânge şi de arme francezi. 

În asemenea condițiuni, anul 1917 se anunţa în culori mai trandafirii. Înainte de a arăta evenimentele 
anului 1917, se impune un cuvânt asupra politicei interne. 

Războiul mondial găsise la putere partidul liberal. În tot timpul până la intrarea României în războiu, 

naționaliștii şi în special conservatorii de sub conducerea luiTake Ionescu şi Nicu Filipescu, neavând act 
obiectiv decât războiul, s'au abținut aproape de la politica internă. 

În Decembrie 1915, cu ocazia dezbaterilor memorabile de la Cameră, în care desigur punctul culminant 
a fost discursul lui Take Ionescu asupra politicei instinctului naţional, discuţii interne nu s'au făcut. 

Când, după intrarea României în acţiune, au venit ceasurile grele, guvernul Brătianu a rugat pe conserva- 
tori să delege doui membrii, care, deşi fără nicio situație oficială, să ia parte la deliberările consiliului de 
miniştri. Astfel, până la evacuarea Bucureştilor, Take Ionescu şi M. G. Cantacuzino au luat parte la discuţiile 
consiliului de miniştri. 

Se ştie că ei au propus să se aducă în laşi toţi senatorii şi toți deputaţii ca un serviciu comandat. Dar n'au 
reuşit şi mai târziu, la Iaşi, toţi au recunoscut că Take Ionescu şi Mihail G. Cantacuzino avuseseră dreptate. 

În Decembre 1916, în faţa perspectivei de a vedea în Cameră discuţii violente asupra pregătirei războ- 
iului şi asupra conducerei lui, s'a format un guvern naţional de coaliție lberal-conservator, intrând în noul 

următorii conservatori: Take Ionescu fără portofoliu, M. G. Cantacuzino la justiţie, dr. C. Istrati la 
industrie şi D. A. Grecianu la lucrările publice. Astfel s'a asigurat în ochii ţărei şi străinătăţii unitatea polilică. 

Această unitate politică, care ar fi fost de dorit să dăinuiateă şi la conferinţa de pace, în acele zile înălță- 
toare şi de bucurie generală, a fost, fără îndoială, de mare folos ţării. Graţie ei şi muncei comune pentru refa- 
cerea armatei, anul 1917 începea, cum am spus deja, sub cele mai frumoase auspicii. 

După două luni însă a venit, din nenorocire, revoluţia rusă, pe care nimeni nu o aştepta înainte de sfârşitul 
războiului mondial şi despre care mă voiu ocupa pe larg în capitolele următoare. 

La început toată lumea a crezut ca revoluţia va întări sufletul naţional rus. Dar curând s'a văzut că o 
inexplicabilă boală sufletească cuprinsese poporul rus, care nu mai vrea să se bată. 

Până în vară speranţele erau totuşi încă mari. La acest timp am avut, la Iaşi, vizitele ministrului rus de 
războiu Gucikoff, a ministrului francez Albert Thomas, a ministrului belzian Vanderyelde şi a generalului 
american Scott. Tot atunci, prin concursul ambelor partide s'a înfăptuit marea reformă a exproprierei pentru 
darea de pământ la ţărani (2 milioane de hectare) şi a votului universal. 

Curând după aceasta o ofensivă reuşită rusă în Galiţia dădea toate speranţele că războiul se va sfârşi 
repede cu victoria aliaţilor noştri. 

Armata noastră, admirabil refăcută în 15 divizii, mai puternică şi mai războinică decât oricând, sta gata 
să spargă frontul german şi desigur că în puţine zile ar fi fost în Transilvania şi pe malul râului Buzău. Deja 
armata II, după strălucita bătălie de la Mărăşti, împinsese în 3 zile frontul cu 20 kilometri. 

În ceasul în care era să se dea semnalul atacului şi din partea armatei I române şi a armatei VI ruse, a 
venit însă înfrângerea ruşinoasă de la Tarnopol, care a produs defecţiuni şi în rândurile armatei ruse de pe 
frontul român şi care a fost începutul scofâlcirei puterei militare a Rusiei. 


4 


Restul se ştie. La Mărăşeşti şi Oituz, singură brava noastră armată ţinea cu eroism şi cu mare succes 


piept, asalturilor disperate făcute în masse compacte de trupele lui Mackensen şi ale archiducelui Iosif. 
Criticul militar C. T. Robertson se exprimă astfel în ziarul Plain Desler din Cleveland (Ohio) despre 
importanţa rezistenţei Românilor în Moldova: 
„... Dar ca să fi putul cuceri Moldova, ar fi fost, pentru Germani, o victorie aproape incal- 
culabila. O înaintare peste liniile din Moldova s 'ar fi răsplătit din belşug cu prada ce o puteau 


4 În August 1917 acest cabinet, în urma unei crize ministeriale provocată de conservatori suferi următoarea remaniare: d-lui 
Take Ionescu "i-s'a dat vice-preşidenţia consiliului de miniştri; portofoliul industriei a fost încredinţat lui Barbu Delavrancea, 
finanţele lui N. Titulescu, iar D. A. Grecianu şi-a păstrat şi mai departe ministerul lucrărilor pablice. Rămânesu deci în guvernul 
naţional tot 4 conservatori. 

64 În luptele din sectorul Oituzului a luat parte şi contele Tisza, fostul prim-ministru al Ungariei, ca maior de rezerva într'un 
regiment de cavalerie. Teribilul duşman al Românilor a primit şi botezul focului, participând la o luptă foarte virulentă. Ziarul 
Pesti Vaplo scrie: „Ciocnirea a fost atât de putermică, încât până şi ofițerul cu aprovizionarea regimentului a fost rănit. Contelui 
Tisza însă nu i-s'a întâmplat nimic, deşi era totdeauna în frunte.” 

avea. Numai aşa este cu putinţă calcularea valoarei străduinţelor eroice ale armatei române 
pentru civilizaţia întreagă”. 
Cu privire la aceste glorioase şi în veci neuitate lupte cari vor alcătui pagina de aur a vitejiei româneşti, 
d. Alex. Constantinescu, ministrul de interne, îmi scria, la Odessa, următoarele rânduri sublime: 
Iaşi, Duminică, 20 August 1017 
Iubile amice! 


Starea generala aici e tot incertă. Chiar în ultimele zile (la 15 August) au fost defecţiuni 
ruseşti complecte şi la Sud şi la Nord, aşa că dintr 'un moment într 'altul nu ştii la ce să te 
aştepţi. 

O asemenea stare de lucruri nu are alt dar decât a provoca o extremă enervare la toţi şi 
în special la acei, cari au răspundere faţă dr neamul lor. Trăim în speranţa unor zile mai bune 
şi până să le vedem venind, trebuie să suportăm încă mult timp greutatea apăsătoare a 
ticăloşiei altora. 

Ai noştri sunt lei. Luptă cu vigoarea omului conştient, dar deznădăjduit, cu un dispreţ de 
moarte fără seamăn şi când cade mort sau rănit, sunt sigur că gândul fiecăruia este cuprins de 
un dor de răzbunare mai mare faţă de cei dimprejur decâi faţă de duşmanul din ochii lui. Ceace 
au făcut vitejii noştri într 'o luptă îndârjită de o lună, care, ca bătălie, o considerată ca cea mai 
însemnată din toate de pe frontul oriental, este de nedescris. 

În fața frontului, la Mărăşeşti, am ascultat spusa unui sergeni, care a omorât singur trei 
Nemţi, dintre care un ofiţer, şi a târât cu el 9 mitraliere capturate, pe care singur le-a dus la o 
distanță de 200 metri şi de unde, ajutat de 4 soldaţi, le-a adus în mijlocul tranşeelor române. 
Apoi s'au reîntors şi au cărat în mijlocul gloanţelor muniţiile şi, după 2 ore, toate 9 mitralierele 
funcționau încontra posesorilor lor de cu 2 ore mai înainte. 

A meritat darul de 2000 lei ce i-am dat sergentului, iar camarazilor soldaţi câte 500 lei de 
fiecare. Am rugat pe rege să-l facă sublocotencnt, deşi fără condiţii legale, spre a-i putea astfel 
pune pe piept Mihai Viteazul, care nu se dă decât ofiţerilor. 

Prin noi nu vom putea peri. Nu numai că avem soldaţi disciplinaţi şi ofițeri conştienţi, dar 
încă avem lei para lei. Omenirea e uimită. Toată străinătatea vorbeşte de armata noastră şi ne 
telegrafiază admiraţia pentru ea. Cu toate suferinţele trecute de până în Noembrie — şi morale 
şi fizice — cu toate bolile ce au secerat-o, armata noastră a înviat în scurt timp în aşa chip, încât 
a trecut faima lumei. În faptele ei mărețe, putem găsi consolarea suferințelor unei țări întregi. 


Cu cât delăsaţi de toți, la momente grele, suferinţele ne-au fost mai mari, cu atât glasul 
jertfelor noastre va putea striga mai tare, cerând dreptate — şi nu se va putea ca să nu o aibă, 
când durerile noastre sunt încununate de vitejie şi când, cu cât ele au fost mai mari, cu atât 
acelea ale celor ce trebuiau să fie părtaşi concomitenţ, se micşorau. 

Acum Să vedem... sfârşitul. Am credința că va fi bun pentru tabăra noastră. Cu această 
credință am semnat războiul, în ea rămân nestrămnutat. 

Dar când va veni acea zi? Nu o pot şti, precum iar nu pot şti dacă eu o voiu vedea. Cei ce 
o vor apucă însă, dacă vor judeca cu dreptate, vor spune că nu se putea să nu intrăm în acest 
vârtej al omenirei, decât dacă eram o generaţie de ticăloşi, care, pentru a ne desfăta noi în 
linişte, îngropam pentru totdeauna visul unui neam. 


A. Constantinescu. 
Desigur în vremile viitoare, când crivățul rusesc va netezi gropile şi va astupa tranşeele unde au străjuit 

şi sângerat eroii noştri, când pe câmpiile răscolite de obuze va luneca iarăşi plugul păcei şi în lanurile 
proaspete nu vor mai rămâne vestigii ale morţei decât crucile evlavioase ca să binecuvânteze grâul nou al 
brazdei miruite de sânge, ecoul gloriei de la Mărăşeşti va cânta sonor şi triumfal în toate sufletele româneşti, 
chiar şi în cele ale urmaşilor ticăloşilor recenți, răsfrângând proporţiile gigantice ale faptelor dezlănţuite odi- 
nioară, pe care noi le-am trăit prea repede ca să le fi smuls un înţeles şi le-am privit prea de aproape, ca să le 
fi putut măsura.S5 

În clipele măreţe însă când braţul vânjos al oşteanulni român secera moartea năpraznică în rândurile 
duşmanilor uluiți, destrămarea armatei ruseşti progresa în mod vertiginos, graţie anarchiei ce o cuprinsese, 
făcând inevitabilă încheierea armistiţiului. În momentul în care Ruşii au încheiat armistițiu, Românii s'au 
crezut obligaţi să procedeze la fel. 

De atunci însă a încetat înţelegerea dintre cele două partide, care compuneau guvernul naţional. Con- 
servatorii, pentru motive care cu vremea se vor explica pe larg şi pe care storia le va judeca, erau hotărâți 
ca nici într-un caz armata să nu depună armele, ba dimpotrivă să continue a lupta regrupându-şi forțele pe 
aşa numitul triunghiu al morţei şi sub nicio condiție România să nu încheie pace separată, iar pentru a evita 
pacea, cereau ca armata, regele şi guvernul să treacă din vreme în sudul Rusiei, până unde se va putea, şi în 
ceasul, în care dintr'o împrejurare sau alta, lupta nu ar mai fi posibilă, regele, guvernul şi Parlamentul să se 
retragă într'una din ţările aliate, făcând astfel imposibilă încheierea unei păci legale. 

Liberalii credeau dimpotrivă că în anume împrejurări şi în anume condițiuni, pacea separată se impunea. 
Ei însă nu voiau s'o încheie dânşii decât dacă ar obţine consimţimântul aliaţilor, care să rămână totuşi obligaţi 
faţă de România. Dar acest consimţimânt n'a fost obţinut formal niciodată din partea guvernelor aliate. 

În inai multe rânduri, faţă cu noua situaţie creată de defecţiunea rusă, conservatorii au voit să-şi dea 
demisia şi ei n'au rămas în guvern decât fiindcă au fost avertizaţi că odată cu demisia lor se vor retrage şi 
liberalii şi va veni la cârmă generalul Averescu, hotărât să încheie pacea. 

Când, în Ianuarie 1918, a sosit ultimatul lui Mackensen, prin care se dădea României un răgaz de 4 zile 
ca să-şi arate intenţiile ei, spunându-i-se în acelaşi timp că dacă Germania a îngăduit pân” atunci armistițiul 
României, a fost fiindcă spera că timpul făcuse să vină minte la cap oamenilor politici de la Iaşi, criza guver- 
namentală a izbucnit în mod inevitabil. Liberalii voiau să se trimită delegaţi, care să afle condiţiile pacei ce 
ni se propunea de Germano-Austriaci, pe când conservatorii refuzau să participe, prin prezenţa lor în guvern, 
la un început de tratative de pace. 

Astfel guvernul naţional a demisionat pe la sfârşitul lunei Ianuarie 1918 şi generalul Averescu a fost 
chemat la guvern. 

În ultimele săptămâni ale guvernului naţional s”a făcut ocuparea Basarabiei. E bine să se ştie că această 
ocupare a fost cerută de către generalul Berthelot, şeful misiunsi militare franceze, cartierului general român, 
în urma unui demers al ministerului Republicei Moldoveneşti a Basarabiei. 

După puţine zile a venit şi o cerere formală a guvernului basarabean pentru trimitere de trupe, de pre- 
ferinţă Ardeleni. 

Iar nu este fără importanţă să se ştie că, la un moment dat, însăşi Rada de la Kiew a cerut guvernului 
român să trimită trupe româneşti la Kiew, Pultava şi Odessa pentru apărarea acestor oraşe încontra anarchiei 
bolşeviste. Guvernul român a refuzat însă şi atunci Rada s'a adresat Austro-Ungariei şi Germaniei în acelaşi 
scop. Cum se ştie, pacificarea momentană a Ucrainei s'a făcut în urma înaintărei trupelor germano-austriace 
la Kiew, Odesa, Harkow etc. 


Capitolul XI 
Revoluţia rusească 


65 Vezi articolul din România, întitulat Ecoul, de Corneliu Moldovan. 

Una din marile imputări ce se pot aduce regimului autocrat al ţarismului este, printre multe altele, înăbu- 
şirea oricărei tendinţe de eliberare, a oricărei năzuinţe după o viaţă politică şi publică sănătoasă. Rezultatul 
fatal a fost totala lipsa de pregătire politică atât pe timpul absolutismului, cât şi imediat după prăbuşirea taris- 
mului, precum voiu dovedi. 

Ce reprezenta de fapt această viaţă politică şi publică sub vechiul ţarism? Până la 1905, Rusia nu cu- 
noscut niciun partid politic. Erau oameni răzleţi, care aveau păreri liberale, dar care n'aveau dreptul de a se 
grupa în partide politice fără să nu fie imediat decretaţi de ilegali şi surghiuniţi. Erau oameni cu vederi revo- 
luţionare, care îşi duceau viaţa în închisori, iar în rarele momente libere îşi dezvoltau părețile în chip ascuns, 
în mod clandestin. 

Mişcarea din 1905 a dat un quasi-constituţionalism Rusiei şi a format câteva grupări politice. 

Ce reprezentau aceste partide? Partidul octobrist s”a zbătut între principiile constituționale şi ideile au- 
tograte ale lui Stolipin până a fost înghițit de ultimul — şi octobrismul a fost un partid polițienesc discreditat 
în faţa opiniei publice liberale ruse, în cât şeful său Gucicoff, om de mare talent, n'a putut fi ales în ultima 
Dumă, cu tot concursul poliției. 

Partidul naţionalist era un partid curat guvernamental, care trăia din sinecure, şi până şi leaderul lui, 
basarabeanul Pavelake Krupenski* — om de zece ori milionar — a fost găsit înscris în lista poliţiei secrete. 

Singurul partid care îndrăznea să facă o opoziţie mai aprigă şi să iasă din sferele „legale”, era partidul 
cadet şi de aceea P. Miliukoff se şi intitula „opoziţionistul M. S. Împăratului”. 

Toţi aceşti oameni erau ţinuţi însă departe de orice viaţă de Stat. Octovriştii şi naționaliștii formau un 
decor constituţional guvernului absolut; cadeţii erau opoziţia aşteptată ca o nenorocire. 

A trebuit să vie războiul, pentru ca unii din octobrişti, ca Guciltoff, Rodzianko şi alţii şi fie chemaţi în 
diferite comitete ca să lucreze sau să fie învitaţi, ca şi Miliukoff, să-şi dea părerea în chestiile de politică 
externă. Încolo toate aceste partide aveau o existenţă în afară de frământările şi creaţiile guvernului rus, care 
lucra în autocrat. 

Bine înţeles, partidele socialiste în diferitele lor formaţii erau în afară de orice viață politică legală şi 
decretaţi de vrăjmaşi ai ţărei, urmăriți, condamnaţi, suspectaţi, surghiuniţi, spânzurați. Massele nu puteau să- 
şi manifeste voinţa, n'aveau reprezentanţii lor legali decât cu rare excepţii. Țărănimea alegea pe preoți sau 
pe alţi reprezentanţi impuşi. Şi cu toate acestea, massele trăiau o viaţă politică, coceau un crez social, se pre- 
găteau pentru o existență publică. 

Puțin câte puţin se dezvolta în ele credinţa şi conştiinţa că ele, prin ele înşile, vor putea trăi şi se pot dez- 
volta. Lipsa de contact cu intelectualitatea ţărei, lipsa de conducători a vieţei lor politice îi făceau să-şi creieze 
între ei un aparat politic în afară de orice influenţă a păturei culte. 

Este evident că o asemenea viaţă politică, desvoltată la întunerec, fără să fie condusă de bărbaţi intelec- 
tuali liberi, iar nu din puşcării sau din exil, nu putea să aibă decât urmări funeste, întâiu pentru ţarism şi al 
douilea pentru Rusia însăşi. Din această cauză, toată mişcarea socialistă era bazată numai pe ura în contra 
intelectualităţei şi pe respectul numai al muncei brute. Lucrătorul şi ţăranul — iată oamenii, care merită să 
trăiască. Toţi ceilalți n'au ce căuta la prânzul vieţei. 

Primejdia acestei mişcări clandestine şi nesănătoase a fost prevăzută de mulţi socialişti conştienţi. So- 
cialistul revoluţionar Kibalcici, care a luat parte la atentatul comis în contra împăratului Alexandru II, adresa 
din închisoare, în ajun de a fi executat, următoarea scrisoare noului Țar Alexandru III: 

„Prima concluzie practică, pe care se impune s'o tragă oamenii de Stat ruşi care doresc 
binele ţărei lor, va trebui să lase sistemul de urmărire pentru propaganda ideilor socialiste şi 
să dea libertatea presei şi a cuvântului. 

„Majestatea Voastră poate să facă totul pentru fericirea Rusiei. Bazându-vă pe interesele 


66 Acesta este faimosul Krupenski, care dimpreană cu neamţul Schmidt, fost primar de Chişinău, au agitat şi continuă încă să 
agite la Paris chestia Basarabiei, cerând ca să fie înapoiată sub stăpânirea Rusiei, aflată în plină descompunere. 

naţionale şi pe dorinţele poporului, Majestatea Voastră poate face cele mai mari transformări 
politice şi economice, care pentru totdeauna vor asigura libertatea şi buna stare a poporului. 
O singura voinţă, a Majestăţei Voastre, poate face ceea ce în alte ţări se poate căpăta cu lupte 
mari şi vărsări de sânge. În contra împăratului reformator, nimeni nu se va ridica. Un Împărat, 
care ar satisface nevoile poporului său, nu va găsi printre revoluționari decât prieteni. Şi par- 
tidele sociale în loc să facă o operă negativă, distrugătoare, ar face o operă creatoare pentru 
binele patriei lor”. 

Aşa scria Kibalcici în ajun de a fi spânzurat. În aceste cuvinte este un întreg program. Dacă Alexandru 
al II-lea sau Nicolae al II-lea ar fi ascultat de sfatul socialiştilor ruşi şi ar fi dat, treptat-treptat, toate reformele 
necesare, dar mai ales pe aceea principală: libertatea presei şi a cuvântului, ar fi creat demult o viaţă politică, 
care n’ar fi avut nevoie de zguduirile de astăzi. Partidele ilegale, care lucrau pe ascuns munca negativă, mun- 
ca distrugătoare, ar fi devenit partide cu drept de control, ar fi creat oameni de Stat, ar fi stabilit un acord 
între massele populare şi clasa conducătoare şi n'ar fi dus la revoluţia din Februarie 1917, care pare că n'are 
sfârşit, căci lipsesc oamenii cu pregătire de Stat, care să o ducă la o formă creatoare, la o mişcare ordonată. 

Împăratul Alexandru al II-lea s'a mulţumit să pună pe scrisoarea lui Kibaleiei următoarea rezoluţie: 
„Nimic nou! Fantezia unei imaginaţii bolnave şi se observă în tot punctul de vedere fals, pe care se bazează 
toți aceşti socialişti, trişti copii ai patriei”. 

Cum nu a înţeles Alexandru al III-lea vremurile sale, aşa nu le-a înţeles nici Nicolae al II-lea. 

Dacă e cineva vinovat şi cu adevărat de toate ultimele evenimente triste şi dureroase din Rusia, este lipsa 
de prevedere, de bun simţ a foştilor suverani ruşi, mai ales a celor doi din urmă, care au trăit în afară de viaţă 
şi frământările Rusiei. 

Este lămurit deci că nu cu un regim de opresiune ca cel practicat de Țarul Nicolae II, agravat încă de 
influenţa revoltătoare a detracatului călugăr Rasputin şi mai puţin cu miniştri vânduți şi revânduţi ca Stürmer 
şi Protofopoff, cum îi taxează Purişkievici, se putea, la începutul lui 1917, asana o întreagă situaţie politică 
compromisă de o serie de ani şi devenită acum iremediabilă. 

Quos vult perdere, Jupiter dementat sau în româneşte: Pe tine D-zeu vrea să-l piardă, îi ia mai întâiu 
mințile. 

În zadar, convinsul monarchist Purişkieviei striga în Dumă, prin Decembre 1916, ca să audă Ţarul Ni- 
colae: „Lucrurile nu mai pot continua astfel! Trebuie să se termine odată cu influenţele oculte, cu trădătorii 
şi cu scandalurile!” 

În zadar marii duci, care prevedeau apropierea catastrofei, demonstrau Țarului gravitatea situaţiunei, în 
perspectiva exilului! 

În zadar tânărul mare duce Dimitrie Pavlovici, în momentul când pleca în exil pe frontul persan, scria 
vărului său Țarul Nicolae: 

„Dacă eşti neputincios ca să-ţi eliberezi soţia de sub dominaţia persoanelor care o inspira 
în rău, cel puţin fii cu ochii în patru şi ia măsuri în contra înrâurirei constante şi sistematice a 
intriganţilor, care se servesc de femeia ta ca de un înstrument, căci e singura speranţă de a te 
salva pe tine, ca şi tronul şi scumpa noastră patrie de teribilele şi ireparabilele nenorociri ce 
o aşteaptă!” 

În zadar îşi avertiza fiul rătăcit Țarina văduva Maria Feodorovna, în zadar marea ducesă Victoria Chiril 
Vladimiroviei, sora reginei Maria a României, reclama Țarului un regim plin de aer, pentru a scăpa de lugu- 
bra farsă bizantino-rasputino-imperială, căci împărăteasa Alexandra răspundea invariabil: „De 22 de ani sunt 
pe tron, cunosc Rusia şi ştiu că poporul ne iubeşte! Cine o să îndrăznească deci să se ridice în contra 
noastră?” 

Iar în acest timp, guvernul rus cu dictatorul sau Protopopoff — Stürmer căzuse în Novembre — dansa pe 
un vulcan. Ambasadorul Angliei, sir G. Buchanan, luă atunci bărbăteasca hotărâre să prevină personal pe 

Țar de apropierea furtanei, iar Miliukoff, profund înprijorat, declara în Duma imperiului: 

„Ceasul de faţă e un ceas teribil. Noi vedem lupta politică şi socială debordând peste mar- 
ginile stricte ale legalitaţei; vedem reapărând simptomele constatate la 1905. 

„În acest moment un pumn de orbi şi de nebuni încearcă să pună stavilă cursului impetuos 
al torentului, pe care noi, de acord cu ţara, voim să-l menţinem în legalitate. 

„Domnilor, ar mai fi totuşi vreme de îndreptare, dar timpul trece, atmosfera e supra-încăr- 
cată de electricitate şi se simte apropierea vijeliei. Nimeni nu ştie unde şi când se va produce 
explozia!” 

Îndelunga răbdure ajunsese, întradevăr, la ultima limită. Joi, 24 Februarie st. v. 1917, începură să se 
manifesteze la Petrograd primele simptome de agitaţie. Încă de la 23 Februarie, lucrătorii uzinelor Putiloff 
făcură meeting şi declarară greva. La 25 Februarie numai câteva fabrici mai funcționau. Cortegii impozante 
de manifestanți se formară pe strade, cerând pâine! Ei izbutiră să ajungă în centrul oraşului, cu toate măsurile 
şi rezistenţa poliţiei. 

Se simţea că ienicerii ţarismului — cazacii — slăbiseră în entuziasmul şi credinţa lor pentru Tar şi regimul 
său. În cartierele muncitoreşti forțele se organizau şi şefii se ridicau, spre a le conduce. Slăbiciunea celor de 
sus întărea curajul fricoşilor. 

Deşi Protopopoff luase toate măsurile de siguranţă, instalând mitraliere pe clopotniţele bisericelor şi pe 
acoperişele caselor — acestea erau mitralierele promise României! — populaţia declară la 26 Februarie greva 
generală. Magazinele se închid în vederea gravelor evenimente. Dar şi de astădată armata „se lasă” învinsă 
de mulțime, care ajunge iar în centrul oraşului, trecând Neva îngheţată. 

Duminică, 27 Februarie, un ukaz imperial ordonă disolvarea Dumei. Această veste, pe măsură ce se 
răspândeşte, ridică în picioare tot ceea ce nu fusese răpit pân'acum în vâltoarea evenimentelor. 

Un fapt simptomatic se petrece în acelaşi timp: În strada Basseinaia cazacii culcă la pământ cu lovituri 
de sabie pe comisarul de politic al circumscripţiei, care rănise cu câteva minute mai înainte pe un lucrător. 
Actele de insubordonare din partea armatei se înmulţesc. Un caz: Compania a IV-a din regimentul Paul, odi- 
nioară cea mai frumoasa podoabă a gardei imperiale, se revoltă şi face cauză comună cu mulțimea, trăgând 
încontra trupelor rămase credincioase guvernului. 

Duma, împotriva ordinului de disolvare a Țarului, se întruneşte la miezul nopţei de 27 Februarie şi for- 
mează un comitet executiv, însărcinat cu restabilirea ordinei. 

Luni, 28 Februarie, se anunţă ca o zi decisivă. Armata, răsculându-se din ce în ce mai mult, se îndreaptă 
spre palatul Dumei, ca spre noul ei conducător. Se anunţă incendii, au loc scene de războiu civil, mitralierele 
lui Protopopoff funcţionează mai mult ca oricând. Guvernul lui Nicolae II îşi pierde minut cu minut terenul 
de sub picioare. 

În faţa armatelor adunate dinaintea palatului Dumei, deputatul lucrătorilor A. F. Kerensky ia cuvântul 
şi le îmbărbătează. Armata intră în sala de şedinţe, unde diferiţi oratori rostesc discursuri, cerând revendica- 
țiuni pentru lucrători şi expunând teorii sociale, planuri şi programe. În acest timp soseşte la Dumă ştirea că 
palatul justiţiei e în făcări, închisoarea Kresty luată cu asalt, fortăreaţa Petropavlowsk s”a predat, arsenalul e 
devastat şi că comisariatele de poliţie — aceste citadele ale ţarismului — ard ca unse cu gaz! Mulțimea stăpână 
pe oraş lăsa să izbucnească ura sa seculară încontra poliţiştilor, care mai încercau încă să reziste. 

Represaliile mulțimei revoltate fură teribile: agenţii poliţiei erau linşaţi sau închişi, iar armata, care mai 
ținea cu guvernul, era împuşcată. La 29 Februarie, revoluţia era în toiul ei. Regimente întregi se ridicau, ca 
unul, cu steaguri şi ofiţeri în frunte, defilând în faţa Dumei, al cărei preşedinte Rodzianko ştia să găsească 
cuvântul propriu, spre a electriza pe aceşti copii dornici de libertate, care îi strigau: 

— „Dispuneţi de noi, suntem la ordinele voastre!” 

Războiul civil mai continuă şi guvernul, învins, îşi prăpădeşte ultimele cartuşe. Pentru a-i paraliza ul- 
timele-i sforțări, comitetul executiv al Dumei arestează pe membrii şi susţinătorii săi. Ei sunt aduşi pe rând 

la palatul Dumei. Cei dintâiu sunt: Sceglovitoff, preşedintele consiliului imperiului, fost ministru de justiţie, 
şi trădătorul Stiirmer. La urmă de tot soseşte şi Protopopoff, care, văzând pe Kerenski, caută să-i vorbească, 
intitulându-l: Excelenţă! 

La 1 Martie, Rusia respira liber. 

La curte, ca şi la marele cartier general (Stavka) de la Mohilew, se credea la început că nu e la mijloc 
decât o răzvrătire a intelectualilor şi a nobililor, care va putea fi uşor potolită, apoi văzând turnura grandioasă 
a revoluţiei făcută de mulțime, se bănuia ca e datorită foamei şi scumpetei. 

Țarul, care se afla la Mohilew, în urma insistenţei generalului Alexieff, şeful marelui stat major, de a fi 
mai puţin intransigent, precum şi în urma telegramelor Țarinei, prin care îi spunea că „câteva concesiuni sunt 
inevitabile” se hotărî să plece în ziua de 29 Februarie la Petrograd, pentru a avea o explicaţie cu Rodzianko, 
preşedintele Dumei. 

Cum însă mişcarea revoluţionară se întindea şi în afară de capitală, trenul imperial nu putu să ajungă de 
cât până la staţia Malaia Vichera, unde Țarul află adevăratele ştiri asupra situației. Văzând că drumul spre 
Petrograd poate deveni mai periculos, împăratul Nicolae luă direcţia Pskow-ului, spre a se întâlni cu gene- 
ralul Rusky, comandantul armatei de Nord. Aci ajunse în ziua de 1 Martie. 

Țarul declară generalului Rusky că e dispus şi acorde Rusiei un guvern responsabil. Acesta îi răspunse: 

— „Prea târziu, Sire! Decizia Maiestăţei Voastre vine tardiv, azi această concesie este însuficientă!” 

La Petrograd, în ziua de 2 Martie, se formă un guvern provizoriu, compus din 12 membri ai Dumei, cu 
prinţul Lwoff, organizatorul Zemstvo-urilor, ca preşedinte, şi profesorul Miliuhoff la externe, Gucikoff la 
războiu şi socialistul-revoluţionar Kerensky la justiţie. Tot la 2 Martie, Rusky putu să comunice telefonic cu 
Rodzianko. Conversaţia dură 2 ore, dar fără niciun folos, deoarece Rusky nu putu decât să se ralieze opiniei 
generalilor Brusiloff şi Evert care cereau abdicarea Țarului. 

Duma însărcină pe Gucikoff şi Sulghia, membri ai guvernului provizoriu, să meargă la Pskow, spre a-i 
cere Țarului să abdice în favoarea fiului sau Alexis. Țarul refusă însă, spunând că nu se poate deslipi de 
marele duce moştenitor, dar că abdică în folosul fratelui sau Mihail Alexandrovici, ceea-ce şi făcu, scriindu- 
şi abdicarea chiar în tren, în gara Pskow, în noaptea de 2 spre 3 Martie. 

În faţa gravelor evenimente pe care le străbatea, Țarul rămase totuşi aproape neschimbat. El era tăcut, 
dar mânca, bea şi dormea ca de obiceiu. 

Spre a fi mai în siguranţă, el se întoarse la Mohilew, unde se întâlni cu mamă-sa Țarina-Văduvă Maria 
Feodorovna, care venea de la Kiew, ca să-şi vază fiul părăsit, deşi de mai mulţi ani nu-i mai vorbea, din 
cauza intrigelor soţiei sale. 

Din ziua de 3 Martie, generalul Alexieff, şeful marelui cartier-general, nu-i mai adresă Țarului niciun 
raport. 

La 8 Martie sosiră la Mohilew deputaţii Dumei, Bublikoff, Gribunin, Verkinin şi Kalunin, pentru a 
aresta, în numele reprezentanţei naţionale, pe fostul Țar. El se supuse cu resemnare şi acestui demers şi 
despărțindu-se de mamă-sa, spre a se urca în trenul ce-l aştepta sub presiune, fostul Țar auzi din gura ei 
următoarele cuvinte: „i-am spus că Alexandra o să-ţi mănânce tronul şi ea i l-a mâncat!” 

Acel care fusese, timp de aproape 20 ani Țarul tuturor Ruşilor, fu condus la Țarskoe Selo, unde fu arestat 
într'o aripă a palatului imperial. Țarina Alexandra a încercat până în ultimul moment să-şi apere tronul, con- 
siderat de ea ca un ce, de care poporul nu se poate atinge. Rasputin, cauza atâtor nenorociri, îi însuflase 
această credinţă clădită pe nisip. Când 1-se citiră ziarele cu textul abdicărei Țarului, ei nu-i venea să creadă. 
În faţa faptelor îndeplinite, fosta Impărăteasă fu nevoită să se plece, rugându-se de nouii stăpâni ai destinelor 
Rusiei să nu vază într-însa decât o soră de caritate!. 

Spre marea nenorocire a imperiului rus, marele duce Mihail Alexandrovici refuza să primească a se urca 
pe tronul Țarilor până ce nu va fi ales de o adunare constituantă, ceea ce a fost o imensă greşeală, deoarece 
acceptând coroana şi dând imediat poporului toate libertățile, putea să scape Rusia de toate zguduirile şi 

suferinţele ei din urmă. 

Ministrul României la Petrograd, insuficientul C. Diamandi, voia cu orice preţ însă să dea el Rusiei un 
ţar. Avea candidatul lui: pe marele duce Chiril Vladimirovici, cumnatul Reginei noastre, pe care l'a convins 
să meargă la Dumă, asigurându-l că va fi aclamat ca Țar. Omul s'a executat, dar de la Dumă, unde a trebuit 
să antichambreze, s'a întors cu totul umilit, ceea ce are să mulțumească sărăciei de inteligenţă a reprezen- 
tantului României. 

Din acest moment Romanoff-ii“” deveniră suspecți. 


Toată Rusia, mergând cu paşi repezi, voia republică. Adevăratul promotor al revoluţiei a fost poporul 
dimpreună cu armata, iar învingătorul ei socialismul, nici decum Duma. 
Chiar din ziua de 29 Februarie, când s"a putut constata reuşita revoluţiei, pe lângă comitetul executiv al 


S După triumful revoluţiei, întreaga familie imperială fu arestată la Țarskoe Selo şi sub guvernul Kerensky fu dusă în surghiun 
la Tobolsk, în Siberia. Sub regimul de teroare bolşevistă familia Țarului fu transportată la Ekaterinenburg (Siberia), unde în vara 
anului 1918 a fost asasinată în condițiuni, care vor rămâne vecinie o pată ruşinoasă asupra poporului rus. 

Dintr'o anchetă făcută şi publicată de ziarul bolşevist Pravda s'a stabilit că au fost omorâte în total 11 persoane şi anume 
membrii familiei Țarului în număr de 7 şi alte 4 persoane din anturajul lor. 

În calitate de inculpaţi au fost arestaţi 28 de inşi, dintre care trei membri ai sovietului din Ekaterinenburg: Gruşinoff, Yakbontoff 
şi Malutin, iară femei, Maria Apraxina şi Elisabeta Mironoff. Ceilalţi inculpaţi aparţineau gărzei ex-ţarului. Țarul şi celelalte 
persoane au fost impuşcate; însă, după cum se hotărâse, n'au fos chinuiţi. Invulpatul principal, ex-membru al sovietului din Elater- 
inenburg, Yakhontoff, a mărturisit că asasinarea familiei Țarului a fost organizată de el pentru a discredita puterea sovietelor şi în 
interesul Partidului din care făcea parte: socialist revoluţionar stâns. După mărturia lui Yakhontoff, asasinarea lui Nicolae Roma- 
noff a fost hotărâtă încă de la Tobolsk, însă Țarul era atunci prea bine păzit. La Ekaterinenburg, când şefii sovietelor îşi pierduseră 
capul în urma înaintărei Ceho-Slovacilor, Yakhontoff, profitând de dreptul de a prezida comisiunea extra-ordinară, porunci să fie 
împuşcată familia ţarului şi persoanele din anturajul ei. El a mai declarat că a fost martor ocular la execuţiu ei, că este pe deplin 
responsabil, dar el nu e vinorat de jerfirea victimelor, care s”a produs după asasinarea lor. În expunerea sa, acest trădător perfid a 
subliniat răspicat ultimele cuvinte pe care le-a pronunţat Nicolae Romanoff: 

„Poporul va blestema pe bolşevici pentru moartea mea”. 

Ceilalţi inculpaţi, între care şi Gruşinoff şi Valutin, au declarat că nu se îndoiau de trădarea lui Yakhontof, dar că au fost numai 
simpli executori ai ordinelor lui Yakhontoff. 

Pravda adaugă ca, pentru fapta sa, Yakhontoff a fost condamnat la moarte şi împuşcat. 

Raportul generalului Almazoff comunică însă cu privire la această tragedie îngrozitoare următoarele: 

„Țarul Nicolae, cu țarina, cu cele patru mari ducese: Tatiana, Olga, Anastasia şi Maria şi cu țareviciul Alexis se găseau închişi 
într'o casă din Ekaterinenburg, Suita lor, — în care intrau principele Dolgorukoff, principesa Hendrikowa, generalul Tatişcef şi 
profesorul Botkin, — era de asemenea arestată. 

Regimul aplicat acestor deţinuţi, ca şi familiei imperiale ruse, era pur şi simplu sălbatee: Din declaraţiunea unui servitor al 
Țarului — singurul scăpat cu viaţă, prin fugă, — se ştie că împăratul, împărăteasa, cu cele patru fete mari şi cu băiatul lor, locuiau 
ziua şi noaptea o singură odaie mizerabilă, o celulă, fără nicio mobilă şi fără pat. Din bunăvoința foştilor lor supuşi, cei şapte 
membri ai familiei imperiale dormeau toţi la un loc, pe scândura goală a duşumelei, neavând altceva cu care să se învelească decât 
îmbrăcămintea de pe ei. Nu se poate preciza ce li se dedea de mâncare, însă e în afară de îndoială că nimic mai mult decât prea 
puţină pâine şi apă. Batjocurile cele mai de rând erau cuvântul de salutare cu care păzitorii lor li se adresau la fiece moment. 

Trăiau acolo viaţa de cerşetori nemernici, fără să fie cruţaţi de lovituri. 

În vremea aceasta, trupe ceho-slovace înaintau asupra oraşului Ekaterinenburg, care urma să fie părăsit de bolşevici. 

Temându-se că victimele ar putea fi salvate, bolşevicii duseră pe toţi prizonierii lor cu suită cu tot, într'o pivniţă, unde neferi- 
ciţii fură grămădiţi unul peste altul. Acolo, în întuneric, ruşii bolşevici ţinură sfat şi porniseră, intr'o pornire de neînchipuită 
ticăloşie, pagina cea mai mârşavă şi mai neagră din istoria rusească. 

În faţa împăratului şi a familiei lui, fură loviți crunt oamenii din suită — cei arătaţi mai sus — şi apoi pe rând împuşcaţi chiar 
acolo, în pivniţă. Fu întrebuințat revolverul: prea mica depărtare dintre victimă şi călău nu îngăduia întrebuinţarea puştei. Cadavrele 
se grămădiau. 

Tatăl, omul, care fu Nicolae Romanov, şi mama slabă, care fu Țarina, fură de faţă la repetarea, — chiar acolo în pivniţă, lângă 
cadavre, — a unei murdare nelegiuiri: cele patru mari ducese, copilele lor Olga, Tatiana, Anastasia şi Maria, fură din nou necinstite 
de brutele dimprejurul lor, cum erau, zilnic, de vreo două săptămâni, mereu. 

Nimeni n’a putut spune ce făcean în vremea aceasta acolo tatăl şi mama copilelor. 

Sigur este însă că gloanţele, care s'au tras mai pe urmă în aceste fiinţe, prea nefericite, loviră nişte făpturi despre care nu se 
mai poate spune că trăiau... Marea ducesă Tatiana îşi dădea sufletul în spasmuri: un rus o lovi cu patul puştei în cap, sfărâmându- 
i ţeasta. 

Țarul, — despre care servitorul spunea plângând că în toată vremea n'a scos o singură vorbă, ci a privit, alb la faţă, cu ochii 
stinşi — a cerut la urmă o singură bunăvoință: să fie omorât odată cu copilul său, cu singurul lui băiat. Graţia i-a fost acordată. 
Ținându-şi fiul în braţe, gloanţele i-au pătruns pe amândoui aproape în aceiaşi vreme. 

Cadavrele au fost tîrîle şi scoase afară în curte. S'au adunat scânduri şi lemne şi s'a improvizat un rug, pe care au fost suite, 
dându-se apoi foc. E probabil că arderea nu s'a făcut complect. Nişte câini au fost văzuţi umblând pe acolo, după câtăva vreme. 

Servitorul, de care vorbim mai sus şi care, plângând, răscolea grămada de oase, a găsit, într'o bucată din haina marei ducese 
Tatiana o piatră de briliant: era tot ce putuse lua fiica puternicului Țar al Rusiei, temându-se că mâine poate va trebui să-şi cumpere 
ŞI ea pâine...” 

Dumei se formase şi comitelul deputaţilor lucrătorilor şi soldaţilor, care avea de scop să supraveghieze acţiu- 
nea Dumei, bănuită în primul moment de socialişti că vrea să facă o revoluţie politică, iar nu socială, precum 
voiau ei. 

Succesul socialiştilor a fost mult înlesnit din clipa în care marele duce Mihail Alexandrovici refuzase să 
accepte tronul fără votul poporului. 

Nepractici, lipsiți de pregătirea necesară pentru a guverna, visători şi mistici, prea încrezători în bunăta- 
tea omenească, socialiştii urmăreau o republică bazată pe internaţionalism. Bunul simţ câştigă însă teren 
printre câţiva şefi: o ruptură se produce în partidul socialist. Unii, cei mai numeroşi, numiţi socialişti-revo- 
luţionari, având ca şef pe Kerensky, nu mergeau până la extrem; alții, mai puţin numeroşi, intitulaţi social- 
democrați, cu Cehidze în frunte, cereau aplicarea principiilor lui Marx în lumea întreagă! 

Socialiştii democrați s'au divizat şi ei în două tabere: în minimalista (menşevici), care voiau un războiu 
pur defensiv, şi maximalisti (bolşevici), care erau pentru încetarea războiului şi pacea imediată (partidul lui 
Lenin şi Trotzky).58 


Capitolul XII 

Dela revoluţie până la armistițiu 

Graţie regimului asupritor al ţarismului, ca şi starei culturale şi sufleteşti înapoiate în care a fost ținut 
poporul rus, revoluţia rusească s'a înfăptuit mai târziu decât în alte ţări. Alegerea momentului pentru o ase- 
menea profundă zguduire internă dovedeşte mai mult decât orice absoluta nepregătire politică şi socială a 
poporului rus pentru opera nenorocită, la care el s'a înhămat în ziua de 27 Februarie 1917, în cap cu condu- 
cătorii săi. De aci şi numărul enorm de probleme, care se prezintau noului guvern revoluţionar şi Rusiei 
însăşi. 

Aproape peste tot locul revoluţia a avut un caracter politic, de oarece mai toate problemele sociale ruse 
mau fost atinse de vechiul regim şi nu puteau fi cauza răzvrătirei din primele zile ale revoluţiei. În Rusia 
rămăsese nedeslegate o mulţime de chestiuni socială, care în restul Europei găsiseră demult o soluţiune. 

Dar imediat ce revoluţia politică s'a produs, imediat ce împăratul Rusiei a trebuit să abdice şi îndată ce 
fratele său Mihail a abdicat şi el, toate acele probleme sociale au eşit la suprafaţă. Şi nu era posibil să fie 
altfel. Tabloul politic şi social se prezintă astfel în ajunul revoluţiei: administraţia slabă legăturile dintre 
diferitele organe ale Statului anormale, aceiaşi divergență anormală dintre naţionalităţi, clase şi caste. Totul 
avea nevoe de o primenire. Muncă uriaşă! Şi într-adevăr, în prima lună a revoluţiei s'a făcut mai mult pentru 
Rusia decât în timp de 100 de ani de regim autocratic! 

În primul rând s'a dat autonomia Finlandei, contra eliberărei căreia a luptat atât autocraţia. Pentru prima 
oară, Rusia s'a exprimat clar în ce priveşte Polonia. Se desfiinţează toate restricțiunile naționale şi religioase, 
se permite în tribunale, în administraţie şi în şcoli întrebuinţarea altor limbi decât cea rusă. Aurora autono- 
miei naţionale a atâtor popoare luceşte şi la Odessa se pun bazele autonumiei Basarabiei de către un grup de 
ofiţeri moldoveni. În câteva săptămâni se săvârşesc cele mai mari prefaceri politice, la care atâtor milioane 
de oameni le era teamă măcar să se gândească. 

Dar unul din făptele mari ale revoluţiei ruse a fost abolirea pedepsei cu moarte, care nu exista de fapt în 
Rusia decât pentru crimele politice şi în timp de războiu. Dacă însă abolirea pedepsei cu moarte era un act 
de liberalism, ştergerea ei din codul militar — şi încă în timp de războiu — a fost o mare greşeala şi foarte 
curând, însuşi omul care o făcuse, Kerensky, fu nevoit s”o reintroducă pe front. 

Toate aceste mari reforme realizate în câteva zile, precum şi repeziciunea cu care a fost săvârşită răstur- 
narea fostului regim se explică prin antipatia de care s'a bucurat guvernul şi regimul Țarului Nicolae II. 
Această antipatie explică şi deosebirea mare dintre revoluţia franceză şi cea rusă. La 1739, nobilimea france- 
ză se despărţise, în două tabere, una trecuse de partea revoluţiei, iar cealaltă emigra, lupta până la ultimul 
om sau se prăpădea în închisori. 


68 Vezi volumul: Le dernier Romanoff. de Charles Rivet. 

În Rusia nu se vede nimic asemănător. Nobilimea acceptă cu bucurie revoluţia politică. Mai mult chiar; 
pe când în Franţa primii emigranţi au fost membrii familiei regale, în Rusia marii-duci sunt primii care vin 
să salute Duma revoluționară şi să recunoască noul regim. Pe toată întinderea vastului imperiu nu s'a găsit 
un locşor, pe care să se semnaleze „Vandea rusă”. 

Fără vrăjmaşi în interior şi acceptată aproape de toată lumea, revoluţia rusă în primele ei zile şi sub 
forma curat politică, sub care se dezvoltase, ar fi putut să aibă rezultate fericite şi colosale nu numai pentru 
Rusia, dar şi pentru întreaga Europă. 

Dar inamicul din afară era e ameninţare serioasă, din două puncte de vedere. Mai întâiu, Germania, cu 
toate declaraţiile de simpatie pentru detronarea ţarismului, nu putea permite dezvoltarea unei mari puteri 
democratice alături de autocratismul formei sale de guvernământ şi, în al douilea rând, Rusia era obosită de 
războiu. Poporul rus, prin construcţia lui psichică, era departe de popoarele anglo-saxone şi latine, care aveau 
rezistenţa sufletească necesară de a duce un războiu de lungă durată şi el, după 3 ani de luptă, voia pacea. 

Şi în această privinţă, revoluţia rusă diferă mult de cea franceză. La 1793, revoluţia franceză se găsea, 
ca şi cea rusă, în faţa coaliției austro-germane, dar Francezii găsesc puterea de rezistenţă necesară şi în bătălia 
de la Valmy ei reuşesc să îngenunchie pe inamic. 

În Rusia, lucrul se întâmpla pe dos. Intr'adevăr, la 21 Martie 1917, armata revoluţionară rusă suferă 
primul eşec la Stochod, unde două divizii ruse sunt măcelărite aproape complect de Germani. Lupta de la 
Stochod e prima dovada a desorganizărei armatei ruseşti. 

Cu toate declaraţiile formale făcute de guvernul revoluţionar al prinţului Lvoff că revoluția rusă nu poate 
exista cât timp inamicul va fi pe teritoriul ei, că lupta trebuie dusă alături de aliaţi pe viaţă şi pe moarte, ideia 
de pace prinde tot mai multe rădăcini în rândurile armatei. Pe lângă partea psichică, de care-am amintit mai 
sus şi care explică lipsa de rezistenţă a Ruşilor, nu e mai puţin adevărat că greşeli grave s'au comis în această 
direcţie şi de către elementele extreme revoluţionare. 

Odată cu formarea guvernului Lvoff, se formează la Petrograd aşa numitul comitet al lucrătorilor şi 
soldaților. Comitetul acesta are pretenţia de a conduce ţara şi de a pune mâna pe putere. La început modest, 

el refuză de a lua parte în guvern şi trimite pe un singur reprezentant al său, Kerensky, 
ministerului de justtiţie. Comitetul, sau sovietul pe ruseşte, duce însă pe ascuns politica sa de cucerire a 
puterei. 

La câteva zile după revobuţie, ziarul oficios al comitetului, Zsvestia publică memorabilul ordin de zi 
No. 1, adresat armatei şi în care se spunea clar soldaţilor: 

„Nu aveți încredere în ofiţerii voştri: ei fiind burghezi, nu pot avea aceleaşi vederi politice 
şi sociale ca acelea pe care le aveţi voi!” 

Efectul acestui ordin a fost dezastruos, căci el deschidea larg porțile anarchiei în armată. Intr’adevăr, 
flota, compusă din elemente mai răzvrătite, a reacționat imediat şi la Kronstadt şi Vyborg au fost ucişi o 
mulţime de ofiţeri de marină. În restul armatei s’a început lupta în contra Comandamentului, sau organizat 
în fiecare regiment comitete şi anarchia a devenit generală. Armata rusă din ziua aceea a încetat de a mai fi 
o unitate războinică şi reprezintă o massă diformă, amenințând ordinea în Stat. 

În acest interval, la Petrograd soseau refugiații politici ruşi mai din toate ţările lumei. Inainte de a vorbi 
însă de opera, pe care ei au făcut-o în Rusia, socotesc necesar să spun câteva cuvinte de ideile lor în ceace 
priveşte războiul. 

Odată cu dezlănţuirea războiului mondial, socialiştii ruşi sau despărţit în două tabere. Unii susțineau că 
războiul trebuie să fie pierdut pentru Rusia, dacă în această ţară se doreşte o reînviere politică. Ei se intitulau 
porajenţi (învinşi). Alţii susțineau, dimpotrivă, că războiul trebuie să fie câştigat de Rusia, că Ruşii trebuie 
să lupte şi să se apere în contra militarismului german, pentru a vedea triumfând ideile democrate în Rusia. 


© Kerensky, după mamă Adler, în scurt timp după intrarea sa în guvern, şi-a dat arama pe faţă, numind pe un advocat evreu 
membru la Curtea de Casaţie din Petrograd. 

Aceştia se numiau oboronji (apărători). Din primul grup făceau parte Lenin, Trotzky şi chiar Cernoff, viitorul 
ministru de agricultură din cabinetul Kerensky, iar din al douilea Plechanoff, Alexinski, prinţul Kropotkin 
etc. 

Reîntoarse în ţară ambele grupări au început lupta în sensul ideilor lor. Lenin cu un mare grup de socia- 
lişti porajenţi a acceptat să treacă în Rusia prin Germania. Bine înţeles, că Germania le-a pus la dispoziţie, 
cu mare bucurie trenul, deoarece politica lui Lenin îi era cunoscută şi ea ştia bine că îi va fi utilă. 

In curând s'a arătat de partea cui era Rusia. Deşi Plechanoff a fost primit cu multă căldură de massele 
populare, care salutau în el pe marele exilat, care timp de 40 de ani a fost părintele socialismului, iar Lenin 
n'a găsit în primele zile aderenţi, totuşi câte-vă săptămâni — nu mai mult — au fost suficiente ca ideile lui 
Lenin să fie acceptate de massele populare şi de armată. Omul acesta vorbea mulțimei aceea ce ea voia şi 
spre ce tindea: pacea. 

În loc să se ia măsuri ca propaganda anti-războiuică şi anti-militaristă să nu ia proporţii mari şi amenin- 
țătoare, însuşi guvernul revoluţionar mergea în fruntea acestei propagande pentru pace, la început sub o 
formă mai mult sau mai puţin moderată. 

Sovietul din Petrograd adresează către toate naţiunile un apel, în care spune: 

„Noi vom apăra libertatea noastră de orice atac, fie din afară, fie dinlăuntru. Revoluţia 
rusă nu se va da înapoi din faţa baionetelor cuceritorilor şi nu se va lăsa zdrobită de forța 
militară străină. Dar noi apelăm la voi, lucrători şi ţărani! Aruncaţi de pe umerii voştri jugul 
guvernelor voastre, cum am aruncat şi noi autocratismul țarist, refuzaţi să fiţi arma cuceririlor 
şi agresiunilor în mâinile regilor, propritarilor şi bancherilor şi cu toți să ne unim ca să ter- 
minăm acest războiu, care necinsteşte omenirea şi care întunecă zilele de naştere ale revoluţiei 
ruse”. 

Sub presiunea sovietului, guvernul revoluţionar e nevoit să publice actul de la 27 Martie 1917, în care 
declară „că guvernul rus n 'are drept scop domnia asupra altor popoare, că nu vrea să se atingă de drepturile 
lor naţionale, că nu vrea cuceriri de teritorii şi că vrea o pace bazată pe auto-repartizarea naţiunilor”. 

Principiul păcei fără contribuţii şi anexiuni şi cu autorepartizarea naţiunilor este acceptat şi de guvern. 
Totuşi ideia de a lupta alături de aliaţi, ideia de a ajunge la pace prin îngenunchiarea militarismului german 
exista la 27 Martie şi a mai existat încă câtva timp, mai ales între conducătorii burghezi. Ea era acceptată în 
parte şi de Kerensky şi de o bună parte a social-demoaraţiei ruse din jurul lui Plechanoff, dar ea nu era crezul 
majorităţei lucrătorilor şi soldaților, care voiau cu orice chip pacea. 

De unde maximaliştii, în primele zile, duceau o existenţă mizerabilă, refugiaţi în palatul fostei amante a 
Țarului, balerina Kşeşinskaia, ei în curând reuşesc să aibă mare influenţă în sovietul din Petrograd şi în sovie- 
tul sovieturilor (comitetul central al tuturor sovieturilor ruse). 

Aceasta era situaţia primului guvern eşit din Duma imperului în primele zile ale revoluţiei şi care purta 
numele de „guvern provizoriu”. Deşi era autoritatea superioară în stat, el nu se bucura de toată puterea, pe 
care de frică o împărțea cu sovieturile, care pe fiecare zi deveneau mai exigente. 

Prima lună a revoluţiei a trecut foarte liniştită. În Aprilie însă liniştea începe să fie turburată de-a binelea. 
Veşti triste sosesc din interiorul ţări. Mişcări agrare au loc în mai multe gubernii. Ştirile de pe front sunt şi 
mai groaznice: multe regimente refuză să îndeplinească ordinele date, motivând refuzul cu pretextul că n'au 
primit ordinul de la sovieturi. 

Guvernul se simte slab. Massele n'au încredere mai ales în ministrul de războiu Gucikoff şi în cel de 
externe Miliukoff. Primul era acuzat de a fi partizanul vechei discipline militare, iar al douilea că ar fi impe- 
rialist, că ar dori ca războiul să continue pentru a lua Constantinopolul şi că nutreşte idei monarhiste, deoa- 
rece Miliukoft în primele zile ale revoluţiei se declarase pentru o monarhie constituțională. Sovieturile, pe 
de altă parte, nu se mulţumesc a avea în minister un singur reprezentant, pe Kerensky, ci cer intrarea şi a 
altor fruntaşi ai acestor sovieturi. 


Page 102 


Pacostea Rusească 


Faţă cu această stare de lucruri, guvernul este nevoit şi declare „că în vederea chemărei la conducerea 
țării a acelor elemente creatoare şi active ale patriei, care până în prezent n 'au luat parte directă la con- 
ducerea ei, el se reformează”. 

La 5 Maiu, Miliukoff, ia urma unor manifestații de stradă, părăseşte ministerul şi este înlocuit cu Teres- 
cenko, al cărui portofoliu de la finanţe este încredinţat Ini Şingareff. Tot în acel timp demisionează şi Guci- 
coff şi conducerea ministerului de războiu şi de marină trece în mâinile lui Kerensky, care devine sufletul 
noului guvern. 

Noul cabinet se mai complectează cu următoarele elemente socialiste: Perevertzeff — justiţie, Skobeleff 
— muncă, Pieşechonoff-— aprovizionare şi Tzeretelli — poştă şi telegraf. Mai intră în minister şi prinţul Şahov- 
skoi, care este cadet. Din primul minister revoluţionar îşi conservă portofoliile numai prinţul Lvoff, Kono- 
valoff, Manuiloff, Nekrasoff, Godneff şi Vladimir Lvoff. 

Noul guvern face o nouă declaraţie. În ce priveşte politica internă, ea n'are mare importanță, ceace 
denotă că preocuparea principală a guvernului era de a da o satisfacție opiniei publice, care se interesa de o 
chestie mai presus de oricare alta, chestia externă, chestia războiului. Noua declaraţie spunea: 

„Respingând orice idee de pace separată, guvernul pe faţă în pune drept scop căpătarea 
în cel mai scurt timp a păcei generale, care nu va avea ca tendinţă nici domnia asupra altor 
popoare, nici luarea drepturilor naţionale a altor neamuri, nici cucerirea de teritorii, într-un 
cuvânt o pace fără anexiuni şi contribuţiuni, pe principiul autoreparlizărei popoarelor”. 

De aci înainte guvernul acesta, precum şi guvernele care fi urmează vor înota într'o adevărată utopie, 
atât în chestia internă cât şi în cea externă. Autoritatea a slăbit într’atâta, încât ea e condusă de lozincile extre- 
me ale partidelor extreme. Omul care câştigă în autoritate, e Lenin. Această autoritate este încă slabă, dar ea 
creşte pe fiecare zi. 

Să nu anticipăm şi să examinăm pe rând foate evenimentele. 

Ordinul de zi No. 1, noul regulament militar prin care se desfiinţează salutul în armată, se democrati- 
zează oştirea până la punctul că gradele sunt alese, ca şi notele guvernului adresate străinătăţei şi propaganda 
maximalistă care se face peste tot locul, au desorganizat complect armata. Generalul Alexieff părăseşte co- 
mandamentul suprem şi este înlocuit cu generalul Brusiloff. Pe front se începe ruşinoasa operă de fraternizare 
între armatele ruse şi cele inamice, dezertările 1'au proporţii uriaşe, oraşele sunt pline de soldaţi, care se 
dedau negoţului şi furtului. În marină se petrec adevărate acte de sălbătecie. Numeroşi ofiţeri sunt omorâţi. 

O oarecare ordine totuşi se mai menţine încă. Kerensky, care este în fruntea armatelor de uscat şi de 
mare, mai nutreşte oare-cari speranţe în forțele armatei. El crede încă în cinstea poporului rus. Şi fie că farme- 
cul persoanei sau a cuvântului său, fie că într-adevăr armata n'a fost încă complect demoralizată, ici-colo 
sunt semne îmbucutătoare. 

Congresul militar al frontului român, ţinut la Odessa şi la care asistă şi generalul Scerbaceff, numit 
comandant suprem în locul generalului Sacharoff, şi chiar însuşi Kerensky, votează o rezoluţie războinică. 
Iar când consulul francez spune la acest congres că, pentru a se ajunge la pace este o singură cale, adică calea 
victoriei, congresul îi face o manifestaţie furtunoasă. Aceiaşi hotărâre de a lupta o arată şi deputaţii flotei 
Marei Negre, care la congresele din Moscova şi Petrograd apelează la conştiinţa poporului de a lupta pentru 
a învinge, căci victoria va întări succesele revoluţiei ruse. 

Kerensky este atât de încrezător în forțele armatelor sale, în spiritul lor de jertfă şi în entuziasmul lor 
revoluţionar, încât hotărăşte ofensiva în contra armatelor austro-germane. 

În ziua de 18 Iunie, armata rusă ia ofensiva pe frontul galiţian. 

În prima zi de luptă, soldaţii s'au purtat, după spusele comandamentului rus, în chip brav; participanţii 
la luptă însă au mărturisit că avansarea s'a făcut din lipsa de rezistenţă şi că soldaţii ruşi mergeau la atac 
convinşi că nimeni nu li se opune. În seara primei zile de luptă s'a şi dovedit că armata nu mai avea spiritul 
militar, că era o hordă, de oarece soldaţii, după ce s'au dedat la prădăciuni, au fugit în interior, spre a vinde 

lucrurile furate. O avansare în liniile duşmane totuşi s'a făcut, câteva localităţi, ca Haliciul, au fost ocupate, 
dar această înaintare s'a datorat batalioanelor ceho-slovace şi ale voluntarilor, printre cari era şi un batalion 
de femei: batalionul morţei. 

Imediat însă ce forţele germane au apărut încontra regimentelor ruse, ultimele au luat-o la fugă într-un 
mod ruşinos. În câteva zile tot teritoriul cucerit de Ruşi a fost pierdut, iar în câteva săptămâni, după dezastrul 


1° Ruşii au trebuit să evacueze toată Bucovina şi acea parte din Galiţia, pe care trupele rusești 


de la Tarnopo 
o ocupau din 1914, adică din primele zile ale războiului. 

După cum mişcarea revoluţionară rusă din Februarie şi Martie 1917 a forțat partidele politice din Româ- 
nia să se grăbească a se pune de acord în ce priveşte rezolvirea problemei agrare şi electorale, deoarece şi la 
noi se avea încredere în mişcarea ordonată a revoluţiei ruse din prima ei fază, tot astfel dezastrul de la Tar- 
nopol a avut o înrâurire, de data asta dezastruoasă, asupra situaţiei noastre politice. 

Odată cu ofensiva rusă, armata română, admirabil refăcută, antrenată şi înzestrată din belşug cu muniţi- 
uni şi armament, a luat şi ea ofensiva la Mărăşti şi primele zile vorbeau de succese, care vor rămâne vecinic 
înscrise în istoria glorioasă a poporului român. Inimile tuturor însoțeau cu admiraţie brava armată română, 
nădejdi temeinice se deşteptase în toată suflarea românească şi încrederea reînvia în toţi: recucerirea terito- 
riului pierdut din trupul ţărei părea ceva sigur. 

Oprirea ofensivei ruse a trebuit, din motive strategice să pună, din nenorocire, capăt şi ofensivei române, 
Austro-Germanii înțelegând acum că toată rezistenţa este în armata română, au început să atare frontul român 
cu o extremă înverșunare. ŞI atunci a fost sortit armatei române să dea dovada de o rezistenţă, pe care aliaţii 
noştri Francezi au comparat-o cu rezistenţa eroică de la Verdun. 

România s'a ridicat de astă dată în ochii aliaților şi a întregii lumi civilizate ca o serioasă putere vitală. 
Nimeni după luptele glorioase de la Mărăşti, Mărăşeşti, Slănic şi Oituz nu a mai putut nega rolul României, 
ca şi revendicările drepte ale unui popor eroic şi nobil. România, cu preţul a jertfe mari, şi-a înscris un drept 
în istoria revendicărilor ei naţionale. 

Situaţia pentru moment însă a României devenea critică şi, din cauza anarchiei din armata rusă, s'a 
discutat serios chestia evacuărei Curţei, a guvernului şi a armatei chiar. De fapt membrii Parlamentului, după 
recomandaţia guvernului, se şi evacuiază la Odessa, unde sunt trimise şi mai multe depozite sanitare. De 
asemenea refugiații ardelen sunt evacuaţi la Elisabetgrad, Aleski şi Kherson. 

Situaţia din Rusia devenea însă şi mai critică. Maximaliştiis cari au fost contra ofensivei, câştigau teren 
şi mai mult şi în primele zile din Iulie ei încearcă a lua puterea. Pe stradele Petrogradului au loc lupte între 
manifestanți maximalişti şi între armatele credincioase guvernului; regimente întregi, fără consimţimântul 
guvernului, părasesc cazărmile şi manifestează pentru pace şi încontra guvernului. Revolta din Iulie n'are 
însă succes, guvernul Kerensky reuşeşte să înăbuşe mişcarea maximalistă. Se arestează câţi-va conducători 
maximalişti, în majoritate evrei, se dă mandat de arestare şi împotriva şefului lor Lenin, dar acesta se refu- 
giază din Petrograd şi de departe conţinue a dirija mişcarea maximalistă. 

Anarchia creşte şi trebuie luate măsuri atât în armată, cât şi în ţară. Diferite gubernii şi oraşe se declară 
independente de Statul rus. După Kronstadt se declară republică neatârnată oraşul Tzaritzin (de pe Volga), 
apoi oraşele Kazan, Taşkend (din Turkestan) etc. Peste tot locul izbucnesc mişcări agrare; căile ferate ame- 
ninţă cu o greva generală, cerând mărirea salariilor. Mişcările naţionale iau un caracter separatist. Finlanda 
se declară independentă, guvernul provizoriu disolvă Seimul (Camera), dar acesta încontra voinţei guvernu- 
lui, se întruneşte. Ucraina continuă opera ei de ucrainizare şi cere formarea de regimente ucrainiene, ceea ce 
nu putea aduce decât desordine în armată. 

Împotriva tururor acestor mişcări. Guvernul provizoriu trebuia să lupte. Dar o luptă şi mai serioasă avea 
de dus cu sovieturile. Acestea erau în contra guvernului de coaliţie şi nu încetau a cere eşirea din guvern a 


70 După debandada şi retragerea ruşinoasă a trupelor ruse de la Tarnopol, Germanii au pus mâna pe o imensă pradă de războiu 
în muniții, tunuri grele şi provizii. Unii corespondenţi evaluiază această pradă la trei miliarde. 

cadeţilor şi a reprezentanţilor dreptei democrate. 

Dezastrul de pe front, desordinea interioară, mizeria economică şi financiară, opoziţia care se făcea re- 
prezentanţilor burghezi — afară de Nekrasoff şi Terescenko, care, deşi reprezentanţii cei mai tipici ai capitalis- 
mului, erau agreaţi de sovieturi — impun o nouă remaniere ministerială. Prinţul Lvoff părăseşte preşidenţia 
consiliului şi Kerensky ia frânele guvernărei Rusiei. La comandamentul suprem al armatei este numit gene- 
ralul Korniloff. 

Îndepărtarea generalului Brusiloff se face într'un mod aşa de puţin delicat, încât provoacă indignarea 
tuturor. Generalul Brusiloff era acuzat de a nu mai avea încredere în armată şi de'a fi prevăzut dezastrul. 
Opinia publică este însă liniştită şi împăcată prin faptul că noul generalissim al armatelor ruse este un general 
încercat, un om de mare energie, generalul Korniloff reuşind să fugă din lagărul de prizonieri austriac în 
ajunul intrărei noastre în acţiune.” 

Generalul Korniloff n’are nici el încredere în armată, dar are încredere în mijloacele de îndreptare, care, 
aplicate, ar putea salva armata şi existenţa Rusiei. Sub Tarnopol şi în retragerea ulterioară, generalul Korni- 
loff aplică, fără aprobarea guvernului, pedeapsa cu moarte şi ia măsuri de represiune severe, care dau re- 
zultate satisfăcătoare. 

Noul generalissim pricepe că nu sunt suficiente numai măsurile militare, că nu este de ajuns ca frontul 
să fie puternic pentru ca starea de defensivă şi ofensivă a armatei să fie la înălțime — şi el cere reforme în 
interiorul țărei. În primul rând, Generalul Korniloff cere punerea căilor ferate sub comandament militar, el 
pretinde controlul productivităţei fabricelor şi controlul comerţului. Dar mai presus de toate, Generalul 
Korniloff cere ca toate elementele demoerate ale ţărei să ia parte la conducerea Statului şi nu admite un 
guvern uniform socialist. 

In jurul acestor pretenţiuni ale generalului Korniloff se începe discuţiunea în sânul guvernului. Kerensky 
este prea mult prizonierul sovietelor, pentru a lua o hotărâre fără consimţimântul lor. El vrea să înlocuiască 
sovietele printr'un alt organ consultativ până la adunarea naţională (Constituantă), organ consultativ şi legis- 
lativ, care trebuia să pună bazele Rusiei revoluţionare şi a cărui convocare se hotărâse din prima zi a revolu- 
tiei. Cum convocarea acestei adunări ar fi cerut prea multă vreme şi cum cererile lui Korniloff nu puteau 
aştepta, se decide convocarea unei adunări naționale la Moscova, care, pentru moment, era organul consul- 
tativ al Rusiei. 

Adunarea naţională din Moscova este convocată prin învitări personale făcute de guvern. Sunt convocați 
membrii celor patru Dume, reprezentanţii Curţei de casaţie, ai Universităţilor din Rusia, ai barourilor, ai 
consiliilor comunale,” ai sovietelor etc. 

Frumoasă şi impunătoare a fost această adunare, care este ultima în aceasta revoluţie, la care iau parte 
reprezentanţi ai tuturor claselor sociale. Ea este ultima încercare de o apropiere a claselor. Discursurile lui 
Kerensky, ale generalilor Korniloff şi Alexieff, ale bărbaților politici ruşi Miliukoff, Şingareff, Tzeretelli, a 
marilor industriaşi Riabuşinski, Tretiakoff, Kişkin, etc. fac o impresie zguduitoare. 

Rusia este în pericol — acesta e refrenul. Rusia nu mai are armată — aceasta este constatarea făcută de 
generalii Korniloff şi Alexieff, în această adunare. Inamicul, când va voi, va putea înainta şi în curând el va 
încerca luarea Rigei — spune Korniloff. Şi cuvintele lui sunt profetice! 

Adunarea se termină însă, cu toată patetica strângere de mână a reprezentantului muncitorimei Tzeretelli 
şi a marelui financiar şi industriaş Riabuşinski — strângere de mână, care trebuia să reprezinte simbolul unirei 
ambelor clase — cu constatarea că o prăpastie adâncă este între ambele aceste clase. 

În orice caz, adunarea de la Moscova fixează un lucru: necesitatea formărei unui guvern de coaliţie 
dintre elementele socialiste şi cele ale comerţului şi industriei. 


7! Generalul Korniloff a trecut Carpaţii îmbrăcat în haine de soldat ungur, ajungând după multe peripeții la Baia-de-Aramă şi 
apoi la Turnu-Severin de unde a plecat să lupte din nou în Rusia. 

72 Alegerile comunale au avut loc în cursul lunei Iunie şi au dat o majoritate ecrazantă partidului socialist revoluţionar, din 
care făcea parte Kerensky. 

După câteva tergiversări şi discuţii se ajunge la formarea acestui guvern. 

Rezultatul practic al acestei coaliţii este nul, iar rezultatul politic din cele mai proaste. Coaliția exaspe- 
rează elementele extreme ale socialismului, care hotărăsc să lupte cu orice preţ în contra coaliţiei. Maximalis- 
mul ia proporții uimitoare. Sovietul deputaţilor lucrătorilor şi soldaţilor din Petrograd ia o atitudine curat 
maximalistă şi, cu ocazia votărei noului comitet, alege pe Trotzky preşedinte. Cu mici excepţii, întreg biroul 
sovietului este maximalist. 

Nu mai puţin bine stau lucrurile şi în sovietul sovietelor. Şi aci ideia de pace devine obsedantă. Văzând 
că congresul de la Stockholm al socialiştilor internaționali n'a reuşit, deoarece guvernele aliaților au refuzat 
să dea paşapoarte socialiştilor, sovietele vor să impună punctul lor de vedere guvernelor aliate şi să le silească 
a discuta cu ele. Ocazia se prezintă. Pentru Octombrie 1917 se hotărăşte convocarea la Paris a unei conferinţe 
interaliate, la care era invitată şi Rusia. Guvernul nu ştie pe cine să trimită şi în ultimul moment decide să fie 
reprezintat prin Maklakoff, unul din leaderii partidului cadet. Delegatul militar trebuia să fie generalul Alex- 
ieff, care este şi chemat I Stavka (marele cartier general), unde are o întrevedere cu Kerensky, dar generalul 
refuză însărcinarea şi declară ziariştilor. 

— „Eu nu am jucat niciodată cu cărți măsluite şi nu voesc să joc nici de data asta!” 

Într”adevăr, se cerea reprezentanţilor oficiali ai guvernului să aibă o situaţiune caraghioasă. Pe când ei 
trebuian să susţină războiul şi lupta până la rezultatul final, alături de ei se fixase să meargă şi un reprezentant 
al sovietelor, Skobeleff, fost ministru al muncei în cabinetul Kerensky şi din care eşise după formarea noului 
guvern de coaliție cu elementele comerciale şi industriale. 

Skobeleff avea instrucţiuni precise din partea sovietelor. Aceste instrucțiuni erau cea mai monstruoasă 
caricatură a dezideratelor formulate în Martie şi Maiu de către guvernul provizoriu. Instrucţiunile date lui 
Skobeleff uitau cu totul principiul auto-repartizărei naţiunilor, aduceau cea mai mare confuziune în spiritul 
popoarelor în ce priveşte drepturile lor la existenţa națională, se emiteau noui vederi asupra frontierelor şi 
drepturilor naţiunilor. 

Țări care au făcut jertfe enorme, ca Belgia, Serbia, România, Muntenegru, erau uitate sau în loc de a se 
da satisfacție intereselor lor naţionale, li-se ştirbeau şi acele libertăţi pe care le aveau. Intr'un cuvânt, in- 
strucțiile erau fabricate cu scopul ca ideile emise în ele să fie acceptate nu de aliaţi, dar de Germani. 

Imediat a urmat o serie de protestări din partea ţărilor aliate. Ministrul Belgiei la Petrograd a adresat 
sovietelor o scrisoare demnă şi hotărâtă, în care arăta ceace a făcut Belgia pentru civilizație. Ministrul 
Serbiei, Spalaicovici şi consului sârb din Odessa, Tzemovici, au publicat două memorii, care au fost adresate 
de asemenea lui Skobeleff, arătându-i greşeala pe care o fac sovietele uitând drepturile sfinte ale Serbiei, atât 
de greu încertate. Profesorul Massaryk nu mai puţin s'a grăbit să protesteze, în numele poporului ceh, care 
se vedea uitat de democraţia rusă numai ca să reuşească, prin propuneri favorabile blocului german, la o pace 
apropiată. 

Este curios că numai noi, Românii, n'am făcut niciun gest de protestare. Comodul ministru al României 
la Petrograd, C. Diamandi, nu avea nimic de apărat! Sufletul său bizantin nu simţea chemarea să ridice, în 
numele României, glasul în favoarea Românilor din Transilvania şi Ungaria, ale căror drepturi la o viață 
independentă fuseseră doar recunoscute de înşişi aliaţii noştri. Spre ruginea şi durerea noastră, trebuie să 
spun că grupul socialist român din Odessa a fost singurul, care, prin publicitate, s'a adresat cu un protest 
împotriva ignorărei de către soviete a drepturilor României asupa Transilvaniei şi a protestat în contra auto- 
nomiei Dobrogiei, care nu poate fi decât o provincie românească. 

Intru cât gestul grupului socialist român din Odessa, condus de faimosul agent bulgaro-nemţesc dr. C. 
Racovsky, a fost sau nu sincer şi de bună credinţă, nu pot să apreciez. Fapt indiscutabil este că d-rul Racovskv 
a adresat comitetului central al sovietelor din Petrograd, la 26 Octombrie 1917, următoarea adresă de 
protestare: 

Tovarăşi! În instrucţiile date lui Skobeleff. delegatul democraţiei ruse la conferința din 


Page 106 


Pacostea Rusească 


Paris, aţi spus relativ la România următoarele: „România trebuie să fie restabilită în vechile 
ei graniţe, cu obligaţiunea să dea autonomie Dobrogiei, care va fi liberă să dispună de soarta 
ei” 

Social-democraţia română, care se găseşte în majoritatea ei în Rusia în urma persecuțiilor 
guvernului român, crede de datoria sa să facă următoarele declaraţii în această chestiune: 
Chestiunea Dobrogiei se împarte în doua: 1) Chestiunea teritoriului, care a fost ocupat de la 
Bulgari în 1913 şi care se numeşte Cadrilater, şi 2) Vechea Dobrogea. 

În ceea ce priveşte Cadrilaterul, nu poate încape vorba. Pământul, anexat cu forța, locuit 
de o massă compactă bulgară, trebuie să fie restituit statului vecin. Aci nu poate fi vorba nici 
de autonomie, ci numai de retrocedare. 

Dar vechea Dobrogie a fost dată României în urma războiului din 1877 şi în schimbul a 
lor 3 judeţe basarabene, care au rămas libere după anexarea întregei Basarabii în 1812. Ma- 
joritatea populaţiei din această provincie este românească. Minoritatea o formează Turci, Bul- 
gari şi Evrei. Acestei minorităţi trebuie să i-se dea liberă dezvoltare în marginile statului 
actual. Aci nu poate fi vorba de nicio autonomie, ci numai de introducerea unei stări demo- 
cratice largi. 

Mai mult încă, Dobrogea este plămânul României, fără aceasta provincie, care îl deschide 
eşirea la mare, România nu se va putea dezvolta, nu va putea trai. A lua României Dobrogea, 
este acelaşi lucra ca şi deslipirea de la Republica rusă a provinciilor baltice şi ale celor de 
lângă Marea Neagra. 

România ar degenera economiceşte şi politiceşte şi ar cădea sub influenţa statelor capi- 
taliste. 

Luarea malurilor marei, prin autonomia Dobrogiei, ar avea consecinţele, pe care le-ar fi 
avut ocuparea trecătorilor de către Rusia ţaristă. 

Social-democraţia română va lupta din toate puterile ca aceasta să nu se întâmple. E drept 
că populația Dobrogiei a fost şi este sub un regim excepțional de persecuție. Dar pentru acest 
regim nu este vinovat restul poporului român, cum nu poate fi poporul român răspunzător şi 
de oligarhia română, care nu s'a purtat nici cu el mai bine. Eşirea din această situaţie nu se 
va face cu autonomia Dobrogiei, ci cu distrugerea oligarhiei române şi cu introducerea 
regimului republican. 

Dar chestia românească nu se termină aci. Sunt mai bine de 4 milioane de Români sub 
jugul Ungurilor şi Austriacilor. Probabil că a fost o scăpare din vedere că n 'aţi cerut şi pentru 
Transilvania şi Bucovina antonomia şi dreptul de a dispune de soarta lor. Aceasta n 'are nimic 
de a face cu tendinţele imperialiste ale oligarchiei noastre. 

Exprimăm dorinţa ca reprezentanţii democraţiei ruseşti la conferința din Paris să nu uite 
şi aceste chestiuni. 

Toate acestea sunt cerinţele noastre minimale şi temporare, deoarece noi ştim că numai o 
federaţie balcanică va pune capăt intrigilor dinastice, tendințelor imperialiste şi războaielor 
fratricide, cum ştim că numai revoluţia internaţională a proletariatului european va deschide 
omenirei noui drumuri. 

Primiţi, dragi tovarăşi, salutul nostru frăţesc. 

Odessa, 26 Octombrie 1917. 

Dr. C. Racovsky. 

Instrucţiile date însă lui Skobeleff n'au avut cinstea de a fi dezvăluite la congresul interaliat, deoarece 
evenimente din ce în ce mai grave au turburat cu totul viaţa politică şi socială a Rusiei. 
Starea de anarchie, care lua proporţii îngrozitoare, punea pe gânduri pe toţi acei care îşi iubeau ţara. 

Ideia de a salva Rusia era în mintea tuturor. A aştepta era criminal. 

Generalul Korniloff se hotărăşte a acţiona şi cât mai curând. Istoricul întreprinderei acestui ardent patriot 
rus este încă obscur, deşi ultimele destăinăiri făcute de generalul Alexieff, de Savinkoff şi chiar de Kerensky 
permit să se poată trasa în liniamente mari care a fost adevărul în privinţa manifestărei korniloviste. 

Convinşi că numai o dictatură severă va putea scoate Rusia din pericol, că numai o luptă fără iertare 
încontra maximalismului, care devenise agregiv, va putea stinge focarele de anarchie, atât Kerensky cât şi 
generalul Korniloff au fost de acord că trebuie luate măsuri extreme. La această hotărâre s'a alipit şi ministrul 
de războiu Savinkoff, om de mare energie, cu un trecut revoluţionar serios, un om de talent, bun scriitor şi 
care, în calitate de comisar militar al guvernului pe lângă frontul de sud-vest, luase acele măsuri energie în 
contra ruşinoasei fugi de pe front, dimpreună cu generalul Korniloff. 

Vremea cerea repezi măsuri de îndreptare şi cu orice preţ. Între timp se produsese căderea orașului Riga. 
Căderea acestui însemnat punct comercial şi industrial era o lovitură hotărâtoare pentru Rusia. Riga era un 
centru de export de mâna întâia şi ultimele statistice arătau că el făcea concurenţă şi porturilor Mărei-Negre. 
Riga era, după Petrograd, a doua fereastră a Rusiei spre mare, fără de care în marea casă a imperiului nici 
aerul, nici lumina nu vor mai putea pătrunde. 

Pierderea Rigei s'a făcut într'un mod ruşinos. Armatele germane, după un atac de câte-va ore, au pus 
poduri peste râul Dvina în dreptul Ixkiulului. Repeziciunea, cu care a fost trecută Dvina, se explică numai 
cu absoluta lipsă de rezistenţă. Un strateg rus îmi spunea, la Odessa, că peste Dvina, care în locul unde a fost 
trecută are o lărgime colosală, nu sar fi putut pune un pod decât în 14-16 ore, dacă s'ar fi arătat cea mai 
mică împotrivire. Ori Germanii, cum am mai spus, au aşezat podurile în câteva ore, ceea ce denotă absoluta 
lipsă de rezistență. 

Odată Dvina trecută, Germanii au avansat fără nici an obstacol. Armatele ruse au fugit în debandadă, 
fără să lupte. Multe regimente, cuprinse de nebunia revoluţionară, se dau prizoniere cu muzica în frunte, 
cântând Marsilieza, convinse că fac opera păcei. Foarte în curând însă au trebuit să se convingă că Germanii 
nu priveau cu aceiaşi ochi mişcarea revoluţionară şi că au înăbuşit în sânge încercările de revoltă din Riga. 
Pricina represaliilor germane a fost devastarea Rigei de trupele ruse şi de lucrătorii ruşi în ajunul părăsirei 
acestui oraş, căci să nu se uite, dacă Ruşii erau molâi în atacuri pe front, ei erau totdeauna gata şi zoriţi să 
lase foc şi pârjol pe unde treceau. Aşa au făcut în ţară la noi, aşa au făcut şi pe teritoriul lor. Comandamentul 
german, imediat ce a ocupat Riga, a ordonat ca lucrurile furate să fie aduse sub pedeapsă de moarte. Trei zile 
s'a cărat pe piaţa principală a oraşului materialul furat. În asemenea condițiuni, armata rusă revoluţionară a 
înscris în istoria omenirei o pagină din cele mai ruşinoase. 

Militar până în adâncul sufletului, generalul Korniloff a suferit mult de această ruşine a armatei sale. 
Voind să nu ascundă nimic, toate comunicatele sale din acele zile vorbese sincer de decăderea armatei ruse. 

Dar maximalismul, care începe să priceapă unde este adevăratul său vrăjmaş, precum şi mulţi din socia- 
liştii revoluționari, printre care era şi ministrul Cernoff din cabinetul lui Kerensky, simţiseră că în Korniloff 
se ascunde omul care va continua războiul până la victorie, cu riscul chiar de a înăbuşi revoluţia socială. 
Împotriva lui se începe deci o luptă aprigă. Căderea Rigei, în loc să deschidă acestor oameni ochii asupra 
stărei reale din Rusia, le permite să deslănţuie pe faţă o campanie în contra lui Korniloff. Mai întâi comisarul 
frontului de nord îndrăznea să susţină că Korniloff căuta să ponegrească Armata pentru a lua măsuri energice 
în contra ei, publicând comunicate calomnioase pentru armata rusă, care s'ar fi purtat, în chip eroic în faţa 
Rigei. Erau foarte interesante contrazicerile dintre comunicatele generalissimului şi acele ale comisarului 
frontului. Primul arăta laşitatea oamenilor, pe când al douilea făcea din ei nişte eroi. 

Jocul acesta nenorocit a servit mult cauza maximalismului, care a luat în mâinile sale conducerea su- 
fletească a armatei. 

Korniloff, fiind omul faptelor şi dându-și socoteala că ar fi o crimă a aştepta urmările acestei situaţii 
intolerabile, s’a hotărât să facă o lovitură de stat. Aflând că, la Petrograd, maximaliştii pregătesc o încercare 

de a pune mâna pe putere, generalul Korniloff îşi îndreaptă armatele credincioase lui contra Petrogradului. 
Generalisimul era convins că lucra de acord cu Kerensky, care acceptase în totul planul generalului şi al 
ajutorului de ministru de războiu Savinkoff. Armatele lui Korniloff ajung aproape de Petrograd. Ele sunt 
conduse de generalul Krimoff, un distins ofiţer. Petrogradul era în aşteptarea evenimentelor hotărâtoare. 

Dar deodată Kerensky face o schimbare de front. El acuză pe Korniloff de trădare, îl îndepărtează de la 
comandamentul suprem şi ia el singur asupră-şi această grea sarcină, dând ordin armatei din garnizoana 
Petrogradului să pornească încontra armatei lui Korniloff. Savinkoff, numit în ajun guvernator general al 
Petrogradului, este scos din slujbă, iar generalul Korniloff este acuzat de Kerensky de a fi voit să pună mâna 
pe putere. 

Omul nefast, care în momentul decisiv a împiedecat pe Kerensky de a merge alături de generalul 
Korniloff, care îi garanta ordinea şi liniştea în ţară, a fost, după ziarul socialist Kiewskaia Misl, ministrul 
Nekrasoff. Acest ziar spune că Kerensky, într'un raport al său asupra activităţei sale, declara că este vinovat 
în faţa lui Korniloff şi geniul rău al lui a fost ministrul Nekrasoff. De altfel, din primele zile s'a vorbit că 
apelul către naţiune n'a fost scris de Kerensky, ci de Nekrasoff, care a fost cauza nereuşitei întreprinderei lui 
Korniloff, singura care ar mai fi putut salva națiunea rusă. 

Mişcarea kornilovistă eşuând, generalul Korniloff este arestat şi trimis la Bihow. Tot odată cu el sunt 
arestaţi şi comandanții frontului de sud-vest şi apus, care au fost solidari cu el. Lichidarea afacerei o ia gene- 
ralul Alexieff, care însă, după ce primeşte din mâinile lui Korniloff comandamentul şi îl trece în mâinile lui 
Kerensky, părăseşte el însuşi marele cartier, deoarece văzuse toată urzeala de intrigi, care se ţeseau în acest 
focar de minciuni ŞI provocaţiuni. 

Mişcarea kornilovistă era simptomatică. Ea nu putea să rămână fără urmări. Miniştrii socialişti nu mai 
pot, în cabinetul Kerensky, sta alături de burghezii democrați, care simpatizau gestul generalului Korniloff. 
Din minister ies Cernoff, Avksentieff şi alți socialişti. Miniştrii burghezi nu cred nici ei posibil să mai 
rămână, căci sovietele țipau că sunt contra-revoluţionari şi kornilovişti. O nouă criză ministerială are loc şi 
guvernul, timp de două săptămâni, este condus de micul cabinet, adică de cinci miniştri: Kerensky, Nekra- 
soff, Terescenko, Nikitin şi Pieşechonoft. 

Guvernul se găseşte în faţa unei stări de lueruri nedefinită şi anarchică. Situaţia se agravează pe zi ce 
trepe. Deşi de la Riga până la Petrograd este o distanţă colosală pentru ca armatele germane să poată încerca 
să meargă, într'acolo, totuşi flota germană ar putea forţa golful finlandic. In marina rusă nu se poate avea 
încredere. Marinarii din Kronstadt cer darea în judecată a lui Kerensky, pentru că acesta i-ar fi calomniat. 
Într-adevăr, Kerensky într”un discurs al său se îndoia dacă Kronstadtul va rezista atacului german. 

În Finlanda, mişcarea maximalistă ia proporţii îngrozitoare. Din nou asasinate de ofiţeri şi revolte de 
soldaţi. Toată Rusia este intr'o stare de anarchie prevestitoare de dezastru. Revoltele agrare iau proporții 
uriaşe. 

În această stare haotică se iveşte pe deasupra şi greva căilor ferate. Trebuie să insist asupra acestei greve, 
căci ea a fost prilejul a noui şi dureroase evenimente. Căile ferate aveau, ce e drept, o situaţie precară în 
Rusia. Ultimele evenimente înrăutăţise această situaţie. Fuga soldaţilor de pe front, lipsa de combustibil, 
reducerea mişcărei şi lipsa de vagoane, supraîncărcase activitatea acestor modeşti funcționari ai Statului. Dar 
pretenţiile lucrătorilor şi funcţionarilor ceferişti erau aşa de mari, încât statul nu putea rezista. Căile ferate 
cereau ca să li se mărească budgetul cu trei miliarde de ruble! 

Bine înţeles, suma nu era prea mare pentru moment. Când se ia în vedere că, pentru 6 până la 8 ore de 
muncă, salariul mijlociu în Rusia varia între 25 şi 50 ruble pe zi, se înţelege că dacă s'ar fi plătit lucrătorii 
căilor ferate în proporţia restului lucrătorilor din Rusia, cele 3 miliarde abia ar fi acoperit salariul lor.” 

Kerensky un poate satisface cererile ceferiştilor şi greva ţinu trei zile fără a căpăta satisfacția cerută. 


% La Tzaritzin, cam în timpul grevei căilor ferate ruse, a izbucnit şi greva încărcătorilor din port, care câştigau la 250 ruble pe 
zi şi totuşi nu erau mulţumiţi! 

Lucrul acesia nu l'a iertat personalul căilor ferate şi, la prima ocazie, comitetul ceferist a ştiut să se răzbune! 

Anarchie, grevă, sărăcie şi mai presus de toate războiu! După ce Germanii se liniştiseră cu ocuparea 
Rigei şi se părea că se vor opri aci, după ce din Petrograd au fost evacuate o parte din bogăţiile capitalei şi, 
faţă cu timpul înaintat, se credea că Germanii nu vor mai ameninţa capitala şi evacuarea Petrogradului se 
oprise, noui evenimente militare se produc. 

Germanii atacă insula Oesel de la gura golfului Riga. 

După o luptă de câteva ore, insula este ocupată. Câteva zile în urmă este ocupată şi insula Dago şi 
trecătoarea Moon-Sund. Şi de data aceasta, ca şi la Stochod, Tarnopol şi Riga, se constată lipsa complectă 
de rezistenţă a armatei ruse. 

„Nu mai ezistă armata rusă!” — a exclamat generalul Brusiloff la congresul naţional din 
Moscova şi întradevăr armata rusă nu mai exista... 

„Cu artileria şi submarinele, pe care le poseda Rusia — scria nu strateg rus — nu s'ar fi 
putut să se apropie niciun vas de războiu german de insulele acestea şi orice flotă, care s'ar fi 
apropiat, ar fi pierdut jumătate din numărul ei înainte de a depune un singur soldat. Germanii 
au ocupat, insulele în câteva ore, fără pierderi serioase. Baterii întregi s'au predat, fără să 
tragă un singur foc”. 

Dezastrul de la Oesel şi Dago punea iar pe tapet chestiunea evacuărei Petrogradului şi punea tot odată 
şi chestiuni mai serioase, ca chestia continuărei războiului sau a păcei. 

Congresul de la Moscova nu dăduse nimic, iar Adunarea naţională nu putea fi convocată, neprocedându- 
se încă la alegeri. Guvernul avea însă nevoe de o putere consultativă, căci singur nu mai ştia ce să facă. 

Sovietele, după cum am arătat, erau îmbibate de spiritul maximalist. Sovietul din Petrograd era curat 
maximalist iar conducătorul lui era Leon Braunstein Trotzky. Sovietul general era în contra guvernului. 
Cernoff, după ce părăsise guvernul, în care avusese un rol foarte suspect şi provocase revolta tutulor acelora 
care voiau continuarea războiului, căci vedeau în aceasta mântuirea Rusiei, reluase în soviete politica lui 
anti-guvernamentală şi în special contra lui Kerensky.” 

Sovietele voiau un guvern pur socialist, un guvern pacifist. Sovietul din Petrograd era mai categoric, el 
cerea pacea cu orice preț şi era încontra evacuărei Petrogradului. 

Atunci a apărut ideia unei Adunări naţionale în care ar predomina elementul democrat. Adunarea de la 
Moscova a fost astfel ticluită, încât majoritatea o aveau elementele censitare, ceea ce nu exprima, după so- 
viete, voinţa naţională. Noua adunare, care trebuia să fie nu numai consultativă şi de scurtă durata, dar şi 
legislativă şi prin urmare de mai lungă durată, trebuia să funcţioneze până la Adunarea naţională, care se 
hotărâse a se convoca pe la sfârşitul lunii Novembrie, dar ale cărei alegeri nu au avut loc nici până azi! Noua 
adunare trebuia să poarte numele de Ante-parlament. 

Convocată în grabă, adunarea din Petrograd era compusă din reprezentanţii sovietelor, cooperativelor, 
sindicatelor muncitoreşti şi ai diferitelor partide politice democrate, dar cu predominanţa elementului lucră- 
tor şi soldăţesc. De fapt, Ante-parlamentul era sovietul general, plus câteva elemente democrate moderate. 
Ante-parlamentul avea un rol mare: el trebuia să decidă de soarta Rusiei, el trebuia să fie baza de rezistenţă 
a guvernului. Da, din prima zi, el a dat proba lipsei celui mai elementar bun simţ politic. 

Chestiunea primă, care i-a fost pusă, a fost accea a reorganizărei guvernului. Ce fel de guvern era necesar 
Rusiei: un guvern de coaliţie cu elementele burgheze, cu reprezentanţii comerțului şi industriei sau un guvern 
curat socialist? Chestiunea părea simplă. Dar elementele disparate, nepricepute în chestiile politice, n'au 
putut sesiza chestiunea în toată lărgimea ei şi votul Ante-parlamentului a fost unic în istoria parlamentară. 


74 Am relevat că Cernoff a fost din partidul acelora care voiau înfrângerea Rusiei. Reîntors în Rusia, el a negat aceasta şi aşa 
a ajuns ministru. Totuşi, chiar fiind ministru, Cernoff a continuat politica sa de înfrângere. Intr'un consiliu de miniştri, în care 
generalul Korniloff voia să facă destăinuiri de ordin strategic, Kerensky şi Savinkoff lau întrerupt, nelăsându-l să vorbească, iar 
după şedinţa consiliului i-au explicat generalului că nu era bine să vorbească de planuri secrete de strategie în faţa lui Cernoff. 

Prima zi de vot respinge ideia coaliţiei. Biroul Ante-parlamentului pricepe non-sensul acestui răspuns. 
Țara e în imposibilitate de a fi condusă numai de socialişti, ţara e prea legată de clasa burghezo-capitalistă 
ca să nu se ducă în prăpastia ruinei şi distrugerei, acceptând o politică demagogică — şi în urma unui discurs 
al lui Tzeretelli, care este capul cel mai sănătos al socialiştilor ruşi, Ante-parlamentul revine şi chestia se 
pune din nou la vot. De data aceasta, votul e şi mai curios. Se votează că e necesar un guvern de coaliţie, dar 
fără cadeți, care sunt anti-revoluţionari; se votează că e necesar un guvern cu reprezentanţii burgheziei, iar 
când ambele aceste deziderate sunt unite într'o singură propunere, ea este respinsă. 

Chestiunea rămâne cu chipul acesta nedeslegată. Totuşi guvernul de coaliţie se formează şi în el intră 
Kişkin, Tretiakoff şi alți reprezentanţi ai comerţului şi industriei ruse alături de elementele socialiste. 

Ante-parlamentul ca şi congresul de la Moscova nu vor rămâne în istoria revoluţiei ruse decât ca exem- 
plul unor adunări, în care s'au vorbit lucruri frumoase, dar nu s'au luat niciun fel de hotărâri serioase. Şi 
lucrul nu e de mirare. 

Revoluţia, din politică cum era în primele ei zile, luare un caracter pur social. În faţa masselor schimba- 
rea de regim nu însemna nimic. Oamenii, câţi contrinuiseră la crearea noului regim, nu însemnau nimic dacă 
ei nu veneau cu lozinci, în care principiile sociale cele mai largi să-şi ocupă locul. Toată lupta politică se 
concentrase în jurul ideilor sociale. Pământul să fie al ţăranilor, fabricile ale lucrătorilor, totul al fiecăruiu şi 
fiecare stăpân pe toate! 

Acesta era idealul social al mulţimei. 

Nu putea prin urmare nici congresul de la Moscova, nici Ante-parlamentul să aducă ceva bun atât timp 
cât el trebuia să urmeze o politică de stat, o politică de ordine, o politică consecuentă cu forma încă înapoiată 
a Rusiei. 

Massele muncitoreşti şi soldaţii erau târâți de şuvoiul ideilor maximaliste. Pretenţiile masselor sunt aşa 
de amenințătoare, încât guvernul trebuie şi cedeze şi să elibereze pe unii din corifeii maximalismului arestaţi 
după evenimentele din Iulie. Armata este de partea maximaliştilor care singuri au drept lozincă în chestia 
războiului: ideia de pace imediată. 

Guvernul Kerensky pierduse ocazia să pună frâu acestor pretenţiuni şi ameninţări. Korniloff era arestat 
şi ideia lui compromisă. Nu ştiu dacă a înţeles sau nu Kerensky că situaţia lui e pierdută, dar în ziua de 24 
Octombrie (1917) el vine în Ante-parlament şi cere consimţimântul acestuia de a lupta în contra maximalis- 
mului, care pregătea o revoltă de stradă cu scopul de a pune mâna pe putere. Discursul lui Kerensky a fost 
cântecul lebedei al acestui tribun, care a ţinut fixată asupra lui atenţia întregei lumi timp de 8 luni şi care a 
făcut atâta rău nu numai Rusiei, dar întregei lumi democrate. 

Nu am destule elemente ca să judec dacă Kerensky a fost un farsor sau un om cinstit în politica lui. Mai 
curând înclin a crede, judecând după uşurinţa cu care trecea de la o idee la alta, patetismul cu care vorbea, 
lipsa de prevedere, de judecată şi de bun simţ, care în atâtea rânduri l-au făcut să piardă situaţii create, mai 
curând zic că Kerensky a fost mai mult un om cinstit. În judecata bărbaţiior politici ruşi trebuie totdeauna 
luată în seamă partea curat națională a ideilor lor. 

Nu trebuie să se uite că Rusia a trăit într-o atmosferă de tiranie, dar şi de misticism religios. Ca şi Fran- 
cezii în ajunul revoluţiei, Ruşii au fost hrăniţi cu ideile lui Tolstoi, Vladimir Solovieff, etc. idei umanitariste 
în genul ideilor lui J. J. Rousseau. Pentru filosoful rus, ca şi pentru filosoful genevez, omul este bun, legile 
sociale sunt rele: aduceţi o îndreptare în aceste legi şi omul va fi liber! 

Ei bine, Kerensky a fost îmbibat de acest umanitarism grotesc. Din ziua, în care, ca ministru de justiție, 
deschidea largi porţile închisorilor, nu numai pentru condamnaţii politici, ci şi pentru criminalii de rând, 
spunând puşcăriaşilor; „Vă dau libertatea, fiţi cinstiţi!”, se putea vedea că omul acesta nu era croit pentru a 
conduce un popor. 

De altfel, tot restul activităţei lui este o serie întreagă de greşeli de felul acesta. El dă libertăţi nebuneşti 
soldatului, el lasă la judecata soldatului să aleagă dacă trebuie să lupte sau nu, ba într'un discurs al său, ţinut 

soldaților, le spune: 
„Oare numai cu cnutul trebuie să fiţi împinşi la războiu? (Conştiinţa voastră de oameni 
liberi nu va fi suficientă? ” 

Naivitatea acestei întrebări arată cât de puţin cunoştea oamenii acest tânăr visător, care credea că este 
de ajuns să vorbeşti de conştiinţa unui om, pentru a-l face să accepte şi ideia de moarte pentru un ideal. 

Cu o asemenea mentalitate, era imposibil ca Kerensky, ajuns un moment conducătorul Rusiei, să nu dea 
de mal democraţia rusă abia născută şi să nu facă tot răul ce se putea face popoarelor mici, care şi-au legat 
soarta de odinioară atât de temuta putere a colosului de la Nord! 

Kerensky a îngropat pentru multă vreme ideia că massele se pot conduce cu vorba şi cu convingerea şi 
a lăsat în conştiinţa multora ideia că tot forţa numai poate impune respectul legilor sociale, fie şi cele mai 
liberale. 

Guvernarea lui Kerensky, lipsită şi de energie şi de experienţă, nu putea să se termine decât cu înlătu- 
rarea lui şi cu triumful ideii de pace, care a condus repede la încheierea armistițiului cu Nemţii, după cum 
voiu arăta în capitolul următor. 


Capitolul XIII 

Guvernul maximalist 

Armistițiul şi pacea de la Brest-Litowsk 

Imprejurările extrem de grave, pe care le străbătea Rusia, n'au putut totuşi scoate la suprafaţă, din toată 
populaţia ei de peste 160 milioane locuitori, omul providenţial, care s'o conducă şi s'o salveze de pieire. Se 
tot credea că o să răsară, din zi în zi, un Napoleon, dar el nu se ivea deloc. 

Precum am dovedit, Kerensky nu era la înălțimea enormei sarcini ce-şi luase pe umerii săi neexperi- 
mentaţi. Germanii ştiau foarte bine acest lucru şi ca unii, care cunoşteau până în cutele cele mai adânci 
sufletul fragil, misticismul, ca şi slaba organizaţie de stat rusă, au făcut totul, uzând de tot şi de toate, spre a 
desorganiza din fundament armata rusă şi a constrânge astfel Rusia la o pace separată. 


75 servea de 


Întinderea maximalismului, conştient şi metodic sprijinit prin toate mijloacele de Germani, 
minune scopul urmărit de Germania: sporirea nemulțumirei masselor populare şi muncitoreşti încontra 
guvernului Kerensky, care era pentru continuarea războiului, alături de aliaţi, până la victorie sau până la 
posibilitatea încheierii unei păci onorabile. 

În seara de 5 Octombrie 1917, Lunaciarski, unul din şefii maximaliştilor, declara intr'o conferinţă, ţinută 
în sala „Circului modern” din Petrograd, „că Rusia vrea pacea şi o va avea”, că maximaliştii „vor aresta 
guvernul provizoriu”, fie la Petrograd, fie la Moscova, unde avea intenția să se mute, şi că maximaliştii „nu 
vor plăti datoriile fostelor regimuri, pe care le vor ignora”. 

Intr'un interview, acordat ziarului L'Entente (de la 20 Oct. 1917), un alt leader maximalist făcea urmă- 
toarele destăinuiri relative la asaltul maximalist ce se pregătea pentru a pune mâna pe putere: 

„Ziua de 20 Octombrie va fi calmă, cu toate temerile presei burgheze. Noi vom descinde 
în stradă la 25 Octombre. În ceasul în care congresul sovietelor, întrunindu-se la Petrograd, 
va forma Parlamentul revoluţionar, pe care ne vom sprijini. Lupta va fi teribilă şi fără cruţare, 
uzând de toate forțele noastre până la sfârşit. Sunt în măsură Să-ţi afirm că toate şansele de 
succes sunt de partea noastră. 

„După căderea guvernului provizoriu, incapabil de a rezolvi dificultăţile momentului, noi 
vom proclama dictatura proletariatului. Un minister, a cărui listă este deja alcătuită cu Lenin 
şi Trotzky în frunte, va avea sarcina să scoată ţara din impasul în care se află. Bazându-se pe 
soviete, noul guvern nu va semna o pace imediată, contrară idealului nostru revoluţionar. Vom 


75 Ziarul englez Th. Russian Daily News din Petrograd afirmă că Puterile centrale au cheltuit cu propaganda şi corupţia în 
Rusia aproximativ două miliarde de ruble, în mare parte bani fabricaţi în împrimeriile germane. 

declara însă un armistițiu imediat pe toate fronturile ruseşti, pentru a face să înceteze această 
teribilă măcelărire. Astfel vom putea realiza de îndată marile reforme sociale, pe care le pro- 
iectăm şi printre care figurează în prima linie trecerea pământului la ţărani. 

„Totodată vom aduce la cunoştinţa Germaniei şi a aliaţilor condiţiile unei păci într adevăr 
democratice. Dacă vom fi trataţi cu un refuz din partea Germaniei, atunci vom proclama răz- 
boiul, războiul revoluţionar până la sfârşit, în numele idealului nostru. Poporul va şti atunci 
pentru ce se bate şi nu va merge, ca azi, la abatoriu, pentru ca capitaliştii, avizi de sânge, să- 
şi construiască, cu averile lor îngrămădite, palate, a căror fiecare piatră reprezintă cadavre şi 
sudoare omenească. 

„Dacă aliaţii vor refuza şi ei să subscrie o pace democratică, atunci va trebui să luptăm 
pe două fronturi. 

Poate vom muri, dar este nedemn să trăiască acela, care având şansa ce i-se oferă de a 
salva omenirea, n 'o prinde şi se înnămoleşte în frumuseţea visului său, a odihnei şi destinului 
său!” 

Sprijiniţi dar pe soviete, maximaliştii se preparau să dea în curând lovitura de graţie guvernului Keren- 
sky. 

Ce erau de fapt aceste soviete? Fostul ministru socialist Pieşechonoff le caracterizează în modul următor: 

„În locul puterii supreme a Statului, avem o ficţiune. Această ficţiune se cheamă sovietul 
delegaților muncitorilor şi soldaţilor, acest soviet se pleacă spre dreapta sau spre stânga, 
dintro zi într 'alta, după hotărârile întâmplătoare ale unei întâmplătoare majorităţi, pe care o 
recrutează cutare sau cutare şef. Guvernul nu mai e răspunzător înaintea naţiei, ci înaintea 
elementelor schimbătoare ale sovietului. Mai mult încă: acest soviet, căruia miniştrii îi din 
socoteală, cui poate da socoteală el însuşi? Rusiei nu. N’a fost ales de dânsa. N 'are dreptul să 
se zică răspunzător față de dânsa. Ţara nu cunoaşte măcar numele membrilor lui. Nimeni nu 
poate spune cu ce drept stau în ele anume delegați ”. 

Intr'un cuvânt, soviet însemnează anarchia cea mai neagră. Graţie acestor soviete, încă sub guvernul 
Kerensky, se desfiinţează repede justiția, administraâia şi armata. Ofițerii sunt aleşi de soviete şi ei nu poartă 
nici un semn distinctiv, egali fiind cu tovarăşii. Zeci de mii de ofițeri de carieră, cu familii, ajung, după urma 
sovietelor, muncitori prin porturi şi hamali prin gări, ca să-şi poată susține familiile prin muncă cinstită. De 
asemenea nu se mai plătesc pensii nici la militari, nici la civili. 

Nefiind administraţie şi justiţie, ordinea dispare şi ea şi toate instinctele barbare ies la suprafaţă. 

„Poate fi justiție, se întreabă publicistul de valoare rus Jablonovski în ziarul ,„ Ruskoe 
Slovo”, când sunt sate unde toată populaţia se scoală într'o bună zi, înhamă caii la căruţă şi 
pleacă prin oraşe să fure? E posibilă justiţia într 'o ţară în care sunt 10.000 de procese de 
samavolnicie? Se poate vorbi de justiție când la Kiev acuzaţii au aruncat pe fereastră pe unul 
din juraţi, iar procurorul, ca să scape de acuzaţi, a trebuit să fugă pe acoperişul caselor şi de 
acolo de pe o casă pe alta să alerge până l-au ţinut picioarele?” 

„Nimic din ce a fost altă-dată! ” pare a fi cuvântul de ordine al maximaliştilor, adică al bolşevicilor. Să 
se rupă firul istoriei, zic nebunii maximalişti, fără să se gândească inconştienţii că voinţa omenească nu este 
în stare să schimbe întru nimic legile vieţii. 

Pentru a ilustra şi mai lămurit ce idei criminale îşi făceiu curs în aceste zile printre muncitorimea din 
Petrograd, iată un pasagiu dintr'o conferinţă ţinută, tot la „Circul Modern”, la 15 Octombre 1917, de către o 
femeie socialistă, d-na Kollontai: 

„Morala burgheziei este clădită pe ideia concurenţei, pe când morala clasei muncitoare 
se bazează pe principiul solidarităţei. 

„ Camarazi, încă de pe băncile şcoalei vi-s ’a împuiat capul şi inima cu minciuna ideii de 

patrie. Patria? Există ea singură?...,, 

În mijlocul unei asemenea desmăţate şi oribile propagande, la 25 Octombre 1917, guvernul Kerensky e 
doborât de massele populare şi de garnizoana din Petrograd, condusă de maximaliştii triumfători. Lenin,” 
omul nefast, care dispăruse, — de fapt după lovitura nereuşită revoluţionară din Iulie 1917 el fusese adăpostit 
de mateloți pe vasul de războiu Aurora — reapare. 

Se formează primul guvern maximalist, sub numele de: Consiliul comisarilor poporului rus. El se com- 
pune astfel: 

Vladimir Ulianoff Lenin — preşedinte al consiliului; 

Rikoff, preşedintele sovietului din Moscova — la interne; 

Leon Braunstein Trotzky,” preşedintele sovietului din Petrograd — la externe; 

V. P. Miliutin — la agricultură; 

Sleapnicoff — la ministerul muncei; 

Lunaciarsky — la instrucţia publică; 

Skvortzoff — la finanţe; 

Oppokofi'* — la justiţie; 

Teodorovici — la aprovizionare; 

Aviloff — poşte şi telegraf; 

Stalin — pentru naţionalităţi; 

V. P. Nogin — industrie şi comerţ, 

Praporcicul Krilenko” şi soldatul Sevcenko Antonoff — la războiu, 

Matelotul Dibenko — la marină. 


76 Vladimir Ilici Ulianoff, cu pseudonimul Lenin, s'a născut în anul 1876 la Simbirsk. Tatăl său era director al învăţământului 
primar din această gubernie, post important, care îi da dreptul să poarte titlul de „Excelenţă”. Un frate al lui Lenin, cu numele 
Alexandru, a fost spânzurat în anul 1887, fiind dovedit ca şef al unui complot care pusese la cale un atentat în contra Țarului 
Alexandru III. Lenin din tinereţe aparţinea partidului zis populist, care se inspira de ideile lui Karl Marx. Deşi licenţiat în drept 
din Petrograd, n'a profesat nici odată advocatura, fiind de la început un revoluţionar de profesie. Persecutat şi silit să se refugieze 
în străinătate din cauza ideilor sale prea înaintate, aici a publicat mai multe broşuri şi ziare bolşeviste. În Martie 1917 el s'a reîntors 
în Rusia, prin Germania, atrăgând prin acest fapt asupra lui atenţia lumei întregi. S’a văzut de îndată că el era în solda Germaniei, 
care urmărea provocarea anarchiei şi deci distrugerea Rusiei pentru scopurile sale politice. Ziarul Daily Chronicle susţine că Lenin 
ar fi de origine evreu, cu numele Zederblum, ceea ce este neadevărat. Dimpotrivă, originar el este ţăran rus. Ziarul englez are 
dreptate numai când taxează de evrei pe Trotzky (Braunstein), Zinovieff (Apfelbaum), Kameneff (Rasenfeld), Stekloff (Nathani- 
kis), Satkanoff (Gimmer), Goreff (Goldmann), Ladin (Lure) etc. toți membri marcanţi ai sovietului lucrătorilor şi soldaţilor din 
Petrograd. 

77 Léon Braunstein Trotzhy s'a născut în Rusia meridională, a făcut liceul la Nicolaew şi universitatea la Odessa. In 1901 a 
fost arestat pentru manifestaţiuni de partid şi trimes în Siberia. În 1902 a fugit din exil şi ajungând la Geneva, a luat o parte activă 
la lucrările partidului „Liberării muncei” şi la redactarea ziarului acestuia. Prin convingeri era menşevik (minimalist) şi adversar 
hotărât al lui Lenin şi al maximalismului. El a rămas menşevik până în 1905, când, reîntorcându-se în Rusia, fu ales membru în 
comitetul partidului socialist şi apoi prezident după arestarea lui Krustaleff. În 1908, fiind exilat din nou, s'a refugiat la Paris şi 
Viena. În acest timp el trece în rândurile socialiștilor maximalişti sau bolşevişti, fidel stângei Zimmerwald-iene. Bolşevist înfocat, 
reintrând în Rusia după revoluţia din Februarie 1917, Trotzky devine cel mai convins partizan al lui Lenin. În înţelegere cu acesta, 
organiză răscoala de la 3 şi 5 Iulie 1917 în contra guvernului Kerensky, dar nu are succes decât în mişcarea de la 25 Octombrie 
1917, când pune mâna pe putere. Azi Trotzky este ministru de războiu, portofoliul externelor fiind încredinţat lui Cicerin. 

78 Pe la începutul lui Decembrie 1917, Oppokoff a fost înlocuit cu Steinberg. 

7 Praporcicul Nicolae Vasilievici Krilenlo, devenit ministru de războiu şi generalisim al armatelor ruseşti, care „prin voinţa 
poporului” a primit sarcina să rezolve importanta problemă a păcei între statele beligerante, s'a născut la 2 Maiu 1885 în Bielom, 
districtul Smolensk. La 1895 a intrat în liceul din Lublin, de unde a plecat la 1903. Pronunţând un prim discurs la o adunare ilegală 
de studenți, el fu închis pentru 10 zile. Popularitatea sa datează din ziua în care a luat o parte activă la alegerile pentru întâia şi a 
doua Dumă. Arestat pentru organizare de meetinguri, el fu dat în judecată dimpreună cu alţi 51 de bolşevici, dar achitat de generalul 
Kalin, care n’a autorizat publicarea materialului furnizat de poliţia secretă. În Iunie 1914 este arestat din nou şi expulzat pentru 2 
ani la Harkow, unde îşi trece examenele în drept. Urmărit din nou, Krilenko fuge în străinătate cu 2 săptămâni înainte de izbucnirea 
războiului european. El petrece primul an de războiu în Elveţia, de unde în 1915 se întoarce în Rusia, când e arestat la Moscova 
şi trimis la Harkow. După 6 luni de închisoare, e expediat pe front cu gradul de praporeie (sub-locotenent de rezervă), însoţit de o 
foaie secretă de informaţiuni asupra persoanei lui către comandantul regimentului. Revoluţia dintr'o lovitură îl ridică la postul 
influent de preşedinte al comitetului armatei a XI, din care demisionează după o lună de zile. În calitate de delegat al comitetului 
minorităţei regimentului, Krilenko ia parte la primul congres al sovierelor, după care e numit delegat al fracţiunei bolşeviste în 
comitetul executiv central. În ajunul revoluţiei de la 25 Octombrie, el urma să fie arestat de guvernul provizoriu, dar în urma 
reuşitei loviturei bolşeviste, Krijenko e numit ministru de războiu şi generalisim! 

Programul noului guvern este: 

1) Armistiţiu general pe toate fronturile; 

2) Trecerea pământului la țărani; 

3) Convocarea de urgenţă a umei adevărate adunări constituante. 

Schimbarea de regim, cum era şi de aşteptat, nu se petrece fără vărsare de sânge, dar mai ales fără de 
neomenii şi crime din cele mai josnice. E canalia, care a eşit pe stradă, nu este populaţia conştientă — şi de 
aceea nu e nimic de mirare ca sângele nevinovat, crima ordinară, furtul, omorul, violul şi incendiul să nu 
însoţească manifestaţia ei. 

Palatul de iarnă, în care se adăpostise Kerensky şi care era un monument de artă şi o comoară de bogății, 
este devastat. Pictorul Repin cu drept cuvânt imputa lui Kerensky însuşi de a-şi fi ales, ca locuinţă, numai 
dintr'un spirit de ambiţie, tocmai acest palat, în care nici fostul suveran Țarul Nicolae II nu locuia, de oarece 
îl conserva ca un monument de artă. 

Elementele moderate socialiste caută să reziste. Consiliul comunal din Petrograd se declară comitet de 
salut public şi vrea să în în mâinile lui conducerea statului. Membrii guvernului, care au scăpat încă neares- 
taţi, publică un apel către ţară în care continuă să se intituleze „guvernul Rusiei”, iar Kerensky, cu puţina 
armată ce i-a rămas credincioasă, încearcă să reocupe Petrogradul, dar el este bătut la Gacina şi nevoit să 
fugă, travestit în soră de caritate. 

Maximaliştii se arătă de la început a fi mai mult oameni de stat decât guvernul provizoriu! Ei pricep că 
o minoritate nu poate guverna cu vorbe frumoase, cu libertăţi, cu presă liberă etc. Ei pornesc războiu, deschis 
împotriva tutulor acelora, care nu-i recunosc. 

În primul rând, noul guvern, maximalist suspendă apariţia ziarelor burgheze şi chiar a ziarelor socialiste, 
care sunt adversare ideilor lor; interzice întrunirile publice, arestează pe membrii consiliului comunal, ca şi 
pe toţi acei care le stau în cale. Acolo unde armatele credincioase fostului guvern provizoriu îndrăznese să 
se opună, maximaliştii nu recurg la discursuri ca Kerensky ci trimit armate în regulă. 

Moscova, care încearcă să reziste, este atacată ca un oraş inamic şi lupta se dă fără nicio milă. Kremlinul, 
în care e depus tezaurul României şi în care erau refugiate trupele partizane ale guvernului provizoriu, este 
atacat şi nu se iau în considerare nici bogăţiile, pe care această fortăreață a vechei Moscove le ascundea, nici 
lucrurile istorice şi de artă, pe care le conţinea. Kremlinul este bombardat în toată regula. Moscova se predă 
şi maximalismul este stăpân pe situaţie. Aceeaşi organizare şi acelaşi sistem politice de persecuții, arestări, 
executări se aplică şi aici, ca şi la Petrograd. Mai mulți foşti miniştri burghezi, ca Şingaroff, Kokoşkin etc. 
sunt torturați şi apoi omorâți. 

În contra tuturor acelora, care nu voesc să recunoască autoritatea noului consiliu de comisari, se iau 
măsuri disciplinare, care merg până la a priva de bonuri de alimente pe cei refractari. În primele zile ale 
revoltei maximaliste, mai toţi funcționarii ministerelor, băncilor de stat şi ai altor instituţii superioare refuză 
de a servi sub maximalişti. Dar guvernul nu se sperie şi ia măsuri de represiune, care au eficacitatea lor. 

Pe lângă măsurile polițienești, pe care le iau maximaliştii în contra acelora care nu voesc să-i recunoască, 
ei preconizează măsuri politice, spre a-şi câştiga noui aderenţi. 

Marele scriitor rus Maxim Gorki, el însuşi maximalist, care a contribuit mult cu condeiul său puternic 
la venirea la putere a Herostraţilor moderni Lenin şi Trotzky, văzându-i la lucru, îi descrie astfel în ziarul 
său Novoia Jizn (Viaţa nouă): 

„ Vladimir Lenin introduce în Rusia forma socialistă după metoda lui Neceaeff. Şi Lenin şi 
Trotzky şi toți ceilalți sunt convinşi cu Neceaeff că „dreptul la necinste târăşte după sine mai 
repede decât orice pe rus”. Şi ei necinstesc cu sânge rece revoluția. Necinstesc clasa lucră- 
toare, făcând-o să facă progromuri, atentate, arestări. Forţează proletariatul să admită nimici- 
rea presei şi dau cu aceasta dreptul şi vrăjmaşilor democraţiei ca la rândul lor, când le va veni 
bine, să facă acelaşi iacru. 

„Ameninţă cu foamea şi progromul pe toți aceia care nu sunt de acord cu despotismul lui 
Lenin-Trotzky. Oamenii aceştia justifică despotismul, contra căruia oamenii cei mai buni ai 
țărei au luptat multă vreme. Supunerea băeților de şcoală şi proştilor, care secondează pe 
Lenin şi Trotzky, a atins culmea. Aci înjurând pe şefii lor, aci revenind din nou la ei, băeţii de 
şcoală şi gugumanii aceştia, la urma urmelor, îndeplinesc voința dogmaticilor şi tot mai mult 
deşteaptă în partea cea mai întunecată a poputaţiei credinţa intr 'o viaţă de trândăvie şi fericire. 
Închipuindu-şi că sunt Napoleonii socialismului, Leniniştii rup şi distrug totul, complectând 
dezastrul Rusiei. Poporul rus va plăti toate acestea cu valuri de sânge. 

„Singur Lenin este, bine înţeles, un om de o putere fenomenală. Douăzeci şi cinci de ani a 
stat în rândurile luptătorilor pentru triumful socialismului. El este una din figurile cele mai de 
valoare ale social-democraţiei internaţionale. Lenin este un om de talent şi are toate calităţile 
„şefului ” şi chiar acea lipsă de morală necesară unui şef. 

„ Obosit şi falit de războiu, poporul rus a plătit până acum cu mii de vieţi experimentele 
lui Lenin şi va plăti încă cu alte zeci de mii de vieţi. Această neînlăturată tragedie nu sperie pe 
Lenin, robul dogmei. Viaţa, cu toate complicațiile, nu este cunoscută lui Lenin. El nu cunoaşte 
massele populare, n'a trăit cu ele. Din cărți însă el a aflat cum se pot ridica massele acestea, 
cum se pot aprinde mai bine instinctele lor. Clasa lucrătoare este pentru Lenin ceea ce pentru 
un metalurg este o bucată de mineral. E oare posibil ca din bucata asta de mineral să iasă 
statul socialist? De sigur că nu! Totuşi de ce n 'am încerca? Cu ce riscă Lenin, dacă experienţa 
nu va reuşi? El lucrează ca un chimist în laboratorul său, cu atâta diferenţă că chimistul lu- 
crează cu o materie moartă şi munca lui dă rezultate preţioase omenirei, pe când Lenin lu- 
crează cu material viu şi munca lui duce la moartea revoluţiei ”. 

Instalat la putere prin sânge şi foc, guvernul maximalist se preocupă din primele zile ale guvernărei sale 
de următoarele două chestiuni: a pământului şi a păcei. 

Primul decret al noului guvern — care nu va fi sărac în decrete — este decretul referitor la pământ: Tot 
pământul este al țăranilor şi imediat se va proceda la luarea din mâna proprietarilor a solului şi a întregului 
inventar de către comitetele agrare din toată Rusia! 

Celalalt demers, pe care îl fac maximaliştii, este de a începe tratativele de pace. Adresându-se întregului 
univers cu un manifest, în care vorbesc de pace, ei invită pe toţi proletarii din lume să trimită delegaţi pentru 
a trata pacea! După ce termenul dat, pentru ca să sosească răspunsul de la proletari, expiră, maximaliştii 
recurg la un mijloc mai simplu: ei se adresează direct Puterilor centrale cu propuneri de pace. 

Spre uimirea tuturor naivilor, acestea acceptă să stea de vorbă cu maximaliştii. 

Faţă cu această situaţie, reprezentanţii misiunilor militare aliate acreditate pe lângă marele cartier al 
armatei ruseşti înmânează, la Mohilew, generalului Duhonin, în ziua de 9 Novembre 1917, următorul protest: 

Excelenţă! 

Subscrişii şefi ai misiilor militare acreditate pe lângă comandamentul superior rus, con- 
formându-ne indicaţiilor precise primite de la guvernele noastre prin reprezentanţii lor la Pe- 
trograd, avem onoarea de a protesta în fața Rusiei şi a comandamentului superior, în chipul 
cel mai energic, contra oricărei călcări a tratatului din 23 August 1914 dintre Statele Aliate, 
conform căruia toți aliaţii, şi între ei şi Rusia, au declarat solemn că nu vor semna nici armis- 
tițiu, nici încetarea operaţiilor militare. 

Subsemnaţii şefi ai misiunilor cred de datoria lor să vă facă cunoscut Excelenței voastre, 
că orice călcare a tratatului va aduce după sine urmări foarte grave. 

Rugăm pe Excelenţa Voastră să ne faceţi cunoscut în scris de primirea acestui protest. 

Semnaţi: General Barter, şeful misiunei militare engleze; general Coandă, şeful misiunei 
militare române; general Romeo, şeful misiunei militare italiene; general Takainaki, şeful mi- 

siunei militare japoneze; general Lavergne, şeful misiunei militare franceze, colonel Lutzkie- 
vici, şeful misiunei militare sârbe. 

Statele-Unite ale Americei de Nord s'au alăturat şi ele la acest protest, prin generalul Djedson, care a 
mai făcut cunoscut lui Lenin şi Trotzky că guvernul american nu va mai face niciun fel de expedieri de 
munițiuni şi mărfuri în Rusia până ce nu se va clarifica situaţia în această ţară. 

La acest protest, Leon Braunstein Trotzky, noul ministru de externe al Rusiei, a „binevoit” să răspundă 
prin următoarea notă insolentă, comunicată şi tuturor soldaţilor, lucrătorilor şi ţăranilor ruşi: 

Adresa reprezentanţilor militari înmânată unui general, care a fost îndepărtat de la postul 
său pentru nesupunere, însemnează, din punctul de vedere formal, amestecul în treburile ţărei 
cu scop de a provoca războiul civil. De fapt, nota diplomatică, dacă nu o fi apocrifă, însemnea- 
ză încercarea reprezentanților ţărilor aliate de a sili prin ameninţări armata rusă şi poporul 
rus de a continua războiul, pentru a executa tratatele încheiate de guvernul Ţarului, a lui Milia- 
koff, Kerensky şi Terescenko. 

Consiliul de miniştri din prima zi a declarat pe faţă că nu socoteşte poporul rus legat de 
alianțele semnate pe spetele poporului, în folosul claselor burgheze ale Rusiei şi ale ţărilor 
aliate. 

Îndepărtând amenințările, care se fac cu scop de a alunga massele populare de la pacea 
democrată, declarăm că noi nu propunem pacea separată, dar pacea generală pe toate frontu- 
rile, convinşi că suntem expresia nu numai a voinţei poporului rus, dar a tuturor popoarelor. 

Soldați, lucrători, țărani! Guvernul nostru nu va permite ca să fiţi trimişi în foc sub ame- 
nințarea burgheziei străine. Nu vă temeţi de ameninţări. Toate popoarele Europei sunt sătule 
de a lupta şi nu vor permite guvernelor lor imperialiste ca să se arunce în contra Rusiei, pentru 
că ea vrea pace. 

Soldaţi! continuaţi lupta voastră pentru imediata pace. Alegeţi delegaţi pentru tratative. 
Comandantul vostru sergentul Krilenko pleacă astăzi pe front, ca să ia în mâinile sale opera 
păcei. 

Să trăiască lupta pentru pacea generală! Jos cu tratatele de alianţă şi cu maşinaţiile diplo- 
matice! 

Ministru de externe: L. Trotzky. 

Acţiunea pentru încheierea armistiţiului se continuă deci de guvernul maximalist cu toată ardoarea şi 
vigoarea. 

Comandantul suprem Duhonin, care a primit această sarcină după retragerea lui Kerensky, a plătit cu 
viaţa îndrăzneala sa de a nu voi să se supună ordinelor ministrului de războiu maximalist, care era praporcicul 
Krilenko. Generalul Skalon, trimis ca delegat technic şi militar la Brest-Litowsk pentru tratativele de armisti- 
tiu, preferă să se sinucidă decât să iscălească condiţii înjositoare pentru ţara lui. 

Totuşi, la 22 Novembre 1917, se iscăleşte la Brest-Litowsk armistițiul ruso-german de pe frontul rusesc. 

În ce priveşte frontul ruso-român, ziarul România, organul marelui cartier gereral, de la 23 Novembre 
1917, publica următoarea notă oficială: 

„Armaia rusă a propus vrăjmaşului încheierea unui armistițiu. 

„Armata română, făcând parte din acest front, a hotărât să participe la această propu- 
nere”. 

România, de la 24 Novembre, publică următoarele: 

„Ziarele reproducând greşit textul comunicatului de eri, îl dăm azi în cuprinsul său oficial: 
„Armata rusă a propus armistițiu vrăjmaşului. 

„Armata română, făcând parte din acelaşi front, guvernul a hotărât ca armata să participe 
la această propunere”. 

În acelaşi număr se publică comunicatul oficial No. 406 din 22 Novembre, având cuprinsul ce urmează: 

FRONTUL ROMÂN. — „ Comandamentul rus, propunând vrăjmaşului încheierea armis- 
tițiului şi armatele române făcând parte din frontul rus, s'a hotărât ca şi trupele române să 
participe la această propunere. 

„În consecinţă, cu începere de la ora 8, ostilitățile au fost suspendate pe întregul front 
român. 

„Inamicul îşi manifestă sgomotos bucuria şi încearcă să se apropie de reţelele noastre de 
sârmă. 

„Trupele române, păstrând o atitudine rezervată şi demnă, au respins cu hotărâre toate 
încercările de fraternizare ”. 

Pentru noi armistițiul e uşor de înţeles că s'a impus ca o fatalitate mai puternică decât voinţa şi decât 
forţele de care puteam dispune. Gruparea trupelor ruso-române pe frontul de la Marea Neagră până în Buco- 
vina nu putea îngădui armatei române o acţiune izolată şi o situaţiune degajată de starea nouă de fapt ce s'a 
creat prin armistițiul încheiat pe întreg frontul oriental. Armata română fatal trebuia să intre în angrenajul 
situaţiunei noui produsă de armistițiul rusesc. 

Astfel în ziua de 26 Novembre se încheie la Focşani, armistițiu şi pe frontul ruso-român. Procesul verbal 
oficial a fost iscălit de următoarele persoane: 

În numele archiducelui Iosif şi al feldmareșalului Mackensen: Generalul de Divizie Morgen şi generalul 
de brigadă Hranilovici etc. 

În numele generalului Scerbaceff: comandantul armatei a 9-a ruse Ketchewski etc. 

În numele generalului Prezan: General Lupescu, colonel Răşcanu, colonel I. Manolescu şi colonel N. 
Condeescu. 

Comunicatul nostru oficial No. 411 din 27 Novembre declara: 

FRONTUL ROMÂN. — „Am încheiat armistițiu cu duşmanul. 

„În consecinţă, cu începere de la 26 Novembre, ora 22,30, ostilitățile vor fi suspendate până la noui 
ordine”. 

După încheierea armistițiului şi pe frontul nostru, faimusul dr. Racovsky adresează din Stockholm, la 1 
Decembrie 1917, consiliului comisarilor poporului rus o lungă scrisoare, în care, între altele, le solicită urmă- 
toarele: 

Acum când mâna puternică a soldaţilor, marinarilor şi proletariatului revoluţionar al Ru- 
siei deschide drumul spre pacea apropiată, bucuria se naşte şi în inimile soldaţilor şi întregului 
popor român. 

Dar toate jertfele sale ne mai văzute din timpul celor 18 luni de războiu vor fi zadarnice, 
dacă odată cu încetarea războiului nu va înceta regimul ruşinos monarhist din România, Adre- 
sându-mă vouă tovarăşi din guvernul socialist şi din sovietul rusesc, îmi exprim speranţa că nu 
veţi uita poporul român. 

El vede salvarea sa nu în guvernul românesc, care n 'are nimic comun cu dânsul, ci în voi, 
reprezentanții puterii revoluţionare din Rusia. 

Datoria voastră este să cereţi de la guvernul Român ca, în politica lui internă, să recunoas- 
că dreptul poporului de a hotări singur de soarta lui. 

Anmnistia generală, restabilirea libertăţii cuvântului şi a întrunirilor, convocarea unei 
Constituante prin alegeri în baza votului universal — iată condiţiilă neapărate pentru ca 
România să poată lua parte la congresul păcii. 

În ce priveşte politica externă a social-democraţiei române, ea tinde, ca şi politica Republi- 
cei ruse, la liberarea claselor şi popoarelor. 

În special, relativ la chestia balcanică, noi, ca şi toată social-democraţia din Balcani, 

apărăm principiul unei Republice federate balcanice. Acelaşi principiu federativ trebuie apli- 
cat şi în Austro-Ungaria, unde trăiesc aproape 4 milioane de Români. 

Cu salut prietenesc şi socialist, 

Stockholm 1/XII 1917. 

Dr. C. Racovsky 

Efectul acestei insolite intervenţiuni a şefului socialiştilor din România, cu sediul nominal la Odessa, 
s'a şi văzut de îndată. 

Intr'adevăr, într'un manifest pentru pace, adresat pela 10 Decembre Către popopoarele Europei! de 
către consiliul comisarilor poporului rus, aceştia nu omit de a se lăuda astfel: 

„În contra voinţei guvernului român, noi am făcut să participe la armistițiu şi armata română ”. 

Este de prisos să adaug că toţi aliaţii au întâmpinat cu un suveran dispreţ toate rodomontadele din mani- 
festul guvernului maximalist, refuzând să stea de vorbă asupra păcei visate de Lenin şi Trotzky. 

Dar intervenţia d-rului bulgar Racovsky, care se dă drept român, a mai avut şi alt efect. Pe la mijlocul 
lunei Decembrie 1917, Trotzky, fostul stipendiat al d-rului Racovsky, a adresat o notă, cu caracter ultimativ, 
ministrului nostru la Petrograd, C. Diamandi, în care protestează încontra pretinsei arestări a revoluţionarilor 
ruşi de pe teritoriul român şi a ocupărei orăşelului Leova pe teritoriul Basarabiei de trupe române. Trotzky 
întreabă ce măsuri se vor lua încontra „agresorilor” şi ameninţă cu represiuni împotriva Românilor, ori care 
ar fi ierarhia socială pe care ar ocupa-o, dacă nu se va da imediată satisfacție revoluţionarilor ruşi. 

La nota aceasta a comisarului naţional Trotzky de la 16 Decembre 1917, ministrul României la Petrograd 
a răspuns cu următoarea notă, pe care comisarul afacerilor străine, ne mai având ce obiecta, e silit s'o găsea- 
scă complect satisfăcătoare: 

„În vedere că în nota trimisă de d. Trotzky cu rugămintea să comunic, dacă suntem încu- 
noştiințaţi de evenimentele de care se vorbeşte în acea notă, ministrul României crede de da- 
toria Sa, cu tot tonul şi redacţia notei, să comunice că este încunoştiinţat de cele ce se petrec, 
deoarece prima datorie a reprezentanților aliaţilor a fost de a se susţine legăturile de prietenie 
între două popoare aliate. 

În ce priveşte Leova şi acțiunea armatelor române acolo, ministrul României nu este exact 
informat, dar el ştie că în ultimele zile au avut loc conflicte între Ruşi şi noi pe teritoriul român, 
conflicte pe care România le regretă. Foarte mult şi pe cât ştie ministrul României, guvernul 
român n'a permis să se desvolle, cu atât mai mult cu cât ciocnirile armate nu se pot produce 
fără să nu atingă viaţa şi să nu fie dăunătoare populaţiei româneşti. 

Afară de aceasta, ministrul României ştie că diviziuni întregi ruse, neaşteptând demobilize- 
rea în regulă, adică neştiind drumurile şi locurile unde trebuesc să fie încuartierate şi neavând 
provizii, într-un cuvânt neavând acele dispoziții regulate ale demobilizărei, care cer ca şi mobi- 
lizarea anumite pravili, au părăsit frontul şi s'au dedat la furturi, devastări, incendii, provo- 
când cu aceasta conflicte, de care suferă viaţa populaţiei româneşti. 

Guvernul român a fost nevoit să se amestece, ca să preîntâmpine o adevărată catasrofă, 
oprind demobilizarea precipitată, luând măsuri care nu sunt decât în interesul armatelor ruse. 
Guvernul român nu face din aceasta un obiect de protestare; totuşi e forțat să spună cu regret 
că suferinţele populaţiei orăşeneşti şi săteşti, pricinuite de armatele ruse, au fost prea mari şi 
dacă aceste suferinţe n 'au fost făcute cunoscute, s'a avut în vedere interesele amicale între cele 
două ţări aliate. ” 

În momentul pe când Trotzky căuta să găsească mod în papură României şi când la Petrograd inginerul 
Bruhm se ocupa cu invenţia unui nou sistem de ghilotină, care să poată decapita 500 oameni deodată, Rusia 
putea spune că, pentru ea, războiul se terminase. 

De fapt însă războiul era sfârşit din prima zi a publicărei pricazului No. 1. Când o armată pierde respectul 

superiorilor săi şi disciplina necesară, ea nu mai este de cât o turmă şi nu un corp organizat. De aceea nu e 
nici o mirare că Rusia nu mai putea continua războiul şi că pacea era singura eşire naturală din situația 
nenorocită creată. 

Totuşi au fost şi în Rusia câteva elemente cinstite şi nobile, pentru care predarea să nu se fi făcut fără 
rezistenţă. Rusia conştienţă poate că n'a luptat suficient, dar nu se poate spune că n'a luptat în contra răului 
maximalist. 

Atitudinea demnă a generalilor Duhonin şi Skalon atestă aceasta. Pe de altă parte generalul Kaledin 
organizează o armată întreagă de cazaci în Legiunea Donului, ca să lupte în contra maximalismului, pe care 
„reuşeşte să-l” înfrâneze şi să-l alunge pentru câtăva vreme din basinul Donului. Ucraina de asemenea nu 
acceptă maximalismul şi deşi are un program vecin cu al maximaliştilor, totuşi vrea să fie stăpână pe des- 
tinele sale şi nu voeşte să se supună dictaturei maximaliste. 

O dovadă vie, despre aceasta constituie şi luptele duse încontra bolşevicilor de către amiralul Kolceak 
în Siberia, de genetalul Denikin în Rusia sudică şi de generalul Iudenici în Rusia de nord până la sfârşitul 
lunei Decembre 1919, când au fost înfrânți de trupele maximaliste, numeroase şi bine plătite, fapt care în 
Ianuarie 1920 a avut drept urmare ridicarea de către aliaţi a blocadei economice în contra Rusiei bolşeviste. 

Rusia conştientă a rezistat. Dacă n’ar fi fost trădări, dacă în momentele decisive nu s'ar fi luat în vedere 
micile interese de clopotniţă, poate că Rusia eşia din încercarea maximalistă într'un chip frumos şi măreț, 
Dar, vai! Micile interese şi micile combinaţii de gaşcă n'au putut opri catastrofa. 

Un caz dintr'atâtea: purtarea generalului Klembowski. Omul acesta comanda armata de nord. Era omul 
lui Kerensky şi întâmpina mari dificultăți ca să fie agreat de Korniloff, care nu avea încredere în el — şi cu 
drept cuvânt. În momentul când maximaliştii iau puterea, Kerensky vine la generalul Klembowski şi îi cere 
ajutorul armatei de sub comanda sa, dar acesta, după ce dispune armatei să pornească în contra Petrogradului, 
tot el ordonă apoi să se retragă. 

Alt exemplu: Căile ferate, nemulţumite de faptul că Kerensky le-a refuzat budgetul de 3 miliarde, găsesc 
ocazia să se răzbune în contra lui. Intradevar, Vikjelul, adică comitetul căilor ferate, în momentul când era 
necesar, să se trimeată trupe în contra Petrogradului, ordonă ca nici un tren să nu încarce trupe, deoarece 
comitetul vrea să menţină neutralitatea şi să facă să înceteze războiul civil. Nu aceiaşi neutralitate o păstrează 
acest comitet, când veste câte-va zile permite matrozilor din Petrograd, în frunte cu Krilenko să se îndrepte 
spre cartierul general de la Mohilew, unde generalul Duhonin este ucis în modul cel mai barbar. 

Crima aceasta e oribilă prin modul cum a fost înfăptuită: Generalul Duhonin, după-ce a fost ucis prin 
lovituri şi străpungeri de baionetă, este aruncat pe şinele liniei ferate, iar unui maşinist i-se ordonă să treacă 
de două ori cu o locomotivă peste cadavru. Încă o dovadă la câtă decădere morală a căzut oştirea rusă şi ce 
adâncă ură de clasă au ştiut să sădească maximaliştii. 

Dar crima în contra generalului Duhonin e floare la ureche. Toată Rusia din iarna anului 1917 şi până 
azi este arena războiului civil. La Kazan, pe Don, la Harkow, în Caucaz, în Siberia, la Taşkend, la Odessa 
etc. au loc lupte de stradă. Ele sunt aci mai violente, aci au un caracter mai nevinovat; peste tot însă sângele 
curge? şi de unde primele zile ale revoluţiei din Martie 1917 păreau că vorbese de o mișcare şi prefacere 
uşoară, după 10 luni revoluţia rusă ia caracterul tuturor zguduirilor adânci sociale. 

Cu toată rezistenţa, pe care ici-colo o opune burghezimea rusă revoluţiei sociale, care vrea s'o scoată 
complet din circulaţie, totuşi rezistenţa aceasta este slabă. 

Observatori nepărtinitori o explică ast-fel: Faptul că în primele zile ale revoluţiei din Martie toate ele- 
mentele burgheze şi nobile au acceptat noua stare de lucruri, a făcut ca să nu se formeze imediat acea opoziţie 
necesară a ţine piept ori-cărei mişcări anarchice, căci ori-cum revoluţia este o mişcare de desordine. Împreju- 
rarea că ideia monarchistă a fost din prima zi abondonată, iar acela care ar fi trebuit s”o întrupeze a renunţat 


5 După o statistică a academicianului francez Denys Cochin, dela începutul războiului mondial (1914) şi până la începutul 
anului 1920 Rusia are o pierdere în oameni de 36 milioane suflete! 

la ea — e vorba de marele duce Mihail Alexandrovici, care a abdicat de la tronul remis de fratele său Țarul 
Nicolae II — a făcut ca să se risipească toţi acei, care aveau un credo monarchic. Neavând înaintea lor sim- 
bolul, ei n'aveau nici reazămul necesar. 

Iată ceeace a contribuit şi mai mult la haosul situaţiei ruse şi la posibilitatea ajungerii la guvern a Hero- 
straţilor Lenin şi Trotzky, cărora prea puţin le păsa de soarta Rusiei din moment ce urmăreau pacea cu orice 
preţ, pentru-ca în urmă, pe ruinele unei Ruşii îngenunchiate, despoiate şi sărăcite, să-şi poată aplica pro- 
gramul lor de reforme sociale nesăbuite şi extreme.5! 

Tratativele de armistițiu, odată încheiate, guvernul maximalist era zorit să procedeze la însăşi tratativele 
pentru încheierea păcei definitive Din prima zi a convorbirilor angajate in scop acest, ei s'au convins lesne 
de modul cum înțelegeau Germanii principiul păcei fără anexiuni şi contribuţiuni: aceştia au refuzat hotărât 
dela început evacuarea teritoriilor ruseşti ocupate de armatele lor. Doug luni întregi de vorbărie goală n'au 
putut duce însă la nici un rezultat. 

In schimb mergeau admirabil tratativele de pace cu republica ucraineană, opera politicei germano-aus- 
triace. Cu 3 zile înainte de semnarea păcei cu Ucraina, organul cancelariei din Berlin, Norddeutsche Allge- 
meine Zeitung, declara următoarele: 

„Puterile centrale sunt mai puţin ca niciodată dispuse să cedeze Rusiei Curlanda şi Litua- 
nia. Ele se vor opune oricărui compromis în aplicarea priucipiului dreptului popoarelor de a 
dispune de soarta lor. 

„Dacă noi reuşim să facem pace cu Ucraina, cursul pe care îl vor lua tratativele cu Trotzky 


81 Pentru ca cititorul să-şi facă o idee de halul în care a ajuns Rusia şi poporul rus decând i-a blestemat soarta să ajungă pe 
mâinile lui Lenin şi Trotzky, reproduc din o lungă scrisoare, pe care corespondentul marelui ziar elveţian Journal de Geneve o 
trimite din Helsingfors în ziua de 1 Ianuarie 1920, următoarele pasagii: 

„Condiţiunile materiale de existenţă sunt îngrozitoare. Nici alimente, nici combustibil. Dacă la Petrograd mai există astăzi 
oameni în viaţă, este că rezistenţa organismului omenesc e cu mult mai mare decât şi-o poate închipui omul. Medicul, care, la 
graniţa dintre Rusia şi Finlanda, examinează pe nenorociţii care au reuşit să se furizeze pentru a fugi din Rusia, mi-a spus că a 
constatat modificări curioase în structura şi funcţionarea celulelor. Unui călător, căruia doctorul i-a dat să bea un pahar cu lapte, 
imediat ce l’a înghiţit i-s"au înmuiat amândouă mâinile. Doctorul crede că organismele astfel atrofiate, pot rezista multă vreme, 
dar că într'o bună zi se vor prăbuşi în mod subit, fără nici o cauză aparentă. 

Pentru a se încălzi, locuitorii din Petrograd ard casele de lemn, uşile, mobilele, care nu mai au altă valoare de cât aceea a 
combustibilului pe care îl reprezintă. S’au constatat în mod oficial cazuri de antropofagie. Ziarul Pravda, oficiosul lui Lenin, a 
istorisit, între altele, cazul unui călău chinez, care vindea apoi victimele sale în una din pieţele Petrogradului. Carnea omenească, 
cu tot gustul ei dulceag, era foarte căutată, căci era vecinic proaspătă şi costa mai eftin decât carnea de cal. 

Petrogradul nu mai are decât patru spitale, în care nu se intră decât pentru a muri. Muribunzii sunt hrăniţi cu scrumbie sărată. 
Nimeni nu se însănătoşează. Epidemiile nu mai sfârşesc, mai ales tifosul exantematic şi un fel de gripă spaniolă înrudită cu ciuma 
bubonică. 

Naşteri nu mai există aproape deloc, iar nenorociţii copilaşi mor imediat după ce se nasc. O mamă spunea vecinei sale, care 
acum reuşise să fugă din Petrograd: „N'am noroc cu copiii mei. Difteria a stins pe copiii surorei mele. Dar din nenorocire ai mei 
au scăpat”. 

Condiţiunile de existenţă morală sunt mai rele: e putreziciunea complectă. Moravurile au devenit abjecte. În regulă generală, 
pentru a trăi în Petrograd, trebuie să fii necinstit. Cine un transige cu conştiinţa şi îi este ruşine să fure, e condamnat să moară de 
foame şi frig. Sovieturile sunt mândre de statistica criminalităţei, care pare a fi în scădere. Aceasta pentru că furtul, escrocheria 
omorul şi violul nu mai sunt considerate ca crime. 

Şcoli nu mai există. Nimeni nu mai citeşte. Cărţi nu se mai imprimă. Ziarele comuniste — singurele care au voe să apară — sunt 
de o idioţie înspăimântătoare. 

Am pus la mai mulţi fugan întrebarea următoare: Dacă Europa renunţă la o intervenţie militară şi se mulţumeşte să tragă în 
jurul Rusici roşii o zonă neutră peste care nu se poate trece, soviaturile bolşevice mai pot dura multă vreme? 

Răspunsul a fost afirmativ. Pentru a-l înţelege, trebuie să examinăm de aproape bazele vieţei economice din Rusia bolşevică. 

Populaţia agricolă întrece azi 90 la sută din populaţia totală, căci oraşele au fost în cea mai mare parte evacuate. Această popu- 
laţie se hrăneşte la urma urmei cu produsele pământului, pe care îl cultivă în mod absolut primitiv. Nevoile acestei populaţii sunt 
minime. Trebue să ne amintim că chiar înainte de răboiu, ferul era un metal de lux la sate. Țăranii nu pot să sufere pe bolşevici, 
care îi pradă şi pretind că pământul trebuie să aparţină la toată lumea. Dar nu pot suferi nici pe proprietarii funciari, de teamă că 
aceştia, într'o zi, îşi vor relua pământurile şi vor impune ţăranilor să muncească mai mult decât muncesc astăzi. Tot ce doresc 
țăranii este să fie lăsaţi să trăiască în lene, în sălbătecie şi ignoranță. 

Oraşele din provincie, pentru a scăpa de foamete, pradă satele dimprejur. Pentru îmbrăcăminte lumea se serveşte de hainele 
celor morţi. 

In astfel de condițiuni, trăind ca triburile sălbatice, Rusia roşie poate să mai ţină din punct de vedere economic şi împreună cu 
ea vor mai dura şi sovietele. Cât timp? Nimeni nu poate preciza”. 

ne lasă absolut reci. Dar, dacă Trotzky nu primeşte ultima posibilitate pe care i-o oferim de a 
încheia pacea cu Puterile centrale, aceasta îl priveşte: Rusia însă va plăti”. 

Şi, cum voiu dovedi, Rusia ar fi plătit mult şi bine, dacă pacea de la Brest-Litovsk ar fi rămas în picioare. 
Pentru a da o lovitură simţitoare guvernului maximalist, Puterile centrale încheie la Brest-Litowsk, în ziua 
de 27 Ianuarie (9 Februarie) 1918, pacea cu Republica Ucraineană, organizaţie nerecunoscută de Troteky. 

Tratatul cu Ucraina se mărgineşte a constata „încetarea stărei de războiu”, declarând că „vor rămâne în 
vigoure graniţele ce au existat între monarhia austro-ungară şi Rusia înainte de izbucnirea actualului răz- 
boiu”. Un alt aliniat fixează şi graniţele de la Nord, în teritoriul ocupat de Austro-Germani, rămânând a se 
stabili amănuntele de „o comisiune mixtă, care da avea în vedere raporturile etnografice şi va lua în conside- 
raţie dorinţele populaţiei”. Hotarele — eventuale — cu Germania se vor hotărî pe urmă. Nu vor fi despăgubiri. 
Ultimul aliniat arată condiţiile în care Ucraina îşi va exporta produsele alimentare, condiţii care constituie 
complecta aservire economică a noului stat ucrainean faţă de Germania şi Austro-Ungaria. 

Efectul acestei păci s'a văzut de îndată. La 28 lanuarie (10 Febr.) 1918 o telegramă din Nauen anunţa 
că, la Brest-Litowsk, „teribilul” Trotzky vestea pe delegaţii pentru pace ai Puterilor centrale că „Rusia, re- 
nunţând la semnarea unei convenţii de pace formală, declară terminată starea de războiu cu Germania, Aus- 
tro-Ungaria, Turcia şi Bulgaria, dând în acelaşi timp ordin pentru complecta demobilizare a forțelor de luptă 
ruseşti de pe toate fronturile”. Trotzky a mai declarat că discuţiile ulterioare, ce vor decurge din această 
situaţie, vor fi urmate printr'un schimb de vederi directe între guvernele respective şi de către comisiunile 
Puterilor centrale, care se aflau în acel timp la Petrograd. 

Fostul librar din Viena, ajuns ministru de externe al Rusiei, stipendiatul d-rului Racovsky, faimosul 
Trotzky, se zburlise şi învita pe învingători să meargă după el la Petrograd, dacă vor să mai trateze cu el 
personal pacea! Ce sinistră „comedie pe spinarea imperiului rus! Nici nu se uscase încă bine cerneala 
semnăturilor depe tratatul de pace dintre Puterile centrale şi republica ucraineană şi o telegramă din Petrograd 
anunţa în termenii următori denunţarea tratatului abia încheiat: 

„Rada maximalistă din Kiew a pus mâna pe putere aseară, la orele 9 (30 Ianuarie) şi a 
denunţat tratatul de pace încheiat decătre Rada austro-filă cu Puterile centrale”. 

Într”adevăr, maximaliştii, pentru a pane mâna pe Kiew, au dat câte-vă zile de-a rândul lupte disperate în 
contra Ucrainenilor, stăpâni păn”aci ai oraşului. Înconjurându-l de toate părţile, maximaliștii au bombardat 
zile întregi Kiew-ul ca pe un oraş duşman, distrugându-l în bună parte şi făcând mii de victime nevinovate. 

Rada ucraineană a fost nevoită să se refugieze la Jitomir, unde, ajungând, a cerut ajutorul trupelor ger- 
mane şi austro-ungare, pentru a scăpa Ucraina de anarchia şi furia maximaliştilor. 

Faţă cu ruperea bruscă a tratativelor de pace de către Trotrky, la 28 Ianuarie (10 Febr. 1918) şi cu atacul 
maximaliştilor în contra Kiew-ului, un comunicat german, cu data de 17 Februarie st. n. şi iscălit de Luden- 
dorff, anunţa oficial vă armistițiul austro-german a încetat pe ziua de 5 (18) Februarie. Astfel, politica lui 
Trotzky, care continuase negocierile cu inima pe jumătate şi tărăgănise încheierea păcei, aşteptând salvarea 
din toate încurcăturile de la revoluţia mondială ce îşi închipuia că trebuie să izbucnească, mai ales în Ger- 
mania, a silit Rusia la reînceperea războiului, dacă s'ar mai fi putut vorbi de capacitatea combativă a armatei 
ruse. 

Războiul reînceput, resturile armatei ruse, în loc să lupte, dau mereu bir cu fugiţii, lăsând în mâinile 
trupelor germane şi austriace, care înaintau în interiorul Rusiei, munţi întregi de muniții, mii de tunuri şi tot 
felul de provizii, precum şi un mare număr de prizonieri. În câteva zile provinciile Estonia şi Livonia sunt 
ocupate de trupele germane. 

Abia acum se deşteaptă comisarii poporului rus! La 22 Februarie st. n. guvernul german primeşte din 
partea acestora următoarea telegramă, prin care solicită pacea: 

Vechiul armistițiu a fost întrerupt fără prevenire cu 7 zile înainte, cum se prevede în con- 
venţia de la 2/15 Dec. 1917 dintre ambele părţi. Consiliul comisarilor populari vede aci 

creându-se situația constrângătoare a se declara de acord în a subscrie pacea în acele condiţii, 
care au fost propuse de delegaţii uniunei celor patru puteri la Brest-Litowsk. Consiliul comi- 
sarilor populari declară că răspunsul la condiţiile precise de pace propuse de guvernul ger- 
man, va fi dat fără amânare. 

Preşedintele consiliului comisarilor populari: Ulianoff Lenin. 

Comisarul popular la externe: Tratzky 

Astfel umilită şi îngenunchiată, Rusia este silită să capituleze şi să semneze în ziua de 3 Martie st. n. 
pacea cu Puterile centrale, care poate fi considerată ca cea mai ruşinoasă pace din istoria omenirei. 

Prin tratatul de pace, Rusia părăseşte tot teritoriul ce ocupase în Asia de la Turci, obligându-se tot-odată 
să evacueze şi districtele sale din Caucazia: Ardahan, Kars şi Batum, în a căror nouă organizare Rusia n'are 
dreptul să se amestece. Provinciile Estonia şi Livonia până la Narva, până la lacurile Peipus şi Pskow şi la 
Dvina se desfac de corpul republicei ruse. În provineiile cedate de Rusia, „poliţia” va fi făcută de Germania. 
Rusia se obligă să încheie imediat pacea cu republica ucraineană şi cu cea finlandeză. Demobilizarea va fi 
imediată şi generală, cu obligaţia ca să nu mai existe nici starea de războiu cu Ucraina şi Finlanda. Influenţa 
rusă în Persia şi Afganistan încetează, etc. 

În asemenea condiţii, nici cei mai mari duşmani nu-i puteau dori Rusiei o mai cumplită despoiere şi o 
mai înjositoare umilinţă, decât acelea pe care i le-au adus comisarii poporului prin pacea închejată cu Puterile 
centrale, care deşi, în urma victoriei aliaților, n'a rămas în picioare, fiind nevoe de alte condiţii, care se vor 
stabili din nou când pacea adevărată va fi încheiată între Antantă şi Rusia sovietică, ea va figura vecinic ca 
un model de incapacitate şi umilinţă pentru Rusia şi de lăcomie şi necruţare pentru Germania, pretinsă atunci 
învingătoare. Ademenitoarele principii maximaliste au rămas, cum era şi natural să fie sunete deşarte, al 
căror dureros şi ultim ecou a fost înfrângerea şi îngenunchiarea puternicei Rusii de odinioară. Prin pacea 
încheiată, Rusia se întorcea cam la ceea ce a fost pe la mijlocul secolului al 17-lea, ca întindere teritorială, 
iar ca influenţă politică aproape dispare. 

După această înfrângere militară şi diplomatică, maximalismul va rămâne ca amintirea celei mai tragice 
experienţe politice, atunci când ruina economică va fi desăvârşit prăbuşirea inevitabilă, care, deşi întârzie 
încă, se aşteaptă totuşi dintr'o zi într'alta spre binele nefericitului popor rus. 

Am ajuns în expunerea evenimentelor din Rusia la acel punct, în care se cuvire să trag următoarele, 
coneluziuni: 

Revoluţia rusă a adus — de ce m'am mărturisi-o? — o mare schimbare în vederile politice ale multor 
oameni de Stat nu numai din Rusia, dar şi de aiurea. Primele zguduiri au provocat în Germania o schimbare 
de cancelar, propuneri de o lege electorală mai liberală şi chiar ideia de responsabilitate a guvernului în faţa 
Reichstagului. La noi sau votat legea agrară şi a votului universal. În America, preşedintele Wilson, care în 
toamna anului 1916 fusese destul de pacifist, a acceptat ideia de războiu şi a declarat războiu Puterilor cen- 
trale după primele săptămâni de revoluţie rusă. Nu încape discuţie că intrarea în acţiune a Americei e datorită 
prefacerilor politice din Rusia. 

Fie că ideile pacifiste ale Rusiei au avut efect, fie că slăbiciunea armatei ruse era un nou pretext de a 
grăbi pacea generală, totuşi ideia de pace s'a întărit şi în Anglia şi în Franţa. În Anglia, ministrul Henderson 
se pronunţa pentru pace; în Franţa socialiştii părăseau ministerul. Aceasta este partea pozitivă a revoluţiei 
ruse. Dacă ea s'ar fi mărginit numai la mişcarea curat politică şi n'ar fi îmbrăţişat chestiuni așa de com- 
plicate sociale, e posibil că revoluția rusă ar fi avut menirea de a dicta condiţiile de pace europene. Ideile 


82 E de remarcat că, după întronarea la guvern a bolşevicilor, Lenin şi Trotzky au început o întinsă propagandă bolşevistă 
printre toţi prizonierii din armata austro-ungară, căzuţi în mâinile Ruşilor. Nici prizonierii români n’au scăpat de şcoala bolşevistă, 
cei mai mulți însă de nevoe, iar nu de plăcere sau din convingere. Ei erau bine plătiți — câte 800 ruble pe lună — îndată ce se arătau 
buni adepţi ai principiilor maximaliste. Intelectualii, după naţionalitate erau întrebuinţaţi la tipărirea de ziare în limba respectivă 
pentru răspândirea ideilor bolşeviste printre ceilalţi prizonieri, care urmau ca, la întoarcerea în ţara lor, să ducă mai departe sămânţa 
bolşevismului. Sediul propagandei era Moscova. 

sociale au ucis însă ideia de patrie în poporul rus — şi de aci au izbucnit toate acele conflicte, care au condus 
la disolvarea armatei. 

Fără armată, spuneau în urmă chiar Lenin, Trotzky şi Krilenko, democraţia rusă nu putea dicta pacea în 
condiţiile dorite de ea. 

Şi, într'adevăr, desorganizarea armatei ruse a permis ca Germania să mai poată rezista, a permis ca ideile 
ei de cucerire să se menţină, a dat nădejde ţărilor complect strivite de războiu ca Turcia, Austro-Ungaria şi 
Bulgaria să mai creadă în scăpare. Care însă n'a mai venit. 

Dar ceea ce a făcut desorganizarea armatei ruse a fost mărirea suferințelor ţărilor mici, ca Belgia, Serbia, 
Muntenegrul şi România. 

Am arătat cum dezastrul armatei ruse de la Tarnopol a avut ca rezultat încetarea ofensivei române la 
Mărăşeşti, pe Siret şi la Oituz, ca şi distrugerea visului de dezrobire a pământului strămoşesc, cucerit de 
Germani. Triumful maximalismului a pus Romania într-o situaţie şi mai critică, care, din nenorocire, 
dăinueşte încă. 

Tratativele de armistițiu semnat pe tot frontul rus, bine înţeles au trebuit să fie admise şi de noi, căci era 
imposibil ca odată ce armatele generalului Scerbaceff semnau armistițiul, să nu fie semnat şi de armata 
română. Umilirea aceasta, la care am fost siliți, ne-a fost iertată şi de aliaţi, dar nu ne-o vom putea ierta noi 
înşine niciodată, precum întreg neamul românesc nu va uita pe aceia, care ne-au forţat s'o facem. 

Situaţia neclară, în care era pus Statul român, neştiind ce cale va trebui să ia în cazul semnărei păcei 
separate de către Rusia cu Puterile centrale, era rezultatul iarăşi al desmăţatei politice maximaliste. 

Ceea ce pentru poporul român rămâne clar şi frumos din toată această răscolire a întregei Ruşii, este 
neîndoios readucerea la viaţă a fraţilor noştri moldoveni din Basarabia. După 106 ani, Basarabia îşi redobân- 
deşte libertatea şi devine o ţară de sine stătătoare, cu adunarea ei naţională (Sfatul ţării), cu guvernul ei 
compus din moldoveni şi cu armata ei, alcătuită numai din Basarabeni, având totdeauna putinţa să se unească 
cu patria mamă, ceea ce azi este demult un fapt împlinit. 

Basarabia, ca şi Ukraina, ca şi Finlanda, ca şi Polonia, a răsuflat liber după un secol şi mai bine de 
tiranie. 

Când mai târziu se va culege pleava din grâu şi se va scrie istoria revoluţiei ruse, din tot noianul de 
chinuri, banditisme şi mizerii vor răsări şi faptele frumoase şi numai atunci se va judeca cât rău şi cât bine a 
adus cea mai profundă zguduire politică de la începutul secolului al XX-lea. 

Dintre Românii ardeleni a colaborat, de nevoe, la monitorul românesc belşevist şi talentatul ziarist Ghiţă Pop, fost redactor la 
Tribuna din Arad şi actualmente deputat în Parlamentul României Mari. Ghiţă Pop era prim-redactor al ziarului România Mare, 
pe care o scotea la Kiew d. Sever Bocu, cu cheltuiala guvernului român, ca mijloc de propagandă printre prizonierii români din 
armata austro-ungară, spre a se înrola în legiunile ardelene ce aveau să lupte pe frontul român. Opera îndeplinită de ziarul România 
Mare a fost din cele mai frnmoase şi folositoare. Ea şi-a încetat apariţia în primăvara anului 1918, când, după încheerea păcii cu 
Rusia, trupele austro-ungare înaintând în Ucraina şi ocupând Kiew-ul, d. Sever Bocu, azi deputat şi el în Parlamentul României- 
Mari, a avut norocul să se poată refugia în Moldova, iar Ghiţă Pop la Moscova. Aici, ca să aibă cu ce trăi, Gh. Pop a consimţit să 
colaboreze la ediția românească a monitorului bolşovist, dând dovadă de patriotism şi mult tact prin modul cum el a ştiut să 
convingă pe ceilalţi colegi ai săi români ca să nu-şi ia rolul în serios şi să nu îmbrăţişeze de-abinelea doctrina bolşevistă. Ceea ce 
era un lucru destul de riscant. Din fericire, aşa zişii bolşevişti români s'au purtat corect şi n-au trădat pe mentorul lor. Erau printre 
şi chiar oameni de un caracter remarcabil, cum a fost cazul bolşevistului Guiu, fost notar comunal în comitatul Aradului, care în 
vara anului 1918, când d-nii Octavian Goga şi Sever Bocu hotărâseră să plece prin Rusia la Paris, le-a servit prin toată Rusia 
anarhică ca ghid şi tovarăş de drum şi le-a salvat astfel viaţa. 

Dacă Românii erau refractari la ideile bolşeviste, în schimb Ungurii deveneau foarte repede bolşeviştii cei mai convinşi. Şeful 
lor era faimosul Bela Kun, dictatorul din vara anului 1919 al Ungariei nenorocită, care se bucura de pe atunci de mare trecere în 
faţa lui Lenin şi Trotzky. Dezastrul, în care s"o zbate azi Ungaria, este opera acestui descreerat iluminat, care, pozând în reformator 
şi salvator al Ungariei oligarhice şi şoviniste, a dat bravei noastre oştiri prilejul să distrugă armata bolşevistă ungurească şi să 
ocupe, la 4 August 1919 însăşi Budapesta, ocupaţie, care, spre marele regret al populaţiei maghiaro, n’a durat decât numai 3 luni 
de zile. 


Page 12% 


Pacostea Rusească 


Din înşirarea faptelor de până aci, ca şi a celor care vor mai urma, cititorul a avut şi va mai avea ocazia 
să constate, cu durere, toate loviturile şi grelele suferinţe pe care le-a îndurat România după urma alianţei 
sale cu Rusia, apoi a revoluţiei ruseşti, cu toate zguduirile ei anarchice şi necontenitele-i prefaceri. 

De altfel însuşi poporul rusesc — bine înţeles, lumea cultă şi conştientă — simţindu-şi sufletul împovărat 
de ruşine şi de răspunderea ce a contractat prin soarta ce Rusia, ca aliată, crease la un moment dat României, 
recunoaşte acest mare şi trist adevăr istoric. 

Distinsul publicist rus B. Untkowski, într-un articol publicat în ziarul Jijni Krai din 7 Septembrie 1917, 
sub presiunea chinurilor sufleteşti provocate de dezastrul armatei ruseşti de la Tarnopol, exclamă: „Mă 
închin până la pământ ţie, o Românie, pentru pătimirile tale, pentru soarta ta eroică. „lar noi, Ruşii, privind 
la nefericirea României, trebuie să-i sărim în ajutor: cinstea şi conştiinţa noastră o cere” 

Cum au sărit Ruşii în ajutorul nostru, am demonstrat în altă parte a lucrării de față. 

Dar vorba Românului: tot răul spre bine. 

Dreptatea imanentă, rezultată din ordinea morală a lucerurilor, a făcut ca România, care cu atâta entuzi- 
asm şi lealitate pornise la războiu în August 1916 alături de aliaţi şi deci alături şi de Rusia, pentru triumful 
dreptăţei în lune, deşi trădată în cele mai grele momente de către pravoslavnicul imperiu rusesc, să iasă din 
groaznicul măcel cu obraz curat, onorată şi mărită, în chiar dauna aliatului ei vecin, dar putred şi de rea 
credinţă. 

Lăcomia rusească de la 1812 trebuia pedepsită — şi ea a fost pedepsită prin însăşi păcatele regimului 
țarist, care a disprețuit şi nu a înţeles niciodată clocotul năzuinţelor de eliberare a diferitelor popoare de sub 
pumnul său asupritor. 

Singurul rezultat bun, pe care neamul românese l'a putut culege după urma revoluţiei ruseşti, a fost 
chemarea la viaţa naţională a Românilor din Basarabia, care până atunci trăiseră în întuneric, fără şcoli, fără 
cărţi şi fără biserică naţională. 

Intr'adevăr, odată cu descompunerea ţarismului, au început să se manifeste în Rusia noui forme de viaţă. 
Principiul naționalităților apare şi se impune, pus de unii făţarnic, iar de alții în mod generos, ca mobil al 
războiului. Se ajunge la el după oare-cari rătăciri, motivate de internaţionalismul doctrinar al păturilor revo- 
luţionare ruse, care, în unele puncte, se întâlnea cu calea bătută de atotputernicia centralistă a vechilor impe- 
rialişti. 

Revoluţia, cu răscolirea tuturor energiilor latente, ca şi în alte părți, s'a resimțit şi în Basaiabia. Politi- 
ceşte Basarabenii sau mai bine Moldovenii din Basarabia s'au afiliat la marile curente, care au luat în stăpâ- 
nire societatea rusească, au adoptat deci lozincele în circulaţie cu toate calităţile şi defectele lor. Din primele 
zile însă libertatea, — „slobozenia”, cum zic ei în bătrânul limbaj cronicăresc, — i-a întrunit pe toţi pentru 
salvarea patrimoniului cultural. 

Strângându-se împreună o samă de fruntaşi, profesori, preoţi, învăţători şi câțiva proprietari, au căutat 
de la început mijloacele unei redeşteptări naționale prin cultivarea limbei strămoşeşti. S'a pornit astfel în 
acest colț de pământ, sub ocrotirea autorităţilor binevoitoare, opera grea a liberării din întuneric. În cele 
câteva luni de la detronarea Țarului s”a desfăşurat aici procesul de conştiinţă al unui neam întârziat, dar plin 
de vigoare. Istoriograful de mâine al culturii româneşti va avea de înregistrat pagini mişcătoare din perioada 
anilor 1917 şi 1918 trăiţi de Basarabia, unde, cu o sută de ani mai târziu, abia atunci se trăiau zilele lui George 
Lazăr... 

Sub conducerea unor bune elemente de îndrumare, sosite din Ardeal,5% şi graţie bunăvoinţei deosebite 


53 În fruntea apostolilor transilvăneni pentru redeşteptarea Basarabiei trebuie aşezat cu cinste d-rul Onisifor Ghibu, care, smuls 
de acasă de războiu, a trecut la Chişinău, ca misionar cultural al Ardealului. Ceea ce a făcut George Lazăr în Muntenia la 1521, a 
desăvârşit Ghibu în Barasarabia la 1917. El a adus la Chişinău tipografie cu litere latine, a tipărit primul Abecedar, a scos ziarul 
„Ardealul”, a ţinut cursuri de vară la 400 de învăţători basarabeni, în sfârşit o muncă prodigioasă şi din cele mai folositoare şi 
meritoase. Muncă românească şi folositoare a dezvoltat în Basarabia şi profesorul ploeştean C. Munteanu-Râmnic, actual deputat, 
apoi părintele I. Mota din Orăştie, dr. Mateiu, etc. 

a organelor publice, munca a mers cu paşi repezi. Societatea culturală a Moldovenilor, înjghebată în pripă, 
şi-a dat seama de la început ca preocuparea de căpetenie să-i fie lumânarea masselor populare, problema 
învățământului primar în şcolile din Basarabia. Cu sprijinul zemstvei guberniale deci, care a recunoscut fără 
nici o ezitare necesitatea de a se introduce limba românească în şcoli, un mănunchiu de profesori au ţinut în 
lunile lunie-August 1917 cursuri pe seama învăţătorilor, dându-le pregătirea profesională. Peste 400 de 
învăţători basarabeni au luat parte la aceste cursuri, a căror cheltuială de optzeci de mii de ruble a fost toată 
achitată de zemstvo. Tot adunarea provincială a pus la dispoziţie fondul pentru tipărirea abecedarelor şi 
manualelor didactice. Cele trei luni, în care luminătorii satelor de peste Prut au cunoscut pentru întâia oară 
alfabetul latin, au adus roade binefăcătoare de pedagogie naţională, dovadă revista şcolarăs“ ce-au înființat, 
examenele ce au trecut şi frumoasele serbări culturale din Chişinău. Pentruca opinia publică românească să 
poată aprecia cum se îndrumase viitorul plin de făgăduinţă al culturei româneşti din Basarabia, voiu arăta în 
câteva cuvinte unele hotărâri luate de organele guvernului. Ele erau următoarele:55 

1) S’a decis ca în toate şcolile primare cu populaţie moldovenească din Basarabia învăţământul să fie în 
limba poporului, cu învăţători moldoveni, iar, întrucât aceştia n'ar fi de ajuns, să fie aplicaţi Românii ardeleni 
sau bucovineni refugiați. 

2) La gimnaziul I de stat din Chişinău se înfiinţează clasa primară paralelă românească, iar în celelalte 
clase se introduce limba română ca materie de învăţământ obligatorie. 

3) Comitetul central al Organizaţiilor moldoveneşti unite fondează cu ajutorul autorităţilor locale, în 
toamna acestui an, un gimnaziu românesc în Chişinău. Care va purta numele celor doi fruntaşi moldoveni, 
Murafa şi Hodorogea, căzuţi victime pentru libertate şi neam. 

4) La un gimnaziu de fete din Chişinău se înfiinţează clasa 1 cu limba română de propunere..; 

5) S'a hotărât ca şcoala normală de învățători şi învăţătoare din Chişinău să aibă câte o secţie româ- 
nească. Tot astfel se introduce limba română în seminar şi în şcoala eparhială (liceul) de fete. 

Tot prin luna Septembrie 1917, pe când se luau aceste hotărâri înălțătoare la Chişinău, în Kiew, capitala 
Ucrainei, se petrecea alt fapt de o deosebită importanţă: se ţinea Congresul Naţiunilor din Rusia, în care 
cuvântul Basarabiei s'a auzit nu se poate mai demn şi mai respicat. 

Teofil loncu, reprezentantul comitetului central al partidului naţional moldovenesc din Basarabia, a ros- 
tit în acest congres (14 Septembre) următorul documentat şi abil discurs politic: 

Onorat congres! 

Salut congresul naţiunilor în numele Românilor din Basarabia! 

Mulţi ați auzit de moldoveni, dar puţini cred că ştiţi că naţiune moldovenească un există. 
Există însă o naţiune română. Numele Moldova, Moldoveni, este numai teritorial, dar nu 
naţional, iar dacă noi numim moldoveneşti comitetele şi organizaţiunile noastre, o facem 
aceasta numai din punct de vedere tactic, fiindcă cuvântul Român sună prea aspru la urechile 
vrăjmaşilor noştri, de care avem foarte mulţi, ca şi D-voastră, şi el le serveşte de a ne acuza pe 
noi de separatism. D-voastre ştiţi în ce condițiuni a fost împinsă România în războiul mondial; 
D-voastră ştiţi că România are interese tot aşa de mari în Transilvania ca şi în Basarabia. Cum 
se va hotări chestia românească la congresul de pace, noi nu ştim. Putem însă presupune că 
dacă această chestiune nu se va rezolva în toată întinderea ei, conform principiului recunoscut 
al dreptului popoareler, atunci Basarabia poate să devie în viilor o noua Alsacie-Lorena. E 
aproape de mintea omului întrebarea: cum privim noi, Românii din Basarabia, chestiunea 


84 La sfârşitul anului 1917 următoarele publicaţiuni româneşti apăreau la Chişinău: „Ardealul”, ziar săptămânal sub direcţiu- 
nea d-lui dr. Onisifor Ghibu; „Cuvânt moldovenesc”, gazetă naţională pentru Moldovenii basarabeni apare de trei ori pe săptă- 
mână, redactat de d-nul Pan. Halipa; „Luminătorul”, revistă lunară bisericească, condusă de protoerul C. Popovici; „Şcoale Moldo- 
venească” revistă lunară, condusă de învățătorii moldoveni din Basarabia, şi „Soldatul Moldovan”, ziar ce apare de două ori pe 
săptămână, condus de d-nii M. Minciună şi G. Tudor. 

85 Vezi în România (Septembrie 1917) articolul lui Octavian Goga, întitulat: Lumina în Basarabia. 

aceasta? Eu vă pot asigura că la moi nu există aspiraţiuni de alipire la România, ci toate 
tendinţele noastre merg spre înfăptuirea statului federativ liber rusesc, deci nu poate să cadă 
asupra noastră nicio umbră de separatism. Basarabia a fost deslipită de Moldova la 1812 şi 
până la 1818 a fost cârmuită de un general guvernator, dar ţarul Alexandru 1, în urma pro- 
punerilor sfetnicilor săi, a recunoscut că nu se poate cârmui o ţară cu o situaţie specifică, cum, 
are Basarabia, fără concursul bărbaţilor autohtoni şi la 1813 a acordat printr 'un ucaz auto- 
nomia Basarabiei. În fruntea [ării se aşeză un sfat compus jumătate din membri aleşi şi 
jumătate din membri numiţi dintre autohtoni. De autonomia aceasta, Basarabia s'a folosit 10 
ani de zile. La 1823 Nicolae I a desfiinţat autonomia şi de acum începe rusificarea forţată a 
Basarabiei, ale cărei mijloace erau colonizarea, şcoala şi biserica. Cei mai straşnici rusifica- 
tori erau guvernatorii, arhiereii şi directorii de şcoale. 

Națiunea română a fost aşa de îngenunchiată încât guvernul rusesc ajunsese la convin- 
gerea că nu mai există acolo o limbă, literatură şi cultură românească. Proectul de lege propus 
de guvern în Dumă ca să li se dea naţiunilor şcoală naţională, prevedeau numai 72 naţiuni, 
dintre care cea română lipsea. Reprezentanţii Basarabici în Dumă Purişkievici, Krupensky şi 
compania lor, erau numai nişte sprijinitori ai guvernului în tendinţa lui de îngenunchiare a 
oricărui sentiment naţional românesc. A fost de ajuns însă ca să izbucnească revoluţia şi în 
câteva luni de zile sentimentul naţional a eşit la suprafaţă, pe orişice teren. O puternică mişcare 
de naționalizare a întregii ţări e în curs. Ne lipseşte autonomia, pe care am avut-o odată şi 
acum o cerem din nou ca un drept istoric al nostru. 

Cerem însă şi garanția ca acest drept să nu ni se mai poată lua. Garanţia aceasta o vedem 
numai în republica federativă. 

E trist că guvernul revoluţionar ne suspectează de separatism, lucru care nu s'a întâmplat 
nici pe vremea celui mai reacționar guvern al lui Arachceefj, ministrul atotputernic al lui 
Alexandru I. Atuncea ni s'a dat autonomia, iar astăzi guvernul revoluţionar încearcă să ne 
reducă la un simplu guvernământ al Ucrainei autonome. 

În lupta noastră pentru autonomie întâlnim cea mai straşnica opoziţie din multe părți. lată 
bunăoară rezoluţiunea dată la întrunirea unui partid politic rusesc din Basarabia: După rapor- 
tul d-rului Sapsovici despre autonomia culturală-teritorială a Basarabiei, care i-ar aduce ţării 
cea mai frumoasă înflorire, adunarea a fost de părere să nu se acorde o astfel de autonomie, 
fiindcă o mare parte a populaţiei basarabene fiind însufleţită de tendinţe separatiste, doreşte 
alipirea la România, ceea ce ar fi primejdios pentru existenţa statului RUŞESC. 

Eu vă întreb: cunoaşteţi după rezoluţiunea aceasta partidul, care a putut să o voteze? Este 
partidul socialiştilor revoluționari, pe steagul căruia stă scris: „Federație şi autonomie naţio- 
nală, până la deslipire ” (şuerături şi huiduieli la adresa acelui partid). Altul e programul şi 
alta e tactica acestui partid socialist-revoluţionar. La ce ne putem aştepta de la alte partide? 
Ce poate să rezulte pentru noi din felul cum suntem trataţi de tovarăşii ruşi? Dacă în aspirațiu- 
nile noastre politice ne vom lovi mereu de desiluzii, atunci noi, urmând necesităţii, care nu 
cunoaşte hotare, din prieteni ai democraţiei ruseşti ne vom face separatiști. 

Incheiu cu rugămintea către democraţia rusă şi către D-voastră ca să nu ne respingeți de 
la Rusia liberă şi să ne împingeţi pe drumul separatismului. Drumul nostru e acelaşi ca şi al 
vostru. (Aplause prelungite). 

Iată o serie de fapte pozitive culturale şi politice, care denotă cum, în urma revoluţiei, s'a deschis drumul 
luminei în Basarabia, pe ruinele sclavagiului politic. 

Era imposibil ca, pe cadavrul ţarismului, viaţa națională să nu-şi pretindă drepturile sale. Astfel odată 
cu revoluţia rusă, învie Polonia de sub suferinţe, ruine şi cenugă, învie Ucraina de sub robia polonă şi apoi 

rusă, ca să învieze în cele din urmă şi Sfatul ţărei Moldovei, adică Basarabia, cu şcoala, biserica şi armata ei 
naţională. 

Destinele nepătrunse ale istoriei au făcut ca prima veste despre noua viaţă a Basarabiei so anunţe ziarul 
Ardealul“ din Chişinău prin următoarele cuvinte: 

„În ziuu de 21 Octombrie anul Domnului 1917, Congresul soldaților şi ofițerilor moldo- 
veni de pe toate fronturile de luptă, adunaţi în Palatul Unirei din Chişinău, a proclamat cu o 
însufleţire nemărginită autonomia Basarabiei. 

„Peste 500 de reprezentanţi ai Basarabiei şi-au unit inimile în accentele naţionale ale im- 
nului „Deşteaptă-te Române”, pecetluind astfel cea mai mare fapta din istoria Basarabiei”. 

Hotărârile luate de acest congres sunt următoarele: 

I. Să se recunoască că forma cea mai potrivită a ocârmuirei Rusiei este Republica federativă democra- 
tică. 

II. Să se declare autonomia teritorială şi politică a Basarabiei. 

III. Să se înceapă cât mai degrabă alcătuirea oştilor moldoveneşti. 

IV. Să se sporească numărul cohortelor de la 16 până la 100, având fiecare cohortă câte 100 de soldați. 
Soldaţii moldoveni din cavalerie să fie deosebiți şi trimişi în Basarabia. 

V. Pentru ocârmuirea Basarabiei să se alcătuiască în cel mai scurt timp Sfatul ţărei, în care să intre 120 
deputaţi, dintre care Moldovenii să aibă 84 de locuri, iar celelalte neamuri 36. 

VI. Pământurile mănăstireşti, bisericeşti, cazone şi celelalte trec, fără plată, în mâinile celor care le vor 
lucra cu braţele. Stăpânirea de pământ se desființează pentru totdeauna (?). Împărţirea pământului se va 
hotărî în Adunarea întemeietoare basarabeană. 

Colonizarea Basarabiei cu străini e oprită. 

VII. Să se susţie pretutindeni alegerea candidaţilor moldoveni la Adunarea întemeietoare. 

VIII. Naţionalizarea şcoalelor, aşezămintelor şi a dregătoriijor din Basarabia. 

Instrucţia să fie obligătorie şi fără plată. 

IX. Înfiinţarea învăţământului în afară de şcoală. 

X. Să se propună Moldovenilor de peste Nistru 10 locuri în Sfatul ţărei. 

XI. Să fie însărcinat Sfatul ţărei a se îngriji pentru înfiinţarea fondului național. 


Se poate oare închipui un program mai bogat pentru lupta de redeşteptare naţională decât dezideratele 

de mai sus, abstracţie făcând, bine înţeles, de chestia: Republicei federative ca şi de chestia pământurilor, a 

cărei soluţie fraţii noştri basarabeni au luat-o din programul prea exagerat al socialistului revoluţionar 

Cernoff. Nu trebuie să uităm că Moldovenii dintre Prut şi Nistru au robit timp de o sută de ani ţarismului şi 
că au fost sistematic ţinuţi în întunerec, pentru a dispare. 

Câte sforțări, câtă energie, câtă cheltuială, câte dureri şi suferinţe, ce diabolică încăpăţinare în a merge 

contra firii lucrurilor, pentru ca să se isprăvească cu ce trebuia început şi chiar se începuse, căci Sfatul tării!” 


86 Scos de d-nul Onisifor Ghibu, cu începere de la 15 Septembrie 1917 

87 Solemnitatea deschiderii a început prin un serviciu divin oficiat la catedrală, pentru prima dată în limba românească, de 
către episcopul Gavril cu mare pompă. După Te-Deum, clerul cu toată mulţimea numeroasă s'a îndreptat spre frumosul palat al 
Sfatului ţării (fost liceul No. 3) şi acolo părintele archimandrit Gurie a ţinut o frumoasă cuvântare, în care a comparat vedenia 
profetului Ezechiil — (care a văzut în pustietate oase, care s'au apropiat unul de altul, s'au încheiat, au crescut cu carne şi s'au 
îmbrăcat cu piele, pentru ca din voia domnului profetul să-i însufle viaţa) — cu neamul nostru, care din oase moarte şi risipite în 
pustiu se adună, se acoperă şi Sfatul ţării este duhul, care” 1 înviază. 

În curtea palatului, sub cutele steagului nostru naţional, s”a făcut revista primului regiment moldovenesc, după care apoi toată 
lumea a intrat în sala de şedinţe. 

N. N. Alexandri, ca preşedinte de vârstă, declară deschisă şedinţa Sfatului, care alege în unanimitaie ca preşedinte pe I. Inculeţ, 
profesor universitar în Petrograd. În discursul său de deschidere, preşedintele Inculeţ arată anarchia din ţară şi nevoia instituirei 
autorităţii supreme locale, a Republicei moldovene federate, ca membru egal cu federaţia republicelor ruse, pentru a aduce linişte 
şi a realiza reformele necesare pe baza principiului: pământ şi libertate. 

deschis la Chişinău, în ziua de 21 Novembrie 1917, a existat şi în secolul trecut. 

După anexarea jumătăţii din Moldova dintre Prut şi Nistru şi botezarea ei cu numele unei mici părți din 
ea ca să se uite şi numele adevărat, s'a creiat un Sfat al ţărei, compus din 70 la sută Moldoveni din toate 
breslele şi 30 la sută funcţionari ruşi, dar nu pentru fără aceasta, ci pentru a dovedi celor de peste Prut şi din 
Muntenia fericirea ce îi aşteaptă sub oblăduirea, Țarilor pravoslavnici. Şi când stăpânul a văzut că jucăria lui 
vrea să umble, s'a săturat şi a frânt-o. 

Sfatul ţării Basarabiei de la 1917 s'a născut după grele suferinţe din cadavrul ţarismului, din voinţa robului 
de eri, a Moldoveanului, afirmată întâiu de partidul naţional moldovenesc, apoi de congresele ţăranilor mol- 
doveni, a învăţătorilor şi în urmă de voinţa şi puterea aceluiaş ţăran, în uniformă de soldat şi ofiţer, spusă şi 
înfăptuită la ultimul lor congres de la 21 Octombrie 1917. 

Nimeni nu va uita că aceia, care s'au luptat cu arma în mână pentru apărarea Basarabiei, s'au gândit să 
pună temeiu solid şi fericirei ei în timp de pace. 


Capitolul XV 

Unirea Basarabiei cu patria-mamă 

Iată o chestiune foarte însemnată, asupra căreia scriitorul trebuie să insiste cu fapte şi nu cu vorbe, spre 
a răcori entuziasmul pripit al unor anumiţi oameni politici, care vor să se împăuneze cu tot meritul alipirei 
Basarabiei la patria-mamă numai pentru că dânşii au fost predestinaţi de soartă ca să presideze actul unirei 
ei cu trupul României, spoliat la 1812 de Rusia ţaristă. 

Istoria, rece şi nepărtinitoare, va recunoaşte odată şi odată marele merit al acelora, care, prevăzând unde 
va duce anarchia rusă şi ce urmărea trădarea Rusiei față de mica Românie, s'au pus din vreme pe lucru, încă 
în primăvara anului 1917 — când d. Alex. Marghiloman benchetuia cu Nemţii la Bucureşti — şi inițiând o 
propagandă naționalistă sănătoasă şi abilă în Basarabia, au preparat terenul erenimentelor ce aveau să vină: 
alipirea şi apoi unirea Republicei basarabene cu patria-mamă. 

O muncă uriaşă şi de tot minutul a trebuit să fie depusă de guvernul Brătianu-Take Ionescu, ca să ajungă 
lucrurile aci. 

Intr'adevăr, după izbucnirea revoluţiei ruseşti, care a inspirat încetul cu încetul tuturor popoarelor din 
vastul imperiu al Rusiei dorinţa de a se ocârmui singure, Ucraina, ajutată fiind în tendinţele ei de Germania 
şi mai ales de Austro-Ungaria, voia să cuprindă în teritoriul ei 10 gubernii, în rândul cărora trebuia să intre 
şi Basarabia. 

La început nu se ştia nimic despre aceasta, dar pe la începutul lunei Iulie 1917 o ştire telegrafică din 
Kiew anunţa vestea că o delegaţie ucraineană a plecat la Petrograd ca să reguleze cu guvernul de acolo 
chestia ocârmuirei de sine a Ucrainei şi că această delegaţie avea anumite instrucţii hotărâte şi cu privire la 
soarta Basarabiei. 

Puțin în urma acestei ştiri s'a primit la Chişinău chiar şi o telegramă emanuată de la Vinicenko, primul 
ministru al Ucrainei, prin care conducătorii de atunci ai Basarabiei erau învitaţi să trimită delegaţi la un 
congres ce urma să se ţină la Kiew, însă ca împuterniciţi ai unei gubernii, care intra în teritoriul Ucrainei. 

Faţă cu această situaţie, organizaţiile moldoveneşti sau basarabene au decis să trimită la Kiew o dele- 
gaţie, care să protesteze în contra acestei încercări de răpire. Ajungând în Kiew, delegaţii basarabeni au fost 
întâmpinați cam cu nedumerire, căci tuturora li se părea că alipirea Basarabiei la Ucraina e un lucra firesc. 
Totuşi când delegaţii basarabeni au protestat în Rada Ucraineană şi au arătat marea nedreptate ce li-s'ar face, 
părerile lumei oficiale sau schimbat. 

O deosebită impresie a făcut atuncea cuvântarea lui Sevcenco, care a arătat că Ucrainenii şi Moldovenii 


A vorbit apoi P. N. Halipa din partea partidulul naţional, care cel dintâiu a proclamat autonomia şi ideia Sfatului Țării. Printre 
discursurilg de salutare — 36 la număr din partea tuturor breslelor — figurează şi discursul d-rului O. Ghibu, directoru ziarului 
Ardealul. 

trăesc alături de un şir de veacuri, totdeauna au fost ca fraţii şi Ucraina niciodată nu s'a gândit că Basarabia 
este a ei. 

După aceasta preşedintele Radei, Vinicenko, a spus că Ucraina se leapădă de gândul ei, de oarece ea 
hotărâse astfel fiindcă nu cunoştea glasul Basarabiei şi Rada a luat tot atunci o hotărâre în acest înţeles. 

De la Kiew delegaţii basarabeni au plecat la Petrograd, în urma delegaţiei ucrainene; însă şi aici chestiu- 
nea era hotărâtă ca Basarabia să intre în cuprinsul Ucrainei. Numai după protestările delegaţiei basarabene a 
fost nimicită rezoluția şi Basarabia a rămas slobodă de a-şi hotărî singură de soarta ei. 

Vinicenko zicea atunci că el a venit la Petrograd cu zece gubernii în portofel, dar pleacă înapoi numai 
cu nouă. 

După aceasta, Ucraina se adresa Basarabiei ca către o republică deosebită. Mai mult chiar, cu ocazia 
tratativelor păcei de la Brest-Litowsk, Ucraina a cerut ca şi Basarabia să-şi trimită împuterniciţii ei, ceea ce 
însă nu s'a făcut. Guvernul Brătianu-Take lonesu are şi aci partea sa de merit. 

În Decembrie 1917, când trupele ruseşti se retrăgeau desordonate din Moldova şi treceau prin Basarabia, 
jefuind, devastând, siluind şi omorând, un trimis al Sfatului ţării din Chişinău sosea (în ziua de 28 Dec.) la 
Kiew, spre a solicita Ucrainei un ajutor armat în contra hoardelor bolşeviste. El zugrăvi miniştrilor ucrainieni 
înfățişându-se încă în aceiaşi zi la dânşii, — în cele mai pesimiste culori situaţia, arătându-le că dacă nu li se 
vor trimite cât mai grabnic trupe de apărare, Basarabia va fi serios ameninţată de cea mai teribilă catastrofă. 
D. Vinicenko, şeful guvernului ucrainean de atunci, şi d. Sulghin, ministrul de externe, îi spuseră solului 
Basarabiei net: 

— Nu vă putem face nimic, andresaţi-vă României! 

Răspunsul miniştrilor ucrainieni fu dat într-adevăr în toată sinceritatea. Ucraina nu se mai putea apăra 
la acea dată nici pe ea însăşi. Valurile anarchiei bolşeviste amenințau în fie-ce clipă cu cutropire guvernul şi 
statul ucrainian. Posturile de gardă în Kiew nu mai erau ţinute decât de soldaţii români transilvăneni, deveniți 
prizonieri la Ruşi şi care erau destinaţi ca să lupte pe frontul român. Arsenalul, pulberăria, banca statului. 
depozitele militare, erau date numai în paza soldaţilor ardeleni. Ministrul de războin ucrainean, generalul 
Petliura, cere implorând corpului voluntarilor români câte 4—500 soldaţi zilnic pentru diferite posturi de 
gardă mai importante. Niciun soldat ucrainean nu mai putea reprezintă decât o valoare militară relativă. Şi 
între astfel de împrejurări îi cerea Basarabia ajutor Ucrainei, care ea însăşi se adresa puţin mai târziu guver- 
nului român după ajutor în contra bolşevicilor, ceea ce însă i s'a refuzat. Numai după acest refuz, Ucraina a 
cerut ajutorul armat al Puterilor centrale. 

Relativ la acest demers al Basarabiei, d. Sever Bocu, fostul director al ziarului România Mare din Kiew, 
istorisoşte următoarele în ziarul Evenimentul din Iaşi cu data de Duminecă, 6 Maiu 1918: 

A doua zi după acest demers eram cu d. General Tabouy, comisar al Republicei Franceze 
pe lângă Republica Ucraină, în cabinetul ministrului de externe, d. Sulghin. Acesta ne zise: 

— „Situaţia în Basarabia este foarte gravă. Azi am primit de la d. Brătianu o telegramă, 
prin care ne anunţă că bolşevicii în retragerea lor de pe front se dedau la adevărate orori în 
Basarabia. Acestea ne-au fost confirmate şi de un delegat al Sfatului Țării, sosit azi din 
Chişinău să ne ceară trupe ucraine în ajutor. Ce este de făcut? ” Întrebarea îi era adresată d- 
lui general Tabouy cu vădita intenţie de a-l impresiona şi de a justifica pasul Ucrainei, care 
tocmai trimisese delegaţi la Brest Litowsk. 

— „Dacă mă întrebaţi pe mine, spuse d. General Tabouy, eu zic să trimiteţi ”. 

— „Dacă noi am avea trupe, nu am fi azi la Brest-Litovsk!” observă ministrul, prefăcându- 
se de a nu fi înţeles ironia. 

— „Atunci adresaţi-vă României! ” replică generalul. 

— „I-am trimis vorbă Sfatului Ţării: să se adreseze României!” zise ministrul. 

— „Nu ajunge, trebuie să vă adresaţi şi direct. Telegrama d-lui Brătianu comportă un 

răspuns clar. D-voastră, dacă nu sunteți în stare să apăraţi Basarabia, trebuie să renunţaţi la 
orice influență a D-voastră acolo, şi ca să se creadă în sinceritatea acestei renunţări, trebuie 
să chemaţi singuri trupele române în Basarabia”. 

Generalul Tabouy le cerea vădit mai mult decât puteau să facă. 

Ministrul reflectă liniştit: 

— „Noi i-am recunoscut Basarabiei absoluta independenţă, am dat despre aceasta şi un 
act în scris.55 Ca să cerem acum noi o intervenţie a României în Basarabia, aceasta ar însemna 
o imixtiune a noastră în afacerile ei interne. Basarabia este suverană de a dispune de sine 
însăşi” 

Acestea erau sentimentele Ucrainei față de Basarabia şi faţă de România, la un moment de strâmtorare 
a sa. 

Nu peste mult însă şi anume după căderea guvernului Vinicenko şi venirea lui Golubovici ca ministru 
preşedinte şi ministru de externe, competiţiunile Ucrainei asupra Basarabiei începură din nou a se arăta. 

La 16 Martie 1918, d. Dr. Ciugureanu, prim-ministru al Republicei Basarabene, citea în Sfatul Țării, ca 
răspuns la o interpelare a deputatului Țiganco asupra politicei externe, următoarea notă trimisă de guvernul 
ucrainean cabinetelor din Berlin, Viena, Constantinopol, Sofia şi Bucureşti: 

„Prin aceasta am cinstea a vă declara că Sfatul Miniştrilor Republicei Democratice 
Ucrainene Poporale găseşte neapărat de lipsă să aducă la cunoştinţa Stăpănirei Imperiale 
Germane următoarele: 

Stăpânirea Ucraineană e mult interesată de soarta provinciei vecine Basarabia. 

Cu toate că cele două popoare domnitoare, cel ucrainean şi cel moldovenesc, locuesc 
amestecate, nu mai lasă nici o îndoială faptul că partea de miază-noapte a teritoriuluis Basara- 
biei e locuită în cea mai mare parte de Ucraineni, iar în partea de miazăzi (între gurile Dunărei 
şi ale Nistrului) ei au majoritatea relativă şi astfel Basarabia în privinţa stării etnografice, 
economice şi politice alcătueşte o parte nedespărțită din teritoriul Republicei Democratice 
Ucrainene. 

Stăpânind o mare parte din malul Mării Negre, unde în partea despre apus se află un mare 
centru economia — Odesa, — cu care, la dreptul vorbind, e legată toată partea de miază-zi a 
Basarabiei, guvernul ucrainean socoale că prin orice schimbare a foastei graniţe ruso-române, 
mai ales în părţile de miază-noapte şi miază-zi, se calcă mult interesele politice şi economice 
ale Republicei Ucrainene. 

Având în vedere că în vremea de faţă o parte însemnată a Basarabiei e cuprinsă de oștile 
româneşti şi întrebarea a cui să fie Basarabia de-acum înainte ar putea să fie un punct de 
discuţie la conferința de pace din Bucuveşti, Guvernul Republicei Democratice Ucrainene so- 
roate cu putinţă dezbaterea şi rezolvirea acestei întrebări numai dacă va lua parte şi va fi de 
acord şi împuternicitul guvernului ucrainean”. 

Preşedintele consiliului de miniştri 

şi ministru de externe: 

(ss) Golubovici. 

După ce a citit acest document, din care se vede lămurit că Ucraina ţinea cu orice preţ să pună mâna pe 
Basarabia, d-rul Ciugureanu adăuga în discursul său: 

„Ştirile pe care le-am eu, mă fac să cred că Ucraina nu va izbuti. Cererile ca să fie primiţi 
împuterniciţii ei la învoelile de pace din Bucureşti, n 'au fost îndeplinile şi Kiihlmann a fost 
contra participării noastre la încheerea păcii numai de aceea, că atunci ar fi cerut şi Ucraina 


88 E vorba de o scrisoare, dată în August 1917 de către guvernul ucrainean d-lui T. loncu, fost director de finanţe la Chişinău, 
şi prin care se recunoaşte independenţa Basarabiei cu frontiera Nistrului. 

ca să fie primit şi împuternicitul ei. Nici Germania, nici România nu vreau alipirea Basarabiei 
la Ucraina. 

„Dar dacă documentul, pe care vi l'am cetit, este numai o notă declarativă a Ucrainei în 
ceea ce priveşte Basarabia, apoi din altă parte sunt dovezi că Ucraina chiar s'a apucat de- 
acum de gospodărit în unele părți ale ţărei noastre. De pildă, o notiţă din gazeta „Nova Rada” 
arată că ministrul de instrucțiune al Republicei Ucrainene a numit director la gimnaziul din 
Ocniţa, pe teritoriul Basarabiei, pe un oarecare Volinschi ”. 

Viitorul va dovedi dacă Alex. Marghiloman şi guvernul său a avut vreun merit în chestia punerei la coş 
a pretențiilor Ucrainei asupra Basarabiei. 

Afirmația d-lui Marghiloman cum că alipirea Basarabiei la patria mamă ar fi opera sa exclusivă, cu 
concursul Puterilor centrale, este şi exagerată şi hazardată. Şi iată de ce: Cu toată lăcomia lor, când Kiihlmann 
şi Czernin puneau la Bucureşti cuțitul în gâtul României luându-i Dobrogea şi tot masivul păduros al Car- 
paţilor, impunându-i în acelaşi timp şi cele mai draconice condiţii economice şi politice, era imposibil ca ei 
să se mai pună deacurmezişul anexărei Basarabiei, pe care am ocupat-o cu trupele noastre, după însăşi cere- 
rea Sfatului Țării din Chişinău. 

Mă opresc aci cu expunerea competiţiunei Ucrainei asupra Basarabiei, spre a pune sub ochii cititorilor 
modul cum s'a operat ocuparea acestei frumoase şi bogate provincii româneşti de către armata noastră. 

Am spus mai sus că din ziua retragerii armatei ruse din Moldova, Basarabia a fost teatrul tuturor 
pustiirilor şi omorurilor din partea trupelor ruseşti bolşevizate. Pela începutul lui Iariuarie 1918, situația 
ajunsese atât de îngrozitoare, încât ziarul Cuvânt moldovenesc din Chişinău scria, la 5 Ianuarie, următoarele: 

„Slobozia este numai pentru cei răi. Oamenii, în loc să se înfrăţească, se duşmănesc şi se 
mănâncă mai rău decât câinii. Comitetele răsar ca ciupercile, se răstoarnă unele pe altele... 
Traiul se îngreuiază şi se înrăieşte într 'atâta, că nu eşti bucuros nici de viaţă. Tot ce a fost 
făcut pentru binele obştesc de noi şi de premergătorii noştri se dărâmă şi ţara se pustieşte şi se 
sălbăticeşte pe zi ce trece”. 

D. P. Halippa, unul dintre conducătorii basarabeni şi membru influent în Sfatul Ţării, declară în acelaşi 
ziar:$’ 

„Greutățile muncii noastre sunt uriaşe. Aproape din nimica, noi suntem chemaţi să facem 

totul. Vom reuşi oare? Vom ajunge la roadele dorite? La această întrebare rămâne să răspundă 

viitorul ”. 
În aceiaşi vreme, o sumă de mari interese ale României erau strâns legate de situația din Basarabia. Noi 
nu aveam în Moldova proviziile necesare până la recolta viitoare. Dacă nu ne asiguram aprovizionarea din 
Rusia, eram amenințați să murim de foame. Dar însuşi guvernul nostru încheiase un contract cu autoritățile 
răspunzătoare ruseşti, pentru a ne înapoia datoria de peste o sută de mii vagoane de cereale, pe care le-am 
cedat în vremi de restrişte din depozitele noastre din Moldova armatelor ruse, şi anume ca această cantitate 
de hrană să ni-o retragem din recolta basarabeină. Bazaţi pe acest act, noi am şi făcut dincolo de Prut foarte 
multe cumpărături, creând depozite. Se puteau însă îndeplini asemenea angajamente în situaţia în care se 
afla Basarabia? Mai mult: nu era ameninţată însăşi „Republica moldovenească” să nu mai aibă cu ce-şi 
întreținea populaţia, dacă anarchia pustiitoare ar mai fi continuat? lată de ce o intervenţie armată pentru 
liniştirea spiritelor s'a crezut necesară, iar Sfatul ţării din Chişinău, în lipsa armatelor ruse, a cerut-o aceasta 
formal de la aliați. 

Ziarul Cuvânt moldovenesc, cu data de 1 Ianuarie 1918, tipăreşte textual, următoarea înştiinţare: 


8 In Februarie 1918, conducerea ziarului Cuvânt moldovenesc din Chişinău a fost încredinţată părintelui I. Moţa, directorul 
proprietar al ziarului Libertatea din Orăştie, care refugiindu-se în ţară în timpul neutralității României, a continunat să-şi scoată 
gazeta sa şi în Bucureşti şi câteva luni şi în America, unde fusese trimis în misiune dimpreună cu părintele dr. V. Lucaciu şi prof. 
V. Stoica. 

„La şedinţele de pe urmă ale „Sfatului Țării” s'a dezbătut întrebarea despre aducerea în 
Basarabia a oştilor aliate pentru apărarea drumurilor de fier şi a depozitelor de pâine şi pentru 
potolirea anarchiei din ţară. 

„Sa holării să se aducă oşti: ucrainene, sârbeşti, cehoslovace, transilvănene şi româneşti. 
Oştile aduse vor fi sub supraveghierea Republicei moldoveneşti, iar ţările aliate — Anglia, 
Franţa, America, România şi Ucraina — vor da iscălitură că chezăşuiesc neatârnarea Basara- 
biei şi toate drepturile câştigate prin revoluţie. Oştile străine nu se vor amesteca în treburile 
politice ale ţării şi vor trebui să ne părăsească după cea dintăiu poruncă a Stăpânirii Republi- 
cei moldoveneşti. 

„Pentru întreţinerea aşezămintelor stăpânirii în Republica moldovenească, „Sfatul Țării” 
a încuviințat directorilor să facă un împrumut la aliați ”. 

Asupra chipului cum s'a produs intervenţia trupelor româneşti în Basarabia, ministrul Inculeţ, unul din 
reprezentanţii acestei provincii în guvernul Marghiloman” şi în celelalte guverne de pînă azi, declara urmă- 
toarele într'un discurs, ţinut la Huşi în luna Maiu 1918, înainte de alegerile generale: 

„~ Afară de aceştia s'au găsit 15 oameni cu învăţătură, ca mine. Am dus lupta în împreju- 
rări grele, căci duşmanii nu se uitau încoace, ci în spre Petrograd. 

A venit 24 Ianuarie 1918 şi ne-am declarat ca Stat independent. Pentru aceasta ne-au 
ajutat trupele române să revenim la România. Bolşevicii pretutindeni stricau, jefuiau, prădau 
la sate şi la oraşe; împuşcau şi mulți au fost omorâţi. Erau depozite de pâine şi spirt, nu pentru 
băulură, ci pentru industrie. Bolşevirii le disirugeau pe toate. 

La cine trebuia să cerem ajutorul? La mama noastră. Am cerut în taină ajutorul trupelor 
române, căci fiecare fruntaş era urmării de către 3—4 spioni. Am cerut ajutor prin intervenirea 
Francezilor şi în acest scop un colonel ne-a adus răspunsul că pe la începutul lui Ianuarie vor 
veni trupele române în ajutor. Bolşevicii spuneau că vin trupele române, iar noi necontenit le 
spuneam că nu vin, şi tot aşa până la 13 Ianuarie 1918, când trupele au ajuns. Dacă întârziau 
o zi, poate cu azi nu aş fi fost în mijlocul d-voastră. Şi cu ajutorul lor noi am rămas stăpâni în 
țara noastră — şi pentru vecie”. 

Acestea erau faptele, în tragica lor realitate: În ziua de 13 Ianuarie, toate ziarele ieşene publicau 
următorul comunicat oficial: 

„Comandamentul rusesc ne-a cerut, în urma intervenţiei „Sfatului Țarii” din Chişinău, să 
asigurăm, prin trimiterea de trupe române, ordinea în Basarabia. Era cu atât mai necesar să 
se răspundă acestei chemări a comandamentului rus şi a Republicei moldoveneşti, cu cât bande 
răzvrătite din armata rusă opreau trenurile cu aprovizionări pentru armata română şi cea ru- 
sească şi dădeau foc sau prădau depozitele de hrană înfiinţate de noi în Basarabia, precum şi 
pe acele ce trebuia, în urma înţelegerii cu guvernul şi comandamentul rusesc, să le formăm în 
zona care ne-a fost desemnată acolo. Pe de altă parte a fost desarmat şi batjocorit la Chişinău 
detaşamentul de ardeleni trimis din Kiew după cererea comandamentului ucrainean, spre a 
păzi depozitele din acel oraş. Mai mulţi din aceştia au fost chiar ucişi. Asemenea au fost arestați 
ofițerii noştri din comisia inter-aliată pentru aprovizionare, precum şi reprezentantul nostru”! 
pe lângă guvernul Republicei moldoveneşti. 

În aceste condițiuni era absolută nevoie să ne asigurăm linia Chişinău-Ungheni şi să 
restabilim ordinea în regiunea de unde trupele nonstre se aprovizionează şi în care populațiu- 


% La formarea guvernului Marghiloman, Basarabia a fost reprezentată in acest cabinet prin dr. Ciugureanu şi Inculeţ, primul 
ocupând pân” atunci demnitatea de preşedinte al guvernului basarabean şi al douilea pe aceea de preşedinte al Sfatului Ţării. Ei au 
rămas în toate guvernele de până azi, afară de cabinetul format de d-rul Vaida-Voevod, în care d-rul Ciugureanu n'a mai intrat, 
cedând locul său d-lui P. Halipa. 

91 D, George Lucasievici, fost secretar general al ministerului de domenii şi agricultură. 

nea înspăimântată de omorurile şi de jafurile bandelor ruse răzvrătite reclama ajutorul oştiri- 
lor române. Operațiunile pentru aducerea la îndeplinire a acestor măsuri de ordine se desfă- 
şoară potrivit dispozițiunilor luate”. 
În vedevea operaţiunilor militare din Basarabia, generalul Prezan, eminentul şef al marelui cartier gene- 
ral al armatei, despre care se poate spune cu drept cuvânt că a binemeritat de la patrie, în momentele cele 


mai penibile, prin munca, energia şi iniţiativa sa, a lansat următorul manifest”? 


către toţi locuitorii din 
Basarabia: 

Cetăţeni ai Republicei Moldoveneşti! 

Voi şi ţara voastră — ca şi a noastră — treceţi acum prin ceasuri grele şi hotărâtoare pentru 
soarta voastră. Din toate părțile, şi de către o mulțime de oameni răi, vi se spun tot felul de 
neadevăruri, care vă întunecă mintea, vă înrăutăţese inimile şi vă fac să nu mai simţiţi unde 
este binele şi unde este răul. 

În aceste clipe de grea cumpănă şi nestatornicie, Sfatul Țarei Moldoveneşti şi-a adus 
aminte de noi şi ne-a cerut, prin comandamentul militar rus, să trecem Prutul: 

1. Ca să aducem rânduială şi linişte în satele şi târgurile voastre, punând la adăpost viaţa 
şi avutul întregului popor împotriva răufăcătorilor ei. 

2. Ca să chezăşuim transportul celor trebuincioase pentru traiul armatelor ruse şi române, 
care fac pază la hotarele noastre, apărând prin aceasta şi hotarele țării voastre. 

Venirea soldaţilor români în Basarabia a supărat mult pe răufăcători şi pe cei cumpăraţi 
de duşmanii voştri şi ai noştti, care îşi păşiseră un aşa de bun adăpost pe pământul vostru, căci 
ei au simţit că de acum înainte nu vor mai putea prăda la voi acasă ca într 'un codru. 

Şi acei duşmani s'au folosit de sufletul vostru cinstit, bun şi încrezător şi au căutat să 
sădească învrăjbirea între voi şi noi, spunându-vă că Românii vin să stăpânească ţara voastră, 
că ei vin să pună mâna pe pământurile voastre şi că n 'ar avea alt gând decât să aducă în capul 
vostru pe vechii stăpânitori, care să vă răpească drepturile naţionale şi politice câştigate prin 
revoluţie. 

Departe de noi gândul acesta. 

Cetăţeni moldoveni! Nu daţi nici o crezare acestor vorbe viclene! Cum v'aţi putea închipui 
că soldatul român, care prin mărinimia Regelui şi a guvernului lui şi-a mărit acuma pământul 
lui de hrană, tocmai el să vie astăzi în țara fraţilor săi ca să-i împiedice de a-şi înfăptui şi ei 
dreptul lor! Vă declar sus şi tare că oastea română nu doreşte altceva decât ca, prin rânduiala 
şi liniştea ce aduce, să vă dea putinţa să vă statorniciţi şi să desăvârşiţi autonomia şi slobo- 
zeniile voastre, precum veţi hotări voi singuri. 

Oastea română nu va obijdui pe niciun locuitor din Republica moldovenească, oricare ar 
fi neamul şi credinţa lui! De îndată ce se va stalornici rânduiala şi liniştea şi va fi chezăşie că 
prădăciunile, tâlhăriile şi omorurile nu vor mai începe, ostaşii români se vor întoarce la ei 
acasă. 

Aveţi toată încrederea şi primiţi pe ostașii aceştia cu dragostea frăţiască cu care ei vin la 
voi! Iar dacă vre-unul din aceşti ostaşi s'ar arăta nevrednic şi s 'ar abate de la calea cea bună, 
care i-a fost poruncită de noi, aduceţi numai decât jalba voastră înaintea celui mai apropiat 
comandant şi fiţi încredinţaţi că vi se va face îndată deplină dreptate! 

Iaşi 12 Ianuarie 1918. 

(ss) Generalul Prezan, 

Însărcinat cu comandamentul armatei române. 


% Tipărit pe 5 coloane: în prima colomnă româneşte cu lilere chirilice (rureşti), în a doua cu caractere latine şi în a treia coloană 
tradus în rusește. 

Comunicatul oficial din 15 Ianuarie 1918 anunţa următoarele: Trupele noastre, chemate de comanda- 
mentul rus şi de Sfatul ţărei Republicei moldoveneşti, au intrat la 13 lunuarie ora 6 p. m., în mijlocul 
aclamaţiunilor populaţiunei, în Chişinău. 

Ziarul Ardealul din Chişinău publica tot atunci următoarele detalii asupra acestui eveniment istorie: 

„Sâmbătă toată ziua era o fierbere neobişnuită în Chişinău. Prin toate colţurile se vorbea 
cu aprindere de armata Românească, care avea să sosească în fiecare ceas. 

Bulevardul Alexandru era înţesat de lume, care aştepta nerăbdătoare şi nu se mai ducea 
acasă. Dar iată că telegramele, ieşite în grabă, înştiințează în mod oficial că oştile române sunt 
la Străşeni, în frunte cu generalul Broşteanu, şi în curând ele îşi vor face intrarea în oraş. De 
acum orice îndoială era înlăturată şi număram clipele când se vor arăta aeroplanele româneşti, 
care să arunce în oraş proclamaţiile generalului Broşteanu. 

Toţi uitară de mâncare şi pare că-i lega ceva de locul din uliţă. Trecuse de amiază şi 
trotuarele nu se mai goliau. Fiecare doria să ştie şi să vadă ce se întâmplă, măcar de-ar fi 
zăbovit în uliţă toată noaptea. 

Un număr de studente şi studenţi bararabeni, îmbrăcaţi în costume naţionale, întovărăşiți, 
de câțiva deputaţi, s'au urcat în automobile împodobite cu flori şi au eşit întru întâmpinarea 
oştirei, afară din oraş. Comandantul a primit cu bucurie această solie, pe care n 'o trimitea o 
hotărâre oficială, ci dragostea aprinsă de neam ce clocotea în inima lor românească. 

După ce Sfatul Ţării hotărâse însuşi chemarea în ajutor a României pentru scăparea Re- 
publicei, era firesc ca această înaltă ocârmuire să iasă într-a întâmpinarea oștilor. Au fost 
trimişi de către Sfatul Ţărei d-nii P. Erhan, preşedintele directoratului, şi Pântea, locţiitorul 
directorului de războiu. Ei s'au dus până la Cojuşna, unde au salutat pe generalul Broşteanu 
în numele Republicei moldoveneşti, asigurându-l de primire bună din partea ţării întregi. 

Înserase. Publicul se impacienta, mai ales că aşteptase toată ziua. 

Era ora 7 seara. De-odată văzduhul se cutremură de câteva bubuituri puternice. Era ar- 
tileria românească, erau tunurile de la Oituz, care vesteau Chişinăului despre intrarea oştirei 
româneşti. Un fior a străbătut mulțimea, o fierbere ciudată alerga pe uliţi. La marginea oraşu- 
lui intrarea oştii româneşti se făcea prin trei direcţiuni: Apus, Miazăzi şi Miazănoapte. 

Cum stam înfrigurat, căutând să desluşesc prin întuneric adevărul cel mare, iată că înde- 
părtare răsună goarna românească. Lacrămile mi-au năvălit în ochi, inima îmi Zvăcnia 
aprinsă. Dumnezeule, de când nu i-am mai auzit sunetul ei înălțător şi eroice! Îmi răsăriau 
fugare icoanele luptelor cu vitejii, pe care îi sălta spre duşman glasul de aramă al goarnelor 
războinice. Acum strigarea ei pătrundea prin toate ungherele Chişinăului, vestind fraţilor 
înstrăinaţi învierea gloriei strămoşeşti. 

Armata care intra era alcătuită din unităţile diviziei XI-a, cu infanterie, cavalerie, artilerie, 
secţii de mitraliere, ş. a. Partea cea mai mare a trecut pe bulevardul Alexandru, strada princi- 
pală a capitalei. Deşi era întuneric, totuşi puteai deslugi diferitele arme, care înaintau hotărâte 
şi vesele sub comanda ofiţerilor. În faţa tipografiei româneşti se grămădise cea mai mare mulți- 
me de privitori. Loc de frunte şi luminat încă şi de lămpile electrice ale cinematografului, era 
cel mai potrivit de a putea vedea oştirea românească. 

Redacția şi administratia gazetei noastre ieşise pe trotuar cu un steag naţional, în jurul 
căruia s'a strâns tot personalul tipografiei, împreună cu pribegii din toate ţările locuite de 
Români. Din multe părți auziai urări la adresa oştirii, dar nicăeri ele n 'au fost aşa de mari, 
calde şi statornice ca aici, la tipografia românească. Din zeci de piepturi răsunau necontenit 
strigătele de bună sosire. Fiecare unitate, până la soldaţii ce şedeau în chesoane, era întâmpi- 


nată cu izbucniri de bucurie ne mai pomenită, „ Trăiască România”, „trăiască oştirea vitează ”, 

alternau cu urările aprinse la vederea drapelelor sfinte, pe care le salutam cu capetele des- 
coperite. 

Strigăte de bucurie ieşiau din piepturile pribegilor, lacrămi fierbinţi udau obrajii noştri 
supți de suferinţă. Nu era unitate căreia să nu i-se strige: „Trăiască România Mare”, „trăiască 
Ardealul”, „trăiască Bucovina şi Basarabia”. Iar ofiţerii salutau agitându-şi capetele, soldaţii 
ne răspundeau însuflețiți de această primire frățească. 

Un moment, trupele s'au oprit în loc, spre a se aranja dislocarea. Atunci unul din eroii de 
la Mărăşeşti şi-a scos fluerul fermecat şi doina noastră plutea duioasă peste casele Chişinăului. 
Armonia ei scobora în sufletele noastre o dulceaţă nemărginită. Ni se părea că-i o rugăciune 
sfântă, care se înălța senină spre cer pentru Ziua aceasta mare. 

Covăârşiţi de atâta bucurie, pribegii din faţa tipografiei româneşti s'au trezit deodată înfră- 
țiți cu sunetele imnului nostru „Deşteaptă-te Române”, care spinteca tainele serii în valuri 
neoprite. Niciodată nu ne-am simţit mai răpiți de cântările noastre ca în aceste clipe, când, 
fără a mai ținea seamă de puterea vocii, cântam într'o bucurie nebună până la desăvârşita 
răguşire. Urmau una după alta: „Imnul Unirii”, „Haideţi fraţi cu arma 'n mână”, „Sunt 
vânător ”, „La arme” (de Iosif), „Frunzuliță verde de stejar şi altele intr 'o beţie de însufleţire 
unică în felul ei. 

Două ceasuri întregi a ținut această manifestaţie, oare va rămânea una din cele mai însem- 
nate, atât pentru noi cât şi pentru viața Basarabiei întregi. 

Tot ziarul Ardealul saluta intrarea armatei române în capitala Basarabiei, publicând pe întreagă pagina 
Į o mişcătoare urare de bună-venire, din care reproduc următoarele pasaje: 

Bine-aţi venit! În ziua de 13 Ianuarie s'a petrecut un fapt mare şi drept: Oştile româneşti 
au intrat biruitoare în capitala Basarabii, aducând cu ele rânduială şi pace.... 

Vitejii care au oprit la Oituz şi la Mărăşeşti năvala sălbatecă a Nemţilor, astăzi sunt pe 
pământul vechei Moldove, pe care tovarășii lui Lenin îl părăsesc în ruptul capului. Mărire Ţie, 
oaste românească vitează, care aduci pace şi rânduială în această ţară. 

Mărire Ţie, Țară Românească, spre care cu lacrimi de mulțumire trebuie să caute astăzi 
fiecare fiu al Basarabiei ajunse la linişte! 

Mărire Ţie, Rege Ferdinand, care scrii în Istoria Europei o pagină atât de luminoasă! 
Oştile Tale au mântuit Basarabia, pe care Rusia o sută de ani a robit-o şi pe care acum anar- 
chia ei era s'o îngroape. 

Moldoveni, închinaţi-vă până la pământ în fața acelora, care v 'au dat pentru a doua oară 
viața şi strigați cu toţii într 'un glas: 

Trăiască România mântuitoare de anarchia bolşevistă! 


Pribegii ardeleni şi bucovineni din jurul ziarului Ardealul,” 


aceşti apostoli ai românismului în Basara- 
bia rusificată, au adresat următorul cuvânt către oastea României eliberatoare: 
Ostaş al României Mari! 
Dumnezeu, în nespusa Lui înţelepciune, Ţi-a călăuzit astăzi paşii pe pământul locuit de 

frații noştri basarabeni. Noi, pribegii ardeleni şi bucovineni, adunaţi în jurul acestei gazete, îţi 

zicem cu inima plină de nespusă bucurie: Bine ai venit pe acest pământ al neamului nostru! 

Dreptatea vecinică Te va răsplăti pentru jertfa cea mare, prin care ai aşezat în Basarabia rân- 

duiala şi pacea! Dreptul nostru va, trebui să-l recunoască lumea întreagă, atunci când se vor 

aşeza din nou temeliile ei. 


Ziua de astăzi este, fără îndoială, o zi de mare bucurie pentru toţi fiii neamului nostru şi 


9% Acest ziar, odată cu proclamarea independenţei Basarabiei — 24 Ianuarie 1918 — şi-a schimbat titlul în România Nouă, tot 
sub direcţia d-lui dr. Onisifor Ghibu, având ca program: unirea politică a tuturor Românilor. 


Page 136 
1ge 13 


Pacostea Rusească 


ea va fi scrisă cu litere de aur în istoria Românilor. 

Dar, în mijlocul acestei bucurii, noi nu putem da nici o clipă uitării marea noastră ţintă; 
noi nu putem uita Ardealul nostru asuprit; noi nu putem uita Bucovina batjocorită. Trupul 
marelui Mihaiu, îngropat în câmpia Turdei, şi glasul lui Stefan cel sfânt şi bun de la Putna cer 
fără zăbavă răzbunare. Şi răzbunare cruntă cere şi Muntenia şi Dobrogea, călcate fără milă 
de duşmanii de moarte ai neamului nostru. 

Gemătul milioanelor de fraţi ai noştri de sub apăsarea ungurească, nemţească, turcească 
şi bulgărească, străbate şi în aceste clipe până la noi, cerând libertatea de atâta vreme aştep- 
tată... 

Când piciorul Tău calcă astăzi biruitor pe pământul Moldovei dezrobite, gândeşte-te deci, 
iubit ostaş al României Mari, la toate ţările noastre ferecate în lanţuri. Gândeşte-te că ele 
numai prin Tine pot fi liberate. 

Numai Tu ne poți face stăpâni pe ţara noastră întreagă, de aici şi până unde se întinde 
graiul românesc. 

Înainte deci cu Dumnezeu, pentru a făuri, prin vitejia-ţi legendară, România Mare, patria 
liberă şi vecinică a întregului nostru neam! 

Înainte cu Dumnezeu! 

Pribegii ardeleni şi bucovineni din jurul gazetei „Ardealul ” 

Chişinău, 13 Ianuarie 1918. 

După ocuparea Chişinăului de către trupele noastre, reprezentanţii autorizaţi ai Republicei moldoveneşti 
au adresat d-lui Ion I. C. Brătianu următoarea telegramă: 

Domniei Sale 

Domnului Preşedinte al Consiliului 

şi ministru al afacerilor străine al Românie 

Guvernul Bepublicei moldoveneşti luând act de simţimintele prieteneşti cu care România 
a venit în ajutorul său pentru restabilirea ordinei, trimite poporului român mulțumirile sale 
frățeşti. 

Totodată el îşi arată adânca lui mâhnire de a nu fi avut mijloace pentru a împiedica ares- 
tarea Românilor militari şi civili din cuprinsul Republicei şi îşi exprimă prin aceasta regretele 
sale pentru acest incident penibil. 

Guvernul Republicei a fost în deosebi indignat când a aflat că printre persoanele arestate 
se găseşte şi d. Lucasievici, reprezentantul guvernului român pe lângă Republică. 

El va face tot ce atârnă de dânsul pentru a pune cât mai repede capăt acestei stări de 
lucruri şi pentru a pedepsi pe vinovați. 

Preşedintele Sfatului Directorilor generali 

ai Republicei Moldoveneşti: 

P. Erhan” 

Directorul general al afacerilor străine 

I. Pelivan 

La această telegramă de mulțumire s'a asociat şi Sfatul țărei prin preşedintele lui d. Inculeț. 
Ziarele ieşene” cu data de Joi, 18 Ianuarie, anunțau din partea marelui cartier general că „orașul Bol- 


”4 La 17 Ianuarie, d. Erhan demisionând, Sfatul Ţării a ales ca preşedinte al sfatului directorilor pe d. Dr. G. Ciugureanu cu 32 
voturi contra 25. 
% În aceleaşi ziare am mai găsit în acea zi următoarea ştire oficială şi interesantă: Trupe ruseşti, contrariu ordinelor coman- 
damentului lor, s'au retras în desordine în regiunea Cristeşti-Paşcani şi au atacat trupele române, amenințând oraşul Fălticeni. 
În urma măsurilor militare luate, ca şi săptămâna trecută la Galaţi, ordinea a fost pe deplin restabilită. 

grad, din Basarabia, a fost curăţit de bolşevişti, care au încercat să opună rezistenţă şi au tras câteva şrap- 
nele asupra oraşului, fără a cauza pagube. Starea de asediu a fost proclamată. Populaţia aclamă armata 
românească cu entuziasm”. 

„La 22 Ianuarie un comunicat oficial al marelui cartier general anunţa că armatele noastre au ocupat 
Benderul şi podul de peste Nistru. De fapt, oraşul Bender a căzut în mâinile noastre, după lupte înverşunate, 
în ziua de 20 Ianuarie. Inimosul general Broşteanu anunţa marelui cartier în modul următor victoria de la 
Bender: 

După violente lupte, pe care Românii nu le-au dorit, dar la care ne-a silit rezistenţa 
neînţeleasă a trupelor bolşevice, azi, în 20 Ianuarie 1915, ora 5 dimineaţa, trupele române, 
după trei zile de lupte crâncene, au ocupat Benderul. Cetatea şi podul sunt în mâinile noastre. 
Am capturat o enormă cantitate de tunuri, arme şi muniţiuni. Oraşul n'a putut fi cruțat de 
ororile războiului. Pierderile noastre sunt cu totul neînsemnate. Bolșevicii au fost alungaţi din- 
colo de Nistru. Pierderile lor se ridică la aproape 10.000 de morți. 

Comandantul trupelor române: 

Generalul Broşteanu. 

În ziua de 24 Ianuarie, marea zi a sărbătorirei Unirei Principatelor, Sfatul Ţării a proclamat independenţa 
Basarabiei (a ţării moldoveneşti), rupându-se astfel ultimele legături cu Rusia. 

În această zi, Românii puteau spune cu satisfacţie: Bine ai venit 24 Ianuarie 1918! 

În sufletele tuturor Românilor conştienţi mai rămânea din această clipă o singură dorinţă: aceea ca 
soarele libertăţii să se coboare şi în Ardeal şi Bucovina şi şi strângă la un loc şi pe Românii orfani de sub 
jugul unguresc, pentru ca prăznuirea acestei zile mari să fie una şi aceiaşi pentru toată suflarea românească 
de la Nistru până la Tisa. Azi, din fericire, şi acest vis mare şi sfânt ni s'a realizat. 

A doua zi, 25 Ianuarie, s'a făcut la Iaşi, cu mare pompă, înmormântarea rămășițelor pământeşti ale gene- 
ralului C. Nekrasoff şi a colonelului N. Sokoloff, căzuţi victime ale bandelor bolşevice, lângă gara Corneşti, 
în Basarabia. Aceşti doui inimoşi ofiţeri ruşi, care plecaseră odată cu trupele noastre pentru întronarea ordinei 
în Basarahia, după-ce au fost omorâţi şi mutilaţi oribil de bandele bolşevice, au fost despuiaţi de toate hainele 
lor şi înmormântați, în pielea goală, la marginea drumului. 

În timp ce aceste evenimente se petreceau la Chişinău şi Iaşi, eroica şi neobosita noastră armată înainta 
cât mai adânc în Basarabia, lărgindu-şi zona de operaţii atacând şi desarmând progresiv diferitele localităţi. 

Pentru ca cititorii să-şi poată face o idee mai exactă de luptele date de armata noastră pentru ocuparea 
Basarabiei de Sud,” las să urmeze următorul ordin de zi No. 194 din 3 Martie 1918, dat de bravul general 
I. I. Popescu, comandantul diviziei 13: 

Către finele lui Decembrie 1917, divizia, care forma rezerva marelui cartier general, în- 
cepe a fi pusă în penibila situaţie de a supraveghia şi apoi a lupta împotriva elementelor intrate 
în anarhie din foastele trupe aliate ruseşti. În acest scop i-se ataşează regimentul 5 călăraşi, 
precum şi comandamentul brigadei l-a călăraşi şi i-se ia în schimb, mai târziu, divizionul de 
cavalerie divizionară, care trece la divizia a IV-a. 

Împărţită la enorma zonă dintre Siret şi Prut, în făşia mărginită la Nord cu oraşul Bârlad 
şi la Sud cu Tecuciul, unităţile sale se răspândesc şi majoritatea intră sub comanda diviziilor 
a 4-a şi a 2-a de cavalerie, care operau respectiv la Sudul şi Nordul zonei diviziei a 13-a. 
Regimentul 50 infanterie, sub comanda diviziei a 4-a, are o ciocnire sângeroasă cu trupele ruse 


Bandele răzvrătite au fost desarmate. 
Un încident cu acelaşi caructer şi cu acelaşi rezultat a avut loc şi la Mihăileni. 

Ţin să complectez această ştire, adăugând că şi la Paşcani, în direcţia satului Spătăreşti, aproape de Fălticeni, ca şi la Galaţi şi 
Mihăileni, represiunea făcută de trupele noastre în contra bandelor înarmate ruseşti, care mai rămăseseră în ţară şi amenințau ordi- 
nea publică, a fost din cele mai severe şi mai sângeroase. Mii de bolşevişti inconştienţi şi-au lăsat oasele pe plaiurile Moldovei. 

% În Basarabia de Nord ocupaţiunea s'a făcut fără mari greutăţi. Divizia, care opera aici, era comandată de generalul Schina. 

şi sufere pierderi, dar răpunem pe adversar. La 7 Ianuarie 1918 unităţile diviziei încep a reintra 
sub comanda proprie, concentrându-se. 

Din ordinul armatei l-a se formează, la 11 Ianuarie 1918, două coloane: 

a) Regimentul 47 cu un escadron şi o baterie trece Prutul pe la Cahul, cu obiectiv Bol- 
gradul; 

b) Un batalion din regimentul 48 infanterie, cu 2 escadroane şi o baterie, trece Prutul, cu 
obiectiv Reni. 

Anterior acestei operaţiuni, oraşul Cahul se ocupase de noi, după cererea cetăţenilor, la 
28 Decembrie 1917. 

Regimentul 47 infanterie cucereşte din mâna bandiţilor bolşevici Bolgradul la 13 Ianuarie 
1918, unde instalează în comanda armatei a 6-a ruse pe generalul Perşailoff în locul lui 
Kotzebue, arestat de bolşevici. Batalionul mixt din regimentul 48 cucereşte Reni, la 14 Ianuarie 
1918. 

La 19 Ianuarie 1918, comandantul diviziei intră în Bolgrad, iar regimentul 47, cu artileria 
şi cavaleria, porneşte spre Ismail. 

Din acest moment, 20 Ianuarie, flota de operaţiuni, concentrată în majoritate la Chilia, 
sub comanda. Comandorului Scodrea, este pusă sub comanda diviziei a 13-a şi cooperează la 
cucerirea, rând pe rând, a Ismailului, care cade la 21 Ianuarie 1918 şi unde se instalează 
comandamentul brigadei 26 infanterie, apoi a Chiliei, la 25 Ianuarie 1918, în fine a Vâlcovului, 
la 4 Februarie 1918. 

Operațiunile asupra Vâlcovului au fost cele mai grele, din cauza prezenţei pe mare a vase- 
lor de războiu bolşevice cu artileria grea de 310, la care noi nu puteam răspunde tocmai din 
cauza lipsei unei artilerii grele, astfel că noi am luptat numai cu artileria vaselor noastre, in- 
ferioare celei adverse. Acestei flote i-am ataşat artileria de câmp şi obuziere. 

In aceste operaţiuni flota a dovedit ce poate şi ce ar fi putut dacă timpul de pace îi acorda 
toată solicitudinea la care avea dreptul. Cu deosebire de remarcat este aviditatea şi entuzias- 
mul ce întreg personalul acestei brave arme a manifestat pentru operaţiunile care cereau sacri- 

ficii. 

Tratativele diplomatice aduc curând denunţarea de către vechiul adversar de la Sud a 
armistițiului şi acum o nouă problemă se pune: apărarea Deltei cu trupe combinate de apă şi 
uscat. Flota a dovedit şi cu această ocazie calităţile sale necontestabile de pricepere şi dorința 
de a lupta. Armistițiul reînouindu-se, măsurile luate nu şi-au găsit aplicaţia. 

În vederea operaţiilor, mai ales de apă, s'a ataşat diviziei o escadrilă de aviaţie, cu ofiţeri 

foarte devotați, dar prea tineri pentru a înţelege şi executa la timp operațiunile. 

În timp ce operațiunile pe Dunăre continuau, trupele de uscat urmau lărgirea zonei, ata- 
când şi desarmând progresiv localităţile. 

Odată Dunărea stăpânită, ultimul obiectiv şi cel mai principal, Akermanul, trebuia atacat, 
dar de la împrejurimile Bolgradului până la Akerman erau 140 de kilometri şi o suprafață 
imensă presărată cu sate ocupate de bolşevici. 

Pentru ațingerea acestui obiectiv s'a format, din ordinul marelui cartier general No. 8722, 
detaşamentul Akerman, a cărui compoziţie este: 

1. O brigadă mixtă (a 25-a infanterie, cu artilerie şi cavalerie din divizia a 13-a). 

2. Flota de operaţiuni. 

3. Brigada a 4-a de roşiori. 

4. Regimentul 3 de vânători, cu artilerie şi cavalerie. 

5. Escadrila de aviaţie. 

Frontul de operaţii se întindea de la 46 de kilometri Sud de Bender până la gura Sf. Gheor- 
ghe a Dunării, deci 170 de kilometri, iar adâncimea, de la Prut la Nistru, având 170 de kilo- 
metri pe latura ce limita Nordul zonei şi 200 de kilometri pe Sudul ei. 

În această zonă, extrema stângă o forma regimentul 3 de vânători mixt, sub comanda colo- 
nelului Jujescu; cea dreaptă, flota de operaţiuni şi o parte din regimentul 47 infanterie, iar 
centrul era format din două grapuri: brigada a 25-a de infanterie, cu 8 baterii de artilerie, din 
regimentul 23 de artilerie şi 28/8 obuziere ale diviziei, sub comanda colonelului C. Constan- 
tinescu; şi brigada a 4-a roşiori, sub camanda colonelului Gh. Rusescu. 

Operaţiuni de această natură pe fronturi şi adâncimi atât de considerabile, fără mijloacele 
inherente, căci mai ales trupe de etape n 'au existat, ci s'au improvizat din cele combatante, zic, 
aceste operaţii erau cu totul noui şi trebuiau procedeuri în consecinţă. 

S’ar părea că, neavând înainte un duşman bine organizat, operaţiunile nu erau grele. În 
realitate erau condiţiunile morale, care îngreuiau mult operațiunile şi măriau, pe măsură ce 
timpul trecea, nesigaranţa. A opera contra unei populaţii, pe care toate ordinele şi interesele 
dictau să o menajezi, a nu şti să deosibeşti bine pe vrăjmaş de neutru sau de amic, a nu avea 
un inamic bine determinat nici ca armă, nici ca uniformă, nici ca păstrare a regulilor de răz- 
boiu, acestea sunt dificultăţi pe care numai cei care le-au trăit le pot şti şi simți. 

Ordine şi indicaţiuni precise, ca pe o zonă normală în raport cu efectivele, ar fi fost ina- 
plicabile sau vătămătoare, ori cel puţin de un folos lent. A trebuit acordată iniţiativa, care de 
altfel ne-a fost dată în largă măsură de corpul şase de armată. S'a făcut astfel o mare şcoală 
de inițiativă şi foloasele n 'au întârziat a se vedea, căci, plecaţi în ziua de 19 Februarie 1918, 
de la 60 de kilometri depărtare de Akerman, s'a ajuns la ocuparea acestui obiectiv în seara de 
23 Februarie de către trupa regimentului 50 infanterie şi I-iul escadron de cavalerie, deci 60 
de kilometri în patru zile s'au străbătut mărşăluind, luptând şi desarmând. E drept că marşua- 
rile se făceau în majoritate în trăsuri pentru infanterie. 

În ziua de 27 Februarie, comandamentul diviziei a intrat în Akerman, unde a trecut în 
revistă, înaintea Cetăţii-Albe, trupele prezente, regimentul 51, care schimbase pe regimentul 
50, şi detașamente de cavalerie şi artilerie. 

În ziua de 27 Februarie, toată Basarabia; afară de ţinutul Hotinului, ocupat, până la noui ordine de trupe 
austriace, era sub stăpânirea armatei române. 

Rămânea acum să se mai desăvârşească actul unirei, care se pregătea încet, dar stăruitor în sufletele 
Moldovenilor, şi care odată cu intrarea trupelor româneşti, putea fi mărturisită pe faţă şi cu însuflețire. 

Exact peste o lună şi anume în ziua de 27 Martie, când d. A. Marghiloman se afla la guvern de o lună 
de zile, Sfatul Țării Republicei democratice moldoveşti vota următorul act al unirei: 

În numele Poporului Basarabiei Sfatul Ţării declară: 

Republica Democrată Moldovenească (Basarabia) hotarele ei dintre Prut, Nistru, Dunăre, 
Marea Neagră şi vechile graniţe cu Austria, ruptă de Rusia acum o sută şi mai bine de ani din 
trupul vechei Moldove, în puterea dreptului istoric şi dreptului de neam, pe baza principiului 
că noroadele singure să-şi hotărască soarta lor, de azi înainte şi pentru totdeauna 

SE UNEȘTE CU MAMA SA ROMÂNIA 

Această unire se face pe următoarele baze: 

1. Sfatul Ţării actual rămâne mai departe pentru rezolvirea şi realizarea reformei agrare 
după nevoile şi cererile norodului. Aceste hotărâri se vor recunoaşte de guvernul român. 

2. Basarabia îşi păstrează autonomia provincială, având un Sfat al Ţării (Dieta), ales pe 
viitor prin vot universal, egal, direct şi secret. Cu un organ împlinitor şi administraţie proprie. 

3. Competența Sfatului Ţării este: 


Page 140 


Pacostea Rusească 


a) Votarea budgetelor locale 

b) Controlul tuturor organelor zemsivelor şi oraşelor, 

c) Numirea tuturor funcţionarilor administraţiei locale prin organul său împlinitor, iar 
funcţionarii înalţi sunt întăriţi de guvern. 

4. Recrutared armatei se va face în principiu pe baze teritoriale. 

5. Legile în vigoare şi organizaţia locală (zemstve şi oraşe) rămân în putere şi vor putea fi 
schimbate de Parlamentul român numai după ce vor lua parte la lucrările lui şi reprezentanţii 
Basarabiei; 

6. Respectarea drepturilor minorităţilor din Basarabia. 

7. Doi reprezentanţi ai Basarabiei vor intra în consiliul de miniştri român, acum desemnaţi 
de actualul Sfat al Țării, iar pe viitor luaţi din sânul reprezentanţilor Basarabiei din Parlamen- 
tul român; 

8. Basarabia va trimite în Parlamentul român un număr de reprezentanţi proporțional cu 
populația, aleşi pe baza votului universal, egal, direci şi secret. 

9. Toate alegerile din Basarabia pentru voloste şi sate, oraşe, zemstve şi Parlament se vor 
face pe baza votului universal, egal, secret şi direct. 

10. Libertatea personală, libertatea tiparului, a cuvântului, a credinţei, a adunărilor şi 
toate libertăţile obşteşti vor fi garantate prin constiiuţie. 

11. Toate călcările de legi făcute din motive politice în vremurile turburi ale prefacerei din 
urmă Sunt amnestiate. 

Basarabia unindu-se ca fiică cu mama sa România, Parlamentul român va hotări con- 
vocarea neiîntârziată a Constituantei, în care vor intra proporţional cu populaţia şi repre- 
zentanţii Basarabiei aleşi prin vot universal, egal, secret şi direct, spre a hotări împreună cu 
toți înscrierea în Constituţie a principiilor şi a garanţiilor de mai sus. 

Trăiască Unirea Basarabiei cu România deapururi şi totdeauna!” 

Primită în Sfatul Țării la 27 Martie 1918, Chişinău. 

Preşedintele Sfatului Ţării: I. Inculeţ. 

Secretarul Sfatului Ţării: I. Buzdugan. 

Astfel, după un veac şi mai bine de robie, o parte din neamul românesc, despărţit de noi prin o soartă 
vitregă, hotărî în mod liber să se unească cu România. 

La 30 Martie, unirea Basarabiel cu patria-mamă a fost sărbătorită cu mare pompă şi la Iaşi, unde veniseră 
să consfințească acest mare act toți membrii guvernului Republicei Basarabene. Nu era nimeni în aceste 
clipe, care să nu fi simţit în sufletul său întreaga tragedie a neamului nostru. Când la Te-Deumul de la Mitro- 
polie privirea mi-s'a oprit asupra d-lor Inculeţ, Ciugureanu şi alţi fruntaşi basarabeni, sufletul meu zbura 
spre toţi luptătorii noştri de veacuri: Horia, Iancu, Bărnuţ, Murăşianu până la Maniu, Lucaciu, Goga etc, care 
şi ei au luptat în vederea unei zile mari, care nu va întârzia să vină! Şi ea a venit! A venit cu un an mai târziu, 
în anul mântuirei 1919, graţie drumului sănătos croit politicei statului român de un mănunchiu de bărbaţi 
politici înţelepţi şi patrioţi, printre care, cu regret, nu pot aşeza şi pe d. Alexandru Marghiloman, primul 
ministru al României, care a prezidat măreţul act al unirei. Activitatea acestui fost sfetnic al Tronului, în 
favoarea României Mari, este din nenorocire iremediabil gravată în faimosul registru al lui Giinther, fost 
director la Steaua Română, în care sunt trecuţi toți Românii şi străinii ticăloşi, care au primit sume de bani 
pentru a îndruma politica statului român în apele nemţeşti. 

Se ştie că în vara anului 1917, la Iaşi, d. Take Ionescu, somat de d. Lascar Antoniu să spună ce anume 
ştie în această privinţă, a declarat prin ziarul Evenimentul cum că d. Alex. Marghiloman a primit într’ adevăr 
în timpul neutralității de la directorul Stelei Române suma de 1.800.000 lei pentru scopuri de propagandă 
germanofilă şi că un borderou ataşat la dosarul Giinther atestă fapta d-lui Marghiloman. 

Este adevărat că d. Marghiloman, ajungând prim-ministru şi luând cunoştinţă despre această gravă 
acuzaţie, a căutat să se explice şi să se disculpe în faţa Parlamentului său, întrunit la Iaşi, acelaşi Parlament 
care, în 1918, a votat înjositoarea pace de la Bucureşti cu Puterile centrale. Apărarea fostului preşedinte de 
consiliu a fost însă aşa de tristă şi de slabă, cu toate abilităţile şi sofisticăriile sale oratorice, încât învinuirea 
a rămas tot în prioare, iar lumea, nedumerită, aşteaptă ca ultimul cuvânt al d-lui Marghiloman, în această 
gravă chestiune, să fie rostit, în interesul unei lumini complecte, în faţa Parlamentului României Mari. 

Discursul rostit de d. Marghiloman în şedinţa Sfatului Ţărei din Chişinău în ziua de 27 Martie 1918, în 
care s'a votat actul unirei Basarabiei cu Regatul României, este desigur o notă bună pentru d-sa, mai ales 
când se ştie că el a avut şi oare-care putere de convingere asupra unor deputaţi din Sfatul Țărei, care mai 
ezitau încă dacă trebuie sau nu să voteze unirea. Un asemenea merit trebuie recunoscut de asemenea şi d-lui 
C. Stere, omul Nemţilor şi duşmanul neîmpăcat al Ruşilor.. 

Să nu se uite însă că d. Al. Marghiloman în toată această măreaţă sărbătoare patriotică juca un simplu 
rol de figurant — desigur figurantul cel mai de seamă, mai elegant şi chiar mai generos! Acei care au muncit 
din greu şi au condus lucrurile, cu patriotism şi răbdare, spre a se ajunge la istoricul moment al unirei Basara- 
biei şi a se da astfel ocazia d-lor Marghiloman şi C. Stere să țină discursuri frumoase într'o mare chestie 
românească, au fost alţii, şi mai mari şi mai mici, pe care istoria viitoare îi va aşeza desigur pe toţi la locul 
de onoare ce li-se cuvine. 

La 10 Aprilie, Regele Ferdinand a semnat următoarele trei decrete regale, prin care se consfinţeşte unirea 
Basarabiei cu România. 

Primul decret promulgă votul Sfatului Țărei, prin care s'a hotărât unirea Republicei democratice 
moldoveneşti cu România şi care are cuprinsul ce urmează: 

Sfatul Țării din Basarabia, în şedinţa de la 27 Martie (9 Aprilie) 1918, votând prin 88 
voturi pentru, contra 3 şi 36 abţineri următoarea rezoluţiune: 

„În numele poporului Basarabiei, Sfatul Ţării declară: „Republica Democratică Moldo- 
venească (Basarabia) în hotarele ei din trecut Nistru, Dunărea, Marea Neagră şi vechile 
granițe cu Austro-Ungaria, ruptă de Rusia acum o sută şi mai bine de ani din teritoriul vechei 
moldove, în puterea drepiului istoric şi dreptului de neam, în baza principiului că noroadele 
singure să-şi hotărască soarta lor, de azi înainte şi pentru totdeauna se uneşte cu patria 
mamă”. 

Preşedintele Consiliului de miniştri al României declară că: 

„În numele poporului şi al Regelui Majestatea Sa Ferdinand I. al României ia act de acest 
vot quasi unanim şi declară la rândul său Basarabia unită cu România, una şi indivizibilă”. 

Promulgăm acest vot şi această declaraţiune şi ordonăm să fie învestit cu sigiliul statului 
şi publicat în „Monitorul Oficial”. 

FERDINAND Dat în 10 Aprilie 1918. 

Dat la 10 Aprilie 1918. 

Preşedintele Consiliului şi ministru de interne: 

Alexandru Marghiloman. 

Ministru de justiţie: 

D. Dobrescu. 

Al doilea decret se referă la numirea d-lor I. Inculeţ şi dr. Daniel Ciugureanu ca miniştri fără portofoliu 
în guvernul român. 

Cel de al treilea decret priveşte organizarea administrativă a Basarabiei şi a fost dat în urma raportului 
de mai jos al d-lui preşedinte al Consiliului de miniştri şi ministru de interne, care are următorul cuprins: 

Sire, 

In urma unirei Basarabiei cu România, se impune ca o lucrare de reorganizare a servi- 

ciilor de stat să se facă în timpul cel mai scurt. 

Cum numai Constituanta poate hotări asimilarea Basarabiei cu Ţara Mamă din punct de 
vedere administrativ şi juridic, propun întocmirea unui consiliu de directori, care să serve de 
legătură între organele de stat ale ţărei cu Basarabia. 

Acest comitet va fi consultat în principal în toate chestiunile, care cer să fie rezolvate pe 
cale de decret în aşteptarea unei lucrări legislative. 

Sunt cu cel mai profund respect, Sire, Al Majestăţei Voastre prea plecat şi prea supus 
servitor: 

Preşedintele Consiliului de miniştri şi ministru de interne: 

(ss) A. Marghiloman. 

Iată şi textul Decretului Regal, prin care se institue acest consiliu de directori: 

Art. 1. Se înființează un consiliu de directori pentru administrarea provizorie provincială 
a Basarabiei. 

Art. II Sunt numiţi membri ai acestui consiliu: 

D-nii dr. Cazacu preşedinte, I. Costin, N. N. Codreanu, Ștefan Ciobanu, Vlad Chiorescu, 

Gh. Grosu, Em. Catetie, Isac Gherman şi Arcadie Posmuloky, ca membrii. 

Art. III. Jurământul preşedintelui se va depune înaintea ministrului nostru de interne, iar 
preşedintele este împuternicit să primească jurământul celorlalți membrii. 

Art. IV. Un regulament interior va determina raportul lucrărilor după ramurile de activi- 
tate administrativă corespunzătoare cu ministerele ţarei. 

FERDINAND, 

Dat în Iaşi la 10 Aprilie 1918. 

La 27 Novembre 1918, Sfatul Țării a votat, cu mare însufleţire, unirea definitivi şi necondiționată a 
Basarabiei cu regatul României, ai cărei ostaşi viteji şi neadormiţi trecuseră din nou tocmai în acele zile 
culmile Carpaţilor în Ardeal şi Bucovina, spre a înfăptui cu adevărat şi pentru totdeauna România Mare, vis 
mare şi sublim, pentru realizarea căruia s'au sacrificat şi au murit de-a lungul veacurilor atâţi martiri şi eroi 
ai neamului. 

Astfel s'a realizat dreptul sfânt, pe care îl avea neamul nostru asupra Basarabiei răpite în mod lacom de 
puternica Rusie la 1812. 

România n'a mers în Basarabia ca o cuceritoare, ci din contră ca o mântuitoare. Ea n'a mers să supună 
Basarabia, ci s'o ia lângă sine; ea n'a anexat-o, ci a primit-o părtaşă la viaţa sa cu toate drepturile pe care și- 
le cerea. 


Capitolul XVI 

Din durerile pribegiei 

Sub presiunea evenimentelor implacabile de pe fropt, în primele zile ale lunei Octombrie 1916, mă 
găseam şi eu, cu familia, la Iaşi, printre numeroşii refugiaţi din Oltenia şi Muntenia, al căror exod începuse. 

Am plecat din Bucureşti, plângând cu lacrămi grele, într'o noapte apăsătoare de toamnă. Plângeam, nu 
de regretul culcuşului meu din strada Salcâmilor 25 şi nici a agoniselei ce lăsam acasă, ci la gândul, care îmi 
străpungea inima şi mă înnebunea, că de unde speram să merg cât mai repede cu armata noastră înspre Abrud, 
unde mă aşteptau strămoşii şi părinţii mei în mormintele lor modeste şi oropsite din cimitirul Abrud-satului, 
mă vedeam deodată sfătuit, din cauza retragerei în Carpaţi a armatei noastre din Ardeal, să iau toiagul pri- 
begiei şi să plece cu toți ai mei în Moldova, la Iaşi. 

M'am supus şi am plecat cu inima ruptă de durere, consolându-mă cu vorbele pline de înţeles ale croni- 
carului Miron Costin: că nu vremile sunt sub cârma omului, ci bietul om sub vremi. 

La laşi ce să vezi şi ce să auzi? Numai capete plouate şi îngândurate, recriminări copilăreşti şi une-ori 

stupide, tăiate câte-odată, de răspunsuri demne din partea puţinilor bărbaţi, care nu-şi pierduseră cumpătul, 
privaţiuni de alimente şi de lemne, care toate ar fi fost suportabile la urma urmelor, dacă n’ar fi fost agravate 
cu marile nenorociri ale retragerei armatei noastre din faţa unui duşman superior şi a trădărei ruseşti, pe care 
n'0 bănuiam încă, apoi cu teribila catastrofă de drum de fier de la Ciurea,” în ajunul anului nou 1917, şi cu 
deznădejdea ce fatal umpluse, pentru moment, sufletele tuturor. 

Abia în primăvara anului 1917, activitatea febrilă şi sănătoasă ce se desfăşura de toţi factorii, români şi 
aliaţi, pentru refacerea armaţei, alungă resemnarea ce împietrise multe inimi, spre a face loc speranţelor şi 
apoi încrederei într-un viitor mai bun. Ba în ziua de 8 Iunie, când cu primirea la laşi a primului transport de 
voluntari români ardeleni şi bucovineni, foşti prisonieri în Rusia, am trăit chiar clipe din cele mai înălțătoare: 
credeam că a sunat ceasul încetărei suferințelor noastre morale! 

Intr” adevăr, venirea acestor fii ai Ardealului şi Bucovinei, ca să lupte alături de armata României, spul- 
bera minciuna sfruntată a presei ungureşti că Românii din Austro-Ungaria ar fi declarat că sunt mulţumiţi cu 
soarta lor şi că vor să rămână şi pe viitor sub jugul străin. Aceşti soli ai românismului, îngenunchiat o clipă, 
nu făcea decât să consfinţească cu sângele lor gestul României, care declarase războiu Austro-Ungariei în 
scopul mărturisit al eliberărei lor. 

Cu toate lipsurile şi durerile Iaşilor, viaţa şi munca intensă ce începuse a se desfăşura aici pentru realiza- 
rea idealului nostru erau un adevărat balsam răcoritor pentru toţi aceia, care nu voiam să ne deslipim de glia 
românească decât în cazul nenorocit al unor noui înfrângeri. Fiecare ştire bună de pe front ne însenina, ne 
remonta şi ne înveselea feţele mai mult decât orice. 

A fost ursit însă neamului românesc ca tragedia lui înflorătoare să se petreacă punct cu punct, act cu act, 
sub puterea dictată parcă în mod demonic de evenimente, până la sosirea soarelui victoriei. 

La sfârşitul lui Iulie 1917, după dezastrul şi debandata Ruşilor de la Tarnopol, guvernul nostru hotărî 
evacuarea Iaşilor — şi atunci mi-am luat familia şi calabalâcul, pentru a pleca la Odessa şi a-mi continua 
mistuitoarea pribegie pe Pământ rusesc, cât mai aproape însă de ţară. 

Noui griji, noui chinuri sufisteşti, provocate de presiunea puternică a duşmanului cotropitor, care, din 
cauza anarchiei ruseşti, ameninţa în mod serios Nordul Moldovei. 

Niciodată în viaţa mea nu mi-am adus mai des şi mai dureros aminte de versurile pline de adevăr ale 
poetului G. Creţianu: 

Fie pâinea cât de rea, 
Tot mai bine în țara mea! 

Pentru mine, Odessa, cu stradele ei largi şi splendid aliniate, nu era un oraş necunoscut, deoarece imdiat 
după izbucnirea revoluţiei ruseşti am plecat — la 10 Martie — din Iaşi la Odessa, pentru ca, la faţa locului, să- 
mi pot da bine seama de rostul şi cauzele revoluţiei, ca şi de tot ceea ce răscolea societatea rusă. 

Încă cu prilejul primului drum, mari nedumeriri şi temeri îmi cuprinseră sufletul. În gara Bender 
(Tighina), odinioară vajnica cetate a lui Ion Vodă cel cumplit şi a altor Domni glorioşi ai Moldovei, regretatul 
Vania Paspatti,%% directorul Băncei Marmorosch, Blank & C-ie, tovarăş nepreţuit de voiaj, cumpărând un 
exemplar din ziarul Odesskia Novosti, îmi traduce următoarea informaţie caracteristică pentru noua situație 
din imperiul până mai eri al Țarilor: 

„La Odessa s'a ţinut, sub preşedinţia generalului Krilofi, adunarea soldaţilor, mateloţilor 
şi lucrătorilor în scopul de a alege pe membrii comitetului odessean de soldaţi şi lucrători. 

„După ce se face alegerea, soldatul Schwarzmann ia cuvântul şi protestează, spunând că 
alegerea nu s'a efectuat în bună regulă. Generalul Kriloff îi ridică cuvântul. Atunci locotenen- 


97 Accident dezastruos, care a costat viaţa a peste 800 de călător printre care mulţi ofiţeri români, francezi şi ruşi, numeroşi 
soldaţi şi civili, precum şi mai multe sute de răniţi. 
% D, V. Paspatti s'a născut la Odessa, unde şi-a făcut şi primele studii, astfel că vorbia limba rusă le perfecţie. 

tul Pokrovsky protestează şi el, dar încontra procedurei arbitrare a preşedintelui faţă de tova- 
răşul Schwarzmann şi 1 invită pe general să ceară scuze lui Schwarzmann pentru ofensa ce i-a 
adus, luându-i cuvântul. 

„Generalul Kriloff demisionează şi şedinţa se suspendă”. 

La auzul acestei ştiri mi-am făcut cruce, m'am cutremurat şi nu m'am putut opri de a spune simpaticului 
Paspattr următoarele: 

— Să ştii, dragul meu, că o armată, în care se pot produce asemenea scene, nu mai este de niciun folos 
pentru războiu. Nenorocul ne urmăreşte pas cu pas. Am descins la moară proastă! 

Evident, Paspatti, om inteligent şi care cunoştea pe Ruşi, mi-a dat perfectă dreptate, ca din nefericire, şi 
evenimentele ulterioare. 

Timp de 10 zile, cât am stat atunci la Odessa, îngrijorările mele se măriau pe fiecare zi. Oraşul era plin 
de soldaţi, care umblau forfota, fără niciun căpătâiu, beţi şi de vin şi de libertate, pe care n”o ştiau cântări, 
nici aprecia. Pricazul No. 1, dat de comitetul soldaţilor şi lucrătorilor din Petrograd pe toată armata şi prin 
care se spunea că soldaţii nu mai sunt în viitor obligaţi să salute pe ofițerii lor, deschisese din primele zile de 
revoluţie în mod brutal porţile anarchiei. Crezându-se liberi de cele mai elementare îndatoriri militare, care 
formează însăşi baza disciplirei armatei, soldaţii ruşi nu se gândeau că toate libertăţile obținute nu fac două 
parale, dacă nu se întemeiază pe o reală victorie încontra Germanilor feudali şi reacționari. 

M'am întors la laşi lămurit, dar descurajat. Oamenii cu scaun la cap de la noi împărtăşeau aceleaşi temeri 
justificate. Numai miopii şi entuziaştii momentului credeau altfel. 

După sărbătorile Paştelor iar am plecat la Odessa, de astă dată spre a face oarecari aprovizionării de 
alimente, de care duceam lipsă la laşi. 

În ziua de 3 Maiu st. n. pe la amiazi, eşind din cafeneaua Robinat, stimatul şi vechiul meu amic Nestor 
Cincu îmi arată colţul stradei Langeron şi îmi zice: 

— Uite, Rusule, pe doctorul Racovsky! 

Privesc atent în partea locului, dar cum persoana, pe care Nestor Cincu "mi-o da drept d-rul Racovsky, 
sta eu spatele spre noi, n'am putut-o bine distinge, mai ales că în acel moment chiar se şi depărtase. 

Răspund lui N. Cincu: 

— E imposibil să fie d-rul Racovsky, căci, după câte mi s'au spus, marele cartier s'a îngrijit să-l suprime! 

A doua zi dimineaţa, pe la orele 8, ducându-mă la cafeneaua Robinat să-mi iau obicinuita cafea cu lapte, 
în timpul pe când mă aşezam la o masă, pe cine să văd vis-ă-vis?! 

Era d-rul Racovsky în persoană, în carne şi oase! 

Hotărât să-l abordez, m'am dus la masa lui, unde discuta cu socialistul ieşan M. Bujor, advocat, şi un 
soldat rus cu cocardă roşie revoluţionară, pe care mi-l prezintă ca pe aghiotantul său de onoare, un fel de 
gardă personală. 

— Cu ce prilej prin Odessa? îl întreb eu. 

— Foarte simplu. Armata rusă din laşi m'a scăpat din ghiarele guvernului Brătianu în ziua de 1 Maiu. 
Mai multe sute de soldaţi ruşi au venit la domiciliul unde eram arestat (acasă la comisarul de politic Dioghe- 
nide) şi m'au eliberat, plimbându-mă apoi, în triumf pe stradele Iaşului. Regele Ferdinand a petrecut în acea 
zi câte-vă momente proaste, fiindu-i teamă că o să’l detronez. N'am făcut-o încă, dar o să-i vie rândul şi lui 
şi lui Brătianu, ca şi întregei oligarchii româneşti, care a nenorocit ţara, vârându-o nepregătită şi fără niciun 
motiv în războiu. Chiar în seara de 1 Maiu tovarăşii ruşi mi-au pus un tren special la dispoziţie şi aşa, cum 
mă vezi, sunt la Odessa. 

— Cum se poate? îl întreb eu din nou mirat. 

— Uite, foarte uşor, aşa precum ţi-am spus! Brătianu şi cu Panaitescu m'au făcut om mare! 

— ŞI acum ce ai de gând să faci? 

— Am să lupt pentru ca, cu concursul socialiştilor ruşi, să scap România din prăpastia, în care au arun- 

cat-o guvernul şi oligarchia românească. 

— ŞI cum crezi că ai să ajungi s'o poţi scăpa? 

— Lucrând din răsputeri pentru o pace fără anexiuni şi contribuţiuni, după urma căreia România, com- 
plect sărăcită şi însângerată, îşi va păstra graniţele sale vechi, în afară de Cadrilater, pe care va trebui să-l 
cedeze Bulgarilor, dela cari l'a luat în 1913. 

— Dar ce faci cu Românii din Transilvania? 

— Ei o să-şi capete autonomia ca să hotărască singuri de soarta lor! 

Trecând la altă ordine de idei, i-am împutat doctorului Racovsky că prea a fost aspru şi nedrept cu Const. 
Mille, directorul Adevărului, care s'a frământat şi a luptat atâta pentru el ca să-l aducă în ţară la 1911, 
obiecţiune, la care şeful socialiştilor români mi-a răspuns scurt şi răutăcios: 

— Mille este un apostat. Dacă el a luptat pentru cauza mea dreaptă, a făcut-o mai mult din interes de 
tarabă gazetărească. Tot din acest motiv a împins şi la războiul! 

În zadar am încercat să conving pe d-rul Racovsky de contrariul. Văzând cât este de pornit împotriva 
unuia dintre cei mai mari binefăcători ai săi, mi-am luat rămas bun şi am plecat adânc turburat de spectrul 
activităţii, pe care o s'o dezvolte în Rusia, unde are puternice legături, acest om inteligent, dar periculos, 
hotărât, lipsit de scrupul şi pus cu totul în slujba intereselor nemţeşti. 

Şi, într-adevăr, din clipa în care d-rul Racorsky a pus piciorul în Rusia, România nu a avut un alt duşman 
mai conştient şi mai necruţător, precum voiu dovedi treptat şi cronologic. 

Stabilindu-se pentru cât-vă timp la Odessa, el a mijlocit pe lângă comitetul local al soldaţilor şi lu- 
crătorilor ca să taie din stocul de alimente ce se trimiteau de aici la Iaşi şi Galaţi, deşi cunoştea toate nevoile 
din ţară. Pe o petiție a unui negustor gălățian, adresată comitetului de mai sus, spre a i-se da liber export 
pentru nişte alimente, d-rul Racovsky a pus personal următoarea rezoluţie: „Se aprobă cu condiția ca dis- 
tribuția alimentelor la populația din Galaţi să se facă sub controlul comitetului de soldaţi ruşi de acolo”. 

XX 

Pela sfârşitul lunei Iulie, după dezastrul rusesc de la Tarnopol, precum am spus la începutul acestui 
capitol, m'am evacuat şi eu cu toată familia din laşi la Odessa (în strada Gogolia 23). Plăteam 200 ruble (500 
lei) pentru 2 camere bine mobilate şi confortabile, într'o familie de Evrei, oameni cum se cade şi ospitalieri, 
mai ales capul familiei, cu numele Reznikoff, antreprenorul Hotelelor „Victoria” şi „Franţa”. 

Deja a doua zi după sosire — la 30 Iulie — am avut durerea să constat cum d-rul Racovsky îşi continua 
opera sa nefastă încontra fiinţei statului român. El salută pe evacuaţii din ţară prin o manifestaţie a socialiş- 
tilor români din Odessa, care în număr de vreo patru sute — dintre care 300 lucrători ai şantierului Fernic din 
Galaţi, mutat la Odessa — parcurgeau stradele principale ale oraşului, strigând: 


1? 


— „Trăiască Internaționala! Trăiască Republica! Jos Brătianu!”. 

Printre manifestanți am remarcat şi trei soldați români în uniformă. Erau evrei dezertori. Un căpitan d'ai 
noştri, care trecea întâmplător în trăsură pe Str. Langeron, a fost huiduit și fluerat! 

La 13 August, d-rul Racovsky ţinea sub cer liber, în parcul Alexandru, o întrunire publică cu oamenii 
săi, după terminarea căreia face a doua manifestaţie de stradă, cu care ocazie mai mulți ofițeri români sunt 
din nou huiduiţi pe stradele Odessei. 

În restul zilelor, emisari ď’ai lui Racorsky frecuentau pe ascuns spitalele din localitate cu răniți români, 
căutând să le învenineze sufletul cu cele mai primejdioase idei. Intr'una din zile, am surprins pe un asemenea 
propagandist la poarta spitalului din faţa statuei Ecaterina, sfătuind pe răniţi să nu se mai reîntoarcă la front 
şi să nu mai lupte! Natural, l'am alungat precum se cuvenea. Din fericire, soldaţii noştri, disciplinați şi 
conştienţi, nu se uitau în gura acestor instrumente mizerabile. Totuşi unele doamne române cu inimă din 
Odessa au socotit necesar să se constituie într-un comitet de apărare a răniților noştri în contra unei asemenea 
propagande rău făcătoare. 

La 20 August, d-rul Racovsky afişa şi răspândea pe stradele Odessei un lung manifest al partidului 

social-democrat din România, încadrat în negru prin care se denunța în termeni violenți împuşcarea solda- 
tului ieşan Max Wechsler, care, după câte mi-s'au spus de cei în drept fusese prins cu spionagiu. 

Manifestul, menit să împresioneze numeroasa populație evreiască din Odesa şi s'o aţâţe împotriva 
Românilor refugiaţi, s'a termina cu următoarea notă provocătoare: 

„Ofițerul, care a săvârşit omorul, este locotenentul Romalo, fiul medicului palatului regal, 
d-rul Romalo. Astfel asasinatul are o semnificare mult mai mare”. 

Scopul acestei insinuări era să facă imposibilă strămutarea în Rusia, la Kherson sau Odessa, a curții 
noastre regale, precum se decisese atunci, sub presiunea evenimentelor nenorocite de pe frontul galițian şi 
bucovinean. În urma acestui manifest şi a propagandei d-rului Racorvsky, consiliul comunal din Kherson, 
oraş locuit în majoritate de evrei, a şi votat o moţiune pronunţându-se în contra stabilirei membrilor familiei 
noastre regale în oraşul depe malurile Dniprului. 

Kk k 

După Tarnopol, aşi putea spune că Iaşul se mutase la Odessa. La Iaşi, golit de deputați şi senatori, nu 
mai rămăsese — după expresia unor anumiţi parlamentari — decât proşti şi incapabili. Patrioții, talentele, cape- 
tele cugetătoare şi scânteietoare, oamenii care puteau drege ca cu o baghetă magică toată situația tristă din 
ţară, dar la care nu se făcea niciun apel — toți respirau, la Odessa, aerul ozonat şi vivificator al Marei Negre! 

Dimineaţa la Café Robinat, iar după amiazi, între orele 6 şi 8 pe Bulevardul Nikolaewsky, reprezentanții 
naţiunei române, scufundaţi în neant, după ce îşi luau cafeaua, ceaiul sau citronul obicinuit, se uşurau de 
grijile ţării prin tot felul de accente, care de care mai nedrepte şi mai triviule la adresa nefericiților guvernanţi 
rămaşi la laşi. 

Revoluţia rusească transformase, la Odessa, în talente oratorice o mulţime de patente nulităţi veritabil 
româneşti. Trecerea Prutului şi a Nistrului, ca şi vedenia siguranţei personale inspirată de cei 500 kilometri 
de la front făcuse din toți muţii Parlamentului adevărate ființe cuvântătoare, toţi erau genii puse în mod 
păgubitor la carantină, toţi erau fără păcate, pe când lumea rămasă în laşi la muncă şi la greu constituia, în 
ochii lor, pacostea şi ruşinea ţării care pătează virtutea epocei noastre! 

Şi lucru curios! Mulţi din cei care într-adevăr pângăreau virtutea epocei noastre prin criticile şi clevetirile 
lor aruncate cu uşurinţă pe frumosul Bulevard Nikolaewky sau prin cafenelele Odessei erau idolii viţeilor de 
aur, rămaşi la laşi, erau înjetonaţii şi diesmierdaţii guvernului de „proşti” şi „incapabili”, după urma căruia 
şi azi mai încasează unii tantieme considerabile pentru „luminile” ce le aduc diferitelor consilii de adminis- 
traţie, unde au fost asiguraţi! 

În tot timpul cât am stat la Odessa, zilnic în contact cu parlamentarii noştri, n'am auzit — afară de rare 
excepţiuni — decât critici, unele întemeiate, dar multe exagerate, lipsite de o preocupare mai înaltă şi de 
impulsul de a face zid în jurul guvernului şi de a’l sprijini; orice discernământ dispăruse, iar dragostea de 
țară se manifesta în organizarea de vagoane comode, spre a pleca prin Suedia şi Norvegia la Paris. Toţi 
miniştrii erau răi, gheşeftari, lipsiţi de energie, de capacitate şi de orizont! Toată cinstea, toate capacităţile şi 
energiile stau, neutilizate, la Odessa! 

Ceea ce îmi strângea mai mult inima de durere, era când constatam la fiecare minut următoarea lor 
preocupare: deoarece cursul rublei scăzuse din cauza Tarnopolului şi apoi a Rigei, deputaţii şi senatorii n'a 
voiau să accepte plata diurnei în ruble, ci în lei româneşti, care erau mai urcați, ba unii cereau chiar franci 
franţuzeşti, care erau şi mai urcați. Martirii din guvern, prinşi între ciocan şi nicovală, sau oprit în cele din 
urmă la soluţia de a plăti diurnele parlamentarilor tot în ruble, însă socotită rubla pe cursul de 1 leu 50 bani, 
pe când noi, ceilalți muritori, supuşi şi contribuabili români, plătiam rubla după cursul zilei — niciodată mai 
puţin de 2 lei. Cu chipul acesta fiecare deputat şi senator primea, drept primă de încurajare pentru atmosfera 
proastă ce o creia în jurul guvernului, câte 60 ruble pe zi, adică 1800 ruble pe lună (4000 lei), plus cecurile 
pentru Franţa, pe care cei mai mulţi le-au vândut la Odessa cu preţ îndoit şi aproape întreit, făcând un trafic 
din cele mai păgubitoare pentru ţară, ca şi pentru aliaţi, deoarece toate cecurile de bani franțuzeşti eliberate 

de Banca Naţională, la intervenţia ministerului de finanţe, călătoriau din mâinile speculatorilor în Germania. 

În această privinţă fostul ministru de finanţe Victor Antonescu a, comis o adevărată risipă împărțind 
cecurile la parlamentari, la favoriţi şi favorite, fără nici o normă şi fără nicio restricție, spre a nu putea fi 
negociabile în paguba ţării şi a aliaţilor. Acestui abuz 1-s'a pus capăt numai de către noul ministru de finanţe 
N. Titulescu pela începutul lui Septembre 1917, îndată după intrarea sa în funcțiune. 

Kokk 

La 5 Septembre, d-rul Racovsky începe să scoată, la Odessa, ziarul Lupta, organ social-democrat, 
promițând apariția de 3 ori pe săptămână. 

Extrag, pentru posteritate, din articolul de fond-program următoarele rânduri: 

„În chestiunea războiului şi a păcei vom merge mână în mână cu democrația rusă, a cărei 
formulă „pace fără anexări şi fără contribuţiuni ” o adoptăm fără rezervă. ” 
A 

În ziua de 23 Septembre, pe la amiazi, o companie de elevi ai şcoalei militare din Odessa, pusă sub 
conducerea unor tovarăşi şi poliţişti, împresură Cafeneaua Robinat, spre a pune mâna — ziceau ei — pe specu- 
lanţii evrei şi români. 

Afacerile strălucite făcute de unii parlamentari români cu cecuri, bijuterii şi monede de aur, ca şi de mai 
mulţi evrei refugiaţi din ţară la Odessa — printre care mulți dezertori — îşi făcuseră efectul printre tovarăşi! 

Deputatului de Iaşi Gr. Iamandi, care se afla pe trotuar şi voia să se sustragă raziei, 1-s'a pus revolverul 
la tâmplă şi astfel fu nevoit să reintre în cafenea. 

Tovarăşi, cu mutre de bandiți, urcați pe scaune în mijlocul cafenelei, amenințau cu revolverele pe acei 
care vociferau şi aveau de gând să plece. 

După o perchiziţie, la care au fost supuşi toţi clienții găsiţi înlăuntru, sub pretextul de a li se lua revol- 
verele, mulți din cei care aveau la dânşii bijuterii şi bani au rămas păgubaşi deabinelea. Mulţi români au 
scăpat de devalizare graţie intervenţiei la timp a fostului prefect de Caliacra G. Georgescu şi a vice-consulu- 
lui Curtorici. 

Peste câteva zile, 15 tovarăşi, cu revolverele întinse, intră, pe la orele 3 din noapte, în aşa poreclitul 
Club-român din str. Langeron, înfiinţat de un armean din Constantinopol, cu numele Valentin, şi de un 
crupier francez de la casino-ul din Constanţa. 

Tovarăşii, intrând în sala unde se juca din gros chemin de fer, provoacă printre jucători o panică teribilă. 
Bandiţii, în haine de mateloţi, somează pe cei prezenţi să nu miște şi să ridice mâinile în sus. Cine se opune, 
va fi împuşcat! Cu chipul acesta, tâlharii dezbracă de avutul lor pe toţi cei de faţă, cei mai mulți Evrei din 
Odessa, unii cu femeile lor. Recolta a fost bună: peste, 150.000 ruble! 

Deputatul de R.-Sărat d. Al. I. Alexandrescu a scăpat de prădăciune după uşa de la Water-Closset, pentru 
a fi buzunărit şi furat 3 luni mai târziu (4 lan. 1918) dimpreună cu colegii săi D. Hănţescu, A. Hartular şi 
avocatul C. Săvescu, în gara Chişinău, de către însuşi şeful gărei, devenit tovarăş rus. 

Un jucător, evreu odessean, de emoție, a căzut mort sub masa de joc. 

La plecare, pe când coborau treptele, tâlharii au fost „onoraţi” cu mai multe focuri de revolver, trase de 
armeanul Valentin şi un doctor rus. Un tovarăş a fost rănit de moarte şi unul mai uşor. Bandiţii, în retragerea 
lor, au rănit însă şi ei pe doctor destul de grav şi pe Valentin la o mână. 

RX 

Spre sfârşitul lunei Septembre, deputaţii şi senatorii din localitate se organizează într-un Cerc al par- 
lamentarilor români, având următorul scop conform art. 2 din statute: 

Art. 2. Scopul acestui Cerc este de a servi interesele româneşti, precum ajutorarea răni- 
ților, proteguirea refugiaților, îngrijirea instrucţiunii copiilor, reprezentarea intereselor noas- 
tre faţă cu guvernul şi autorităţile româneşti ori ruseşti, înfrăţirea cu aliaţii noştri ruşi şi susţi- 
nerea intereselor noastre comune, etc. 

Idee bună şi admirabilă, mai ales când mă gândeam că războiul se va termina şi noui probleme, noui 
chestiuni s"o vor ridiea. Credeam că din surghiumul nostru forțat o să culegem unele avantage pentru ţara 
noastră şi că o să facem din nenorocita noastră băjenie o sursă de lucruri bune pentru: viitor. 

Cu regret însă trebuie să constat că cei din fruntea Cercului n'au făcut nimic în prevederile de mai sus 
ale statutelor. Totul s'a redus la nevoile momentane ale stomacului. 

Voiu recunoaşte totuşi că magazinul de alimente al parlamentarilor a fost de un real folos refugiaților, 
care în fie-care lună îşi puteau procura de aici lucrurile de prima necesitate, ca zahăr, orez şi săpun, cu preţuri 
ceva mai scăzute decât la Evreii speculanti. 

De asemenea oare-cari ajutoare date de sărbătorile Crăciunului refugiaților români lipsiţi de mijloace 
din Odessa, mă fac să trec cu vederea multe alte cusururi ale Cercului parlamentarilor, care, dacă ştiau să 
procure alimente pentru ei şi refugiaţi, susţinerea intereselor noastre naţionale faţă de sovietul din Petrograd 
cu propunerile lui stupide de pace şi faţă de acţiunea, nefastă a d-rului Racovsky, la Odessa, n'a preocupat 
niciun moment pe diriguitorii Cercului. 

RX 

La 11 Octombre, doctorul evreu Tiomkin, medic-şef al spitalelor Zemstvo-urilor din Odessa, publică în 
ziarul Odeskia Novosti un articol întitulat „Nu se mai poate tăcea!”, plin de minciuni răutăcioase, în care 
vrea să arate persecuțiile la care erau supuşi Evreii în România, citând două ordine de zi ale marelui cartier. 

Primul ordin avea No. 14798 şi prevedea eliminarea din spitale a tuturor surorilor de caritate, cerceta- 
şilor, medicilor de origină evrei, iar în celalt ordin cu No. 40164 din 14 August se recomanda ca Evreii să 
fie trimişi în foc în primele rânduri! 

Dr. Tiomkin citează apoi apelul Evreilor din România către guvernul rus, în care cer ajutor spunând: 

„Libertatea, pe care au căpătat-o Rugii, Evreii români o plătesc cu lacrămile soțiilor şi 
copiilor, cu sângele nostru, deoarece ura oligarchiei române contra revoluţiei Ruse se îndrep- 
tează în primul rând contra noastră. Noi rugăm, noi cerem ajutor de la revoluţia rusă”. 

Cam ce fel de om serios era acest dr. Tiomkin, care aţâţa astfel în modul cel mai pătimaş populaţia 
evreiască din Odessa în contra refugiaților români, este destul să spun că nu mult după publicarea acestui 
articol, el a fost destituit şi dat în judecată pentru hoţii în exerciţiul funciei sale. 

XX 

În ziua de 2 Novembre apare la Odessa, cu sprijinul material al guvernului român, primul număr al 
ziarului Vestitorul, sub direcţia amicului meu S. Pauker şi cu colaborarea regretatului Emil Nicolau, amân- 
doui cunoscuţi ca buni şi încercaţi ziarişti din Bucureşti. 

Apărând cu articolul de fond tipărit şi în ruseşte, Vestitorul urmărea îndulcirea raporturilor dintre refu- 
giaţii români şi populaţia odesseană ostilă. Graţie operei periculoase a d-rului Racovsky, ziarul n’a putut să- 
şi atingă scopul, fiind socotit ca „organ al oligarchiei din România”. 

În primul său cuvânt, noul organ românesc din Odessa spune: 

Oficialitatea Ruso-română şi-a dat cea dintâi mâna cu deplină încredere (1) Se cuvine ca 
şi popoarele noastre să-şi închine aceeaşi dragosie spre care le mână învecinarea lor de hota- 
re, precum şi interesele comune ce rezidă la baza existenţei lor politice şi economice. 

Ale acestor fapte ne propunem să fim vestitori aci. 

In acelaşi număr, Vestitorul anunţa publicului din Odessa următoarea ştire: 

Consiliul miniştrilor din laşi a hotărât ca tinerii evrei plutonieri şi sub-ofițeri de adminis- 
traţie mobilizați şi care întră în una din cele două calegorii următoare, să fie înaintați la gradul 
de sublocotenenţi, conform legi avansărilor în armată. 

Intră în aceste categorii: 1) cei născuţi înainte de naturalizarea părinţilor lor. 2) cei 
născuţi în ţară din părinţi născuţi şi ei în ţară şi care, nebucurându-se de supuşenie străină, 
sunt supuşi români. 

La vreo 2 sau 3 săptămâni de la apariția Vestitorului, ziarul Depeşa, pe care îl scotea d. Mestugean, fost 
redactor la Universul din Bucureşti, a încetat de a mai apare. 

Depeşa era bine redactată şi inteligent confecționată de către d-rul I. Duscian, medic la spitalele noastre 
din Odessa, ziarist de talent, care a scris mult timp la ziarele Ordinea şi Adevărul din Bucureşti, fiind un 
profund cunoscător al limbei, literaturei şi politicei ruseşti. 

De la Depeşa, d-rul Duscian şi-a trecut preţioasa sa colaborare la Vestitorul. 

RX 

In prima decadă a lunei Novembre, oameni care aveau interes să înăsprească raporturile dintre România 
şi noul guvern maximalist al lui Lenin şi Trotzky, raspândese în ziarele locale, prin canalul unui ziarist rus 
Volkoff, ştirea mincinoasă şi tendenţioasă cum că Românii ar fi încheiat pace cu Germanii şi că armata 
română ar fi pornit în contra Odessei, Nicolaew-ului şi Kherson-ului! 

Deşi trecutul corect şi glorios al României ne punea prea sus, pentru ca fiecare minciună mizerabilă să 
ne poată atinge, totuşi Lupta d-rului Racovsky continua să toarne uleiu peste foc şi să asmuţe populația din 


p> 


Odessa în contra Românilor, publicând sub titlul „Decât trădarea, mai bine revoluţie!” următoarele rânduri 
infame: 

Adunarea generală a secţiunii social-democrate române din Odessa, convocată în ziua de 
12 Novembre, înfierează guveruul român, a cărui atitudine dubioasă face cu putinţă răspândi- 
rea versiunilor ca aceea relativă la trecerea României de partea Germaniei. Tardiva desminţire 
a consulatului, legăturile de până acum ale oamenilor guvernului cu Germanii dela Bucureşti, 
ameninţarea cu pacea separată din August, cărdăşia cu Panaitescu, acest dovedit spion ger- 
man, ostilitatea autorităților față de Rusia revoluționară, sunt motive suficiente ca să bănuim 
că zvonul nu e lipsit de un anumit temeiu. 

Oligarhia română, care n 'are nici o comunitate de interese cu democraţia revoluționară 
rusă, caută o ieşire, chiar şi prin trădare, ca să-şi apere privilegiile şi să salveze un tron ce se 
clatină. Social democraţia română asigură democraţia rusă că această crimă împotriva demo- 
craţiei şi împotriva poporalui român nu se va îndeplini. 

Decât trădarea mai bine revoluţia! 

Salutăm gestul guvernului de la Petrograd, care se adresează armatelor şi popoarelor 
pentru încheierea păcii mult aşteptate şi ne ridicăm împotriva pasului ataşatului militar român, 
generalul Coandă, care a protestat alătari de ataşaţii Angliei, Franţei, Italiei şi Japoniei contra 
inițiativei guvernului rus. 

Ne desolidarizim de această protestare. 

Numai capitaliştii şi imperaliştii vor continuarea războiului. 

Poporul român vrea pacea! 

Infamia şi otrava ce transpiră la fiecare rând din proza d-rului Racovsky, mă dispensează de orice 
comentarii. 
XX 
La 20 Novembre, d. Alex. Constantinescu, ministrul de interne, îmi scria următoarele rânduri înălțătoare, 
care mi-au ridicat mult moralul în cloaca blestemată a Odessei, unde pretinsul cetăţean român d-rul Racovsky 
îşi stabilise cartierul general pentru subminarea a însăşi fiinţei Statului român: 

Iaşi, 20 Novembre 1917. 

Iubite prietene! 

Am primit scrisoarea D-tale şi profit de înapoerea d-lui Bocu pentru a-ţi răspunde îndată. 

Am văzut cu plăcere că sănătoşi sunteţi toți. Plictiseala, străinătatea şi scumpetea traiului sunt 
chestii secundure în grelele momente ce străbatem. Sunt desigur turmente mai mari care îţi 
Chinuesc sufletul, dar ce vrei? Fără chin şi jertfe nu se pot îndeplini idealurile mari şi în vârtejul 

luptelor şi al peripețiilor, care pregătesc soluţiunile definitive, toţi, care îşi iubese neamul, nu 
se poate să nu fie cuprinsi de chinurile aşteptărei. 

Îmi explic dar, căci sunt fireşti, momentele de torment în care trăeşti, dar nu deznădăj- 
dueşti. Nu trebuie ca neamul, care urmăreşte un mare ideal, să şovăiască nici o clipă în cursul 
evenimentelor, oricât de tragice ar părea ele în unele momente. 

Cine putea crede că intrând în uraganul, în care am intrat de bună voe, nu ne vom resimţi 
de puterea lui? Dar dacă nu se năştea acest uragan, se punea oare pe tapet întregirea neamului 
nostru? Numai dintr 'un asemenea cataclism mondial se poate naşte o Românie Mare, aşa că 
orice bun român, care dorea această mărire a neamului, trebuia să râvnească ivirea acestui 
uragan. Odată ivit, fatal se aprindea în suflete facla care să ne lumineze, aşa cum s'a şi aprins 
şi nimic nu o va stinge decât suflul voios a 14 milioane de Români. 

Am suferit prea mult, zic unii. Aceştia sunt acei ce nu ştiu ce însemnează suferinţa unui 
neam. Jena în afaceri, părăsirea dulcei beatitudini a căminului, dozarea stomacului, — acestea 
sunt numite suferinţe de toţi acei ce nu ştiu sau mai bine zis nu simt suferinţele pentru realizarea 
aspirațiunilor unui neam. 

Dar de ce sărmanul popor de jos, care într adevăr suferă, când cei ce pretind azi că suferă 
se desfătau sau trăiau pe spinarea lui, azi e vesel, merge cu pieptul deschis la moarte, căci ştie 
că din moartea şi vitejia lui va naşte binele şi mărirea neamului? 

Ostăşimea suferă de frig, dar nu se vaită de el, căci are sufletul încălzit de adevărata fla- 
cără a iubirei de neam; ea doarme în umezeala tranşeelor sau în duhoarea bordeelor şi nu se 
vaită că nu are saltele, perne şi cuverturi; ea nu are blănuri şi tricouri, dar se încălzeşte la 
lupta pentru neam; ea mănâncă ce poate şi cum poate, dar nu geme pe la toate colțurile de 
stradă ca cei care se lamentează că nu au găsit fasani sau icre moi; ea moare veselă, cântând 
până la ultima-i suflare imnul naţional şi Deşteaptă-te Române! pe când alții îşi târăsc zilele 
în lamentări lugubre şi din gura lor nu ies decât melodii de mars funebru. 

Nu de la asemenea ticăloşi poate veni însufleţirea. Talpa farei o are — şi aceasta ne ajunge. 
Ea a suferit într adevăr şi ştie că va mai avea încă de suferit multe. Să nu crezi că drama s'a 
terminat. Abia a început actul al douilea, dar poate să mai fie încă două până când să vedem 
lumina apoteozei visate. 

Nu trebuie şovăială şi încă mai puţin descurajare. Cele ce se petrec în Rusia, la ziua 
judecăţei ea le va plăti. Poate să încheie armistiţii, poate să facă pace separată, poate ca 
această pace să îmbrăţişeze întregul stat rus de eri sau numai o parte; drumul nostru este tras 
şi îl vom urma până la sfârşit. 

Legaţi în mod cinstit de aliaţi, am suferit şi suntem gata a trece şi purgatoriul ce poate ne 
mai aşteaptă, dar în ziua judecăţei, care va veni mai curând sau mai târziu, dacă nu ne va fi 
dat să invocăm multe succese materiale, ne vom așeza însă cu fruntea senină şi vom aşterne pe 
masa verde cele mai mari succese morale: cinstea şi suferinţele. 

Ce mai rămâne din succesele repetate ale Ruşilor în Galiţia şi Bucovina, când se citeşte 
conţinutul documentelor secrete publicate? Când Rusia va face pace separată şi când, pentru 
a ajunge la ea, a mai trecut şi prin invenţiuni iufame şi provocătoare pe socoteala noastră, 
crezi oare că toate acestea nu-şi vor primi răsplata? 

Sunt de un sânge rece imperturbabil. Par'că văd venind şi armistițiu şi pacea separată la 
vecinii noştri — şi noii şi grele lupte iar pentru oastea noastră şi evacuarea ţărei, poate şi 
foamete şi câte şi mai câte, dar oricâte ar mai veni, nu-mi voiu pierde capul, căci am ştiut ce 
urmărim, mi-am dat seama prin câte greutăţi vom trece şi am încredere nestrămutată în soarele 
ce ne va încălzi mâine. 


Page 151 


I. Rusu Abrudeanu 


Cu toată răspunderea ce am, cu toate durerile şi suferinţele ce am văzut, dacă ar fi ca să 
reîncep, tot aşa aşi face. Chiar dacă aşi fi înşelat în credința mea — ceea ce nu admit — nu 
prezentul, ci viitorul va judeca dacă cei cu răspundere de azi au făcut bine sau nu. 

În loc de a rămâne în ochii generaţiilor viitoare drept o generaţie de ticăloşi, care a con- 
damnat la pieire neamul, vom trece drept o generaţie, care şi-a cunoscut menirea, şi-a dat 
tributul ei şi care, dacă nu şi-a atins țelul, va rămâne totuşi o pildă ca şi cei din viitor, mai 
norocoşi poate, să-şi facă datoria lor.... 

Aici stăm pe un vulcan. Nu e vorba numai de ce fac Ruşii în afară, dar de ceea ce fac şi 
mai ales de ceea ce intrigează aici. E ceva de nepomenit. 

„Dacă aşi fi de capul meu, aşi şti ce să spun şi mai alea aşi şti ce să fac. Dar limba boului 
e mare şi nu poate să vorbească, iar cei ce pot să facă, nu sunt întotdeauna lăsaţi să facă, căci 
rațiuni... aşa zise superioare, cer altfel. 

Ce vrei? Când eşti în horă, trebuie să joci, chiar de ai cădea pe vine. Şi teamă îmi este să 
nu cădem cu toții, dacă nu se vor desmetici.»... 

Mă gândesc întotdeauna cu plăcere la D-ta şi la toţi ai D-tale şi în aşteptare de zile senine 
pentru neam şi pentru noi, să ne facem toţi datoria şi iar datoria. Ea să primeze orice porniri 
sufleteşti, oricâte răni ne-ar produce. 

Amicale salutări 

A. Constantinescu. 

RX 

Din această frumoasă şi patriatică scrisoare rezultă, în chip luminos, care erau marile preocupări şi griji 
ale ţărei spre sfârşitul lunei Novembre 1917. 

Lucrurile stau de fapt astfel: elementele maximaliste ale armatei ruse de pe frontul român, agitate de d- 
rul Racovsky, protectorul lui Trotzky, care cu banii primului deschisese o librărie la Viena înainte de războiul 
european, urmăreau lovitura în „stil maximalist” de a detrona pe regele Ferdinand al României şi de a înlătura 
guvernul Brătianu, înlocuindu-l pur şi simplu cu un cabinet socialist în cap cu d-rul Radovsky, care astfel să 
devie stăpân pe ţară, dezlănţuind şi aci anarchia cea mai neagră, la fel ca în nenorocita Rusie, desorganizată 
şi fărâmiţata de guvernul anarchie al lui Lenin şi Trotzky. 

Membrii cabinetului Brătianu, faţă de această gravă situaţie, erau împărţiţi in două tabere: de o parte 
fricoşii, care recomandau prudenţă şi menajamente faţă de elementele revoluţionare ruseşti, iar de alta oa- 
menii de acţiune, partizani ai măsurilor drastice şi repezi. 

Dar iată cum descrie situațiunea însuşi ministrul de interne într'o altă scrisoare ce-mi adresează: 

Iaşi, 4 Decembrie 1917. 

Iubite prietene! 

Cum să încep? Ce să-ţi mai spun? Că sunt sănătos, asta e indiferent şi apoi nu ar fi tocmai 
adevărul. Şi cum aşi putea fi? Dorm puţin, căci nopţile trebuie întrebuințate în combinaţiuni 
strategice pentru a apăra oraşul de bandiții ce-i avem în casă, care nu-şi văd descompunerea 
şi în loc de a se reculege, mai încearcă a ne face neajunsuri de tot felul. 

Prădăciuni, devastări, brigandaje şi în fine toată gama tâlhăriei o întrebuinţează fără 
ruşine. 

Am înghiţit destule. Ciubărul e plin. Teamă mi-e că vom fi siliți a ne apăra în contra a doui 
duşmani, aflaţi pe solul nostru. 

Ce va eşi din asta? Nu o pot şti. Un lucru ştiu în ceea-ce mă priveşte; că voiu face totul ca 
să nu murim mortăciuni. 

Hotărârea mea e sfântă şi nimic nu mă va abate de la dânsa, chiar de aşi fi singur. Câţi 
eroi nu şi-au dat viața? A da una ca a mea, este poate cea din urmă, care în niciun caz nu poate 


Page 152 
I 


Pacostea Rusească 


egala pe atâtea altele. 

In fine vom vedea ce va aduce ziua de mâine. Să sperăm în zile mai bune şi dacă nu le vom 
mai vedea noi, cel puţin să le vază cei ce vor rămâne... ... ... «nn ne ne ne me me mea ee 

O prietenească strângere de mână 

A. Constantinescu. 

Din fericire pentru tron şi ţară, a triumfat, în gânul guvernului, curentul acţiunei energice, reprezentată 
în primul rând de ministrul de interne, care, cu energia şi spiritul clar ce-l caracteriză, dându-și perfect de 
bine seama de gravitatea împrejurărilor, nu vedea mântuire decât într'o procedură drastică şi sumară. 

În câte-vă zile, graţie concursului preţios al marelui cartier general şi al armatei noastre disciplinate, 
Iaşul fu curăţat de toate elementele revoluţionare ruseşti, care au fost desarmate şi expediate în Rusia. Aceiaşi 
operaţie salutară se făcu şi cu trupele ruseşti de pe front, evident cu sacrificii de oameni, totdeaum însă 
incomparabil mai numeroase de partea Ruşilor.. 

În cele din urmă multe din trupele ruşeşti, ştiind că nu e de glumă cu soldaţii noştri, oţeliţi şi iubitori de 
ordine, se desarmau singure şi plecau apoi, calmate, în ţara lor. 

Aceste măsuri de ordine internă nu conveneau însă deloc faimosului dr. Racovsky. 

În zilele de 18 şi 19 Decembrie „secţia” partidului social-democrat român din Odessa răspândea pe 
stradele oraşului următorul manifest tipărit în româneşte: 

Către toți muncitorii, soldaţii şi ţăranii români aflătători în Odessa 

Pe frontul român şi în ţară se petrec evenimente grave, care pot să aibă urmările cele mai 
nenorocite pentru toată ţara. 

Oligarhia, care în mod criminal a vârât ţara în războiu şi prin minciuni, intrigi şi furturi 
a dus-o de râpă, continuă şi azi cu minciunile, intrigile şi politica sa criminală. 

Ca să îndepărteze prăbuşirea fatală a reginului dezastrului naţional şi al neleginirilor, 
guvernul Brătianu nu se opreşte înaintea nici unei crime şi a îndrăznit să ridice mâna împotriva 
revoluţiei ruse. 

Muncitori, soldaţi şi țărani! 
Veniţi cu toții la 
MAREA ÎNTRUNIRE PUBLICA 
care va avea loc 
MERCURI, 20 DECEMBRIE 1917 
în Sala clubului GĂRZII ROȘII din Targovaia-ulița No. 4, 
la orele 7 seara 

Vă chemăm pe voi, care aveţi libertatea de a cunoaşte tot adevărul, să aflaţi ce se pregă- 

teşte în ţara noastră de oligarchia, care a sărăcit şi sângerat poporul. 
Muncitori, soldaţi şi țărani! 

Voi toți care ca să trăiţi în libertate aţi fost nevoiți să fugiţi din ţară, veniţi să ne consfătuim 

asupra soartei nenorocite a fraţilor noştri robi în „România liberă”. 
Secţiunea social-democrată română 
din Odessa. 

Iată acum şi moţiunea votată în această întrunire, la care au asistat în cea mai mare parte numai dezertorii 
evrei şi bulgari din armata română: 

Muncitorii români din Odessa, adunaţi în urma convocării secţiunii din Odessa a partidu- 
lui social-democrat Român, în seara de 20 Dec. în sala clubului Gărzii Roşii, luând cunoştinţă 
de atentatele repetate contra armatelor revoluţionare ruse, înfierează crimele comise şi declară 
că va şti să răzbune pe revoluționarii ruşi ucişi din ordinul oligarhiei, pentru că au ridicat 
glasul în favoarea trudiţilor muncitori, soldaţi şi țărani români. 

Faţă de politica de disperare a oligarchiei, care după ce a masacrat poporul într 'un răz- 
boiu nenorocit, angajează, viitorul ţării în noui aventuri, refuză să trimeată delegaţi la con- 
ferința de pace şi prepară în taină capitularea armatei, muncitorii români din Odessa declară 
că, pentru salvarea clasei muncitoare şi a ţărănimii, calea legală este închisă. Şi nu mai este 
decât un mijloc: Revoluţia liberatoare. 

Ca un document al vremei şi pentru a ilustra mentalitatea dezertorilor noştri evrei din Odessa, reproduc 
următoarele rânduri „dintr'un articol trimis de un grup de refugiaţi spre publicare” în ziarul Lupta (No. 50 
din 23 Dec. 1917): 

„.. Oligarhia românească are pretenţia să-i servim cu credinţă! Sub un astfel de regim de 
teroare ni se cere sacrificiul vieţii în folosul şi pentru ţelurile ei. Nu, domnilor oligarhi! Am 
preferat să ne despărțim de pămâniul în care ne-am născut şi unde zac părinții noştri, căci 
n'am mai putut suporta regimul vostru de asuprire şi de excepţie. 

„Epitetul de dezertori şi de laşi ce ni-l aruncaţi cu atâta neruşinare, îl respingem, căci laşi 
sunt acei ce primesc să combată pentru interese ce nu sunt ale lor, dezertori sunt acei ca refuză 
să-şi apere bunurile lor, dar noi, care ne-am scuturat de jugul ce ne apasă şi am ridicat glasul 
contra celor mai încărnaţi antisemiţi ai Europei, avem conştiinţa împăcată şi mulțumirea că ne 
facem datoria. ” 

N'am fost, nu sunt şi nici voiu fi vreodată antisemit. Rațiunea şi bunul simţ m’au ferit de o asemenea 
concepţie înapoiată. Dar mentalitatea dovedită prin rândurile mai de mai sus de către dezertorii evrei români 
din Odessa, făcut să le reproduc numai spre a ilustra pornirile animalice, pe care d-rul Racovsky le sădea în 
sufletul acestor tineri neexperimentați, care sau pomenit deodată socialişti internaționali, duşmani neîmpăcaţi 
ai socialismului rațional, ai umanitarismului şi civilizației. 

Sunt adânc convins că azi toţi aceşti tineri nu pot decât să regrete şi să repudieze lecţiile mentorului lor, 
d-rul Racovsky, care a contribuit cu toate puterile sale intelectuale ca să transforme o mare putere europeană, 
ca Rusia, într-un vast pământ al cruzimei, al foametei şi al morței. 

RX 

Nu pot încheia acest capitol fără a vorbi, măcar pe scurt, şi de primele şi cele mai primejdioase mani- 
festări ale anarchiei, întronată în fostul imperiu al Țarilor după urma revoluţiei din 27 Februarie 1917: greva 
şi bandatismul. 

Cele ce s'au petrecut de atunci încoace în Rusia însemnează distrugerea societăţei omeneşti. Căzută pe 
pământul Rusiei, inculte şi mistice, sămânţa socialismului s'a dezvoltat în anarchie şi se ştie ce deosebire 
este între socialism, care este sclavia individului sub puterea colectivităţei, şi între anarchie, care este eu-l 
singur, cu tendinţa de distrugere a statului, a familiei, a proprietăţei şi a tutulor acelor condiţii ce fac tocmai 
deosebirea dintre oameni şi dobitoace. 

Personal nu fac parte din rândul acelora care nu înţeleg mersul şi aspectele vremei. Dacă sunt însă ad- 
versarul anarchismului, adică al bolşevismului, asta nu însemnează că sunt şi duşmanul socialismului raţio- 
nal, ca rezultantă a evoluţiei ideilor şi a progresului spiritului de dreptate şi egalitate, cari legitimează miş- 
carea socialistă şi foloasele unora din revendicările socialiste. 

Nu se poate însă admite ca sub aparenţa unei doctrine umanitare şi egalitare, să se introducă şi la noi 
tendinţele de distrugere a statului, a familiei, a culturei, a proprietăţei, etc. Aşa s'a procedat în Rusia — şi 
oribilele rezultate se văd azi în toată goliciunea lor tristă şi profund dezgustătoare. 

Din ziua în care am pus piciorul pentru prima dată în Odessa (10 Martie 1917), am avut sentimentul că 
ordinea a început să dispară din Rusia odată cu Țarismul şi că această imensă ţară este ameninţată să meargă, 
cu paşi repezi, spre starea primitivă. Încetul cu încetul, viaţa de stat în Rusia tânjea de lipsa de logică şi de 
interesul bine priceput al unei administrații rânduite. 

Nu mult după izbucnirea revoluţiei apar grevele. Ceferiştii fac grevă, deşi ştiau că rezultarul grevei lor 

va aduce foametea. Factorii poştali nu voiesc să împartă scrisorile şi telegramele! N'are să mai fie apă, lu- 
mină, mişcare! 

Nu face nimic! 

Nu există suferinţă, pe care să nu o îndure populaţia de dragul grevei. Erai bolnav. Îţi trebuia un medic, 
dar personalul medical s'a pus în grevă! Şi era oare necesar personalul medical? Martirii creştinismului n'au 
suferit ei chinuri pentru credinţa lor? Ce sunt bunurile cereşti pe lângă cele pământeşti? Greva să trăiască! 
Căci doar ea e fiica anarchiei şi a sindicalismului! 

La Odessa am avut tot soiul de greve afară de a farmaciştilor şi a groparilor, care în schimb a fost la 
Petrograd! 

Toată lumea muncitoare e în grevă şi pretinde jumătate din beneficiul patronului! Greva este religia 
oficială în aceste vremuri de libertate a cultului rusesc. Dimineaţa te scoli, te speli, apoi te pui în grevă şi 
doar mai târziu, cu autorizarea sfintei greve, lucrezi şi tu ceva! Îmi închipui că, dacă va continua tot aşa, cum 
a început şi la noi de cât-vă timp, în paşapoarte va trebui creată o nouă rubric: slujba — grevist. 

Dar însuşi războiul Rusiei ce a fost în ultimul timp decât o grevă? Soldaţii nu mai luptau, nici nu lucrau. 
În minele de cărbuni stagnează ori-ce muncă, aşa că într'o zi totul se va opri şi lumea se va pomeni într'o 
noapte mare, în care se va auzi numai plânsul vietimelor şi țipetele tovarășilor agresori. Ceea ce a şi fost şi 
este încă din nenorocire. 

Întreaga Rusie pare o imensă casă de nebuni, un haos fără margini, menit să-l distrugă greva, acest 
simbol al distrugerei şi al morţei. Tot ce este extravagant, fantastic, nebunesc şi isterie s'a împletit în nervii 
poporului rus într-un mănunchiu smintit la un loc cu materialismul economic german. 

Miile de Români, care am avut nenorocirea să trăim în Rusia pe acele vremuri de anarchie, putem spune 
că am asistat la o nebunie în massă ca în timpul Cruciadelor. Îţi venea să strigi tare şi groaznic, crezând că e 
singurul mijloc de a opri nebunia. Medicii spun că dacă strigi tare şi cu autoritate, de multe ori crizele de 
isterie încetează. 

Dar chiar strigând necontenit şi puternic, cine să te audă? Unde aveai în Rusia revoluţionară un guvern 
conştient şi cu autoritate? Vai, nică-eri! Nu era decât greve, cu oameni muţi şi nebuni în jurul ei, şi bandi- 
tismul sau tâlhăria, practicată de soldaţi sau bandiți în uniformă de soldaţi, care erau convinşi că a sosit 
momentul să se îmbogăţească fără muncă, pe spinarea burghezilor. 

Se fură! Se fură! — ast-fel se poate caracteriza, între altele, siguranţa averii şi vieţei în Rusia, mai ales cu 
începere din luna Septembrie 1917. 

Se expropriază, se însuşeşte bunul altuia, se pradă în oraşe, ca şi la sate şi toată lumea e neliniştită. 
Nesiguranţa e în plină creştere. Nu poţi sosi în gara Odessa, ca şi în altele de alt-fel, fără să fii buzunărit şi 
devalizat de tovarăşi. În luna Septembre, amicului Bucur Spirescu, deputat de Ploeşti, i-se fură în gara Odessa 
bijuterii şi alte lucruri în valoare de 50.000 lei. Tot ast-fel păţesc macedoneanul Nuşi Tulliu, care aducea cu 
el lefurile refugiaților ardeleni din Rusia, tânărul botoşănean Cananău, care a fost atins şi de un foc de re- 
volver, etc, etc. 

Toată lumea e pungăşită şi te întrebi dacă nu fură toată lumea. E schimbul de escrocherii, e devastarea 
pusă la îndemâna tuturor. E triumful daltelor şi al cheilor false. 

Tramvaiele şi teatrele au devenit adevărate localuri de scamatorie, în care se găsesc tot atâţia hoţi cât şi 
păgubaşi. Numeroase victime printre Români: astfel D. Malăscu, Carianopol, Duiliu Zamfirescu, stenograful 
Dimitrescu etc. 

Se fură ca la drumul mare! În cursul lunei Octombre, această molimă a crescut îngrozitor. Tâlhari, 
îmbrăcaţi ca soldaţi, clienţi ai ocnelor şi închisorilor, puşi în libertate de Kerensky imediat după revoluţie ba 
chiar şi elevi de liceu, atacă femeile pe stradă, le dezbracă din cap până în picioare de blană, de haine şi de 
ghete şi le lasă goale în plină uliţă. Dacă au nenorocirea să țipe, sunt împuşcate pe loc! 

La 1 şi 2 Decembre se dau lupte pe stradă, cu puşti şi mitraliere, între bolşevici şi Ucraineni pentru 

stăpânirea oraşului. Victime: 30 morţi şi vreo sută de răniţi. Ucrainenii rămân victorioși. 

În seara de 2 Dec. bande de hoţi, îmbrăcaţi în uniforme de soldaţi, calcă, sub pretext de perchiziţii, 
Hotelurile Bristol şi Versailles. Din primul au furat vreo 30.000 ruble (o parte de la deputatul de Gorj C. 
Neamţu), plus alte lucruri de valoare, iar de la al douilea vreo 12.000 ruble. 

Atacurile înarmate se înmulţesc zi de zi pe stradă, în magazine şi pela locuinţele oamenilor. Ele se 
atribue în mare parte zecilor de mii de dezertori, refugiaţi în Odessa, ca şi prin toate oraşele Rusiei. În luna 
Novembre, numărul acestor dezertori se evalua la peste 4 milioane! Şi cum autoritate administrativă, judecă- 
torească şi poliţienească nu mai exista, serviciul de siguranţă e cât se poate de prost, ba chiar nul. 

In casa din strada Gogolia No. 23, unde domiciliam şi eu — casă mare cu vreo 30 de apartamente — 
locatarul Tetelmann e încălcat de tovarăşi, pela orele 7 seara, şi furat de 15.000 ruble. 

În noaptea de 4 spre 5 Decembre, 15 mateloţi vin, la orele 11 din noapte, cu un automobil să prade 
băcănia Sclavo din colţul str. Gogolia, lipită de imobilul în care locuiam. Băcănia fiind închisă, bandiții se 
duc la locuinţa din apropiere a băcanului, îl scoală din somn şi îl ameninţă cu moartea, dacă nu vine să 
deschidă prăvălia. Nenorocitul negustor, neavând încotro, se supune, se îmbracă, pleacă cu hoţii la băcănie 
şi personal încarcă mai mulţi saci cu coloniale, după gustul şi indicaţiile bandiţilor. 

Întâmplător, trecând prin faţa băcăniei doui ofiţeri în trăsură, îşi dau imediat socoteala de ceea-ce se 
petrecea în magazinul Sclavo şi nu întârzie ca la primul post telefonic să avizeze comenduirea pieţei care era 
în mâna Ucrainenilor. 

In câte-vă minute, un detaşament de soldaţi soseşte la faţa locului şi o luptă în toată regula, cu focuri de 
puşcă şi granate de mână, se încinge între tâlhari şi soldaţii ucraineni. La un moment dat, toate ferestrele de 
la imobilul nostru, cu trei etaje, sunt făcute ţăndări de presiunea aerului provocată de granatele de mână. Unii 
din bandiți sunt răniţi, alţii alungaţi, iar sacii cu marfă luaţi cu automobilul de Ucraineni! Negustorul Sclavo 
a reclamat, bine înţeles, a doua zi şi aşteaptă desigur şi azi să fie despăgubit de către Statul rus! 

În curgul lunei Decembre, viaţa la Odessa devenise un infern şi ziua şi noaptea, dar mai ales noaptea. 
Detunăturile de puşcă, de revolvere şi de granate de mână te făceau să te crezi că eşti pe front. În port era 
teroarea bandelor de hoţi organizaţi şi a frecuentatorilor speluncilor supra-încărcate. Foarte adese-ori, oa- 
meni săraci erau victimele vagabonzilor şi tâlharilor. 

Această lipsă de siguranţă, fruct al anarchiei celei mai îngrozitoare, m'a îndemnat ca în ziua de 3 Ianuarie 
1918 să zic pentru totdeauna un etern adio Odessei şi Rusiei, în a cărei putere armată şi simpatie pentru cauza 
popoarelor mici ortodoxe pusesem atâta temeiu şi încredere. Ce teribilă şi crudă desiluzie! 

Ca unui bun şi sincer filo-rus, cum fusesem până în clipa întrărei noastre în războiu, torarăşii au ţinut ca 
la plecarea mea din Odessa să mă onoreze, chiar în curtea gărei, în momentul când sosiam cu bagajele, prin 
două glodnţe de revolver! 

Din fericire pentru mine şi ai mei, lucrurile s'au mărginit la atât, grație pazei a doui vigilenți soldaţi 
români, pe care fi cerusem în ajun căpitanului aviator V. Alexandreanu. 

Pravoslavnica Rusie de odinioară, încăpută pe mâna lui Trotzky-Braunstein, a lui Kameneff-Rosenfeld, 
Steinberg şi alţi disolvanţi ai statului rusesc, m’a curarisit însă pe vecie de tot ruso-filismul meu neprihănit 
de nici a tentaţiune necurată. 

Et nunc erudimini! 


Capitolul XVII 

Uneltirile criminale ale d-rului Racovsky încontra României şi banditismele sale din Odessa 

Din capitolul precedent cititorul s'a putut convinge ce fel de politică anti-românească urmărea la Odessa 
cetăţeanul român d-rul Racovsky, şeful partidului socialist din România. 

Îmi rămâne acum să arăt cum acest om cult şi inteligent a putut deveni, sub cerul mistic şi tenebros al 
Rusiei, un duşman feroce al ţării sale, dedându-se până şi la adevărate acte de banditism. 

Se ştie că, la intrarea noastră în războiu, d-rul Racovsky, complect deocheat, a fost internat de guvern, 
spre a-i zădărnici ori-ce acţiune periculoasă. Măsura aceasta, bună la început, s'a dovedit rea în cele din 
urmă, căci 1-a dat prilejul să pozeze în victima faţă cu revoluționarii ruşi. Dacă acest om, oricât de primejdios 
era, ar fi fost lăsat liber şi ar fi fost pus să-şi exercite în iarna anului 1916/17 profesiunea de medic la unul 
din spitalele cu bolnavi şi răniți, el mar fi putut să se erijeze în victimă politică. 

Neprocedându-se astfel, Racovsky a avut putinţa să apară, în primăvara anului 1917, drept martir în 
ochii revoluţionarilor ruşi, care mişunau în armata rusă din ţară şi care, în ziua de 1Maiu acelaşi an, l'au şi 
eliberat din casa sub-comisarului Dioghenide din laşi, unde era internat, fără ca autorităţile noastre să fi putut 
interveni de teama de a nu se provoca încăerări între armata rusă de o parte şi cea română de altă parte. 

Scăpat din internare, d-rul Racovsky a plecat în aceeaşi zi cu un tren special la Odessa, pus la dispoziţie 
de comitetul soldaţilor şi ofiţerilor ruşi, putând să ia cu el şi pe tovarăşul său, advocatul M. Bujor, fost 
redactor la Lupta şi care se afla sub drapel cu gradul de locotenent. 

Ajuns pe teritoriul aşa zisei Republice ruseşti, omul acesta fără ţară şi fără patrie n'a făcut altceva decât 
să lucreze pentru desarmarea, desonorarea şi mutilarea Rusiei, căutând apoi să vâre în acelaşi timp anarchia 
din amata roşia şi în armata noastră, ca astfel şi dărâme totul în ţară — dinastie, guvern şi armată — iar el să 
ajungă preşedintele Republicei române! Din fericire, bunul simţ, cuminţenia şi patriotismul soldatului român 
au fost cea mai puternică pavăză în contra uneltirilor revoluţionare ale d-rului Racovsky şi compania. Dacă 
durerea şi suferinţa au fost partea neamului românesc, tot ele au fost şi filtrul, care ne-a purificat simţirile şi 
credinţa, arăţându-ne calea de urmat. 

Gândul de căpetenie al lui Racovsky era să provoace în ţară o revoluţie, atât de mult făgăduită de el 
revoluţionarilor ruşi sub guvernul lui Kerensky. Tribulaţiile şefului socialiştilor români nu aveau însă destul 
răsunet. De aceea omul a petrecut o bună parte din vara anului 1917 la Stockholm, unde agita o pace fără 
anexiuni şi contributini, dar pe placul Nemţilor. 

După căderea lui Kerensky şi luarea guvernului, în urma revoluţiei din Octombre 1917, de către maxi- 
malişti, în cap cu Lenin şi Trotzky, acţiunile d-rului Racovsky erau în mare urcare. El ajunse, graţie lui 
Trotzky, care îi datora bani de pe timpul când acesta era librar la Viena, un soiu de consilier al Sfatului comi- 
sarilor poporului rus pentru afacerile din România. Ministrul României la Petrograd, C. Diamandi, fu în 
curând arestat şi d-rul Racovsky era în culmea puterii sale. 

Se inventase de către guvernul din Petrograd un conflict ruso-român, mai înainte de a se produce intrarea 
trupelor româneşti în Basarabia, conflict care nu avea alt ceva la baza lui decât încăpăţânarea guvernului 
român de a nu permite pe teritoriul Moldovei acţiunea revoluţionară întreprinsă de d-rul Racovsky pentru 
scopurile sale cunoscute. 

În Ianuarie 1918, unul din comisarii (miniştrii) maximalişti, întrebat cu privire la conflictul ruso-român, 
se exprima astfel către un redactor al ziarului Journal de Russie (No. Din 17/80 Ianuarie): 

„ Una din principalele cauze ale conflictului e ameninţarea unei revoluţii în România, con- 
tra căreia guvernul român întrebuinţează toate mijloacele de represiune. Intâiu represiunile 
s'au exercitat asupra socialiștilor români, de ex. Racovsky. Acuma ele se îndreaptă contra so- 
cialiştilor ruşi care contribuia la mişcarea revoluţionară din România!” 

În acelaşi număr străluceşte cu litere grase următorul plan al guvernului bolşevist: 

„Sfatul comisarilor ar fi dispus să remită Basarabia României, dacă s'ar constitui în ea 
un guvern al sovietelor”. 

Toată presa maximalistă, ca Pravda, Izvestia şi până şi Novoia Jizni a lui Maxim Gorki salutau revoluția 
românească, care ar fi gata demult în România, asigurând pe şefii el că pot conta pe tot sprijinul guvernului 
sovietelor! 

Intr'adevăr, acest guvern, sub imboldul lui Racovsky, trimitea în Decembrie 1917 pe cei mai încercaţi 
ai săi agenţi revoluționari — toţi evrei, ca Rochal, Rech, Hermann şi Reissohn, acesta din urmă comisar al 

armatei IV ruse — ca să agite izbucnirea cât mai de grabă a revoluţiei în România cu concursul armatei ruse 
revoluţionare. 

Dar guvernul sau autorităţile militare româneşti n'au stat cu mâinile în sân şi având şi concursul sincer 
al generalului Scerbaceff, comandantul suprem al trupelor ruse de pe frontul român, militar de seamă, om 
cinstit şi cu sentimentul datoriei, au ştiat şi au putut să înlăture la timp toate loviturile puse la cale de agenții 
lui Racovsky din oştirea rusă. Toţi agenţii propagandişti, în frunte cu celebrul Rochal, au fost arestaţi şi 
împuşcaţi. Exploatarea căii ferate de la Ungheni la Iaşi a fost luată de Români în mâinile lor, precum şi toate 
magaziile ruse de aprovizionări şi muniţiuni. 

Energia şi tactul, de care a dat dovadă atunci guvernul Brătianu-Take Ionescu pentru înăbuşirea revo- 
luţiei proiectate, al cărei istoric poate constitui el însuşi un volum întreg, constituie um act de o extremă 
importanţă politică pentru viitorul României, act, care pus în legătură cu modul tot energic, dar şi abil cu cari 
acelaşi guvern a operat scurgerea din ţară a trupelor ruseşti aflăte în plină descompunere, este de natură să-i 
asigure recunoştinţa pe vecie a fiecărui bun român. Numai proeedărei inteligente, hotărâte şi fără transacții 
a guvernului Brătianu-Take Ionescu din lunile Novembre şi Decembre 1917 şi Ianuarie 1918 se datoreşte 
evitarea calamităţei ce ameninţa întreaga ființă de Stat a României din cauza anarchiei ruseşti, care o încer- 
cuise la un moment dat, fără însă să reuşească s'o contamineze şi s'o doboare. 

Rezistenţa opusă de guvernul român desordinei ruseşti nu era însă deloc pe placul lui Racovsky şi a 
guvernului din Petrograd, care, în ziua de 31 Decembre 1917, spre a-şi demasca sentimentele-i intime, ares- 
tează în chiar localul legaţiunei pe ministrul României din capitala Rusiei, d. C. Diamandi, sub pretextul că 
autorităţile române nu acordă nici o atenţie şefilor aleşi ai armatei ruse, nu vor să aibă întrevederi cu reprezen- 
tanţii comitetelor de soldaţi şi ofiţeri etc. Trimisul României, împreună cu întreg personalul legaţiunei, au 
fost închişi în fortăreaţa Petru şi Paul (Petropavlowsk). 

Această violare a principiilor celor mai elementare ale dreptului ginţilor, a provocat un demers colectiv 
al întregului corp diplomatic din Petrograd. 

După o întrunire, care a avut loc la ambasada Statelor-Unite, ambasadorii şi miniştrii Angliei, Argen- 
tinei, Belgiei, Braziliei, Chinei, Danemarcei, Elveţiei, Franţei, Greciei, Italiei, Japoniei, Norvegiei, Olandei, 
Persiei, Portugaliei, Serbiei, Siamului, Spaniei, Statelor-Unite şi Suediei au adresat un protest energic guver- 
nului maximalist. 

Iată textul acestui protest: 

Subsemnaţii, şefi de misiuni diplomatice a tuturor naţiunilor reprezentate în Rusia, profund 
indignaţi de arestarea, d-lui Diamandi, ministrul României, şi afirmând solidaritatea sentimen- 
telor lor la violațiunea diplomatică, respectată de veacuri de către toate guvernele, reclamă 
punerea imediată în libertate a d-lui Diamandi şi a personalului legaţiei. 

Totdeodată numiții ambasadori şi miniştri s'au dus in corpore să exprime lui Lenin indignarea lor şi să 
pretindă eliberarea ministrului Diamandi. 

În urma acestor demersuri, reprezentantul României şi personalul legaţiunei au fost puşi în libertate în 
ziua de 2 Ianuarie (1918). 

În cetatea Petrupavlowsk, atât d. Diamandi, cât şi personalul legaţiunei au fost foarte rău trataţi, închişi 
în carcere cu paturi fără aşternuturi şi primind mâncarea deţinuţilor obicinuiţi în străchini necurate de metal. 

La plecare i-s'a refuzat d-lui Diamandi o trăsură ca să se întoarcă la Petrograd, în urma cărui fapt, d. 
Noulens, ambasadorul Franţei, a reuşit să-l ia cu automobilul său. 

Guvernul român n'a primit de cât în ziua de 4 Ianuarie ultimatul comisarilor poporului cu ştirea arestărei 
d-lui Diamandi şi a personalului legaţiunei. 

În seara zilei de 3 Ianuarie a parvenit, printr’o radiogramă de la Petrograd, următorul ultimatum al con- 
siliului comisarilor poporului, destinat desigur să justifice ulterior incalificabila lui călcare a dreptului 
ginţilor: 

„Comandantul diviziei revoluţionare No, 49 ne-a transmis o protestare cu privire la pur- 
tarea autorităţilor române. 

„Autorităţile române nu numai cu nu acordă nici o atenţie şefilor aleşi ai armatei ruse şi 
nu vor să aibă întrevederi cu şefii aleşi şi cu reprezentanţii comitetelor, dar ei pun mâna pe 
stocurile de furaj ale armatei noastre. 

„Din această cauză, caii diviziei 49 au rămas fără furaj. 

„Mişcarea trupelor ruseşti este oprită de Români cu forța armelor. Unul din regimentele 
diviziei 49, reg. 194 Troitzky Sergierski, a fost înconjurat de Români. 

„Sosirea aprovizionărilor este oprită. Regimentul este desarmat şi trimis înapoi. 

„Autorităţile române au arestat comitetul ales al regimeniului 194, precum şi pe ofițerii 
austriaci poftiți ca oaspeți la reg. 194. Consiliul comisarilor poporului cere de la guvernul 
român eliberarea celor arestaţi, pedepsirea organelor administrative, care au operat aceste 
arestări ilegale, precum şi garanţii că asemenea fapte nu se vor mai repeta. 

„Dacă nu primim un răspuns la acest ultimatum în timp de 24 ore, socotim relaţiunile ce 
ne leagă de România rupte şi vom proceda la măsuri militare din cele mai serioase”. 

Preşedinte al consiliului comisarilor poporului: 

Ulianoff Lenin 

Comandantul suprem al armatelor: 

Krilenko 

Comisar al poporului pentru afacerile militare: 

Podvolsky. 

La acest ultimatum guvernul român a răspuns imediat, înaintând alăturata telegramă d-lui Diamandi: 

„Am primit o radio-telegramă intitulată ultimatum din partea sovietului comisarilor popo- 
rului şi purtând mai multe semnături. Vă rog să luaţi informaţiuni asupra autenticităţii ei, de- 
oarece atât fondul cât şi forma sa d'au loc la îndoeli. 

„Dacă radio-telegrama e confirmată, vă rog să faceţi cunoscut că semnatarii au fost induşi 
în eroare, deoarece măsurile de siguranţă şi poliție luate de autorităţile române nu constituesc 
un act de ostilitate faţă de armata rusă; ele se mărginesc la înlăturarea conflictelor armate pe 
teritoriul român şi la împedicarea retragerei în desordine, care au ca urmare jefuiri şi devas- 
tări. 

„Cazul diviziei 49, cu deosebire amintit, este o curată născocire. Armata română n’a se- 
chestrat nici o cantitate de furaj şi din potrivă a ajutat cu propriile sale rezerve la aproviziona- 
rea trupelor ruseşti. Ofițerii austrieci găsiți înapoia frontului au fost reconduşi la avant-pos- 
turile inamice, deşi, după stipulația armistițiului, eram în drept să-i luăm prizonieri”. 

LI. C. Brătianu. 

În urmă, aflând despre arestarea d-lui Diamandi, guvernul nostru a adresat tuturor guvernelor un protest 
contra procedeurilor nemaiauzite ale celor ce erau atunci stăpâni ai Petrogradului, făcând apel la solidaritatea 
internaţională. Guvernanţii din Petrograd, întârziind toate comunicările, d. Diamandi era deja liberat când se 
făcea protestarea guvernului român. 

Pentru a se putea desluşi mai bine acţiunea guvernanţilor din Petrograd, această protestare se poate re- 
zuma ast-fel: 

„Trei zile după arestarea ministrului României din Petroprad, după ce protestul unanimi- 
tăței misiunilor diplomatice din capitala Rusiei a avut ca urmare punerea în libertate a d-lui 
Diamandi, comisarii poporului închipuindu-şi că vor putea explica ast-fel atentatul incalifica- 
bil ce lau săvârşit împotriva dreptului ginţilor, au adresat guvernului român un ultimatum 
conținând inexactități şi acuzaţiuni. 

Intr'adevăr, maximaliştii au avut curajul să pretindă că România ar fi oprit sau confiscat 
aprovizionarea trupelor ruseşti. 

Adevărul era cu totul altul: trupele ruseşti au primit din depozitele armatei române, prin 
intermediul comisiunilor mixte judeţene peste 80.000 vagoane. La aceste cantități, dacă mai 
adăugăm 17.000 de vagoane datorite României, conform angajamentelor formale luate prin 
protocoale semnate de guvernul rus, ajungem la cifra de aproape 100 de mii de vagoane pe 
care armata rusească la datora şi le datoreşte României. 

În faţa acestor cifre acuzarea că autorităţile române ar fi împiedicat aprovizionarea trupe- 
lor ruseşti apare ca cel puţin stranie. 

Numai în oraşul Iaşi soldaţii ruşi în trecere pe-aici, au primit de la Octombrie 1916 în 
mijlocie aproape 25.000 pâini pe zi. Spre sfârşitul lui Decembrie 1917 chiar, al 30-lea corp de 
armată, întorcându-se în Rusia fără provizii, a primit de la autorităţile româneşti hrana pe 2 
zile. 

Desordinele din administraţia rusă au impus astfel României adevărate sacrificii, care au 
împiedicat pe soldaţii ruşi să moară de foame. 

Maximaliştii, instigaţi de Racovsky, mai pretindeau că Românii s 'ar fi opus la demobiliza- 
rea armatei Ruse. 

Această acuzare nu era mai întemeiată de cât cea dintâi. 

Măsurile luate de autorităţile româneşti nu opreau demobilizarea rusească, ci ele erau 
impuse de atitudinea unor anumite trupe ruseşti, care se retrăgeau într'o desordine complectă, 
dedându-se la cele mai violente devastări. 

Cu toată intervenţia autorităţilor române, guvernul român posedă numeroase dosare care 
conţin dovezi de incendii şi jefuiri ale fermelor şi caselor, de devastări de grădinării, aparți- 
nând proprietarilor şi sătenilor, şi de incendieri a sondelor petrolifere. 

De asemenea numeroase biserici şi liceul din Botoşani, cu toate colecţiile lui, au căzut 
pradă focului. 

Apărarea populaţiei amenințată în existenţ. Şi averea ei de aceste desordini, a determinat 
reglementarea demobilizării şi scurgerii trupelor ruseşti. 

România a pus la dispoziţia lor trenurile de care dispunea şi în urmă retragerea s'a făcut 
în condiţii mai bune, dar suferinţele, din cauza lipsei proviziunilor ce nu au fost strânse din 
vreme în vederea deplasării lor au continuat. 

Maximaliştii se mai plâng că trupele ruseşti ar fi fost desarmate înainta plecărei lor. Nici 
o desarmare nu a fost efectuată, decât în urma ordinelor exprese ale comandamentului rus, şi 
numai în cazul când grupe şi bande de soldaţi, neţinând seamă de planurile de demobilizare, 
de mijloacele de transport şi de putinţa de aprovizionare pe drum, încercau să plece de capul 
lor şi să se servească de arme pentru a se hrăni din avutul locuitorilor, s'au luat măsuri în 
consecinţă. 

Pe dealtă parte multe unităţi şi-au părăsit armamentul din proprie îniţiativă şi ele singure 
au cerut autorităţilor româneşti luarea lor în primire. 

România e conştientă că asemenea procedeuri nu sunt imputabile marei majorităţi a popo- 

rului rus” care, ca dânsa, trebuie să le desaprobe şi ea a avut totdeauna prea multă grije a 


datoriilor dintre aliaţi; pentru a trage consecinţele ce ar decurge din excese de felul celor 


” Intr'adesăr, ziarul ieşan rus Respublica a publicat atunci următoarea notiţă: „ La laşi s'a răspândit svonul că la Petrograd, 
în urma ordinului lui Trotzky, d. Diamandi, Ministrul României a fost arestat. 

„Această ştire v'a nelinişti pe toți Ruşii, căci persoană reprezentanților diplomatici este inviolabilă. lar această acțiune a 
bolşevicilor o putem considera ca o provocare răutăcioasă, prin care trădătorii de la Smolny vor să strice relaţiile amicale stabi- 
lite între poporul rus şi român”. 


Page 160 


Pacostea Rusească 


arătate mai Sus; totuşi în faţa învinuirilor de neinchipuit ale comisarilor maximalişti, ea se 
simte datoare să menţioneze toate aceste fapte. 

Ca supremă inconsecuenţă, în ziua când chiar radiograma ne făcea cunoscut ultimatul 
comisarilor, agenţii acestora opreau transporturile pe linia Chişinău-Ungheni şi împiedicau 
astfel aprovizionarea trupelor, deja atât de neindestulătoare. 

În faţa unor asemenea procedări, raţiunea caută alte explicări asupra atitudinei guvernan- 
ților din Petrograd. 

Ea nu le poate găsi decât în ultimul punct de învinuire, care de fapt este singurul serios. 

La Petrograd a produs senzaţie faptul că trupele româneşti ar fi arestat pe nişte ofițeri 
austriaci ce se găseau în tovărăşia militarilor ruşi. În realitate, patrulele româneşti întâlnind 
în dosul frontului câțiva ofițeri duşmani, i-a condus la autorităţile competente pentru a fi cer- 
cetaţi după regulile militare. 

După-ceau primit scuzele inamicilor surprinşi călcând stipulaţiunile armistițiului, auto- 
ritățile române i-au condus la avantposturi. 

O asemenea pătimaşe pornire de a face pe placul celor de la Brest-Litowsk, aruncă o vie 
lumină asupra simţimintelor celor ce vor să reprezinte acolo Rusia. În orice caz, procedeele 
lor faţă cu o ţară aliată înseamnă o pagină puţin onorabilă în istoria omenirei ”. 

Ajunse într-un asemenea stadiu, reluțiunile dintre România şi aliata ei Rusia nu puteau decât să se 
înrăutătească din zi în zi. Totuşi abia de la intrarea trupelor româneşti în Basarabia — 6 Ianuarie 1918 — se 
poate vorbi serios despre existenţa de fapt a unui conflict între România şi Republica rusă. 

De la această dată, guvernul maximalist se considera în stare de războiu cu România, deşi trupele 
româneşti au trecut Prutul numai în urma intervenţiei „Sfatului Țărei” din Chişinău. Prin acest gest, România 
nu intenţiona să atenteze la libertatea Basarabiei, ci numai să asigure viaţa şi legalitatea în această provincie 
românească, devenită teatrul tuturor ororilor şi prădăciunilor din partea trupelor bolşeviste în retragere. 

La 13 Ianuarie, Trotzky-Braunstein, amicul d-rului Racorsky şi ministru de externe la Petrograd, anunţa 
lumei printr'o radiogramă că: 

1. Relaţiunile diplomatice cu România sunt rupte. Membrii legaţiunei României şi toţi 
agenții autorităţilor române vor fi expulzați pe drumul cel mai scurt. 

2. Tezaurul în aur al României, care se găseşte la Moscova, nu va mai putea fi obținut de 
oligarhia română. Consiliul comisarilor ia asupră-şi toată răspunderea pentru conservarea 
acestui fond, care va trebui să fie remis în mâinile poporului român. 

3. Fostul comandant-şef al trupelor ruse de pe frontul român, generalul Scerbacefi, care a 
luat poziție încontra revoluţiei, este declarat duşmanul poporului şi pus afară din lege. 

După arestarea ministrului României la Petrograd, care va rămâne fără îndoială un fapt fără precedent 
în istoria Europei civilizate, conţinutul radio-telegramei de mai sus nu este de cât consecinţa naturală a men- 
talităţei detentorilor puterei din Rusia. 

Mgximaliştii (bolşevicii) secuestreavă un tezaur, care a fost încredinţat onestităţei statului rus, şi refuză 
să-l redea acelora, care erau în drept de a-l primi, declarând că ei nu-l dau decât acelora care vor voi ei înşişi. 

Ca măsură de precauţiune însă, guvernul Brătianu, din vremurile când oarecari turburări se manifes- 
taseră în fostul imperiu rus, a avut în chestia tezaurului României un lung schimb de vederi cu guvernele 
țărilor aliate, căzându-se de acord ca tezaurul nostru să rămână la Moscova sub garanţia aliaţilor, care şi-au 
luat asupra lor un angajament categoric că nimic nu va ameninţa valorile tezaurului şi rezerva metalică. 

Rezerva de aur a Băncei Naţionale, rămasă la Moscova, este de 315 milioane şi ea nu reprezintă decât 
jumătate din întreg stocul nostru metalic. În afară de această rezervă în aur, s'au mai trimis la Moscova în 
Iulie 1917 şi depozitele în titluri şi scrisuri ale Casei de depuneri şi ale tuturor Băncilor, cari funcționau 
atunci în laşi. 


Page 161 


I. Rusu Abrudeanu 


Inceperea ostilităţilor dintre Ruşi şi Români s'a început în ziua de 6 Ianuarie în următoarele împrejurări: 


În ziua când se aflase la Chişinău că trupele române au trecut Prutul, un eşalon de vreo 850 de oameni, format 

la Kiew dintre prizonierii români din armata austro-ungară,!% carr plecase de aici înarmat şi cu anumite 


instrucţii pentru Basarabia, sub comanda locot.-colonelului Popovici, fu primit de bolşevici la sosirea sa în 
gara Chişinău cu focuri de mitraliere trase de pe acoperişul gărei. 

După o luptă dată în toată regula în gară şi care s'a terminat cu victime dintr”o parte şi din alta, dar mai 
numeroase din partea bolşevicilor, care nu prea ştiau să tragă, eşalonul, din cauza unui moment de slăbiciune 
a comandantului, care s'a grăbit să se predea, a fost desarmat iar soldaţii duşi în oraş, apoi arestaţi şi bătuţi 
până la sânge de către mai mulţi dezertori din armata română, în majoritite evrei, aduşi de la Odessa. În 
fruntea bandei bolşeviste, care a atacat şi mitraliat eşalonul, se afla triumviratul Poerper-Kabak-Şpult, cari 
se întitulau „delegaţi ruşi ai frontului român pentru demobilizare”. 

Tot aceşti derbebei, ştiind că se mai află la Chişinău şi membrii comisiei inter-aliate de aprovizionare, 
printre care şi d. George Lucasievici, cu bani mulţi asupra lor, i-au arestat pe toţi, sustrăgându-le 1.800.000. 
ruble. La intrarea trupelor româneşti în Chişinău, Duminecă, 13 Ianuarie, tâlharii au fost descoperiţi şi banii 
luaţi înapoi cu lipsa numai a 100.000 ruble. 

Atitudinea luată de guvernul bolşevist față de România a îngrijorat, cu drept cuvânt, guvernul nostru din 
Iaşi din cauza situaţiei precare, în care se aflau miile de refugiaţi români din Rusia, printre care numeroşi 


deputaţi şi senatori stabiliți la Odessa şi Kherson, apoi diferite comisiuni militare şi o mare mulțime de 


refugiaţi din ţară şi din Ardeal.!0! 


100 Cele 4 milioane de Români din Austro-Ungaria au dat armatei austro-ungare peste 500.000 soldaţi, trimişi să lupte pe toate 
fronturile pentru apărarea şi interesele împărăției habsburgice. Din aceşti 500.000 de soldaţi români, peste 120.000 erau, în 
primăvara anului 1917, prizonieri la Ruşi, răspândiţi prin tot largul Rusiei. O rază de mângăere şi de speranţă a pătruns în rândurile 
acestor prizonieri la vestea despre intrarea României în războiu pentru dezrobirea Ardealului, Banatului, Crişanei, Maramureşului 
şi Bucovinei — şi pentru prima oară a răsunat Deşteaptă-te Române! prin lanurile Siberiei şi prin codrii Uralului şi Turkestanului. 
Ca un trăsnet le lumină sufletul ideia de a se constitui în voluntari şi a lupta astfel, pentru idealul comun, în rândurile Armatei 
române. Ideia aceasta a fost îmbrăţişată repede şi de guvernul român, care începu tratative cu guvernul rus pentru concentrarea 
prizonierilor români în tabăra de la Darniţa, lângă Kiew. Tratativele ducând la bun rezultat, în Martie 1917 se organiză, la Kiew, 
corpul voluntarilor români. Acest corp e pus sub comanda generalului Coandă, care avea sub conducerea sa toate serviciile din 
Rusia ale armatei române, avea următoarea organizaţie la Kiew: 

1) Biroul central al corpului, condus de colonelul C. I. Pietraru, având ca adjutant pe locotenentul Ispravnic. 

2) Casieria, condusă de căpitanul de administraţie D. Cristescu. 

3) Cancelaria corpului, dirijată de sublocotenenţii Nemoinu şi Coţoiu, 

4) Atelierele de echipament sub conducerea sublocotenentului Milutinovici. 

5) Popota ofiţerilor, dată în grija sublocot. Turcu. 

6) Şeapte comisiuni trimise în toata Rusia ca să adune pe voluntari. 

7) Lagărul din Krepost, condus de maiorul Niculescu cu adjutantul Cloaje. Medic era d-rul Ilies şi ofiţer însărcinat cu 
echipamentul sublocotenentul Drăghici. 

8) Serviciul prizonierilor, condus de locotenenţii Monţia şi Isopescu 

9) Centrul de primirea voluntarilor din Darniţa, condus de sub-locotenentul Gârlacea. 

10) Redactarea ziarului România Mare, a cărui direcţie era încredinţată sublocotenentului Sever Bocu, având ca redactori pe 
ziariştii Ghiţă Pop şi Filaret Doboş. Acest ziar săptămânal, care a apărut din Iulie până în Decontbre 1917, a adus mari şi reale 
servicii acestei opere şi în genere propagandei naţionale printre prizonierii Români din Rusia. 

Primul batalion de soldaţi români transilvăneni a sosit în Iaşi în ziua de 8 Iunie 1917, făcându-i-se o primire în veci neuitată 
de acei care au avut fericirea să ia parte la ea. Au vorbit de pe soclul statuei lui Cuza din piaţa Unirei d-nii Ion I. C. Brătianu, 
Octavian Goga, dr. Nistor, locotenentul dr. Victor Delon şi N. Iorga, provocând un entuziasm indescriptibil, cari a culminat prin 
înfrăţirea tuturor sufletelor, încingându-se în jurul statuei o simbolică horă a Unirei, la care au luat parte miniştrii, deputaţi, sena- 
tori, soldaţi şi ţărani. C. Mille, directorul Adevărului, juca alături de Vintilă Brătianu. 

Numărul voluntarilor români din armata austro-ungară, veniţi să lupte pe frontul românesc, a trecut peste 10000. 

101 După dezastrul rusesc de la Tarnopol, guvernul român hotărând evacuarea în parte a Moldovei şi a Iaşilor, a trimis pe 
refugiații români din Austro-Ungaria în Rusia, însărcinând pe deputatul Leonte Moldovan, marele agricultor ca că-i stabilească în 
diferita părţi ale guberniei Khersohului. E de relovat faptul că autorităţile ruse au primit la început pe toţi refugiații cu simpatie, 
îngrijindu-se de încuartiruirea lor. Întreţinerea refugiaților privea pe Statul român, cari plătea fiecărui refugiat câte 2 ruble pe zi. 
La început au dus-o bine; când însă traiul s'a scumpit, bicţii refugiaţi abia îşi târau zilele. Iată ce serie în această privinţă ziarul 
Ardealul din Chişinău; „În Gruscaia preoţi şi învăţători cărau zile întregi la snopi din câmp, dormiau pe paie în grădini, spălau 
rufe în apa murdară a pârâului ori învârtiau în sudori grele la maşinile de treierat pe plată mică şi cu hainele înnegrite de colbul 
ce-i îneca. 

„La Vâşca, zece preoţi s'au învoit să meargă ca tăietori de lemne într'o pădure, cu 180 de ruble pe lună, având să doarmă în 

E drept că guvernul din Iaşi, care hotărâse trimiterea trupelor în Basarabia pentru prima decadă a lunei 
Ianuarie, înştiinţase în mod discret, prin organele sale din Odessa, în primul rând pe deputaţi şi senatori, ca 
să vină la laşi cât mai curând posibil, în vederea deschiderii Parlamentului (15 Ianuarie), fără însă să le fixeze 
o limită de termen, ceea ce de altfel nici nu putea să o facă, fără a-şi divulga planurile sale în privinţa ocupărei 
Basarabiei. Parlamentarii n'au dat însă prea multă atenţie vorbei ce li s'a trimis de la Iaşi şi n'au pus graba 
cuvenită, hotărând ca să plece cu un tren special abia în ziua de 10 Ianuarie. 

În această zi însă n'au mai putut pleca, de oarece, precum am spus, primele noastre detaşamente trecu- 
seră Prutul, în Basarabia, în ziua de 6 Ianuarie, lucru care s'a aflat imediat atât la Odessa cât şi la Petrograd, 
unde s'au hotărât măsuri de represiune în contra Românilor aflători în Rusia. 

Din ziua de 6 Ianuarie niciun tren n'a mai plecat din Odessa la Iaşi şi chiar comunicația telegrafică 
devenise foarte anevoioasă, mai ales că la 7 Ianuarie iar au reînceput pe stradele Odessei luptele între 
Ucraineni şi bolşevici, care de astă dată au pus stăpânire pe poştă şi telegraf. 

Faţă cu lipsa totală de ştiri din Odessa, ministerul de interne din Iaşi a încercat în mai multe rânduri să 
obţină firul telegrafic sau telefonic cu Odessa, dar a fost imposibil. Abia în noaptea de 17 Ianuarie, pe la 
orele 3, ministrul de interne, d. Alex. Constantinescu, a putut convorbi câteva minute cu oficiul din Kiew, 
unde a întrebat dacă poate primi o telegramă urgentă pentru generalul Coandă, reprezentantul României pe 
lângă marele cartier general rus. Funcţionarul de serviciu a răspuns că nu este cu putinţă, de oarece e silit el 
însuşi să se refugieze în pivnițele poştei din cauza teribilului bombardament de artilerie, dezlănţuit de bolşe- 
vici şi Ucrainenii federalişti, care se băteau cu Ucrainenii independenţi din Kiew. 

În ziua de 20 Ianuarie, ministerul de interne primeşte din Odessa următoarea telegramă cifrată, expediată 
la, 17 Ianuarie prin aeroplan: 

„De la 7 Ianuarie, Odessa se află în plină anarchie. Şease sute de dezertori români organi- 
zați şi lucrătorii de la şantierul Fernic, cu ajutorul maximaliştilor, au arestat mai întâiu pe 
comandorul Pantazi, apoi pe senatorii I. Stavri Brătianu şi P. Cantili, precum şi mai mulți 
ofițeri români. 

„Întreaga comisie română de la Chişinău a fost arestată şi adusă aici. 

„Pretextul tuturor acestor arestări este chestia Basarabiei. 

„Am reuşit, cu mijloace practice, să liberăm pe toată lumea. Șease şlepuri cu provizii, 
echipamente şi automobile ne-au fost confiscate. Sperăm reluarea lor. Parcul de aviaţie e de 
asemenea confiscat. 

„Matrozii ruşi, cu dezertorii noştri, au intrat în casărmile române şi spitale, spre a forța 
pe soldați şi răniţi să participe la manifestații. 

„Lumea se refugiază la consulatele străine. 

„Am ţinut Sfat cu vice-preşedinţii corpurilor legiuitoare, cu foştii miniştri, apoi cu Duiliu 
Zamfirescu şi generalul Vitescu, spre a aviza asupra măsurilor de luat. Aliaţii ne dau şi ei tot 
concursul. 

„De la 14 Ianuarie a început un crâncen războiu civil între maximalişti şi Ucraineni. Pân’ 
acum maximaliştii sunt stăpâni. Mai multe sute de morți. 

„Matrozii de pe vasele de războiu din port au bombardat toată noaptea de eri oraşul. Azi, 
Mercuri, măcelul e foarte mare; se dau lupte pe strade cu automobile blindate, mitraliere şi 
bombe. 

„Colonia română se teme ca armata română să nu vie spre Odessa ceeace ar provoca 
represalii. 


bordeie şi să-şi facă singuri mâncarea. Profesori şi funcţionari au ţinut de coarnele plugului pe o moşie întinsă, cu 4 ruble pe zi, 
fără mâncare. Şi doamnele noastre au ieşit în țarină străină, ca în dogoarea soarelui să scoată cartofi şi sfecle de dimineaţa până 
seara. 

„Robie faraonică!” 

„ Comuniraţi instrucţii ” 
G. Georgescu.” 

Faţă cu acsste ştiri din ce în, ce mai grave, guvernul din, laşi era pus intr’o imposibilitate: materială: de 
fapt de a interveni, fie pg orice Cale, pentru salvarea Românilor din Odessa. Tot ce se putuse face, s'a făcut; 
trupele române înaintau în Basarabia. In ziua de 18 Ianuarie ele ocupaseră Chişinăul capitala Basarabiei, în 
ziua de 18 Ianuarie oraşul Bolgrad şi la 20 Ianuarie cetatea Benderului. 

În ziua de 27 Ianuarie, spre seară, a sosit din Odessa la Iaşi, cu automobilul deputatul de Gorj, d-nul 
Grigore N. lunian, delegat al coloniei române sechestrate de bolşevici la Odessa, însoțit de tovarășul Terzieff, 
ca delegat al Rumcerodului (comitetul soldaţilor ruşi de pe frontul român) şi un ofiţer francez, ca protector 
al coloniei şi ca garant al vieţei d-lui lunian. 

Misiunea aceasta avea însărcinarea şi trateze cu guvernul din laşi chestiunea eliberării Românilor din 
Odessa, care, spre a-și salva viaţa, au fost forţaţi şi dea bolşevicilor până în acea zi 300.000 ruble.!% Con- 
diţiile bolşevicilor, care amenințau pe toţi Românii cu masacre, erau: 

1) armata română să nu înainteze de la Tirasopol mai departe spre Odessa, ca să-l scape, căci în cazul 
acesta bolşevicii ucid pe toţi Românii; 

2) plata unei sume mari de bani. 

Un mai abominabil şantaj din partea bandelor ruseşti înarmată nici nu se poate închipui! 

Situaţia era foarte delicată şi ea se mai complicase dim cauza căderii guvernului Brătianu şi însărcinării 
generalului Averescu cu formarea ministerului, care, având sarcina să trateze pacea separată cu Nemţii, nu 
întrunea simpatiile Francezilor, care luaseră sub protecţia lor pe Românii din Odessa. 

Deputatul Iunian era foarte îngrijorat şi se temea că dacă ofiţerii francezi din Odessa — vreo 300 la număr 
şi care câştigau zi de zi mare ascendent asupra bolşevicilor din cauza modului cum tratau şi păcăleau delegaţii 
nemți, la Brest-Litowsk, pe Trotzky — şi-ar ridica mâna protectoare d'asupra lor, Românii din Odessa ar fi 
ameninţaţi în tot minutul să fie masacrați de bandele bolşeviste. 

Guvernul român, strâns cu uşa, a încheiat cu delegatul Rumeerodului un acord în sensul că trupele 
româneşti nu vor înainta spre Odessa şi că guvernul va recunoaşte ca bine făcută plata către bolşevici a sumei 
de 300.000 ruble pe seama lucrătorilor români de la şantierul Fernic. Alte angajamente de bani luate de 
guvernul Averescu faţă de bolşevici au rămas să fie executate mai în urmă, pe măsură ce stăpânii puterei din 
Odessa vor da drumul la Iaşi tuturor membrilor coloniei române şi vor respecta toate depozitele noastre de 
alimente, muniţiuni şi echipament. 

In ziua de 31 Ianuarie, deputatul lunian cu „tovarăşul” Terzieff şi ofiţerul francez s'au întors, tot cu 
automobilul, la Odessa. 

Acordul de mai sus nu a avut însă nici un rezultat şi nici o valoare, deoarece în seara în care deputatul 
Junian cu delegatul Rumcerodului şi cu ofiţerul francez soseau la Iaşi, în aceeaşi seară sosea la Odessa fai- 
mosul dr. Racovsky, înzestrat cu puteri discreționare de către Trotzky, pentru a proceda cum va voi şi cum 
va şti cu membrii coloniei române din Odessa. Sosirea lui Racovsky la Odessa este începutul calvarului 
Românilor refugiaţi în acest oraş. 


102 Acest funcţionar integru şi energic este fostul prefect de Buzău şi de Caliacra, în urmă secretar-general al ministerului de 
interne (1919) şi actual senator de Caliacra. 

1% Suma de 300000 ruble a fost plătită de deputaţi şi senatori pentru următoarele motive: Lucrătorii mobilizați la şantierul 
Fernic din Galaţi — mutaţi la Odessa — îşi primeau leafa în ruble, socotită rubla a 2 lei 66 bani, pe când deputaţilor şi senatorilor 
li-se plătea diurna tot în ruble, însă socotită rubla pe cursul de 1 leu 50 bani, ceace incontestabil era o vădița nedreptate. Este 
adevărat că toţi aceşti lucrători erau partizanii d-rului Rakorsky, dar nedreptatea tot nedreptate rămânea. Pe de altă parte, pe când 
deputaţii îşi aveau consumul lor, de unde îşi puteau procura alimentele cu preţuri reduse, de aceşti lucrători n'a îngrijit nimeni să 
aibă o asemenea organizaţie, fiind lăsaţi pradă pe mâna speculanţilor. 

Bolşevicii, profitând de această nedreptate, au cerut ca ea să fie reparată; astfel vor lua măsuri de represalii încontra parlamen- 
tarilor români. Aceştia, ca să scape cu viaţă, au plătit, în contul guvernului român, suma de 300.000 ruble, cât s'a socotit că 
constituie diferenţa de curs în plata lefurilor lucrătorilor. 

Operațiunile banditeşti întreprinse de d-rul Racovsky în contra românilor au început în ziaa de Luni, 29 
Ianuarie. 

În dimineaţa acestei zile, aproape o sută de Români de prin hoteluri şi case particulare, ale căror adrese 
se cunoşteau, au fost arestaţi. 

Pe o listă specială se găseau numele d-lor general Vivescu, general Crăiniceanu, comandor Pantazi, apoi 
Nestor Cincu, Nunucă Protopopescu, V. Vălsănescu, deputaţi, Octavian Goga şi alţii. 

Cei arestaţi au fost duşi, unii pe vasele de războiu „Sinope” şi „Almuz”, alţii în închisorile din oraş. 

Pe „Almaz”, d-nii general Vivescu şi Crăiniceanu, N. Protopopescu, deputat, Th. Buzdugan, senator, şi 
alţii au fost închişi într'o latrină. Pe „Sinope” au fost duşi arestaţii de la Hotel Passage, cei mai mulți par- 
lamentari, între care şi d. G. Lucasievici — pentru a treia oară arestat, — şi băgaţi sub punte, într'o sală unde 
nu e niciodată lumină şi aer. Printre aceştia se găsea şi U. Gongopol, fost redactor la Epoca şi azi directorul 
ziarului Îndreptarea. 

Cei duşi în închisorile din oraş erau ţinuţi în celule pe ciment, ca, criminali ordinari. Cine plătea însă din 
gros agenţilor lui Racovsky, avea posibilitatea să scape din închisoare. 

Tocmeala era cămătărească. 

D-lui avocat G. Caranfil ’i-s°a cerut de pildă 10.000 ruble; d-lui Max Bercovici, bancher, i s'a spus că 
va trebui să dea mult mai mult de 20.000 ruble. 

Cu unii învoiala se făcu... D-nii Pangal şi Stern au scăpat cu câte 5.000 ruble; d. Al Culoglu, directorul 
Eforiei, cu 4.000; pe un domn agricultor Munteanu l-a costat vr'o 14.000. Pe d. Protopopescu-Argeş, din 
cancelaria Senatului, vr’o 7.000, şi aşa mai încolo. 

C. Cociaş, vice-preşedinte al Senatului, care fusese şi el arestat, a plătit oamenilor lui Racovsky, spre a 
fi eliberat, una sută mii lei, plus 14.000 ruble. Fericit că a scăpat de temniţă, Cociaş, la eşire, a strigat de 
bucurie: Trăiască revoluţia! După 3 zile însă, C. Cociaş, cu toată simpatia arătată de el faţă de Racovsky şi 
de bolşevici, a fost arestat din nou. Ce păcăleală bine meritată! 

Probe de filo-bolşevism calculat au mai oferit, de altfel, şi d-nii N. Ghica-Comăneşti şi George A. 
Mavrocordat, care au dat unui pretins ziarist evreu din Bucureşti, mai multe mii de ruble ca să scoată, la 
Odessa, un ziar socialist, lăsând apoi să se răspândească zvonul că ziarul ar fi condus de dânşii. Dar evreul 
le-a mâncat banii şi astfel ziarul n'a văzut lumina zilei. D-nii N. Ghica-Comăneşti şi G. A. Mavrocordat n'au 
scăpat de arest decât graţie plăţei unor însemnate sume de bani, intraţi în punga lui Racovsky şi compania. 

Asupra neomeniilor şi arestărilor ordonate de faimosul cetățean român dr. Racovsky, la Odessa, găsesc 
următoarea interesantă expunere făcută de d. Lon C. Grădişteanu, fost ministru, în ziarul Evenimentul din 
laşi: 

În ce mă priveşte, până în ziua de 14 Februarie am scăpat nearestat, dându-mi-se răgaz 
până atunci ca să mă ocup, deşi, fără succes, de soarta Românilor arestaţi până atunci. 

În ziua de 14 Februarie însă am fost arestat la hotelul unde şedeam dimpreună cu deputaţii 
Iunian şi Vâlsănescu şi duşi la cancelaria batalionului revoluţionar român, aşezat cu sfidare 
chiar în localul consulatului român. 

Acolo, un anume Dicescu ne-a declarat cu emfază că suntem arestați în numele poporului 
român. La observaţia deputatului Vălsănescu că nimic nu’l îndreptăţeşte să vorbească în nu- 
mele poporului, ai cărui reprezentanți legali, cel puţin până acum, sântem noi, a răspuns cu o 
emfază cinică că noi reprezentăm poporul prin fraudă şi corupţiune, de vreme ce el îl reprezintă 
într adevăr şi a adăugat că suntem vinovaţi a fi omorât 450.000 oameni! 

De acolo am fost trimişi la închisoare, de unde la 26 Februarie d-nii lunian şi Vâlsănescu 
au fost liberaţi, iar eu menţinut, după declaraţia făcută de M. Bujor d-lui lunian, pentru că 
eram unul din cei mai vinovaţi, ca membru al Liga şi al Federaţiunei Naţionale. 

În ziua de 29 Februarie au venit la închisoare doi soldaţi din batalionul revoluţionar 

român cu însărcinarea de a mă duce pe vaporul „Împăratul Traian”, care, ziceau ei, trebuia 
să ne ducă la Akerman spre a ne preda armatelor româneşti. 

Ajunşi pe vaporul „Împăratul Traian”, am găsit acolo alţi zece colegi parlamentari, pre- 
cum şi numeroşi ofițeri şi alți români, convinşi şi ei, ca şi mine, că vom fi trimişi la Akerman, 
potrivit stipulaţiunilor tratatului încheiat cu guvernul român. 

După puțin timp am fost debarcaţi pe cheiu, spunându-ni-se că vom fi îmbarcaţi pe un 
vapor italienesc, menit să ne ducă, împreuză cu colonelul american Boyle, care fusese mijloci- 
torul acordului, la Akerman. 

În acest scop se şi încheiase un proces-verbal, iscălit de colonelul Boyle şi de membrii 
marelui colegiu, prin care se arăta numele Românilor, care, pe garanţia colonelului Boyle, ur 
mau să fie schimbaţi la Akerman cu un număr egal de prizonieri bolşevici, trimişi din Iaşi. În 
acest timp vaporul „Împăratul Traian”, pe care se îmbarcase batalionul revoluţionar român 
şi în genere banda lui Racovsky, era gata de plecare spre Sebastopol. 

Atunci secretarul marelui colegiu, Dicescu, ținând în mână procesul-verbal încheiat, 
declară colonelului Boyle că nu e valabil, deoarece trebuia făcut în dublu exemplar. 

La observaţia colonelului Boyle că se poate face un duplicat, banditul Dicescu, dându-și 
pe faţă intențiunile, răspunse că nu mai e timp, deoarece vaporul trebue să plece şi că al doilea 
exemplar se va face... la Sebastopol. 

În acelaşi timp el ordonă gărzei, care ne înconjură, să ne urce pe vapoare şi văzând că 
Românii ezită, ordonă să se tragă focuri. 

În acel moment m'am hotărât şi scap şi trecând prin cordoanele gărzei revoluţionare, am 
luat'o la fugă spre oraş urmărit de focurile gărzei revoluţionare. 

După ce am parcurs 5 până la 600 metri, furişându-mă după magaziile şi vagoanele care 
se aflau în port, am izbutit să ies într'o radă, unde am avut norocul să găsesc o trăsură liberă, 
în care m'am urcat şi care m'a dus la o gazdă unde m'am adăpostit. 

Despre cele întâmplate în urma fugei mele, nu mai ştiu decăt din auzite. Ştiu numai că pe 
când fugeam, am găsit pe Nestor Cincu adăpostit într 'un şopron şi care părea a fi scăpat. 

Am auzit însă în urmă că a fost prins şi urcat pe vaporul „ Dacia”, căci „Împăratul Traian” 
plecase. 

Este adevărat, d. Nestor Cincu reuşise şi el să fugă din port dimpreună cu familia, care îl aşteptase la 
debarcarea de pe vaporul Împăratul Traian, când toţi cei arestaţi se credeau liberi, conform aranjamentului 
încheiat între colonelul canadian Boyle şi Rumcerod. 

Când, debarcat, d. Nestor Cincu a văzut repede că era la mijloc o cursă mizerabilă şi că se trăgeau focuri 
de puşcă încontra Românilor debarcaţi şi a familiilor lor, a căutat şi a reuşit chiar să se ascundă el, soţia şi 
copiii într'un şopron din port, de unde apoi, cu mare prevedere, s'au putut strecura în strada gărei portului, 
unde aşteptau o trăsură ca să-i ducă acasă. 

Aici, spre nenorocirea lui, deputatul de Tecuciu a fost zărit de un evreu din Bârlad, dezertor din armata 
română şi devenit bolşevist rus, care l-a somat să se ducă cu el din nou în port şi să împărtăşească soarta 
celorlalți ostatici români. Neavând încotro, N. Cincu cu familia s'a întors din nou în port, unde a fost apoi 
bătut până la sânge de către bolşeviştii „români” — în majoritate dezertori bulgari din Dobrogea şi Evrei din 
restul țarii — atât înainte cât şi după îmbarcarea lui pe bordul vaporului Dacia. 

La sosirea în port, Nestor Cincu a fost primit de dezertorii bulgari şi evrei din armata română, erijaţi în 
unelte inconştiente ale lui Racovsky, cu lovituri de paturi de puşcă!% şi chiar cu împunsături de baionetă. 


104 Alţi deputaţi, care au fugit din port când au văzut cursa bandei lui Racovsky, au reuşit în tentativa lor. Astfel, pe lângă d- 
nul Ion C. Grădişteanu, au fugit de sub escortă, în momentul de a fi îmbarcaţi, deputaţii Gigi Peteu (Brăila), N. Panu (Câmpulung) 
şi N. Comşa (Tulcea). 

La un moment dat i-se ordonă să se urce pe Împăratul Traian, care se depărtase de țărm, spunându-i-se să 
uzeze de un otgon de corabie, lucru pe care nu Var fi putut face chiar dacă ar fi fost un gimnastic de forță. 
Nesupunându-se, a fost bătut din nou şi urcat în ghionturi pe bordul vaporului Dacia, unde a fost luat în 
primire de alte bestii, care îl loveau în cap cu revolverul, umplându-i capul de cucuie. 

Toate aceste scene de sângeroasă barbarie se petreceau în faţa d-nei Cincu şi a copiilor lor, care înlem- 
niseră într'atât de spectacolul odios ce li-se prezintă ochilor, în cât nici nu mai puteau să plângă. 

Martori oculari mi-au spus că dintre toți Românii din Odessa, cel mai martirizat a fost d. Nestor Cincu, 
a cărui atitudine demnă românească din tot timpul petrecut la Odessa îl desemnau urgiei bulgaro-evreeşti. Şi 
acest bărbat întreg a suportat toate neomeniile şi chinurile cu seninătatea omului demn şi conştient. Văzând 
că Racovsky a aranjat, cu sprijinul lui Trotzky, o tâlhărie în stil mare, el a făcut tot posibilul — şi a reuşit — 
ca să scape nedijmuit de Racovsky şi banda lui. Când a aflat că doamna Cincu, spre a-l scăpa din puşcărie, 
voia să dea, prin d-nul architect Gabrielescu, bandei bolşeviste suma de 25.000 ruble, s'a supărat foc şi a 
trimis pe soţia sa, atât de îngrijorată, să roage de urgenţă pe d-l Gabrielescu ca să nu mai facă niciun demers. 

Caracter întreg, N. Cincu nu voia cu niciun preţ să încurajeze tâlhăria organizată de d-rul Racovsky, cu 
atât mai mult cu cât, dacă era cine-va în drept dintre Românii din Odessa să fie oarecum menajat de acest 
pretins şef de partid, acela era desigur Nestor Cincu, cumnat cu d. C. Mille, directorul Adevărului, care în 
1911 a dus celebra, dar regretabila campanie încoronată de succes pentru repatriarea d-rului Racovsky, şi 
care tot atunci a ţinut ascuns, timp de 10 zile, în casa sa din str. Polonă, pe călăul de mai târziu al Românilor 
de la Odessa, spre a-l feri de ghiarele agenţilor de siguranţă. Timp de 10 zile, Racovsky a stat atunci zilnic 
la masă cu omul, pe care, după 7 ani l-a căznit şi batjocorit prin uneltele sale în modul cel mai sălbatec în 
portul Odessei, în asistenţa chiar a membrilor familiei sale. 

Se ştie că d-rul Racovsky fusese expulzat din ţară la 1911, ca supus bulgar, de către Scarlat Vârnav, 
fostul prefect de Constanţa. Chestia aceasta a trebuit să fie rezolvată de justiţie şi Curtea de casaţie i-a recu- 
noscut în cele din urmă cetăţenia română, contestată de prefectul Vârnar. Pot afirma că, campania dusă atunci 
de ziarul Adevărul, în favoarea lui Racovsky, a fost malt hotărâtoare pentru triumful cauzei acestuia. Înainte 
de pronunţarea justiţiei, d-rul Racovsky a fost introdus în mod clandestin în ţară, prin punctul vamal Cornul- 
Luncei, graţie concursului prinţului Sebastian Moruzzi, care, ca sincer democrat, considera pe Racovsky 
drept o victimă a satrapiei lui Vârnav. Odată ajuns în ţară, călăul de mai târziu al Românilor a stat timp de 
10 zile ascuns în casa direcorului „Adevărului, unde a fost găzduit ca un năpăstuit şi „om de omenie”. 

Dar d-rul Racovsky e om cu două morale sau chiar mai multe. Astfel în urgia de la Odessa, ducă el a 
ținut să-şi arate recunoştinţa faţă de prinţul Sebastian Moruzzi, s'a crezut însă în drept, pentru acelaşi motiv, 
să hulească în mod nedemn (1917) pe cel mai mare binefăcător al său — C. Mille — şi să maltrateze în chipul 
cel mai sălbatec (1918) pe cumnatul acestuia, Nestor Cincu. 

De ce? Aici este o mare enigmă, pe care unui om cinstit este imposibil s"o dezlege. 

Dar întreb: ce se poate spune despre un om zis civilizat, care în secolul XX inspiră şi conduce el acte 
banditeşti ca cele făptuite de d-rul Racovsky şi partizanii săi la Odessa, împotriva unor refugiați români, 
amărâţi şi chinuiţi. Între altele, şi de aspectul respingător în care ajunsese aliaţii noştri ruşi, în ajutorul cărora 
se puseseră de noi atâtea şi atâtea speranţe? Mai cunoaşte oare istoria o asemenea tragedie: să te legi frăţeşte 
de un aliat la o treabă aşa de grea şi serioasă ca războiul, şi când colo, în loc de ajutor militar, să te pomeneşti 
cu cea mai groaznică dintre trădări. lar în loc de sprijin şi apărare pe chiar teritoriul său, atunci când e vorba 
de viaţa şi averea ta, să vezi deodată că aliatul se transformă într'o bună dimineaţă în duşman neîmpăcat, ba 
chiar mai mult că asmuţă pe anarhiştii tăi, pripăşiţi la el în ţară, să te aresteze, să te maltrateze şi să te fure 


Cu câteva zile înainte de plecarea vaselor cu ostatici spre Teodossia, au fost puşi în libertate de către bolşevici deputaţii Nunucă 
Protapopeseu, V. Vâlsănescu şi Gr. N. lunian. De asemenea a fost eliberat, după intervenţia colonelalui canadian Boyle, d-nul 
Nicu Butculescu. 

Au scăpat de deportare, ca bolnavi în sanatorin, d-nii senatori lon Stavri Brătianu şi general Crăiniceanu. G. Georgescu, fostul 
prefect de Caliacra, care într'adevăr era greu bolnav, a scăpat şi el. 

ca în codru, fără absolut nicio sancţiune? 

Cum să botezi oare pe un individ, care, ca d-rul Racovsky la Odessa, fură banii statului român de la 
Comisia de aprovizionare şi de la consulat, — în total vreo 4 milioane — confiscă 90% din depozitele pe care 
Românii din Odessa le aveau pe la diferite bănci — generalul Argetoianu (100.00 lei), d-na Catargi (110.000 
lei) şi alții pot certifica lucrul — şi sub formă de cauţiune încasează enorme sume de bani de la Românii pe 
care îi aresta şi apoi elibera din închisoare, în timp ce tovarăşii săi atacau domicilii private, sub pretext de 
perchiziţie, şi luau cu dânşii tot ce le eşia în cale? 

În toate codurile penale din lume, chiar în Rusia şi în Bulgaria, asemenea fapte criminale sunt calificate 
de tâlharii sau banditisme, iar autorii lor ca tâlhari sau bandiți. Ca unul care cunosc personal pe d-rul Racov- 
sky, nu pot de cât să regret că dânsul, om cult şi pe deasupra şi şef de partid, a reuşit să se pună într'o 
asemenea postură, încât să i-se poată aplica, fără nicio exagerare, calificativele de mai sus. 

Dar mintea omenească stă în loc şi se cutremură la gândul că acelaşi d-r. Racovsky, după ce şi-a jecmănit 
şi batjocorit bine victimele, umplându-şi buzunarele de proletar cu suma, se zice, de peste 15 milioane lei, a 
ținut să facă şi pe piratul modern. Intr'adevăr, în ziua de 29 Februarie, şeful socialiştilor români de la Odessa 
îşi îmbarcă toate victimele pe vapoarele împăratul Traian şi Dacia!’ şi dă ordin să fie duse în largul Mărei- 
Negre. Comunicând elevilor săi pirați anumite instrucţii de noui buzunăreli şi maltratări, iar el, ca un „co- 
mandant al flotei Mărei-Negre”, se face nevăzut, spre a reapare pentru o clipă tocmai la Teodosia, pe coastele 
Crimeei. 106 

Numai în romanele de senzație se mai pot citi asemenea scene şi fapte îngrozitoare. 

Iată lista complectă a celor 49 de ostateci ai banditului Racovsky îmbarcaţi pe vapoarele de mai sus: 
Generalii Romulus Vivescu şi D. Drăgotescu; comandorii V. Pantazi şi M. Mihăilescu; senatorii C. Cociaş, 
I. Boceanu, Eremia Pană şi Grigore Procopiu; deputaţii Nestor Cincu, Bucur Spirescu, Zamfir Filotti şi I. 
Stănculeanu; locot-colonel Niculescu, medic veterinar; maiorii St. Protopopescu din aviaţie!” şi Mihăiţă 
Rosetti; Ştefănică Bellu, prefect de Teleorman; căpitanii Gh. Ionescu, Motăş, I. Râmniceanu, I. Negreanu, 
P. Meteş; locotenenţii Răşcanu, N. Rădulescu, Gr. Horăscu, I. Horăscu, C. Ghirgiu, Al Roşianu, Foşca, Io- 
nescu, A. Mateescu şi M. Sertan; apoi Dim. Mărăscu, mare agricultor; Raul Crăciun, advocat; Emil Nicolau 
şi Casimir, ziarişti, comisarul Christian; E. Niţescu, inspector C. F. R.; Al. Perieţeanu, N. Râmniceanu, A. 
Dimetriad, N. Popescu, Al. Borşaru, Teodosie Gribonsky, I. Lucescu, Gh. Alexndrescu şi Marius Pană. 

Groaza şi grija, pe care le-a semănat în atâtea familii, plecarea vapoarelor cu ostaticii români, au fost 
enorme. Mulţi nu îndrăsneau să spere că vor mai revedea pe cei furaţi, chinuiţi şi batjocoriţi de banditul 
Racovsky. Aproape 50 de zile au stat cei 49 de Români într'o captivitate din cele mai chinuitoare şi din care 
au fost salvaţi numai grație unui om, care întruneşte într însul în cel mai înalt grad sentimentul dreptăţei. 

Acest bărbat a fost colonelul Boyle, inginer din Canada, mobilizat în armata engleză şi detaşat în Rusia 


105 Aceste vapoare de pasageri erau proprietatea statului român, care, la intrarea noastră în războiu, le-a închiriat statului 
rusesc. Azi sunt din nou în posesia statului nostru, după ce-au fost aduse de bolşeviştii ruşi într’o stare lamentabilă. 

106 D-rul Racovsky a părăsit Odsessa cu automobilul, Inând cu el şi toată prada în bani, bijuterii etc. A plecat din Odessa de 
teamă de a nu fi surprins de trupele austro-ungare, cari tocmai în acea vreme se apropiau, pentru a întrona ordinea şi liniştea în 
frumosul port şi oraş, care constituie plămânul Rusiei sud-vestice. 

Sosirea trupelor austro-ungare la Odessa prezintă o deosebită primejdie şi pentru refugiații transilvăneni de acolo, ca d-rul G. 
Buiuleseu din Braşov, d-r Iancu Meţianu din Zerneşti. Octavian şi Eugeniu Goga, apoi T. Pisani, fostul director al Epocei etc. Toţi 
aceşti refugiaţi au scăpat de a nu fi prinşi de jandarmii unguri, care însoțeau trupele, fugind care cum au putut cu trăsuri sau cu 
căruţe la Ovidiopol pe malul lacului format de torentul Nistrului, de unde, plătind din greu, au fost trecuţi cu bărcile de către 
pescarii ruşi din localitate pe malul românesc al Basarabiei la Akerman, care era deja ocupat de trupele româneşti. 

107 Dacă banda lni Racovsky teroriza pe Românii burghezi, spre a-i jecmăni şi fura în scop de îmbogăţire, pe ofiţerii români îi 
urmărea şi aresta cu deosebire pentru că îi considera ca pe apărătorii burgheziei. În seara de 20 Ianuarie, Rumcerodul revoluţionar 
dând ordin pentru arestarea tuturor ofiţerilor români aflători în Odessa, aceştia, cum au aflat, s'au ascuns care unde a putut. Mulţi 
dintr" înşii s'au travestit ca bolşevici, în haine de soldaţi ruşi şi au fugit în Basarabia, înfruntând cele mai mari primejdii, cum a 
fost cazul căpitanului aviator Vasile Alexandreanu şi a tovarăşului său de drum locotenentul Bucutescu, care, dacă n'ar fi fost 
ajutaţi de nişte prizonieri români din armata austriacă, care lucrau la o şoşea dincolo de Nistru, ar fi fost desigur prinşi de bolşevici 
şi executaţi pe loc, drept spioni. 

pentru supraveghieres transporturilor de materiale. 

Colonelul Boyle, văzând nedreptatea pe care maximaliştii din Odessa o făceau compatrioţilor noştri, s'a 
hotărât, fără nici un alt scop decât acel al împlinirei unei datorii umane, să ia el în mână cauza lor şi să o 
ducă până la sfârşit. A venit în aeroplan la Iaşi, s'a pus în legătură cu guvernul român şi s'a întors la Odessa 
cu învoiala, prin care se asigura liberarea a lor noştri dintr'o odioasă captivitate. 

Să se noteze că în acel moment colonelul Boyle nu mai lucra pentru nişte camarazi de arme, căci 
România iscălise preliminările de pace. Mobilul colonelului Boyle, curat de ori-ce preocupare proprie, a lui 
sau a concetăţenilor lui, se ridica astfel în sferele cele mai înalte, acolo unde omul se jertfeşte pe de a întregul 
numai pentru o idee, pentru cea mai mare dintre idei: dreptatea. 

Colonelul Boyle, când a văzut că Racovsky şi ai lui nu se ţin de cuvântul dat şi duc pe ostatici noştri în 
Crimeia, s'a transformat el singur în ostatic, ca să împartă suferințele şi pericolele cu cei care, în judecata 
lui, erau victimele nedreptăţei. 

Actul colonelului Boyle a reuşit pe deplin. 

Colonelul Boyle va rămâne în istoria noastră din ultimii ani nu numai o duioasă amintire, dar şi o pildă 
de ceea ce poate voinţa omenească când se pune în slujba unui ideal. 

Fostul deputat I. Stănculeanu descrie întrun interview, publicat în Mişcarea din Iaşi, în chipul următor 
gestul acestui om al datoriei: 

„Colonelul Boyle a dus cu noi toată mizeria, toată corvada pentru a fi veşnic cu noi şi a 
apăra viața fiecăruia dintre noi. Unul nu ne-am fi întors şi nici n'am mai fi astăzi în viaţă, de 
n'am fi avut veşnic cu noi pe colonelul Boyle. 

Tragedia a început din ziua în care Racovsky a pus mâna pe Odessa, unde bandele sale 
jefuiau pe Români, la lumina zilei. Din momentul ce Rumcerodul a încetat de a mai exista ca 
organ oarecum legal, Odessa a început a fi stăpânită de Racovsky. El a instituit un „înalt co- 
legiu autonom”, compus din bolşevici sub preşidenţia sa, ministrul de externe fiind veterinarul 
basarabean Braşoveanu, un vizionar nevinovat. 

În acelaşi timp Racovsky a format un „ Batalion revoluționar”, alcătuit din toţi dezertorii 
din armata noastră, din toţi condamnaţii şi făcătorii de rele bulgari, pus sub conducerea advo- 
catului M. Gheorghiu Bujor din laşi, a unui avocat Nicolau din Bucureşti şi a unuia Dicescu, 
fost reporter la „Adevărul ”.1%5 Doi indivizi, Kupferwasser şi Buiumovici, complectau această 
organizare condusă de Racovsky, care avea un act întărit de Lenin şi Trotzky, ca să... 
guverneze la Odessa. 

Racovsky a confiscat banii Statului român, pe care fi aveau la Odessa comisiunile româ- 
neşti însărcinate cu aprovizionarea. A confiscat de asemenea 90 la sută din depozitele pe care 
le aveau Românii din Odessa pe la diverse bănci. Sub formă de cauţiuni, el lua enorme sume 
de bani de la Românii pe care îi elibera din închisoare, în timp ce „tovarăşii ” săi din batalion 
ne buzunăreau şi ne făceau vizite domiciliare, unde, în lipsa nostră, ne-au luat toată îmbrăcă- 
mintea şi tot ce au găsit. 

În timpul când ne aflam arestaţi pe vaporul „Împăratul Traian” se produse acel tratat de 
pace între guvernul nostru şi Racovsky pentru eliberarea noastră, tratat nou, făcut după inter- 
venția colonelului Boyle. În seara de Duminică, 25 Februarie, la miezul nopții, Racovsky ne 
comunită, celor arestaţi pe vapor, acest tratat, anunțând că a doua zi vom fi puşi în libertate. 
Dar a doua zi el dispare. Colonelul, după două zile de aşteptare, obține de la Rumcerod o 
hârtie în care noi i-am fost cedaţi, ca prizonieri, colonelului Boyle. 

Totuşi bandele lui Racovsky s'au opus a ne elibera. 

Sub focuri de arme, loviți de aceşti bandiți, am fost porniţi cu vapoarele Împăratul Traian 


108 Nu-mi aduc aminte ca acest individ să fi fost vre-odată reporter la Adevărul. 

şi Dacia spre Teodosia, unde nouă zile am stat, întrun pavilion de contagioşi. Dar salvatorul 
nostru, Boyle, se afla cu noi, împărtăşind cu noi toate mizeriile, toate lipsurile şi întregul trata- 
ment banditesc. 

La Teodosia, colonelul Boyle s'a pus în contact cu vice-consulul Angliei, cu care a convins 
pe sovietul local să recunoască tratatul de pace, pe baza căruia am putut porni spre Sebastapol, 
îmbarcaţi pe vasul ,„ Cernomore ” şi călăuziți de o gardă chineză, comandată de un ofiţer ceh. 

La Sebastopol, colonelul Boyle, cu spiritul său isteţ, cu calmul şi cu tactul sau caracteristic, 
pur şi simplu ne-a furat din mâinile bandiţilor lui Racovsky. Intr'o seară, la ora 9, la schimbul 
gărzei, când nu mai făceau de gardă de cât vreo 6 inşi, am fugit cu toţii şi ne-am îmbarcat, 
luând drumul spre Sulina, unde am ajuns la 22 Martie”. 

La Sulina, ostaticii români au fost puşi în libertate şi lăsaţi să plece la Galaţi numai după-ce s'a făcut 
schimbul cu bolşeviştii reţinuţi în ţară, ca ostatici, de către guvernul român. 

Colonelul Boyle a însoţit pe cei eliberaţi, grație energiei sale, până la Iaşi, unde a fost apoi sărbătorit 
călduros printr'un splendid banchet dat în salonul cel mare al Jockey-Clubului. Mai târziu i-s'a oferit acestui 
gentlemen o frumoasă medalie comemorativă a faptei sale, despre care, spunea dânsul, că se miră cum a 
putut stârni atâta curiozitate! Regele Ferdinand "1-a acordat insemnele de mare ofițer al Coroanei României. 

Astfel sa terminat prigonirea nebună şi tâlhărească întreprinsă de doctorul Cristu Racovsky în contra 
Românilor din Odessa, în secolul al 20-lea şi pe pământul Europei civilizate! 

Cum vor fi judecate de istorie faptele acestui bulgar inteligent, dar lacom, crud şi sanguinar, este uşor 
de înţeles. Ceea ce lumea nu va putea înţelege însă niciodată este faptul că guvernul maximalist, deşi cu- 
noştea toate tâlhăriile comise de acest om n'a ezitat să-l numească prim delegat în tratativele de pace ale 
Rusiei cu Ucraina, iar aceasta n'a ezitat să-l accepte! Vorba românului: Cine se aseamănă, se adună! 


Capitolul XVIII. 

Guvernul Averescu şi pacea lui Marghiloman 

Se ştie cu câtă încredere şi cu cât entuziasm a plecat armata României la războiu, în ziua de 14/27 August 
1916, pentru împlinirea visului de veacuri urmărit: unitatea națională şi politică a întregului neam românesc. 

De două ori am avut iluzia că vom izbuti: odată în 1916, când ocupasem aproape o treime din ceea ce 
reclamam, şi altă-dată în vara anului 1917, când pregătirile enorme făcute pe front şi în dosul frontului ne 
dădeau garanţia succesului. 

In ambele rânduri a urmat desiluzia. Azi se cunosc pricinele acestor nenorociri momentane: întâia oară 
trâdarea şi a doua oară revoluţia rusească, aceasta din urmă, având ca efect pulverizarea armatei ţariste, 
Trădarea şi revolutia rusească au pus România în neputinţă de a-şi continua, aşa precum dorea, acţiunea ei 
militară alături de aliaţi, cu toate izbânzile din vara anului 1917 şi cu toată forța, de care dispunea chiar în 
Ianuarie 1918, când, după încheierea păcei dintre Puterile centrale şi Rusia maximalistă (pacea de la Brest- 
Litowsk) de o parte şi Ucraina de altă parte, Germanii şi Austro-Maghiarii au crezut sosit momentul să 
împlânte cuțitul în gâtul României. 

În Ianuarie 1918, România, faţă cu această situaţie de fapt, nu putea să adopte decât una din următoarele 
trei atitudini: 

Prima era să intre în tratative de pace cu duşmanul, ca mâna pe sabie. S'ar fi dat astfel armatei putinţa 
de a face un ultim serviciu ţărei prin obţinerea maximului de condiţii, favorabile posibile. Acesta a fost 
punctul de vedere al guvernului Brătianu, afară de miniştrii conservatori în frunte cu d. Take Ionescu, care 
cereau continuarea războiului. 

A doua atitudine era ca, neutilizând forţa de care dispuneam, să dăm de la început vrăjmaşului impresia 
că vrem pace cu ori-ce preţ şi în ori-ce condiţii. 

În sfârşit cea de a treia atitudine era aceea de a nu intra deloc în tratative, de a rezista şi mai departe pe 

calea armelor şi numai în caz de înfrângere să suportăm stabilirea în toată ţară, până la pacea generală, a unui 
regim de ocupaţie duşmană. 

In momentul deci când trădarea rusească, mulţumită corupției germane, a făcut din insula noastră latină 
o insulă a conştiinţei dreptului aici în Orient, o insulă asaltată de valurile demoralizării şi ale silniciei, 
României îi stau deschise numai cele trei soluţii indicate mai sus. Conducătorii destinelor româneşti au ales 
soluţia de a doua. 

Cum şi de ce s-a ajuns la această soluţie, se va vedea din următorul istorie al evenimentelor: 

În ziua de 24 Ianuarie 1918 st. v. comandamentul român a primit din partea comandamentului german 
al lui Mackensen un mesaj drastic, prin care se cerea ca în termen de 4 zile să i-se dea lămuriri asupra situaţiei 
militare şi politice a României. Acest mesaj era urmarea unui schimb anterior de note privitoare la mişcările 
trupelor noastre în urma retragerei celor ruseşti de pe front. 

Chestiunei acesteia, pusă de comandamentul german, trebuia să i-se dea un răspuns până în ziua de 28 
Ianuarie. Adusă fiind în discuţia consiliului de miniştri, membrii guvernului Brătianu, deşi în principiu erau 
toţi pentru continuarea războiului, sau împărțit în două tabere pe o chestie de formă. Miniştrii conservatori 
cereau denunţarea imediată a armistiţiului şi continuarea războiului, pe când miniştrii liberali erau de părere 
să se prelungească armistițiul, dacă se va mai putea; în caz contrar, să se angajeze oare-cari convorbiri de 
pace cu Nemţii, spre a se putea câştiga timpul necesar pentru formarea de depozite de alimente în Basarabia 
pe seama trupelor, în vederea unei noui şi eventuale retrageri a armatei noastre. Partizanii acestei idei argu- 
mentau că dacă Trotzky a dat pe Nemţi în dulap timp de 2 luni de zile, de ce n'am încerea şi noi să-l dăm 
măcar o lună, în care timp multe se pot întâmpla şi dacă împrejurările ne vor fi favorabile, am putea atunci 
rupe ori-ce tratative şi să reîncepem lupta. 

Câştigarea de timp — acesta era punctul de vedere liberal, precizat în consiliul de miniştri de la 25 
Ianuarie. Miniştrii conservatori însă neîmpărtăşindu-l, s'a convocat de urgenţă un consiliu de coroană, în 
care, necăzându-se de acord nici de astă dată, cei patru miniştri conservatori — Take Ionescu, Mihai G. Can- 
tacuzino, Barbu Delavrancea şi N. Titulescu — şi-au dat demisiile, în urma cărora preşedintele consiliului d. 
Ion I. C. Brătianu a remis regelui, în după-amiaza zilei de 25 Ianuarie, demisia întregului cabinet. 

În dimineaţa zilei de 26 Ianuarie, regele Ferdinand, primind demisia guvernului Brătianu, a însărcinat 
pe generalul Averescu cu formarea unui nou minister. Acesta acceptând misiunea, noul cabinet sa alcătuit 
precum urmează: Generalul Alexandru Averescu, preşedinte al consiliului şi ad-interim la externe; generalul 
Culcer, lucrările publice; generalul Iancovescu, războiul; Matei Cantacuzino, instrucția publică; C. Argeto- 
ianu, justiţia; C. Sărăţeanu, interne; Ion Luca Niculescu, industrie şi comerţ, Fotin Enescu, finanţe şi ad- 
interim la domenii. 

Istoricul formărei acestui guvern este fără precedent în analele noastre politice. Noutatea — căci era 
primul minister din ţară fără colorit politic — trebuia să aibă surprizele ei. Incă de la orele 10 dimineaţa, în 
ziua depunerii jurământului — Luni, 29 Ianuarie — preotul aştepta la Palatul regal sosirea nouilor miniştri, 
spre a le primi jurământul. Dar la orele 10⁄2, cabinetul nu era încă complect format. Nu se găseau titulari 
pentru finanţe, domenii şi externe. Comunicându-se această ştire regelui, s'a trimis repede un automobil ca 
să aducă la Palat pe d-nii G. Buzdugan, consilier la Curtea de casaţie, şi Fotin Enescu, directorul Băncilor 
populare, spre a li-se propune să intre în guvern. D. Buzdugan a refuzat categoric, iar Fotin Enescu, azi 
reposat, a sfârşit prin a ceda. Numai ast-fel s'a putut complecta noul minister, având totuşi 2 interimate. Abia 
la 8 Februarie C. Garoflid, inspector agricol, a primit să intre în guvern, ca ministru al domeniilor. D. N. 
Mişu. desemnat ca ministru de externe, n'a funcţionat nici o singură zi, neputând părăsi aşa de repede postul 
său de ministru plenipotenţiar la Londra, unde era foarte utilă prezenţa sa. 

În cercurile ardeleneşti din Moldova şi Basarabia, constituirea noului guvern a produs o impresie din 
cele mai penibile, membrii lui fiind taxaţi ca cioclii Ardealului, fără ca ei să fie întru nimic vinovaţi de 
pierderea acestei provincii, mai ales când Puterile centrale ne tratau ca învinşi şi cel care dicta condiţiile 

păcei era contele Tisza. 

În ziua de 27 Ianuarie, compunerea noului cabinet, prezidat de generalul Averescu, fiind asigurată, s'a 
telegrafiat adversarului că din cauza schimbărei guvernului era necesar să se acorde o prelungire a termenului 
fixat. Comandamentul german, a răspuns că mai acordă 48 de ore. Rezultatul trebuia deci dat până în ziua 
de 30 Ianuarie. 

Guvernul Averescu constituindu-se în ziua de 29 Ianuarie, s'a ţinut un prim consiliu sub preşideaţia 
regelui, în care s'a hotărât intrarea în tratative cu inamicul, căutând a cunoaşte bazele, pe care acesta ar avea 
intenţiunea să pună negocierile de pace.!% 

Deşi, precum am spus, răspunsul nostru trebuia dat în ziua de 80 Ianuarie, totuşi delegaţii români nu au 
putut fi la locul de întâlnire decât în ziua de Miereuri, 31 Ianuarie. Pentru a da explicaţiunile cerute de ad- 
versar asupra situaţiunei politice era deja desemnat ministrul plenipotenţiar I. N. Papiniu din ministerul de 
externe. S’a hotărât ca acest delegat să fie însoțit de doui ofiţeri şi anume colonelul activ Ressel şi căpitanul 
de rezervă I. M. Mitilineu, cu însărcinarea aparentă de a da explicaţiuni asupra situaţiunei militare, în realitate 
însă cu alte însărcinări confidenţiale. 

Primul avea să ceară mareşalului Mackensen, din partea generalului Averescu, o întrevedere particulară, 
iar cel d'aldoilea să ia contact cu oamenii noştri politici din Bucureşti, pentru a afla dacă dânşii aveau vreo 
ideie de condiţiunile care ne vor fi impuse de adversar. 

Trimişii noştri s'au întors în ziua de 1 Februarie cu următorul rezultat: 

1. O vie satisfacţie din partea adversarului pentru hotărârea noastră de a începe tratativele de pace. 
Refuzul prelungirei cu cel puţin 20 de zile a armistiţiului, cerută de noi, reducând-o la mai puţin de jumătate. 
NI se cerea să notiflăăm în ziua de 7 Februarie, numele delegaților păcei, iar în ziua de 9 Februarie, să aibă 
loc, hotărât, prima întrunire comună a delegaților. 

2. Mareşalul Mackensen consimţea la întâlnirea cerută de generalul Averescu, cu rezerva că nimic nu ar 
fi putut modifita cele hotărâte deja. 

3. Qamenii noştri politici din Bucureşti, germanofilii rămaşi acolo, s'au prefăcut că nu cunosc intențiu- 
nile duşmanului şi nu au voit să orienteze întru nimic pe trimişii guvernului Averescu, uneltind în schimb să 
pună fiecare mâna pe frânele guvernului şi să trateze ei pacea cu Puterile centrale. 

Delegații guvernului din Iaşi, întâlnindu-se într'o cameri de la Hotel Athenee Palace cu Alex. Beldiman, 
Lupu Costache, Virgil Arion, D. I. Neniţescu şi C. Stere, aceşti doui din urmă le-au arătat „nenorocirile” ce 
s-a vor abate asupra ţărei dacă pacea se va încheia sub regele Ferdinand, iar Lupu Costache le-a citit, ca din 
partea lui P. P. Carp, următoarea declaraţie, publicată în Lumina de Vineri, 22 Februarie 1918: 

„Domnul P. P. Carp vă roagă să spuneţi respectuos Maiestăţei Sale că, după părerea lui, 
Chiar dacă Regele ar semna pacea cu Puterile centrale, rămânerea lui pe tron ar da loc la o 
serie de convulziuni, care ar face dinastia imposibilă şi ar îngreuia vindecarea rănilor cauzate 
prin o politică fatală”. 


109 În timpul constituirei guvernulii Averescu a venit la Iaşi colonelul austriac de stat-major Maximilian Randa, fost ataşat 
militar al Austro-Ungariei la Bucureşti. El avea să facă regelui României o comunicare orală din partea împăratului Carol al 
Austro-Ungariei, în urma unei propuneri făcută de contele Czernin în unire cu aliaţii germani, turci şi bulgari. Această comunicare 
ar fi având conţinutul următor: în caz că regele României n'ar adresa Puterilor centrale pentru obţinerea pacei, nu va trebui să se 
teamă de un refuz. 

Condiţiile de pace cerute de ţara sa ar fi onorabile. România ar putea încheia o convenţie cu Puterile centrale, în scop de a 
combate împreună cu ele primejdia revoluţiei şi a anarhiei internaţionale, fără a se obliga să intre în luptă contra actualilor ei aliaţi. 
Dintr”o asemenea convenţie eventuală nu poate să decurgă, pentru Puterile centrale, obligaţia de a acorda României ajutor de arme 
în lupta ei contra Rusiei, de oarece ele nu se mai află în stare de războiu cu republica sovietelor. In ce priveşte chestiunea integri- 
tăţei teritoriale a României, trimisul austro-ungar a observat că nu se poate face nici o promisiune în acest stadiu.. 

Această chestiune, precum şi toate celelalte amănunte rămân de domeniul tratativelor dintre plenipotenţiari. Deoarece însărci- 
narea dată ofițerului austro-ungar, care consta în remiterea acestor comunicaţi, era executată, el a declarat terminată misiunea sa. 
După cum se ştie, Guvernul român a făcut cunoscut Puterilor centrale, puţin timp după aceea, dorinţa sa de a începe tratativele de 
pace. Această ştire a fost comunicată ziarelor austro-ungare de către Korespondenz-Bureau din Viena, drept răspuns la unele 
afirmaţiuni ale ziarului Evening Post din New-York. 

Acesta era concursul, pe care marii patrioţi de la Bucureşti îl dau guvernului Averescu în greaua misiune 
ce îşi luase pe umeri! 

În ziua de 2 Februarie, un curier special a mers la Focşani, spre a transmite de acolo mareșalului Macken- 
sen telegrama, prin care generalul Averescu fixa data întâlnirei sale cu şeful comandamentului german. 

Intenţiunea şefului guvernului român era ca, înainte de a se angaja pe calea tratativelor, să fie orientat 
cu orice preţ asupra desfăşurărei lor probabile. Întâlnirea a avut loe la Buftea (în palatul prinţului Barbu 
Ştirbei) în ziua de 5 Februarie. 

De oarece mareşalul Mackensen nu era în complectă cunoştinţă de cauză asupra părţei politice a trata- 
tivelor, nu a putut să exprime decât păreri personale, totuşi bine informate. Din această cauză, generalul 
Averescu a cerut să "i-se înlesnească o întrevedere cu miniştrii de externe ai Puterilor centrale (Kiihlmann şi 
contele Czernin), ceea ce s'a şi aranjat fără nici o dificultate. 

Din punctul de vedere militar, rezultatul convorbirei cu mareşalul Mackensen a fost precis şi de o mare 
importanţă. Condiţiunile au fost formulate în scris şi printre cele mai esenţiale erau: 

Împătrita alianţă (Germania, Austro-Ungaria, Turcia şi Bulgaria) şi România se obligă până la încheierea 
păcei a nu mai întreprinde reciproc nimic ostil. 

Întreaga armată română are mâna liberă a opera împotriva bolşeviştilor sau împotriva forţelor guvernului 
din Petrograd, atât timp cât acesta nu va încheia pace cu România. Mai mult chiar, în caz de nevoe, armata 
română va putea fi chiar susținută milităreşte de către Puterile Centrale. 

Este important de reţinut că, în această fază, ideia unei demobilizări a armatei noastre era cu totul departe 
de cadrul condițiunilor pentru începerea tratativelor. 

În ziua de 11 Februarie a avut loc întrevederea dintre primul ministru al României şi cei doui miniştri 
de externe Kiihlmann şi contele Czernin. Cu acest prilej au fost precizate condiţiunile, pe baza cărora s'ar 
putea începe tratativele de pace. 

La această întâlnire, Kiihlmann, pentru a face impresie, a spus textual generalului Averescu următoarele 
cuvinte: 

— „Pot face din partea Majestăţei Sale împăratul Germaniei declaraţiunea că, deşi războiul actual a 
săpat o prăpastie între noi şi România, credem însă că prin o pace, pusă pe baze convenabile, s'ar putea cu 
timpul umple această prăpastie”. 

Chestiunea se punea deci limpede: stoarcerea până la măduvă a României infidele! După ce s-a ajuns la 
acest lucru, acelaşi domn Kiihlmann, peste 2 luni de la iscălirea tratatului de pace cu România, s'a văzut 
nevoit să declare în Reichstag că pacea generală este de aşteptat mai cu seamă de la negocierile diplomatice 
din spatele armatelor în luptă. Ce e drept, această declaraţie, făcută înainte de victorioasa contra-ofensivă 
franco-engleză din Iulie 1918, la costat pe Kiihlmann pierderea locului de ministru de externe şi înlocuirea 
lui cu ofiţerul de marină Hintze, fost ministru plenipotenţiar la Christiania. 

În întrevederea de la Buftea, Kiihlmann “şi-a etalat condiţiunile sale şi ale colegului său înăcritul conte 
Czernin, clăsându-le în două categorii: condițiuni esenţiale, care trebuiau primite sine qua non, şi condițiuni 
secundare, tot importante, dar a căror resolvire nu putea compromite mersul tratativelor. 

Condiţiunile esențiala priveau chestia Dinastiei, a armatei şi chestia teritorială. A doua categorie cu- 
prindea condiţiunile de ordin economie şi financiar. 

Relativ la condiţiunile esenţiale, cei doui miniştri de externe ai Puterilor centrale au declarat că chestia 
Dinastiei noastre va fi considerată ca o chestiune internă şi nu va intra deci în cadrul negocierilor de pace. 
Pentru armată nu se va impune nici o condiţiune. În ceea ce priveşte teritoriul, România va avea să facă 
cesiuni şi anume va trebui să cedeze Dobrogea, în condominiu Puterilor centrale, cu clauza de a se rezerva 
României eşirea la mare. România va trebui să mai convină, în principiu, şi la rectificarea frontierei dinspre 
Ungaria pentru considerațiuni militare, după indicaţiunile puse pe hartă de statul-major austro-ungar. 

Condiţiunile economice, destinate să asigure Germaniei produsele petrolifere şi agricole ale României, 

aveau a fi examinate şi stabilite de specialişti din ambele părți. 

Primul-ministru al României a declarat celor doui miniştri de externe că condiţiunea cesiunilor teritoriale 
face imposibilă, cel puţin pentru guvernul ce prezida, începerea tratativolor de pace. Faţă cu această declarați- 
une, miniştrii adversari au accentuat că dacă nu se procedează imediat la deschiderea negocierilor, mai târziu 
condițiunile vor fi schimbate radical şi că după înfrângerea rezistenței României, Dinastia va fi suprimată şi 
România însăşi va fi împărţită. Cel mai dârz şi mai intratabil era, bine înţeles, contele Czernin. 

Preşedintele consiliului a persistat în punctul său de vedere, repetând cum-că condiţiunile impuse erau 
inacceptabile pentru dânsul. Din cauza însă că de astă dată se introducea un nou element în discuţiune şi 
anume chestia suprimărei Dinastiei, s'a abținut de a da un răspuns formal, cerând ca răspunsul definitiv să 
fie dat părței adverse după-ce se va fi reîntors la laşi, pentru a mai supune chestiunea locului în drept. 

In urma altor schimburi de note, s'a hotărât ca termen pentru trimiterea rezultatului seara de 16 Februa- 
rie. 

În ziua de 13 Februarie s'a ţinut un consiliu de miniştri sub preşidenţia Regelui, în care s'a examinat 
situaţiunea ce se creia ţării prin condiţiunile impuse de adversar. În urma acestui consiliu s’a decis să se 
încerce, dacă va fi posibil, a face pe adversar să renunţe a cere ca condiţiunile ce formula să fie acceptate 
chiar înainte de a începe negocierile. 

În acesi scop s'a expediat adversarului, în dimineaţa zilei de 16 Februarie, o telegramă, în care se arăta 
că guvernul era gata a trimite plenipotenţiari, pe care îi şi indica nominal dacă, în dorinţa restabilirei bunelor 
relaţiuni, Puterile centrale în loc de a impune condițiuni sine qua’non, ar consimţi să înceapă tratativele cu 
un spirit de conciliaţiune aşa ca prin concesiuni reciproce să se ajungă la un rezultat favorabil pentru ambele 
părți. 

În aceiaşi zi, miniştrii Puterilor centrale, bine dăscăliţi de conții Ştefan Tisza şi Iuliu Andrássy, cei mai 
neîmpăcaţi duşmani ai Românilor, au răspuns că mesajul guvernului român era nesatisfăcător. Ei repetă încă 
odată că negocierile nu pot începe de-cât pe baza celor stabilite în ziua de 12 Februarie la Buftea şi anume: 

„România cedează Puterilor centrale Dobrogea până la Dunăre, avându-se grija a se 
rezerva pentru România o eşire la mare. 

„Rectificările de frontieră cerute de Austro-Ungaria la frontiera imperiului vor fi în prin- 
cipiu primite. De asemenea măsurile de domeniu economic corespunzător situațiunei. 

„Dacă un răspuns favorabil nu va fi sosit în Bucureşti până a doua zi, orele 12, armistițiul 
urma a se considera ca denunţat cu începere de la acea oră”. 

Chestiunea ajunsese deci la punctul mort. Este important a releva că până la această dată şi fără a trata- 
tivelor, nici o vorbă nu a fost pronunţată sau scrisă de adversar cu privire la demobilizarea armatei noastre. 

Pentru a se lua o hotărâre, care de astă dată era să fie şi să rămână definitivă, s'a convocat un consiliu 


de coroană!!0 


pe dimineaţa zilei de 17 Februarie, zi în care trebuia, până la orele 12, să fie dat rezultatul 
favorabil cerut sub ameninţarea denunțărei armistiţiului. 

În interesul adevărului istorie voiu da toată amploarea ce se cuvine dezbaterilor din cele 3 consilii de 
coroană, care sau succedat în aceste grele zile pentru ţară. 

Dezbaterile din aceste adunări de sfetnici ai Tronului nu pot fi puse la îndoială, întrucât procesele verbale 
încheiate ad-hoc, în interesul adevărului istoric, mi-au fost puse la dispoziţie chiar de către unul din aceşti 
sfetnici, fiind totodată revăzute şi de d. Take Ionescu, unul din participanţii cei mai de seamă. 

Primul consiliu de coroană. 

— 27 februarie, orele 10 a. m. — 

La acest consiliu au asistat: 


1) Guvernul, compus din d-nii: general A. Averescu, preşedintele consiliului; C. Argetoianu, C. 


110 Consiliul de coroană fusese solicitat de primul ministru îndată după întoarcerea sa dela Buftea şi încuviinţat, dar din cauza 
unei chestiuni intermediare a fost amânat. 

Sărăţeanu, general Iancovescu, Matei Cantacuzino, Fotin Enescu, Ion Luca Niculescu, generalul Culcer, C. 
Garoflid, miniştrii. 

2) Domnii: Em. Porumbaru, preşedintele Senatului, şi V. G. Morţun, preşedintele Adunărei deputaţilor. 

3) Reprezentanţii partidului național-lberal: d. I. I. C. Brătianu, şeful partidului, asistat de d-nii Mihail 
Ferekide şi Alex. Constantinescu. 

4) Reprezentanţii partidului conservator: d. Take Ionescu, şeful partidului, asistat de d-nii Mih. Can- 
tacuzino şi Dim. Greceanu. 

Majestatea Sa Regele, luând cel dintâiu cuvântul, a arătat că scopul acestui consiliu este 
de a asculta, în aceste momente grele pentru ţară, părerile oamenilor de Stat. A menţionat 
convorbirea, pe care a avut-o cu contele Czernin, ministrul de externe al Austro-Unpgriei, la 
audiența pe care acesta i-a cerut-o prin preşedintele consiliului, pentru a-i face o comunicare 
din partea împăratului Carol. 

Majestatea Sa a arătat că la acea întrevedere, între altele, contele Czernin a exprimat 
dorința împăratului de a face pace cu România, dar cu o condiţie „sine qua non” a cerut ce- 
darea întregei Dobroge împătritei alianţe fără să fi putut da nici o explicaţie asupra regimului, 
la care era să fie supusă această provincie, menţionând însă posibilitatea unui condominium. 
Contele Czernin a mai vorbit de alte cesiuni teritoriale prin rectificări de graniţă înspre Austro- 
Ungaria, fără însă a le preciza şi fără a pune multă insistenţă, ceea ce făcea pe Majestatea Sa 
a crede că aceasta ar putea face obiect de discuţiune. 

Majestatea Sa a răspuns că sunt inaceptabile asemenea cereri, care nu sunt de natură a - 
restabili adevărate legături de prietenie între ambele State, conform sentimentelor exprimate 
faţă de România de cancelarul imperiului german în Reichstag. Ele nu corespund nici declara- 
țiunilor relative la pacea fără anexiuni, făcute de contele Czernin. Acesta însă a insistat, făcând 
din chestia cedărei Dobrogei o chestiune prejudicială, care trebuie admisă înainte de trimite- 
rea delegaților pentru discutarea celorlalte condițiuni de pace. 

Terminând această scurtă expunere, Majestarea Sa Regele a spus că aşteaptă expunerea 
părerilor şi a adăugat că, ori cât de, dureroasă este această cerință a duşmanilor, trimiterea 
delegaților şi începutul tratărilor nu va să zică că pacea e încheiată. 

Apoi a dat cuvântul preşedintelui consiliului. 

Generalul Averescu a spus următoarele despre cele petrecute până acum: A trimis mai 
întâiu la 2 Februarie la Bucureşti pe domnii Papiniu, ministru plenipotenţiar, loan Mitilineu şi 
colonelul Ressel, pentru a comunica că schimbându-se guvernul, noul minister cere o prelungi- 
re de 20 zile a termenului dat prin ultimatum, pentru ca noul guvern să se pună în curent cu 
situaţia. El a obținut numai 7 zile, adică până la 9 Februarie. D. Mitilineu a avut misiunea 
spcială de a sonda pe oamenii politici români din Bucureşti şi din impresia avută, unul singur 
(nu l-a numit) a părut că se găseşte în simţiminte mai bune, iar toți ceilalți sunt ostili Dinastiei. 
Afară de această impresie, d. Mitilineu nu a putut culege altele. 

Colonelul Ressel a avut misia specială de a cere o întrevedere între generalul Averescu şi 
feld-mareşalul Mackensen. 

Această întrevedere a avut loc în ziua de 9 Februarie, la Buftea. 

Din conversaţia urmată, generalul Averescu a plecat cu impresia că feld-mareşalul, deşi 
declara că nu e autorizat să trateze chestiunile politice, se arăta însă în dispoziţiuni bune. În 
chestia armatei, nu numai că nu cerea desarmarea, dar nici chiar demobilizarea ei, iar în pri- 
vința Dobrogiei a dat generalului impresia că ni-se va lăsa Dobrogea Veche, dar poate cu o 
rectificare de fruntarie, care nu ne-ar lua Mangalia, şi că nu ar fi o greutate insurmontabilă 
de cât pentru partea ce-am căpătat-o prin tratatul de la Bucureşti din 1913. 

Înapoindu-se, din nou la Baftea, gen. Averâscu a avut în ziua de Duminică, 11 Februarie, 
întâlnire cu contele Czernin şi ministrul de externe german Kiihlmann. Cel dintâiu a fost foarte 
arogant în atitudine, cel din urmă mai moderat, Contele Czernin a cerut recunoaşterea cedărei 
întregei Dobroge împătritei alianţe ca condiţie sine qua non, înainte de începerea tratativelor 
între delegaţi, şi o rectificare de graniţă înspre Austro-Ungaria. Asupra acestui din urmă punct 
nu a făcut preciziuni, ceea ce i-a lăsat impresia că nu se pune multă inzistenţă asupră-i. De 
armată nu i-a vorbit nimic alt-ceva, care să schimbe ceea ce-i spusese feld-mareşalul Macken- 
sen. Generalul Averescu a obiectat că asemenea cerinţe nu corespund cu cele spuse în Parla- 
mentele din Berlin şi Viena, în care s'au manifestat față de România alte simţiminte, că contele 
Czernin chiar a declarat lumei întregi că vrea pace fără anexiuni, dar la toate acestea contele 
Czernin a răspuns că condiţia este sine qua non. Înainte de despărţire, contele Czernin a cerut 
o audienţă la M. S. Regele, având a-i face o comunicare din partea împăratului său. 

Reîntors la Iaşi, generalul a comunirat Suveranului cele petrecute şi cererea de audienţă. 
M. Sa Regele, acordând-o, s'a fixat întrevederea pentru ziua de 14 Februarie. La acea între- 
vedere, care a avut loc în tren, în gara Răcăciuni, contele Czernin a arătat aceiaşi intransi- 
genţă, iar răspunsul urma să fie dat de guvernul român până în ziua de 17 Februarie, orele 12. 

Aceasta a motivat din partea Regelui convocarea Consiliului de coroană, iar generalul a 
avut grija a telegrafia încă din ajun că răspunsul nu-l va putea da decât în acea zi după prânz, 
deoarece s'a convocat un consiliu de coroană pentru dimineaţa acelei zile, la ora 10.30 a. m. 

Generalul Averescu a conchis că părerea guvernului este să se accepte această condiție, 
deoarece armata nu poate face de cât o scurtă rezistenţă, că ne lipsesc subsistenţele şi muniţiile 
şi că acestea ar fi şi părerile comandanților de urmată. 

Majestatea Sa a dat apoi cuvântul d-lui Brătianu, şeful partidului liberal. 

D. I. I. C. Brătianu, vorbind în numele prietenilor săi politici, spune că nu sunt, după pare- 
rea sa, decât două soluţiuni posibile: Rezistenţa cu armele în semn de protestare, ori ac- 
ceptarea cererilor duşmanilor, că într 'adevăr rezistența nu este posibilă decât dacă ambele 
partide, liberal şi conservator, şi guvernul sunt de acord asupra acestei păreri. În acest caz, d- 
sa crede că rezistenţa se impune ca singura protestare puternică şi că deşi învinşi până în cele 
din urmă, scăpăm onoarea necedând fără vărsare de sânge, când ni-se cere trup din ţară şi 
chiar din plămânii ei. În asemenea caz se poate conta pe concursul solidar al partidului 
național liberal. 

Dacă însă generalul Averescu persistă în părerea exprimată, soluţia rezistenţei cade şi nu 
rămâne decât cealaltă. Pentru aceasta din urmă soluţie, el nu poate da nici un concurs, dar ca 
Român se crede dator a nu pune nicio piedică guvernului în calea ce şi-ar fi ales. 

Îşi permite însă a da două sfaturi: a) pentru această cale, a păcei, ar fi mai bine ca să se 
cheme cei de dincolo, ca d. Al. Marghiloman sau alții, ca să o trateze. Aceştia ar avea avantajul 
de-a obţine condiţini mai bune şi apoi ar lipsi critica ce le rămâne într 'altfel celor de la Bucu- 
reşti, spunând că dânşii ar fi făcut mai bine. b) Dacă totuşi guvernul persistă în părerea sa de 
a trata el pacea, atunci faţă de condiţia cedărei Dobrogiei, ca o condiţie „sine qua non”, care 
trebuie acceptată chiar înainte de începerea tratativelor, nici o altă condiţie ce s 'ar pune nu va 
putea fi mai dureroasă, când cea mai inacceptabilă din condițiuni se primeşie. Atunci nu 
rămâne decât a se cere inamicilor toate condiţiunile şi de a le accepta în bloc, fără discuţiune, 
arătând astfel că nu e vorba de pace convenită şi definitivă şi printr această protestare morală 
faţă de omenirea întreagă se pune în ochii tuturor, sub adevărata sa lumină, caracterul de 
violenţă şi de provizorat al operei acelora ce spun că vor pace fără anexiuni. 

Această procedare ar constitui o protestare morală, care va impresiona mai tare omenirea 

şi chiar popoarele inamice, decât atunci când ar fi vorba de condițiuni acceptate în urma dis- 
cuțiunilor. Discuţiunile, în împrejurările în care s'au întreprins, nu vor puntea izbuti şi sunt de 
prevăzut şi alte condiţii neomeneşti. Oricât de mari ar fi cerinţele în chestia Dunărei, petrolu- 
lui, cerealelor etc. ele nu vor putea întrece luarea Dobrogiei. 

Conchide, opinând pentru rezistenţa cu armele în mână, ca constituind cea mai demnă 
protestare, — aceasta bine înţeles dacă partidul conservator şi guvernul sunt de acord asupra 
acestui punct. 

D. Take Ionescu, dându-i-se cuvântul spune că de luni de zile a declarat care este părerea 
partidului conservator, adică pace separată nici într 'un caz. Tocmai fiind-că s'a hotărât să se 
înceapă tratative de pace, conservatorii s'au retras din guvern. Astăzi partidul conservator are 
aceiaşi părere. El este încontra păcei, ori-care ar fi condiţiile. Partidul conservator nu se miră 
că condițiile sunt aşa de grele. 

Seful partidului conservator spune regelui: „În ajunul consiliului de coroană de la Sinaia, 
am spus deja unchiului Majestăţei Tale că o victorie germană este incompatibilă cu existența 
independentă a României”. 

Astăzi d-sa este partizan al rezistenţei, dar nu al unei rezistenţe care să ducă mai târziu tot 
la o încheiere de pace, sau să fie numai un fel de protestare, ci rezistenţa să fie făcută pentru a 
scăpa fiinţa Statului legal, adică rege, guvern, parlament şi o parte din armată să treacă spre 
Rusia răsăriteană. Acest lucru, dacă se făcea din vreme, reuşia cu siguranţă. El crede că şi 
astăzi este posibil, căci avem armată deja în Basarabia. 

Partidul conservator nu vrea pacea legală, fiindcă vrea să-şi păstreze drepturile faţă de 
aliați. Oratorul declară că e gata să dea concursul său pentru o politică de rezistenţă şi recu- 
noaşte că pentru această politică trebue să se solidarizeze toți. 

La căderea guvernului naţional, d-sa nu a cert s'a ia sigur guvernul, pentru a-şi aplica 
politica, căci partidul liberal a refuzat să participe la un ast-fel de guvern şi singur, cu dezapro- 
barea tacită a celorlalţi, mai ales în atmosfera creată, lucrul era greu. De altfel, Majestatea Sa 
Regele a declarat că nu primeşte această politică, deşi d. Take Ionescu a spus în ultimul consiliu 
de miniştri prezidut de rege că dacă ar fi el rege, ar compune un minister mai mult militar decât 
civil şi ar urma această politica. 

Din moment însă ce nu este acord asupra rezistenţei, pacea se va încheia şi desigur în 
condițiuni foarte rele, căci aceasta era de prevăzut de la început. 

D. Dimitrie Greceanu vorbeşie în acelaşi sens pentru rezistența armată, acesta fiind sin- 
gurul act demn ce crede că trebuie făcut, dar nu se poate face decât de toţi împreună. 

D. general Iancovescu arată în scurt că, în caz de rezistenţa militară, nu avem munițiuni 
şi subsistenţe nici pentru 15 zile. 

D. Matei Cantacuzino este de părere a se accepta condițiunile de păce, oricât de dure- 
roase, în care însă nu vede nimic umilitor, căci altminteri distrugem armata şi armamentul şi 
vom avea nevoe de ele şi după pace. D-sa incidental critică amarnic clasele diriguitoare. 

D. Mih. Ferekide împărtăşeşte vederile d-lui Brătianu şi nu admite pacea în condiţiunile 
cerute de inamic. Cât pentru aliaţi, ei ştiu bine cine nu a îndeplinit condiţiunile tratatului, dar 
mai ştiu aliaţii sacrificiile noastre, lealilatea noastră, aşa că nu are îndoială că la momentul 
dat vor ţine angajamentele luate faţă de noi. 

D. ministru general Culcer exprimă aceiaşi părere ca d-nii Matei Cantacuzino şi general 
Iancovescu. 

Se acordă cuvântul preşedintelui consiliului. 

D. general Averescu spune că dacă el nu se poate solidariza cu părerea d-lui Brătianu, 

atunci de ce d. Brătianu nu se raliază la a sa. Şi în tot cazul să-şi ia d-sa răspunderea pentru 
aducerea la îndeplinire a părerei sale. Repetă că rezistenţa armată ar fi aproape nulă, după 
părerile chiar ale comandanților armatelor şi ale generalilor miniştri şi că persistă în părerea 
sa. 

D. Ion I. C. Brătianu observă mai întâiu că, într 'o asemenea chestiune, era uzul a partici- 
pa la consiliul de coroană şi şeful marelui stat major general al armatei şi azi vede că d-sa nu 
este prezent. 

Majestatea Sa Regele, întrerupând, explică că nu l'a chemat, căci l-a văzut chiar eri pe d. 
General Prezan şi că d-sa nu crede într 'o rezistenţă de lungă durată. 

D. Ion I. C. Brătianu continuă: Nu insist asupra acestei lipse. Răspund d-lui general 
Averescu că nu mă pot uni la părerea sa, pentru că socotesc soluţiunea sa cea mai rea. Dacă 
domnia-sa se uneşte la acea a partidului naţional-liberal, acesta va fi solidar la răspundere, 
căci rezistenţa nu se poate efectua fără concursul unanim al tutulor şi mai ales al guvernului, 
în capul căruia este un general, care, retrăgându-se pe această chestiune, îi zdruncină posibili- 
tatea de realizare şi îi răpeşte în ochii inamicilor orice eficacitate. Nevoind preşedintele con- 
siliului să se solidarizeze la această părere, dânsa cade de la sine şi nu rămâne în picioare 
decât soluţia guvernului, la executarea, căreia, dacă nu poate avea concursul partidului-libe- 
ral, nu va avea însă nicio piedică din parte-i. 

Este chiar mai bine pentru guvern, când se va şti de inamic că partidele politice din Romă- 
nia liberă sunt contra părerei sale de a încheia pacea. Aceasta înlesneşte, dar nu-i îngreunează 
calea. 

După o scurtă tăcere, d. Brătianu spune că faţă de cele discutate nu rămâne ca concluzie 
pentru Rege decăt o singură părere şi anume aceea a guvernului său. 

Majestatea Sa Regele a răspuns că va aştepta hotărârea guvernului. 

Consiliul s”a terminat la orele 2 p. m. În acea seară a apărut în ziare următorul comunicat oficial: 

„Un consiliu de coroană a avut loc azi dimineaţă sub preşedinţia M. Sale Regelui. 

„În urma acestui consiliu şi sub presiunea evenimentelor, guvernul răspunzând unui ulti- 
matum primit astă noapte, a comunicat reprezentanţilor Puterilor centrale hotărârea de a intra 
în tratative de pace”. 

Al douilea consiliu de coroană. 

— Duminecă, 18 februarie, orele 10 a. m. — 

In noaptea de 17 spre 18 Februarie s'au trimes convocări la un nou consiliu, pentru ziua de 18 Februarie, 
orele 10 a. M. 

Au participat aceleaşi persoane ca la precedentul, în plus şi Alteța Sa Regală Principele Moştenitor 
Carol. 

Majestatea Sa Regele, deschizând şedinţa, a arătat ca consiliul precedent l-a pus înaintea 
unei singure soluţii posibile şi anume aceea a guvernului de a începe tratările de pace sub con- 
dițiunea propusă sine qua non de inamic, căci guvernul, refuzând a întreprinde o rezistență 
armată propusă de partidele politice, cu condiţia ca la ea să se asocieze şi preşedintele consi- 
liului, această soluţie cădea de la sine şi deci nu rămânea decât una: acea adoptată de guvern. 
Arată cât este de dureroasă pentru ţară, căci i-se răpeşte nu numai un teritoriu, dar chiar plă- 
mânii prin care ea respira şi conchide cu nădejdea unui viitor mai bun pentru popor, care s'a 
luptat atât de vitejeşte şi a dat dovezi de însuşirile cele mai nobile. 

Preşedintele consiliului arată că guvernul a luat această hotărâre eri, după consiliul de 
coroană, că a comunicat-o M. S. Regelui şi că a telegrafiat inamicului că acceptă condiția 
prejudicială impusă ca condiţie sine qua non, adică renunţarea la întreaga Dobrogie şi că va 

trimite delegaţi, care să trateze celelalte condițiuni de pace. 

D. Ion I. C. Brătianu recunoaşte că, faţă de refuzul guvernului de a se solidariza cu soluţia 
de rezistenţă armată a partidelor politice, exprimată în precedentul consiliu de coroană, cu 
drept cuvânt Majestatea Sa a conchis că nu i-a rămas decât soluția dată de guvernul său; că 
pentru aceasta repetă ceea ce a zis la precedentul consiliu, adică că trebuie sau a se adresa 
bărbaţilor politici din teriteriul ocupat ca la unii care sunt în măsură să obţină condiţii ceva 
mai puţin dezastroase de la un inamie, în faţa căruia în principin am desarmat, sau să acceptăm 
în bloc cele impuse de el fără discuţie, dând astfel, în lipsa unei rezistenţe armate, un caracter 
hotărât de protestare morală contra unei păci impuse de inamic cu cuțitul la gåt. 

Preşedintele consiliului arată că nu sfătueşte a se chema d. Alex. Marghiloman, sau alții 
din Bucureşti, pentru că are cunoştinţa precisă că toți prietenii d-sale de la Bucureşti sunt 
contra dinastiei şi de aceea nu crede că se poate adresa suveranul d-lui Marghiloman. Con- 
chide spunând că pacea sub ori-ce condițiuni se impune, pentru că nu putem face rezistență 
militară, că suntem încercuiți de inamic, care a trecut în nordul Basarabiei cu 2 divizii de 
infanterie şi una de cavalerie, şi că în fine, începându-se rezistența, se compromite şi chestia 
Basarabiei. 

D. Ion I. C. Brătianu răspunde că față de declaraţiile categorice ale preşedintelui consi- 
liului că nu poate întreprinde rezistenţa armată, nu rămâne decât drumul hotărât de guvern, la 
care partidele politice însă nu se pot solidariza, dar în mersul căruia e o datorie patriotică a 
fiecări român de a nu pune nici o piedică, care să poată îngreuna soluția adoptată de guvern. 

Intru cât priveşte partidul naţional-liberal, tocmai din aceste simţiminte insistă că dacă e 
vorba de a trata, iar nu de a protesta, trebuie să se facă apel la cei de la Bucureşti. Nu toți cei 
de acolo au atitudine antidinastică şi un toţi care au luat-o, o vor menţine în nouile împrejurări. 
S'au mai văzut asemenea schimbări la față şi la alţii. Tocmai în interesul dinastiei este ca să 
nu se zică mai târziu că dacă s'ar fi adresat celor de la Bucureşti, condiţiile păcei ar fi fost 
altele. Este imposibil a renunţa totodată la orice rezistenţă militară, a manifesta clar inamicului 
că ceea ce îi cedezi, eşti hotărât să-i reiai la prima împrejurare priincioasă şi a te tocmi, pentru 
ca condiţiile, în care te lasă până la acele împrejurări, să-ţi fie cât se poate mai favorabile. 

D. Take Ionescu spune că este în contra părerei de a se chema la guvern cei de la 
Bucureşti, fie Marghiloman sau altul, de oarece lucrul este tardiv. Chiar dacă ne-am închipui 
că Marghiloman sau altul ar fi putut obține condiţii mai bune de pace, aceasta nu se mai poate, 
după-ce Germarii şi-au formulat condiţiile lor şi mai ales după-ce guvernul român le-a primit. 

Sunt orele 12 şi urma ca şedinţa să se ridice. In acel moment se înmânează d-lui preşedinte al consiliului 
o telegramă în limba germană, sosită de la inamic. O trece M. S. Regelui, care-o citeşte cel dintâiu. Apoi o 
ia spre citire generalul Averescu. 

Fără a se face în consiliu o traducere complectă a ei, preşedintele consiliului de miniştri spune că sunt 
condițiuni noui, pe care le cere inamicul a se admite şi a se da răspunsul până Marţi, 20 Februarie, orele 12. 
Explică apoi că acceptarea trebuie făcută în scris înainte de începerea tratativelor şi că acceptarea acestor 
condiţii este o condiţie „sine qua non” a trimiterei delegaților pentru a discuta celelalte condițiuni de pace. 

Cerându-i-se a arăta în ce constau nouile condițiuni, d. preşedinte al consiliului le rezumă astfel: 

Pe lângă cedarea întregei Dobrogie, să se mai admită: 

a) Principiul rectificărei de graniță dinspre Austro-Ungaria, care rectificări se vor preciza 
în discuţiunile dintre delegați. 

b) Să se demobilizeze îndată 8 divizii din armată, armata română ce mai rămâne servind 
ca trupă de poliţie la granița dinspre Rusia. 

c) Să se permită trecerea de yrupe austro-ungare prin Moldova şi Basarabia, spre a merge 

în Ucraina. 

d) Ofițerii Înţelegerei să părăsească România, promițându-li-se asigurarea repatrierei. 

D. general Averescu lămureşte că aceste noui condițiuni sunt contrare declaraţiunilor for- 
male făcute lui şi anume că nu se ating de armată şi că nu cer nici demobilizarea ei. Ele par 
inacceptabile şi pun din nou toată chestiunea în discuţiune. 

D. Ion I. C. Brătianu spune că nu se mai miră de aceste noui condiţitni, de când a văzut 
modul cum au început a trata inamicii. Cele mai dureroase sunt rectificările de fruntarii, al 
căror principiu din nenorocire a fost deja admis prin cedarea Dobrogiei. La celelalte trebuia 
să ne aşteptăm, precum şi la altele ce vor mai veni. De aceea am fost convinşi că în afară de 
rezistenţa armată şi întru cât se exclud cei dela Bucureşti, e mai bine a se cere inamicului să şi 
formuleze toate condiţiile, spre a le accepta fără discuţie cu cea mai energică protestare 
morală, singura ce se mai poate face faţă de un duşman brutal şi răzbunător. Pentru o rezis- 
tență armată, vom da tot concursul nostru guvernului. 

D. Take Ionescu spune că nouile condiţii propuse de Germani nu schimbă fondul situaţiei, 
că trebuia chiar să ne aşteptam la dânsele. Era imposibil să ne închipuim că Austro-Germanii 
vor lăsa armata română mobilizată şi că nu vor lua tot felul de aşa garanţii în contra noastră. 

D-sa se aşteaptă şi la alte condiţii, ca de exemplu păstrare de garnizoaze în ţară. De aceea, 
acum ca şi înainte, d-sa nu vede decât plecarea din ţară în urma luptei sau acceptarea tuturor 
condiţiilor impuse de vrăjmaş. Recunoaşte însă că situaţia s'a înrăutățit, căci după ce s'a spus 
țărei şi lumei că primim cedarea Dobrogiei şi a trecătorilor din Carpaţi, s 'ar părea curios că 
ne hotărâm pentru continuarea războiului din cauza condiţiilor ce ni se impun. 

Deja, după d-sa, era curios să declarăm că nu ne mai putem bate pentru unitatea naţională, 
dar ne putem bate pentru integritatea teritorială. 

D. General Averescu răspunde că consideră aceste condițiuni ca umilitoare şi atât de 
grave, încât roagă a nu se lua o hotărâre, mai ales că asupra unicei condițiuni ce se pusese de 
inamic ca condiţie sine qua non, guvernul a răspuns deja şi cere a se ţine un nou consiliu de 
coroană. 

Majestatea Sa Regele aprobă ţinerea acestui consiliu pentru a doua zi, Luni, 19 Februarie, 
la orele 10 a. m. 

Şedinţa se ridică la orele 1 p. m., rămâind ca, fără altă convocare, consiliul să se întrunească a doua zi. 

Al treilea consiliu de coroană. 

— 19 februarie 1918, orele 10 a. m. — 

La acest consiliu iau parte toate persoanele care au participat la cel de al douilea consiliu din ziua de 18 
Februarie, mai puţin ministrul de agricultură şi domenii C. Garoflid, a cărui lipsă se lămureşte prin declaraţia 
de mai la vale a preşedintelui de consiliu. Mai iau parte la consiliu şi domnii generali Prezan, Grigorescu şi 
Văitoianu. 

M. Sa Regele comunică cum că guvernul i-a făcut cunoscut că primeşte toale condiţiile, 
pe care le-au formulat inamicii, şi că va trimite chiar în astă-seară delegaţi pentru începerea 
tratativelor de pace la Bucureşti. Suveranul adaugă că în noaptea aceasta sufletul său a încer- 
cat cea mai mare suferință morală din viaţa lui, dar că totuşi spera că din cenuşa de astăzi va 
răsări mâine, pentru vrednicul său popor, o floare demnă de el. 

D. general Averescu, preşedintele consiliului, arată că guvernul, discutând toate condițiu- 
nile impuse de inamici pentru a se putea începe tratările de pace, le-a primit şi el a făcut cu- 
noscut M. S. Repelui această deciziune. El crede că trebuie să încheie pacea, căci pentru 
aceasta a venit la guvern şi fiindcă în ea se vede scăparea dinastiei şi asigurarea Basarabiei, 
căci contele Czernin i-a declarat că ne va ajuta diplomaticeşte în această chestiune. 

D. Ion I. C. Brătianu răspunde că încă de eri i-a spus că de vreme ce a plecat pe drumul 
cesiunilor teritotiale, care sunt cele mai dureroase, trebuia să se aştepte la nouile cereri. 

D. general Averescu, întrerupând, dă a se înţelege că scopul luărei guvernului de către d- 
sa era de a încheia pacea. 

D. Ion I. C. Brătianu răspunde că nu ar fi voit să atingă măcar această chestiune, dar 
fiindcă d. Preşedinte al consiliului o deschide, nu poate lăsa să fie vreun echivoc şi în con- 
secinţă este nevoit de a da oarecari lămuriri. Faţă de ultimatul german, guvernul ce prezida 
s'a retras, deoarece membrii partidului conservator erau de părere de a refuza orice început 
de tratative şi a reîncepe imediat conflictul armat, iar membrii liberali credeau că, deşi nu 
puteau în nici un caz semna ei o pace, chiar relativ uşoară, pentru a câştiga însă timp, în care 
evenimente noui mai favorabile s’ar putea ivi, să se facă negocieri cât mai lungi, care totodată 
să arate tuturor intenţiunile adevărate ale inamicilor. Aceste sondări puteau fi începute de 
guvern aşa cum era el constituit, remănând ca la sfârşitul lor să se hotărască rezistenţa armată, 
dacă ea s’ar fi impus. Neputând ajunge în sânul guvernului la o înţelegere asupra acestui punct, 
ministerul naţional şi-a dat demisiunea, iar liberalii singuri nefiind cei mai în măsură să asi- 
gure maximul de durată unor asemenea negocieri, nu credeau că trebuie să rămână la guvern 
fără conservatori. De asemenea conservatorii nu au cerut să formeze ei singuri guvernul de 
rezistenţă imediată, care, după convingerea exprimată şi de d. Brătianu d-lui Take Ionescu, nu 
se putea face decât de toţi împreună. 

Dealtmintrerea, în consiliu, precum şi M. S. Regelui, d. Brătianu a declarat nu numai că 
el nu va semna niciodată o pace separată, dar că, oricare ar fi împrejurările, nu ar putea sfătui 
încheierea unei păci, în care nu s 'ar respecta aceste trei condiţii esenţiale: Regele şi dinastia, 
integritatea teritoriului — admițând discuţie numai pentru partea din Dobrogea dobândită în 
1913 — şi independenţa şi onoarea ţării şi a armatei. 

Din convorbirile avute cu d. general Averescu, fiind asigurat că d-sa împărtășea în totul 
aceste convingeri, precum şi hotărârea de a menţine legăturile cu aliaţii, considerând negocie- 
rile şi eventual pacea separată ca necesităţi dureroase ce vor fi reparate la pacea generală, d. 
Brătianu a sfătuit pe M. Sa Regele să însărcineze pe d. general Averescu cu formarea guver- 
nului în scopul de a începe tratările în condiţiile astfel admise de d-sa. Dacă prin tratări s’ar 
ajunge în respectarea acestor trei condițiuni; atunci să se examineze din nou dacă împreju- 
rările impun încheierea unei păci separate, în orice caz dăunătoare, şi care fără aceste con- 
dițiuni nu se poate nici concepe. Pentru această operă, d. Brătianu comunicase d-lui general 
Averescu că d-sa dispune de trei avantagii: 

1) Intru cât nu-şi va colora ministerul prin militanţi politici, nu va avea a lupta cu patimi 
de ordin intern. 

2) Mai puţin colorat în ochii dușmanului, va putea prelungi mai mult negocierile fără a fi 
suspectat din prima zi. 

3) Fiind general, va da mai clar impresia că pacea nu se va admite în orice condițiuni. 

Textual sfătuise pe d. general Averescu ,să nu-şi lase sabia în anti-camera pentru asemeni 
negocieri”. În aceste condițiuni s'a format noul guvern şi preşedintele consiliului le-a recu- 
nosent când la consfătuirea parlamentară a declarat că va continui politica fostului guvern. 

D. general Averescu, întrerupând, confirma exactitatea celor mai de sus, iar în ce priveşte 
legăturile cu aliaţii şi caracterul provizoriu al păcei arată că deoarece ministrul de agricultura, 
d. Garoflid, manifestă păreri contrarii acestora, 'i-a supus demistunea M. S. Regelui. D-sa însă 
consideră ca în ce priveşte condiţiunile impuse pentru pace, evenimentele s'au schimbat. 

D. Ion I. C. Brătianu răspunde că evenimentele sunt tot acele care erau sau se prevedeau 

în momentul fixărei condiţiunilor. Dar nu este vorba acum de încriminări sau de critice. Ele 
sunt zadarnice. Condiţiunea esenţiala: cedarea Dobrogiei, trebuia să facă imposibilă încheie- 
rea păcei. Acum că s'a comunicat inamicului acceptarea ei, se discuta în zadar nouile condiți- 
uni, care erau de aşteptat, ca şi multe altele ce vor veni. Dacă nu s'a admis saluţia rezistenţei 
şi s'a dat şi inamicului această convingere, orice discuţie este inutilă. Rămâne numai alterna- 
tiva: sau negocieri cu concursul celor de la Bucureşti, care, prin încrederea ce inspiră duşma- 
nilor, vor obţine condițiuni mai uşoare, sau renunţarea la orice discuţie cu cea mai energică 
protestare morală. 

D. Take Ionescu, referindu-se la tot ce a spus în precedentele consilii, declară că odată 
ce s'a apucat pe calea tratării păcei, nu are nimeni de ce să se mire că mereu se impun condiţii 
noui şi grele. Odată ce nu s'a admis rezistenţa armată, aşa cum o voiau conservatorii, totul 
este o urmare fatală, în ce priveşte chemarea la guvern a celor de la Bucureşti, d-sa o crede 
inutilă şi periculoasă. Inutilă, fiindcă condițiile vor rămâne aproximativ aceleaşi; periculoasă, 
fiindcă va da lumei impresia că România trece de partea vrăjmaşilor ei de azi. Noi aveam doui 
vrăjmaşi: cel din afară şi cel dinlăuntru. Ne-am închinat înaintea celui din afară, de ce să ne 
închinăm şi dinaintea celui dinlăuntru? Aşi fi înţeles ca M. Sa Regele să se fi adresat celor din 
Bucureşti în retragerea guvernului naţiopal. Ar fi fost o umilinţă faţă de vrăjmaşul intern, însă 
în aparența la umilinţa faţă de cel extern va fi mai mică. Acum însă faptul de a ne adresa la cei 
din Bucureşti n 'ar avea decât un rezultat şi anume acela că Regele să se umilească de două- 
ori. 

Principele moştenitor rosteşte cu o voce tare şi foarte emoţionat următoarele cuvinte: 
„Faptul, pe care îl săvârşesc, ştiu bine că nu este constituțional; totuşi cred că este bine ca în 
această zi să se mai audă un glas. Am fost rugat ca în numele Reginei şi al femeilor române, 
unite în acelaşi gând cu ostaşii şi care formează astfel aproape totalitatea naţiunei, să protestez 
împotriva hotărăârei luată astăzi. Sper că în această ţară se va găsi un om de Stat, care va ajuta 
pe Rege să nu iscălească o pace înjositoare”. 

M. Sa Regele nu a spus nimic, ci numai cu un gest de mână spre piciorul fiului său a avut 
aerul de a-i fi înțeles durerea, fără a-l aproba. 

În urmă, generalul Prezan, şeful marelui stat major al armatei, a declarat, în numele 
oştirei, că aceasta are şi voinţa şi putinţa de a lupta şi ca să se judece mai bine simţimintele ei, 
arată că, chiar după încheierea armistiţiului, trupele noastre au tras cu tunul o noapte întreagă 
la Ţârgu-Ocna. 

D. general Eremia Grigorescu, comandantul armatei I, declară Regelui că oștirea de sub 
comanda sa, ofiţeri şi soldaţi, este totdeauna gata la ordinele Regelui ei. 

Şedinţa se ridică la ora 1 p. m. 


Gestul principelui moştenitor a motivat demisiunea generalului Averescu, pe care însă M. Sa Regele "i- 


a răspins-o. Guvernul a şi dat în ziare în acea seară un comunicat, arătând hotărârea sa de a începe tratativele 
de pace. Deciziunea guvernului de a trata pacea, cu condiţiunile cerute sine qua non, a fost comunicată tele- 
grafice inamicului încă din ziua de 18 Februarie după amiazi, telegrafiându-se totodată că un delegat al 
guvernulai va fi a doua zi la Focşani pentru a semna actul de prelungire a armistiţiului şi că delegaţii pentru 


tratarea păcei, în număr de 7, vor merge la Buftea în aceiaşi zi. 


Intr-adevăr, în seara zilei de 19 Februarie, delegaţii români au şi plecat. In ziua de 20 Februarie s'a 


semnat actul pentru prelungirea armistiţiului, iar în ziua de 21 Februarie delegaţii noştri pentru pace — minis- 
trul justiţiei C. Argetoianu, ca prim delegat, apoi miniştrii plenipotenţiari I. N. Papiniu şi M. Burghele, gene- 
ralul Lupescu şi colonelul Mircescu cu secretarii Zănescu şi Slăvescu — au luat pentru prima dată contact cu 
reprezentanţii Puterilor centrale. Ştirile care sosiau erau deprimante din cauza atitudinei arogante a delegați- 

lor adversari. Cu cuțitul la gât, delegaţii români au semnat în ziua de 21 Februarie (5 Martie) la Buftea 
următorul text al tratatului preliminar; 

În dorința comună de a pune capăt stărei de războiu între Germania, Austro-Ungaria, 
Bulgaria şi Turcia pe de o parte şi România pe de alta şi de a restabili pacea, subsemnaţii: 

Secretarul de Stat la departamentul afacerilor străine, consilierul intim actual imperial 
Richard von Kiihlmann, ca plenipotenţiar al Germaniei; 

Ministrul Casei imperiale şi regale al afa-cerilor străine, consilierul intim al Majestății 
Sale imperiale şi regale apostolice contele Ottokar Czernin von und zu Chudenitz, ca plenipo- 
tențiar al Austro-Ungariei; 

Vice-preşedintele Sobraniei d. Dr. Momcilofi, ca plenipotenţiar al Bulgariei; 

A. S. Marele vizir Talaat paşa, ca plenipotenţiar al Turciei pe de o parte; 

Şi d-l C. Argetoianu, ca plenipotenţiar al României pe de alta; 

După ce şi-au verificat plenipotenţele, au convenit ca după ce convenţiunea de armistițiu, 
semnată la Focşani în ziua de 9 Decembrie 1917, a fost denunţată la 2 Martie 1918 şi a expirat 
la 5 Martie 1918, la 12 amiazi, să curgă cu începere de la 5 Martie 1918, 12 noaptea, un 
armistițiu de 14 zile cu un termen de denunţare de 3 zile. 

Subsemnaţii sunt pe deplin înţeleşi că în acest răstimp pacea definitivă va trebui să fie 
încheiată şi anume pe baza următorului acord: 

1. România cedează Puterilor Aliate Dobrogea până la Dunăre. 

2. Puterile Impătritei alianţe vor avea grije să întreţie pentru România o cale comercială 
la Marea Neagră prin Constanţa. 

3. Rectificările de fruntarie cerute de Austro-Ungaria la fruntaria dintre Austro-Ungaria 
şi România sunt acceptate de către România în principiu. 

4. De asemenea vor fi concedate în principiu măsuri economice corespunzătoare cu situa- 
ţia. 

5. Guvernul român se obligă de a demobiliza imediat cel puţin 8 divizii din armata română. 
Conducerea demobilizării se va face în comun de către comandamentul superior al grupei de 
armată Mackensen şi de către comandamentul suprem al armatei române. 

Indată ce între Rusia şi România pacea va fi restabilită, vor trebui să fie demobilizate şi 
celelalte părţi ale armatei române, întrucât ele nu vor fi necesare pentru serviciul siguranţei la 
fruntaria dintre Rusia şi România. 

6. Trupele române vor trebui să evacueze imediat teritoriile monarhiei austro-ungare ce 
le ocupă. 

7. Guvernul român se obligă să înlesnească pe cât îi stă în putinţă transportul de trupe ale 
Puterilor aliate prin Moldova şi Basarabia pe căile ferate. 

8. România se obligă de a concedia imediat pe toți ofițerii Puterilor cu care împătrita 
alianţă se află în stare de războiu şi care se află încă în serviciul României; se va asigura 
acestor ofițeri de către Putenile împătritei alianţe libera trecere. 

9. Acest tratat întră imediat în vigoare. Spre confirmare, plenipotenţiarii au subsemnat 
arest tratat şi l'au investit cu sigiliile lor. 

Dat în 5 exemplare la Buftea, în 5 Martis 1918. 

(ss) C. Argetoianu; General de dirizie Lupescu. 

(Locul sigiliilor). 

R. V. Kiihlmann; O. Czernin; Talaat; Dr. Momcilofi. 

Hranitovici, general maior, 

reprezentant al comandamentului suprem, 

al armatei austro-ungare 
A. Izet, reprezentant al comandamentului suprem turc. 
Tantilofi, general maior, 
plenipotențiarul comandamentului suprem al armatei bulgare. 
(Numele reprezentantului comandamentului suprem al armătei germane este indesci- 
frabil.) 

Astfel, în această zi nefastă, s'au hotărât de fapt cătuşele regimului, în care avea să trăiască România 
până la pacea generală. Lovitura era dată în felul bandiţilor, care reuşise să facă transacţii cu călătorii sur- 
prinşi noaptea în desişuri de păduri. 

RX 

Ca un document al vremei şi pentru a ilustra şi mai mult sentimentele pe care le nutreau, la masa verde, 
reprezentanţii Puterilor centrale faţă de Românii care au împins la războiu, voiu cita şi următorul document 
interesant: 

D. Take Ionescu, îndată după începerea tratativelor de pace, a conceput planul plecării sale în Franţa cu 
gândul intim şi mare de a fi acolo mai util cauzei neamului decât dacă ar fi rămas într-o dureroasă şi enervantă 
inacţiune în ţară. Odată cu d. Take Ionescu se hotărâseră să mai plece în Franţa încă alte 20 persoane. Spre 
acest scop, se alcătuise o listă, care a fost predată primului delegat român d. C. Argetoianu ca s'o înmâneze 
contelui Czernin, cerându-i acestuia libera trecere pe teritoriul austro-ungar până la graniţa elveţiană. 

Lista în chestiune a fost înmânată într'una din zile de către d. Argetoianu contelui Czernin pentru apro- 
bare. 

Spre marea surprindere a primului nostru delegat, el primeşte în ziug da 28 Februarie (13 Martie), la Iaşi 
— căci în ziua aceea plecase dela Buftea la Iaşi — o ciudată telegramă, văzută de mine în original şi prin care 
generalul Hranilovici, reprezentantul comandamentului armatei austro-ungare, sub pretextul că cerea dele- 
gaţiunei române lămuriri când vor să plece persoanele din lista predată de d. Argetoianu, mai adăuga la sus 
numita listă un număr cu mult mai mare de alte persoane, care nu-şi manifestaseră nici într'un fel dorinţa de 
a părăsi ţara, dar care în mod indirect, însă stupid, erau invitate de comandamentul austro-ungar să se expa- 
trieze, ca îndezirabili. 

Iată textul documentului tradus din nemţeşte în româneşte: 

Gara Buftea No. 63133 dim 13 Martie 1918. 

Delegaţiunei române 

Buftea 

Referindu-mă la actul No. 63, înainte de a vă aduce la cunoştinţă deciziunea superiorilor 
mei, în special a ministrului de externe, am onoare a vă ruga să ne comunicaţi dacă şi când 
vor părăsi Moldova următoarele persoane: 

D. Take Ionescu 

D. Profesor dr. lon Cantacuzino cu fiul său 

D. N. E. Ghica Budeşti 

Principele Şerban Cantacuzino, deputat!!! 

D. D. Plesnilă, deputat 

dr. Eduard Romalo cu fiica sa d-şoara Jeana 

Romalo D. Alezandry Jurget cu d-şoara Magdalena Macri şi un valet 

D. Nicolae Pilat, nepotul d-lui Ion I. C. Brătanu 


111 E de remarcat că toate calificativele nu figurau în lista originală remisă de d. Take Ionescu d-lui C. Argetoianu. Insemnarea 
calificativelor în această notă a generalului Hranilovici este opera serviciului de spionagiu austro-ungar, ca totdeauna prost infor- 
mat. Dovada: Printul Şerban Cantacuzino şi Dimitrie Plesnilă sunt trecuți ca deputaţi, deşi ei nu mai aveau această calitate de ani 
de zile. 

D. Jon Crătunescu, advocate 

D. N. Titulescu, fost ministru, cu d-na Titulescu, 

Dan Cerkez 

George Mavrodi, fiul doamnei de onoare a Matiestăţei Sale Reginei 
D. Nenişor 

D. Const. Capşa cu d-na Cicbi, născută Sculy 

D. Petre Coandă” 

Aici se termină lista persoanelor înmânată de d. Take Ionescu d-lui Argetoianu pentru obținerea liberului 
tranzit prin Austro-Ungaria. Persoanele, care urmează mai jos, sunt indesirabilii adauşi la lista d-lui Take 
Ionescu de către comandamentul austro-ungar. Iată-le în ordinea din documentul oficial: 

Ionel I. C. Brătianu! !? 
Vintilă I. C. Brătianu 
Const. I. C. Brătianu 
Emil Costinescu senior 
Dr. I. Costinescu 
Radu E. Costinescu 
Take Ionescu!" 

Victor Ionescu 

Dr. C. Angelescu 

C. Disescu 

Jean Cămărăşescu 

Ionaş C. Grădişteanu 

Mihail G. Cantacuzino 

Grigore N. Filipescu 

Barbu Ştefănescu Delavrancea 

General Gr. Crăiniceanu 

Dr. Vasile Lucaciu (român ardelean) 

Octavian Goga (român ardelean) 

I. Rusu Abrudeanu (român ardelean) 

N. R. Căpităneanu 

Paul Brătăşanu 

I. Panaitescu 

I. Rafail (şeful poliției de siguranță) 

G. Corbescu. 

Dr. Jean Cantacuzino!!* 

N. D. Cocea 

I. Fermo 

General major de Hranilovici 

Intre timp, producându-se demisiunea guvernului Averescu, chestia plecărei trenului Take Ionescu spre 
Elveţia şi Franţa n'a primit o dezlegare definitivă decât abia pe la sfârşitul lunei Iunie, când peste 200 per- 
soane, printre care mulţi studenţi, au părăsit ţara. Cu acest tren au mai plecat şi baronul Fasciotti, ministrul 


112 De aci în jos toate persoanele înşirate, fiind proscrise, nu mai au cinstea de a li-se pune înainte cuvântul de Herr = domnul. 

13 D, Take Ionescu e pus de două ori pe listă, ca să nu se uite cum-va că era şi el printre proscrişi. Ba bine dă nu! 

114 D-rul Cantacuzino e pus, ca şi d. Take Ionescu, a doua oară pe listă. Multe din personnele înşirate pe lista comandamentului 
austro-ungar lipseau demult din ţară, fiind plecate în străinătate cu diferite misiuni sau de bună voie. Aşa d. Victor Antonescu era 
ministrul României la Paris, iar generalul Georgescu era ataşat pe lângă marele cartier general al armatei engleze, etc. 

Italiei pe lângă curtea noastră regală, şi Marinkovici, ministrul Serbiei, apoi d-na Marilina Bocu!!5 


cu d- 
şoara etc. 

Demisia cabinetului Averescu s'a întâmplat în urma a două consilii de miniştri, ţinute în zilele de 26 şi 
27 Februarie, cu care ocazie s'a constatat că guvernul era în neputinţă de a îndeplini rolul de consilier res- 
ponsabil al Coroanei din cauza controlului fățiş sau ocult al altora, (aluzia e la adresa membrilor fostului 
cabinet Brătianu) care, după declaraţia fostului ministru Mateiu Cantacuzino, urmăreau două direcțiuni dia- 
metral opuse în politica externă. 

În ziua de 28 Februarie aveau să plece din nou delegaţii români, pentru a începe negocierile propriu zise 
de pace. Cu o zi înainte însă, adică în ziua de 27 Februarie, guvernul Averescu, imediat în urma consiliului 
de miniştri din acea zi, şi-a prezintat regelui demisia, care, de data aceasta, a fost primită. 

Cu câte-vă zile mai înainte, şi anume în ziua de Sâmbătă, 24 Februarie, întreaga misiune franceză, în 
frunte cu eminentul general Berthelot, precum şi misiunile engleză, americană şi italiană, au părăsit Mol- 
dova, îndreptându-se, prin Rusia, spre patria lor. Cu toate că faptul acesta s'a petrecut fără să fi fost anunţat 
din vreme, spre a lua şi marele public cunoştinţă de el, totuşi un mare număr de cetăţeni au ţinut să fie de 
faţă la această mişcătoare despărțire a fraţilor noştri de arme, care se duceau din mijlocul nostru în clipe atât 
de dureroase pentru noi, după ce, ca bravi legionari ai dreptului şi libertăţei, au venit să ne apere cu preţul 
sângelui şi cu avântul eroismului lor. 

Plecarea misiunilor s'a făcut în prezenţa Majestăţilor lor Regelui şi Reginei, a principeselor, a membrilor 
fostului guvern Brătianu şi a unui numeros şi ales public. Guvernul Averescu era reprezintat prin ministrul 
de războiu, generalul Iancovescu. 

La plecarea trenului, generalul Berthelot salută cu cuvintele: „Vive à jamais la Roumanie!” Distinsul 
general, un mare prieten al Românilor, ducea cu sine două adrese de omagiu, una din partea profesorilor 
universitari şi a doua din partea membrilor Parlamentului, care mai era însoţită şi de un exeraplar unic din 
vechea Biblie a lui Şerban Cantacuzino. Adresa parlamentarilor i-a fost citită de Barbu Delavrancea cu vocea 
muiată în lacrimi. Toţi ascultătorii, împreună cu generalul Berthelot, plângeau. Sentimentele de recunoştinţă 
ale oştirei şi ale poporului român astfel înțelegeau să întovărăşească amintirea vie a marelui nostru prieten, 
a nobilului popor francez, ca şi a luptelor eroice, pe care le-am dus împreună. Aceea ce poate nu va putea 
spune urmaşilor istoria rece şi sobră a faptelor, o vor spune totdeauna mormintele eroilor francezi, care au 
luptat şi murit pe pământul României 

RX 

După demisia guvernului Averescu, un decret regal, cu data de 5 Martie, numea pe Alex. Marghiloman 
preşedinte al consiliului de miniştri şi ministru la departamentul internelor. 

Astfel omul, care pentru cei mai mulţi era considerat demult ca şi mort din cauza intransigenţei sterpe 
cu care considera efortul tragic al poporului român în urmărirea idealului său naţional, omul, care dispăruse 
din viaţa curentă tot aşa ca şi cum s'ar fi coborât cu toate păcatele lui în mormânt, era chemat de capul 
statului să ia în mâna sa stăpânirea ţării şi conducerea destinelor României! 

Noul guvern a depus jurământul, la Iaşi, în ziua de 6 Martie şi era compus precum urmează: 

Alex. Marghiloman, preşedinte al consiliului şi ministru de interne; 

Const. C. Arion, ministru de externe; 

Generalul Hârjeu, ministru de războiu şi ad-interim la lucrările publice. 

S. Mehedinţi, ministru al instrucției publice; 


15 D-na Marilina Bocu, pentru simplul fapt că este soția d-lui Sever Bocu, cunoscut ziarist şi luptător în chestia naţională, 
puţin a lipsit ca să fie împuşcată de unguri „ca spioană” în gara Seghedin. Era la mijloc o înscenare infamă şi murdară, datorită 
poliţiştilor unguri, care, dacă nu-şi puteau răzbuna pe d. Saver Bocu, care rămăsese la Iaşi pentru a pleca în toamnă la Paris prin 
Rusia bolşevistă, credeau în lipsa lor de inteligenţă şi de scrupul că trebuie să se răzbune pe soţia acestuia. Viaţa i-a fost salvată 
însă de ofiţerul român din armata austro-ungară Bălean, însărcinat cu conducerea trenului Take Tonescu până la granita Elveţiei. 


Vorba românului: Sângele apă nu se face! 

C. Meisner, ministru al industriei, 

Mihail N. Săulescu, ministru de finanţe; 

Dimitrie Dobrescu, ministru al justiţiei;16 

C. Garoftid, ministru al agriculturei şi domeniilor. 

În ziua de 7 Martie, ziarul Acţiunea publică următoarele declaraţiuni făcute într'un interview de către 

noul prim-ministru: 
Relativ la chestia dacă fostul guvern Averescu a iscălit la Buftea preliminările păcei sau 

numai prelungirea armistiţiului, Alex. Marghiloman a declarat: „Nu poate fi nici o discuţie, 
România a iscălit preliminările păcei şi câteva din clauzele acestor preliminări au fost deja 


117 iar celelalte sunt în curs de executare. ” 


executate, 

O altă declarație eşită din gura noului şef de guvern este cea următoare: 

„La 10 Ianuarie 1913 d. C. C. Arion comunică d-lui Ion I. C. Brătianu că interesul Romă- 
niei este de a trimite delegaţi la tratativele de pace de la Brest-Litowsk, explicându-i că e sin- 
gura ocazie de a eşi țara neştirbită, de oarece Germanii nu contractaseră încă nici un anga- 
jament faţă de Bulgaria, în chestia Dobrogiei. 

„Cu 10 zile mai înainte un prieten al meu a fost însărcinat de mine să-i facă aceiaşi co- 
municare şi dânsul a făcut un memoriu, pe care l'a înmânat d-lui Brătianu şi M. S. Regelui. 

„LA 21 Ianuarie şi, n. în timpul când fusese capturat tezaurul nostru, am revenit, solicitând 
d-lui Brătianu să trimită delegaţi de pace pentru aceleaşi motive”. 

Ziarul Steagut (8 Maiu 1918), organul guvernului Marghilonian, într-un articol întitulat „Istoricul trata- 
tive de pace”, scrie în această privinţă următoarele rânduri, pe care le reproduc aci, spre a dovedi care erau 
concepțiile politice ale d-lui Marghiloman în acele vremuri triste pentru tată: 

„D. Marghiloman a trimis d-lui Brătianu în două rânduri înştiinţări, în care “i arăta toate 
motivele pentru care d-sa credea că România nu poate spera o situaliune mai bună, date fiind 
evenimentele şi împrejurările, de cât profitând de angajamentul pace fără despăgubiri şi fără 
anexiuni şi asociindu-se la tratativele de pace de la Brest-Litowsk. Dacă d. Brătianu urma 
sfatul d-lui Marghiloman, s'ar fi făcut României, după expresiunea unui autorizat diplomat 
german, o punte de aur. Dar nimic n’a putut hotărî pe şeful guvernului, d. Brătianu, să înţelea- 
gă situaţiunea şi să desolidarizeze în sfârşit destinele ţării de acele ale persoanei domniei-sale. 
Numai pacea cu Ucramna, care închidea seria fantesiilor, a îndrumat pe d. Brătianu pe calea 
realităţilor. În ziua în care s'a anunţat pacea cu Ucraina, s'a anunţat şi căderea guvernului 
Brătianu. La 9 Februarie 1918 st. n. guvernul Brătianu retrăgându-se, odată cu el cădeau şi 
planurile nebune de rezistenţă eroică şi inutilă într un triunghiu format în nordul Moldovei şi 
numit triunghiul morţei, mormânt pregătit cu răceală pentru toată floarea bărbătească a aces- 
tei țări, afară bineînțeles de „înaltul guvern” şi de distinşii misionari trimişi în misiuni mai 
mult sau mai puţin onorifice, pentru a fi cât mai departe de fatalul triunghiu al morţei. ” 

La aceste afirmaţiuni, îndată ce ele s'au produs în mod public, atât d. Ion 1. C. Brătianu, cât şi d. Take 
Ionescu au răspuns, primul că n'a primit niciun memoriu şi al douilea că n'a auzit nimic de existenţa vre- 
unui memoriu. 


116 Acest cabinet a suferit următoarea schimbare în ajunul deschiderii noului Parlament (4 Iunie 1918): C. Meisner şi Dim. 
Dobrescu au eşit din guvern, spre a fi aleşi, primul preşedinte al Camerei şi al douilea preşedinte al Senatului. În locul lor au fost 
numiți la justiţie Ion M. Mitilineu, pân'atunci secretar general al ministerului de interne, iar la ministerul industriei prinţul ridicol 
şi lacom Griguţă G. Cantacuzino. 

Intrarea acestuia din urmă în guvern a făcut o impresie din cele mai penibile, considerându-se de toţi ridicarea prinţului la 
demnitatea de ministru ca o răsplată a lipsei sale de sentiment moral şi naţional, dovedită cu prisos în timpul ncutralităţei, când în 
schimbul a 3%, milioane lei, şi-a pus la dispoziţia Nemţilor cele două ziare ale sale: Minerva şi Seara. 

117 E vorba de demobilizarea unei părți a armatei şi de trecerea trupelor austro-ungare prin Galaţi-Reni-Bender spre Odessa, 
care de fapt începuseră în ajunul venirei la cârmă a guvernului Marghiloman. 

Ast-fel, organul liberal Mişcarea de la 1 Martie 1918 publică în această privinţă următorul comunicat: 
În interviewul d-lui Marghiloman, apărut în ziarul Acţiunea Română, s'au strecurat afir- 
mări, inexacte, căci d-l Brătianu nu a primit niciun „memoriu ” din partea d-lui Marghiloman. 
E drept însă că un amic al d-sale i-a comunicat d-lui Brătianu că părerea d-lui Marghiloman 
ar fi ca România să încheie pace înainte de Rusia. 
Aceasta părere este consecinţa cu atitudinea politică a d-lui Marghiloman, ea nu putea să 
fie împărtăşita de către acei care considerau ca o chestiune de onoare şi de interes superior, 
pentru dezvoltarea de mâine României, ca statul nostru să nu părăsească lupta atâta timp cât 
rămânea o speranță de menţinere a unui front oriental. 

Evenimentul din acea zi publică şi el comunicatul ce urmează: 

În ziarul Acţiunea Română de astăzi a apărut un interview dat de d. Alexandru Marghilo- 
man. 

În acest interview d. Marghiloman afirma cum în doua rânduri a intervenit pe lângă 
guvernul d-lui Brătianu pentru a-l sfătui să încheie pace cu inamicii noştri, mai întâiu la 2 
Ianuurie st. n, când au început tratativele de la Brest-Litowsk, printr'un memoriu trimes prin 
d. Arion şi a doua oară la 21 Ianuarie st. n. cu prilejul confiscărei tezaurului român de la 
Moscova, Stăruind sa se facă o pace mai grabnică. 

Partidul conservator declară că nici şeful său, nici miniştrii săi n 'au fost nici odată puşi 
în cunostiinţă nici de aceste interveniri, nici de existenţa zisului memoriu. 

Istoriceşte ne aflăm deci în faţa unui mister. Politiceşte, lucrul nu are însă nicio importanţă. Nimeni nu 
se îndoia că d. Marghiloman vrea pacea. Conservatorii takişti spun că ei n'au vrut la acea epocă nici un soiu 
de tratări de pace. Liberalii afirmă că ei nu se puteau gândi la pace câtă vreme puteau fi speranţe de menţi- 
nerea unui front oriental! Deci, cu sau fără memoriu, evenimentele şi-ar fi urmat acelaşi curs. 

Dar Marghiloman afirmă că a trimis un memoriu cu Arion şi acest memoriu a trecut prin front. De aci 
începe nedumerirea. Cine a luat memoriul din mâinile lui Arion? Cel care la luat, era el împuternicit să 
primească memoriul lui Marghiloman? De către cine fusese el împuternicit? Fost-a memoriul adus la iaşi 
sau nu? Cui a fost remis acest memoriu? Cui fost-a el comunicat? 

Toate acestea compun un mister, care probabil nu se va lămuri nici odată, afară numai dacă Alex. Mar- 
ghiloman va recunoaşte că n'a trimis nici um memoriu, ori Arion că nu la remis nimănui. 

Nicio nedumerire însă nu poate fi pe chestia, dacă fostul guvern Averescu a iscălit la Buftea preliminările 
păcei sau prelungirea armistiţiului. Pe lângă declaraţia de mai sus a noului prim-ministru, avem mărturisirea 
ministrului de externe C. C. Arion, publicată la timp în toate gazetele ieşene: 

„Noi am luat succesiunea guvernului Averescu, care, în preliminări, acordase în principiu 
rectificări de graniță în Carpaţi, concesiuni economice şi cedase Dobrogea, în condominiu, 
celor patru puteri. ” 

După venirea la putere a guvernului Marghiloman, negocierile de pace au fost continuate, nu însă la 
Buftea, ci la Bucureşti, în palatul de la Cotroceni, în sala în care se ţinuse consiliul de coroană de la 14 
August 1916 şi în care se hotărâse declaraţia de războiu adresată Austro-Ungariei. 

Comisiunea română de pace a fost compusă în modul următor: 

Prim-delegat: C.C. Arion, ministrul de externe, asistat de miniştrii plenipotenţiari I. N. Papiniu şi M. 
Burghele. 

Comisia militară: general Coandă, general Lupescu şi general Mircescu. 

Comisia juridică: P. Missir. 

Subcomisiunea economică, comercială şi industrială: N. Ştefănescu, Al. Ştefănescu, I. Anghelescu, N. 
Răducanu-Popescu; I. Tănăsescu, D. Gheorghiu. 

Comisiunea marinei: amiral Aurel Bălescu şi comandor Mărgineanu. 

Comisia schimbului de prizonieri: căpitan N. Tabacovici şi căpitan Gheron Netta. 

Maiorul Alex. Dumitrescu era secretarul comisiunei tratativelor de pace. 

După tratative de aproximativ 2 luni de zile s'a semnat în dimineaţa de Marţi, 24 Aprilie (7 Maiu), la 
orele 12, faimoasa pace dintre România şi Puterile centrale, care poartă titlul de „Pacea din Bucureşti”. 

Prin tratatul da pace impus, Puterile centrale au ţinut să ne aplice „metoda tare” până la capăt. Nu ne-au 
cruțat niciun sentiment; nici o jignire a demnităţii noastre nu li-s'a părut prea mult, ceea-ce totuşi n'a 
împiedicat pe ministrul de externe C. C. Arion să-şi exprime într'un interview convingerea „că România va 
eşi cu puteri crescânde din pacea încheiată”! 

In clipa, în care regretatul Barbu Delavrancea caracteriza pacea ruşinoasă a guvernului Marghiloman cu 
cuvintele că prin ei „s'a clintit hotarul, pe care de la Neagoe Basarab până astăzi nimeni nu l’a atins”, presa 
guvernamentală, ca şi puhoiul celorlalte ziare vândute intereselor nemţeşti, glorificau pacea încheiată şi pu- 
neau în discuţie atitudinea României în războiul mondial, ca şi când pacea, la care ţara se afla redusă, ar fi 
însemnat triumful părerii acelora, care propovăduiau participarea noastră în războiu alături de Austro-Unga- 
ria. 

Uitau trădătorii şi nemernicii că nu se putea, în ordinea morală a lucrurilor, ca atâta sânge românesc să 
se fi vărsat, atâtea dureri să ne fi zdrobit, atâta credință şi iubire de neam să fi înălțat sufletele fiilor țării, 
pentru ca această supremă şi sublimă jertfă, cum o califică fostul ministru Matei Cantacuzine într-un articol 
din ziarul Indreptarea, să se încheie, sub ochii şi spre uimirea chiar a străinului, care ne călca pământul, prin 
triumful acelora, cărora nu le pare rău că nu s'au înşelat în prevederile lor. 

A fost dat lui Alex. Marghiloman şi acoliţilor săi ca, în momentele cele mai hotărâtoare şi mai grele 
pentru neam, să dea proba unei mari inferiorităţi pentru poporul nostru şi anume aceea că el n'a avut nici 
înainte de intrarea în războiu, nici după punerea în teacă a săbiei româneşti, acea unitate sufletească, care ar 
fi trebuit să izvorască din toată istoria noastră milenară, acea patimă invincibilă pentru desăvârşirea unităţei 
naţionale. Dacă o ast-fel de patimă ar fi dogorit în toate inimile româneşti şi s'ar fi exprimat de toate glasurile, 
desigur că istoria războiului nostru ar fi fost alta şi mai ales ţara ar fi fost scutită de umilinţele şi ruşinea 
adusă asupra ei de guvernarea marghilomanistă. 

Dar dacă flacăra patriotismului adevărat n'a încolţit în sufletul d-lui Marghiloman, în schimb ura şi 
răzbunarea cea mai josnică îl mistuiau, după cum i-se dicta. 

Guvernul Marghiloman, deşi un rău necesar, putea totuşi să lase în urma sa alte impresii decât cele pe 
care au avut trista ocazie să le simţă toţi Românii conştienţi şi demni. Istoria contimporană nu va ierta d-lui 
Marghiloman, pe lângă opera înjositoare a păcei sale, următoarele mari greşeli politice: 

1. Că, pentru a fi neturburat şi sigur de putere, a consimţit ca şi după iscălirea păcei să mai rămână în 
țără 6 divizii germane, a căror întreţinere greva budgetul sleit al ţării cu peste 200.000 les zilnic. Scump 
plătea biata ţară „fericirea” de a avea pe d. Marghiloman în fruntea ei! 

2. Despotismul şi răzbunarea, la care s'a pretat, după cererea Nemţilor şi Ungurilor, faţă de anumite 
organe din Stat, care nu aveau altă vină decât aceia de a-şi fi îndeplinit cu sfinţenie datoria către ţară în 
vremurile grele ale războiu. 

Arestarea d-lor Rafail, şeful siguranţei, I. Panaitescu, directorul general al siguranţei Statului, G. Cor- 
bescu, prefectul poliției din Bucureşti şi Iaşi şi, ca culme, arestarea a însuşi fostului ministru de interne Alex. 
Constantinescu, constituie proba indelebilă a slugărniciei şi lipsei de demnitate naţională din partea guvernu- 
lui Marghiloman. Om ca suflet omenese, dar nu cu suflet românesc, Al. Marghiloman a voit să profite politi- 
ceşte până şi din cel mai umilitor act, pe care 1] cerean Germanii şi Ungurii să-l săvârşească, arestarea d-lui 
Alex. Constantinescu, cel mai influent, mai luminat şi mai activ ministru din cabinetul Brătianu, istoricul 
cabinet care declară războiul la 14/27 August 1916. 

Aceste jesnice intenţii au fost spulberate şi blamate de îndată de către toţi miniştrii plenipotenţiari din 
laşi ai Statelor aliate. Intr'adevăr, niciodată penitenciarul din capitala Moldovei n'a fost mai onorat ca în 

timpul celor două săptămâni din luna Septembre a anului 1918. D-nii Barkley, ministrul Angliei, contele de 
Saint-Aulaire, ministrul Franţei, Vopicka, ministrul Statelor-Unite, baronul Fasciotti, ministrul Italiei, şi 
Marinkovici, ministrul Serbiei, toţi, pe rând, au mers la penitenciar să onoreze cu vizita lor pe „deţinutul 
Alexandru Constantinescu”, arestat la comanda contelui Tisza de către ipistatul său Alex, Marghiloman, 
devenit, graţie devotamentului său în apărarea intereselor germano-maghiare, prim-ministru al României în 
moment în când ea trăgea să moară sugrumată. 

Şi ce cumplită ironie a soartei! Deşi d. Marghiloman era de fapt şeful guvernului român, totuşi d. 
Vopicka nu primea rapoarte despre nevoile de alimente ale României decât de la „deţinutul Alex. Con- 
stantinescu”, care, după 2 luni, avea să fie ministru de industrie, însărcinat şi cu aprovizionarea ţării, în care 
calitate trebuia să îngrijească de descărcarea şi transportarea făinei adusă cu vapoarele americane în diferitele 
noastre porturi, în urma tocmai a rapoartelor adresate în atmosfera sombră a penitenciarului din laşi şi după 
urma cărora însuşi d. Marghiloman cu tot partidul său n'au simţit ce vasăzică lipsa de pâine în iarna şi 
primăvara anului 1919! 

Iată acum câte-va dovezi evidente despre modul cum învâmfaţii de la Berlin porunceau omului lor de la 
Bucureşti: Alex. Marghiloman. 

Viile discuţii, care au avut loc prin luna Februarie 1918 în Reichstagul german ne privesc în mod direct 
şi pe noi şi pun în lumină mentalitatea germană despre ceea ce avea să fie pacea ce ne-o impunea Germania 
cu aliatele ei. 

Deputatul conservator Heydebrand spunea: 

„România, care prin intrarea sa în războiu a săvârşit o trădare complectă şi care înainte 
de răsboiu a dus cerealele sale Germaniei în condiții cămătăreşti, nu va trebui lăsată fără des- 
păgubiri considerabile”. 

Pe de, altă parte, contele Westarp, unul din şefii conservatismului german, declara: 

„Atmosfera în România nu va putea fi considerată ca însănătoşită (sic), decât când se va 
obține expiaţia desăvârşită pentru imensa corupție şi trădarea fără seamăn. Asupra acestui 
punct o pedeapsă exemplară, ca urmare a unui proces fără milă, constituie o condiţie inexora- 
bilă”. 

La aceste cereri atât de precise şi insolente, ministrul afacerilor străine Kiihlmann răspundea urmă- 
toarele: 

„După experienţa făcută în acest războiu, nu sfătuim să se dea României o încredere ime- 
diată şi fără rezerve, cu toate că purtarea guvernului actual poate îngădui oarecare încredere 
pentru viitor. 

„Istoricul războiului arată în mod neîndoelnic că marea majoritate a poporului român a 
fost împinsă în războiu contra voinţei sale de o clică mică de politiciani, în parte interesaţi, în 
parte superficiali şi în parte criminali. 

„ Guvergul actual crede că vinovaţii acestui războiu trebuie să fie puşi în acuzaţie printr 'o 
hotărâre liberă a poporului român. Numai astfel de acţiune va da pedepsei naţionale adevărata 
ei valoare pentru noi”. 

Mai lămurit nu se poate. lată cum se poruncea deci de la Berlin guvernului Marghiloman ca să procedeze 
faţă cu acei care au împins la războiul unităţei naţionale. 

Sub dictatura Berlinului, după-ce s'a votat ratificarea păcei şi anumite legi umilitoare în legătură cu 
pacea, Parlamentul de dezertori, ales pe sprânceană de Marghiloman sub presiunea baionetelor nemţeşti, a 
votat darea în judecată a guvernului Brătianu- Take Ionescu pentru crima de a fi vârât ţara în războiu în contra 
Puterilor centrale, modificând până şi art. 16 şi 26 din legea responsabilităţei ministeriale în sensul de a putea 
aresta preventiv pe miniştrii puşi sub acuzaţie. 

Guvernul Marghiloman era obligat să săvârşească toate aceste acte mizerabile şi printr'o convenţie 

secretă încheiată între România de o parte şi Germania şi Austro-Ungaria de altă parte (Turcia şi Bulgaria 
nu figurează). 

Prin această convenţie, România era batjocorită şi umilită şi mai sângeros decât prin tratatul de pace, 
căci pe lângă obligaţia ce se impunea cabinetului Marghiloman de a da în judecată pe miniştrii antantişti, se 
stipulau anume condițiuni pentru tratamentul Românilor transilvăneni, aflători în Moldova, se fixau noui 
pretenţii economice în chestia petrolului, a devizelor, a Băncei Naţionale, etc. se regulau transporturile de 
trupe nemţeşti spre Ucraina, ca şi transporturile de mărfuri din Basarabia spre graniţa austro-ungară şi, în 
caz de nevoe, se instituia câte un reprezentant germano-austriac pe lângă fiecare minister, spre a se garanta 
executarea condiţiilor impuse de Austro-Germani fie prin tratatul de pace, fie prin convenţia secretă. 

Graţie stipulațiunilor precise din această odioasă convenţie, s'au votat de guvernul Marghiloman toate 
acele legi, menite să ne înjosească neamul şi printre care legea amnistiei trădătorilor punea vârf la toate infa- 
mele pretenţii germano-ungureşti. Tot sub presiunea ei s'a făcut şi darea în judecată a membrilor guvernului 
Brătianu-Take Ionescu. 

În veci ruşinoasa pace de la Bucureşti, lesne de înţeles, n’a putut să stârnească în toate inimile cinstite 
româneşti decât jale, durere şi dor de răzbunare. Din primele zile, un puternic sentiment de revoltă înăbuşită 
cuprinsese ţara de la un capăt la altul şi într'una din zile pe zidurile caselor din liniştitul orăşel Târgul Neam- 
tului se putea citi următoarea proclamaţie: 

Cetăţeni! 

Pacea s'a încheiat! 

Slugile Nemţilor în cap cu Marghiloman, după semnarea actului de trădare, au benchetuit 
mâncând hotarele strămoşeşti ale Țărei (pământul nostru sfânt), bând cinstea neamului româ- 
nesc (atât ne mai rămăsese) în aceiaşi sală unde conştiinţa naţiunei declarase războiul sfânt al 
neamului. 

Acum toţi au dreptul în această Țară afară de noi, Românii. Cine a fost trădător, astăzi 
capătă cinste şi drepturi, desfăşurând „Steagul ” infamiei. (Aluzia e la ziarul „Steagul ”). 

Cine a luptat în cele 4 hotare, zace ferecat în lanţurile robiei, Iuda a vândut pe Christos 
pentru 30 arginți. 

Griguţă şi ai lui a vândut România pe 3 milioane. 

Fițuicile mişeilor cumpărate de Nemţi ne scuipă zilnic, cu neruşinare, în faţă otrava nele- 
giuirei. 

Pe chestiuni personale se înjoseşte un neam întreg. 

Ce strecurau Nemţii noaptea la reţelele de sârmă în războiu, astăzi în „timp de pace” sunt 
ziarele oficiale, învinuind în neruşinarea lor pe aliații noştri, duşmanii duşmanilor noştri, de 
izbucnirea războiului sau otrăvindu-ne zilnic sufletul cu minciunile comunicatelor nemţeşti. 

De la fraţii aliaţi ne va sosi salvarea. 

Dumnezeu să-i ocrotească în putere şi curaj! Cu toată paza celor 6 divizii ce şi-au oprit 
trădătorii în ţară, fără termen, Marghiloman şi ceilalţi să ia aminte. 

Tot se mai găseşte în ţară un suflet curat, un revolver încărcat şi o granată plină. 

Cei ce au urechi de auzit, să audă! 

Trăiască mult încercatul nostru Rege şi popor! 

Trăiască Aliaţii! 

Conştiinţa Naţională 

Cu totul alta decât cea mânjită de fiţuica mişeilor. 

Autorul proclamaţiei era căpitanul G. Băgulescu din eroicul regiment al vânătorilor de munte, cu garni- 
zoana la Târgu-Neamţu, care, descoperit, a fost dat în judecata consiliului de războiu din Iaşi, sub acuzaţia 
că prin manifeste tipărite ar fi ultragiat guvernul. 


Page 191 
17e 19 


I. Rusu Abrudeanu 


Procesul s'a judecat în ziua de 5 Septembrie 1918. 

Căpitanul Băgulescu, decorat pentru acte de vitejie cu ordinul, Mihai Viteazul, a fost apărat de generalul 
Zizi Cantucuzino şi căpitanul Clonaru, ambii decoraţi şi ei cu ordinul Mahai Viteazul, apoi de advocaţii M. 
Văgăunescu şi Zelea Codreanu, deputaţi, decoraţi şi ei pentru acte de vitejie pe front, precum şi de d-nii 
Georgel G. Mârzescu, fost ministru, şi Leonte Moldovan, advocat şi deputat de Brăila. 

În urma unor splendide pledoarii, din care a eşit la iveală grozăvia vremurilor ce trăiam pentru educaţia 
națională, bravul căpitan Băgulescu a fost achitat cu 4 voturi contra 1. 

Poate fi oare ceva mai caracteristic pentru atmosfera introdusă în ţară de pacea cu care se făleau d-nii 
Al. Marghiloman şi C. C. Arion, decât acest trist epizod, de felul căruia aşi putea cita la infinit, dacă n'aşi 
mări prea mult cadrul acestei lucrări? 

Cu toate laudele ce-şi aduceau autorii păcei înjositoate de la Bucureşti, prin care România se vedea 
despuiată de Dobrogea, ca şi de falnicii munţi ai Carpaţilor, fără a mai vorbi de clauzele economice, finan- 
ciare şi politice, care robeau, îngenunchiau şi necinsteau demnitatea națională a ţării, în mintea românilor 
patrioţi şi conştienţi niciodată nu s'a crezut în durabilitatea ei, o clipă măcar. De altfel chiar faimoşii ei autori 
n'au avut curajul s°o ratifice. Regele Ferdinand a refuzat categorie semnătura sa. 

Nedreptatea şi necinstea ce se făceau unui neam întreg erau atât de strigătoare la cer şi umilitoare, încât 
chiar în forul interior al d-lor Marghiloman şi C. C. Arion nu puteau rămâne în picioare pentru multă vreme 
şi nerăzbunate. 

Din fericire, în urma eforturilor uriaşe din partea aliaţilor noştri, care în toamna anului 1918 au trântit la 
pământ puterea formidabilă, dar sleită a Germaniei şi tovarăşelor ei, obţinând victoria complectă, faimoasa 
pace de la Bucureşti n'a fost pentru România decât un vis urât şi de scurtă vreme. 

A fost scris României martirizate ca după atâtea dureri, ruini şi şiroaie de sânge, să-şi vază înfăptuit 
idealul ei de unitate națională de către marea conferință a păcei de la Paris, care a aruncat la coş, ca pe o 
otreapă, tratatul de pace consfințit şi iscălit de Alex. Marghiloman şi C. C. Arion la Bucureşti. 

Sub presiunea hotărîrilor conferinţei păcei de la Paris, care a sancţionat înfăptuirea României-Mari, au- 
torii tratatului de Bucureşti stau azi pitulaţi şi ruşinaţi într'un colţ, aşteptând circumstanţele uşurătoare ale 
istoriei! 

Dacă pacea de la Bucureşti a fost, în ultimă analiză, rezultat al trădărei, ca şi al anarchiei ruseşti, care 
pentru noi vor rămâne cunoscute sub numele de Pacostea rusească, istoria viitoare va înregistra în acelaşi 
timp cum toţi autorii, ca şi semnatarii acestei păci născută moartă, s'au înmormântat politiceşte pe vecie din 
clipa în care victoria aliaților a zdrobit pumnul nemţesc, brutal şi lacom, spre bucuria şi fericirea întregei 
omeniri. 

Numai omul îndrăgostit de putere — e vorba de d. Alex. Marghiloman — nu vrea să înţeleagă rostul acestei 
sentinţe istorice şi fără apel. El crede că, cu toate păcatele sale anti-naționale şi cu toată noua mentalitate, 
ieşită din fundul tranşeelor, la Dumnezeu şi în ţara românească totul e posibil! 

Dar morţii nu învie! 

Cu această fermă credinţă, încheiu volumul de faţă. 

A doua fază a războiului nostru şi anume: mobilizarea din nou a armatei române în contra Puterilor 
centrale, decretată de regele Ferdinand în ziua de 27 Octombre 1918 (sub guvernul generalului C. Coandă), 
care a avut ca urmare intrarea trupelor noastre în Ardeal şi Bucovina înainte de încheierea armistiţiului im- 
plorat de Germani şi acordat de aliaţi la 12 Noembre dimineaţa 1918, apoi mersul greoiu al tratativelor de la 
conferenţa păcii din Paris, ca şi al douilea nostru războiu cu Ungurii, recte cu bolşevicii lui Bela Kun, care 
s'a terminat cu distrugerea şi stârpirea bolşevismului maghiar şi cu intrarea glorioasă a oştirei româneşti în 
Budapesta (4 August 1919), toate aceste însemnate evenimente vor forma studiul sârguincios al unui nou 
volum, dacă împrejurările şi sănătatea îmi vor îngădui. 

Am ţinut însă ca întâiu şi întâiu să pun sub ochii publicului cititor, pe cât slabele mele puteri mi-au 

Pacostea Rusească 
permis, toată mucenicia de care a avut parte mica, dar eroica Românie după urma pacostei ruseşti şi pe care 
o concretizează aşa de lapidar eminentul scriitor rus Untkowsky, spunând: 
„Mă închin până la pământ ţie, o Românie, pentru pătimirile tale, pentru soarta ta eroică!” 

